
STUDIU INTRODUCTIV 


Alături de Mihai Eminescu, lon Luca Caragiale este unul dintre cei mai 
discutati / disputati scriitori români, de regulă cu cărțile, argumentele şi exemplele 
de opere pe masă. Procedura de acum a doamnei loana Raluca Crăciun se 
întemeiază pe o bibliografie românească şi străină, îndeosebi franceză, 
reprezentativă şi pe analiza operei şi a unor exegeze critice privitoare la naturalism 
şi naturalismul unei părți a operei caragialiene şi interesul scriitorului pentru 
biologia evoluționistă, pentru fenomenele fizice, meteorologie şi climă. 
Argumentele şi exemplele folosite în teză se referă la scriitorii naturalişti francezi 
şi la climatul ştiinţific şi cultural al epocii, la apropierea lui I. L. Caragiale de acest 
mediu experimental atractiv, la fundamentarea teoretică, bibliografică şi la 
aspectele noi propuse de exegeza specializată pentru receptarea creaţiei lui Ion 
Luca Caragiale, asociind această dimensiune ştiinţifică şi epistemologică 
naturalismului, realismului şi analizei de text, pentru a realiza o lectură / o 
interpretare fidelă, documentată estetic şi bine argumentată. 

Prezentarea concepţiei literare a scriitorului lon Luca Caragiale, analiza 
operei sale şi a unor aspecte de teorie literară şi estetică şi aplicaţiile cu privire la 
naturalism pornesc de la articolele teoretice ale acestuia şi de la preferinţele clasice 
şi realiste şi referintele sale de delimitare, în cea mai mare parte, de romantism şi 
naturalism, de drama romantică, analiza psihologică, stilul nepotrivit şi digresiuni. 
Dar catastrofa, tragicul, melodrama şi unele detalii şi tehnici naturaliste intră uneori 
şi pot fi analizate, cum se ştie, în textele sale, oricât control clasic ar funcţiona la 
acest scriitor şi oricâte combinaţii şi acceptii estetice ale operei ar dezvălui exegeza 
critică. Metoda de a le enunta şi denunța, a le înţelege şi explica însă funcționează 
la Ion Luca Caragiale. Autoarea nu urmează acest mod radical de a experimenta, 
frapant la Caragiale, ci procedează analitic, pe bază de documente şi exemple, 
îndepărtându-se de spectaculos şi de speculaţii, dar rămânând la prezentarea amplă 
a naturalismului, în specificul operei şi al autorului analizat, al temei de studiu. 
Astfel, unii dintre naturaliştii francezi, romanticii germani şi romancierii ruşi se 
întâlnesc în preocuparea de povestirea, înscenarea şi subiectivismul provenit din 
valorificarea simţurilor personajelor prezentate şi a unor cazuri, în apropierea, 
posibilă, de scriitorii moderni, cu tehnici şi detalieri asemănătoare. 


Aspecte ale naturalismului în creaţia lui Ion Luca Caragiale 


Absolventă a Facultăţii de Litere din Oradea, specializarea Engleză — 
Franceză, doamna loana Raluca Crăciun este în prezent asistent universitar în 
cadrul Universităţii din Oradea. Subiectul tezei explică preocupările sale constante 
cu privire la terminologie şi limbaj, la examinarea unor scriitori şi grupări literare 
din perspectiva legăturilor cu climatul epocii şi cu stadiul investigațiilor ştiinţifice. 
Corespund acestei orientări a doctorandei şi a tezei aspectele referitoare la metoda 
experimentală a lui Claude Bernard, prezentarea teoriilor lui Charles Darwin cu 
privire la evoluţia speciilor, ori metoda experimentală din naturalism, raportarea 
naturalismului la realism, prezentarea incubatorului naturalist prin grupul de 
scriitori de la Medan, a unei părți importante a prozei caragialiene, a personajului 
naturalist, a unor secvenţe epice tragice şi groteşti etc. Încercarea de înţelegere şi 
explicare a statutului naturalismului şi a metodei naturaliste indică anumite 
premise, legături şi continuitäti cu alte mişcări literare, care vor valorifica divers 
tehnica şi scenele / detaliile naturaliste ale textelor epice, cu privire la tenebre, 
catastrofe, patologic, scientism, senzualism, pragmatism şi materialism, organic, 
simţuri şi exacerbare, degradare fizică, viciu, estetica urâtului şi viziunea tragică 
etc. 

Urmând opera, analiza şi unele caracteristici romantice şi naturaliste, 
autoarea tezei îşi construieşte argumentarea treptat, pe capitole, din mai multe părți 
şi cu numeroase exemple şi detalii. Astfel, are în vedere portretul secolului al XIX- 
lea, cu deosebire fundamentul filosofic, istoric şi politico-ideologic al acestuia, 
caracteristicile realismului şi ale naturalismului, „copilul rebel al realismului”, 
reprezentanții curentului naturalist în Franţa, personajul naturalist şi ilustrarea 
românească, în primul rând caragialiană, a acestuia. Ea dovedeşte calități 
interpretative, analitice şi critice şi realizează conexiuni culturale interesante, într- 
un domeniu vast şi pretentios, bine delimitat şi abordat concentric, dinspre margini 
şi din centru, contextualizând şi exemplificând. 

Cititorul şi exegetul atent al operei caragialiene constată existenţa unor 
compatibilitäti ale componentelor clasice şi realiste ale acesteia cu altele moderne, 
ținând de experiment şi de noutate. Nu este vorba de o negociere pur şi simplu 
(căci, în ultimă instanță, deosebirile dintre aceste curente literare şi încadrări ale 
scriitorului există şi ele surprind şi sunt înregistrate), ci de ceea ce înțelege Ion 
Luca Caragiale prin stilul potrivit ritmului personajului şi al subiectului, ca să nu se 
poticnească. Acel caragialian sunt vechi, domnilor explică, într-un fel, modul de 
căutare a calapodului secventei de viață şi al personajelor. Fenomenul înnoirii 
creaţiei şi al altoiului pe trunchiul clasic, vechi, stă în atenţia mai multor exegeze, 
chiar în părţile în care apropierea, distantarea sau polemica față de romantism sunt 

marcate distinct (şi de neîmpăcat, în aceeaşi demonstraţie). Parodia, expresivitatea 
si inspiraţia, despicarea textului şi tipurile diverse de lipiri şi concresteri oferă 
astfel spre investigare un material modular tentant (la mai multe niveluri) pentru 
cei familiarizați cu domeniul. Comparativ, în epocă, Alexandru Macedonski, cu 
nelinişti şi propensiuni asemănătoare spre noutate, străbate drumul dinspre 
romantism / şi simbolism către modernism şi clasicism, într-o armonizare internă a 
textelor (pe genuri şi specii literare şi pe etape ale creaţiei) conştientă de sincronii, 
compatibilizări şi de natura materialului literar prelucrat. Convergentele indică 
programul creaţiei, noutatea şi experimentul ataşate tradiţiei, substanţei operei şi 
orizontului de aşteptare al cititorilor. 

Între Leibniz, Descartes şi Bergson, de la clasicism la impresionism / 
simbolism, doctoranda convoacă motivat un repertoriu al referintelor filosofice şi 
ştiinţifice specifice empirismului, naturalismului şi descoperirilor / inovărilor din a 
doua jumătate a secolului al XIX-lea. În consecință, ea prezintă acest teren 
ideologic, filosofic si cultural — ştiinţific al unui secol bulversant (al premiselor 
modernismului), cu răsturnări politice spectaculoase şi cu avânturi economice şi 
sociale, apropiate de naturalism şi de viaţa şi creația lui lon Luca Caragiale. 
Auguste Comte, Ludwig Feuerbach, Arthur Schopenhauer, Herbert Spencer, 
Charles Darwin şi Claude Bernard (până la Gabriel Tarde şi Friedrich Nietzche) 
sunt, arată autoarea, principalii reprezentanți ai direcţiei filosofice şi ştiinţifice a 
timpului, prin care, alături de cei mai importanţi reprezentanţi ai ,, incubatorului” 
de la Medan, se înregistrează specificul operelor şi al curentului, al unor 
manifestări ale modernismului şi modul de construire a personajului naturalist, a 
relației cu societatea şi cu ceilalți. Alte investigaţii anterioare privitoare la inițierea 
scriitorului în aceste domenii (de la W. Wundt la Constantin Rădulescu Motru, 
arată cu îndreptăţire exegeza critică) înregistrează şi preocupările epocii de 
psihologie şi de psihologia popoarelor. Emile Zola, Paul Alexis, Joris Karl 
Huysmans, Guy de Maupassant, apoi Barbu Delavrancea, Liviu Rebreanu şi 
Hortensia Papadat-Bengescu constituie aria referintelor textuale (naturaliste) ale 
autoarei şi ale comparatiilor acestora cu opera lui Ion Luca Caragiale. Sunt vizibile 
şi distantärile opţiunilor muzicale (mărturisite) ale lui Ion Luca Caragiale de 
romantici şi apropierile de compozitorii clasici. 

Cinci capitole ample, un cuvânt înainte şi concluziile constituie structura 
lucrării: I. Portretul bulversantului secol al XIX-lea, consacrat vieţii sociale, 
politice, ideologice şi filosofice; II. Realismului, în primul rând specificului său şi 
caracteristicilor prozei lui Balzac şi Flaubert, III. Doctrinei naturaliste, metodei 
experimentale, aspectelor teoretice şi practice şi principalilor reprezentanţi; IV. 

Naturalismului românesc, studiilor teoretice, etapelor de evoluţie şi scriitorilor 
cuprinşi aici; V. Situării lui lon Luca Caragiale între clasicism, realism şi 
naturalism şi, mai ales, analizei operei, a viziunii tragice şi groteşti a acesteia, a 
personajelor şi a scenelor de violenţă, cruzime şi degradare. Mai putin urmărite 
sunt premisele crucisului parodic, caragialian, programat (parodiile epico- 
dramatice şi viziunea carnavalescă şi satirică) şi cele experimentale, de cronologie, 
vârstă şi etapă a creației scriitorului (a patra, după alte trei, formatoare artistic şi 
necesare fundamentării naturaliste, pretentioase / nuantate, una de limită, unele din 
insertiile acesteia fiind recognoscibile şi în a cincea etapă a scrisului său). 
Accentele puse de doamna asist. univ. loana Raluca Crăciun pe tragic, pe 
receptarea polemică a operei şi pe argumentele folosite în procesele de plagiat şi în 
analiza unor traduceri şi adaptări, în primul rând franceze, dar şi din Edgar Allan 
Poe, contextualizează corespunzător şi lărgesc aria referintelor culturale româneşti 
şi străine, conturând mai bine, în ansamblul operei, unele componente naturaliste şi 
această configurare poetică şi reprezentare ficțională, de limită, experimentatoare, 
interesată de cazuri, de mecanismele creației şi deschiderea spre ştiinţă, noutate şi 
existența organică a ființei. 

Proiectul de cercetare al doamnei loana Raluca Crăciun se bazează, în 
pornire, pe premisele modernismului economic (în sens larg) şi cultural şi, mai 
ales, pe schimbarea „ochelarilor gândirii” (cum arată filosoful Mircea Flonta, în 
Darwin şi după Darwin. Studii de filozofie a biologiei) şi centrarea demonstraţiei 
pe interesul şi preocupările scriitorului lon Luca Caragiale de cunoaştere, biologie 
evoluționistă, zoologie, darwinism, amprenta socială, fenomenele fizice, chimice şi 
biologice, de viaţa organică şi mecanismele viului, de natură şi societate, întemeiate 
pe sensibilitatea climatică, simţul enorm şi vederea monstruoasă, care înregistrează 
formele senzaţionale, lăturalnice sau degradate ale întâlnirii umanului cu natura. 
Asocierea acestui hybris cu o mobilitate a spiritului şi a conştiinţei artistice, 
prezentarea criticii sociale (temperatorii caragialieni, termitele sunt un exemplu 
de „coptoroşire” a construcţiei / casei), a standardelor morale joase, a umanului în 
(ne)limite, suferință şi lateralitate, a tembelismului şi diferențierea speciilor literare 
cultivate, între major şi minor, în cele cinci etape ale creaţiei, sunt vizibile şi se 
regăsesc în unele cercetări anterioare ale operei caragialiene, uneori parţiale (de la 
necitire / necunoastere, indiferență şi neînțelegere până la denigrare), ale căror 
explicări, corectări şi reaşezări presupun o asemenea analiză / teză, investigarea 
unor coduri scripturale şi a modului de reprezentare ficțională naturalistă, în latură 
experimentală, adesea degradată şi fmputinätoare a ființei, situate la întâlnirea 

dintre mecanismele sociale stricate, conditionärile biologice şi structurile estetice / 
literare. 

S-a scris mult despre complementaritatea Eminescu / Caragiale şi despre 
personalitatea plurimorfă a scriitorului, despre omul divergent caragialian. Geniu 
critic „la temperaturi înalte” — Eminescu, în Scrisori şi geniu ,,la rece” — Caragiale, 
în O scrisoare pierdută, scrie Pompiliu Constantinescu. Intim al lui Constantin 
Dobrogeanu Gherea, Ion Luca Caragiale (şi caragialismul) are parte în teză de o 
amplă analiză cu privire la creație, personalitate şi morală, pornind de la polemica 
Maiorescu — Gherea. Mai puţin s-a evidenţiat apropierea scriitorului de Alexandru 
Macedonski, în latura noutätii şi a experimentului literar. Macedonski profesa 
crezul literar al naturalismului şi era un adept al lui Emile Zola încă „înainte de 
1888”, scrie Tudor Vianu. 

Zece sunt, în principal, argumentele iniţiale şi de parcurs ale recomandării 
tezei doamnei loana Raluca Crăciun, cu tema Aspecte ale naturalismului în 
creaţia lui Ion Luca Caragiale: 1. apropierea / comparatia realizată de către Horia 
Petra — Petrescu, autorul primei teze de doctorat, în 1910, la Leipzig, despre Ion 
Luca Caragiale (Ion Luca Caragiale. Leben und Werke, Cf. şi Horia Petra — 
Petrescu, Z. L. Caragiale. Viaţa şi opera / Leben und Werke, Ediţie de loan 
Derşidan si Rudolf Windisch, Prefatä de loan Derşidan, Postfatä de Klaus 
Bochmann, Cluj — Napoca, Editura Casa Cărții de Ştiinţă, 2004), între scriitorul 
român analizat şi romanticii germani (dar şi scriitori francezi şi ruşi), precum şi 
Anatole France, Guy de Maupassant, Victor Hugo, Friedrich Schiller, Henrik 
Ibsen, ori Nicolai Gogol, Maxim Gorki, Lev Tolstoi şi Anton Pavlovici Cehov, 
până la Nicolo Machiavelli; punct de vedere ce poate fi (încă) urmărit în scurgerea 
timpului şi, eventual, relansat şi raportat la realism, naturalism şi clasicism etc., 
cum preconizează şi exemplifică adesea această teză; 2. prezentarea şi evaluarea 
concepţiei literare a scriitorului lon Luca Caragiale şi examinarea creaţiei sale 
literare în funcție de romantism, realism şi naturalism, dimensiune mai puţin 
analizată a acestei opere (faţă de clasicism, realism şi modernism, frecventate în 
mai mare măsură de către exegeza critică caragialiană); 3. examinarea metodei / 
doctrinei naturaliste în paralel cu analiza operei scriitorului român şi compararea 
acesteia cu creaţii reprezentative ale unor scriitori francezi aparținând 
naturalismului, examinarea în teză a traducerilor, influențelor, ecourilor şi 
adaptărilor autorilor naturalişti şi realişti constituie una din premisele analizei şi 
diferentierii naturaliste caragialiene; 4. reevaluarea procesului Caion, de plagiat, al 
lui I. L. Caragiale, din perspectiva documentelor existente, a unor aspecte 
naturaliste, a metodelor de lucru ale scriitorului şi a unor influenţe posibile, a unor 

aspecte de noutate şi de experiment literar, vizate de scriitorul român; contribuția 
lui Barbu Delavrancea în acest proces şi modul de apărare a lui I. L. Caragiale; 5. 
prietenia lui lon Luca Caragiale cu Barbu Delavrancea, Constantin Dobrogeanu 
Gherea şi cu Paul Zarifopol şi grila de lectură propusă de aceştia cu privire la 
influenţa mediului şi a societăţii asupra individului şi, desigur, în legătură cu opera 
acestuia; 6. aspecte darwiniene întâlnite la unii din eroii caragialieni, temperatori 
(dar şi la catilinarii eminescieni şi la unii dintre eroii macedonskieni bizari din 
unele nuvele, întorşi / opriţi pe scara evoluţiei, ori la cei de excepţie, nenaturali şi 
condamnaţi, ai lui Barbu Delavrancea); 7. preocuparea lui Ion Luca Caragiale de 
viața organică a personajelor sale, de viirea fiinţei, de fenomenele biologice, fizice 
şi chimice, de sensibilitatea climatică / meteorologică a eroilor şi de căutarea 
Nordului (Cf. şi vol. loan Derşidan, Nordul caragialian, 2003, Catilinari şi 
temperatori. Eminescu şi Caragiale, 2010 şi Însemnări şi dedicatii pe cărţi, 2011, 
cu unele referiri la climatul şi ideile epocii catilinarilor eminescieni şi 
temperatorilor caragialieni, influenţaţi de descoperirile / teoriile lui Ch. Darwin). 
Înregistrăm astfel (în al optulea rând) şi modul de raportare a scriitorilor (în acest 
caz, a lui lon Luca Caragiale şi a scriitorilor naturalişti francezi, desigur), la 
climatul ştiinţific, la ideile şi descoperirile unei epoci şi cuprinderea acestora în 
forme diverse în creaţia literară. Este vorba, în al nouălea rând, de proba 
documentară (pornind de la concepţia literară şi de la creaţie şi publicistică), pe 
bază de exemple din opera lui I. L. Caragiale, a gradului de adecvare a acestei 
proze la grila de lectură naturalistă. Am putea adăuga în final (10) apropierile 
realizate de către doctorandă între scriitorii analizati (paralela cu Emile Zola, de 
exemplu), sub cupola naturalismului şi a comparatismului. 

Teză de literatură comparată şi de istorie literară, lucrarea Aspecte ale 
naturalismului în creaţia lui Ion Luca Caragiale, elaborată de doamna Ioana 
Raluca Crăciun, îşi justifică structura, suita argumentelor şi metoda de lucru printr- 
o raportare permanentă a literaturii şi a scriitorilor la climatul ştiinţific si cultural al 
epocii, pentru o distribuire corectă a informației şi bibliografiei şi o surprindere a 
identităţii textului caragialian (a textului naturalist, în general) în cadrul acestei 
orientări literare şi a grilei experimentale, organice şi evoluționiste, oferite de către 
Claude Bernard şi Charles Darwin. O bibliografiere a acestor traduceri şi a unor 
scrieri romantice, naturaliste şi realiste, europene, în primul rând, completează 
tabloul receptării, ca premisă a temei propuse şi a lecturii / interpretării 
doctorandei, pornind de la războiul speciilor cu natura şi de la umanul împuţinat şi 
adesea desfigurat, la întâlnirea cu ceilalți şi cu socialul ierarhizat. Am prezentat, cu 
mai multe exemple, iconul capului retezat (vol. Viziera cavalerului, 2008, pp. 313- 

328), „jocul decapitării” / tapul ispăşitor şi „secretul eşafodului”, evidențiind unele 
poveşti crude despre omul biologic, natural şi omul metafizic, amintind de estetica 
şi metoda naturalistă, interesate de ştiinţă, ereditate şi determinism, de experiment 
şi cunoaştere, mistere şi „fiziologii”, valorificând asemenea cazuri, catastrofe şi 
aspecte senzaţionale, tragice şi groteşti şi explicându-le adesea în terenul ştiinţei şi 
al istoriei. 

Determinismul social şi determinismul biologic se datorează factorilor 
sociali şi celor ereditari. Proza experimentală şi cea comportamentistă sunt fixate 
asupra atitudinilor / comportamentelor umane şi a funcţiilor organice, urmărite 
minuţios, pozitiv, în căutarea adevărului şi a unei linii a vieţii, în toate formele sale, 
cele degradate, mai ales, completând prin naturalism investigația realistă. 
Naturalizarea omului, viaţa socială şi investigarea pozitivă şi-au arătat unele limite 
prin naturalism. În Gândirea romanului, Toma Pavel subliniază faptul că Emile 
Zola s-a inspirat din teoriile lui Darwin şi din ipotezele asupra eredității şi că frații 
Goncourt, în conformitate cu descoperirile ştiinţelor pozitive, subliniază influența 
impulsurilor corporale şi a instinctelor asupra nivelului moral şi absurditatea luptei 
duse de spirit împotriva condiţiei sale materiale. Un erou al lui Emile Zola constată 
că apostolii pozitivismului îşi închipuiau că „pot explica misterul sufletului prin 
bolile simţurilor”, ceea ce nu s-a întâmplat. Descoperirea „farmecului interiorității” 
şi revenirea la idealitate şi religie / credință s-a făcut şi prin unele renuntäri la 
mostenirile realiste şi naturaliste, metoda naturalistă având conditionärile, excesele 
şi limitările sale. Prezentarea de către doctorandă a incubatorului de la Medan şi 
analiza creaţiei lui lon Luca Caragiale documentează despre asemenea premise, 
influenţe şi unele deschideri comparatiste. 

În teza analizată şi în lucrările cu un asemenea subiect, anumite limite ale 
perspectivei naturaliste rezultă şi din comparatiile cu realismul şi avangarda şi din 
examinarea operelor scriitorilor naturalişti. În lucrarea sa Psihologia şi sufletul 
(1930), Otto Rank scrie că teoria relativităţii a lui Einstein i-a influenţat pe S. Freud 
şi pe alți psihanalişti şi terapeuti (A. Adler şi C. G. Jung), preocupaţi de 
cunoaşterea naturii şi de cunoaşterea de sine, de investigaţiile concomitente pentru 
„viaţa simțită şi spirituală a omului”, pentru înţelegerea gândirii, a sentimentelor şi 
a acțiunii omului şi a modului de valorizare a acestora. „Ca loc al sufletului, 
conştiinţa, care în etapa psihologică se opune acestor fenomene, are şi un alt înţeles 
decât acela al reflectării evenimentelor naturale”. Pe de altă parte, „omul nu trăieşte 
esențialmente ca un organism biologic, ci şi ca o ființă morală şi această 
bipolaritate răspunde pentru toate problemele sale”. Rezumând, „psihologia este o 
interpretare a sinelui din ceilalți, aşa cum fizica este interpretarea sinelui din natură. 

În acest sens, psihologia, ca şi cunoaşterea de sine, este o altă autoamăgire sau 
credință, căci crezul psihologic al omului este nemurirea”. Apropierea realizată 
între psihologie/biologie/morală şi doctrina spirituală, dar şi discriminarea existentă 
între fizic / biologic şi moral / spiritual se impun a fi evidențiate prin unele din 
concluziile acestei analize şi prin argumentele şi exemplele folosite în unele 
capitole, apropiind literatura / cultura şi omul din centrul acestora de unele stadii, 
orientări şi explicaţii ale ştiinţei. 

Pregătind secolul al XIX-lea, secolul XVIII, „lockian şi cartezian”, se 
situează între „procesul creştinismului” şi „planul naturii” / al raţiunii, cum arată 
Paul Hazard (Gândirea europeană în secolul al XVIII-lea. De la Montesquieu la 
Lessing, în româneşte de Viorel Grecu, Bucureşti, Editura Univers, 1981), 
evidențiind existenţa unui spirit enciclopedic şi a unei literaturi „a inteligenţei”, 
bazată pe încrederea în fapte şi în ştiinţele naturii (căci prin ştiinţă, viaţa va deveni 
„bună şi frumoasă”). Cercetători curioşi, închişi între patru pereţi, „cheamă la ei 
viața prolifică. Se dedau la nişte operaţii misterioase, decupează, disecă, privesc 
prin microscoape, agită flacoane în care au închis substanțe stranii: se naşte 
savantul de laborator”, pentru care „întreaga viață se explică prin materie şi numai 
prin materie”. 

Un citat din Paul Hazard, utilizat de autoarea tezei, explică, în acest caz, 
comparativ, perspectiva naturalistă: „Ceea ce este sigur e că toate experienţele, 
anatomice şi fiziologice, arată că ceea ce s-a convenit să se numească suflet nu este 
decât o dependintä a trupului; manifestările sale sunt legate, efectiv, de stările 
trupului; el se tulbură în caz de boală, se calmează cu opiu, se excită cu cafea şi cu 
vin; foamea îl face crud şi sălbatic; este adolescent, matur, decrepit; se schimbă cu 
vârsta, după cum variază în funcţie de climă. Pe scurt, el nu există, ca lucru diferit 
de materie; el este materie. El este un termen van despre care n-avem deloc idee, şi 
de care ne servim pentru a numi partea care gândeşte în noi; în timp ce gândirea nu 
este decât o proprietate a materiei organizate, precum electricitatea, facultatea 
motrice, impenetrabilitatea sau orizontul”. Astfel, nici sufletul, nici gândirea nu 
reuşesc să smulgă fiinţa umană din fatalitatea ciclului nesfârşit al legilor care 
guvernează lumea naturală: „Nu suntem mai criminali, urmând impulsul mişcărilor 
primitive care ne guvernează decât este Nilul prin inundațiile sale, şi marea prin 
ravagiile ei”. 

Relativismul perceptiei umane se va impune în continuare, prin pictorii 
„blestemaţi” ai epocii şi prin impresionisti, de exemplu, care vor plasa „o prismă în 
fața naturii” (Herbert Read), punând accent pe stări şi impresii, idei şi sentimente. 
Arăt astfel apropierea acestei literaturi de pictură (justificând premisele apropierii 

comparatiste a unor proze caragialiene de tablourile lui Gonzales Cocques, 1614- 
1684, despre simţuri si Joachim Beuckelaer, 1533-1574, despre materialitate şi cele 
patru elemente; Cf. studiul Jon Luca Caragiale şi Alexandru Macedonski - 
tentatia Nordului), legătura dintre naturalism, decadentism, simbolism si 
postromantism cu unele căutări avangardiste şi apropierile şi amalgamările care se 
vor institui în continuare între ştiinţă, literatură, pictură şi muzică. Impresionismul 
va propune o tehnică, o metodă, pornind de la nuanțele reproducerii realităţii, cum 
scriau Lucian Blaga, ori E. Lovinescu şi Tudor Vianu, de exemplu. Este vorba de 
senzațiile vizuale, pe care le au pictorii în faţa naturii, a subiectului / motivului. 
Este un aspect care poate fi sesizat în creația caragialiană, pornind de la mişcările 
sufleteşti ale eroilor, psihologie, stările conştiinţei şi de la modalităţile de 
reprezentare ficțională, de la retorica operei, în cele cinci etape ale creației sale şi în 
speciile literare cultivate. De abateri şi nepoticniri (pentru ca personajul să intre în 
ritmul etern) era preocupat I. L. Caragiale. În prelungirea metodei naturaliste, ca un 
câştig al impresionismului, putem situa spiritul critic şi impresia, fixate pe real (la 
naturalişti prevala organicul), nuanță şi diversitate, afine literarului, artisticului, 
unui stadiu al descoperirilor ştiinţei, instrucției şi esteticii. 

În sens larg, este vorba de felul în care reprezentarea / iconicul foloseşte 
clipa / momentul şi distribuie / detaliază aspectele afective şi raționale, unele fixate 
pe cazuri, efectul pictural în primul rând fiind înregistrat la numeroşi scriitori 
moderni, începând cu E. Zola si cu naturaliştii şi continuând cu pictorii 
impresionişti. Un inventar al noţiunilor care apar în nucleul impresionismului şi în 
analizele acestuia indică termeni precum natură şi contemplatie, conştiinţă, timp, 
durată, nuanţă, stil / atitudine, suflet, stări / nuanţe sufleteşti, ecouri şi senzaţii, 
interioritate (dramă) şi spiritualitate, mister, unele aspecte feerice fiind rafinate în 
prelungirea unor termeni specifici naturalismului, amintiți deja şi a metodei 
naturaliste. O „traducere” şi dezvăluire a naturii, uneori senzationalä, vor realiza, 
ca moderni şi pozitivi, scriitori precum E. Zola, Alphonse Daudet, Guy de 
Maupassant, Edmond de Goncourt, Joris - K. Huysmans, Ch. Baudelaire, Auguste 
de Villiers de L'Isle-Adam, Jules-Amédée Barbey d'Aurevilly, St. Mallarme, Henry 
James, Maurice Maeterlinck, dar si A. P. Cehov, G. D’Annunzio, Turgheniev etc., 
unii apropiaţi de pictură şi muzică şi împăcând literatura cu mai multe descoperiri, 
experimente, curiozitäti, comparații şi deschideri spre artă, ştiinţă, filosofie şi 
psihologie, spre societate. Ne pare edificatoare, în această privinţă, constatarea lui 
Alexandru George, după examinarea unor asemenea exemple, cazuri, curiozitäti, 
comparații şi mistere, că „ştiinţa, literatura şi fantezia nu pot fi împăcate decât 
atunci când înţelegem că una din caracteristicile literaturii este tocmai justa ştiinţă 

de a ne folosi de fantezie” (Știința de a ne folosi de fantezie, vol. La sfârşitul 
lecturii, I). 

Pentru spaţiul mai larg, european, al acestor orientări moderne, de după 
romantism, simbolism şi naturalism, de căutare a misterului si a sufletului 
lucrurilor, sunt de evidenţiat şi modurile de valorizare a vieţii, de înregistrare a 
declinului şi ale voinţei de iluzie, aşa cum apar ele la F. Nietzsche (Cazul Wagner) 
şi în teoriile despre subconştient / inconştientul ființei, psihanaliză şi vis, la S. 
Freud, conturând forme ale decadentei şi morţii. În climatul ideilor şi atitudinilor 
care caracterizează „despărțirea? lui Nietzsche de Wagner, al evidentierii / 
reactualizării rolului lui Schopenhauer, educatorul şi al afirmării valorilor 
spiritului, ale intuitiei şi elanului vital, prin Bergson, trebuie căutată / explicată 
geneza curentelor noi, postromantice, de la sfârşitul secolului al XIX-lea şi 
începutul secolului al XX-lea. Simbolismul, apoi avangardismul, într-o cuprindere 
largă, au rafinat aceste premise şi au legitimat căutările novatoare specifice în 
literatură şi artă. Impresionismul francez şi expresionismul german se constituie ca 
prelungire a reacțiilor scriitorilor şi artiştilor moderni (romantici, realişti, naturalişti 
şi simbolişti) la provocările realului / istoriei, dar şi ca o atitudine polemică în 
cadrul acestor orientări ale începutului de secol XX. 

Aspectele comice ale societăţii româneşti au fost satirizate înaintea lui I. L. 
Caragiale de către Vasile Alecsandri. Spiritul satiric, zeflemeaua, sarcasmul şi 
criticismul caragialian pornesc din scepticism şi mizantropie şi din proiectul 
scriitorului privind autenticitatea şi eternul uman. Caracterul documentar al operei 
caragialiene provine din urmărirea prezentului, a actualitätii, a dimensiunii sociale 
a existenței. Teatrul de satiră socială se bazează pe observaţia pătrunzătoare a 
dramaturgului, pe spiritul său critic. „Caragiale a avut darul suveran de a crea 
oameni”, dând eroilor săi „actele stării civile” (E. Lovinescu). Horia Petra- 
Petrescu, unul dintre primii exegeti ai întregii opere caragialiene, aparține unei 
generaţii preocupate identitar de „cadrele” vieţii noastre sociale şi istorice şi de 
procesul formării civilizaţiei moderne. El este adeptul creşterii naturale, organice, 
al evoluţiei şi iniţiativelor propagate (= promovate), din care se selectează binele, 
inițiativa specifică (tendinţa), originalitatea şi valoarea. Determinismul metodei 
naturale caragialiene este vizibil, în aprecierile sale, în momente, comedii, nuvele, 
dramă şi în poveşti şi arată rolul mediului şi al societăţii în influențarea creaţiei şi 
creatorului. Definitorii sunt, în acest sens, analizele întreprinse asupra artistului si 
asupra operei sale de către Constantin Dobrogeanu Gherea, apropiat al familiei 
Caragiale şi familiar al creaţiei acestuia, ori referintele oferite de către Constantin 

Rădulescu Motru şi Barbu Delavrancea, avute în vedere de către doctorandă, într-o 
logică literară, oricâte aşteptări naturaliste putem prefigura, din afară. 

Citarea, în primele pagini ale primei teze de doctorat despre I. L. Caragiale 
(autor Horia Petra — Petrescu) a lui W. Wundt, autorul cărții Vôlkerpsychologie, în 
zece volume, nu este întâmplătoare. Acesta, cu renume, coordonase, în 1893, la 
Leipzig, doctoratele lui Eduard Gruber şi Constantin Rădulescu-Motru. Viitorul 
autor al Personalismului energetic şi al Psihologiei poporului român era, se ştie, 
un prieten apropiat al lui I. L. Caragiale. Lui îi datorăm şi micromonografia despre 
Friedrich Nietzsche, a cărei tipărire a fost sprijinită de I. L. Caragiale. C. 
Rădulescu-Motru este citat, de altfel, în lucrarea prezentată de noi şi în teza lui 
Horia Petra-Petrescu, în legătură cu o afirmaţie importantă privind „judecata 
morală” a contemporanilor. Pe de altă parte, adăugăm la argumentele privind 
naturalismul şi meteorologicul caragialian pe acela că personalitatea prelungeşte 
„activitatea energetică a naturii” (Constantin Rădulescu-Motru). Din asemenea 
aprecieri privind completarea naturii de către om rezultă constatarea că romanticii 
germani şi naturaliştii francezi constituie mediul favorabil în care se înscriu 
nuvelele grave ale lui I. L. Caragiale. „Simt enorm şi văd monstruos. Nu mai pot 
privi, dar tot ascult” (1890) este astfel un enunţ modern, la confluența 
romantismului cu naturalismul şi simbolismul. Îi corespunde, la nivelul enuntului si 
al simţurilor, al „supranaturalismului”, baudelaireanul „Les parfums, les couleurs 
et les sons se répondent” (1857 - „Parfum, culoare, sunet se-ngână şi-şi răspund” — 
Correspondances / Corespunderi, Traducere Al. Philippide). „Codri de simboluri” 
(„des forêts de symboles”) şi „tulburi cuvinte” („de confuses paroles”) explică, în 
spiritul timpului, misterele vieţii şi acuitatea simţurilor. I. L. Caragiale le aplică / 
particularizează prin înscenări, momente / situaţii / secvenţe de viaţă, cazuri şi 
variatiuni. Preocupat de mistere şi feerii, I. L. Caragiale (cu o ureche exersată pe 
exemple clasice şi moderne, până la romantism, simbolism şi decadentism) se 
situează în perspectiva naturalismului, a prezentării cazurilor şi vieții organice, a 
tipurilor şi excepțiilor / variatiunilor — vizibile în multe din exemplele şi 
argumentele acestei cărți. 

În periplul lor pe aripile timpului, şcolile, mişcările şi curentele literare îşi 
revendică cu o voce mai mult sau mai puţin răsunătoare supremaţia în istoria 
literaturii universale. Secolele devin astfel cadrul temporal extins al manifestării 
acestor tendințe, fiind martorele tăcute ale confruntării sau împletirii lor 
armonioase. Indiferent de denumirea purtată — şcoală, mişcare sau curent literar — şi 
de vehementa cu care se impune în istoria literaturii şi gândirea colectivă, nici una 
dintre aceste forme literare nu se iveste brusc şi din neant, apariţia ei fiind urmarea 
firească a evoluției formelor literare precedente. Insinuându-se mai subtil sau mai 
răspicat în forma literară anterioară, noua şcoală, mişcare sau curent o însoţeşte pe 
aceasta o bucată de drum, după care îşi dobândeşte independenţa, manifestându-se 
plenar şi lăsând în urmă ecourile estompate ale celei dintâi. Astfel, nu se poate 
discuta despre o graniţă bine delimitată şi nici despre o ruptură bruscă şi violentă 
între aceste forme. Curgerea mai mult sau mai puţin întrepătrunsă a acestor forme 
literare cu tonuri diferite determină contururi ciudate, unice, irepetabile, datorită 
unicitätii acestei combinaţii de nuanţe şi reflexii. 

Amorteala dulce a cititorului obişnuit cu succesiunea oarecum naturală şi 
lipsită de spectaculozitate a curentelor literare în istoria literaturii universale se 
risipeşte brusc în fața tabloului secolului al XIX-lea, care împleteşte „mireasma” 
parfumată şi rozul romantismului cu „miasmele” urât mirositoare şi griul 
realismului şi implicit, ale naturalismului. Pe fondul acestui secol zbuciumat, cele 
două mari curente îşi revendică supremația şi importanța în literatură, fiecare 
reuşind în final să-şi adjudece câte o jumătate de secol. Aproximativ o jumătate de 
secol, pentru că nici o formă literară nu se pretează la limitare şi delimitare. 
Aceasta îşi revendică în schimb libertatea necesară pentru a supravieţui, asumându- 
şi în acest scop chiar şi riscul de a pătrunde pe tărâmul altor forme literare. lar 
curentul realist şi cel naturalist nu fac excepţie de la această observaţie. 

Intenţia noastră este tocmai de a ne apropia cu precauţie de acest secol, de a-i 
surprinde contururile şi culorile unice şi de a-i asculta muzica tulburătoare. Tăişul 
necruţător al transformărilor economice, sociale şi politice ale celei de-a doua 
jumătăți a secolului al XIX-lea, ascuțit de apariția materialismului şi a 
pragmatismului, a spart „balonul de săpun” al perioadei romantice, azvârlind fiinţa 
umană într-o realitate bulversantă şi dificil de controlat. Unda de şoc a schimbărilor 

radicale care modelau zilnic realitatea acelei vremi s-a propagat cu rapiditate şi la 
nivelul spiritului, al intelectului, cutremurând mentalități şi concepţii bine 
înrădăcinate. Avântul economic şi industrial aproape de nestăpânit al acelei 
perioade, precum şi transformarea centrelor urbane într-un creuzet ideal de 
manifestare a acestei tendinţe, au fost inevitabil însoțite de o precipitare a activităţii 
ştiinţifice şi de cercetare. Consecința directă a acestei tendinţe a fost o explozie, sau 
chiar o întrecere a descoperirilor ştiinţifice, cu scopul de a veni în întâmpinarea 
noilor necesităţi ale unei epoci scientiste. 

Cuvânt-cheie al sfârşitului de secol al XIX-lea, scientismul a înghițit 
romantismul care l-a precedat, pulverizând interioritatea şi sensibilitatea si 
exilându-l pe Dumnezeu, a cărui religie a fost înlocuită de cea a ştiinţei. Dictatura 
scientismului şi a pozitivismului a impus prohibitia visării, a refugierii în 
interioritate, în locuri idilice sau epoci demult apuse, forțând în schimb ființa 
umană „să privească în ochi” realitatea, să-şi asume conştient locul în noile realități 
şi să participe colectiv la progresul societăţii. Sfidarea afişată de „noua religie” nu 
era însă superficială şi gratuită, ci justificată de o considerabilă susţinere teoretică 
din partea unor filozofi, gânditori şi oameni de ştiinţă, ale căror teorii aglutinate au 
asigurat fundamentarea scientismului. Triada care a zguduit însă cel mai mult 
mentalitatea vremii, reconsiderând omul şi realitatea prin prisma ştiinţei, era 
alcătuită din Auguste Comte, Claude Bernard şi Charles Darwin. Considerat 
„părintele pozitivismului”, Auguste Comte instiga la o dezbărare a gândirii 
filozofice de orice maculare de origine religioasă sau metafizică, propunând în 
schimb, o gândire liberă, o „filozofie pozitivistă”, care viza perceperea cât mai 
exactă a realităţii, cu scopul declarat de a înlesni progresul umanității. În susținerea 
ideilor promovate de Comte, Claude Bernard lansa metoda experimentală, o 
metodă menită să ajute la sondarea realităţii, prin cultivarea observației minutioase 
şi a faptului concret. La rândul său, Charles Darwin, punând sub lupă ființa umană 
ca individualitate, nega atât caracterul divin al acesteia, cât şi faptul că naşterea sa 
pe Pământ ar face parte dintr-un plan divin bine ticluit. Omul nu mai era considerat 
elementul de bază al universului natural căruia îi aparținea, Darwin demonstrând, 
în schimb, că acesta se supune aceloraşi legi naturale ca şi celelalte specii de 
animale. Mai mult decât atât, dincolo de inexistența unei scântei divine în 
conceperea sa, specia umană este descendenta unor specii de animale mai putin 
evoluate, supuse involuntar unui proces natural de evoluţie, care implicând atât 
variaţii cauzale cât şi sacrificarea a milioane de indivizi mai putin înzestrați, 
produce în cele din urmă adaptarea. 


Argument 


Însă spiritul ştiinţific nu a fost produsul exclusiv al sfârşitului de secol al 
XIX-lea, el făcându-şi simțită prezența încă din antichitate, pentru ca apoi să se 
stingă şi să renască în mai multe rânduri din propria cenuşă, pe parcursul istoriei. 
Pentru a urmări zvâcnirile acestui spirit de-a lungul vremii, teza de față propune 
încă de la început un excurs care poartă cititorul înapoi în antichitate, atunci când 
Aristotel numea „fiziologi” scriitorii care, în fața unei naturi mai mult decât 
generoase, presupus controlate de zei necrutätori, încercau să o surprindă cât mai 
complex şi minuţios în operele lor, dedicându-se în exclusivitate „physis-ului”, 
adică universului fizic, material şi respingând în acelaşi timp realitatea metafizică. 
Stând la baza materialismului anticilor greci, care încercau să descifreze lumea 
naturală empiric, prin experiență, spiritul ştiinţific a fost anesteziat până în secolul 
al XVIII-lea, atunci când raționalismul relansa subiectul descifrării lumii materiale, 
însă din perspectivă pur raţională. Nemulțumit de limitările acestui curent în a 
furniza adevărul suprem, spiritul ştiinţific a părăsit din nou acest tărâm şi în 
încercarea de a găsi alte unelte ale cunoaşterii, s-a axat asupra senzatiei, declanşând 
o întreagă doctrină — senzualismul, considerată la acea vreme singura capabilă de a 
oferi o sondare directă, reală a lumii înconjurătoare. Adevărata vigoare a acestui 
spirit a fost însă dobândită cu adevărat doar spre sfârşitul secolului al XIX-lea, 
atunci când pe fondul unor condiţii istorice prielnice, acesta s-a impus suficient de 
tranşant pentru a genera mutații ireversibile în conştiinţa colectivă. De această dată 
însă, nemaibazându-se exclusiv nici pe rațiune, nici pe senzație ca surse ale 
cunoaşterii, spiritul ştiinţific ia forma unei metode ştiinţifice obiective, precise, 
etapizate, minutioase, care tinteste să scoată la lumină adevărul, oricât de dureros 
sau urât ar fi acesta. 

După ce pătrundem dincolo de aparenţa acestei epoci, demersurile noastre se 
îndreaptă către elementul perturbator al reveriei primei jumătăţi a secolului al XIX- 
lea — curentul realist. În spatele acestui curent se află acelaşi spirit ştiinţific 
neastâmpărat, care descoperind în realitățile sfârşitului de secol al XIX-lea cel mai 
fertil teren de manifestare, a prins rădăcini atât de puternice încât a şters complet 
din conştiinţa colectivă orice formă de distragere de la realitatea materială. Fiindcă 
spiritul ştiinţific a fost însoţit permanent de o atitudine realistă şi cum acest spirit s- 
a făcut simțit încă din timpuri străvechi, ne simţim datori să ne abatem din nou de 
la discuţia de bază, pentru a urmări evoluția acestei tendințe de-a lungul istoriei, 
până în momentul manifestării sale plenare, la sfârşitul secolului al XIX-lea. În 
încercarea noastră de a oferi o explicație cât mai lămuritoare a conceptului de 
realism, pornim de la preluarea termenului din filozofie, care îl definea ca 
„doctrină care conferă obiectivitate lumii exterioare, indiferent de existența unei 

conştiinţe care să o realizeze ca atare”. Urmărim apoi eclozarea sa în sânul 
vestitei mişcări artistice a Boemei, care l-a promovat initial prin intermediul unei 
picturi ce îndemna la zugrăvirea fidelă a realităţii şi la abordarea unor subiecte din 
realitate, considerate de neconceput a fi înfăţişate până la acea vreme. În cele din 
urmă, vom reda modul în care realismul a fost propulsat în literatură, acolo unde, 
deşi adepții acestuia negau posibilitatea închegării unei şcoli sau a unui curent 
realist, primele elemente de susţinere teoretică au fost creionate de criticul de artă 
Louis Edmond Duranty, prin intermediul propriei reviste Realismul (1856-1857), 
dar mai ales de romancierul Jules Husson Champfleury, prin articolele sale adunate 
în culegerea intitulată tot Realismul (1857). Numeroase alte prefate şi cuvinte- 
înainte au întărit fundamantarea teoretică a curentului realist, dintre care cea mai 
semnificativă rămâne Prefaţa la grandioasa operă balzaciană, Comedia umană. 

Partea introductivă referitoare la realism este urmată de o încercare de 
demontare a resorturilor şi a mecanismului său de funcţionare, de conturare a 
evoluţiei sale şi de ascultare a zbuciumul său interior, care în final i-a determinat 
curgerea spre naturalism. Bineînţeles, incursiunea noastră în meandrele realismului 
nu se putea realiza fără a aduce un tribut reprezentanților acestui curent. Deşi nu s- 
au declarat niciodată teoreticienii realismului, Honore de Balzac şi Gustave 
Flaubert rămân principalii întemeietori ai acestuia, ale căror idei revoluționare au 
constituit puncte de referință pentru următoarele generaţii de scriitori. Elemente ca 
si revărsarea de către scriitor, în opera literară, a personalității sale în tot ce are ea 
mai complex (spirit de artist, de filozof, de moralist, de istoric), copierea întocmai a 
aspectelor realităţii, indiferent de caracterul lor agreabil sau detestabil, pătrunderea 
în cât mai multe medii sociale şi folosirea detaliilor pentru a le reda în intimitatea 
lor, recurenta anumitor personaje în mai multe povestiri şi nu în ultimul rând, 
formularea anumitor legi de evoluție a omului prin comparaţie cu regnul animal, 
toate acestea formulate de Balzac, au constituit coloane de susţinere suficient de 
puternice pentru a înălța construcția realistă. Flaubert şi-a adus propria contribuție, 
desăvârşind realismul prin elemente ca urmărirea perfecțiunii formale a creației 
literare, precum şi exaltarea impersonalitätii scriitorului, care trebuie să se retragă 
din opera literară pentru a da în întregime cuvântul realităţii. 

Alunecarea realismului spre naturalism ne-a prilejuit pagini întregi de 
explicaţii, sperăm lămuritoare, generate în principal de raportul pe cât de interesant, 
pe atât de inconstant între cele două curente. Relaţia controversată dintre realism şi 
naturalism a suscitat opinii divergente, dintre care unele confundau cele două 


! Marian Popa, Realismul, volumul 1, Editura Tineretului, 1969, p.5. 
20 


Argument 


curente, altele le considerau complet diferite, în timp ce un al treilea curent de 
opinie considera naturalismul un derapaj, o exagerare, o evoluţie negativă a 
realismului. Acest lucru vom încerca şi noi să demonstrăm, adică faptul că deşi în 
cele din urmă maturizat într-un curent de sine stătător, naturalismul poartă în sine o 
legătură strânsă cu realismul, căruia i-a exagerat părțile dizgratioase şi detestabile, 
adică tot ceea ce realismul trâmbitase că ar fi îndreptăţit la reprezentare: 
„naturalismul s-a născut din părţile nesănătoase ale operei lui Balzac”? 
Permeabilitatea naturalismului la spiritul ştiinţific al epocii a determinat o preluare 
aproape absolută în literatură a metodelor ştiinţifice, estompând până la eliminare 
granița dintre literatură şi ştiinţă şi transformând scriitorul într-un veritabil om de 
ştiinţă. 

Începuturile naturalismului sunt inevitabil legate de numele fraților 
Goncourt, cei care sub imboldul atmosferei ştiinţifice a vremii, au oferit literaturii 
romanul documentar. Documentul, consemnarea obiectivă şi riguroasă, devin 
elementele-cheie ale noului roman, care interzicând total intruziunea personalității 
scriitorului, permite realității pure să inunde creaţia literară fără oprelişti. 
Pătrunzând în mediile sociale cele mai sărăcăcioase, însă deosebit de ofertante din 
perspectiva cazuisticii oferite, frații Goncourt individualizează cazuri care sparg 
monotonia asemănării dintre caracterele unei anumite clase, oferindu-ne prin 
romanele lor fişe clinice ale unor cazuri de degradare fizică şi psihică. 

Cel care a tăiat însă definitiv „cordonul ombilical” dintre realism şi 
naturalism, propulsându-l pe cel din urmă ca şi curent de sine stătător, a fost Emile 
Zola. Deşi acesta nu a recunoscut vreodată că ar fi inventat ceva nou în literatură, 
el a reuşit prin intermediul unor prefate şi studii teoretice, dar mai ales prin creatia- 
manifest Romanul experimental (1880), să asigure fundamentarea teoretică a 
naturalismului. Unicitatea noului curent a atras numeroşi discipoli, care gravitând 
în jurul lui Zola, au sfârşit prin a închega un grup destul de inconstant de susținători 
şi practicanți. Cunoscut sub numele de Grupul de la Medan, acest grup s-a 
evidențiat prin prezenţa constantă a unor nume de scriitori mai mult sau mai putin 
faimoase, ca Guy de Maupassant, Joris-Karl Huysmans, Léon Hennique, Paul 
Alexis şi Henry Ceard, care apreciind contribuţia maestrului Zola la noul curent, au 
încercat să-i disemineze şi să-i pună în practică doctrina. Constituind un grup de 
prieteni animați de aceleaşi idealuri artistice, aceşti scriitori şi-au consumat energia 
creatoare în discuţii şi polemici înflăcărate, dar şi în volumul colectiv al grupului, 
intitulat Serile de la Medan. 


? Émile Faguet, Figuri literare I. Balzac, Maupassant, Zola, Editura Eminescu, [s.a.], p.12. 

Doctrina naturalismului a determinat înghiţirea totală a literaturii de către 
ştiinţă. Însuşi Zola se mândrea cu smulgerea metodei ştiinţifice din medicină şi 
înrădăcinarea sa în literatură, care golită de orice conținut artistic, a devenit o 
înşiruire de etape ale unui experiment atent pus în scenă. Naturalismul se repede 
spre mediile sociale cele mai năpăstuite, însă nu îşi fixează ca scop zugrăvirea 
acestor medii, ci se foloseşte de ele pentru a izola cazuri ciudate, rare, deviante, 
care sunt disecate până la extrem cu precizia unui om de ştiinţă. Acest curent 
crucifică frumosul, înfigând adânc pumnalul în puroiul realităţii, pe care îl expune 
cu nesat, cu scopul purificării răului din lume. Urâtul şi răul nu sunt surprinse în 
formele lor comune, obişnuite, ci sunt stimulate artificial, de către scriitorul- 
experimenator, să prindă contururi extreme, frizând patologicul, morbidul, 
lugubrul, diformul, vulgarul şi frivolul. 

Autorul naturalist nu caută individul reprezentativ pentru clasa socială din 
care face parte, ci desprinde din grupul amorf ființa umană redusă la stadiul de 
„maşină liniştită sau furioasă, sănătoasă sau zdruncinată, delirantă sau reglată, în 
mod succesiv imbecilă, luminată, stupidă, zgomotoasă, letargică, agitată, vie si 
moartă”, de mecanism care se defectează atunci când una sau mai multe piese ale 
angrenajului său sunt afectate de anumite cauze interne sau externe. Punând această 
ființă pe masa de disectie, scriitorul-experimentator demontează piesă cu piesă 
angrenajul defect, ajungând la concluzia dezonorantă şi descurajantă pentru om, şi 
anume că acesta nu se ridică cu nimic deasupra celorlalte fiinţe ale naturii: ,, Ceea 
ce este sigur e că toate experiențele, anatomice şi fiziologice, arată că ceea ce s-a 
convenit să se numească suflet nu este decât o dependintä a trupului; manifestările 
sale sunt legate, efectiv, de stările trupului; el se tulbură în caz de boală, se 
calmează cu opiu, se excită cu cafea şi cu vin; foamea îl face crud şi sălbatic, este 
adolescent, matur, decrepit, se schimbă cu vârsta, după cum variază în funcţie de 
climă. Pe scurt, el nu există, ca lucru diferit de materie; el este materie. El este un 
termen van despre care n-avem deloc idee, şi de care ne servim pentru a numi 
partea care gândeşte în noi; în timp ce gândirea nu este decât o proprietate a 
materiei organizate, precum electricitatea, facultatea motrice, impenetrabilitatea 
sau orizontul” Astfel, nici sufletul, nici gândirea nu reuşesc să smulgă ființa 
umană din fatalitatea ciclului nesfârşit al legilor care guvernează lumea naturală: 


3 Diderot, Encyclopédie, articolul Locke, apud Hazard Paul, Gândirea europeană în secolul al 
XVIII-lea, Editura Univers, Bucureşti, 1981, p.138. 
1 Hazard Paul, Gândirea europeană în secolul al XVIII-lea, Editura Univers, Bucureşti, 1981, p122. 

„Nu suntem mai criminali, urmând impulsul mişcărilor primitive care ne 
guvernează decât este Nilul prin inundaţiile sale, şi marea prin ravagiile ei”? 

Păşind pe urmele scriitorului convertit în om de ştiinţă, vom deschide „cutia 
Pandorei” naturalismului, lăsând să iasă la lumină pas cu pas, elementele care au 
dat consistență acestui curent, de la atmosfera şi condiţiile care au favorizat 
dereglarea mecanismului uman, până la zvâcnirea imprevizibilä a senzatiilor şi la 
descrierea unor acte de violență oripilante. Acest demers ne va prilejui o incursiune 
în cele mai semnificative opere naturaliste, pentru a extrage în scopul inventarierii, 
cele mai relevante secvenţe, scene, citate, pentru fiecare dintre aceste elemente. 

Manifestându-se plenar pe teritoriul francez, cel care i-a pus la dispoziție 
terenul literar cel mai fertil, naturalismul şi-a revărsat preaplinul şi către alte 
literaturi, în încercarea de a găsi noi tărâmuri prielnice. În ciuda fermitätii cu care 
s-a impus în literatura franceză, odată cu părăsirea acestui teritoriu, curentul 
naturalist şi-a pierdut din vigoare, reuşind să pătrundă în alte literaturi doar prin 
ecouri modeste. 

Societatea românească, deşi în permanentă congruentä cu cea franceză, a 
înregistrat întotdeauna un decalaj de receptare atât a noutätilor economice, sociale 
şi politice, cât şi a celor filozofice şi literare. Această lentoare de receptare a fost 
completată şi de o persistentă reticentä față de schimbare, care a împiedicat şi mai 
mult deschiderea ţării noastre către noutate. În cele din urmă însă, afluxul de 
noutăți care au bulversat vestul Europei în a doua jumătate a secolului al XIX-lea 
nu mai putea fi stăvilit şi prin intermediul presei şi a unor lucrări şi opere traduse 
(pe care le discutăm în detaliu) sau preluate din străinătate, intelectualitatea 
românescă putea să se pună la curent cu ultimele ştiri din variate domenii. 
Impunerea tranşantă a pozitivismului şi a materialismului, precum şi a „religiei 
ştiinţei” au generat unde de şoc care au început să clatine conservatorismul 
intelectualitätii româneşti. În întâmpinarea noilor transformări a venit în țara 
noastră revista Contemporanul, care s-a convertit într-o adevărată tribună de 
lansare a noilor concepții filozofice şi literare. În ciuda înverşunării de a respinge 
noutăţile literare şi filozofice, mai ales acelea care erau indezirabile, noul curent a 
pătruns inevitabil în cercurile literare ale vremii, suscitând polemici şi discuții 
aprinse. Energiile degajate odată cu apariția naturalismului s-au canalizat în două 
atitudini, una pro şi alta contra, însufletite de tot atâtea grupuri literare, care 
opuneau personalitățile ferme ale lui Barbu Delavrancea şi Titu Maiorescu. 


5 Ibid., p122-123. 

Deşi nu s-a bucurat niciodată de o susţinere teoretică aşa cum se produsese 
în Franţa, naturalismul a beneficiat în literatura română de o aplicare şi o preluare 
practică, însă secventialä, parțială, precautä, manifestată prin tuşe naturaliste, mai 
degrabă decât prin redarea metodei naturaliste, aşa cum a fost ea creionată de Zola. 
În ciuda lipsei de vitalitate în literatura noastră, naturalismul românesc a cunoscut 
trei perioade de evoluţie: 1863-1903, dominată de personalitatea lui Barbu 
Delavrancea, 1900-1920 şi respectiv, 1920-1944, în care principalii practicieni ai 
naturalismului erau Liviu Rebreanu şi Hortensia Papadat-Bengescu. Deşi aceşti 
autori au abordat doar tangential curentul naturalist, vom încerca să extragem din 
creaţiile lor acele elemente care au contribuit la modesta ofrandă adusă de literatura 
română acestui curent. 

Câmpul nostru de observaţie se va restrânge şi mai mult odată cu încercarea 
de a desluşi modul în care acest curent a căpătat forme unice, în mod straniu, în 
opera marelui scriitor clasic — Jon Luca Caragiale. În mod paradoxal, termenul 
naturalism a pătruns în literatura română în legătură cu acelaşi clasic Caragiale, a 
cărui piesă O noapte furtunoasă era pusă sub semnul naturalismului într-un anunţ 
prin care Frederic Dame invita publicul la premiera acestei piesei. 

Expresie fidelă a unei personalități duale, contrastante, oscilante, opera lui 
Caragiale evidenţiază un puternic contrast între punctele de sprijin ale construcției 
sale literare - clasicismul şi realismul. Lansându-se în odiseea sa literară cu o 
personalitate modelată în stil clasic, scriitorul a fmbrätisat realismul ca semn al 
conectării sale la noutățile artistice care pătrundeau dinspre Europa de Vest. 
Originalitatea creaţiei sale literare consta în turnarea într-o matritä clasică a unor 
elemente complet realiste (ex. amestecul stilurilor, infuzia unor elemente care tin 
de domeniul paraliteraturii, schitarea unor personaje vii, pline de culoare şi 
vitalitate, desprinse din realitățile vremii), totul sub oblăduirea unei inteligente 
aparte, dublate de un tăios spirit critic şi de observaţie. Deşi Momentele şi schițele, 
precum şi comediile sale debordează de spirit comic, anumite elemente realiste pe 
care acestea le ascund capătă reflexe care îl apropie pe autor de curentul naturalist 
pe care, surprinzător, acesta l-a abordat, e drept, doar tangential. 

Surprinzătorul derapaj al autorului spre naturalism ascunde un ghem încâlcit 
de cauze, pe care noi vom încerca să le desluşim pătrunzând în intimitatea vieţii 
sale, precum şi prin detectarea unor similarități între personalitatea şi parcursul 
literar al acestuia şi cele ale părintelui naturalismului — Émile Zola. Puținele creaţii 
atinse de sămânţa naturalismului — nuvelele Năpasta (1890), O făclie de Paşte 
(1889), În vreme de război (1898), Păcat (1892), Grand Hotel , Victoria 
Română (1890) şi schiţele Două loturi (1898), 1 Aprilie (1896), O reparaţie 

(1896) şi O blană rară (1896), Inspectiune (1900) — au scos la iveală interesul lui 
Caragiale pentru patologic, organic, pentru cazurile de detracare a mecanismului 
uman, atât fizic, cât şi psihologic. În ciuda caracterului modest al acestor ofrande 
aduse naturalismului, ele ne prilejuiesc redarea unei geografii a locurilor şi 
mediilor prin care autorul îşi urmăreşte personajele viu colorate. Fiinţe atipice 
pentru clasa socială din care fac parte, aceste personaje sunt universuri aparte, 
supuse însă unui experiment, care vizează în principal demontarea mecanismului 
fricii, ce le face să deraieze, să ajungă la paroxism. Salba de elemente naturaliste 
caragialiene este completată de tema degradării fizice şi de cea a glasului eredității, 
care împletite cu cea a defectării mecanismului psihologic, au germinat alte 
veritabile tablouri naturaliste, animate de scene de violenţă cruntă, de afundare 
iremediabilă în viciu, dar şi de amortire în scene de amor carnal, o înläntuire de 
imagini considerate tabu până la acea vreme. 

Prin detectarea şi inventarierea elementelor naturaliste din câteva importante 
opere naturaliste franceze, dar mai ales caragialiene, lucrarea noastră se doreşte un 
act de dreptate la adresa curentului naturalist, considerat o adevărată „Cenuşăreasă” 
a literaturii universale. Departe de a însemna o scădere a valorii creaţiei lor, 
prezenţa naturalismului la scriitorii amintiţi demonstrează curajul de a evolua 
spiritual şi literar, dar şi stringenta de a ține pasul cu mersul istoriei. 
Superficialitatea tratării acestui curent şi numărul relativ restrâns de pagini atribuite 
acestuia în istoriile literaturii universale ne-au motivat să oferim o imagine cât mai 
amplă a izvorului şi evoluţiei acestui curent. Sustinutä de o fundamentare teoretică 
oferită chiar de surse franceze, dar mai ales întărită de exemplificarea şi 
comentarea, prin scene atent alese din operele naturaliste, elementelor stridente 
care îl compun, imaginea curentului naturalist pe care am încercat să o redăm, îşi 
pierde din întunecimea şi mirosul greu care i-au fost asociate, lăsând să tâsneascä 
scene tulburătoare, unice, debordând de autenticitate. 

CAPITOLUL I. 


FIZIONOMIA UNUI SECOL BULVERSANT 


Întocmai ca şi organismele vii, curentele şi mişcările literare se nasc, 
evoluează, capătă forme dilatate sau contractate, îşi pierd vigoarea, pentru ca în 
cele din urmă să cedeze în fața prospeţimii şi forței altui curent. Ele nu sunt noțiuni 
trăgându-şi seva din evoluția mentalități şi realităţii spaţiului şi timpului în care s- 
au închegat. Aşadar, de o importanţă vitală este creionarea epocii în care şi-au făcut 
apariția curentul realist şi cel naturalist, precum şi a contextului social, politic şi 
economic care le-a determinat traiectoria. 

În ceea ce priveşte locul de naştere a acestor curente, nu este întâmplător şi 
nici surprinzător faptul că leagănul lor este Franța. O privire asupra istoriei literare 
ne face să observăm cu uşurinţă că nu o dată, acest tărâm fertil şi-a adus contribuţia 
la naşterea şi dezvoltarea mişcărilor literare, oferind lumii întregi reprezentanți de 
referinţă ai literaturii universale. 

Momentul naşterii realismului este jumătatea secolului al XIX-lea, un secol 
revoluționar, bulversant, al transformărilor majore. Însă o înțelegere cât mai bună a 
originii şi cauzei apariției acestuia impune o întoarcere în timp la momentul-cheie 
al Revoluţiei franceze din anul 1789. 

Franţa, 1789 - marea Revoluţie asigura puntea de legătură între două secole 
-secolul al XVIII-lea şi al XIX-lea, dintre care ultimul fiind totodată martorul 
realizărilor, dar şi al insucceselor unor întregi generaţii. 

Revoluţia de la 1789, bătălia de la Waterloo (1815) şi cea de la Verdun 
(1916) au constituit momente de cotitură între care istoria a înregistrat salturi mai 
surprinzătoare decât în secolele anterioare. „Liberte contre autorité, progrès contre 
tradition, science contre religion, souveraineté nationale contre légitimité 
monarchique, citoyen contre sujet, valorisation de l’avenir contre valorisation du 

“ sunt doar câteva dintre principiile care pun în contrast două lumi total 


passé 

diferite: lumea veche, cunoscutä si sub numele de “vechiul regim”, si lumea nouä, 
care avându-şi rădăcinile în Revoluţia de la 1789, marchează începutul de secol al 
XIX-lea. Ceea ce asigură unitatea acestui secol zbuciumat este faptul că de la 
început până la sfârşit, acesta stă sub semnul Revoluţiei şi al ideilor novatoare 


răspândite de aceasta. 


1.1. Răsturnările politice 

Eterna înfruntare dintre vechi şi nou nu a prins contururi mai blânde în 
secolul al XIX-lea, fiindcă triumfătorul câştigător al acestei lupte - noul - s-a impus 
doar ca urmare atât a succedării şi prăbuşirii violente a şase regimuri politice, cât şi 
a unor perioade intermediare de câte 15-20 de ani, care nu au făcut decât să atragă 
alte perioade de criză, mai mult sau mai puţin violente şi sângeroase. Primul 
Imperiu (1804), care a exaltat figura memorabilă a generalului Napoleon Bonaparte 
şi a sfârşit brusc prin bătălia de la Waterloo (1815), perioada Restauratiei (1815 — 
1830), Monarhia din lulie şi cele Trei Glorioase (1830), Revoluţia de la 1848, 
urmată de al Doilea Imperiu (1852 — 1870), precum şi Războiul Franco-Prusian şi 
Comuna din Paris (1870), care a deschis calea celei de-a Treia Republici (1871 — 
1900) - toate aceste momente de cumpănă din istoria Franţei au alimentat, dar au şi 
înecat în sânge iluziile generațiilor care le-au resimțit. 

Consolidarea permanentă a democraţiei în Franţa, dublată de slăbirea 
autorității monarhiei, a împărțit opinia publică în două grupuri, ale căror concepții 
despre lume şi guvernare complet diferite au scindat, dar şi însufletit, spaţiul în 
care acestea s-au făcut cunoscute. Într-o perioadă în care fascinația exprimării 
ideilor în public reunea un număr tot mai mare de oratori şi smulgea declaraţii 
surprinzătoare, acesta părea insuficient pentru a reda efervescenta şi complexitatea 
noilor concepţii, apropriindu-si în acest sens, un alt spaţiu — literatura, eminamente 
copleşită la acea vreme de asalturile politicii. 

Cel mai veritabil produs al revoluţiei - burghezia, hrănindu-se spiritual din 
idealurile iluministe, a luptat din răsputeri, în ciuda perioadelor mai puţin propice 
evoluţiei sale, pentru a-şi impune idealurile sociale şi a-şi instaura domnia. 


6 Dominique Rincé, Bernard Lecherbonnier, Littérature. Textes et documents. XIXe siècle, 
Collection Henri Mitterand, Nathan, Paris, 1986, Introduction historique, p.3. 

1.2. Avântul economic si social 

Rămânând în istorie ca o epocă a transformărilor si a dezvoltării ştiinţelor, 
industriei, economiei şi activităţilor bancare, secolul al XIX-lea pune accentul pe 
efervescenta activităților bancare şi a speculațiilor bursiere, dezvoltarea 
permanentă a forțelor productive, pe succesul descoperirilor ştiinţifice şi geniul 
inventatorilor, pe expansiune colonială şi pe spiritul de aventură care a făcut din 
afacerist nou personaj al timpurilor moderne. Această epocă pune în lumină o 
societate în plin progres, dominată de dezvoltare economică şi socială, ai cărei 
membri, mânati de lozinca „enrichissez-vous!”, sunt atraşi irezistibil de puterea 
banului şi de orice modalitate de a-i obține, fiind în acelaşi timp firi voluntare, 
animate de spiritul de iniţiativă şi de dorinţa de a întreprinde. 

Angrenajul greoi al dezvoltării economice şi sociale a fost pus în mişcare de 
evoluţia ştiinţei, devenită un fel de religie nouă, care şi-a găsit forma perfectă de 
exprimare a noilor tendinţe în cadrul Expoziţiei Universale de la Paris, între anii 
1855-1900. Dorinţa de progres a declanşat o adevărată frenezie a cercetărilor şi 
descoperirilor în toate ramurile ştiinţei, secolul al XIX-lea mândrindu-se cu apariția 
maşinii cu aburi, a căilor ferate, a Turnului Eiffel şi a diferitelor tipuri de 
construcții, a fonografului, cu dezvoltarea electricității, a motorului cu explozie, 
precum şi a exploatărilor miniere, a metalurgiei şi a turnătoriilor, care au generat 
marile concentrări industriale. La rândul lor, aceste concentrări industriale, prin 
dezvoltarea producţiei, scăderea costurilor şi noile politici de investiţie, au adâncit 
diferenţele de dezvoltare între diferite regiuni ale Franţei. 

Într-un secol dominat de setea de cunoaştere, domeniul medical nu putea 
rămâne în urma noutätilor aduse în alte ramuri ştiinţifice. Astfel, vaccinul 
împotriva turbării, inventat de Louis Pasteur odată cu metoda pasteurizării, care 
permitea conservarea alimentelor, inventarea razelor X, descoperirea în 1882 a 
bacilului tuberculozei de către Koch, dezvoltarea metodei experimentale de către 
Claude Bernard, împreună cu o mai mare rigurozitate a metodelor de investigație, 
toate concurează la asigurarea progresului în domeniul medical, progres care 
vizează în final ameliorarea vieții fizice. 

Însă perspectiva optimistă a unei societăți dominate de dezvoltare economică 
şi de explozia descoperirilor ştiinţifice este dublată şi umbrită de imaginea 
pesimistă a neajunsurilor şi efectelor negative ale acestora asupra vieţii sociale. 
Problema socială şi-a făcut intrarea brutală în scenă începând cu anii 1830-1840, 
pentru a deveni apoi din ce în ce mai pregnantă. Nenumăratele transformări din 
lumea industrială şi financiară au accentuat inegalitätile sociale între burghezia în 

permanentă îmbogăţire şi clasa muncitoare, redusă de cele mai multe ori la condiţii 
de viață foarte precare. Progresul şi prosperitatea nu au afectat pozitiv toate clasele 
sociale. 

Discrepantele economice dintre diferitele regiuni franceze şi dezvoltarea 
căilor ferate au favorizat exodul rural în zonele mai sărace, căci în timp ce unele 
regiuni profită de pe urma noilor invenţii, cum ar fi asanarea terenurilor 
mlăştinoase, asolamentul pământurilor, modificarea compoziţiei solurilor, folosirea 
îngrăşămintelor şi mecanizarea în forma ei incipientă, în zonele mai putin 
avantajate, țăranii, ajunşi la limita sărăciei, trăiesc doar de pe urma exploatărilor 
foarte reduse şi rudimentare, în timp ce marile proprietăți aparţin burgheziei. Sătui 
de mizeria în care se cufundă tot mai adânc şi atraşi de mirajul marilor aglomerări 
urbane, marea majoritate a ţăranilor, nu mai mult decât nişte bieti salariați fără un 
dram de avere, vin să sporească rândurile proletariatului de la oraş, în speranţa unei 
vieți mai bune. 

Omul sărac, îmbrăcând haina modernă de muncitor, de proletar, devine 
personajul central al vremii, oscilând între îmbrăţişarea şi condamnarea civilizaţiei 
industriale. Statutul de salariat devine ,,/a nouvelle forme de l'esclavage, les 
méfaits de la division du travail, l'exploitation de l’homme par l’homme et son 
asservissement à la machine”. Imaginile specifice acestei lumi sunt cele ale 
copiilor şi femeilor muncind până la epuizare la maşinile textile, ale bărbaţilor 
răpuşi de un program de lucru infernal de 13-15 ore pe zi, fără pauze de masă sau 
de odihnă, ameninţaţi de boală şi de mutilare datorită muncii neprotejate. În 
ansamblu, acest tablou prezintă continua decădere umană a unui proletariat ,,mal 
payé, sous tutelle patronale et policière, sans protection sociale, irrémédiablement 
condamné à la séparation du monde des possedants"*, căci sărăcia si incapacitatea 
de a munci îi aruncă definitiv în mizerie, alcoolism, degradare şi deci, 
marginalizare. 

După o lungă perioadă de letargie şi sub influenţa elitei muncitoare, 
nemulțumirile proletariatului iau forma unor mişcări şi asociații sindicale, sugerând 
dorinţa de uniune revendicativă. Însă burghezia, stăpânită de o poftă nemăsurată de 
bani, confort şi lux, este pregătită să respingă orice manifestare care i-ar pune în 
pericol stilul de viaţă: mişcări sociale, revolte sau chiar războaie. 


7 Dominique Rincé, Bernard Lecherbonnier, Littérature. Textes et documents. XIXe siècle, 
Collection Henri Mitterand, Nathan, Paris, 1986, Introduction historique, p.4. 
8 Ibid., p.3. 

1.3. Înflorirea vieţii culturale 

Planul cultural şi cel al răspândirii ideilor ţine în secolul al XIX-lea pasul cu 
viața politică şi cea socială, înregistrând progrese notabile. 

Educaţia, principalul motor al vieții culturale, se sprijină puternic pe 
structurile puse la punct de Napoleon — liceele, dar şi de măsurile vizând 
dezvoltarea şcolii primare. Acest proces de dezvoltare are ca punct culminant legea 
lui Jules Ferry (1882), care transformă învățământul primar într-unul obligatoriu, 
laic şi gratuit. Progresul cultural are un ritm atât de alert încât la sfârşitul secolului, 
aproape întreaga populaţie este supusă alfabetizării. 

Această evoluţie este în acelaşi timp dublată de dezvoltarea presei şi a 
cărţilor, care în secolul al XIX-lea, se dezvoltă în paralel cu marile edituri (Hetzel, 
Charpentier, Hachette). Dacă operele marilor scriitori au o difuzare destul de 
redusă, o literatură populară circulă datorită comerțului ambulant, încă foarte 
răspândit în zonele rurale. Se înregistrează în acelaşi timp o creştere bruscă a 
cererii de carte şi o diversificare a publicului cititor: femei, tineri, mica burghezie, 
țărani înstăriți sau elita muncitoare avidă de lecturi “serioase”. Diversificarea 
publicului determină o explozie de genuri literare: romane polițiste, de aventuri, de 
dragoste, etc., alături de operele de specialitate din domeniul istoriei, ştiinţei, toate 
împreună trădând un mare elan al curiozității culturale. 

Secolul al XIX-lea se remarcă şi prin creşterea importanţei celei de-a patra 
puteri — presa. Dezvoltarea acesteia se datorează în primul rând progreselor 
tehnice, mai exact noilor metode de tipărire, mult mai rapide, înlesnite de apariția 
noilor maşini. În jurul anului 1860, există la Paris aproximativ 60 de cotidiane, care 
captivează atenția publicului din ce în ce mai larg, sondând faptul cotidian şi de 
actualitate, întâmplările mărunte şi eroii anonimi. Puţini scriitori ai secolului nu au 
participat într-un fel sau altul la dezvoltarea presei, publicând diferite articole: 
critică literară, jurnale de călătorie, povestiri, foiletoane. Preferintele politice şi 
sentimentele democratice ale scriitorilor realişti nu se lasă prea mult convinse a fi 
declarate deschis, ceea ce determină un control sever asupra a tot ceea ce se scrie şi 
se citeşte. Orice aluzie sau atac la adresa unor instituţii este prompt taxată prin 
acuzaţii de „realism”, imoralitate, prin interogatorii, anchete şi citaţii în justiție 
(Champfleury, Flaubert, frații Goncourt, Baudelaire). Participarea cea mai celebră 
este însă cea a lui Émile Zola, care în ziarul “L'Aurore” din 13 ianuarie 1898, 
publică articolul „„J'accuse”, în apărarea căpitanului Dreyfus. De la menţionarea 
acestor noi subiecte în ziare până la transpunerea lor în operele literare, drumul a 
fost foarte scurt. 

Într-o societate în care cultura de masă este dominantă, rolul artistului este 
destul de ambiguu. Poeţii, romancierii, dramaturgii, eseiştii sunt adevărații 
depozitari ai puterii spirituale, propovăduitorii unei societăţi pe cale de laicizare. 
Aceştia sunt preocupaţi de evoluţia unei societăţi în care ei devin pe rând martori, 
purtători de cuvânt sau critici. Ei sunt interpreții celor mai profunde aspirații ale 
acestei societăți. Deseori respinşi de aceasta, ei rămân totuşi observatorii unei lumi 
care îi inspiră dar al cărei conformism ei îl combat în operele lor, oferind 
posterităţii o ilustrare şi un ecou al istoriei în domeniul comportamentelor şi 
mentalităților. 

Sentimentul dureros al neadapării sociale şi istorice surprinde artistul 
secolului al XIX-lea între două aspirații opuse: pe de o parte, literatura traduce 
evoluţia socială şi se caracterizează prin obiectivitate exagerată, luând deseori 
forma unui angajament umanitar; astfel, scriitorul de romane devine observator, 
martor şi analist care foloseşte contextul spatio-temporal — pe care îl acceptă aşa 
cum este — pentru a-i exploata descoperirile (realismul). 

Pe de altă parte, aceeaşi literatură se opune realitätilor epocii caracterizate de 
materialism şi încearcă să evadeze în alte curente - romantism, simbolism, 
parnasianism, ale căror obiective sunt compensarea carentelor realului. Forma cea 
mai drastică de dezavuare a realitätilor acestui secol este oferită de romantism, care 
punând în opoziţie individul şi grupul social, exaltă individualismul care conduce 
la introspectie lirică, la glorificarea eului, la valorizarea experienţei personale şi 
sondarea pasiunilor. Spre sfârşitul secolului al XIX-lea, un nou val de revoltă 
împotriva realității răscoleşte conştiinţa artiştilor, dintre care unii folosesc 
simbolurile pentru a depăşi realitatea materialistă şi pragmatică (simbolismul), iar 
alţii se refugiază în istorie şi locuri îndepărtate, încercând să atingă perfecțiunea 
formală (parnasianismul). În această tendinţă se înscrie şi mişcarea „Artă de dragul 
artei”, care evidenţiază o literatură cizelată şi prelucrată. Din punct de vedere 
cultural, tabloul secolului al XIX-lea este întregit de apariţia boemei şi a „artei 
blestemate”, ai căror reprezentanți îşi manifestau printr-un stil de viață desäntat şi 
dezordonat nonconformismul faţă de societate. 


1.4. Terenul ideologic şi filozofic 

La vremuri noi, idei noi ... Într-o nouă realitate dominată de mutații sociale, 
economice şi politice, era imposibil ca omul secolului al XIX-lea să nu pună sub 
semnul întrebării poziţia sa în această lume, disputându-si din nou întâietatea, în 
virtutea caracterului său excepţional şi încercând să-şi găsească sau să-şi 

consolideze locul în acest nou univers. Supravietuirea în această nouă lume nu este 
deloc uşoară, şi ea implică o luptă acerbă şi continuă a omului realist, manifestată 
nu doar în plan exterior, pentru a ţine piept noilor realităţi, ci şi în plan interior, 
căci trupul şi spiritul se revendică fiecare drept cel mai potrivit pentru a corespunde 
noii epoci. 

Luat prin surprindere de scuturarea societăţii de haina despotismului şi de 
transformarea radicală a acesteia datorită ştiinţei, tehnologiei moderne şi a 
revoluţiei industriale, omul realist se trezeşte pierdut şi dezorientat în vâltoarea 
evenimentelor acestei epoci, experimentând conflicte violente, simțind o 
neîncredere totală în sentimentele, credinţele şi instituţiile bine stabilite, dar şi 
tristeţea de a nu găsi alte valori cu care să le înlocuiască pe cele învechite. În 
spatele tuturor acestor frământări se întrevede dorința de a găsi un ideal, de a-şi 
contura un vis care să-l ghideze în acestă lume bulversantă şi nu în ultimul rând, de 
a-şi formula o doctrină care, reflectându-i ideile, gândurile şi concepţiile, să se 
muleze cât mai bine pe relieful variat al secolului al XIX-lea. 

În încercarea disperată de a găsi un punct de sprijin pe terenul mişcător al 
acestor noi realități atinse tot mai profund de spiritul ştiinţific, singura certitudine a 
omului realist rămâne respingerea idealurilor perimate, mai exact a doctrinei 
romantismului, care elogia eul şi interioritatea, aşadar, respingerea subiectivitätii. 
Copleşit de noile tendinţe avangardiste şi progresiste ale secolului şi respingând 
doctrina anterioară, omul realist înclină balanţa luptei dintre rațiune şi simtire către 
rațiune, către gândire, reducând la zero importanța sentimentelor, a interiorităţii. 
Astfel, după ce romantismul le redusese la tăcere, spiritul şi filozofia curentului 
iluminist al secolului al XVIII-lea renasc din propria cenuşă un veac mai târziu şi 
hrănindu-se din noile tendinţe ale secolului al XIX-lea, se impun cu mai multă 
vehementä, metamorfozându-se şi adäugându-si noi sensuri şi conotaţii. 

Raționalismul, claritatea observaţiei şi analizei impuse întregii ordini sociale, 
economice, politice şi religioase, acuratețea gândirii şi aplicarea încă din această 
perioadă a unei metode experimentale cu scopul demontării tuturor fenomenelor, 
puterea experimentului în locul intuitiei, analiza care înlocuieşte sinteza, 
respingerea aparentelor şi impresiilor subiective, a tuturor zonelor obscure, create 
în jurul credințelor iraționale, a unor moduri de gândire puţin riguroase, a 
prejudecätilor, superstitiilor şi anumitor tradiţii, deductia rezultată din observaţie 
riguroasă, care se opune fragilităţii vechilor credinţe, toate aceste elemente 
moştenite de la iluminismul secolului al XVIII-lea, se împletesc armonios într-o 
doctrină realistă bine închegată, pe care se va înălța întreaga construcție realistă şi 
naturalistă. 

1.4.1. Sondarea materialismului transistoric 

Îndepărtarea multiplelor straturi ideatice care dau consistență ideologiei celei 
de-a doua jumătăţi a secolului al XIX-lea lasă să se întrevadă un nucleu bine 
închegat, care ne aruncă înapoi în timp cu mii de ani, atunci când în Grecia, 
gânditorii ionieni declanşau sciziunea de dogmele religioase ale vremii prin 
punerea bazelor gândirii filozofice. 

Într-o vreme în care gândirea umană nu se smulsese complet din ghearele 
obscurantismului primitiv şi omenirea era deopotrivă fascinată şi înfricoşată de 
spectacolul grandios al naturii, primii filozofi greci, filozofii din lonia ai secolului 
al VI-lea î.e.n., s-au avântat cu multă curiozitate către lumea exterioară, fixându-şi 
ca punct de plecare al aventurii lor filozofice natura spectaculoasă, vizibilă, 
materială, tangibilă, dar şi cameleonică. În faţa naturii mereu schimbătoare, 
întrebarea care persista obsedant în minţile acestor înţelepţi era legată de originea şi 
mecanismul lumii la care ei înşişi erau spectatori şi părtaşi. Respingând 
cosmogoniile care puneau naşterea universului pe seama unuia sau mai multor zei, 
filozofii ionieni s-au convertit în adevăraţi „fiziologi”” (aşa cum îi numea Aristotel 
şi mai apoi fizicianul E.Schrâdinger) sau chiar fizicieni ai naturii, pornind în 
epopeea descifrării misterului creaţiei prin observarea, scrutarea şi disecarea lumii 
naturale, a physis-ului, în speranţa găsirii acelui principiu primordial, a matricei 
originare sau a substanței imuabile a lumii. 

Fiindcă diversitatea lumii materiale era mult prea covârşitoare şi invada cu o 
neobişnuită agresivitate mintea şi simţurile omeneşti, explicațiile filozofice nu se 
puteau sustrage universului material, palpabil. Astfel, Tales din Milet, unul dintre 
cei mai mari matematicieni şi filozofi ai Şcolii ioniene, a detectat drept principiu 
generator al universului natural apa, grație fluiditätii sale care îi permite libertatea 
de a se preschimba în diferite forme, dintre care cele mai evidente sunt gheaţa şi 
aburul. În virtutea acestei calităţi incredibile, Tales suspecta chiar (lucru pe care 
acesta a fost incapabil de a-l dovedi) capacitatea apei de a da naştere altor tipuri de 
materie, precum pământul, piatra, cerul, plantele, animalele sau chiar ființa umană. 
Mai mult chiar, în opinia sa, principiul umidității este cel care a întreținut 
dintotdeauna viața, dând naştere complexului lanţ trofic din natură. Anaximenes şi 
Diogene din Apollonia, alți doi înţelepţi greci, au remarcat la rândul lor infinitatea, 
neastâmpărul şi vivacitatea unui alt element - aerul, ale cărui „spasme” manifestate 


? Enciclopedie de filosofie şi ştiinţe umane, Editura All Educational, DeAgostini, Bucureşti, 2004, 
p.731. 

prin diluare şi condensare ar fi fost capabile să genereze un întreg univers natural. 
Anaximandru din Milet recunoaşte şi apreciază calitățile tuturor acestor elemente 
primordiale, însă respinge capacitatea lor de a genera natura fizică, considerându-le 
mai degrabă instrumente sensibile ale unei unități primordiale lipsite de 
sensibilitate, ale aşa-numitului apeiron, un material nedefinit şi indefinibil, datorită 
contrariilor pe care le închide în sine, contrarii care îi asigură unitatea, echilibrul şi 
potentialitatea transformării sale în orice formă. Devenirea permanentă a lumii a 
fost subliniată şi de Heraclit, care însă asocia acestei mişcări neîncetate imaginea 
focului, a vâlvătăii care, deşi în aparență nemişcată, este o aglomerare permanentă 
de particule în mişcare, a căror efemeră existență este marcată de strălucirea de 
foarte scurtă durată, urmată de stingerea lor definitivă în întunericul veşnic. 
Întocmai ca şi flăcările nepotolite ale focului, prefacerea lumii este un proces 
neîncetat, căci în această lume „totul curge” şi „nu ne cufundăm de două ori în 
apele aceluiaşi râu”, inconstanta universală constituind, într-un mod straniu, unica 
constantă perceptibilă. Sprijinindu-si raţionamentul pe elemente de fizică a naturii, 
Heraclit alunecă încet pe panta metafizicii, atunci când afirmă că focul material, 
perceptibil de către fiinţele vii, este doar o manifestare sensibilă a substanţei eterne, 
constante, denumite focul viu, rațiunea pură (/ogos). Lumea fizică şi elementele 
care îi dau acesteia viață şi substanță nu sunt altceva decât scântei ale focului 
veşnic, însă ceea ce le asigură dinamismul şi freamătul evolutiv este tocmai o 
tensiune interioară declanşată de ciocnirea contrariilor, fără de care elementele 
naturale, desprinse din dansul colectiv al evoluției, se întorc în sânul matricei care 
le-a generat, refăcând unitatea primordială. Tema neastâmpărului universal este 
abordată şi de Anaxagora, cel care considera însă mişcarea drept efect şi nu cauză a 
evoluţiei permanente a lumii fizice. În percepţia sa, universul material se bucură în 
esență de aceleaşi elemente primordiale (universul cuprinde toate lucrurile şi 
fiecare lucru conţine întregul univers), care se combină însă luând înfățişări diferite 
în funcţie de capacitatea fiecărui element de a se impune în întregul nou creat, dar 
şi de relaţiile dintre acestea şi coordonata spatiu-timp. Naşterea şi moartea 
lucrurilor şi ființelor nu este altceva decât o închegare a acestor elemente 
ancestrale, urmată de o separare a lor şi o revenire la starea iniţială. Iar peste toate 
acestea domneşte Ordonatorul suprem al elementelor şi cel care imprimă lumii 
fizice mişcarea - Inteligența, un principiu infinit şi independent. 

Dincolo de diferenţele privitoare la substanța primordială care ar fi stat la 
originea facerii lumii, un aspect comun răzbate din toate aceste teorii — 
materialitatea şi mobilitatea, mişcarea neoprită a lumii. Ideea mecanicismului lumii 
naturale a fost sublimată de şcoala atomistă, al cărei principal reprezentant — 

Democrit, respingea existența unei forte motrice, a unei Inteligente care ar fi dat 
impuls mişcării universale, evidențiind, în schimb, legea interioară a universului, o 
necesitate care îl face să evolueze mânat de propria forţă interioară. În acest univers 
fără început şi fără scop, unica sursă de cunoaştere rămân senzațiile, „nişte efluvii 
[emanate de corpuri] care se strecoară în organele noastre, pătrund în creierul 
nostru, producând acolo imaginile lucrurilor”. Urmând cu sfinţenie învăţăturile 
lui Democrit, Epicur face la rândul său apologia senzaţiilor, singurele instrumente 
capabile să ne apropie cât mai mult de lumea exterioară şi de natură, adică de 
adevăr. În acelaşi timp, respingând orice explicaţie metafizică sau supranaturală a 
universului, acesta oferă o explicație materialistă, atomistă, asigurând că întreaga 
lume are la bază combinaţia originală a unor elemente minuscule, numite atomi. 

Deschizând seria teoriilor legate de originea şi compoziţia lumii fizice, 
naturalismul pre-socratic pare să devină complet doar atunci când Platon şi 
Aristotel deplasează centrul de greutate al discuţiei înaintea şi dincolo de lume, 
asupra originii şi finalității acesteia, care în opinia lor, au o importanță net 
superioară problematicii mecanismului lumii. Axându-se pe principiul că nu există 
efect fără cauză şi nici lucru care să se nască din nimic, cei doi mari gânditori greci 
s-au lansat în emiterea unor sisteme filozofice care i-a îndepărtat ideologic unul de 
altul. Platon descrie o lume superioară, rece, a ideilor, care constituie un model 
după care lumea naturală este copiată în oglindă. Această lume ideală este o 
aglomerare de idei ce cuprind în ele însele toate calitățile obiectelor sau ființelor a 
căror copie imperfectă se află pe Pământ. În schimb, Aristotel închide acea 
necunoscută forță primordială care a generat lumea, acel „prim motor” şi „scop 
ultim al lumii” în corsetul conceptului de Fiinţă supremă, de Dumnezeu, de 
Gândire perfectă, care imprimă lumii mişcarea, evoluţia, progresul de la formele 
inferioare la cele superioare, pe care le-au perceput atât de fidel filozofii ionieni. 

Încătuşat de ermetismul şi obscurantismul Evului Mediu întunecat, care 
promova un Dumnezeu implacabil ce acţiona prin mâna necruțătoare a Inchiziției, 
materialismul filozofic prinde iarăşi aripi în perioada Renaşterii, alimentat de 
numeroasele descoperiri ştiinţifice ale lui Leonardo da Vinci, Copernic, Galilei, 
Kepler, Newton, precum şi de reevaluarea naturii prin intermediul unor noi sisteme 
filozofice. Astfel, raționalismul secolului al XVII-lea răscoleşte doctrinele 
subjugate scolasticismului medieval, trâmbitând cu mândrie autoritatea supremă a 
rațiunii, prin personalitățile călăuzitoare ale lui Bacon şi Descartes. 


10 Alfred Fouillée, Istoria filosofiei, volumul I, Casa Editorială Odeon, Bucureşti, 2000, p.66. 

Smulgându-se din transa venerării orbeşti a autorității divine, mintea 
omenească descătuşată se aruncă în extrema opusă, eşuând în secolul al XVIII-lea 
în braţele fie ale unui ateism înverşunat, fie, în cel mai bun caz, ale unui deism mai 
îngăduitor. În timp ce deiştii acceptă imaginea lui Dumnezeu ca făuritor al 
universului, negând însă implicarea ulterioară a acestuia în evoluţia lumii, care îşi 
urmează propriile impulsuri şi se supune legilor obişnuite ale naturii, ateii se 
dovedesc mult mai vehementi, dezicându-se total de acest Creator: „ateul este un 
om al naturii; omul care, acceptând limitarea cunoaşterii, nu vede cum această 
cunoaştere limitată i-ar permite să-l atingă pe Dumnezeu; omul care, nedorind 
decât fericirea sa prezentă, n-are nevoie de Dumnezeu pentru a şi-o realiza”. 
Reprezentat de figura marcantă a baronului d'Holbach (Sistemul naturii (1770), 
Bunul Simţ, sau idei naturale opuse ideilor supranaturale (1772), autointitulat 
primul ateu din Europa, ateismul atrage nume mai puţin sonore, ca Charles- 
François Dupuis, Jerôme Lalande, Boulanger, Naigeon sau Sylvain Maréchal, care 
s-au străduit să descopere în materia aparent inertä, acea combinaţie fericită care o 
însuflețeşte, conferindu-i viață şi inteligență. Ca pentru a recupera secolele 
petrecute în întuneric, minţile luminate de flacăra orbitoare a raţiunii se întrec acum 
în a susţine şi a oferi dovezi în sprijinul ideii care făcea furori în epocă — la materie 
se rezumă totul, materia este răspunsul la toate întrebările legate de lumea naturală! 
Deşi nume putin cunoscute, diplomatul Benoît de Maillet şi Robinet (care în 
lucrarea Convorbirile unui filosof indian cu un misionar francez, cu privire la 
retragerea mării, formarea pământului, originea omului (1748) şi respectiv 
Consideratiile filosofice despre gradarea naturală a formelor de viaţă (1768), 
explicau naşterea planetei noastre printr-un proces lent de transformare a materiei), 
sau chimistul Priestley şi medicul Hartley (care susțineau materialitatea sufletului), 
au consolidat semnificativ, prin observaţiile, cercetările şi deductiüle lor, 
construcția tot mai impozantă a materialismului. Aceste nume trebuie însă 
completate cu cel al sustinätorului cel mai înverşunat al acestuia — La Mettrie, care 
pătruns de însemnătatea acestui concept, încearcă din răsputeri să împărtăşească 
lumii confuze adevărul suprem: ,, Materialismul este salvarea, striga el cât îl ținea 
gura; materialismul este adevărul. Trebuie plecat de la natură, forță fără 
cunoaştere şi fără sentiment, pe atât de oarbă când dă viaţă, pe cât de inocentă 


P ; » 12 
când o distruge”. 


1! Paul Hazard, Gândirea europeană în secolul al XVIII-lea, Editura Univers, Bucureşti, 1981, 
p.125. 
1? Thid., p.122. 

Filozoful francez Jean-François Lyotard, unul dintre cei mai profunzi 
observatori ai evoluţiei spirituale a umanității, a surprins poate cel mai bine 
tendința permanentă a fiinţei umane de a se smulge din întunericul ignoranței, în 
virtutea unui „drept la ştiinţă care trebuie recucerit”. Deşi „secolul luminilor” a fost 
cel care a prilejuit cel mai vizibil emanciparea omenirii prin ştiinţă, dovada 
întâietății cunoaşterii senzoriale ne-a fost furnizată de acelaşi filozof, prin persoana 
primului bărbat plămădit de Dumnezeu — Adam, considerat primul „cercetător” al 
lumii, ca urmare a „muşcăturii” din fructul oprit, gest care a deschis larg porțile 
cunoaşterii experimentale. 


1.4.1.1. Între două surse ale cunoaşterii: raţiunea si senzaţia 

Raționalismul secolului al XVIII-lea s-a dovedit însă doar un refugiu 
temporar pentru cei ce căutau confortul unor concepții filozofice de încredere, căci 
împotriva acestuia s-a răzvrătit John Locke, cel care, nemulțumit de capacitatea 
acestui curent de a oferi certitudinile dorite, a contestat supremaţia rațiunii ca unică 
sursă de cunoaştere. Aducând pe culmile gloriei empirismul lansat anterior de 
Bacon şi Hobbes, Locke combate ideea existenţei ideilor înnăscute în ființa umană, 
susţinând în schimb că la naştere, intelectul uman nu este mai mult decât o tabula 
rasa, pe care informaţiile se înregistrează treptat, exclusiv grație simţurilor. 
Destoinice slujitoare ale cunoaşterii, senzațiile se întrec în a recepta nesfârşitele 
impulsuri cu care lumea exterioară năpădeşte ființa umană, convertindu-le în 
informaţii oferite apoi ofrandă stăpânului suprem — gândirea, cea care le ordonează, 
le asociază sau le modifică, cu scopul obţinerii unei idei coerente. 

Raportul dintre rațiune şi experiență a suscitat de-a lungul vremii discuţii 
aprinse, materializate în concepții sau sisteme care, din nefericire, nu au reuşit să 
stabilească cu certitudine o câştigătoare a titlului de unică sursă a cunoaşterii. 
Relaţia zbuciumată dintre cele două aspirante ascunde, paradoxal, o dependență 
reciprocă menită să confere o imagine cât mai amplă a ideii de cunoaştere. 
Considerată o fărâmă din adevărul suprem, oferită cadou muritorilor ca semn al 
superiorității lor asupra celorlalte specii din lumea naturală, raţiunii îi este contestat 
caracterul a priori, fiind mai degrabă văzută ca un atribut uman ce se dezvoltă 
odată cu ființa noastră. Aceasta îşi intră în atribuţii ori de câte ori confuzul, 
obscurul şi echivocul încearcă să deturneze o idee de la scopul de claritate pe care 
aceasta îl vizează. Însă în ciuda instrumentelor sale extrem de folositoare - 
observaţii, analize, comparații, judecăţi, deductii, asocieri, etc. - raţiunea se 

dovedeşte totuşi insuficient înzestrată pentru a surprinde esenţa lucrurilor, 
limitându-se la a emite concepţii şi adevăruri temporare, iluzorii. 

Insuficienta raţiunii ştirbeşte însă redării fidele a adevărului, situaţie în care 
cea dintâi are absolută nevoie de sprijinul experienţei, care prin intermediul 
simțurilor şi al senzaţiilor, reuşeşte să umple lacunele şi scăpările celeilalte. 
Suscitând fascinația gânditorilor din toate timpurile, senzaţia şi efectele ei au dat 
naştere unei adevărate doctrine filozofice — senzualismul, a cărei idee suverană era 
aceea că indiferent de complexitatea sa, actul de cunoaştere se rezumă la senzație. 
Raportarea la senzaţie şi definițiile formulate în legătură cu aceasta au fost de 
asemenea numeroase de-a lungul vremii, însă din varietatea acestora noi am spicuit 
doar acelea ale unor autori care au constituit puncte de cotitură în evoluția doctrinei 
senzualiste. Astfel, dacă Democrit percepea senzaţia ca rod al acţiunii atomilor din 
exterior asupra atomilor din suflet, sub forma unor fluxuri emise de corpurile 
exterioare asupra simţurilor, Epicur - cel care a generat doctrina epicurismului 
(care în sens extins, îndemna la o căutare exclusivă a plăcerii) - gravita în jurul 
aceleiaşi idei, sugerând că senzaţia este rezultatul impactului atomilor materiali 
asupra organelor de simţ, impact care atrage după sine dizlocarea din corp a unor 
atomi care toți împreună, constituie o imagine analogă a obiectului care a 
declanşat-o. Stoicii se mențineau în aceeaşi sferă ideatică, rezumând ideile 
predecesorilor lor referitoare la senzație: „amprenta materială produsă de lucruri 
în suflet”. Sprijinindu-se pe ideile disparate ale acestor înţelepţi care au încercat 
de-a lungul istoriei să întrețină vie flacăra senzualismului, John Locke a fost cel 
care a dat consistență acestei doctrine, prin stabilirea experienţei ca unic instrument 
de cunoaştere a conţinuturilor realităţii. Acesta percepea la rândul său senzația ca 
pe o trăire exterioară, determinată de obiectele şi lucrurile care înconjoară ființa 
umană şi care în contact cu organele de simţ ale subiectului, produc „ideile 
senzaţiei”, primele forme de gândire care se tipăresc pe „foaia albă” a intelectului 
uman. 

Cel care a dus însă senzualismul pe culmile gloriei, prin rafinarea doctrinei 
lui Locke într-o adevărată filozofie, a fost Condillac, înțeleptul care a făcut din 
senzaţie un scop în sine, înfruntând-o direct în principala sa operă - Tratatul despre 
senzaţii (1754). Recunoscând meritul lui Locke de a fi fost primul filozof care a 
subliniat rolul esențial al senzaţiei în cunoaştere, Condillac îi reproşează totuşi 
acestuia lipsa de claritate în susținerea acestei idei, închegată prin deducerea şi 
întrezărirea unor frânturi de adevăruri puse cap la cap, mai degrabă decât prin 


5 Enciclopedie de filosofie si ştiinţe umane, Editura All Educational, Bucureşti, 2004, p.996. 

înlănţuirea coerentă şi riguroasă a elementelor unui raționament care se sprijină pe 
demonstraţia concretă. Puternic pătruns de spiritul ştiinţific al epocii, Condillac 
respinge orice formă de abstractiune, imobilizând în schimb ființa umană pe masa 
de disectie, pentru a-i particulariza acesteia cele cinci simţuri şi a demonta 
mecanismul prin care acestea conlucrează la cunoaşterea umană. În acest scop, 
filozoful se inspiră din rigoarea metodei carteziene, însă duce îndoiala lui Descartes 
pe noi culmi, obținând o nouă metodă care vizează însăşi experienţa senzorială şi 
care „include două operaţii, a descompune si a compune. Prin cea dintâi, 
despärtim toate ideile care atârnă de un subiect şi le examinăm până ce am 
descoperit ideea care trebuie să fie germenul tuturor celorlalte. Prin cea de-a 
doua, le aşezăm potrivit ordinii generării lor. Dar ne vom afla cu atât mai departe 
de a pricepe adevărata generare, cu cât descompunerea va fi fost mai prost 


v 


întocmită ”.* Pentru a face cititorul să înțeleagă cât mai exact mecanismul de 
acţionare al acestora, Condillac apelează la o comparație, asociind nou-născutul cu 
o statuie nemişcată "°, lipsită initial de orice procese interioare; treptat însă, statuia 
se însuflețeşte ca urmare a înzestrării sale cu cele cinci simțuri, din a căror 
interacțiune şi acțiune reunită, aceasta va asimila o varietate mare de cunoştinţe, 
atât concrete cât şi abstracte. 

Originea tulbure a senzatiilor'® şi adăpostirea filozofilor la umbra unor 
noţiuni neclare ca si „instinct” sau „mişcare maşinală”™ pentru a le denumi pe 
acestea l-au determinat pe Condillac să prezinte omul „despuiat de toate 
deprinderile sale”: „Urmărind sentimentul din clipa în care se naşte, aici se 
demonstrează modul în care omul dobândeşte folosinţa facultăţilor lui” 

Considerând senzația forța motrice care facilitează accesul la întreaga 
cunoaştere, prin punerea în mişcare a activităţii mentale a fiinţei umane, Condillac 
subliniază caracterul cameleonic al acesteia, capabilă să se metamorfozeze în toate 


celelalte facultăți mentale: judecată, voință, memorie, atenţie. Tărâmul interioritätii 


14 Condillac, Traité des systèmes, cap.XVII-notă, p.213, apud Condillac, Tratatul despre senzații, 
Editura Ştiinţifică, Bucureşti, 1962, Studiu introductiv, p.XXIII-XXIV. 

15 Această comparaţie i-a fost, pare-se, sugerată lui Condillac de doamna Anne Ferrand, una dintre 
cele mai constante amice ale autorului şi o riguroasă participantă (ca sfătuitoare) la elaborarea 
Tratatului despre senzații. 

lé De-a lungul timpului s-au înregistrat numeroase încercări de desluşire a originii simţurilor şi 
senzatiilor umane, cu precădere în secolul al XVIII-lea, atunci când elanul ştiinţific a alimentat aceste 
preocupări. În acest sens, cea mai notabilă opinie îi aparține contelui de Buffon, naturalistul care a 
stabilit mirosul ca principal simţ al animalelor, un simț de sine stătător, coordonator al celorlalte 
simţuri ce îi sunt complet supuse. 

17 Condillac, Tratatul despre senzații, Editura Ştiinţifică, Bucureşti, 1962, p.9. 

18 Jbid., p.9. 

O Thid., p.9. 

umane nu se sustrage nici el puternicei influenţe a senzatiei, căci simtirile sunt 
considerate modificări temporare ale sufletului, ocazionate de acţiunea organelor 
de simţ. 

Procesul de demontare a funcționării senzatiei a fost declanşat de dorinţa lui 
Condillac de a combate anumite aspecte ale concepției lui Locke, care considera că 
alături de simţuri, reflectia este un izvor la fel de important al cunoaşterii. 
Conştientizând la rândul său importanţa reflectiei, Condillac a calificat însă drept 
eronat locul şi rolul atribuit acesteia de către Locke în procesul de cunoaştere, 
fiindcă aceasta „joacă mai putin rolul de izvor al ideilor şi mai mult pe acela de 
canal de-a lungul căruia îşi fac drum ideile pornite din simţuri” În realitate, totul 
porneşte însă de la asaltul neîncetat al informaţiilor din lumea exterioară asupra 
simţurilor, care stimulate concomitent şi cu aceeaşi intensitate, aşează omul pe 
aceeaşi treaptă evolutivă cu animalele, căci ambele categorii trăiesc doar la nivel de 
simtire. Variatiile de intensitate cu care simţurile percep realitatea materială trezesc 
spiritul, angrenându-l în procesul de izolare şi conştientizare a senzatiei celei mai 
intense, senzație care în momentul respectiv se converteşte în atenţie. Amprenta pe 
care această senzație o va lăsa în mintea şi sufletul ființei devine treptat eternul 
element de comparație pentru toate senzațiile viitoare de acelaşi tip, dar şi piesa de 
rezistenţă a portofoliului experienţei. Ca un bulgăre de zăpadă care se rostogoleşte 
şi acumulează noi dimensiuni, metamorfozarea senzatiei nu se opreşte aici, fiindcă 
declanşarea unei senzații prezente este întotdeauna însoţită de resuscitarea celei 
mai profunde senzații de aceeaşi natură, însă din trecut, iar puntea de legătură între 
acestea este asigurată de memorie. Alăturarea celor două tipuri de senzație nu se 
realizează fără vreun scop, fiindcă odată cu ele se naşte şi comparatia, cu scopul 
desluşirii asemănărilor şi deosebirilor dintre acestea, acţiune care duce mai departe 
transformarea senzatiei, care acum devine judecată. Conştientizarea durerii sau 
plăcerii pe care o provoacă o senzaţie împinge ființa să respingă sau să vâneze 
această senzație, căutând să desprindă, prin intermediul organelor de simţ 
corespunzătoare, din noianul de stimuli materiali exteriori acele elemente care îi 
induc o stare privilegiată. Totul se rezumă, astfel, la plăcere şi durere, mai precis la 
obsesia plăcerii, care „paralizează” fiinţa într-o stare de inegalabilă beatitudine. Iar 
uneltele acestei „stăpâne” irezistibile sunt organele de simţ, cele care se străduiesc 
să absoarbă cât mai complex realitatea materială, pentru a menţine cât mai mult 
acea „ridicare” temporară a omului deasupra realităţii. Deşi problema legată de 
rolul şi atributele organelor de simţ au stârnit de-a lungul vremii opinii divergente, 


2 Thid., p.11. 

dintre care cele mai multe înclinau spre a ridica mirosul la rang de principal simţ al 
fiinţelor umane şi al animalelor, Condillac contestă această idee, susținând că doar 
pipăitul este capabil să ofere prin el însuşi informații despre lumea exterioară, 
celelalte patru simţuri mărginindu-se „să modifice stările sufleteşti '”!: ”[...]singur 
pipăitul are în sine posibilitatea de a transmite ideea de mărime, de formă, etc. 
Lipsit de ajutorul pipăitului, văzul nu mai oferă sufletului decât modificări simple, 
numite culori, după cum mirosul nu-i oferă decât modificări simple numite 
mirosuri”. În faţa acestui afront, simţul vizual s-ar putea considera cel mai 
nedreptăţit, însă Condillac ne lămureşte că în spatele aparentei independente a 
văzului se află, de fapt, mentalul, prin intermediul unuia dintre cei mai umili 
„servitori” ai săi - discernământul. Într-adevăr, în viziunea sa, ochiul poate percepe 
culori, dimensiuni şi contururi, însă acest lucru se concretizează prin distingerea 
obiectului sau culorii dorite din masa informă a obiectelor sau culorilor care 
constituie un anumit tablou. Cât despre simţul auditiv, olfactiv şi gustativ, acestea 
se lasă ghidate întocmai ca simţul vizual, de către ordonatorul suprem - pipăitul: 
„Pipăitul îndrumează aceste simţuri. De îndată ce obiectele iau, sub mâna noastră, 
anumite forme, anumite dimensiuni, mirosul, auzul, văzul şi gustul cuprind care 
mai de care în senzațiile lor aceste obiecte şi modificările sufletului devin calități a 
tot ce există în afara lui”. Deşi asaltul simultan al realităţii asupra tuturor 
simțurilor anulează capacitatea ființei de a distinge clar fiecare senzație în parte, 
singur pipăitul reuşeşte să-şi păstreze integritatea şi să dea consistență obiectului 
redat, căci doar el „are în sine posibilitatea de a transmite ideea de mărime, de 
formă, etc. "+ În acelaşi timp, acesta asistă şi sprijină celelalte simţuri: „mâinile 
pot spune pe bună dreptate ochilor: faceţi ca noi si ei le urmează numaidecât 
sfatul”, ori de câte ori acestea, prinse în capcana propriei suficiente, au dificultăţi 
de percepţie a realităţii: „Lipsit de ajutorul pipăitului, văzul nu mai oferă sufletului 
decât modificări simple, numite culori, după cum mirosul nu-i oferă decât 
modificări simple numite mirosuri "2 

Lansată în viaţă într-o stare de ignoranță atât de profundă încât nimeni nu și- 
o poate aminti fiindcă „această stare nu lasă nici un fel de urme”, fiinţa umană 
îşi începe evoluţia de la starea de animal care simte, pentru a se converti treptat în 


21 Ibid., p.20. 
22 Jbid., p.20. 
% Ibid., p.20. 
# Thid., p.20. 
2 Thid., p.20. 
% Thid., p.20. 
27 Thid., p.27. 

„animal care judecă si poate să vegheze singur la conservarea sa”? Acest lucru 
este posibil ca urmare a transformării senzatiilor din sentimente în idei: ,, Luatä 
separat, fiecare senzaţie poate fi privită ca o idee simplă; dar o idee complexă este 
formată din mai multe senzaţii pe care le strângem în afara noastră” şi care 
alcătuiesc „un număr de mănunchiuri, egal cu numărul obiectelor pe care le 
distingem ”.* Trăgându-şi originea din senzaţia actuală, vie şi răscolitoare, singura 
capabilă să fie în acelaşi timp şi sentiment şi idee: „sentiment, datorită raportului 
în care se află fată de sufletul pe care-l modifică si este idee datorită raportului în 


331 . . à T 
, toate aceste idei se sedimentează 


3 


care se află față de un obiect exterior 
progresiv, închegând „fondul nostru de cunoştinţe ””, cel la care apelăm de fiecare 
dată când ne confruntăm cu elemente ale lumii materiale: „La întrebarea: ce este 
un corp? trebuie deci, să răspundem: este mänunchiul de calități pe care le pipäiti, 
le vedeţi etc. când obiectul este prezent, iar când obiectul este absent, el înseamnă 
amintirea însuşirilor pe care le-aţi pipăit, le-aţi văzut etc.” 

Astfel, deschiderea, căldura şi apropierea experienţei de lucrurile concrete 
diluează răceala, superioritatea şi abstractismul rațiunii, completându-se recipoc. 
Legătura dintre cele două mijloace ale cunoaşterii find astfel probată, ceea ce 
rămâne încă destul de confuz este măsura în care fiecare dintre acestea îşi aduce 
contribuţia la redarea adevărului suprem. Această dilemă a produs o adevărată 
schismă în gândirea universală, generând opinii sau chiar curente contrastante, care 
stabileau fie rațiunea, fie experiența drept cea mai importantă unealtă a realității. 
Un lucru rămâne însă cert: materia şi lumea exterioară sunt elemente sensibile, care 
se cer în primul rând percepute, acţiune de care se achită cel mai bine senzațiile, 


percepțiile şi organele de simţ. 


1.4.1.2. lrumperea spiritului ştiinţific 

Doctrina senzualistă care făcea istorie în secolul al XVIII-lea era însă doar o 
fatetä a culturii ştiinţifice care îşi croia drum în acea perioadă, forțată oarecum de 
noile tehnologii care se cereau inventate pentru a răspunde necesităților tranziției 
de la o civilizaţie axată pe agricultură la una de tip industrial şi respectiv, de la 
producţia de masă la producția individuală. Elanul ştiinţific care a însoţit aceste 


% Thid., p.23. 
% Thid., p.24. 
30 Thid., p.24. 
31 Thid., p.24. 
3? Ibid., p.25. 
33 Ibid., p.25. 

prefaceri a răscolit puternic ideile împământenite ale vremii, lovind chiar şi în 
ştiinţele deja sedimentate, care se sprijineau însă pe rațiune şi gândire (ex. 
geometrie, aritmetică, logică). Căzând în dizgrație datorită caracterului lor prea 
abstract, ele au cedat locul acelor ştiinţe care se deschideau către concret, tangibil 
şi perceptibil (ex. ştiinţele naturii, fizica, chimia) şi care cu ajutorul observaţiei, 
încercau să înțeleagă şi să redea complexul spectacol al naturii: „Există mai multe 
feluri de adevăruri, şi există obiceiul de a se pune în primul plan adevărurile 
matematice: ele nu sunt totuşi decât nişte adevăruri de definiţii; aceste definiţii se 
bazează pe supozitii simple, dar abstracte [...]. Adevăruruile fizice, dimpotrivă, nu 
sunt deloc arbitrare şi nu depind deloc de noi; în loc să se bazeze pe supozitii 
făcute, ele nu se bazează decât pe fapte...[...]. În ştiinţele abstracte se merge din 
definiții în definiţii; în ştiinţele reale se merge din observaţii în observaţii. În 
primele se ajunge la evidenţă, în ultimele, la certitudine” (Buffon). 

Îmbrätisarea spriritului ştiinţific a fost încurajată inclusiv de publicaţiile 
vremii, care se întreceau în a face cunoscute publicului larg rezumate ale 
numeroaselor noutăți ştiinţifice. Publicul avizat şi cunoscător era, la rândul său, 
räsfätat cu cărți de specialitate din domeniul ştiinţelor naturale, al medicinii, 
botanicii, zoologiei, etc. Însă forurile tutelare în materie de activitate ştiinţifică 
rămâneau academiile, dintre care unele deja consacrate, ca şi Academia de Ştiinţe 
din Paris (1666) sau Royal Society din Londra (1660), erau completate de instituții 
nou apărute: Academia din Bordeaux (1719), Academia din Petrograd (1725), 
Academia din Stockholm (1739) sau Societatea Regală din Copenhaga (1745). 

Laboratoarele ştiinţifice sau teritoriile anumitor ţări s-au dovedit însă rapid 
spaţii mult prea înguste pentru elanul ştiinţific al anumitor spirite înflăcărate, care 
atrase de izvorul nesecat al informaţiilor provenite din lumea materială, au depăşit 
limitele graniţelor naturale, cucerind noi teritorii şi aducând la lumină informaţii 
nebănuite despre flora, fauna sau, cel mai important, populaţiile indigene ale unor 
regiuni unice în lume. O mare familie de cercetători şi oameni de ştiinţă a luat 
naştere în acest secol, ale căror descoperiri coroborate au pus bazele unei noi 
percepții asupra lumii fizice: Pierre Jean George Cabanis, François Magendie, 
Marie François Xavier Bichat, Jean Pierre Flourens, Herman Boerhaave, Albrecht 
von Haller, Friedrich Hoffmann, Caspar-Friedrich Wolff, Lazzaro Spallanzani si 
John Turberville Needham (fiziologi si biologi), Luigi Galvani (medic si fiziolog), 
Jean-Etienne Dominique Esquirol, Jules Baillarger (medici psihiatri), Buffon 
(naturalist francez, matematician, cosmolog, autor enciclopedic), Emanuel 


% Paul Hazard, Gândirea europeană în secolul al XVIII-lea, Editura Univers, Bucureşti, 1981, 
p.138. 

Swedenborg (om de ştiinţă suedez, filozof, mistic, teolog), Etienne Geoffroy Saint- 
Hillaire (naturalist francez), Jean-Baptiste Lamarck (naturalist francez care a 
susținut ideea evoluţiei ce are la bază legi naturale), Gottfried Wilhelm Leibnitz 
(filozof şi matematician german), Charles Bonnet (naturalist şi filozof elevetian), 
John Turberville Needham (biolog şi preot englez), Antonie van Leeuwenhoek 
(părintele microbiologiei), Jan Swammerdam (biolog olandez şi cercetător în 
microscopie), René Antoine Ferchault de Réaumur şi Charles Bonnet (entomologi), 
Charles de Linné (botanist), Franz Joseph Gall (neuroanatomist, fiziolog, cel care a 
reuşit localizarea funcțiilor mentale în creierul uman), Johann Kaspar Lavater 
(fizionomist elvețian), Guillaume Jacob S'Gravesande, Léonard Euler şi 
Alessandro Volta (fizicieni), Antoine Lavoisier şi Charles-Guillaume Scheele 
(chimist), familia Cassini (astronomi), Johann Gottlob Lehman şi Horace Benedict 
de Saussure (geologi). 

Dacă după o îndelungă lâncezire spiritul ştiinţific se trezise la viaţă în veacul 
al XVIII-lea, acesta a fost pe deplin răzbunat în a doua jumătate a secolului al XIX- 
lea, atunci când s-a înregistrat o intensificare a preocupărilor ştiinţifice: ,, Totul se 
petrece ca şi cum mareele ar acoperi, din secol în secol, din generaţie în generaţie, 
insulele descoperite”, preocupări care au fost susținute tocmai de deja faimosul 
principiu al experienţei, al observării naturii şi de filozofia senzualistă, care toate 
împreună au cristalizat aşa-numitul „spirit pozitivist”. 


1.4.2. Auguste Comte (1798 — 1857) şi „noua religie a umanităţii” 

Pilonul de susținere al întregii doctrine mai sus menţionate este asigurat de 
pozitivism, prin faimosul său întemeietor — Auguste Comte (1798-1857), personaj 
care a sintetizat spiritul întregii epoci pe care a reprezentat-o. Aşa cum poate era de 
aşteptat, tărâmul fragil şi bulversat al conştiinţei omului secolului al XIX-lea este 
acum puternic „curtat” şi atras de diferite tendințe care promit să-i redea alinarea. 
În acest sens, ceea ce a realizat în mod remarcabil Auguste Comte este de a fi reuşit 
să cristalizeze într-un tot unitar cele mai diverse dintre aceste tendinţe şi curente 
intelectuale ale epocii. Curent filozofic idealist care neagă rolul filozofiei ca o 
concepție teoretică generală despre lume, susținând axarea sa numai pe faptele 
verificabile experimental, pozitivismul este tributar concepțiilor iluministe si 
implicit empiriste, găsindu-şi perfect terenul de manifestare într-un secol în care 


35 Ibid., p.141. 

pasiunea pentru ştiinţă, materializată prin multitudinea de descoperitori şi 
descoperiri ştiinţifice, este ridicată la rang de religie. 

Punctul de plecare al filozofiei pozitiviste este eliberarea gândirii filozofice 
de orice atitudine teologică sau metafizică şi de orice idei şi întrebări care nu pot fi 
transpuse în experiență empirică. Pentru a înlătura orice echivoc care ar putea 
umbri buna înţelegere a conceptului de „filozofie pozitivistă”, însuşi Auguste 
Comte ne sare în ajutor cu explicaţia acestei asocieri de termeni, care evidențiază o 
strânsă legătură cu filozofia antică: „/...] j emploie le mot philosophie dans 
l'acception que lui donnaient les anciens, et particulièrement Aristote, comme 
désignait le système général des conceptions humaines; et, en ajoutant le mot 
positive, j annonce que je considère cette manière spéciale de philosopher qui 
consiste à envisager les théories, dans quelque ordre d'idées que ce soit, comme 
ayant pour objet la coordination des faits observés, ce qui constitue le troisième et 
dernier état de la philosophie générale, primitivement théologique et ensuite 
métaphysique, [...]” ,Stintifizarea” secolului al XIX-lea a determinat o 
încredere oarbă în progres şi evoluție prin ştiinţă, în cultul datelor concrete, al 
faptelor, fenomenelor şi relaţiilor dintre ele, pozitivismul susținând astfel o 
atitudine practică față de realitatea vieţii, prin lansarea convingerii că unica sarcină 
a gândirii umane este aceea de a oferi o descriere cât mai precisă a realității şi de a 
renunţa la căutarea temeiurilor ultime. 

Lucrările sale importante — Curs de filozofie pozitivă (1830-1842) şi Sistem 
de politică pozitivă (1851-1854) susțin o filozofie pozitivistă care vizează 
ameliorarea acelei malaise sociale, adică a bolii sociale lăsate în urmă de Revoluţia 
franceză şi de perioadele de instabilitate politică şi socială care i-au succedat. Ele 
îndeamnă de asemenea la construirea unei noi ordini sociale, sub conducerea unei 
noi „religii a umanităţii”, adică religia pozitivistă, care se revendică mai mult ca o 
formă complexă şi modernă de gândire, decât un curent filozofic propriu-zis. 

În demersul său de a stimula progresul umanităţii, Comte consideră absolut 
necesară întoarcerea spre trecut şi înțelegerea acestuia, cu scopul păşirii cu 
încredere spre viitor. Astfel, inițiind o analiză a evoluției popoarelor şi culturilor 
lumii, acesta remarcă faptul că mintea omenească, în nesfârşitele ei încercări de a 
cunoaşte şi explica lucrurile şi fenomenele, a trecut de-a lungul vremii prin trei faze 
fundamentale, care constituie principalele momente ale evoluției sale istorice. 
Aceste idei au fost formulate în „legea celor trei stări”, pe care Comte şi-a 


26 Auguste Comte, Cours de philosophie positive, tome ler, Bachelier, Librairie pour les 
Mathématiques, Paris, 1830, Avertissement, p. VII. 

întemeiat ulterior toate concepţiile epistemologice: „En étudiant ainsi le 
développement total de l'intelligence humaine dans ses diverses sphères d'activité, 
depuis son premier essor le simple jusqu'à nos jours, je crois avoir découvert une 
grande loi fondamentale, à laquelle il est assujéti par une nécessité invariable, et 
qui me semble pouvoir être solidement établie, soit sur les preuves rationnelles 
fournies par la connaissance de notre organisation, soit sur les vérifications 
historiques résultant d'un examen attentif du passé. Cette loi consiste en ce que 
chacune de nos conceptions principales, chaque branche de nos connaissances, 
passe successivement par trois états théoriques differen[t]s: l'état théologique, ou 
fictif; l'état métaphysique, ou abstrait; l'état scientifique, ou positif. En d'autres 
termes, l'esprit humain, par sa nature, emploie successivement dans chacune de 
ses recherches trois méthodes de philosopher, dont le caractère est essentiellement 
différent et même radicalement opposé: d'abord la méthode théologique, ensuite la 
méthode métaphysique, et enfin la méthode positive. De là, trois sortes de 
philosophies, ou de systèmes généraux de conceptions sur l'ensemble des 
phénomènes, qui s'excluent mutuellement: la première est le point de départ 
nécessaire de l'intelligence humaine; la troisième, son état fixe et définitif: la 
seconde est uniquement destinée à servir de transition ”.” Aşadar, faza teologică, 
ce îşi face simtitä influenţa de la începuturile umanităţii până în Evul Mediu târziu, 
se revendică drept punct de plecare al evoluţiei minţii omeneşti, încercând să 
explice destinul, cauzele primordiale şi ultime ale lucrurilor, precum şi fenomenele 
aparent neobişnuite din univers, lume şi viaţă, prin prisma intervenției unor agenți 
supranaturali, în virtutea unei încrederi oarbe în credințele strămoşilor: „Dans 
l'état théologique, l'esprit humain dirigeant essentiellement ses recherches vers la 
nature intime des êtres, les causes premières et finales de tous les effets qui le 
frappent, en un mot, vers les connaissances absolues, se représente les phénomènes 
comme produits par l'action directe et continue d'agen[t]s surnaturels plus ou 
moins nombreux, dont l'intervention arbitraire explique toutes les anomalies 
apparentes de l'univers” Punând la rândul său în lumină mai multe sub-etape de 
evoluţie, cum ar fi fetişismul, politeismul sau monoteismul, etapa teologică scoate 
la iveală o largă varietate de spirite, zei şi divinităţi, de la zeii-fetiş care erau legați 
de obiecte izolate din natură, spre zeii politeişti, capabili de mişcare şi de 
guvernarea unei varietăţi de fenomene, până la reducerea pluralismului politeist la 
o singură voinţă divină. În Evul Mediu târziu, atunci când etapa teologică pierde 
din putere, faza metafizică preia de la aceasta aceleaşi întrebări şi îndoieli, doar că 


% Ibid., p.3-4. 

elementele supranaturale care în faza precedentă erau răspunzătoare de acestea sunt 
înlocuite cu esențe, cauze finale şi entități abstracte, alături de diverse alte 
abstractiuni: „Dans l'état métaphysique, qui n'est au fond qu'une simple 
modification générale du premier, les agen[t]s surnaturels sont remplacés par des 
forces abstraites, véritables entités (abstractions personnifiées) inhérentes aux 
divers êtres du monde, et conçues comme capables d'engendrer par elle-mêmes 
tous les phénomènes observés, dont l'explication consiste alors à assigner pour 
chacun l'entité correspondante”? Contrar posibilelor speculaţii, denumirea 
acestei etape nu este inspirată de „Metafizica” lui Aristotel, ci tocmai de aceleaşi 
probleme şi întrebări ale societăţii franceze post-revolutionare. Astfel, această 
etapă cuprinde eforturile raționalismului modern de a întemeia şi a explica lumea şi 
societatea prin conceptele pure ale rațiunii, concepţie ai cărei exponenti de seamă 
au fost Rousseau, Bacon, Descartes şi Hobbes. Catalogând metafizica drept 
„îndeletnicirea cu probleme imposibil de rezolvat şi deci lipsite de sens” “, Comte 
se revoltă împotriva conceptului filozofic de natură, pe care îl consideră „un 
surogat nefolositor din punct de vedere ştiinţific al ideii de Dumnezew”!. Faza 
târzie a evoluţiei spirituale a omenirii, cea pozitivă, pe care Comte o asociază cu 
sine şi cu epoca sa, marchează un soi de trezire a omenirii, de dezbărare a acesteia 
de orice supozitii speculative şi arbitrare, de triumf al spiritului ştiinţific: ,, Enfin, 
dans l'état positif, l'esprit humain reconnaissant l'impossibilité d'obtenir des 
notions absolues, renonce à chercher l'origine et la destination de l'univers, et à 
connaître les causes intimes des phénomènes, pour s'attacher uniquement à 
découvrir, par l'usage bien combiné du raisonnement et de l'observation, leurs lois 
effectives, c'est-à-dire leurs relations invariables de succession et de similitude. 
L'explication des faits, réduite alors à ses termes réels, n'est plus désormais que la 
liaison établie entre les divers phénomènes particuliers et quelques faits généraux, 
dont le progrès de la science tendent de plus en plus à diminuer le nombre”. *? 
Acum este momentul în care oamenii încep să îşi deschidă mintea, să îşi lărgească 
orizonturile intelectuale, să pună întrebări şi să pună la îndoială lucruri, idei, 
instituţii, autorități sau chiar religia, iar ştiinţa sare promptă în ajutor pentru a oferi 
soluţii şi explicaţii, în ciuda puternicelor contraatacuri ale metafizicii sau religiei, 
care încearcă recâştigarea terenului ideologic. Această etapă desconsideră cauzele 
primordiale ale lucrurilor şi fenomenelor, concentrându-se asupra observaţiei şi 


3 Ibid., p.4. 

10 Ferdinand Fellmann, Istoria filosofiei în secolul al XIX-lea, Editura All Educational, București, 
2000, p.23. 

experimentării directe a acestora, asupra stabilirii relaţiilor de cauzalitate dintre ele 
şi a legilor care le guvernează: ,„/...] le caractère fondamental de la philosophie 
positive est de regarder tous les phénomènes comme assujetis à des lois naturelles 
invariables, dont la découverte précise et la réduction au moindre nombre possible 
sont le but de tous nos efforts, en considérant comme absolument inaccessible et 
vide de sens pour nous la recherche de ce qu'on appelle les causes, soit premières, 
soit finales”. 

Având convingerea că orientarea spre fapte si concret este înscrisă în natura 
umană şi supravieţuieşte peste timp, Comte propune o ordonare şi focalizare a 
acestei tendinţe în scopul progresului. Existenţa acestei atitudini pragmatice de-a 
lungul evoluției umanităţii îndepărtează astfel utilitatea unei cunoaşteri bazate pe o 
atitudine transcedental-filozofică. 

Concluzia care rezultă din această lege de evoluție a cunoaşterii este că 
explicaţiile cu caracter teologic şi metafizic reprezintă faze din trecut depăşite ale 
minţii omeneşti, care trebuie eliminate din domeniile în care acestea au mai rămas. 
Astfel, armonia socială nu poate fi realizată decât printr-o prealabilă armonie 
intelectuală, iar aceasta numai prin eliminarea din viața sufletească şi intelectuală a 
ultimelor rămăşiţe de concepţii cu caracter teologic şi metafizic. Comte nu este 
părtinitor în ceea ce priveşte existenţa sau inexistența lumii teologice şi metafizice, 
ci dimpotrivă, consideră că acestea constituie etape indispensabile în aventura 
fiinţelor umane către maturitatea intelectuală, reprezentată de faza pozitivistă: 
„Or, chacun de nous, en contemplant sa propre histoire, ne se souvient-il pas qu il 
a été successivement, quant à ses notions les plus importantes, théologien dans son 
enfance, métaphysicien dans sa jeunesse, et physicien dans sa virilité? ”*, în care 
ştiinţa si filozofia trebuie să se mărginească la studiul faptelor si al legilor de care 
sunt guvernate, întrucât acestea constituie unica realitate, iar cunoaşterea lor este 
posibilă doar prin experienţă. lar ceea ce urmăreşte să determine ştiinţa şi filozofia 
pozitivă nu sunt valori absolute ci relaţii. Inspirată de ideologia lui Condorcet şi 
Turgot şi revoluţionară la momentul apariției sale, legea celor trei stări reprezintă 
una dintre primele teorii ale evolutionismului social. 

În virtutea aceluiaşi ideal de reformare a societăţii, Comte susţine cu ardoare 
aplicarea ştiinţelor în toate domeniile de activitate, cu atât mai mult cu cât însăşi 
filozofia sa pozitivistă a avut ca izvor de inspiraţie ştiinţa empirică, ce considera 
experiența senzorială ca sursă fundamentală a cunoaşterii, negând valoarea 
abstracţiilor şi a teoriilor care nu au la bază senzațiile. In opinia sa, ştiinţele, ca 

parte esențială a cunoaşterii umane, evoluează la rândul lor sub incidența aceleiaşi 
legi a celor stări, pe care ştiinţele le parcurg diferit, în funcție de specificul 
fiecăreia: „les différentes branches de nos connaissances n'ont pas dû parcourir 
d'une vitesse égale les trois grandes phases de leur développement indiquées ci- 
dessus, ni, par conséquent, arriver simultanément à l'état positif. Il existe, sous ce 
rapport, un ordre invariable et nécesssaire, que nos divers genres de conceptions 
ont suivi et dû suivre dans leur progression, et dont la considération exacte est le 
complément indispensable de la loi fondamentale énoncée precedemment”.” În 
încercarea de a insufla generaţiei sale dorinţa cunoaşterii ştiinţifice, Comte 
realizeazä o ierarhizare a stiintelor, conform gradului de generalitate a obiectului 
fiecăreia. Astfel, matematica, considerată cea mai simplă şi mai uşor de asimilat, 
dar şi astronomia, fizica, chimia, biologia, fiziologia şi sociologia, constituie 
motorul punerii în funcțiune a unei societăți sănătoase, axate pe cunoaştere 
ştiinţifică. Scopul acestei clasificări nu este fragmentarea cunoaşterii, ci 
dimpotrivă, ideea interdisciplinaritätii şi a interrelationärii acestor ştiinţe pe o scară 
enciclopedică, ce merge de la general la particular, de la simplu la complex, de la 
abstract la concret, adică de la matematică la sociologie, evoluţie care marchează 
reducerea generalului şi sporirea complexităţii. Făcând astfel apel la spiritul 
enciclopedic şi demonstrând importanţa ştiinţelor, Comte subliniază necesitatea 
renunțării la căutarea cauzelor primordiale şi ultime şi concentrarea doar asupra 
experienţei, a fenomenelor care se supun cuprinderii minţii omeneşti, care sunt 
măsurabile şi se revelă în aceeaşi măsură tuturor observatorilor, cu scopul unic de a 
asigura evoluţia ştiinţifică şi implicit, cea a societăţii. Această idee este întărită şi 
mai mult de refuzul lui Comte de a acorda psihologiei statutul de ştiinţă de sine 
stătătoare, datorită  neîncrederii arătate introspectiei, intuitionismului si 
subiectivismului, aflate pe tărâmul înşelător al lucrurilor care scapă înţelegerii 
minţii omeneşti. Excluderea psihologiei nu înseamnă refuzul de a studia funcţiile 
superioare ale omului, ci el consideră că indiferent dacă este vorba de funcții 
morale sau intelectuale, acestea aparțin biologiei, deci nu necesită crearea unei noi 
ştiinţe. 

Însă din întreaga panoplie de ştiinţe mai sus-mentionate, una singură 
corespunde stadiului pozitivist al evoluţiei omenirii şi noilor realităţi ale vremii — 
sociologia, cea care reduce faptele sociale la legi şi sintetizează întreaga cunoaştere 
cu scopul reconstrucției societăţii. Conceptul de „sociologie ” îşi are originea în 
nevoia unei ştiinţe speciale care să abordeze socialul (deci să nu fie nici umanistă, 

nici metafizică), o ştiinţă socială omogenă, cuprinzătoare şi bine fundamentată, 
care să explice tendinţele şi organizaţiile sociale ale vremii şi să călăuzească 
omenirea spre o mai bună organizare socială în vederea unui viitor mai bun. Ideea 
nu este nouă şi Comte e departe de a-şi aroga calitatea de iniţiator al acestui 
concept, căci primii muguri ai sociologiei mijeau în anul 1780, când vocabula era 
strâns legată de numele lui Emmanuel Joseph Sieyès, care la drept vorbind, îl 
folosise într-un sens puţin diferit. Preluând conceptul lansat de acesta, Comte l-a 
introdus ca neologism în anul 1838, în locul termenului de „fizică socială”: 
„Maintenant que l'esprit humain a fondé la physique céleste, la physique terrestre, 
soit mécanique, soit chimique; la physique organique, soit végétale, soit animale, il 
lui reste à terminer le système des sciences d'observation en fondant la physique 
sociale”, folosit de el pentru acelaşi domeniu, dar care fusese între timp însuşit de 
alți autori, în special de Adolphe Quetelet. Aşadar, Comte nu a inventat nici 
conceptul de „sociologie” şi nici domeniul definit de acesta, însă ceea a realizat cu 
adevărat remarcabil este reconstrucția acestui domeniu, abordarea complet 
originală a sociologiei, revigorarea, extinderea, elaborarea şi sistematizarea sa. 
Conform clasificării realizate de acesta, sociologia cuprinde două mari domenii: 
statica socială, care îşi propune să analizeze forțele care mențin societatea 
închegată şi dinamica socială, care urmăreşte cauzele schimbării sociale. 

În viziunea lui Comte, sociologia nu este o banală ştiinţă printre altele, care 
are ca obiect de studiu societatea, fiinţele umane şi relaţiile dintre ele, procesele 
sociale, precum şi instituțiile văzute în orânduirea socială existentă, ci este cea mai 
cuprinzătoare şi mai specială dintre ştiinţe, este ştiinţa supremă, care cuprinde şi 
relationeazä toate celelalte ştiinţe într-un întreg unitar şi armonios, având la rândul 
său rolul de a coordona dezvoltarea întregului cunoaşterii. În ciuda încrederii 
maxime acordate sociologiei, Comte însuşi constată existența unei a 7-a ştiinţe, 
Chiar mai măreaţă decât aceasta — este vorba de antropologie sau, aşa cum o 
definea chiar Comte, „adevărata ştiinţă a Omului”. 

Punerea bazelor ştiinţelor sociale constituie un punct de cotitură în istoria 
umanităţii, deoarece înainte de acest moment se considera că evidenta complexitate 
a fenomenelor sociale împiedica cuprinderea lor într-o singură ştiinţă. lată însă că 
în final, pozitivismul a reuşit să cucerească chiar şi domeniul social, acel ultim 
bastion neatins până atunci de vântul schimbării. Legitimizarea metodei obiective 
depinde de substituirea teologiei cu sociologia, adică înlocuirea relativului cu 
absolutul. Interdependenta evidentă a fiinţelor umane se extinde şi asupra ştiinţelor 

şi astfel, cum sociologia este ridicată la rang de ştiinţă finală, ea depinde cel mai 
mult de alte ştiinţe anterioare, care constituie o introducere imensă la cea dintâi. 
Astfel, punctul de vedere uman, adică social, este singurul adevăr universal şi deci, 
dezvoltarea cunoaşterii depinde de sociologie. În plus, succesul unui bun sociolog 
este strâns legat de existenţa unei vaste şi solide educatii enciclopedice, bazată în 
special pe biologie, prima ştiinţă care se ocupă de fiinţa umană ca un tot unitar 
organizat. 

Progresul istoric şi evoluția societăţii sunt forțele motrice ale întregului 
sistem ideologic al lui Comte, iar aceste deziderate nu se pot realiza decât prin 
adoptarea riguroasă a metodei ştiinţifice, prin cunoaştere ştiinţifică şi sintetizarea 
unei filozofii sociale pozitiviste unitare. 

Cunoaşterea ştiinţifică este, aşadar, vitală în evoluţia societăţii, însă ea nu 
trebuie urmată orbeşte, doar cu scopul descoperirii adevărului în sine, ci trebuie să 
fie utilă din punct de vedere tehnic, să fie pragmatică, pentru a pune în practică 
toate descoperirile, cu acelaşi scop al evoluţiei sociale. Nici filozofii şi nici oamenii 
de ştiinţă nu constituie o tagmä aparte, care se ridică deasupra realităţii obiective şi 
urmăreşte exclusiv progresul ştiinţelor particulare, ci ei îşi însuşesc metoda 
empirică în vederea stabilirii unei legături între observaţie şi teorie, între progresul 
ştiinţific şi organizarea socială. Valoarea cunoaşterii depinde astfel de practica sau 
faptul concret la care se raportează, căci cea dintâi nu se limitează la a înregistra 
curgerea legică a evenimentelor şi fenomenelor, ci intervine pentru a îndrepta şi 
cenzura cursul natural al lucrurilor, care uneori prezintă abateri şi deraieri de la 
calea cea dreaptă. Deşi imperativul filozofiei pozitiviste este reflectarea întocmai a 
faptelor şi fenomenelor, acestea sunt supuse la rândul lor evoluţiei şi schimbării. 
Astfel, având ca obiect de observaţie un „material” în continuă schimbare, 
cunoaşterea ştiinţifică devine relativă şi are doar rolul de de a formula legi 
ştiintifice, adică relații dintre fapte, pornind de la observaţii dirijate de teorie, cu 
scopul „de a stabiliza societatea prin punerea la punct a unui standard unic de 
raționalitate ştiinţifică”, căci fenomenele sociale pot fi reduse la legi, întocmai 
cum fenomenele fizice pot fi explicate prin legi ştiinţifice: „Îmi este uşor să expun 
acum esenţa filosofiei pozitive. Pentru această filosofie, toate evenimentele sunt 
guvernate de legi imuabile, pentru ea căutarea primelor cauze sau a ultimelor 
scopuri este o întreprindere inutilă. Explicatiile pozitive nu oferă cunoaşterea nici 
unei cauze care ar sta la originea fenomenelor: nu se cercetează decât 
circumstanţele în care au apărut aceste fenomene şi inläntuirea lor, sub aspectul 

succesiunii şi al asemănării dintre ele” 


sau „Din punct de vedere teoretic, 
filosofia pozitivă se distinge prin sträduinta de a înţelege ca fiind condiționate 
toate conceptele care sunt de obicei luate ca necondiționate. Această trecere de la 
necondiţionat la condiționat constituie unul dintre cele mai importante rezultate 
ale oricărei revoluţii spirituale. Din punct de vedere ştiinţific, contrastul dintre 
necondiţionat şi condiționat poate fi privit ca un criteriu ce distinge filosofia 
modernă în raport cu cea veche. Toate căutările naturii interne a lucrurilor, a 
cauzelor ultime sau a scopurilor ultime vizează ceva necondiţionat; orice căutare a 
legilor evenimentelor este una condiționată, întrucât ea face ca înaintarea 
speculativă să fie subordonată observaţiei duse până la capăt; fără ca totuşi 
realitatea determinată să poată fi revelată pe deplin. Conditionarea concepției 
ştiinţifice este indisociabilă de conceptul de lege naturală, tot aşa cum căutarea 
unor cunoştinţe privind neconditionatul ține de fictiunile teologice sau de entităţile 
metafizice”. Conştientizarea limitării şi a relativismului cunoaşterii umane este 
deosebit de importantă pentru evoluţia socială, iar explicația acestei limitări poate 
fi oferită atât de natura omului, cât şi de influenţele sociale şi ideologice. 

Aşa cum precizam anterior, alături de cunoaşterea ştiinţifică, o nouă filozofie 
pozitivistă, axată pe aspectele sociale şi umanitare ar trebui să urnească 
mecanismul greoi al transformării societăţii. În acest sens, printre principalele 
merite ale sociologiei este acela de a fi reuşit să abolească distincţia dintre filozofia 
naturală şi cea morală, introdusă de vechii filozofi greci şi să restabilească unitatea 
distrusă de apariţia metafizicii. Noua filozofie pozitivistă are misiunea de a pune în 
armonie cele trei domenii ale vieţii spirituale: gândirea, sentimentul şi acţiunea, 
cărora le corespund ştiinţele, morala şi politica. 

Întocmai ca şi maestrul său Saint-Simon, Comte visa la reorganizarea 
societăţii, o reorganizare care să corespundă noilor realități ale epocii. În acest 
sens, pe lângă sistematizarea ştiinţelor şi integrarea tuturor formelor de cunoaştere 
ştiinţifică, care vizează doar ghidarea organizării sociale, un rol decisiv îl are 
amploarea tot mai mare a ştiinţelor moderne şi aplicarea metodei ştiinţifice la 
studierea societăţii. Si fiindcă secretul unei societăţi sănătoase este ordinea şi 
curăţenia spirituală şi intelectuală a ființelor umane care o compun, Comte 
subliniază necesitatea unei noi ordini spirituale secularizate, laice, care să ia locul 
învechitei doctrine supranaturale a teologiei creştine, căci într-un secol al ştiinţei, 
profeția voinţei divine nu îşi mai găseşte locul. Dorinţa pozitivismului de a construi 
o nouă doctrină morală, de data aceasta fără elemente supranaturale, îşi are izvorul 

în nevoia de o nouă putere spirituală, datorită faptului că la acea vreme, problemele 
sociale erau cel mai adesea morale şi nu politice. 

Însă reforma spirituală şi socială nu se realizează aleatoriu, ci într-o anumită 
ordine prestabilită şi anume, la început se schimbă ideile, mentalitätile, apoi 
moravurile şi doar în final, instituţiile şi structurile politice. Astfel, etica sau 
doctrina morală determină extinderea domeniului de competență a sociologiei 
asupra unor fenomene individuale, mai ales afective. Suprematia inimii este ideea 
călăuzitoare a noii filozofii şi aceasta are şi un suport biologic, oferit de clasificarea 
pozitivistă a celor 18 funcții interne ale creierului, care evidenţiază 10 forte 
afective, 5 funcţii intelectuale şi 3 calități practice, corespunzătoare inimii, minții şi 
respectiv, caracterului. Comte susţine că dintre cele zece „forţe afective” care 
animă omul, primele şapte corespund egoismului şi doar ultimele trei altruismului. 
În condiţiile în care ambele tipuri sunt înnăscute şi supremaţia egoismului este 
evidentă, întrebarea care se ridică este următoarea: cum se poate răsturna acest 
raport inegal de forte? Răspunsul vine foarte prompt, prin oferirea soluţiei 
inversării ordinii naturale şi a învăţării traiului în slujba altora. Interiorul fiecărui 
om trebuie corectat şi disciplinat prin intermediul exteriorului, care îl ajută să 
renunțe la capricii, să se supună naturii şi îi stimulează acestuia instinctele de 
empatie. În acest proces, un rol determinant îl are exploatarea intelectului superior, 
care numai el, aliindu-se cu interioritatea, face să răzbească altruismul; însă 
afectivitatea, sufletul, inima trebuie doar să se servească de mintea omenească şi nu 
să o transforme în sclavă, căci fără sclipirea acesteia, cele dintâi ar rămâne 
instabile, inconsistente sau chiar oarbe. Referitor la termenul altruism, acesta a fost 
lansat chiar de Comte, care înțelegea prin el obligația morală a indivizilor de a se 
pune în slujba celorlalţi şi pe ei înşişi pe planul secund. Astfel, el s-a opus ideii 
supremației drepturilor individuale ale omului, susținând că acestea nu degajă vreo 
obligaţie morală care să oblige sau măcar să împingă ființa umană către seamănul 
său. 

Această concepţie aparţine etapei ulterioare morţii iubitei lui Comte, Clotilde 
de Vaux, atunci când pozitivismul acestuia s-a convertit într-un „pozitivism 
complet”, care se sprijinea pe „la preponderence continue du Coeur”, căci, 
conform lui Comte, dacă ființa umană ajunge să obosească să gândească sau chiar 
să acţioneze, ea nu oboseşte niciodată să iubească. lar dacă pozitivismul, în forma 
sa inițială, a transformat ştiinţa în filozofie, „pozitivismul complet” transformă 
acum filozofia în religie, o „religie a umanității”. În opinia sa, această religie 
nouă, fără Dumnezeu sau elemente supranaturale, care ar trebui să constituie baza 
solidă a unei societăţi renăscute, are pentru societate acelaşi rol pe care sănătatea îl 

are pentru corpul uman şi evidenţiază două funcții esenţiale: cea morală, prin care 
ea ar trebui să guverneze fiecare individ şi cea politică, ce are drept scop unirea 
tuturor indivizilor. În religia pozitivistă, cele trei componente ale acesteia: 
veneratia (iubirea), doctrina (credința) şi regulile morale (disciplina) au ca unic 
obiectiv nu individul izolat, ci Umanitatea, care trebuie cunoscută, înțeleasă, iubită 
şi servită, iar din aceste trei elemente, cea care primează este iubirea, care duce 
apoi la credință, de unde şi superioritatea morală a acesteia asupra lui Dumnezeu. 
Apartenența la umanitate şi asemănarea dintre oameni este de natură socială, nu 
biologică, susținea Comte, căci pentru a aparţine la „întregul continuu al fiinţelor 
convergente”, adică al celor care au tendinţa de a se pune de acord în gânduri şi 
fapte, omul trebuie să fie demn şi să-şi merite locul în această mare familie. Comte 
merge chiar mai departe cu această idee, susținând includerea în această categorie 
Chiar şi a unor animale care au demonstrat anumite servicii importante făcute 
umanităţii. Astfel sociologia îşi exercită încă o dată rolul de ştiinţă supremă care 
răspunde tuturor întrebărilor despre om şi devine doctrina noii religii, de data 
aceasta o religie demonstrată şi nu revelată sau inspirată. În acest sens, pozitiviştii 
au pus la punct un sistem complet de imnuri, rugăciuni, jurăminte, inspirate în mare 
parte de religia catolică, de unde şi numeroasele reproşuri că această nouă religie ar 
fi de fapt „un catolicism fără Christos” sau un catolicism diluat cu ştiinţă. Punctul 
culminant al cultului umanităţii a fost însă exprimat prin întocmirea unui calendar 
liturgic pozitivist, în care un întreg sistem de comemorări care să menţină vie 
amintirea şi venerarea oamenilor „mari”, indiferent de naţionalitate sau epocă, avea 
să dezvolte sentimentul continuității istorice a umanității. 

În dorinţa de a oferi soluţii pentru o societate mai bună, reorganizată sub 
autoritatea spirituală, Comte creionează un cadru ipotetic de organizare socială 
care, în aparență paradoxal, să imite tocmai disciplina şi ierarhia Bisericii Romano- 
Catolice, capabilă să ofere un model simbolic, demn de urmat de către noua 
societate, dar în care adorarea lui Dumnezeu să fie înlocuită de mai sus-mentionata 
„religie a umanităţii”. O preotime spirituală, filozofică, alcătuită din sociologi ar 
urma să îndrume societatea şi să exercite control asupra educației şi moralității 
publice. Astfel, dacă stadiului teologic de evoluţie a omenirii i-au corespuns 
începuturile militare ale societății, iar stadiului metafizic dominația clasei juristilor, 
stadiul pozitivist, în care se afla societatea la acea vreme, urma să se sprijine pe 
industrie şi pe o întreagă societate formată în jurul acesteia. În timp ce guvernul şi 
economia ar fi puse în mâinile unor afacerişti şi bancheri, menţinerea moralității 
private ar intra în atribuţiile soțiilor şi mamelor. Spiritul profund reactionar al lui 
Comte s-a manifestat plenar în respingerea democraţiei, în accentul pus pe ierarhie, 

organizare, obedientä şi ideea că un guvern ideal ar fi compus dintr-o elită 
intelectuală, care să traseze calea evoluţiei spre o lume mai bună. Comte este 
puternic încrezător în unitatea care se va închega pe viitor în interiorul acestei elite, 
între industriaşi, filozofi, sociologi şi nu în ultimul rând, experți şi specialişti în 
domeniul socio-politic, cu scopul transformării societăţii sub semnul principiului 
utilității. Însă, chiar dacă această elită conducătoare ar avea un rol esențial în 
ghidarea reorganizării modernităţii, pilonul de susţinere al acestui demers rămâne 
clasa muncitoare, proletariatul, a cărui voce la început timidă, îşi face tot mai 
puternic simțită prezenţa în peisajul celei de-a doua jumătăţi a veacului al XIX-lea. 

În concluzie, principiile de bază ale unei societăți sănătoase ar trebui să fie, 
în opinia sa, menţinerea unei coeziuni sociale prin intermediul unui guvern şi a 
unui stat cu atribuţii bine delimitate de cele ale Bisericii, prin reunirea eforturilor 
umane spre o societate mai bună şi cel mai important, prin renunţarea de către 
omul social la un egocentrism favorizat de diviziunea muncii, care va fi înlocuit cu 
îmbrățişarea solidarității şi fraternității umane şi degajarea unui altruism 
binefăcător, în virtutea unui impuls natural, dar şi a conştiinţei condiţiei terestre şi 
apartenenţei la aceeaşi mare familie socială. 

Promotor al pozitivismului, care îi fusese insuflat de David Hume şi 
Immanuel Kant, Auguste Comte a căutat un sistem filozofic care să stea la baza 
unei organizări politice corespunzătoare unei societăți industriale moderne. 
Considerat primul sociolog vest-european, Comte a sfârşit prin a fi acuzat de 
ridicarea pozitivismului la rang de religie, fiind într-un final numit „Papă al 
pozitivismului”. Prins în mrejele impersonalitätii metodei ştiinţifice, Comte a ajuns 
să neglijeze rolul individualităţii, iar „fără un aport constant de creativitate 

subiectivă, sistematizarea nu poate conduce decăt la încremenirea societății”. 


1.4.3. Claude Bernard (1813-1878) şi o metodă ştiinţifică revoluţionară 

Avatar al filozofiei senzualiste a secolului al XVII-lea, spiritul pozitivist, 
popularizat în secolul al XIX-lea de către Saint-Simon şi șlefuit apoi de Auguste 
Comte, care „construieşte pe o temelie a faptelor, pe o temelie a ceea ce este 

real”, a fost desăvârşit de Claude Bernard, medicul si fiziologul care a folosit 


50 Ferdinand Fellmann, Istoria filosofiei în secolul al XIX-lea, Editura All Educational, Bucureşti, 
2000, p.34. 
5! Liviu Petrescu, Poetica postmodernismului, Ediţia Il-a, Seria „Deschideri”, Paralela 45, Bucureşti, 
1998, p.16. 

toate cunoştinţele şi teoriile predecesorilor pentru a încropi o metodă care să le 
uşureze cercetătorilor demersul de a expune lumii realitatea materială. 

Încercarea de a creiona o cunoaştere de tip ştiinţific a fost generată de 
doar cu ajutorul raționalismului cartezian. Uşoara lipsă de credibilitate şi capacitate 
persuasivă a judecăților raţionale, precum şi nevoia de certitudini a determinat 
supunerea evidenţelor raţionale unui proces de confirmare prin experiență, ceea ce 
a înclinat balanţa spre cunoaşterea sensibilă, a cărei unealtă de bază şi punct de 
sprijin era tocmai o metodă ştiinţifică, axată pe analiză şi critică: „Mais si notre 
époque se montre inférieure à plusieurs de celles qui l'ont précédée, quant à la 
grandeur des conceptions, quant à leur influence sur la vie pratique, elle se 
distingue du moins par son affectation à n'ajouter foi qu'aux faits, à n 'admettre 
d'autres moyens, pour la solution de tous le problèmes, que l'observation des faits. 
Le procédé employé pour réunir les éléments de toute découverte, de toute 
invention, de toute idée nouvelle, est ce qu'on appelle la méthode positive, adjectif 
merveilleux, devant lequel la foule s'incline respectueusement sans le comprendre, 
et que ne comprennent pas beaucoup mieux ceux qui ne cessent de le répéter” ” 

Dorind să şteargă din conştiinţa umanității orice urmă de obscurantism: 
, L'homme est naturellement métaphysicien et orgueilleux; il a pu croire que les 
créations idéales de son esprit qui correspondent à ses sentiments représentaient 
aussi la réalité. D'où il suit que la méthode expérimentale n'est point primitive et 
naturelle à l'homme, et que ce n'est qu'après avoir erré longtemps dans le 
discussions théologiques et scolastiques qu'il a fini par reconnaître la stérilité de 


"55. această metodă a adus în lumina reflectoarelor un tip 


ses efforts dans cette voie 
complet nou de personaj - omul de ştiinţă, savantul de laborator: „La méthode, 
sanction de la pensée primitive, imprime aux créations du génie le cachet qui 
distingue si nettement l'œuvre du savant de celle du poète”. ** 

Rigurozitatea ştiinţei a țintuit noua metodă ştiinţifică în reguli şi etape bine 
definite, pe care artistul convertit în om de ştiinţă trebuia să le urmeze cu sfințenie, 
pentru a se asigura de un rezultat pozitiv al întregului demers. Astfel, punctul de 
plecare al oricărei căutări ține mereu de domeniul subiectivității, prin intermediul 


unor sentimente mobilizatoare care fac să fncolteascä ideile apriorice: „Le 


® B.-P. Enfantin, Hippolyte Carnot, Henri Fournel, Charles Duveyrier, Doctrine de Saint-Simon, 
Exposition. Première année, 1828-1829, 3ème édition, revue et augmentée, Paris, 1831, p.125. 

55 Claude Bernard, Introduction à l'étude de la médecine expérimentale, J.B. Baillière et fils, Paris, 
1865, p.48. 

5 B.-P. Enfantin, Hippolyte Carnot, Henri Fournel, Charles Duveyrier, Doctrine de Saint-Simon, 
Exposition. Première année, 1828-1829, 3ème édition, revue et augmentée, Paris, 1831, p.127. 

sentiment engendre l'idée ou l'hypothèse expérimentale, c'est-à-dire 
l'interprétation anticipée des phénomènes de la nature”. Importanţa ideilor 
apriorice: ,, L'idée expérimentale est donc aussi une idée à priori, mais c'est une 
idée qui se présente sous la forme d'une hypothèse dont les conséquences doivent 
être soumises au criterium expérimental afin d'en juger la valeur", a anumitor 
ipoteze, supozitu sau chiar intuitii legate de un anumit fenomen sau modul în care 
acesta ar putea evolua: ,, Chaque homme se fait de prime abord des idées sur ce 
qu'il voit, et il est porté à interpréter les phénomènes de la nature par anticipation, 
avant de les connaître par expérience. Cette tendance est spontanée; une idée 
préconçue a toujours été et sera toujours le premier élan d'un esprit 
investigateur ””, , l'expérience doit toujours être instituée en vue d'une idée 
préconçue, peu importe que cette idée soit plus ou moins vague, plus ou moins bien 
définie” este esenţială, deoarece acestea constituie scânteia care declanşează 
întreaga experienţă. Odată mentalul stimulat şi ideea conturată, un alt element de 
extremă importanță trebuie să intre în scenă - îndoiala metodică, filozofică 
(moştenire de la Descartes), pentru a tempera elanul imaginaţiei şi a urni 
mecanismul experienţei care urmează să aibe loc: “Le grand principe experimental 
est donc le doute, le doute philosophique qui laisse à l'esprit sa liberté et son 
initiative”. Libertatea spiritului trebuie să rămână însă o prioritate şi îndoiala nu 
trebuie dusă la extrem: ,, 1! ne faut pourtant point être sceptique; il faut croire à la 
science, c'est-à-dire au déterminisme, au rapport absolu et nécessaire des choses, 
aussi bien dans les phénomènes propres aux êtres vivants que dans tous les 


6 
autres ” 


° căci alunecarea pe panta scepticismului ar leza considerabil caracterul 
vivace al spiritului ştiinţific. 

Dacă până în acest moment implicarea savantului se producea la nivelul 
subiectivului, al incertului şi al posibilului, etapa următoare constă în coborârea în 
realitate, prin punerea în practică a experienţei, sub îndrumarea metodei ştiinţifice: 
„Le caractère de la méthode experimentale est de ne relever que d'elle-même, 
parce qu'elle renferme en elle son criterium qui est l'expérience”*", totul cu scopul 
verificärii ipotezelor formulate anterior. Aceastä etapä prilejuieste evidentierea 


dublei calități a omului de ştiinţă - observator şi experimentator: „Le savant qui 


55 Claude Bernard, op.cit., p.57. 
5 Thid., p.49. 
5 Ibid., p.48. 
58 Thid., p.42. 
5 Thid., p.66. 
© Thid., p.42. 
6l Thid., p.71. 

veut embrasser l’ensemble des principes de la méthode expérimentale doit remplir 
deux ordres de conditions et posséder deux qualités de l'esprit qui sont 
indispensables pour atteindre son but et arriver à la découverte de la vérité. 
D'abord le savant doit avoir une idée qu'il soumet au contrôle des faits; mais en 
même temps il doit s'assurer que les faits qui servent de point de départ ou de 
contrôle à son idée, sont justes et bien établis; c'est pourquoi il doit être lui-même 
à la fois observateur et experimentateur”.” Dacă initial, atitudinea savantului 
rămâne pasivă, manifestându-se strict prin observația minutioasä a faptelor: 
„L'observateur, avons-nous dit, constate purement et simplement le phénomène 
qu'il a sous les yeux. Il ne doit avoir d'autre souci que de se prémunir contre les 
erreurs d'observation qui pourraient lui faire voir incomplètement ou mal définir 
un phénomène. À cet effet, il met en usage tous les instruments qui pourront l'aider 
à rendre son observation plus complète. L 'observateur doit être le photographe des 
phénomènes, son observation doit représenter exactement la nature. Il faut 
observer sans idée préconçue; l'esprit de l'observateur doit être passif, c'est-à- 
dire se taire; il écoute la nature et écrit sous sa dictée”®, odată cu apariţia unei 
idei, aceasta este urmată întotdeauna de o schimbare de ritm, manifestată prin 
implicarea activă, directă în desfăşurarea spontană, naturală a unui fenomen supus 
studiului: „L 'experimentateur, comme nous le savons déjà, est celui qui, en vertu 
d'une interprétation plus ou moins probable, mais anticipée des phénomènes 
observés, institue l'expérience de manière que, dans l’ordre logique de ses 
prévisions, elle fournisse un résultat qui serve de contrôle à l'hypothèse ou à l’idée 
préconçue. Pour cela, l'experimentateur réfléchit, essaye, tâtonne, compare et 
combine pour trouver les conditions expérimentales les plus propres à atteindre le 
but qu'il se propose. Il faut nécessairement expérimenter avec une idée préconçue. 
L'esprit de l’expérimentateur doit être actif, c'est-à-dire qu'il doit interroger la 
nature et lui poser les questions dans tous les sens, suivant les diverses hypothèses 
qui lui sont suggérées”"”, ceea ce conferă savantului puteri demiurgice, cu condiția 
menținerii experienţei în limitele realității: ,, Elle ne reconnaît d'autre autorité que 
celle des faits, et elle s'affranchit de l'autorité personnelle”. Respectarea cu 
stricteţe a tuturor acestor paşi pune treptat în lumină experienţa, cea care „n 'est au 
fond qu'une observation provoquée dans un but quelconque”. Descoperirile 
făcute pe baza acestei experienţe sunt preţioase teorii aduse ofrandă ştiinţei, însă 


© Ibid., p.39. 
4 Thid., p.39-40. 

cercetătorul trebuie să îşi menţină spiritul veşnic viu, conştientizând că aceste noi 
adevăruri sunt doar temporare adăposturi intelectuale, etape necesare în 
neîntrerupta evoluţie ştiinţifică: „il faut en même temps être bien convaincu que 
nous n'avons ce rapport que d'une manière plus ou moins approximative, et que 
les théories que nous possédons sont loin de représenter des vérités immuables. 
Quand nous faisons une théorie générale dans nos sciences, la seule chose dont 
nous soyons certains, c'est que toutes ces théories sont fausses absolument parlant. 
Elles ne sont que des vérités partielles et provisoires qui ne sont nécessaires, 
comme des degrés sur lesquels nous nous reposons, pour avancer dans 
l'investigation; elles ne représentent que l'état actuel de nos connaissances, et, par 
conséquent, elles devront se modifier avec l'accroissement de la science, et 
d'autant plus souvent que les sciences sont moins avancées dans leur évolution. ”® 
Spre deosebire de stiintele abstracte, unde adevärurile sunt imuabile, spontaneitatea 
şi vitalitatea fenomenelor pe care se axează ştiinţele experimentale determină 
adevăruri parţiale, care însă perpetuează sub o formă sau alta, ca un miez preţios, 
învățăturile predecesorilor: „Les vérités mathématiques étant immuables et 
absolues, la science s'accroît par juxtaposition simple et successive de toutes les 
vérités acquises. Dans les sciences expérimentales, au contraire, les vérités n'étant 
que relatives, la science ne peut avancer que par révolution et par absorption des 
vérités anciennes dans une forme scientifique nouvelle. "** 

Evoluând pe trei niveluri care-i asigură rezistența, metoda experimentală 
constituie cel mai prețios instrument de sondare si disecare a realităţii, o unealtă la 
care se apelează ori de câte ori explicația diferitelor fenomene ale realităţii întârzie 
să se dezvăluie: „La méthode experimentale, méthode du libre penseur, ne cherche 
que la vérité scientifique. Le sentiment, d'où tout émane, doit conserver sa 
spontanéité entière et toute sa liberté pour la manifestation des idées 
expérimentales; la raison doit, elle aussi, conserver la liberté de douter, et par cela 
elle s'impose de soumettre toujours l’idée au contrôle de l'expérience”. Saltul 
ştiinţific de la supozitie (care se inspira cel mai adesea din domeniul 
supranaturalului): „Quand un phénomène quelconque nous frappe dans la nature, 
nous nous faisons une idée sur la cause qui le détermine. L'homme, dans sa 
première ignorance, supposa des divinités attachées à chaque phénomène”? la 
legi şi precepte bine întocmite: „Aujourd’hui le savant admet des forces ou des 

lois; c'est toujours quleque chose qui gouverne le phénomène” 
flacăra inspiratoare a judecății experimentale, ale cărei principale voci - inducția şi 
deductia - au fost supuse controlului strict al metodei experimentale: „Le principe 
du raisonnement expérimental sera donc toujours une idee qu'il s'agit d'introduire 
dans un raisonnement expérimental pour la soumettre au criterium des faits, c’est- 
à-dire à l'expérience”? 

În ciuda noutätii incontestabile pe care a adus-o în epocă, vocile contestatare 
la adresa metodei experimentale propusă de Claude Bernard nu au întârziat să se 
facă auzite. În acest sens, principalul reproş viza legea determinismului, a 
cauzalității, care marchează fenomenele din natură şi care, în opinia multor 
gânditori, nu se putea aplica corpurilor vii, datorită spontaneității cu care acestea au 
fost înzestrate: „chaque être vivant nous apparaît comme pourvu d'une espèce de 
force intérieure qui préside à des manifestations vitales de plus en plus 
indépendantes des influences cosmiques générales, à mesure que l'être s'élève 
davantage dans l'échelle de l’organisation. Chez les animaux supérieurs et chez 
l’homme, par exemple, cette force vitale paraît avoir pour résultat de soustraire le 
corps vivant aux influences physico-chimiques générales et de le rendre ainsi très- 
difficilement accessible à l’expérimentation”.® Invocând armonia interioară a 
corpurilor vii, oponenții metodei, dintre care unul dintre cei mai activi s-a dovedit a 
fi Georges Cuvier, susțin faptul că încercarea de izolare a unei părți a unui corp viu 
sau modificarea functionalitätii acesteia pot provoca un întreg lanţ de modificări în 
întreg organismul respectiv: ,, Toutes les parties d'un corps vivant sont liées; elles 
ne peuvent agir qu'autant qu'elles agissent toutes ensemble: vouloir en séparer 
une de la masse, c'est la reporter dans l’ordre des substances mortes, c'est en 
changer entièrement l'essence”. În replică, argumentarea lui Bernard se sprijină 
în principal pe faptul că a nega determinismul fenomenelor vieţii ar însemna să se 
conteste însăşi esenţa biologiei şi a ştiinţei în general: „il y a un determinisme 
absolu dans toutes les sciences parce que chaque phénomène étant enchaîné d'une 
manière nécessaire à des conditions physico-chimiques, le savant peut les modifier 
pour maîtriser le phénomène, c'est-à-dire pour empêcher ou favoriser sa 
manifestation.” Mai mult decât atât, ferm convins că studierea fenomenelor 
corpurilor vii are la bază tocmai ştiinţa care explică fenomenele corpurilor brute, 
Bernard îşi propune să contureze prin experienţă acea legătură care uneşte 


7! Ibid., p.84. 

fenomenele naturale de condiţiile lor de existenţă şi, respectiv, de cauzele lor 
imediate: „il consiste à rattacher par l'expérience les phénomènes naturels à leurs 
conditions d'existence ou à leurs causes prochaines”. Combătând ideea unei 
„force vitale qui serait en lutte incessante avec les forces physico-chimiques, et qui 
neutraliserait leur action destructrice sur l'organisme vivant”, Claude Bernard 
susține că spontaneitatea corpurilor vii „n'est qu'une simple apparence et la 
conséquence de certain mecanisme de milieux parfaitement déterminés "*, reuşind 
să aducă la acelaşi numitor comun corpurile brute şi cele vii, demonstrând că , les 
manifestations des corps vivants, aussi bien que celles des corps bruts, sont 
dominées par un déterminisme nécessaire qui les enchaîne à des conditions 

şi concluzionând că „ces influences qui 


d'ordre purement physico-chimiques ” 
provoquent, accélèrent ou ralentissent les manifestations vitales chez les êtres 
vivants, sont exactement les mêmes que celles qui provoquent, accélèrent ou 
ralentissent les manifestations des phénomènes physico-chimiques dans les corps 


» 80 
bruts”. 


1.4.4. Charles Darwin (1809 — 1882) şi evoluția speciilor 


Evadarea savanților către zone geografice necunoscute şi contactul cu 
populații aborigene considerate ciudate au alimentat ego-ul „omului alb”, în special 
european, care se simțea astfel şi mai îndreptățit să-şi revendice locul fruntaş în 
univers şi în preocupările ştiinţifice ale vremii. Totuşi, surpriza descoperirii unor 
asemenea populaţii nu a rămas fără ecou, sădind în minţile învățaţilor nenumărate 
întrebări legate de ființa umană, evoluţia acesteia şi cauzele diferenţelor dintre rase. 
Tema fiinţei umane a revenit astfel în actualitate mai insistent ca niciodată, 
smulgând cercetătorilor diverse concepţii legate nu atât de originea acesteia, cât 
mai degrabă de diverşii factori care îi modelează parcursul în lumea materială. 
Fiindcă apartenenţa fiinţei umane la lumea naturală era deja un aspect demonstrat, 
pasul următor a fost încercarea de a identifica acele „legi naturale” care guvernează 
întregul univers natural, şi implicit, mediul uman. În acest demers, studiile şi 
concluziile lui Charles Darwin au fost revoluţionare. 


7 Jbid., p.103. 

Dacă Auguste Comte era un împătimit susținător al aplicării ştiinţelor în 
toate domeniile de activitate, Charles Darwin a fost la rândul său un pasionat 
practicant al acestora, mai exact al ştiinţelor naturale, fiind considerat unul dintre 
cei mai importanţi naturalişti ai vremii, dar şi un vestit biolog şi geolog. Darwin 
făcea parte din acea tagmă trâmbitatä cu mult înainte de Comte, acea elită a 
oamenilor de ştiinţă, care nu se refugiază în înălțimea de neatins a intelectului lor 
superior, ci îşi însuşesc ideile şi concepțiile din şi spre evoluţia umanităţii. Astfel, 
dospite în sânul şi sub influenţa unui grup activ de savanţi şi filozofi, printre care 
geologul Charles Lyell, botanistul Alfred Russell Wallace şi filozoful Herbert 
Spencer, teoriile lui Darwin îşi trag seva din realitatea înconjurătoare, din 
experiență şi observaţia directă. Lansându-se la început în studii de medicină şi 
cochetând apoi cu un domeniu complet diferit - teologia, Darwin sfârşeşte prin a-şi 
urma chemarea naturalistă şi se dedică studiilor de botanică şi biologie, în cadrul 
expediției ştiinţifice la care acesta a luat parte în zona de coastă a Americii de Sud 
(Tara de Foc, Chile, Peru, Insulele Galapagos), la bordul vasului de cercetare 
Beagle, expediţie care a prilejuit formularea uneia dintre cele mai revoluţionare 
teorii ale filozofiei şi religiei - teoria evoluționistă. 

Constituind unul dintre elementele fundamentale ale teoriei biologice, teoria 
evoluţiei este o teorie ştiinţifică ce, folosindu-se tocmai de mult anuntata observare 
a faptelor, explică apariţia diferitelor tipuri de plante şi animale, precum şi a altor 
forme de viaţă ale Terrei, prin pre-existenta altor tipuri, diferențele dintre acestea 
fiind datorate unor modificări produse în generații succesive. Fiind o teorie 
ştiinţifică, aceasta trebuia neapărat dovedită, iar primele dovezi în acest sens au fost 
acelea provenind din studiile comparative de morfologie ale speciilor existente, 
precum şi din studiul fosilelor (paleontologie). De atunci, dovezile furnizate de 
aceste surse s-au acumulat pe măsură ce înțelegerea fenomenului a fost adâncită, în 
timp ce discipline ale biologiei proaspăt apărute în acea vreme, ca genetica, 
biochimia, fiziologia, etologia şi în special biologia moleculară, au furnizat 
puternice dovezi adiţionale, care au confirmat primele concluzii. 

Dar ca să revenim la punctul de plecare al acestei teorii, ea constituie unica 
explicaţie ştiinţifică acceptabilă a dualului fenomen al diversităţii şi ordinii 
biologice. Ea explică variaţia ordonată constatată de biologi ca fiind produsul unor 
procese naturale care s-au repetat de numeroase ori în istoria vieţii şi care continuă 
să se manifeste în permanenţă. Diversitatea formelor de viață este marcată de o 
ordine fundamentală, un „motiv” (model), prin care speciile apropiat înrudite 
partajează între ele mai multe trăsături comune decât o fac cu organismele mai 
distant înrudite. Evoluţia, în sens biologic, poate fi descrisă ca procesul prin care 

speciile se schimbă prin transformări succesive, pornind de la alte organisme şi nu 
prin generare spontană. 

Teoria evoluţiei s-a dezvoltat începând cu secolul al XIX-lea şi constituie 
tocmai ideea centrală în jurul căreia a fost tesutä marea capodoperă a lui Charles 
Darwin — Originea şi evoluția speciilor (1859). Aceasta este o teorie într-adevăr 
revoluţionară, care însă şlefuieşte, desăvârşeşte şi cristalizează într-o formă 
coerentă nişte idei manifestate cu timiditate mult înaintea sa de către biologul 
francez Jean-Baptiste Lamarck (1744-1829). Astfel, preocupările celui din urmă 
legate de evoluţia speciilor în lume sunt preluate de Darwin, iar teoria formulată de 
acelaşi biolog francez în acest sens îşi găseşte acum împlinirea pe un teren 
ideologic prielnic şi într-o epocă potrivită: „Darwin dezvoltă principiul lamarckian 
al interdependentei dintre organism şi mediu şi, prin numeroasele dovezi pe care le 
aduce, ridică acest principiu la nivelul uneia din principalele relaţii ale 
interdependentei si conditionärii dintre organisme (unele faţă de altele) şi a 
tuturor fiinţelor vii față de mediul fizic. Lamarck a văzut unilateral această 
interdependentä: el a studiat rolul morfogen al mediului asupra fiinţelor vii. 
Darwin vede acest aspect, pe care îl dezvoltă, - introducând influenţa şi 
condiționarea reciprocă a fiinţelor vii unele faţă de celelalte - si în plus vede 


E) 


transformarea mediului sub influenţa fiinţelor vii” ®' Teoria evoluţiei susținută de 
Lamarck se axa pe două coordonate principale: în primul rând, existenţa în fiecare 
organism sau ființă a unei tendinţe de evoluţie de la simplu la complex, de creştere, 
de progres, privită ca o forță naturală înnăscută, menită de a aşeza lucrurile pe 
făgaşul lor normal; apoi, prezenţa unei forte de adaptare, care determină evoluţii 
diferite ale aceluiaşi tip de oraganism, sub influența mediului. În completarea 
acestor două componente de bază ale teoriei sale, ne simțim obligați să mai 
adăugăm o altă idee lamarckiană, extrem de relevantă pentru discuţia noastră 
asupra curentului naturalist - capacitatea organismelor de a transmite generaţiilor 
următoare anumite trăsături dobândite în timpul vieţii, idee care se leagă într-o 
oarecare măsură de a doua coordonată a teoriei sale. Aşadar, susținând încă de la 
început ideea evoluţiei ca aspect al existenţei ființelor vii, scopul teoriei evoluţiei 
este de a dovedi şi explica ipoteza modificării speciilor pe parcursul timpului, 
formarea lor prin „evoluţie”. 


5! Prefatä de Vasile D. Mirza, p.XIX, la Charles Darwin, Originea speciilor prin selecţie naturală 
sau păstrarea raselor favorizate în lupta pentru existenţă, Clasicii Ştiinţei Universale II, Editura 
Academiei Republicii Populare Române, traducere din Ib.engleză de Ion E.Fuhn şi confruntată cu 
traducerile din lb.rusă (Nicolae Botnariuc), Ib.germanä (lon T.Tarnavschi) şi Ib.franceză (Vasile 
D.Miîrza), 1957. 

Prin teoria sa fundamentală, Darwin readuce în discuţie problematica fiinţei 
umane, a originii şi locului său în univers. Din această perspectivă, era firesc ca 
într-o perioadă istorică a schimbării, acesta să respingă toate concepțiile anterioare 
referitoare la acest subiect. Astfel, fiind un materialist convins, el a infirmat teoria 
creaționistă conform căreia universul şi toate formele de viaţă au fost create în mod 
miraculos de Dumnezeu şi că prin naştere, omul îşi are locul prestabilit în această 
lume, demonstrând în schimb, pe bază experimentală, materialitatea lumii vii, 
originea animală a omului, precum şi poziţia sa obişnuită, deloc privilegiată, în 
traseul evolutiv al lumii organice. 

Afirmam anterior că unele aspecte ale teoriei lui Darwin s-au hrănit 
considerabil din ideologia mediului intelectual în care el îşi ducea existenţa. Cu alte 
cuvinte, strânsa legătură de prietenie cu geologul Charles Lyell a generat preluarea 
de către Darwin a unei ideii aplicate de acesta la evoluţia pământului. Mai exact, 
inițiator al teoriei uniformitariste, Lyell susținea ideea dezvoltării pământului în 
cadrul unui proces lent şi treptat, opunându-se astfel concepției naturalistului 
Georges Cuvier (1769-1832), care oferea în schimb teoria catastrofelor, conform 
căreia evoluția Pământului ar fi fost marcată şi influențată de o serie de evenimente 
bruşte, violente, de scurtă durată, uneori manifestate la scară mondială. Aşadar, 
găsind un punct de sprijin în această teorie a lui Lyell, Darwin ajunge la concluzia 
existenţei unor similarități impresionante între modul de evoluție a oamenilor şi cel 
al pământului. El a ajuns să stârnească nemulțumirea susținătorilor 
antropomorfismului (adică a credinței mistice care atribuia lucrurilor şi 
fenomenelor naturii forme şi sentimente omeneşti), prin adoptarea unei teorii 
mecaniciste a evoluţiei omului, care încearca să explice fenomenele biologice, 
sociale, psihice, pe baza principiilor şi legilor mecanicii, reducând întreaga 
diversitate a fenomenelor şi proceselor naturale la simple fenomene şi procese 
mecanice: „De la Lyell, Darwin a mai învăţat nu numai metodica, ci şi concepția 
materialistă evoluționistă. De la Lyell a învăţat să descopere prin analiză şi sinteză 
legile interne ale fenomenelor studiate. Tot de la Lyell şi-a însuşit Darwin un 
deosebit simţ critic care s-a dezvoltat puternic mai ales după întoarcerea sa din 
călătoria de pe «Beagle», adică atunci când a început să întrețină legături directe 
cu Lyell” ® Dezavuând vechea concepţie conform căreia dezvoltarea speciilor era 
posibilă doar ca subiecți colectivi, Darwin îmbrăţişează ideea fiinţei umane ca 


5 Prefatä de Vasile D. Mirza, p.XV, la Charles Darwin, Originea speciilor prin selecție naturală sau 
păstrarea raselor favorizate în lupta pentru existență, Clasicii Ştiinţei Universale II, Editura 
Academiei Republicii Populare Române, traducere din Ib.engleză de Ion E.Fuhn şi confruntată cu 
traducerile din lb.rusă (Nicolae Botnariuc), Ib.germanä (lon T.Tarnavschi) şi Ib.franceză (Vasile 
D.Miîrza), 1957. 

individualitate, singurul atribut în virtutea căruia aceasta poate fi recunoscută drept 
demnă purtătoare a evoluției. 

Supunând diferitele fiinţe vii unui minuţios proces analitic şi comparativ, 
Darwin reuşeşte să ordoneze în cinci legi fundamentale noianul de elemente 
complexe care modelează evoluţia naturii, de la care fiinţa umană nu face excepţie. 
Astfel, legea reproducerii semnalează o caracteristică absolut comună tuturor 
fiinţelor vii, şi anume fecunditatea, impulsul înnăscut de a transmite viaţa 
urmaşilor. Câteva aspecte surprizătoare şi aparent paradoxale completează şi 
întrerup monotonia uniformitätii acestei legi, şi anume faptul că la animale, 
fecunditatea este înlesnită de domesticitate şi se manifestă mai pregnant în 
captivitate, gradul de fecunditate este invers proporțional cu dimensiunea 
animalului iar durata sarcinii este direct proporţională cu aceasta. Nici modul de 
înmulțire a speciilor nu se produce la voia întâmplării, Darwin conchizând printr-o 
altă lege că acest fenomen s-ar manifesta în progresie geometrică dacă specia nu ar 
fi ameninţată de distrugere: „Fiecare ființă care în cursul normal al vieţii sale 
produce mai multe ouă sau seminţe, va trebui să sufere distrugeri în timpul unei 
perioade a vieţii sale, sau într-un anumit anotimp sau ocazional în cursul vreunui 
an, altfel pe baza principiului inmultirii în progresie geometrică, numărul său va 
deveni repede atât de neobişnuit de mare încât nici o regiune n-ar putea să-i 
suporte progenitura. [...] Nu există nici excepții de la regula că fiecare organism 
se inmulteste în mod natural într-o progresie atât de rapidă, încât dacă nu ar fi 
distrusă, progenitura unei singure perechi ar acoperi curând tot pământul. Chiar 
omul care se înmulțește încet, şi-a dublat numărul în 25 de ani si cu o asemenea 
progresie, în mai putin de o mie de ani, nu ar mai fi literalmente loc de stat pentru 
progenitura sa” 

Odată fecunditatea manifestată şi noua fiinţă concepută, o altă lege îşi intră 
în drepturi - legea eredității, care vine să explice mecanismul combinării genelor si 
al transmiterii acestora către urmaşi. Procesul de reproducere a ființelor vii implică 
fără excepţie transmiterea către urmaşi a unei combinaţii unice de gene şi 
caracteristici, care însă păstrează în esenţă caracteristicile de bază ale speciei: 
„Ceea ce seamănă produce ceva asemănător ”.* Acest proces este întărit în acelaşi 
timp de perpetuarea implicită a oricăror modificări organice naturale suferite de 
specie de-a lungul vremii, cele artificiale, forţate fiind, bineînţeles, excluse (ex. din 
încrucişarea unor animale mari nu vor putea rezulta decât alte animale mari): 


83 Charles Darwin, op.cit., p.85. 
84 Émile Ferrière, Darwinismul, traducere de dna. R. Streitman, Editura Librăriei „Universala” 
Alcalay & Co, Biblioteca pentru toți, nr.340, Bucureşti, 2006, p.6. 

„obiceiurile schimbate produc efecte care se moştenesc "* Ceea ce întregeşte 
această lege este ideea eredității variațiilor la vârsta corespunzătoare, adică a 
manifestării unor trăsături nu la întâmplare, ci în anumite etape bine delimitate ale 
dezvoltării urmaşilor (ex. creşterea coarnelor sau apariția pufului la anumite 
animale doar în anumite faze ale evoluţiei lor): „deşi uneori nu există nici un motiv 
ca o particularitate să apară la o vârstă anumită, totuşi regula este că ea tinde să 
apară la descendenţi în aceeaşi perioadă în care a apărut mai întâi la părintele 
respectiv”. Înzestrată cu bagajulul ereditar uneori împovărător a milioane de ani 
de evoluţie, fiinţa nou creată se supune din clipa în care vede lumina zilei unui alt 
tip de lege, care de data aceasta îi jalonează traiectul în lumea materială. Corpul 
fizic, maşinăria de care fiinţa se foloseşte pentru a-şi săvârşi „călătoria” în lumea 
fizică, este un sistem complicat, a cărui bună funcționare depinde de integritatea 
multitudinii de organe şi funcții ce o compun. În consecință, în situaţia în care un 
organ manifestă o anumită modificare pozitivă sau negativă, aceasta va declanşa o 
reacţie în lanţ în întregul organism, determinând modificări care pe baza 
principiului compensării, afectează şi celelalte organe, conducând în cele din urmă 
la atrofierea sau dezvoltarea acestora: ,, Bugetul naturii fiind fix, luându-se din el o 
sumă prea mare, pentru o anume cheltuială, trebuie să se facă în altă parte 
economii” (Goethe). Aceasta este legea corelatiilor de creştere, completată 
oarecum de legea statorniciei formelor în raport cu simplitatea structurii, o lege 
care se menţine în acelaşi registru ideatic, sugerând că, cu cât structura unei ființe 
este mai simplă, cu atât e mai puţin expusă la modificări şi mai constantă în forma 
Şi organizarea sa. 

Aruncată în vâltoarea unei lumi pline de diversitate şi înzestrată doar cu 
impulsul înnăscut de evoluţie şi cu anumite predispoziţii ereditare (aspecte despre 
care amintea şi Lamarck), ființa umană manifestă un anumit comportament şi 
reacționează într-un mod specific, în funcție de mediul în care îşi duce traiul sau de 
indivizii care alcătuiesc comunitatea din care face parte. Aceste tipuri diferite de 
comportament sau atitudine atrag după ele transformarea speciilor în alte specii, 
sub influența unor factori ca ereditatea, variabilitatea, suprapopulatia, lupta pentru 
existență şi selecția naturală. Dintre toți aceşti factori externi, două elemente 
constituie însă stâlpii de temelie ai teoriei evoluționiste - lupta pentru existență şi 
selecția naturală. 


5 Charles Darwin, op.cit., p.52. 

5 Thid., p.53. 

87 Émile Ferrière, Darwinismul, traducere de dna. R. Streitman, Editura Librăriei „Universala” 
Alcalay & Co, Biblioteca pentru toți, nr.340, Bucureşti, 2006, p.5. 

Dincolo de frumuseţea sa exterioară, întreaga natură nu este altceva decât 
câmpul de desfăşurare a unei crâncene lupte tacite pentru supraviețuire şi pentru 
conservarea darului vieţii pe acest Pământ. Manifestându-se pe mai multe planuri, 
această aprigă confruntare evidenţiază fiinţe care se luptă cu ele însele, datorită 
implacabilei mosteniri genetice pe care au primit-o, apoi creaturi care concurează 
între ele pentru un loc cât mai bun în această lume materială, şi în fine, fiinţe care 
se confruntă cu vicisitudinile naturii exterioare: „deoarece se nasc mai mulți 
indivizi decât pot supraviețui, în fiecare caz trebuie să se producă o luptă pentru 
existență, fie între indivizii aceleiaşi specii, fie între indivizii speciilor diferite, fie 


Si Musee 
cu condiţiile fizice de viață”. 


1.4.4.1. Înfruntarea blestemului eredității 

În ceea ce priveşte lupta cu sine însuşi, Charles Darwin a dovedit că 
ereditatea este judecătorul aspru care decide atât soarta urmaşilor unei specii cât şi 
toate schimbările care survin în evoluţia acesteia. Fiindcă, în general, urmaşilor le 
sunt transmise cele mai puternice gene, acest lucru asigură la rândul său 
transmiterea celor mai bune trăsături către urmaşi, fenomen denumit , the survival 


89 A NS 
"a celor mai înzestrați din 


of the fittest”, adică „supraviețuirea celor mai apți 
punct de vedere genetic. Cernerea urmaşilor cu cele mai bune gene dintr-o specie 
va constitui în continuare un avantaj, deoarece acest aspect aduce ființelor 
biruitoare o armă în plus într-o luptă şi mai dificilă, şi anume lupta pentru 
supravieţuire dintre specii. 

Referindu-se însă strict la ereditate, Darwin avertizează încă de la bun 
început că studiile sale, şi ale altor oameni de ştiinţă, deşi extrem de elaborate, nu 
au reuşit să ridice în totalitate umbra de mister care plana asupra legilor care 
guvernează ereditatea: „Legile care conduc ereditatea sunt în cea mai mare parte 
necunoscute. Nimeni nu poate spune de ce aceeaşi particularitate a diferiților 
indivizi din aceeaşi specie sau din specii diferite, uneori se moşteneşte iar alteori 
nu; de ce copilul aminteşte adesea printr-unele din caracterele sale de bunicul sau 
de bunica sau chiar de vreun strămoș mai îndepărtat; de ce o particularitate este 
transmisă adesea de la un sex la ambele sexe, sau numai la un singur sex, de cele 
mai multe ori la acelaşi sex, însă nu în mod exclusiv” % Încurajat şi de studiile 
doctorului Prosper Lucas, care susţinea că „din ceva asemănător se naşte tot ceva 


88 Charles Darwin, op.cit., p.85. 
% Thid., p.96. 
Thid., p.53. 

asemănător”, Darwin a reuşit să ofere totuşi certitudini în ceea ce priveşte 
consecințele transmiterii informaţiei ereditare, în ciuda numeroselor semne de 
întrebare legate, rămase în esență, în legătură cu logica acestui proces: „Când vreo 
deviatie de structură apare des şi o observăm la tată şi copil, nu putem spune dacă 
ea se datoreşte aceleiaşi cauze care a acționat asupra ambilor, când însă printre 
indivizii supuşi în aparență aceloraşi condiţii apare la părinte o deviatie foarte 
rară, datorită vreunei combinaţii neobişnuite de împrejurări — să zicem, o singură 
dată la mai multe milioane de indivizi — şi reapare la copil, în acest caz chiar 
simpla teorie a probabilităților ne silişte aproape să atribuim această reaparitie, 
eredității. [...] Dacă se mostenesc devieri de structură ciudate şi rare, atunci 
devierile mai putin curioase şi mai comune pot fi admise fără greutate ca fiind 
ereditare. Poate că punctul de vedere cel mai just de a privi această problemă ar fi 
să considerăm transmiterea ereditară a oricărui caracter drept regulă, iar 


no 3 91 
netransmiterea ereditară drept anomalie”. 


1.4.4.2. Fiinţa umană versus natură 

Însă lupta cea mai nedreaptă, datorită inegalitätii dintre adversari, se 
manifestă între o ființă oarecare şi natura înconjurătoare. Sub influenţa noilor 
concepţii inspirate de descoperirea unor rase umane până atunci nemaiîntâlnite, 
Darwin preia la rândul său o idee vehiculată destul de mult în epocă, şi anume 
aceea că mediul ambiant şi clima sunt elementele definitorii care determină 
discrepanțe majore în cadrul aceleiaşi specii sau rase. Darwin ne oferă exemplul 
lumii plantelor, unde un pământ umed, fertil, umbrit, este propice dezvoltării 
plantelor înalte şi cu frunze alungite, în timp ce zonele aride, sterpe, permanent arse 
de soare, favorizează plantele scurte şi robuste; în acelaşi timp, regiunile reci şi 
bătute de vânturi nu reuşesc să producă mai mult decât plante alpine, uscate şi 
turtite. În cadrul speciei umane, acelaşi Darwin ne semnalează faptul că frigul din 
zonele reci stimulează circulaţia capilară şi cea periferică, precum şi exercițiul 
muşchilor şi în consecință, pofta de mâncare, căutarea unor alimente cât mai 
consistente şi hrănitoare şi dezvoltarea funcţiilor digestive, ceea ce în final, 
determină dezvoltarea masei corporale şi a temperamentului sanguin la popoarele 
care beneficiază de o astfel de climă. În schimb, popoarele care îşi duc traiul în 
zonele tropicale se caracterizează printr-un temperament hepatic, determinat de 
cantitatea mai mare de fiere pe care ficatul acestor fiinţe trebuie să-l secrete pentru 
a arde complet alimentele pe care organismul, datorită cantităţii prea mici de 


"l Thid., p.53. 

oxigen produsă de aerul cald, dilatat, la fiecare inspirare a plămânilor nu reuşeşte 
să le descompună. În fața acestor condiții extreme, ființele se află în faţa a două 
soluţii: manifestarea unei incapacitäti de adaptare la aceste condiţii, ceea ce duce la 
dispariția speciei sau, dimpotrivă, lupta pe viață şi pe moarte de adaptare la aceste 
condiţii vitrege, ceea ce implică modificarea actelor fiziologice şi a diferitelor 
organe, mutații care sunt transmise genetic urmaşilor şi duc în final la apariţia unei 
noi specii sau rase. Elementul-cheie rămâne variabilitatea, acea adaptare, punere de 
acord a organismului cu mediul extern, acea armonizare a modificărilor condiţiilor 
de mediu şi a factorilor interni specifici organismului: ,,/...] diferitele părți ale 
fiecărei fiinţe trebuie să fie coordonate, în aşa fel, încât să facă posibilă fiinţa 
totală, nu numai în ea însăşi, dar si în legăturile ei cu acelea ce-o 
înconjoară "(Cuvier).? 

Ideea legăturii intrinseci dintre tipurile umane şi diversitatea geografică şi 
climatică datează însă cu mult înaintea lui Darwin. În tratatul său Despre aer, ape 
şi locuri, vestitul medic Hippocrate punea deja din antichitate bazele primului 
sistem global de interpretare climatică, sintetizând deosebirile fundamentale care 
fac din Europa şi Asia două continente complet diferite. Un interesant punct de 
vedere al acestuia pune asemănarea dintre asiatici pe seama uniformitätii climei 
blânde, datorată orientării Asiei către sud şi est, precum şi aşezării acesteia la 
distanță relativ egală între zonele reci şi cele calde. Orientarea unică a continentului 
creionează tipuri umane secate de vigoare şi energie şi cuprinse, în schimb, de o 
sfârşeală şi o destindere neproductive: „Însă localnicii care au asemenea 
constituţie, fie că sunt bästinasi, fie că sunt venetici, nu pot avea nici bärbätie, nici 
vigoare, nici sârguinţă şi nici zel, căci la ei domină plăcerile”. În schimb, 
Europa, orientată către nord şi vest şi prezentând diferenţe foarte mari între 
anotimpuri, este populată de fiinţe, comunităţi umane şi popoare la fel de diferite 
între ele: „Arşiţa este puternică, iernile şi ploile abundente, apoi se iveşte seceta 
prelungită, din care cauză se petrec numeroase şi felurite prefaceri. Se pare că din 
această cauză este influenţat însuşi fenomenul generaţiei în ceea ce priveşte 
structura însăşi a embrionului, care nu poate fi acelaşi vara la fel ca iarna sau pe 
vreme ploioasă la fel ca pe timp de secetă” Astfel, locuitorii munţilor sunt 
puternici, curajoşi şi rezistenți la muncă şi efort, în timp ce aceia ai regiunilor de 
câmpie sunt scunzi, îndesati şi nu cu foarte multă temeritate sau sârguintä. Zonele 


” Émile Ferrière, Darwinismul, traducere de dna. R. Streitman, Editura Librăriei „Universala” 
Alcalay & Co, Biblioteca pentru toți, nr.340, Bucureşti, 2006, p.42. 
% Lucian Boia, Omul şi clima: teorii, scenarii, psihoze, Editura Humanitas, Bucureşti, 2005, p.23. 

cu temperaturi extreme nu scapă nici ele ochiului critic al lui Hippocrate, care 
consideră că regiunile foarte friguroase sunt propice întreținerii sălbăticiei (ex. 
scitii), în timp ce regiunile foarte calde stimulează fecunditatea şi legăturile 
nepermise, producând malformații (ex. trogloditii şi ihtiofagii din Egipt). Concluzia 
care se desprinde din toate aceste afirmații este că spre deosebire de asiatici, 
europenii se dovedesc mult mai temerari şi iubitori de libertate, fapt care justifică, 
în viziunea medicului, chiar şi naşterea democraţiei în Grecia şi cucerirea 
Imperiului Persan de către Alexandru Macedon. 

Calitățile morale şi intelectuale net superioare ale grecilor în general şi ale 
lui Alexandru Macedon în special au fost subliniate şi de Aristotel, care le justifica 
pe acestea prin prisma climei din Grecia, stat amplasat la confluenţa continentului 
european cu cel asiatic. Întocmai ca şi Hippocrate, Aristotel consideră clima un 
element definitoriu în modelarea personalității umane, afirmând că dacă popoarelor 
asiatice, deşi înzestrate cu mai multă inteligență şi ingeniozitate, le lipseşte 
îndrăzneala şi vlaga, rămânând astfel la condiția de popoare dominate, naţiunile 
nord-europene, deşi mânate de un curaj nebunesc şi de idealuri de libertate, nu se 
pot lăuda cu prea multă inteligență şi capacitate de a-şi impune supremaţia: 
„Umorile corpului au puțină căldură; oamenii au statura înaltă, un caracter 
sălbatic, obiceiuri primitive, inteligența stupidă, vorba greoaie; ei au tenul 
extraordinar de alb, de nuanţă albăstrie; au pielea fină şi carnea îndesată; au 
ochii albaştri, în armonie cu nuanțele tenului lor, iar părul unduitor şi roscat din 
cauza vaporilor umezi. Credintele lor religioase sunt slabe, din cauza naturii 
frigului si a lipsei căldurii ”.” Mai mult chiar, Aristotel susţine că inclusiv culoarea 
pielii este determinată tot de climă şi de temperaturile foarte ridicate, această 
caracteristică nefiind aşadar urmarea vreunui blestem ereditar care a pus stăpânire 
pe ființă. 

Menţinându-se în aceeaşi sferă de idei, juristul francez Jean Bodin propune o 
sistematizare a caracteristicilor geografice şi climatice care determină diversitatea 
umană, în patru categorii, dintre care unele întăresc anumite idei amintite de noi în 
cele de mai sus. Astfel, opoziţia binecunoscută între nord şi sud îşi face loc şi în 
comentariile juristului, în funcţie însă de latitudinea la care este amplasat fiecare 
popor: popoarele meridionale, aşezate între ecuator şi paralela de 30° şi dominate 
de Saturn şi Venus, sunt mai înclinate către latura intelectuală, contemplativă, 
dovedind creativitate şi originalitate; popoarele nordice, aflate între paralela de 60° 
şi Polul Nord, guvernate de Lună şi Marte, sunt popoare voluntare, active, 

combative, angrenate în acțiunile lor mai mult de forță decât de inteligență; 
interpunându-se între popoarele nordice şi sudice, un tip combinat de popor se 
întinde în zona temperată delimitată de paralelele de 30° şi 60°, o zonă influenţată 
de Jupiter şi Mercur, care reuşeşte să îmbine armonios în ființa umană forţa, curajul 
şi rezistența nordicilor cu istetimea, inventivitatea şi eruditia sudicilor, într-o ființă 
umană complexă, cu rezultate remarcabile în comerţ, justiţie, politică, administraţie 
şi nu în ultimul rând, în relaţiile interumane. O altă asociere interesantă este cea 
între est şi sud pe de o parte, şi vest şi nord, pe de altă parte, Bodin detectând 
moliciunea, politetea, lipsa de acțiune şi istetimea drept caracteristicile care 
aseamănă popoarele de pe axa S-E, iar grosolănia şi acțiunea hazardată, în forță, pe 
cele de pe axa N-V. Mai mult chiar, un alt tip de clasificare opune zonele montane 
şi cele de câmpie, ai căror locuitori se aseamănă cu cei din nord, respectiv cu cei 
din sud. Alţi factori naturali vin să completeze acest tablou al influențelor, printre 
care vânturile (care agită sufletele oamenilor), fertilitatea solului (care induc 
seriozitate şi hărnicie), marea şi insulele (care stimulează fätärnicia şi subtilitatea) 
şi zonele de graniță (care ascut spiritul războinic). Nu mai puţin relevantă este, in 
viziunea învățatului englez Robert Burton, calitatea aerului, în funcţie de care 
„locuitorii sunt proşti, greoi, plini de spirit, subtili, sănătoşi, curafi, grosolani, 
bolnavi sau robuşti” 

Efervescenta descoperirilor geografice din secolele al XVIII-lea şi al XIX- 
lea a avut ca efect întărirea prin dovezi a unora din opiniile emise de antici, dar şi 
completarea acestora cu noi idei legate de efectele schimbărilor climatice asupra 
evoluţiei raselor umane. Europa revine iarăşi în discuţie în această perioadă, însă în 
contrast cu Africa, ale cărei populaţii primitive şi de culoare au trezit sentimente de 
repulsie chiar şi din partea unor cercuri intelectuale. În acest sens, una dintre cele 
mai pertinente opinii vine in partea geografului Karl Ritter (1779-1859), unul 
dintre fondatorii geografiei moderne, care susţine că uniformitatea mediului vegetal 
şi animal african nu asigură rasei umane condiţii variate de adaptare şi evoluţie, 
generând o specie africană la fel de uniformă şi lipsită de condiţiile minime 
necesare dezvoltării inteligenţei şi civilizaţiei. În sprijinul acestor teorii se aliniază 
mai târziu şi geograful Friedrich Ratzel (1844-1904), care în calitate de întemeietor 
al antropogeografiei, a evidențiat strânsa legătură dintre mediul geografic şi 
comunitățile umane, elogiind calităţile şi echilibrul popoarelor care beneficiau de o 
climă temperată. 

Deşi clima rămâne elementul predominant de modelare a rasei umane, 
aceasta este secondată inevitabil de puternica pulsatie a raselor. În contextul 
descoperirii a diverse popoare primitive şi, deci, a stimulării mândriei rasiale, nume 
ca Arthur de Gobineau (1816-1882) au susținut cu îndârjire superioritatea rasei 
albe față de celelalte tipuri de rase. Acesta a mers însă cu diferentierile şi mai 
departe, ridicând arienii (indo-europenii) mult deasupra celorlalte categorii din 
cadrul rasei albe. Născută în Asia Centrală, într-o regiune izolată de restul lumii şi 
străjuită atât de munți cât şi de întinderi de gheață, rasa ariană era considerată cea 
mai puternică şi pură din lume, dar şi cea care s-ar afla la originea marilor 
civilizaţii ale lumii. 

Parteneriatul climă-rasă ca bază a fondului ființei umane este de netăgăduit: 
„Dacă mediul este favorabil dezvoltării şi dacă acest mediu este ocupat de o rasă 
superioară, mersul progresului va fi mai energic (Europa). Atunci când o rasă 
mijlocie se găseşte într-un mediu favorabil, ea poate atinge o dezvoltare destul de 
înaltă (China, Japonia). Dacă, dimpotrivă, o rasă superioară se pomeneşte zvârlită 
într-un mediu mai puţin favorabil, progresul ei va fi împiedicat (India). Dacă o 
rasă inferioară se află izolată într-un mediu defavorabil, progresul va fi aproape 
complet anihilat (negrii din Africa) "(Alexandru D. Xenopol)”, însă ar fi absurd să 
credem că acestea sunt unicele elemente care acționează asupra vieţii omului. În 
acest mod trebuie să fi gândit şi Henry Thomas Buckle (1821-1862), care considera 
că ființa umană ca întreg este rezultatul împletirii acţiunii naturii cu cea a spiritului 
uman. În ceea ce priveşte influenţa lumii naturale, Buckle recunoaşte rolul climei 
în procesul evolutiv uman, însă tinde să acorde mai mult credit bogăției şi 
fertilităţii solului, care implică un efort fizic mai redus din partea omului, 
diminuându-i astfel acestuia energia şi condiţia fizică (ex. numeroase popoare 
asiatice care au beneficiat de soluri fertile au devenit civilizaţii înfloritoare, în timp 
ce pământurile europene mai puţin generoase şi aflate în zone climatice nu tocmai 
prielnice au implicat un efort mult mai mare, deplasând polul preocupărilor 
oamenilor către lupta pentru supravieţuire). Dacă atributele solului ridicau bariere 
între zonele estice şi cele vestice ale globului, calitatea şi cantitatea hranei făceau 
diferența între regiunile nordice si cele sudice. În timp ce, datorită frigului, 
popoarele nordice aveau nevoie de o cantitate de hrană mai mare şi bogată în carne, 
cele sudice consumau mai putin şi în general produse vegetale; în consecinţă, hrana 
mai greu accesibilă din nord determina o rată a natalității mai redusă şi un nivel de 
trai mai ridicat, în vreme ce în ţările sudice, hrana uşor de găsit ducea la creşterea 

numărului populaţiei şi deci, la scăderea nivelului de trai. Într-o epocă în care 
ştiinţa ridica tot mai mult vălul întunecos care ascundea răspunsuri la probleme 
inexplicabile până atunci, forțele naturii nu puteau fi considerate unicele 
răspunzătoare de modelarea ființei umane. Puterea tot mai mare a spiritului, 
alimentată de invadarea ştiinţei în viaţa intelectuală, completa în mod fericit 
explicaţiile despre influenţele asupra omului. Astfel, la popoarele sudice, profund 
superstitioase, dar şi înclinate spre artă şi posedând o imagintie debordantă, se 
constată o inhibare a rationalitätii şi inteligenţei, calități care sunt atribuite în 
schimb populațiilor nordice. 

Însă viziunea cea mai cuprinzătoare i se datorează filozofului, istoricului şi 
criticului literar Hippolyte Taine (1828-1893), care consideră ființa umană 
rezultatul unei triade de influenţe: rasa, mediul şi momentul istoric. 


1.4.4.3. Lupta cu semenii 

Deşi efectele devastatoare ale climei par la prima vedere principala cauză a 
dispariţiei speciilor, Darwin duce raționamentul mai departe, demonstrând că acest 
fenomen se leagă exclusiv de zonele extreme: „Când ajungem în regiunile arctice, 
sau pe crestele acoperite de zăpezi eterne, sau în pustiuri absolute, lupta pentru 


9 


existenţă este exclusiv o luptă cu elementele naturii’, fiindcă pentru restul 
arealului geografic, clima acționează mai mult indirect şi „mai ales în sensul 
reducerii cantităţii de hrană", declanşând „o luptă dintre cele mai grele între 
indivizii aceleiaşi specii sau de specii diferite, care se hrănesc cu acelaşi fel de 
hrană” 1” 

În unele specii, evoluția precipitată poate atrage după sine fenomenul de 
suprapopulare, care este de fapt, creşterea excesivă a numărului de indivizi în 
raport cu mijloacele de trai: „fiecare specie, chiar în locurile unde este cea mai 
numeroasă, suferă în mod constant distrugeri enorme într-o anumită perioadă a 
existenţei sale din partea duşmanilor sau a concurenţilor, pentru acelaşi loc de trai 
şi aceeaşi hrană; dacă aceşti duşmani sau concurenţi sunt favorizați de o cât de 
mică schimbare de climat, numărul lor va creşte şi deoarece fiecare regiune este 
deja complet ocupată de diverşi locuitori, celelalte specii trebuie să 

descrească Şi tocmai mijloacele de trai relativ limitate declanşează o altă luptă 


vitală pentru existență, atât între indivizii aceleiaşi specii cât şi ai unor specii 


% Charles Darwin, op.cit., p.88. 
” Thid., p.88. 

1% Jbid., p.88. 

101 Thid., p.88. 


74 


Fizionomia unui secol bulversant 


asemănătoare: „Ce luptă trebuie să se fi desfăşurat timp de lungi secole între 
diferitele feluri de arbori, fiecare răspândind anual seminţele sale cu miile; ce 
război între insectă şi insectă, între insecte, melci şi alte animale cu păsările si 
animalele de pradă — toate încercând să se înmulțească, toate hrănindu-se unele 
cu altele sau hrănindu-se cu arbori, cu seminţele si plantulele lor, sau cu alte 
plante care au acoperit initial solul si împiedicau astfel creşterea arborilor!” ”, 
luptă care în final are ca rezultat supraviețuirea celui mai puternic din punct de 
vedere fizic, celui mai rezistent la foame, mai apt sau mai şiret: „Fața naturii ne 
apare ca strălucind de fericire, vedem adesea un prisos de hrană, însă nu vedem 
sau uităm că păsările care cântă fără grijă în preajma noastră trăiesc mai ales pe 
seama insectelor sau seminţelor şi astfel distrug viaţa în mod constant; noi uităm 
că sunt nimiciti aceşti cântăreți, ouăle şi puii lor, de păsările de pradă si de alți 
duşmani; noi uităm în ce mare măsură sunt nimiciti aceşti cântăreți, ouăle şi puii 
lor, de către păsări răpitoare si de către fiare; noi nu ținem seama totdeauna că, 
deşi hrana poate prisosi într-un anumit moment, lucrul acesta nu se întâmplă în 
toate anotimpurile fiecărui an”.'” În plus, procurarea hranei implică de multe ori 
exploatarea aproape exclusivă a unui singur organ, care se dezvoltă discrepant față 
de celelalte organe rămase în stare de repaus şi care în timp se modifică sau îşi 
încetează funcțiile specifice, devenind organe rudimentare: „O structură folosită 
numai o singură dată în viața unui organism poate fi perfecționată oricât de mult 
prin selecție naturală, dacă este de mare importanță pentru acel organism ”.* 
Învingătorul acestei lupte este cel care are şi privilegiul de a se reproduce 
preferențial, după ce-şi învinge rivalii în luptă: „indivizii cei mai bine adaptati vor 
tinde să-şi propage specia într-un număr mai mare decât cei mai slab adaptati. 
[...] Această formă de selecţie depinde nu de lupta pentru existenţă în legătură cu 
alte organisme sau cu condiţiile externe, ci de lupta între indivizii de acelaşi sex, în 
general masculi, pentru posedarea celuilalt sex. Rezultatul nu este moartea 
concurentului învins, ci limitarea sau lipsa descendenților lui. Selecţia sexuală este 
de aceea mai puţin riguroasă decât selecţia naturală. În general, masculii cei mai 
viguroşi, acei care sunt cei mai adaptati pentru locurile pe care le ocupă în natură, 
vor lăsa o progenitură mai numeroasă, dar în multe cazuri victoria nu depinde atât 
de mult de forţă în general, cât de existența armelor speciale legate de sexul 


masculin”, iar Darwin susţine că tendința ființelor vii de a se înmulti este 

nelimitată şi succesul indivizilor în a-şi perpetua specia este un aspect deloc de 
neglijat al acestei lupte pentru supraviețuire, această realizându-se nu la întâmplare, 
ci după legi naturale bine definite: „,/.../ la animale si plante încrucișarea între 
varietăți diferite sau între indivizii aceleiaşi varietăţi, dar din altă linie, dă 
descendenților vigoare si prolificitate; în al doilea rând, că încrucișarea între 
indivizii îndeaproape înrudiţi scade vigoarea si prolificitatea; singure aceste fapte 
mi-au fost de ajuns ca să mă facă să recunosc că există o lege generală a naturii, 
potrivit căreia nici un organism nu se autofecundează într-un număr nelimitat de 
generaţii, ci dimpotrivă, încrucişarea din când în când cu un alt individ — poate 
după lungi intervale de timp — este absolut necesară” 1 

Lupta pentru supravieţuire nu este singurul raport care se creează între 
fiinţele vii, cel de dependență prezentând o la fel de mare importanţă, prin 
scoaterea la lumină a unor specii al căror succes depinde de supraviețuirea altor 
specii (ex. specii de animale care se hrănesc dor cu anumite plante, sau tipuri de 
flori care pot fi fecundate doar de anumite insecte). 

Urmările luptei pentru supravieţuire nu sunt mai puţin tragice decât lupta în 
sine. Atât confruntarea cu alte specii cât şi efortul de a supravieţui unor factori 
externi în cadrul aceleiaşi rase conduc de cele mai multe ori la dispariția speciilor, 
în virtutea unei purificări interne şi a unei permanente echilibrări a speciei: „Lupta 
după luptă continuă cu succese schimbătoare; şi totuşi în decursul timpului, forțele 
se echilibrează atât de fin încât fața naturii rămâne uniformă în decurs de lungi 
perioade, deşi cel mai neînsemnat fapt ar asigura victoria unui organism asupra 
altuia”. O dispariţie care este, din nefericire, un fenomen ireversibil, căci 
combinaţia de condiţii care favorizează apariţia şi evoluţia speciilor este unică şi 
originală şi, în consecință, imposibil de recreat: „,/.../ nimic nu poate exista până 
nu întruneşte condiţiile care îi fac cu putinţă traiul [...] “(Cuvien)."* În schimb, 
speciile care ies victorioase din lupta pentru supravieţuire sunt marcate iremediabil, 
fiindcă urmaşii supraviețuitori poartă în ei acumularea acelor calități ereditare de 
care se vor folosi pentru a se adapta noilor condiţii de trai şi a asigura conservarea 
speciei: „descendenţii modificaţi ai oricărei specii vor avea cu atât mai mult 
succes cu cât vor fi mai diversificati ca structură, fiind astfel capabili să uzurpe 
locurile ocupate de alte organisme”. Astfel, se asigură evoluţia speciilor, un 
fenomen care se produce lent şi treptat, oferind naturii moştenitori cu matrice 

originară şi trăsături fundamentale comune, dar caractere diferite: „speciile sunt 
urmaşii modificaţi ai unui progenitor comun, pe cale de variaţii treptate si 
acumulate”! Fiindcă dincolo de multitudinea de caractere din lumea materială, 
răzbate un fond uniform, care dezvăluie apartenenţa la aceiaşi strămoşi comuni: 
„Caracterele nu fac genul, ci genul face caracterul” (Linn6).!!! Nu mai putin 
important este cazul acelor specii care, îngenuncheate de hotarele naturale (munţi, 
mări, oceane) sau fiziologice (temperatura) ale lumii fizice, aleg calea migrației 
către tărâmuri mai prietenoase, creând o varietate care ascunde în sine amprenta 
originară şi originală a speciei: „Dar dacă regiunea este întinsă, diferitele ei 
ținuturi vor avea aproape sigur condiții de viaţă diferite; şi atunci dacă aceeaşi 
specie este supusă unor modificări în ținuturi diferite, varietățile nou formate se 
vor încrucişa la graniţele de răspândire ale fiecăreia. [...] Într-o regiune limitată 
sau izolată, nu prea întinsă, condiţiile de viaţă organice şi neorganice vor fi în 
general aproape uniforme, astfel încât selecţia naturală va tinde să modifice în 
acelaşi sens toți indivizii care variază dintr-o aceeaşi specie”, Darwin 
conchizând că „deşi regiunile mici şi izolate au fost în unele privințe foarte 
favorabile formării de noi specii, totuşi, ritmul modificării trebuie să fi fost în 
general mai rapid în regiunile întinse; şi ceea ce este şi mai important, formele noi 
apărute în regiuni întinse şi care au repurtat de acum victorii asupra multor 
concurenți, sunt acelea care se vor răspândi cel mai larg si vor da naştere celui 
mai mare număr de varietăţi şi specii noi. Astfel, ele vor juca un rol mai important 
în istoria schimbătoare a lumii organice”. Astfel, în timp ce animale ca peştii şi 
păsările pot fi întâlnite pe întreg globul datorită libertății lor, unele specii aflate pe 
continente izolate, sunt complet noi, necombinate, în ciuda unor slabe urme de 
migraţie. În ceea ce priveşte adaptabilitatea la condiţii extreme de temperatură, 
fiinţa umană şi câinii par să conducă detaşat. Acest proces de dezrădăcinare atrage 
după sine aşa-numita variabilitate, adică modificarea structurii organismelor şi 
fiinţelor în contact cu noile condiții de viaţă, în vederea unei cât mai bune adaptări 
sau chiar a supravieţuirii: „Să ne închipuim cât de infinit de complexe si de strâns 
adecvate sunt relaţiile reciproce ale tuturor organismelor unele faţă de altele si 
faţă de condiţiile lor fizice de viaţă; si, prin urmare, cât de infinit de variate pot fi 
deosebirile de structură folositoare fiecărei ființe în condiţiile schimbătoare ale 

vieții ”.!!* Însă, ca o mamă protectoare care veghează la integritatea speciilor pe 
care le găzduieşte, Natura pedepseşte aspru orice variaţie care ar putea influența 
negativ evoluţia unui anumit organism sau fiinţă: ,,/...] orice variaţie, cât de cât 
dăunătoare, va fi nimicită în mod necruţător. Această păstrare a deosebirilor sau a 
variațiilor individuale favorabile şi nimicire a celor dăunătoare, am denumit-o 
selecţie naturală sau supraviețuirea celor mai apți”. 

Deşi sunt de prisos alte argumente care să ateste faptul că variația este un 
fenomen natural constant, dilema acestei chestiuni este dată de incapacitatea de a 
clasifica cu exactitate o formă drept specie sau varietate. Exprimându-şi el însuşi 
dificultatea de a oferi un răspuns de necontestat, Darwin ne pune la dispoziție 
anumite argumente care ar putea aduce o oarecare limpezime în această chestiune: 
„În primul rând, varietățile, chiar cele puternic exprimate, deşi au ceva din 
caracterul de specie — cum dovedesc în multe cazuri îndoielile teribile cu privire la 
locul în care să le clasăm — diferă totuşi, în mod cert mult mai puţin una de alta 
decât speciile bune şi distincte. Cu toate acestea, potrivit punctului meu de vedere, 
varietățile sunt specii în proces de formare sau sunt, cum le-am denumit, specii 
incipiente. 

Atunci în ce fel cresc deosebirile mai mici dintre varietăţi, devenind 
deosebiri mai mari dintre specii? Că lucrul acesta se întâmplă în mod obişnuit îl 
deducem din faptul că majoritatea nenumăratelor specii din natură prezintă 
deosebiri bine exprimate, în timp ce varietățile, presupusele prototipuri şi părinţii 
viitoarelor specii bine exprimate, prezintă deosebiri mici şi slab exprimate. 
Hazardul, dacă putem să-l denumim astfel, poate fi cauza datorită căreia o 
varietate se deosebeşte în privința vreunui caracter de formele parentale, după 
cum poate fi cauza pentru care descendenţii acestei varietăţi se deosebesc într-un 
grad şi mai mare de părinţii lor, în privința aceluiaşi caracter; dar numai aceasta 
nu va ajunge pentru a explica deosebiri atât de obişnuite şi atât de mari, cum sunt 
cele dintre speciile aceluiaşi gen”.” Însă alte consideraţii ale naturalistului vin să 
adâncească incertitudinea acestei diferențieri: „Dacă două specii, aparținând la 
două genuri deosebite, dar înrudite, au produs fiecare un număr mare de forme noi 
şi divergente, se poate concepe că acestea din urmă se vor apropia una de alta atât 
de strâns încât vor trebui clasate toate în acelaşi gen şi astfel descendenții a două 
genuri distincte vor fi contopiti într-unul singur”. Convergenta şi divergenta 


114 Thid., p.95. 

115 Thid., p.96. 

116 Jbid., p.114-115. 
17 Thid., p.126. 

caracterelor, care demonstrează încă o dată legea echilibrului din natură şi 
relativitatea fenomenelor, sunt departe de a oferi certitudini, punând, în schimb, la 
dispoziție indicii importante în tranşarea acestei chestiuni. Dincolo de orice 
argument teroretic, considerăm de o mai mare relevanță imaginea arborelui prin 
care Darwin a încercat să înfăţişeze evoluția speciilor: „Ramurile verzi şi cu 
muguri care se desfac ar reprezenta speciile existente; iar ramurile anilor trecuți 
ar reprezenta lunga succesiune a speciilor stinse. La fiecare perioadă de creştere, 
toate ramurile care creşteau au încercat să se întindă în toate părţile, să 
depăşească şi să înăbuşe lăstarii şi ramurile din preajmă în acelaşi fel în care 
speciile şi grupele de specii au înfrânt în toate timpurile alte specii în marea luptă 
pentru viaţă. Ramificatiile trunchiului împărțite mai întâi în crengi groase, iar 
acestea în ramuri tot mai subțiri au fost şi ele cândva, când arborele era tânăr, 
lăstari cu muguri, şi această legătură dintre mugurii din trecut şi cei prezenți, prin 
intermediul trunchiului ramificat, ar putea reprezenta clasificarea tuturor speciilor 
stinse şi existente, în grupe subordonate altor grupe. Din numeroşi lăstari care 
vegetau când arborele era o simplă tufă, numai doi sau trei — deveniți astăzi 
ramuri mari — mai trăiesc şi poartă celelalte ramuri; tot astfel, din speciile care au 
trăit în timpurile perioadelor geologice îndepărtate, foarte puţine au lăsat 
descendenţi vii şi modificaţi. De la prima creştere a arborelui, multe crengi si 
ramuri s-au uscat şi au căzut; şi aceste ramuri căzute de mărimi diferite, ar putea 
reprezenta acele ordine, familii şi genuri întregi care în prezent nu posedă 
reprezentanți vii şi care ne sunt cunoscute numai în stare fosilă. [...] După cum 
mugurii dau naştere, prin creştere unor muguri noi, iar aceştia, dacă sunt viguroşi, 
se ramifică şi depăşesc de jur împrejur multe ramuri mai slabe, tot astfel cred că s- 
a întâmplat şi cu marele arbore al vieţii, care umple scoarța pământului cu 
ramurile sale moarte şi căzute şi acoperă suprafaţa cu ramificatiile sale veşnic 
crescând şi minunate au 

În cadrul mecanismului evolutiv, suprevietuirea „celui mai potrivit” se 
realizează, aşadar, în urma acestui proces de selecţie naturală, pe care Darwin nu o 
priveşte ca pe un aspect în esență negativ, ci mai degrabă ca pe un „proces 
autoregulativ” " prin variaţie: „Tot ce putem face este să avem mereu în minte că 
orice organism se sträduieste să se înmulțească în progresie geometrică; că 
fiecare într-o anumită peioadă a vieţii sale, într-un anumit anotimp al anului, în 
cadrul fiecărei generaţii sau la intervale, trebuie să lupte pentru viaţă şi să suporte 


118 Thid., p.129-130. 
19 Ferdinand Fellmann, Istoria filosofiei în secolul al XIX-lea, Editura All Educational, Bucureşti, 
2000, p.55. 

mari distrugeri. Dacă reflectăm asupra acestei lupte ne putem mângâia cu 
convingerea certă că războiul din natură nu-i neîntrerupt, că nu se simte teamă, că 
moartea este în general rapidă şi că exemplarele viguroase, sănătoase şi fericite 
supraviețuiesc şi se înmulțesc ”.* Folosindu-se de acțiunea legilor care guvernează 
lumea materială, selecţia acţionează lent în folosul organismului sau al individului, 
cu scopul de a-i oferi acestuia posibilitatea de a se perfecționa şi a-şi îmbunătăți 
capacitatea de adaptare la noi condiţii de trai şi la diverse situaţii de viaţă: 
„Vorbind metaforic, se poate spune că selecția naturală cercetează critic, zilnic şi 
ceas de ceas, în întreaga lume, cele mai uşoare variaţii, respingându-le pe cele 
dăunătoare, păstrându-le şi acumulându-le pe toate cele folositoare; ea lucrează 
în tăcere şi pe nesimţite oricând şi oriunde i se oferă prilejul, la perfecționarea 
fiecărui organism în legătură cu condiţiile sale organice şi neorganice de 


viață”?! În cazul fiinţelor sociale, Darwin intervine cu precizări suplimentare: , La 
animalele sociale, selecția naturală va adapta structura fiecărui individ în folosul 
întregii comunităţi numai în cazul când comunităţii îi este folositoare această 
schimbare selecționată. Ceea ce nu poate face selecția naturală este modificarea 
structurii unei specii fără a-i procura ei vreun avantaj, ci numai în folosul unei alte 
specii”. Acest proces se opune total selecției omului, care este un act spontan, 
perfect conştient, metodic, egoist chiar, de combinare a unor variații ale aceleiaşi 
specii (ex. împerecherea diferitelor tipuri de animale din aceeaşi specie): „Omul 
poate acţiona numai asupra caracterelor externe şi vizibile: natura, dacă îmi este 
permis să personific păstrarea naturală sau supraviețuirea celor mai apți, nu se 
sinchiseşte de aparente, decât în măsura în care ele sunt folositoare oricărei fiinţe. 
Ea poate acţiona asupra oricărui organ intern, asupra oricărei umbre de 
deosebire constituțională, asupra întregului mecanism al vieţii. Omul selecționează 
numai pentru interesul său: natura numai în interesul organismului pe care-l 
păstrează. Orice caracter selecționat este pe deplin folosit, ceea ce decurge din 
însăşi faptul selecției. [...] În natură cele mai uşoare deosebiri de structură sau de 
constituţie pot înclina balanţa fin echilibrată a luptei pentru viaţă, putând astfel să 
se păstreze. Cât de trecătoare sunt dorinţele si eforturile omului! Cât de scurt este 
timpul pe care-l are! Și, prin urmare, cât de sărăcăcioase vor fi rezultatele 
obținute de el faţă de cele acumulate de natură în decursul perioadelor geologice. 
Si atunci ne mai putem oare mira de faptul că produsele naturii sunt mult mai bine 
„exprimate ” în ceea ce priveşte caracterele lor, decât produsele omului; că ele 


120 Charles Darwin, op.cit., p.94. 
121 Thid., p.98. 
122 Thid., p.99. 

sunt infinit mai bine adaptate la cele mai complexe condiții de viaţă şi că poartă 
întru totul pecetea unei măiestrii mult mai desăvârşite? ”."* Revenind însă la 
acțiunea naturii, înzestrarea nativă a fiinţei se opreşte la nivelul transmiterii unor 
trăsături ereditare şi nu implică şi abilitatea de a supraviețui, care presupune, în 
schimb, însuşirea celor mai bune mijloace de a răspunde circumstanțelor 
întâmplătoare cu care o surprind mediul şi propria sa organizare interioară: 
„Datorită acestei lupte, variațiile - oricât de mici şi indiferent de cauza care le-a 
provocat - dacă sunt de vreun folos indivizilor dintr-o specie în relaţiile lor infinit 
de complexe cu alte organisme şi cu condiţiile fizice de viaţă, vor contribui la 
menținerea unor asemenea indivizi şi vor fi în general moştenite de descendenți. 
Aceşti descendenţi la rândul lor vor avea o şansă mai mare de supravieţuire, 
deoarece din mulțimea de indivizi ai oricărei specii care sunt născuţi periodic, 
numai un mic număr poate supravieţui. Acest principiu prin care orice variaţie 
neînsemnată, dacă este folositoare, se păstrează, l-am numit selecţie naturală, 
pentru a sublinia legătura lui cu puterea de selectionare a omului”. Astfel, 
specia umană în general şi individul în special nu constituie tipuri ideale care 
evoluează constant, ci individualitäti care, sub impulsul bagajului de caracteristici 
moştenite şi al necesităţii de perpetuare a speciei, prezintă diferențe uneori foarte 
mari de adaptare, de mod de acţionare, inclusiv de combinare a genelor, iar 
rezultatul este o lume organică de o diversitate fascinantă, a cărei finalitate depinde 
de o „combinaţie de accident si de necesitate”. 123 

Am surprinde însă prea puţin din esența fiinţei umane dacă ne-am limita la a 
descrie comportamentul său doar ca ființă organică, fizică, animalică, ce acționează 
sub impulsul unui instinct bine conservat. Constituţia sa spirituală este la fel de 
demnă de consemnat, căci procesul de adaptare nu se realizează unidirectional, 
spre exterior, cu scopul adaptării organismului la mediu, prin concursul binevenit 
al simţurilor, ci şi spre interior, ca adaptare a mediului la organism, grație 
spontaneitätii şi sclipirii intelectului, a gândirii, care ridică omul mult deasupra 
celorlalte specii. 

O comparaţie între ființa umană şi animale scoate la iveală o împletire de 
apropieri şi distantäri între aceste două categorii. Asemănarea dintre ele se opreşte 
la nivelul constituţiei fizice, căci ambele categorii se supun aceloraşi legi de 
conservare şi evoluţie. Ruptura se produce însă când păşim pe tărâmul mentalului 


123 Jbid., p.97-98. 

124 Thid., p.84. 

125 Ferdinand Fellmann, Istoria filosofiei în secolul al XIX-lea, Editura All Educational, Bucureşti, 

şi al spiritualului, calitățile superioare ale omului fiind clar demonstrate de Darwin 
şi justificate prin faptul că, nefiind dotat ca şi animalele cu arme naturale care să îl 
ajute în lupta pentru existență, omul primeşte în compensație darul intelectului, al 
gândirii şi al calităților sociale de care acesta se foloseşte şi pe baza cărora el 
reuşeşte să supraviețuiască: „Forța şi rapiditatea mică a omului, lipsa de arme 
naturale etc. sunt mai mult decât compensate mai întâi prin facultăţile sale 
intelectuale cu ajutorul cărora şi-a fabricat arme, unelte etc., cu toate că era încă 
în starea de barbarie, şi în al doilea rând prin calităţile sale sociale, care l-au 
făcut să dea şi să primească ajutor de la semenii săi ”.'% În ciuda acestei înzestrări, 
Darwin consideră că „între om si animal nu există nici o diferenţă principială, ci 
numai una graduală, nu doar sub aspect corporal, ci şi, sau mai ales sub aspect 
moral” 7. 

Este însă nedrept să ne limităm la impunerea unor bariere de netrecut între 
om şi animal, pentru că de foarte multe ori, comportamentul şi sentimentele 
anumitor animale le aseamănă pe acestea extrem de mult cu omul. Apropierea 
celor doi se realizează şi mai mult odată cu prezenţa instinctului social, 
demonstrată de Darwin în cazul unor animale aflate pe o treapă de evoluție 
superioară, instinct care pare să fie generatorul sentimentelor morale şi al 
conştiinţei morale, ceea ce demonstrează că acestea nu sunt de natură metafizică, 
fapt care le-ar justifica asocierea doar cu ființa umană, ci biologică, aşa cum a 
arătat el în lucrarea sa Descendenta omului şi selecția sexuală (1871). Satisfacerea 
acestui instinct social, manifestat în special prin simpatie sau iubire față de semeni, 
produce o senzaţie de plăcere, care datorită memoriei şi unuia dintre cele mai 
evoluate aspecte ale intelectului - imaginația, este comparată la nesfârşit cu alte 
senzaţii trecute, produse de exercitarea instinctelor, având drept urmare 
„transformarea impulsului instinctiv momentan într-un sentiment permanent al 
datoriei, care îl diferenţiază pe om de animal”. Aceeaşi imaginaţie joacă şi rol 
de cenzor al pornirilor instinctive ale omului, pentru ca acesta să-şi motiveze 
acțiunile nu cu scopul atingerii fericirii supreme, ci al binelui omenirii, în numele 
unui simţ al solidarităţii puternic pronunţat. În final, acest întreg mecanism 
psihologic demonstrează că punctul de plecare al moralității se află în instincte, iar 


12 The Works, editor P.H.Barret si R.B. Freeman, 29 volume, Londra, 1986-1989.Gesammlte Werke 
in 13 Bänden, editat der F.M.Wuketits, traducere de J.V.Carus, Tübingen „1992. Die Abstammung des 
Menschen, traducere de H.Schmidt, Stuttgart, 1982, ediția a 4-a, p.77, apud Ferdinand Fellmann, 
Istoria filosofiei în secolul al XIX-lea, Editura All Educational, Bucureşti, 2000, p.57-58. 

127 Ferdinand Fellmann, Istoria filosofiei în secolul al XIX-lea, Editura All Educational, Bucureşti, 
2000, p.58. 

procesele cognitive joacă un rol decisiv atât în sentimentele morale, cât şi la 
ridicarea ființei umane deasupra instinctelor şi implicit, deasupra animalelor. 


1.4.5. Ludwig Feuerbach (1804-1872) şi redescoperirea omului fizic 

Făcând abstracție de filozofia religiei, în jurul căreia este tesutä opera sa 
capitală — Esența creştinismului (1841), numele lui Feuerbach este deopotrivă 
strâns legat de filozofia senzualistă şi materialistă, elemente redescoperite într-o 
epocă de-abia scuturată de haina romantismului. Înglobând nume marcante ca şi 
Aristotel, Thomas d'Aquino, John Locke, George Berkeley, David Hume sau 
Étienne Condillac, senzualismul este doctrina filozofică conform căreia senzațiile 
şi percepțiile sunt punctul de susţinere al cunoaşterii. În sprijinul acestei doctrine 
vin atât materialismul, adică ideea că tot ce ne înconjoară este creat din materie, 
înseşi fenomenele fiind rezultatul unor interacțiuni de origine materială, cât şi 
empirismul, care întăreşte ideea că seva cunoaşterii îşi are izvorul în aceeaşi 
experiență a percepției şi simţurilor. 

E drept că la începuturile sale filozofice, sub semnul puternicei influenţe a 
lui Hegel, Feuerbach susţinea că prin gândire, fiinţa umană reuşeşte să se ridice 
deasupra individualităţii sale şi să acceadă în sfera universalului. lar dacă 
asemănarea dintre oameni se realizează grație universalitätii gândirii, rezultată din 
comuniunea tuturor gânditorilor, problema capătă alte nuanţe când păşim pe 
tărâmul sensibilităţii, cel care de fapt conturează diferențele dintre aceştia. Căci 
percepția senzorială, experiența senzatiei este trăită de fiecare individ în mod 
personal, original, fără posibilitatea de a împărtăşi trăirile unei alte persoane. Chiar 
şi eul este detaşat de calitatea sa cunoscută de materie gânditoare, fiind perceput ca 
„cealaltă ființă”, o ființă sensibilă, aproape materializată, care alături de corpul 
fizic, asigură unitatea fiinţei umane: „În timp ce vechea filosofie avea drept punct 
de plecare fraza: Sunt o fiinţă abstractă, exclusiv gânditoare, corpul nu aparține 
fiinţei mele, noua filosofie începe cu fraza: Sunt o fiinţă reală, senzorială: corpul 
aparţine fiinţei mele; mai mult chiar, corpul în totalitatea lui este eul meu, fiinţa 
mea însăşi” !%. Astfel, odată cu Feuerbach se produce o redescoperire, o revenire 
la fiinţa materială, concretă, plămădită din carne şi oase, tendință care se răsfrânge 
inclusiv asupra filozofiei religiei conturate de acesta, îndemnând la renunțarea de a 
aspira către o ființă abstractă, pură, nedefinită şi concentrarea asupra realităţii vii a 
omului, în profunzimile căruia se află însăşi esența religiei. 


12 Thid., p.96. 

Odată cu Feuerbach se impune o rivalitate fätisä între rațiune pe de o parte şi 
simțuri, sensibilitate, pe de altă parte, care devin criteriul nemijlocit al adevărului, 
cu ajutorul căruia fiinţa umană demonstrează existența obiectelor şi fenomenelor 
care o înconjoară, precum şi a apartenenţei sale la lumea materială. Punând bazele 
unei filozofii a simțurilor, am fi tentaţi să credem că Feuerbach apropie mult ființa 
umană de lumea animală, însă el o ridică mult deasupra acesteia prin detectarea 
aceleiaşi Vointe despre care vorbea şi Schopenhauer şi care se traduce prin 
instinctul, aspiraţia individuală şi involuntară spre fericire. 


I.5. Reversul medaliei - pesimismul unei generaţii deceptionate 

Dacă spiritul ştiinţific şi descoperirile pe care acesta le-a favorizat au învăluit 
inițial întreaga omenire într-un optimism debordant, această stare de spirit a fost 
curând înlocuită de un sumbru pesimism, generat de neputinta pătrunderii în 
totalitate a adevărului şi de conştientizarea caracterului imperfect al metodei 
experimentale. Din nefericire, impunerea agresivă a ştiinţelor nu numai că nu a 
reuşit să ofere răspunsuri şi soluţii la întrebările societăţii, ba a reuşit în schimb să 
reducă la tăcere unul dintre cei mai redutabili inamici - credinţa, până în acel 
moment unicul refugiu al sufletelor tulburate: ,, Secolul nostru e stăpânit de 
inteligență şi voință în deprofitul credinţei strâmtorate. Această deslocuire în 
facultăţile sufleteşti ale timpului e produsul educaţiei ştiinţifice moderne şi îşi are 
sâmburele în legile găsite acum trei sute de ani de spiritul lui Bacon. [... ] 
Progresul ştiinţific, dezrădăcinând religia, a îngustat cu mult obiectul credinţei 
sădită din fire în sufletul nostru. Si astfel ştiinţa, luându-ne mângâierea unei vieţi 
viitoare, luându-ne explicația cauzei prime, pricinuieşte dezolare sufletească ”.1% 

Burghezia, nucleul şi speranţa noii ordini a celei de-a doua jumătăți a 
secolului al XIX-lea, era percepută ca şi „clasa care trebuia să întemeieze noua 
stare de lucruri, care trebuia să vie într-un chip atât de atrăgător, atât de frumos; 
ideologii şi utopiştii lor făgăduiau: că în loc de neîntrerupte războaie va domni 
vecinică pace; în loc de sărăcie, bogăţie, în locul grozavei nedreptăţi, justiția; în 
locul siluirilor de tot felul, întreaga şi nemărginita libertate; în locul neegalitätei, 
dreapta egalitate; în locul urei şi al dispretului dintre oameni, iubirea frățească: 
libertate, egalitate, fiaternitate!”.! Pe cât de mari erau aşteptările proiectate de 


130 C.Dobrogeanu-Gherea, Cauza pesimismului în literatură şi viaţă în Critice (Studii şi articole), 
Editura Minerva, Bucureşti, 1983, p.116-117. 

BI Idem, Deceptionismul în literatura română în Critice (Studii şi articole), Editura Minerva, 
Bucureşti, 1983, p.102. 

societate asupra acestei mult dorite burghezii, pe atât de dezamăgitoare s-a dovedit 
aceasta, atunci când tot ce a realizat a fost să instituie „În loc de dreptate, 
obijduirea săracilor şi a celor mici; în loc de linişte şi pace, un război sângeros 
care se urmează în sânul societätei sub forma liberei concurenţi; în locul 
egalitätei, o groaznică neegalitate economică, nemaipomenită pe pământ. În locul 
libertätei, o crudă robie economică: minele întunecoase, fabricele fără aer, 
nesiguranța zilei de mâine. Da, burghezia a prefăcut societatea după chipul si 
asemănarea sa: iubirea e marfă; familia, gheseft; cinstea, morala, idealurile 
märete n-au nici un rost. Toate sunt fleacuri, banul să trăiască; banul este ideal, 
banul religie, banul zeu, şi pântecosul burtă-verde proorocul său”. Noua ordine 
instituită de burghezie anula orice formă de construire a societăţii pe baze raționale, 
precum şi orice previziune şi control asupra evoluţiei lucrurilor. Structura de 
rezistenţă a acestei noi ordini - libera concurență, duşmanul imprevizibil care dirija 
noua societate, arunca ființa umană într-un joc al hazardului, în care oricine putea 
fi învingător sau învins: „Și această concurență — putere oarbă şi inconștientă - 
lucrează aşa de bine, încât aruncă toată viaţa socială într-un câmp de luptă, o face 
cu desăvârşire nesigură şi ajunge până la o dureroasă absurditate, făcând din 
starea rea, nefericită, a unei celule (individ) - conditiunea indispensabilă pentru 
starea bună a altei celule. Această putere oarbă distruge cu desăvârşire siguranța 
vietei, prefăcând viaţa într-un joc la noroc, într-o lotărie în care marea majoritate 
a biletelor sunt pentru pierdere. [... ] Concurența oarbă, împrejurările oarbe ale 
vietei sociale mişcă masele, învârtesc roata norocului ridicând sus pe unii, 
azvârlind jos şi strivind pe alții, fără ca unii s-o merite, fără ca alții să fie de vină, 


»133 a 

distrugând mândrie, curaj, energie, voință — nimicind caracterele 
prăpastia dintre bogaţi şi săraci se căsca tot mai larg, înghiţindu-i pe cei din urmă: 
„Organizaţia socială modernă face să se concentreze tot mai mari bogății în tot 
mai puține mâini, ea creează pe miliardarii moderni. [... ] Câte vieți distruse, câte 
constiinti nimicite, câte onestitäti vândute pentru a ajunge acolo unde străluceşte 
luxul nebun al milionarului. [...] Si în faţa imensei mulțimi a învinşilor, Stă trufas 
luxul nebun, excitând, prin contrast cu nevoia şi mizeria, nemulțumirea 
sufletească, invidia amară, gânduri negre, suferinti, un şir întreg de simfäminte şi 
gânduri cari sunt simptomele şi izvoarele pesimismului veacului. Concentrarea 
bogățiilor în puţine mâini creează la o mare mulțime de oameni o disproportie 


132 Jbid., p.103-104. 

colosală între dorința şi putinţa de a le îndestula, si astfel ajunge unul din 
principalele izvoare ale pesimismului ”.15* 

Lupta pentru existenţă într-o lume a incertitudinii permanente şi 
conştientizarea apartenenţei la un lung şir de dependențe au secătuit, în cele din 
urmă, voinţa şi trupul omului sfârşitului de secol al XIX-lea. Sub presiunea noii 
realităţi în care îşi pusese toată speranța, fiinţa umană reacționează în două moduri 
complet diferite: pe de o parte, printr-un efect de bumerang, ființa umană este 
azvârlită tocmai în sânul religiei pe care o respinsese în favoarea ştiinţei, 
îmbrăţişând-o însă de această dată într-un mod mai ferm, aproapiat de misticismul 
evului mediu; pe de altă parte, această ființă se adânceşte fără să ţină cont de 
consecinţe, într-o mare de simţuri care să-i amorteascä măcar temporar, dezgustul 
față de realitate: „Susținând că viața e o mizerie ce nu merită să fie trăită, 
pesimistul modern se bucură de viaţă, caută să-i stoarcă toate plăcerile posibile. 
Între două orgii, pesimistul modern va scrie un tratat filozofic ori o poemă în care 
va blestema iubirea şi plăcerile sexuale şi va arăta nemernicia ei. Având o voinţă 
slabă, lipsit de puterea de a lupta contra loviturilor ce i le dau împrejurările vietei, 
el va primi aceste lovituri fără a lupta contra lor şi astfel va ajunge la un amor 
propriu bolnăvicios, timid vanitos şi reflexiv! ”. 5 

Enorma dezamăgire produsă de burghezie era, oarecum, de aşteptat, fiind în 
consonantä cu starea de putreziciune morală şi sufletească a societăţii din sânul 
căreia s-a desprins: „Pe un fond negru ca noaptea fără lună si stele, pe un fond 
fantastic sunt cusute imagini vii, imaginile reale ale vietei. Toată ura dintre 
oameni, lupta de interese, tot antagonsimul care constituie baza vietei noastre 
sociale, toată dezläntuirea celor mai josnice porniri ale omului din societatea 
modernă, rezultat al întocmirilor sociale, toate viţiile societätei noastre sunt fesute 
pe acest fond negru, sunt zugrăvite în acest tablou înfiorător "1 Sub influenţa 
nefastă a spiritului mercantil, în noua societate totul devine o marfă, totul are un 
pret şi orice valoare este aruncată în derizoriu, inclusiv iubirea: „În societatea 
modernă a liberelor relatiuni economice, femeia ajunge mai liberă: dar în această 
societate producătoare de mărfuri, iubirea erotică ajunge o marfă, femeia ajunge 
şi ea o marfă. În oraşe, în centrele mari sunt mii, zeci de mii de femei tarifate, 
vândute, cumpărate, importate şi al căror pret e hotărât de legea economică a 


154 Jbid., p.125-126. 

155 Jbid., p.114. 

cererei şi a ofertei; deci sunt mărfuri în toată puterea cuvântului”. Mai mult 
decât atât, concupiscenta în care se zbătea societatea acelei vremi reinstituia o 
Sodoma şi Gomorrha în care „mai toți nevärstnicii se prostituiesc de la 
paisprezece-cincisprezece ani. Astfel, în relatiuni sexuale nepermise, o duc patru 
ori cinci ani, până pe la nouăsprezece-douăzeci de ani; apoi urmează zece- 
doisprezece ani de relatiuni sexuale cumpărate — vremea celei mai mari forte si 
energii sexuale. Si după ce omul civilizat modern a petrecut astfel paisprezece ani, 
a ajuns şi el a-şi forma o carieră, a-şi micşora, întrucâtva cel puţin, nesiguranța 
vieţei; după ce la vârsta de treizeci-treizeci şi doi de ani şi-a ruinat psihicul si 
nervii, se însoară pentru a preface în iad viața casnică, pentru a da naştere la 
copii degenerati nervoziceşte ”."% În aceste circumstanţe, e lesne de înţeles de ce 
„pricina deceptionismului nostru, a deceptionismului poeților noştri, obârşia lui, 
sunt anomaliile societätei burgheze. Pricina boalei veacului e starea patologică a 
civilizaţiei burgheze” 1°’ 

Pesimismul transcende însă contururile puternic reliefate ale lumii 
exterioare, întregindu-se cu cauze care țin de interioritatea profund afectată a 
artiştilor. Rod al unei lumi zguduite din temelii, dar care nu oferă noi puncte de 
reper, pesimistul sfârşitului de secol al XIX-lea se caracterizează printr-o stare de 
prostratie, de „degenerare nervoasă, enervare excesivă, voinţă slabă, melancolie, 
blazare, lipsă de consecvență şi de deplină sinceritate, amor propriu bolnăvicios, 
vanitate, reflexivitate, dezgust de viaţă şi generalizarea, adică alcătuirea acestui 
dezgust în sisteme filozofice, o mare simtibilitate şi impresionabilitate, lipsă de 

energie, caracter schimbăcios ... 
numesc criticii francezi. 

Unul dintre marii „bolnavi” ai secolului al XIX-lea, Arthur Schopenhauer, 
suflet singuratic şi sensibil, a fost printre personalitățile cele mai receptive atât la 
starea de spirit a burgheziei post-revolutionare de la 1848, cât şi la cea care a 
succedat elanului ştiinţific al secolului al XIX-lea, pe care le-a cristalizat într-un 
pesimism greu de combătut, transpus foarte bine de către filozof într-o nouă 
concepţie despre lume, care avea să pună ulterior bazele unei originale filozofii a 


vieții. 

Opera sa principală - Lumea ca voință şi reprezentare (1819), aduce în 
discuţie viaţa în plenitudinea ei, încercând să demonteze mecanismul care stă la 
baza evoluţiei acesteia, precum şi a evoluţiei omului, societăţilor şi evenimentelor. 
Popularizând conceptul de Zeitgeist, filozoful susține că ceea ce se află în spatele 
curgerii naturale a lucrurilor pe Pământ este acea motivaţie, acea conştiinţă 
colectivă, numită Voinţă, acel ceva nedefinit, dar puternic simţit şi greu de explicat, 
care împinge lucrurile spre anumite căi şi care dictează oamenilor anumite alegeri, 
fără ca aceştia să li se poată opune: „De aceea fiecare om are întotdeauna scopuri 
şi motive în funcţie de care îşi ghidează acţiunea, şi poate da oricând socoteală 
pentru acțiunea sa personală; dar dacă l-am întreba de ce vrea de fapt să existe, el 
nu ar găsi răspuns, mai mult, întrebarea i s-ar părea nepotrivită; şi tocmai aici ar 
ieşi la iveală faptul că el însuşi nu este altceva decât voinţă, voinţă care se înțelege 
de la sine, şi care are nevoie de o determinare mai exactă prin motive doar în 

actele sale individuale şi pentru fiecare moment în parte 
este în schimb o însumare de infinite reprezentări care concretizează şi 
obiectivează acea Voinţă, însă acestea nu îşi pot depăşi caracterul relativ şi în 
coconul spatio-temporal, acţionează conform legilor cauzalității. Astfel, în haosul 
manifestării unor reprezentări relative, singura facultate care ajută omenirea să facă 
un pas înainte pe calea cunoaşterii este intelectul, a cărui funcţie principală este 
intuiţia, adică abilitatea de a percepe relațiile de cauzalitate dintre toate formele 
materiei şi nu perceperea izolată a acestora, permițând astfel omului de a se 
autoanaliza, de a-şi detecta şi înfrâna anumite manifestări nepotrivite, de a-şi 
îndrepta comportamentul în scopuri pozitive, cu alte cuvinte, de a privi cu 
încredere şi spirit practic spre viitor. Omul trebuie însă să vegheze la a nu cădea 
pradă capcanei raţiunii, ca facultate de abstractizare, care pândeşte orice ezitare a 
celei dintâi. 

Din varietatea de lucruri şi fenomene pe care sufletul şi mintea omului le 
percepe şi experimentează în curgerea lor ireversibilă, o singură reprezentare 
permite cunoaşterea directă, nemijlocită şi intensă a realităţii — trupul uman, ca 
mijloc de manifestare a instinctualitätii, a sexualităţii şi dorințelor primare, a căror 
finalitate este conservarea şi perpetuarea speciei. În concepția filozofului, aceste 
răbufniri iraționale şi absolut imprevizibile leagă rasa umană de specia animală, 
convins fiind că ele sunt responsabile de toate deciziile şi acţiunile omului, care 
preiau de la cele dintâi aceleaşi calități negative. Aşadar, principiul acestei ,,Vointe 
de viață”, care însufleteste fiinţa umană sub forma unei porniri oarbe şi a unei 


14l Ferdinand Fellmann, Istoria filosofiei în secolul al XIX-lea, Editura All Educational, Bucureşti, 

nesfârşite nemulțumiri, se extinde şi asupra regnului animal, reuşind să atingă în 
final întreaga natură. Libertatea acestei Vointe este nemărginită şi nu trebuie 
nicidecum confundată cu libertatea de alegere, cu liberul arbitru al omului, care 
presupune implicarea raţiunii. În schimb, Voința trebuie înţeleasă ca o forţă brută, 
impasibilă la eforturile rațiunii; ea se traduce printr-o putere de o intensitate 
variată, manifestată în caracterul nestatornic al omului, în acea neliniște care îl face 
să nu renunțe la lupta pentru existenţă, şi care devine principiul dominant în lumea 
organică, vizând un obiectiv unic: viaţa. Şi tocmai viaţa este cea care ne călăuzeşte 
spre pătrunderea esenței lucrurilor şi nu cunoaşterea ştiinţifică, rece şi rațională. 

Însă Voința aceasta nestăpânită aruncă ființa umană într-o stare de agitaţie 
permanentă, într-o căutare uneori nedefinită, într-o neobosită şi înşelătoare 
încercare de împlinire a dorințelor de natură emoţională, dar mai ales fizică, în 
special sexuală, pe care însă lupta pentru existență, oricât de acerbă, le lasă 
nesatisfăcute sau neîndeplinite pe măsura aşteptărilor. Tânjirile nestăvilite ale 
Vointei, stimulate de instincte precum foamea, setea, instinctul de reproducere sau 
cel de securitate, atrag după ele doar suferință şi din nefericire, căci omul se naşte 
cu acestea, fiind incapabil de a li se sustrage. De aici concluzia că lumea în care 
trăim este biată amăgire, satisfacţie de scurtă durată, efemeritate asigurată. Tot de 
aici şi pesimismul filozofic de care este legat iremediabil numele lui Schopenhauer, 
pesimism care susține ideea că deşi în aparență având controlul asupra omului, 
rațiunea umană este de fapt sclava supusă a implacabilei Vointe, pe care doar o 
îmbracă în public în nişte „haine” elegante dar înşelătoare. 

Soluția oferită de Schopenhauer este astfel reprimarea Vointei şi renunțarea 
la dorinţe, cu scopul suprimării durerii şi atingerii unei stări de linişte sufletească. 
Această stare mai poate fi atinsă şi printr-o cunoaştere profundă a propriului eu, a 
propriilor abilități şi capacităţi, care va facilita un armistițiu cu propria persoană, 
prin renunțarea la egoismul şi afirmarea individuală înlesnite de lupta personală cu 
greutăţile vieții, şi nu în ultimul rând, prin solidaritatea cu restul omenirii şi cu 
natura întreagă. Secretul supravieţuirii într-o lume dezamăgitoare, amenințată de 
conflicte datorită dorințelor egoiste ale Vointei este astfel atingerea unei stări de 
armonie cu propria persoană şi lumea. 

FIORII RECI AI REALISMULUI 


Momentele-cheie din istoria unor popoare par să fie generatoare de mari 
mutații în mentalitatea omenească, fiindcă acestea reuşesc să pună în mişcare sau 
după caz, chiar să blocheze angrenajul gândirii unei societăţi ancorate în idealuri 
considerate stabile. Astfel, aşa cum în 1815, înfrângerea lui Napoleon punea punct 
sperantelor şi idealurilor unei întregi generații de tineri entuziaşti, aruncându-i pe 
aceştia în braţele unui romantism visător, eşecul politic de la 1848 distruge „turnul 
de fildeş” al romanticilor, făcându-i pe aceştia să simtă fiorii reci ai realismului şi 
pozitivismului. 

Simtind cutremurându-se tot ceea ce constituia certitudinile şi punctele de 
sprijin din viața lor — credinţe religioase, tradiţii, încrederea într-o putere 
consolidată de secole de centralizare, generația de la începutul secolului al XIX- 
lea, umilită de evenimentele revoluţionare, încearcă cu disperare să-şi regăsească 
valorile de dinainte de 1789. Destabilizati de pierderea acestor valori şi frustrati de 
incapacitatea de a le mai recupera, membrii acestei generații pierdute aleg soluția 
uşoară a evadării din realitatea înşelătoare, abandonându-se visării, călătoriilor 
reale sau imaginare sau descoperirii unor epoci demult uitate. 

Însă această stare de reverie nu anulează realitatea în sine, iar spiritul realist, 
aflat în perioada romantismului în stare latentă, atacă la mijlocul secolului al XIX- 
lea cu o brutalitate greu de îndurat pentru cei care au făcut eforturi însemnate de a 
se ascunde de ea timp de mai multe decenii. Astfel, acest „joc? se încheie în 
defavoarea romanticilor, atunci când vraja substitutelor realităţii se rupe şi realul se 
impune cu toată forța unui condamnat care şi-a adunat zi de zi puterile pentru 
momentul răzbunării. 


II.1. O încercare de definiţie 
O bună înţelegere a oricărui fenomen, mişcare sau curent artistic implică 
explicarea pe îndelete a termenului care îl defineşte. Aşadar, cum „la început a fost 

cuvântul ...”, ne simţim şi noi obligaţi să întreprindem o modestă încercare de 
desluşire a sensurilor cuvântului realism. 

Cititorul poate cădea cu uşurinţă în capcana unui cuvânt care în aparenţă este 
familiar, căci derivă din cuvântul „rea/” şi ne trimite cu gândul la tot ceea ce este 
adevărat, obiectiv, tot ceea ce există în realitate. Acest sâmbure îmbracă însă 
numeroasele fațete şi reflexii ale unui termen lipsit de claritate, care a provocat de- 
a lungul secolelor o întreagă controversă. 

Realismul nu reuşeşte să se sustragă nici el nebuloasei create în jurul 
cuvintelor terminate în sufixul ,,-ism ”, etichete folosite ca soluție facilă „pentru a 
reuni diverse opere în interiorul unui ,„ curent” literar sau, mai pe larg, artistic”? 

Apelând la Dicţionarul Explicativ al Limbii Române (1998) pentru a ne oferi 
ajutorul în dezlegarea înțelesurilor acestui termen, constatăm cu surprindere că 
acesta ne întâmpină cu explicaţii numeroase şi variate, menite a produce şi mai 
multă confuzie, dintre care spicuim următoarele: a) Mişcare, curent, atitudine în 
creaţia sau teoria literară şi artistică, având ca principiu de bază reflectarea realității 
în datele ei esențiale, obiective, caracteristice; b) Curent în filozofia scolastică 
medievală care considera că noţiunile generale constituie realități de sine stătătoare 
şi anterioare lucrurilor individuale; c) Atitudine a omului care are simțul realității, 
spirit practic. 

Dicţionarul francez Le Petit Robert ne întâmpină la rândul lui cu definiții 
care se mențin cam în aceeaşi sferă de înțelesuri ca şi cele oferite de DEX: a) Veche 
doctrină platoniciană conform căreia lumea ideilor reprezintă lumea reală, în timp 
ce existentele individuale, concrete, ale ființelor şi obiectelor nu sunt decât o palidă 
reflectare a acestei lumi; b) Conceptie întâlnită în artă, în literatură, conform căreia 
artistul nu trebuie să încerce să idealizeze realitatea sau să ofere o imagine 
deformată, purificată a acesteia; c) Tendinţă care constă în a descrie, a reprezenta 
aspectele brutale, vulgare ale realității; d) Atitudine a celui care ţine cont de 
realitate, o apreciază în mod corect (opusă atitudinii idealiste). 

Pe aceeaşi tonalitate se înscrie şi definiţia dată de Enciclopedia Larousse, 
care arată că: „În sensul absolut al termenului, realismul este ataşamentul la 
reproducerea naturii fără ideal. De o manieră mai generală, se înţelege prin 
acesta sentimentul realului si al adevărului transportat în literatură sau în arte”. 

Acest amalgam de definiții interferează, trădând aceeaşi referire la real şi 
realitate, însă această îngustare a semnificatiilor nu face decât să nască noi 
întrebări si controverse, deoarece ,, … care este această realitate? Aceea a ideilor, 

conform filosofiei antice, cea a experienţei, conform acceptiei curente, sau, în fine, 
cea care prinde contur în opera de artă?” ® 

Prin urmare, flexibilitatea termenului realism îl aruncă pe tărâmul 
impreciziei terminologice, iscând o întreagă serie de speculaţii legate de natura 
acestuia — atitudine, mişcare, şcoală sau curent literar. În acest ocean de 
incertitudini, un lucru rămâne însă cert: întocmai ca un organism viu, termenul a 
pornit de la o formă incipientă, primară, ca tendinţă în literatură, dezvoltându-se 
într-o mişcare literară, pentru a sfârşi în cele din urmă ca şi curent literar bine 


determinat. 


IL.1.1. Caracterul transistoric al realismului 

Prima definiţie oferită realismului de dicționarul francez, precum şi a doua 
dată de cel românesc ne îmbie la o incursiune în istoria literaturii, până în 
antichitatea greacă, acolo unde ideile novatoare ale lui Platon şi Aristotel au 
deschis şirul dezbaterilor de secole asupra realităţii, cristalizând o tendință care va 
traversa întreaga artă europeană. 

Platon susţinea ca unică realitate existența unei lumi a ideilor, a formelor 
perfecte, universale şi imuabile, în timp ce realitatea materială, înconjurătoare, cea 
pe care o cunoaştem şi o experimentăm noi, oamenii, şi lucrurile din ea sunt doar 
reprezentările imperfecte, umbrele palide şi deformate ale acestora. 

Aristotel a mers mai departe, sprijinindu-şi întreaga concepție despre lume şi 
artă pe ideea de mimesis, adică imitarea, copierea naturii. Dacă în concepția 
platoniciană lumea materială era o copie a lumii perfecte a ideilor, Aristotel susține 
că arta este o copie de gradul doi, deoarece la rândul ei, aceasta imită copia de 
gradul unu, adică lumea reală. 

Axându-se pe accepțiunea generală a termenului realism, conform căreia 
acesta înseamnă recunoaşterea şi pictura naturii şi a realității obiective, cercetătorul 
german Erich Auerbach susține că Homer este primul autor în a cărui operă se pot 
detecta elemente realiste. În lipsa unui profund fundal mitic şi pe fondul unei 
riguroase determinări spaţiale şi temporale, personajele sunt plasate în mediul lor 
natural de viață, iar evoluția lor pe scena vieţii este explicată prin progresul 
societății şi al civilizației. 

Tendinţa de a imita natura se face simțită în literatura franceză încă din 
sec.XII-XIII, când miracolele şi misterele (miracles et mystères) evidențiază un 
realism influenţat de textele biblice. În aceeaşi tendință, dar într-un registru diferit, 


18 Thid., p.9. 

se înscriu şi istorioarele populare în versuri (/abliaux), rostite de jongleri şi foarte 
bogate în detalii realiste, care apropiindu-se mai mult de viaţa cotidiană, ridiculizau 
anumite defecte umane. Aceeaşi perioadă medievală găzduieşte cântecele de gestă 
(chansons de geste) şi romanele de curte (romans courtois), care se apropie cel mai 
mult de realitatea istorică, deoarece pun în lumină evenimente istorice, evidențiind 
faptele de vitejie şi curaj ale unor eroi memorabili, şi exaltează dragostea de curte. 
Nu mai puţin important este şi faptul că în acelaşi Ev Mediu întunecat, filozofia şi 
scolastica reiau principiile platoniciene, ridicându-le la rang de lege. 

În Renastere, Rabelais adaugă noi semnificaţii noţiunii de realism, prin lipsa 
de pudoare afişată în scrierile sale, care au în centru doi eroi memorabili - 
Gargantua şi Pantagruel, precum şi prin introducerea detaliilor despre corpul 
omenesc şi fiziologia lui, spulberând astfel spiritualismul mistic. 

Odată cu Montaigne şi Shakespeare se produce un moment decisiv de 
„subiectivizare a literaturii”, prin prezenţa condiţiei umane în literatură, a vieţii 
umane care a devenit problematică, precum şi a etalării eului. 

Realismul secolului al XVII-lea este cel mai bine reprezentat de galeria de 
moralişti francezi, prin vocea grăitoare a lui La Bruyere, care cu o grijă deosebită 
pentru determinarea socio-istorică, creează caractere din ceea ce observă în jurul 
său, denuntându-i pe impertinenti, grosolani, palavragii, orgoliosi si linguşitori. În 
acest secol clasic, fidelitatea față de natură se sprijină pe modelele antice, însă 
nelimitându-se la simpla copiere a realității, vizează dezvăluirea tipului veritabil al 
umanității. 

Secolul al XVIII-lea este martorul unei ,,radicalizäri a realismului”, după 
cum observă Auerbach, datorită instaurării supremaţiei gândirii şi a rationalului, 
prin filtrul cărora sunt trecute toate ideile şi concepţiile anterioare. Iluminismul 
invită astfel la căutarea adevărului, prin observarea directă şi precisă şi analiza 
critică a naturii şi fenomenelor, fără excepţie - comportamente, credinţe, 
cunoştinţe, funcții politice, sociale şi religioase, precum şi prin claritatea gândirii şi 
refuzul „zonelor obscure” din gândirea universală, a superstitiilor şi credințelor. 

Într-un mod ciudat şi aparent paradoxal, chiar şi romantismul susține 
afirmarea spiritului analitic, pitorescul naturii sublimat prin exotism, rememorarea 
epocilor demult apuse, dar şi culoarea locală sau chiar abordarea claselor umile. 

Aceasta este aşadar accepțiunea de bază a termenului realism, folosit ca 
tendinţă sau „categorie istorică, prezentă într-o manieră sau alta în dezvoltarea 
literaturii. Prin achiziția de noi elemente din realitate sau din diverse discipline 


4 Erich Auerbach, Mimesis. Reprezentarea realităţii în literatura occidentală, Prefatä de Romul 
Munteanu, Editura pentru Literatură Universală, Bucureşti, 1967, p.XV. 

umanistice, ca istoria, sociologia, psihologia şi filozofia, creaţia literară 
înregistrează un progres continuu, iar semnificația realismului se lărgeşte 
mereu”. Această tendință a îmbrăcat de fiecare dată o formă de protest, căci 
„De-a lungul istoriei literaturii — şi a artei în general — cea mai mare parte a 
revoluțiilor au fost făcute în numele realismului, mai bine spus, în numele unui 
realism mai cuprinzător, mai profund decât acela al predecesorilor, cu care intra 


A în dă . AA . s» 146 
în opoziție şi pe care îl înlocuia”. 


IL.1.2. Cristalizarea curentului realist 

Eşecul politic de la 1848 şi reîntoarcerea la ordine pune capăt iluziilor 
romantice şi instituie domnia pozitivismului. Într-o societate dominată de 
dezvoltare economică şi industrială, arta celei de-a doua jumătăți a secolului al 
XIX-lea se înscrie în tendința generală a epocii, urmând două direcții simultane, 
dar opuse. Pe de o parte, aceasta traduce evoluția socială, pe care o analizează, 
împingând preocuparea pentru obiectivitatea ştiinţifică până la transformarea 
operei literare într-un veritabil experiment rațional. Pe de altă parte, arta se opune 
unui context mult prea marcat de materialismul şi neajunsurile realului, de care 
încearcă să evadeze prin intermediul simbolismului sau al parnasianismului. 

Sub puternica influență a primei direcţii artistice, călătoria neobosită a 
atitudinii realiste de-a lungul istoriei literaturii pare să-şi fi găsit împlinirea în 
această perioadă care oferă terenul fertil pentru trecerea realismului de la sensul său 
larg, de tendință mobilă în literatură, la cel restrictiv, de mişcare literară statică, 
bine delimitată, caracterizată ca acțiune ce grupează un număr mare de oameni în 
jurul unei activități de interes general, al unei idei sau concepții. 

Cufundată într-o stare latentă în timpul perioadei romantice (în ciuda 
faptului că şi acest curent reclama mai mult adevăr în artă), atitudinea realistă 
prinde puteri în jurul anului 1830 în sânul mişcării Boemei, hrănindu-se din revolta 
artiştilor vremii față de normele învechite, artişti care militau pentru , tot 
adevărul! 

Apărută în a doua jumătate a secolului al XIX-lea în jurul unor faimoase 
cenacluri şi cafenele literare, Boema reunea diverşi artişti şi scriitori cu atitudini şi 
comportamente neconvenționale, ale căror concepţii vizionare aveau să 
călăuzească noile generaţii. Adevărate incubatoare de noi idei, saloanele şi 


145 yp; 
Ibid., p.XI. 

146 Guy Larroux, Realismul. Elemente de critică, de istorie şi de poetică, Editura Cartea Românească, 

Bucureşti, 1998, p.16. 

147 Jbid., p.10. 


95 


Aspecte ale naturalismului în creaţia lui Ion Luca Caragiale 


cafenelele literare au fost cadrul a numeroase dispute iscate în jurul acestei atitudini 
vehemente față de exprimarea totală a realităţii în artă. Această vehementä nu putea 
decât să atragă după sine cristalizarea unei adevărate mişcări literare, lucru care s-a 
şi întâmplat între anii 1835-1840, când având ca punct de plecare cuvântul real, 
această nouă mişcare se caracterizează prin dorința anumitor artişti de a reprezenta 
realitatea aşa cum este, fără a o modifica. 

Făcut cunoscut de filozofie, care îl definea ca „doctrină care conferă 
obiectivitate lumii exterioare, indiferent de existența unei conştiinţe care să o 


"1%, realismul se încheagă ca mişcare literară în anul 1850, când 


realizeze ca atare 
termenul se face auzit în atelierele pictorilor, unde apare asociat tot mai mult cu 
numele marelui pictor şi maestru al Boemei — Gustave Courbet: , Titlul de realist 
mi-a fost impus, tot aşa cum cel de romantic le-a fost impus artiştilor de la 1830. 
Dar niciodată titlurile nu au fost îndeajuns de sugestive pentru a arăta cum stau în 
realitate lucrurile; dacă ar fi fost aşa, atunci operele ar fi fost inutile”"”. Nimic 
mai adevărat. Doar o operă concretă poate ilustra cel mai bine o idee sau o 
atitudine. Astfel, lansarea de către acesta a faimoasei sale pânze - O 
Înmormântare la Ornans, provoacă multă vâlvă şi scandal în acea epocă, deoarece 
dezvăluie brutal o nouă atitudine în artă, fiind o adevărată declaraţie de susţinere a 
unei picturi lipsite de orice înfrumusețare, stilizare şi idealizare, care pune accentul 
pe interioare de ţară, pe figuri de oameni simpli şi umili, pe scene cotidiene din 
viaţa celor săraci şi obiditi. Pornind o luptă încrâncenată împotriva academismului 
şi romantismului în artă, Courbet forțează chiar mai mult limitele inovației 
artistice, sondând zone ale societății contemporane considerate vulgare şi deci, 
complet ignorate până atunci. Ilustrativ în acest sens este tabloul Femei la scăldat, 
care prezentând ostentativ nuduri deformate şi grase, scandalizează critica de artă, 
care îi va refuza, de altfel, prezenţa la Salonul de pictură din cadrul Expoziţiei 
Universale din anul 1855. Înverşunarea pictorului, hrănită de aceste reacții, îl va 
împinge pe acesta la organizarea propriei expoziții de pictură, numită Realismul, 
prilej cu care el doreşte consacrarea definitivă a noii mişcări, prin oferirea unui 
suport teoretic sub forma unui catalog-prospect purtând la rândul său aceeaşi 
denumire de Realismul. Deşi nu este un manifest în adevăratul sens al cuvântului, 
acest prospect îi permite totuşi lui Pierre Martino să creioneze pilonii de sutinere ai 
noii mişcări artistice: dreptul artistului de a face ce vrea, dreptul de a alege subiecte 
contemporane şi de a reproduce moravurile vremii, pentru a lăsa moştenire 


148 Marian Popa, Realismul, volumul 1, Editura Tineretului, Bucureşti, 1969, p.5. 
12 Guy Larroux, Realismul. Elemente de critică, de istorie şi de poetică, Editura Cartea 
Românească, Bucureşti, 1998, p.18. 

posterităţii o pictură cât mai complexă a societăţii. Ideile lui Courbet au atras ca un 
magnet alte conştiinţe însetate de inovaţie şi numeroşi pictori susținători ai acestuia 
— Millet, Daumier, Corot — au abordat fiecare în pânzele lor noi aspecte ale 
realităţii (ex. figura burghezului), adăugând astfel noi pietre la temelia realismului. 

Ecourile acestei sustineri au părăsit domeniul artelor plastice, care 
constituiau un simplu intermediar, şi s-au transmis rapid unei altei categorii de 
artişti ai Boemei — scriitorii, care concomitent cu apariția mai sus mentionatului 
tablou-simbol al realismului, au conturat mai bine această mişcare, ducându-l chiar 
în faza sa militantă. Un fapt interesant de remarcat este desconsiderarea realismului 
ca şi şcoală sau mişcare literară chiar de către scriitorii care adoptau o atitudine 
realistă, în ciuda semnelor evidente de închegare a unui nou curent: „A spune 
şcoală realistă e un nonsens: realismul este expresia francă şi completă a 
individualitätilor; ceea ce atacă el este exact convenţia, imitatia, orice specie de 
şcoală”. Renăscând de fiecare dată în istoria literaturii ca o formă de protest 
împotriva conventionalului, realismul, prin brutalitatea cu care a fost resuscitat şi 
insistența cu care s-a menținut în secolul al XIX-lea, ajunge să cadă el însuşi în 
capcana de a se constitui într-un alt curent, e drept, de opoziţie faţă de cel anterior. 
Protestul nu vizează însă realitatea în ansamblu, ci doar unele dintre aspectele şi 
structurile ei convenţionale, în timp ce altele pot produce încântarea autorului. Şi 
tocmai îngemănarea aspectelor plăcute şi mai puţin plăcute ale realității asigură 
complexitatea incontestabilă a realismului. 

Chiar dacă eticheta realismului ascunde diferenţe între generaţii şi adesea 
concepții estetice opuse, toți scriitorii realişti sunt mânati de aceeaşi sete 
înverşunată de adevăr, care determină o dorință de raliere materializată printr-o 
„mişcare literară conştientă de sine, organizată, având un sentiment de grup ue si 
dublată de o încercare de orientare teoretică, prin lansarea unui program sau a unor 
declaraţii de intenţie care să-i confere seriozitatea specifică unui adevărat curent 
literar. Din nefericire, această încercare nu s-a concretizat printr-o lucrare teoretică 
cu caracter de manifest, care să prezinte publicului larg întreaga filozofie a 
curentului realist, elementele acestuia putând fi descoperite mai degrabă direct în 
cadrul unor opere literare. 

Dacă conştiinţa de sine a curentului realist s-a format odată cu tevatura 
creată în jurul picturii lui Courbet, primele semne de concepţii teoretice care să-l 
susţină se datorează criticului de artă Louis Edmond Duranty (1833-1880), care îşi 


150 Marian Popa, Realismul, volumul 1, Editura Tineretului, Bucureşti, 1969, p.9. 
15! Ovidiu Drimba, Istoria literaturii universale, Ediţie definitivă, volumul 2, Editura Saeculum I.O. 

transformase propria revistă Realismul (1856-1857) în teren de luptă contra 
romantismului, dar mai ales romancierului Jules Husson Champfleury (1820- 
1889), care în articolele sale adunate în culegerea intitulată tot Realismul (1857), 
condamnă răspicat ,romanescul idilic şi pueril”, , locvacitatea si didacticismul, 
imaginaţia excesivă si neverosimilitatea romanului romantic”"?. Deşi cuvântul 
realism fusese lansat pentru prima dată în La Revue des Deux Mondes, preluând 
lupta de susţinere a realismului, acesta reuşeşte să impună pentru totdeauna 
termenul în artă, demarând „prima campanie realistă” din istoria literaturii. 
Caracterul protestatar, reactionar, frondist, insurectional al realismului este 
subliniat chiar de Champfleury, care nu se fereşte să-şi ascundă simpatia faţă de 
această nouă tendință primită la început cu o oarecare reticentä firească pentru 
orice noutate: „S-a spus că realismul era o insurecție; am avut întotdeauna o mare 
simpatie pentru minorităţi şi nu mi-e teamă să fac parte pentru moment din această 
insurecție”. Deşi evită să adere la un anumit sistem sau să fie asociat cu vreun 
curent sau şcoală literară: „Nu iubesc şcolile, nu iubesc drapelele, nu iubesc 
sistemele, nu iubesc dogmele, îmi este imposibil să mă închid în micuța biserică a 


"155 Champfleury invită 


realismului, chiar dacă ar trebui să-i fiu Dumnezeul 
scriitorul să îmbrățişeze realitatea cu tot ceea ce are ea mai bun sau rău de oferit, să 
observe moravurile contemporane, să pătrundă în cele mai diverse medii sociale, 
unde să observe omul în mediul său natural de viaţă şi să transcrie toate acestea cu 
sinceritate şi obiectivitate aşa cum sunt ele, căci „arta sa trebuie să aspire a deveni 


$ EER + 7: »156 
expresia banalitätii cotidiene” 


, iar autorul realist trebuie să aibă ca scop redarea 
„omului de azi în civilizaţia modernă”. Astfel, ideea care trebuie să străbată ca 
un fir călăuzitor opera realistă este descrierea fidelă a naturii: „Realismul se 
pronunță pentru reproducerea exactă, completă, sinceră, a mediului social, a 
epocii în care se trăieşte, pentru că o atare direcţie de studiu este justificată de 
rațiune, de necesităţile inteligenţei si de interesul publicului, şi pentru că ea 
exclude orice minciună, orice mistificare. Această reproducere trebuie aşadar să 
fie pe cât posibil de simplă, în aşa fel încât să fie înțeleasă de toată lumea..." 

Câteva puncte de sprijin teoretice ale curentului realist se afirmă însă prin 


intermediul unor prefate sau cuvinte-înainte, dintre care cea mai semnificativă este 


° Ibid., p.243. 

5 Marian Popa, Realismul, volumul 1, Editura Tineretului, Bucureşti, 1969, p.7. 

Prefaţa la monumentala operă Comedia Umană a marelui precursor al realismului 
— Honoré de Balzac. Deşi nu a fost niciodată teoreticianul realismului, anumite 
concepţii originale ale acestuia au luminat calea multor scriitori realişti şi 
naturalişti. Aceste concepţii vor fi trecute în revistă şi de către noi, în lucrarea de 
față. 


1.1.3. Demontarea mozaicului realismului 

Născut ca o reacție universală față de alte tendinţe artistice, realismul a 
traversat istoria şi hrănindu-se din specificul fiecărei epoci, a adăugat noi sensuri şi 
valenţe, care aveau să constituie baza solidă a viitoarei construcții realiste. Aceste 
noi nuanţe afectează o întreagă varietate de aspecte ale operei realiste, de la stilul 
literar până la tipul de personaj reprezentat, impunând realismul ca un curent 
deschis, maleabil, în permanentă schimbare. 

Istoria literaturii este martora succedării a numeroase genuri şi stiluri 
literare, care traduc fluctuatia ideilor şi sentimentelor celor care le-au însuflețit şi 
le-au pus în valoare. În încercarea de a demonta construcţia complexă a 
realismului, ne vedem nevoiţi să recurgem în permanenţă la comparatia cu aceste 
genuri literare anterioare, pentru a evidenția mult mai bine noutăţile aduse de noul 
curent. 

Conform cercetătorului german Erich Auerbach, toate etapele culturii sunt 
traversate de două mari stiluri literare: stilul înalt (style haut), serios şi stilul 
inferior (style bas), umil, popular, care surprinde vorbirea cotidiană, între cele două 
stiluri fiind interzisă orice imixtiune. 

În lucrarea sa Poetica, Aristotel era primul autor care diferenţia genul înalt 
de cel inferior, în funcţie de personajele prezentate şi subiectele operelor, 
clasificând genurile în 4 categorii: dramaticul superior — reprezentat de tragedie; 
dramaticul inferior — reprezentat de comedie; narativul superior — ilustrat de 
epopee; narativul inferior — definit prin parodii şi literatura comică de inspirație 
populară. 

Terenul cel mai fertil pentru dezvoltarea stilurilor literare mai sus menţionate 
este oferit de secolul clasic francez şi literatura sa, care ilustrează opoziţia acestora 
prin cele două genuri literare de bază — tragedia şi comedia. Vizând un public bine 
conturat dar destul de restrâns, însă mânat de aceleaşi gusturi şi idealuri sociale — 
clasele superioare, aristocrația şi Curtea, tragedia se erijează într-un gen literar 
serios, cu un limbaj şi personaje specifice, care exclude orice referire la realitatea 
concretă. Oamenii obişnuiţi, oneşti au şi ei genul lor specific de reprezentare — 


99 


Aspecte ale naturalismului în creaţia lui Ion Luca Caragiale 


comedia de moravuri, ale cărei personaje şi acțiuni desprinse din viaţa reală 
vizează acel efect de catharsis, adică purificarea morală a celor cărora li se 
adresează. Însă ceea ce respinge cu desăvârşire în această perioadă stilul înalt este 
grotescul şi burlescul, reprezentate de farsă, adică un comic excesiv prin aspectul 
său caricatural, neobişnuit de ridicol şi caraghios, cu un limbaj trivial şi personaje 
aferente - servitori care provin din popor. Marele geniu al literaturii universale — 
William Shakespeare, reuşise însă cu mult înainte să apropie şi să îmbine armonios 
în vasta sa opera literară stilul înalt, pentru a zugrăvi lumea eroilor aristocrați şi 
stilul umil, pentru schitarea oamenilor din popor. 

Deoarece „opoziţia tradițională între un pol elevat şi un pol inferior şi 
comic” limita reprezentarea realităţii la stilul inferior sau cel mult intermediar, 
secolul al XIX-lea înregistrează o răsturnare de situaţie în acest sens. În primul 
rând poezia, comedia, tragedia sau alte genuri literare caracteristice anumitor etape 
culturale anterioare se retrag din câmpul literar în favoarea romanului, care pare să 
devină cea mai bună modalitate de reflectare a noilor realități ale secolului al XIX- 
lea, „printr-o combinaţie reuşită între discurs, intrigă coerentă, descriere veridică 
şi elemente de portret”.!% Promovarea romanului, „acest monstru proteiform, 


Jl 


capabil să se modeleze după orice idei”, ca principal gen literar este favorizată 
de noutăţile din domeniul imprimeriei şi de evoluţia periodicelor şi cotidianelor 
ieftine, care permit oricărui scriitor să-şi exprime părerile şi ideile în foiletoane. 
Astfel, după ce delimitarea foarte clară a genurilor în epocile anterioare lăsa un fel 
de gol în mozaicul reprezentării, una dintre noutățile introduse de roman este 
amestecul celor două stiluri, prin fuziunea comicului şi a tragicului, dublate de 
apariţia grotescului: „În momentul în care Stendhal si Balzac au făcut din nişte 
personaje oarecare ale vieţii de toate zilele, dependente de împrejurările istorice 
ale vremii, obiecte ale unei reprezentări serioase, problematice, ba chiar tragice, 
ei au sfărâmat regula clasică a diferenţei dintre nivelurile stilistice, conform căreia 
realitatea cotidiană şi practică putea să ocupe un loc în literatură numai în cadrul 
unui stil umil sau mediu, adică fie ca grotesc comic, fie ca divertisment agreabil, 
facil, variat, elegant”. Însă primul pas în renunţarea la teoria separării stilurilor 
fusese deja făcut de Victor Hugo în legătură cu un alt gen literar — drama 


159 Guy Larroux, Realismul. Elemente de critică, de istorie şi de poetică, Editura Cartea 

Literatura Universală, Bucureşti, 1967, p.616. 

romantică, atunci când în Prefaţa la Cromwell, acesta revendica împletirea 
sublimului şi a grotescului. 

Discutia referitoare la noutatea romanului realist ne obligă la abordarea unui 
aspect foarte important mai ales pentru curentul clasic, şi anume seriozitatea în 
opera literară. Deşi clasicismul impunea drept serioase doar genurile superioare, 
realismul ne obligă la folosirea unor termeni în aparență opuşi - „seriozitatea 
comică” (M. Bahtin) a romanului, deoarece acesta exploatează o întreagă varietate 
de forme literare, de la comicul popular, folclorul, limbaje diferite, până la forme 
mai exagerate, ca şi grotescul şi parodia, prin insistența asupra registrului vulgar şi 
corporal. Pentru prima dată în istoria literaturii, seriozitatea şi comicul se mulează 
armonios în albia romanului. Capacitatea romanului realist de a exprima grotescul, 
de a satiriza şi a parodia, exagerând anumite nuanţe, determină dezvăluirea 
anumitor aspecte ale realului, cu scopul de a provoca râsul şi în consecinţă, de a 
corecta anumite vicii şi a purifica sufletele şi trupurile corupte. Pe măsură ce 
romanul capătă experiență şi maturitate, acesta va pune mai mult accent pe 
seriozitate, în detrimentul comicului. La rândul său, E. Auerbach sugerează ca text 
serios acela care caută echilibrul în roman, prin îmbinarea diferitelor niveluri 
stilistice. Însă, seriozitatea în roman vizează atât anumite particularităţi stilistice cât 
şi subiectele abordate. 

Această idee ne poartă către o altă noutate introdusă de realism, şi anume cea 
legată de subiectele şi personajele puse în lumină de roman. În acest sens, ne 
vedem nevoiţi să recurgem tot la comparatia cu clasicismul sau chiar cu 
romantismul. În timp ce tragedia clasică însufletea personaje desprinse complet de 
realitate, proiectate într-un timp şi spațiu mitice, iar romantismul se concentra pe 
universul interior, exaltând eul şi pasiunile sale, amplitudinea câmpului de acţiune 
al realismului se măreşte şi acesta integrează aspecte ale realităţii interzise până 
acum în opera literară — banii, sexualitatea, tabuuri sociale, oferind dreptul la 
reprezentare tuturor categoriilor sociale şi cristalizând inclusiv un nou tip de 
personaj — poporul. Îndreptarea luminii reflectoarelor asupra poporului se datorează 
în egală măsură unei epoci în care mişcările sociale creează terenul favorabil 
manifestării plenare a acestei categorii, cât şi faptului că el reprezintă o clasă mai 
aproape de natură şi de adevărul simplu şi profund, cufundat într-o realitate vulgară 
şi ghidat de o mentalitate populară care se pretează mult mai bine zugrăvirii realiste 
decât alte categorii: „Începând din 1830 devine o regulă să judeci o operă literară 


în raporturile sale cu probleme de actualitate politică şi socială ”'®. 


16 Ovidiu Drimba, Istoria literaturii universale, Ediţie definitivă, volumul 2, Editura Saeculum I.O. 
şi Editura Vestala, Bucureşti, 1999, p.241. 

Intr-o epocă în care presiunea maselor populare face să se audă tot mai 
puternică vocea poporului, clasele de jos, lăsate până acum la periferia 


>>164 As 
77, care îi 


reprezentării, nu numai că îşi recapătă binemeritatul ,, drept la roman 
fusese abuziv refuzat de curentele anterioare, ci chiar acaparează întreaga forță şi 
energie a scriitorului realist. Näzuinta de a reflecta realitatea vie a claselor de jos 
este dublată de o curiozitate şi dorință de înţelegere a acestora şi lăsând la o parte 
orice urmă de sfială sau teamă, scriitorul trebuie să pătrundă cu îndrăzneală în 
drojdia şi dedesubturile societăţii. În legătură cu acest aspect, demnă de remarcat 


165 .. . 3 
” pentru aceste categorii, pentru imaginea 


este şi ,fentatia unui anumit exotism 
stranie şi în aparență de nepătruns a acestora, care tentează orice realist. Aşadar, 
cititorul devine spectatorul mut al defilării unei întregi galerii de personaje care 
anterior curentului realist, nu erau considerate demne de reprezentare artistică: 
aristocrați, politicieni, clerul înalt, negustori, proprietari, bancheri, mici funcționari, 
militari, magistrați şi ziarişti corupți, țărani: „Prezentându-i, voi fi zugrăvit 
monstrul modern sub toate fețele, voi fi purtat o societate întreagă în capul 
meu "1%. 

Vocea puternică a acestor clase se face acum auzită nu doar prin temele şi 
personajele abordate de romanul realist ci şi prin limbajul specific acestora — limba 
populară, argou, jargon, pe care realiştii îl introduc ca o notă de noutate în roman. 
După ce Dante fusese primul autor care a introdus în creaţia literară limba 
poporului, realiştii urmează această tendință aproape lăsată pradă uitării, pentru a 
aduce o notă în plus de realism diverselor medii din care îşi extrag eroii. 

Însă aceste personaje nu sunt schitate ca nişte biete contururi pe o foaie de 
hârtie, ci ele sunt aruncate în vâltoarea realitätilor vremii, pe fundalul tulbure al 
confluenței lumii vechi cu lumea nouă. Zguduitä de socul mutatiilor epocii, în 
special de impunerea brutală şi neaşteptată a burgheziei care reuşise să înăbuşe în 
sânge iluziile republicanilor de la 1848, conştiinţa realiştilor ia act de ceea ce o 
înconjoară şi acționează în consecință, reflectând cu fidelitate cursul 
evenimentelor. /storicitatea este unul din atributele creaţiei realiste, căci corelatia 
artei cu momentul din care se revendică este mai mult decât evidentă. Personajele 
degajă prin toți porii realităţile secolului al XIX-lea, iar acţiunile lor sunt 
determinate de evoluţia evenimentelor istorice şi sociale. Prin date şi evenimente 
exacte istoria îşi câştigă locul de cinste în roman şi împletindu-se cu ficțiunea 


164 Guy Larroux, Realismul. Elemente de critică, de istorie şi de poetică, Editura Cartea Românească, 
Bucureşti, 1998, p.66. 

1 Thid., p.73. 

1% Ovidiu Drimba, Istoria literaturii universale, Ediţie definitivă, volumul 2, Editura Saeculum I.O. 
şi Editura Vestala, Bucureşti, 1999, p.275. 


102 


Fiorii reci ai realismului 


romanescă, asigură suportul formal al ideilor sugerate de roman. Aşadar, cele mai 
mari evenimente mobilizatoare ale secolului al XIX-lea — revoluţia de la 1848, 
Restauraţia, Monarhia din Iulie şi războiul din 1870 — nu se limitează la a constitui 
simple elemente de decor sau dimensiune a ficţiunii, ci servesc drept fundal al 
acțiunii, „forță determinantă ca şi drept contrapunct pentru evenimentele 


17 Dimensiunea biografică a romanului realist, dublată de substratul 


particulare” 
politic şi social al acţiunilor personajelor se contopesc în cursul complicat al 
istoriei colective a epocii. 

Elanul pe alocuri susținut al atitudinii realiste de-a lungul istoriei este 
temperat de duritatea regulilor estetice ale clasicismului, dintre care una din cele 
mai importante era principiul verosimilului (vraisemblance) în opera literară. 
Sustinut cu ardoare de clasici, acest principiu sugerează ideea că arta nu trebuie să 
reprezinte ceea ce există în realitate, ci ceea ce majoritatea oamenilor admit drept 
conform cu realitatea. Cu alte cuvinte, verosimilul arată lucrurile aşa cum trebuie 
să fie, cum sunt percepute în general de oameni, exprimând un adevăr posibil, o 
situație sau personaj ce pot fi plauzibile, demne de crezare în ceea ce priveşte 
ancorarea sau inspirarea lor din realitate: „Adevărul este aproape întotdeauna 
imperfect datorită condiţiilor care îl determină şi elementelor specifice care îl 
alcătuiesc. Încă din primele clipe ale existenţei, fiinţe şi lucruri se îndepărtează de 
imaginea lor ideală. Trebuie să căutăm originale şi modele în verosimil şi în 
principiile universale ale lucrurilor, acestea nu conţin nici un element material 
deosebit care să le distrugă perfecțiunea”. În acest spirit, Racine afirma în 
Prefaţa la Fedra că a încercat să estompeze caracterul odios al Fedrei, considerând 
că nişte cuvinte calomnioase sunt nedemne şi prea josnice pentru imaginea unei 
prințese. Imaginea unei prințese trebuie deci şlefuită în funcţie de viziunea 
oamenilor asupra unei prințese — o persoană deosebită, înzestrată cu noblețe, 
delicateţe şi lipsită de orice vicii. 

Această adaptare răspunde astfel şi unui alt imperativ al clasicismului — 
buna-cuviintä sau decenta (bienséance), care respinge orice formă de exagerare sau 
ridiculizare, în numele bunului gust şi al preocupării de a nu leza în vreun fel 
sensibilitatea cititiorului. Astfel, „adevărul naturii” şi „adevărul literaturii” (H.de 
Balzac) îşi revendică fiecare dreptul în opera literară, însă doar cel al literaturii 
reuşeşte să se impună în această fază de evoluţie a literaturii. Cu alte cuvinte, este 
de dorit ca observaţia realistă să prevaleze, însă aceasta va preda ştafeta imaginației 


167Guy Larroux, Realismul. Elemente de critică, de istorie şi de poetică, Editura Cartea Românească, 
Bucureşti, 1998, p.82. 
16 Thid., p.24. 

realiste atunci când anumite aspecte ale unui obiect sau fenomen supuse observaţiei 
„sunt privite nu în realitatea lor, ci prin apelul la memorie, la imaginaţie sau la 
invenţie prin care se obține posesia integrală a obiectului” aşadar, orice urmă 
de carentä în experiența directă cu realitatea sau în exerciţiul observaţiei poate fi 
compensată prin imaginație. 

Dacă în romantism, sensul noţiunii de verosimil se modifică, acesta fiind 
legat oarecum de puterea creatoare a imaginaţiei, în realism acest principiu se 
confundă cu însăşi realitatea din două motive: în primul rând istoria în sine este 
asociată ideii de verosimil, iar apoi, orice aspect observat, indiferent de duritatea 
lui, face parte din realitate şi trebuie redat ca atare în creaţia literară. 

În ajutorul „adevărului naturii” vine o altă condiţie a romanului — 
sinceritatea, care este de multe ori încătuşată de „adevărul literaturii”: „Eu nu 
cunosc decât sinceritatea în artă ... găsesc în ceea ce se cheamă realism primejdii, 
diminuări, excluderi numeroase, vreau să-mi păstrez întreaga libertate şi să dau 
prima lovitură de târnăcop unei colibe care nu doreşte să mă adăpostească”. 
Însă sinceritatea în artă nu poate fi pusă în practică decât cu condiţia menţinerii de 
către artişti a contactului direct cu realitatea; în consecinţă, ei trebuie să evite orice 
formă de distragere a atenției de la aceasta şi să-şi menţină perseverenta indiferent 
de rezultat: „Orice romancier trebuie să fie la fel de inocent ca mărul: să producă 
mereu, fără grija legilor naturii care vor ca arborele să dea în anumiţi ani recolte 
strălucitoare şi nimic în anul următor... "|. 

Arătam anterior că tendinţa de reflectare a realităţii a supraviețuit secolelor 
într-o formă mai mult sau mai putin evidentă. „Natură, tu eşti zeița mea!”, rostea 
Shakespeare, închinându-se în fața măreției unicei surse de inspiraţie către care 
autorul merită să se aplece. Cuvinte care puţin mai târziu au fost întărite de cele ale 
lui Diderot: „Natura! Studiati Natural”, menite a fi un strigăt de trezire a 
constiintelor pe cale să alunece pe o pantă greşită. Căci fiecare epocă, fiecare 
curent tinde să atragă scriitorul neofit în mrejele noutăţii şi „realității” sale, însă 
acesta trebuie să-şi păstreze consecventa faţă de adevărata realitate. E drept, fiecare 
curent oferă propria „realitate” reflectată în operă, însă realismul are menirea de a 
reflecta realitatea cea mai apropiată de cele ce ne înconjoară. Astfel, aflat în fața 
celei mai complexe surse de inspirație — realitatea adevărată, Natura, scriitorul este 
tentat de două modalităţi de reprezentare: prima îl îndeamnă la copierea întocmai a 
realităţii, cu părţile ei bune sau mai putin bune, iar a doua îl împinge spre 


1% Marian Popa, Realismul, volumul 1, Editura Tineretului, Bucureşti, 1969, p.28. 
1% Thid., p.8. 
I Thid., p.8. 

modificarea acesteia, prin înfrumusețarea sau exagerarea trăsăturilor negative, ceea 
ce determină deformarea realităţii, adică îndepărtarea de însuşi țelul curentului 
realist. Această falsificare a realităţii este rodul subjugării gândirii de către anumite 
concepții, idei şi principii care devin „factori de limitare ai realului”. Principiul 
„subiectivităţii corective” funcţionează spontan, involuntar si pare să fie 
împărtăşit deopotrivă de scriitori: „Reproducerea naturii de către oameni nu va fi 
niciodată o reproducere, nici o imitație, aceasta va fi totdeauna o interpretare” 
(Champfleury), ca si de filozofi: „Adevărului artei nu-i este îngăduit să fie simplă 
exactitate — la care se mărgineşte aşa-numita imitație a naturii — ci exteriorul 
trebuie să se acorde cu un interior care este în concordanţă cu sine însuşi şi care 
tocmai din acest motiv se poate revela în exterior ca sine însuşi”. Chiar şi în 
primul caz, când scriitorul, eliberat de orice idei preconcepute, se avântă cu toată 
deschiderea spre pătrunderea şi zugrăvirea realului, acesta porneşte fără să îşi dea 
seama, cu un dezavantaj major pentru desăvârşirea operei realiste - acela de a fi 
întâi de toate o ființă umană, cu o personalitate unică şi deci supusă subiectivitätii, 
„un Subiect care este o sensibilitate, o experienţă, un sistem de principii, de 


715, elemente care îl încolţesc conştient sau inconştient, în 


prejudecăţi, de elanuri 
ciuda dorinței nestävilite de a deveni un fotograf al naturii. Aşadar, 
impersonalitatea în artă, retragerea totală a scriitorului din operă pentru a da 
cuvântul faptelor realului este imposibilă, deoarece personalitatea, eul fiecăruia va 
constitui întotdeauna un filtru, un factor de selecție şi interpretare chiar şi 
involuntară a Naturii şi realităţii: „Reproducerea naturii de către om nu va fi 
niciodată o reproducere, nici o imitație, ea va fi întotdeauna o interpretare. |... ] 

omul, orice ar face pentru a deveni sclavul naturii, este mereu purtat de 
temperamentul său individual care ține de la unghii până la vârful părului şi care-l 
împinge să redea natura urmărind impresia pe care a primit-o. [ ... ] Este aşadar 
uşor a afirma că omul, nefiind maşină, nu poate să redea obiectele masinal”". 
Constiünta, spiritul critic, cultura asimilată, factorii de gust constituie la rândul lor 
elemente suplimentare de filtrare a realității. Vice-versa este deopotrivă valabilă, 
deoarece legea nescrisă a armoniei operei literare face ca nici o creaţie literară să 


nu fie văduvită de elemente impersonale. 


17? Ibid., p.11. 

15 Ibid., p.17. 

174 Hegel, Prelegeri de estetică, I, Editura Academiei, Bucureşti, 1966, p.161-162. 

175 Marian Popa, Realismul, volumul 1, Editura Tineretului, 1969, p.11. 

16 Champfleury, Despre realitatea în artă, apud Marian Popa, Realismul, volumul 1, Editura 
Tineretului, Bucureşti, 1969, pg. 201. 

Aparenta relativ clară a problemei reflectării realității ascunde însă 
adâncurile tulburi ale însăşi însemnătăţii termenului real, al cărui păienjeniş de 
sensuri atrage scriitorul într-un echivoc greu de combătut. Bâjbâind prin nebuloasa 
care înconjoară acest termen, ne îndreptăm iarăşi plini de speranță către aceeaşi 
insulă de claritate oferită de DEX, conform căruia, real înseamnă: a) Care are o 
existență obiectivă, independentă de conştiinţă sau de voinţă, care există în 
realitate; obiectiv, adevărat, b) Ceea ce există, ceea ce este real; realitate; c) 
Efectiv, indiscutabil, veritabil, iar derivatul său, realitate semnificând: a) Existenţă 
efectivă, obiectivă; fapt concret, lucru real, stare de fapt; adevăr, b) Materia care 
există în afara conştiinţei omeneşti şi independent de ea. Considerăm că definițiile 
de mai sus oferă suficiente lămuriri pentru ca scriitorul realist să deschidă ochii 
mari la ceea ce-l înconjoară şi să respingă orice tentatie din partea altor tipuri de 
„realități”: realitatea mitologiei, cea a visului, a călătoriilor imaginare, a istoriei, a 
lumii reci a reprezentărilor abstracte. Adevărul, realul, realitatea, palpabilul, 
vizibilul sunt deci condiţiile sine qua non ale existenţei curentului realist: 
„Adevărul se confundă cu verificabilul şi utilul, principii care de altfel vor sta şi la 
baza ideii de realism în literatură". 

Însă realitatea nu este imuabilă, ea este în permanentă transformare, căci, aşa 


E] 


cum afirma marele filozof grec Heraclit, „pantha rhei”, adică „totul curge”, totul 
se transformă, iar literatura, prin vocea scriitorului realist, trebuie să ţină pasul cu 
această evoluție. În acest sens, sistemul de convenţii care asigură realismul unei 
literaturi într-un anumit context istoric, politic, social sau economic, trebuie să fie 
actualizat, adecvat reprezentării noilor realități: „Realitatea devenită sistem de 
clişee poate fi reprezentată aşa cum este de către literatură, în care caz literatura 
este realistă; la fel, când literatura a devenit sistem de clişee convenţionale prin 
care realitatea apare deformată, un nou sistem de convenţii literare va putea 
aduce din nou literatura spre realitate”. Însă scriitorul trebuie să menţină un 
echilibru în uzitarea acestor clişee, convenții sau principii, fiindcă folosindu-le ca 
pe nişte fire călăuzitoare, acesta le poate cădea sclav, îndepărtându-se astfel tot mai 
mult de reflectarea realității. Este imperativ ca aceste principii să fie menținute la 
nivel de unelte, de mijloace necesare pentru atingerea scopului suprem — copierea 
realității. 

Metamorfozarea realității este însoţită de o constantă absolută — 
determinismul acesteia, căci orice frântură de realitate este determinată din 
perspectivă temporală, spațială şi printr-un complex unic de împrejurări: 


177 Marian Popa, Realismul, volumul 1, Editura Tineretului, Bucureşti, 1969, p.12. 
178 
Ibid., p.15. 

„Realitatea poate fi considerată ca fiind ansamblul tuturor relaţiilor şi relatelor, 
stabilite la un moment dat şi într-un spaţiu dat, adică ansamblul care integrează 
obiectul şi subiectul şi relaţiile dintre ele, rețeaua ambiantă de semne exterioare, 
care solicită permanent individul uman, ca interioritate capabilă să răspundă 
solicitărilor, adică să se pună în evidenţă şi să pună în evidenţă". De aici si 
caracterul protestatar al artei realiste: „Omnis determinatio est negatio”, susţinea 
Spinoza; cu alte cuvinte, „Orice determinare echivalează cu o negare, adică cu o 
limitare la o perspectivă care exclude celelalte perspective posibile. Când această 
perspectivă este cea mai favorabilă obiectului observat, atunci arta va fi 
realistă "50. 

Indiferent de calitățile scriitorului, realitatea nu va putea fi niciodată 
surprinsă în întreaga sa complexitate, ci doar în anumite aspecte sau note 
distinctive, pe care acesta trebuie să le selecteze cu atenţie şi să le combine într-un 
mod original. Capacitatea de selecţie şi viziunea scriitorului asupra lucrurilor este 
din nou strâns legată de personalitatea acestuia şi de „particularitățile contactului 
personal cu aspectele realității, de experienţa sa spirituală, afectivă, în plan 
individual şi social”. 

Odată cu noile preocupări ale secolului al XIX-lea, albia curgerii realismului 
se măreşte datorită noilor acceptiuni îmbrăcate de materia sa de inspiraţie — 
realitatea. Realitatea înconjurătoare, obiectele, fenomenele şi natura umană care o 
compun fac loc unor noi elemente, unor noi obiecte şi fenomene „generate de 
efortul constructiv sau distructiv al omului, pe plan material şi spiritual". 
Realitatea artificială, construită de om subjugă tot mai mult construcția 
primordială, cosmică şi naturală a lumii: „Mult din ceea ce ni se arată la prima 
vedere ca natural în priveliştea terestră este fabricat de om. Realul se identifică, în 
câmpul foarte general al artelor, cu posibilul ... Posibilul în artă nu trebuie 
confundat cu ceea ce se întâmplă să existe, empiric vorbind ... 1. 

Lansat ca o atitudine naturală de supunere în faţa realităţii şi de copiere 
fidelă a acesteia, realismul a păstrat de-a lungul vremii aceeaşi concepţie de 
principiu, acumulând însă „forme tot mai ample, conform realităţii vieţii noastre 
care se schimbă şi se amplifică mereu”. Această configuraţie tot mai complexă 


17 Thid., p.12. 

180 Thid., p.12. 

181 Jbid., p.12-13. 

182 Thid., p.27. 

183 G.Călinescu, Cronicile optimistului, E.P.L., Bucureşti, 1965, p.328. 

184 Erich Auerbach, Mimesis. Reprezentarea realității în literatura occidentală, Editura pentru 
Literatura Universală, Bucureşti, 1967, p.617. 


107 


Aspecte ale naturalismului în creaţia lui Ion Luca Caragiale 


transformă realismul dintr-o tendinţă izolată într-o mişcare literară care se află în 
strânsă legătură cu evoluţia mentalităților şi a noilor premise sociale. Însă 
indiferent de noile straturi acumulate de realism de-a lungul timpului, spiritul 
acestuia rămâne acelaşi, fiind foarte bine surprins de M. Bahtin: contactul dur cu 
actualitatea, obiectivarea unei lumi devenite familiare, eroul prozaic, nelipsitul 
element biografic şi amalgamul de stiluri şi limbaje. 


II.2. Formula realistă a lui Balzac 

Aşa cum deja am făcut cunoscut, din punct de vedere teoretic, realismul nu 
s-a anunțat cu surle şi trâmbite prin lucrări de mare anvergură, ci mai degrabă prin 
teoriile disparate, dar puternic marcante, ale unor voci grăitoare ca Balzac şi 
Flaubert, teorii considerate pietrele de temelie ale realismului, spre care se vor 
apleca într-o formă sau alta toate generaţiile de scriitori realişti. 

Balzac, întemeietorul incontestabil al realismului, aduce în centrul atenţiei 
imaginea unui romancier complet şi complex, care are datoria să fie simultan 
pictor, istoric, filozof, artist şi nu în ultimul rând, moralist. 

Deşi în esență scriitor, autorul realist trebuie să întreprindă şi muncă de 
pictor, căci ideea centrală a realismului este copierea întocmai a realităţii. 
Revoluţia industrială, creşterea importanței proletariatului si mişcările 
muncitoreşti, dublate de progresul ştiinţei şi descoperirea fotografiei, care 
reprezintă o strictă reproducere a realului, constituie noi surse de interes pentru 
artişti. Îndepărtându-se de la bun început de cele două defecte majore ale 
romantismului - ,melancoliile languroase şi exagerările colorate” (Ph. Van 
Tieghem), Balzac distrage atenția de la lumea poleită, falsă şi plină de convenții a 
înaltei societăți, îndemnând la oglindirea oamenilor simpli şi a vieții adevărate, 
deoarece aici se află concentrat „întreg comicul şi tragicul epocii noastre”". 

În acest sens, ceea ce aduce o notă de noutate în roman sunt detaliile, care 
vor fi preluate din realitatea contemporană şi nu din imaginație sau istorie, acestea 
limitându-se la a asigura doar cadrul operei, forma în care se va „turna” conținutul 
acesteia. Diversitatea mediilor sociale - țărănime, burghezie, aristocrația scăpătată, 
politicieni, avocați, notari, grefieri, magistrați, gazetari, medici, etc. - oferă 
scriitorului un bogat material de inspirație: „ZI faut vivre, - primum vivere, deinde 
philosophari - pour vivre, il faut manger; pour manger, il faut de l'argent; pour 
avoir de largent, il faut travailler; pour travailler, il faut apprendre, savoir, 


185 Ovidiu Drimba, Istoria literaturii universale, Ediție definitivă, volumul 2, Editura Saeculum I.O. 
şi Editura Vestala, Bucureşti, 1999, p.242. 

exercer un métier, c'est-à-dire être l'homme d'une profession, d'une condition, 
d'une classe déterminées. C'est ainsi que s'est introduite dans le roman la 
diversité des conditions, chacune caractérisée par les traits qui lui sont propres, 
retracée dans les conversations des personnes, et reproduite pour ainsi dire jusque 
dans la nature de l'intrigue” şi împletind acurateţea observaţiei, luciditatea 
gândirii şi spiritul analitic, acesta va surprinde detaliile exterioare pe care le va 
combina în plan literar într-o operă originală, reunindu-le în legătură cu o aventură 
sau un personaj în care se revelă o pasiune care le justifică prezența în operă. Două 
medii atrag cu deosebire atenţia marelui scriitor - lumea spitalelor şi cea a justiției, 
nemaiabordate până în acel moment, căci în opinia acestuia, medicul e confidentul 
„exceselor la care duc pasiunile, aşa cum oamenii legii sunt martorii a ceea ce 
produce conflictul intereselor”. Setea de a reproduce realitatea în cele mai mici 
amănunte poate arunca scriitorul pe drumul greşit al excesului de amănunte, care îl 
obligă pe cititor să se oprească în faţa unui tablou static, în care mozaicul de detalii 
riscă să-l deruteze şi să piardă din vedere firul narativ. Acest dezechilibru poate la 
fel de bine să fie inserat de scriitor cu scopul precis de a distrage atenţia cititorului 
de la „fragilitatea sau neverosimilitatea construcției narative, schematismul sau 
conventionalismul ei”"%. Deşi zugrăvirea spaţiului material, fizic, comunicabil prin 
simţuri, a realului concret şi a detaliului exterior devine prioritatea scriiturii 
realiste, acestea nu sunt suficiente în opera realistă, căci scriitorul trebuie să meargă 
mai departe şi cu ajutorul spiritului său intuitiv, să pătrundă dincolo de suprafaţă, 
de ceea ce se vede, direct în sufletul şi în lumea morală a insului analizat, ai cărei 
poli principali sunt pasiunile şi interesele: „Ancheta asupra vieţii interioare şi 
morale trebuie să funcţioneze paralel anchetei asupra vieții exterioare si sociale — 
una luminând, aprofundând, corijând pe cealaltă” (Paul Bourget). 

Îndemnat inițial doar să ofere o vastă pictură a societăţii contemporane fără 
s-o idealizeze şi într-un spirit de obiectivitate, să aleagă cu multă grijă din 
varietatea de „infinite împrejurări mărunte” din care este constituită viaţa, 
scriitorul realist este invitat apoi să meargă mai departe, să se aventureze dincolo 
de simpla descriere a faptelor, la descifrarea conditionärilor sau a cauzelor care 


»»189 


produc anumite efecte în viaţa cotidiană, a „principiilor naturale” ” sau a legilor 


care jalonează existenţa umană. Refuzând să se complacă în suficiența de a fi un 


186 Ferdinand Brunetière, Le Roman naturaliste, C.Lévy, Paris, 1883, p.258-259. 

187 Marian Popa, Realismul, volumul 1, Editura Tineretului, Bucuresti, 1969, p.28. 

188 Ovidiu Drimba, Istoria literaturii universale, Ediţie definitivă, volumul 2, Editura Saeculum I.O. 
şi Editura Vestala, Bucureşti, 1999, p.242. 

„190 ià ? DE 
, scriitorul realist caută să descopere , sensul 

simplu „arheolog al vieţii sociale 
, Cu scopul de a 
, Strânsa legătură cauzală dintre cele de mai 


lăuntric al aglomerării imense de tipuri, pasiuni şi evenimente 
surprinde „forța motrice a societății"? 
sus: „un eveniment petrecut pe pământ, indiferent de înrâurirea sa asupra 
realității de aici şi de acum, nu înseamnă numai evenimentul ca atare, ci în acelaşi 
timp şi un altul pe care îl vesteşte sau îl confirmă prin repetare; iar legătura dintre 
evenimente nu e privită îndeosebi ca o dezvoltare temporală sau cauzală, ci ca o 
unitate în cadrul planului divin, aceste evenimente fiind verigile şi oglindirile 
lui”, Romanul preia astfel din îndatoririle istoriei, căci Balzac îşi propune să 
ofere o „istorie a moravurilor” epocii lui, redând imaginea completă a unei 
civilizaţii. Realiştii doresc în consecință să completeze şi să îmbogăţească istoria 
oficială, dezvăluind publicului aspectul său privat. 

În demersul său de a desprinde anumite legi ale lumii contemporane, 
scriitorul realist trebuie să facă apel la calitatea sa de savant şi filozof. Filozofia 
care ar trebui să-l îndrume pe romancier îi aparține lui Geoffroy Saint-Hilaire, al 
cărui discipol se declară Balzac. Făcând analogie între universul uman şi cel 
animal, teoria lansată de Balzac în Prefaţa la Comedia Umană sugerează că nu 
există decât un singur tip de animal, un singur „tipar pentru toate fiinţele 
organizate”, iar acesta adoptă caractere diferite, în funcţie de mediul în care 
trăieşte. Sprijinindu-se pe viziunea conform căreia „societatea se aseamănă cu 
natura”, Balzac susţine că în universul uman, omul nu poate fi caracterizat nici 
bun, nici rău, el este produsul societăţii, iar societatea creează diferentierile în rasa 
umană şi constituie cauza feluritelor caractere, aşa cum clima şi condițiile materiale 
diverse au produs de-a lungul timpului diferenţierea speciilor de animale. Însă 
indivizii care alcătuiesc fiecare specie umană sunt la rândul lor foarte diferiți unul 
de altul, şi asta se datorează originii, educaţiei, profesiei, relațiilor interumane şi 
Chiar unui element nou — inteligența (ce complică acțiunea mediului social) şi ca 
urmare, a faptului că fiecare individ are posibilitatea, pe parcursul vieţii sale, să-şi 
schimbe complet clasa socială şi să sufere metamorfozeze în universul său interior, 
căpătând caractere cu totul noi. Contrazicându-l pe Rousseau, care susţinea că 
societatea nu face altceva decât să corupă ființa umană, Balzac ne sugerează că 
societatea perfectioneazä ființa umană, însă atunci când interesul primează, şi acest 


190 Thid., p.271. 

19 Thid., p.271. 

12 Thid., p.271. 

'% Erich Auerbach, Mimesis. Reprezentarea realității în literatura occidentală, Editura pentru 
Literatura Universală, Bucureşti, 1967, p.618. 

lucru se întâmplă de cele mai multe ori, acesta anulează efectul binefăcător al 
societăţii, favorizând dezvoltarea înclinațiilor negative ale omului. În acest context, 
singurele care ar putea să dreseze tendințele depravate ale omului sunt religia, în 
special catolicismul, şi regalitatea. În altă ordine de idei, în timp ce viaţa animalelor 
este extrem de simplă şi nu scoate la iveală vreo dramă, „starea socială are 
hazarduri pe care Natura nu si le permite, căci ea este Natura plus Societatea”. În 
schimb omul, printr-un fel de instinct care-i este propriu, transpune viața sa 
interioară în aspectul său exterior (veşminte, mediu de viaţă, fizionomie, fapte, 
gesturi, fel de a vorbi, idei, etc.), punând în lumină „unitatea demonică a mediului 
cu omul” (E.Auerbach). Toate aceste detalii pulsează de semnificații, aproape 
devenind personaje secundare în roman, al căror rol este acela de a sublinia noi 
nuanțe ale personajului zugrăvit. Exaltarea detaliului precis dă roade nebănuite, 
cum ar fi cultul pitorescului, manifestat sub aspect lingvistic, caracterologic, 
vestimentar, geografic, etc. Însă şi acest atribut al scriiturii realiste îşi are reversul 
său mai putin plăcut şi ne referim aici la capcana meticulozitätii şi a luxului excesiv 
de amănunte care grevează asupra bunei percepții a firului narativ. 

Realismul coboară personajul din timpul mitic în care îl mentinuse 
clasicismul şi îl proiectează în realitatea imediată, în prezentul istoric şi 
contemporan, pe fundalul epocii. Personajul îşi pierde astfel valoarea arhetipală şi 
nu mai reprezintă un adevăr proiectat într-un timp etern, ci se vede ancorat într-un 
timp concret, care curge şi se transformă neîncetat, punându-și tot mai mult 
amprenta asupra sa: „Operele lui Balzac nu mai năzuiesc construcţia de arhetipuri 
eterne, ci spre o „macroscopie ” a societăţii în care omul este integrat într-un flux 
istoric foarte mobil. Realizată dintr-o asemenea perspectivă, opera lui Balzac 
sugerează o permanentă devenire, liniile ascendente interferându-se cu cele 
coborâtoare”"*. Scriitorul se vede astfel transformat în istoric, iar datoria sa sfântă 


»195 : z 
, personajele creionate de el 


33196 


este de a oferi „o mare imagine a prezentului 


trebuind să fie „concepute în măruntaiele vremii lor şi „legate de marile 


"97. În legătură cu acest deziderat se află şi demersul insolit al lui 


interese ale vieţii” 
Balzac de a pleca urechea la diversele tipuri de limbaj detectate în mediile sociale 
analizate, iniţiativă care a determinat consemnarea „de 1 'exacte terminologie des 


ateliers, le solecisme commercial, le barbarisme industriel, la catachrese des 


194 Prefatä de Romul Munteanu la Erich Auerbach, Mimesis. Reprezentarea realității în literatura 
occidentală, Editura pentru Literatură Universală, Bucureşti, 1967, p.XIX. 

'% Ovidiu Drimba, Istoria literaturii universale, Ediţie definitivă, volumul 2, Editura Saeculum I.O. 
şi Editura Vestala, Bucureşti, 1999, p.271. 

halles, la synecdoque de la rue, langue vivante, a-t-on dit, mais plutôt langue 
barbare, en ce qu'elle est toujours abréviative du souci de bien dire et libératoire 
de l'obligation de penser”. 1% 

Proiectate pe scena vietii epocii, personajele realiste reprezintä crâmpeie ale 
întregului social, ale cărui frământări le transpun cu fidelitate. În această postură, 
personajele îndeplinesc un alt deziderat al autorului, acela de a dezvălui generalul 
prin particular şi respectiv, de a determina particularul prin intermediul generalului, 
evidențiind astfel o altă trăsătură a realismului — partinitatea, care „se referă la 
faptul că orice operă fiind o parte a realităţii, realitatea va fi reprezentată prin 
parte, deci ca tendință”. Urmărind lupta personajului cu greutăţile existenţei, 
scriitorul caută să dea viaţă „tipului individualizându-l, individului tipizându-l "2%, 
generalizând elementele observaţiei concrete până la a le atribui valoarea tipicului. 
Tipicul este „universalul estetic şi corespunde în planul artei la ceea ce este 
conceptul şi legea în planul ştiinţei. Tipicul nu e simbolul abstract, nici media 
caracteristicilor comune ale unei individualitäti aparte; tipicul e tendinţa 
fundamentală care se poate găsi în orice fragment al realităţii, şi care e necesar a 
reuşi şi să-l culegem, abstrăgându-l din individul concret în care se manifestă” 
(Carlo Salinari). Însă redarea cu fidelitate a amănuntelor exterioare este doar o 
etapă a datoriei literare a scriitorului față de personajul său, căci întregirea acestuia 
depinde de trăirea pe care el o comunică celui dintâi, pentru a prinde viaţă: 
„Scriitorul trebuie să analizeze toate caracterele, să-ncerce toate moravurile, să 
parcurgă globul întreg, să resimtă toate pasiunile, înainte de a scrie o carte”. 

Tabloul epocii pe care doreşte atât de mult Balzac să-l ofere cititorilor nu ar 
fi complet fără un element surpriză pentru romanul secolului al XIX-lea - revenirea 
aceloraşi personaje în diferite povestiri, ca nişte elemente de legătură între părțile 
aceluiaşi tablou. Recurenta acestor personaje ne preilejuieşte ocazia de a le urmări 
evoluţia în marasmul vieții şi modelarea lor sub influența mediului în care îşi duc 
existența. 

Nu mai puţin importantă este calitatea de moralist a scriitorului realist. Orice 
încercare de transcriere a moravurilor epocii trebuie să ascundă o lecție morală, 
deoarece scopul primordial al romanului realist este evoluţia pozitivă a societăţii. 
Lecţie morală ascunsă, pentru că aceasta trebuie oferită indirect, prin exemple şi 
situații clare, în special negative, care să demonstreze consecințele oricărui viciu 


1% Ferdinand Brunetière, Le Roman naturaliste, C.Lévy, Paris, 1883, p. 259. 

19 Marian Popa, Realismul, volumul 1, Editura Tineretului, Bucuresti, 1969, p.20. 

200 Ovidiu Drimba, Istoria literaturii universale, Ediţie definitivă, volumul 2, Editura Saeculum I.O. 
şi Editura Vestala, Bucureşti, 1999, p.272. 

sau pasiuni. În opinia marelui scriitor realist Balzac, cea mai bună lecţie morală 
poate fi oferită printr-un efect de contrast, căci doar punând faţă în faţă albul cu 
negrul, virtutea cu viciul sau binele cu răul se poate demonstra diferența majoră 
dintre ele, obligând indirect cititorul să urmeze exemplul celor buni şi drepți. În 
acest scop, romancierul trebuie să fie uneori crud şi întotdeauna îndrăzneţ, să 
întreprindă lungi şi minutioase anchete, pentru a aduna noi documente din mediile 
cele mai diverse şi să efectueze investigaţii oneste, toate acestea cu scopul unic de 
a valorifica adevărul. 


II.3. Impersonalitatea artistică a lui Flaubert 

Complexitatea personalităţii romancierului, aşa cum fusese ea exaltată de 
Balzac, este redusă de către Flaubert la o unică şi definitorie trăsătură — cea de 
artist. Căci oricât de copleşitoare ar fi povara realităţii, Flaubert ţine să ne 
reamintească faptul că literatura aparţine totuşi artei, iar scriitorul trebuie să fie în 
primul rând un artist şi să pună pe primul plan calitatea formei şi expresiei operei 
literare. 

Flaubert se dezice la început de realiştii deja consacraţi, şi paradoxal, ajunge 
să se dedice realismului tocmai din dispreț pentru realitatea atinsă de putreziciune: 
„Lucrez cu un dezinteres absolut şi fără gânduri ascunse, fără preocuparea 
ulteriorului” (Scrisoare către Louise Colet, 9 august 1846), „Nu fac « lucrul 
dezolant » din plăcere, credeţi-o, dar nu-mi pot schimba ochii! Cât despre « lipsa 
mea de convingere », vai! convingerile mă sufocă. Plesnesc din cauza mâniei şi a 
indignärilor înăbușite [ ... ] În legătură cu prietenii mei, dvs. adăugați « şcoala 
mea ». Dar îmi prăpădesc temperamentul pentru a mă strădui să nu am o şcoală! 
A priori, le resping pe toate” (Scrisoare către George Sand, decembrie 1875), „Și 
notati că repudiez ceea ce s-a convenit să se numească realism, chiar dacă as fi 
fost făcut unul din pontifii săi” (Scrisoare către George Sand, 6 februarie 1876), 
încercând să o ascundă sub poleiala unei scrieri atât de bine adusă din condei, încât 
aceasta devine o realitate în sine. 

Dacă la Balzac „fondul” operei literare primează odată cu aservirea acesteia 
de către o oarecare teză socială, politică sau chiar morală, la Flaubert, balanța 
înclină considerabil în favoarea „formei”, a frumuseţii artistice, care este acum 
ridicată la nivel de scop suprem: ,, Caut mai presus de orice frumuseţea, de care 
tovarășii mei sunt destul de putin preocupați. Îi văd insensibili atunci când eu sunt 
räväsit de admiraţie sau de oroare” (Scrisoare către George Sand, decembrie 
1875). Această schimbare de situație nu exclude orice ideal moral, deoarece 

frumuseţea morală este redată prin însăşi frumuseţea artistică. Opera de artă nu 
trebuie înjosită prin transformarea ei într-un mijloc de lansare a unor concepții, ci 
trebuie înnobilată prin transformarea ei în scop, romancierul fiind , înainte de toate 
un artist, al cărui scop este să producă o operă de artă perfectă”. 

Originalitatea concepţiei flaubertiene despre creaţia literară se manifestă 
tocmai în modul prin care poate fi atinsă această perfecțiune artistică. Aceasta este 
condiționată de capacitatea autorului de a rămâne impasibil şi impartial în fața 
obiectului studiat şi de a-şi ţine în frâu emoţiile şi sentimentele, aducând astfel 
creaţia literară cât mai aproape de ştiinţă: „Cred că marea artă este ştiinţifică si 
impersonală. Trebuie ca printr-un efort de spirit să te transporti în personaje şi să 


»201 i = E 
#7 si „Dar cu idealul pe care-l am despre Artă, cred că nu 


nu le atragi la tine 
trebuie să arăţi nimic din tine, şi că artistul nu trebuie să apară mai mult în opera 
sa decât Dumnezeu în natură. Omul nu este nimic, opera este totul!” (Scrisoare 
către George Sand, decembrie 1875). Însă toate aceste eforturi de suprimare a 
interiorității pot fi zădărnicite de iluminarea neaşteptată a inspiraţiei, o stare de 
euforie temporară, care poate deturna scriitorul de la scopul său principal, acela de 
a observa atent realitatea. Aşadar, alături de impartialitate şi impasibilitate, 
observaţia ajută la întărirea calităţii de roman realist, care obligatoriu trebuie să o 
dubleze pe cea de roman „artist”. Această observaţie trebuie îndreptată spre ceea ce 
furnizează materialul creației realiste, şi anume faptele adevărate, amănuntele 
curente şi personajele în tot ceea ce au ele mai general şi tipic, respingând unicul şi 
particularul. Personajele nu sunt împărţite în pozitive şi negative, ci ele sunt pictate 
întocmai, decupate fiind din existența medie şi mediocră a secolului al XIX-lea, o 
existenţă în care ,,meschinäria, platitudinea, imbecilitatea individuală şi de 
masă”? smulg autorului o ironie şi un cinism greu de stăpânit. 

Oricât de puternic ar fi glasul realităţii, romancierul trebuie să urmărească 
ritmul, sonoritatea, proportionalitatea şi armonia operei literare, adică învelişul 
exterior care îi conferă acesteia perfecțiunea: , Unitatea, unitatea, totul se află în 
acest cuvânt! Ansamblul, iată ce lipseşte tuturor celor de azi, celor mari, ca si 
celor mici. Mii de frumoase părţi, şi nu o operă. Strânge-ţi stilul, fă-ți o țesătură 
suplă ca mătasea şi tare ca o armură de zale” (Scrisoare către Louise Colet, 14 
octombrie 1846). Extremismul acestei tendințe merge până la exaltarea unei creaţii 
de formă pură, în care materialul oferit de realitate să fie complet îndepărtat sau să 
constituie cel mult un pretext pentru manifestraea plenară a stilului, pentru a 
construi un roman pur abstract: „Ceea ce mi se pare frumos, ceea ce aş vrea să fac 


201 Marian Popa, Realismul, volumul 1, Editura Tineretului, Bucuresti, 1969, p.52. 

este o carte despre nimic, o carte fără legături exterioare, care să se sprijine pe ea 
însăşi numai prin forța internă a stilului ei, aşa cum pământul, fără a fi susținut, se 
line în aer, o carte care aproape că n-ar avea subiect sau cel putin în care 
subiectul ar fi aproape invizibil, dacă se poate. Operele cele mai frumoase sunt 
acelea în care există cea mai puțină materie; cu cât expresia se apropie de 
gândire, cu cât cuvântul se lipeşte şi dispare, cu atât e mai frumos. Cred că viitorul 
Artei se află în aceste căi” (Scrisoare către Louise Colet, 10 ianuarie 1852). 
Aşadar, în lupta acerbă dintre realist şi artist, cel care câştigă este artistul, 
lucru susţinut de însuşi Flaubert, care considera că „realismul este o chestiune de 
stil”, o conciliere a artei cu realitatea, el reuşind în acest sens să împletească în 
mod armonios „scrupulele realismului şi gustul artistului pur” (Ph.Van Tieghem). 


115 


116 


CAPITOLUL III. 


NATURALISMUL —- COPILUL REBEL AL 
REALISMULUI 


III. 1. Navigând printre sensuri 

Sonoritatea aparent lămuritoare a vocabulei naturalism ispiteşte cititorul pe 
un tărâm semantic plin de capcane, ale cărui numeroase straturi suprapuse i se 
dezvăluie acestuia pline de mister, pe măsură ce acelaşi cititor sondează tot mai 
adânc sträfundurile întelesurilor lor. Termenul naturalism nu reuşeşte să se 
sustragă nici el ambiguitätii şi nebuloasei care planează asupra oricărui concept 
marcat de sufixul „-ism”, datorate incapacității cititorului de a-l încadra într-una 
dintre categoriile cu care operează istoria literaturii — tendinţă, doctrină, mişcare, 
şcoală sau curent literar. 

Oboseala cititorului care „aleargă” printre înţelesuri se mai ostoieşte odată 
cu speranța unui refugiu semantic oferit de dicţionar. În acest sens, dicționarul 
Littre (1874) a constituit multă vreme o autoritate în introducerea şi definirea 
acestui concept, considerat ,„ système de ceux qui attribuent tout à la nature comme 


203 RS A s : AI au 
. Odată cu impunerea în forță a termenului, acesta a îmbrăcat 


premier principe” 
noi acceptiuni, consemnate chiar şi de alte dicționare, dintre care menţionăm Le 
Dictionnaire étimologique de la Langue Francaise (1932) al lui Bloch şi von 
Wartburg: ,, 1748, terme savant de philosophie; en 1735, terme medical au sens de 
« caractère naturel, nature »; a servi à désigner une école d'art au XIX" siècle. 
L'expression « école d'art » ne présente aucune ambiguïté si on se réfère à 
l'article Realisme, 1855 (de Goncourt), Réaliste, 1857 (Champfleury), comme 
termes d'art et de littérature” **. Ponderea tot mai mare a acceptiunii literare a 
termenului este evidenţiată în 1967 de Le Petit Robert, care, deşi atribuia termenul 
în principal filozofiei şi picturii, insistă cu precădere asupra sensului literar, 
definindu-l ca: „Doctrine, école qui proscrit toute idéalisation du réel et insiste 
principalement sur les aspects qui, dans l'homme, relèvent de la nature et de ses 


203 pierre Cogny, Le Naturalisme (Vème édition), Presses Universitaires de France, Paris, 1976, p.5. 
204 yp; 
Ibid., p.5. 


117 


Aspecte ale naturalismului în creaţia lui Ion Luca Caragiale 


lois” °”. Însă această acceptiune se impune definitiv odată cu apariţia în 1971 a 
volumului Encyclopaedia Universalis, care eclipsa toate sensurile complementare 
ale termenului, insistând doar pe cel literar: ,, Etranglée dans son carcan doctrinal, 
enfermée dans l'obsession de certains thèmes, énervée par l'abus de grosses 
épices, déchirée, enfin, entre ses exigences « documentaires » et ses 
préoccupations malgré tout « artistiques », l'« école naturaliste » a péri; mais elle 
aura marqué un tournant, permis à quelques tempéraments de s'affirmer et laissé 
un copieux héritage; une postérité dispersée se la partage, non sans 
ingratitude””®, În demersul nostru de limpezire a întelesurilor conceptului de 
naturalism nu puteam desconsidera importanţa Dicţionarului Explicativ al Limbii 
Române (1975), care oferă o definiție complexă a termenului, axată în principal pe 
accepțiunea literară: ,,/. Curent sau tendință în artă sau literatură, care se 
caracterizează prin observarea riguroasă a faptelor din realitatea obiectivă, prin 
redarea lor fidelă, adesea lipsită de interpretare şi de selectare artistică, prin 
preferința pentru aspectele urâte, vulgare ale naturii omeneşti, etc. 2. Conceptie 
filozofică care exclude supranaturalul, ridicând natura la gradul de principiu 
suprem. 3. Teorie etică care întemeiază noțiunea binelui pe un principiu 
„natural”, adică pe un principiu situat în afara moralei (evoluţie biologică, 
plăcere, etc.), viaţa morală fiind o prelungire a celei biologice.” 


III.1.1. Izvorul filozofic al vocabulei 


Dincolo de evidenta îmbogăţire semantică a termenului de-a lungul vremii, 
cu acceptiuni mai mult sau mai putin contestate, izvorul acestui concept aparţine cu 
siguranță filozofiei. Originea vocabulei şi constituirea sa pornind de la radicalul 
natura ne deschid ochii asupra lumii înconjurătoare, materiale, fizice, unde toate 
elementele sale constitutive — de la ființa umană la floră şi faună, de la 
microcosmos la macrocosm, au inspirat credinţe şi concepţii filozofice bine 
împământenite. 

Ideea de natură a fost prima dată conştientizată şi cristalizată de gânditorii 
greci din antichitate, care o percepeau ca pe un organism viu, în continuă mişcare, 
manifestată însă nu haotic, ci urmând o traiectorie ordonată şi organizată, 
imprimată de o sclipire intrinsecă, de o minte care în calitatea sa de , element 
cârmuitor, element dominant sau regulator”, impune ordine în toate lucrurile, 
făcând ca lumea naturii să nu fie „doar vie ci si inteligentă, nu doar un vietuitor 


205 Thid., p.6. 
206 Thid., p.6. 


118 


Naturalismul — copilul rebel al realismului 


uriaş cu un „suflet” şi o viaţă proprie, ci şi un vietuitor raţional cu o ,,minte” 
proprie”. Valul noilor mentalități sedimentate de Renaştere au distorsionat 
această primă concepţie despre natură, smulgându-i acesteia aspectele care o 
însuflețeau şi îi confereau inteligență. Cosmologia renascentistă susținea că ordinea 
care stăpâneşte universul şi tiparul după care fenomenalitatea lumii îşi urmează 
cursul sunt tot expresia unei forme de inteligenţă, însă a unei inteligente extrinseci, 
a creatorului divin al naturii, care converteşte lumea percepută de greci ca 
organism, într-o lume concepută ca „un mecanism în sens literal al cuvântului, un 
aranjament de părți corporale concepute, puse laolaltă şi pornite pentru un scop 
determinat de o minte aflată în afară ”.2* Spre sfârşitul secolului al XVIII-lea însă, 
o nouă cosmologie (care împrumută consistente elemente din cele două anterioare, 
însă respinge aspectele mistice, misterioase sau nedemonstrabile ale naturii), 
impune abordarea lumii naturale din perspectivă ştiinţifică, evidențiind „analogia 
dintre procesele lumii naturale studiate de oamenii de ştiinţă şi vicisitudinile vieții 
umane studiate de istorici”? Efervescenta studiilor istorice şi ştiinţifice, 
ocazionate de impunerea filtrului gândirii şi al ştiinţei, a adus în miezul 
preocupărilor ideea de progres, care sub bagheta magică a unor cercetători (ca 
Charles Darwin) a îmbrăcat haina evoluţiei şi nestatorniciei lumii naturale, 
guvernată de o întreagă serie de legi naturale. 

În acest sens, din punct de vedere filozofic, naturalismul susţine existența 
unei singure lumi, naturale, aşa cum este ea înfăţişată de ştiinţă, o lume în care 
oamenii sunt complet integrați: ,, Tout finit par s '€teindre dans la nature; le rat, 


» 210 a: a : 
! ŞI în care orice 


c'est l'image de la vie! Nous subissons la loi commune 
element supranatural se dovedeşte superfluu. Tot ceea ce suntem şi facem are 
legătură cu lumea înconjurătoare şi cu anumite circumstanţe care ne depăşesc. 
Fiecare dintre noi constituie un proces natural în desfăşurare şi fiecare aspect al 
acestui proces este cauzat de ceva şi constituie o cauză în sine. Fiecare om 
reprezintă rezultatul unei cauze şi înțelegerea modului în care am fost „cauzați” ne 
dă putere şi control, încurajând compasiunea şi umilința. Înţelegând faptul că 
liberul nostru arbitru, conştiinţa noastră şi chiar abilitățile noastre cele mai mari au 
o cauză materială, naturalismul oferă o notă de vrajă asupra lumii materiale, 


permitându-ne să ne simţim confortabil în acest univers. 


207 Robin G.Collingwood, Ideea de natură. O istorie a gândirii cosmologice europene, traducere din 
limba engleză de Alexandru Anghel, Editura Herald, Bucureşti, 2012, p.15. 
208 yy; 

Ibid., p.18. 
20 Thid., p.24. 
a TH Bornecque, P.Cogny, Réalisme et Naturalisme. L`Histoire. La Doctrine. Les Œuvres, 
Hachette, Paris, 1958, p.11. 

Esenţa naturalismului este redată de ideea că ființele umane fac parte 
integrantă din lumea naturală şi nu există nimic supranatural în legătură cu omul. 
Naturalismul are la bază ştiinţa care arată că fiecare aspect al fiinţei umane provine 
din natură, are legătură cu aceasta şi poate fi înțeleasă doar în legătură cu ea. 

Naturalismul susține ideea că noi nu avem suflete care să supravieţuiască 
după moarte, suntem creaturi pur fizice, efecte ale unei cauze; nu avem liber arbitru 


„A 


şi nu putem alege sau lua decizii, deoarece suntem complet „cauzaţi” în tot ceea ce 
realizăm. În schimb, ca indivizi, suntem o parte a desfăşurării naturale a 
universului în toată complexitatea sa. Înţelegând faptul că suntem doar „efecte” şi 
conştientizând felul în care am fost creaţi (,cauzati”) — moştenire genetică, 
educaţie, mediu social — ne putem spori considerabil capacitatea de control şi 
previziune în viaţa personală şi socială. Deoarece nu avem legătură cu modul în 
care am fost creaţi şi cu comportamentul dobândit, nu putem fi acuzaţi de ceea ce 
facem şi devenim mai îngăduitori şi întelegätori cu ceilalți. Fiindcă oamenii nu s-au 
creat singuri, responsabilitatea pentru caracterul şi comportamentul lor nu le 
aparţine, aceste elemente depinzând de îngemănarea de factori care au participat la 
crearea lor. 

Lumea poate fi înţeleasă doar prin ştiinţă şi nu prin tradiţie, intuiție, 
revelaţie, religie sau texte sacre. Evidentiind legăturile cauzale dintre fenomene, 
ştiinţa reuneşte totul într-un întreg unic, natural, cu nenumărate fațete. Fiintele 
umane nu sunt reduse la nişte biete mecanisme sau roboţi, ci ni se arată cum natura 
a creat în noi în mod minunat nişte organisme complexe şi cu mare capacitate de 
adaptare, înzestrate cu gândire dar şi capacitatea de a suferi şi de a se bucura. 

Naturalismul ne arată cum conştiinţa şi liberul arbitru exclude procesele 
supranaturale. Suntem fiinţe complet fizice, materiale, o colecţie complexă şi foarte 
bine organizată de atomi, molecule, celule, neuroni, muşchi, oase, etc., toate 
rezultate prin evoluţie. Nu înseamnă ca omul nu are minte, dar mintea şi conştiinţa 
sunt rezultatele acţiunii creierului, acțiune care este pur fizică. Deoarece creierul 
este foarte complicat, iar constituția biologică a fiecarui om şi mediul în care a 
crescut sunt unice, fiecare ființă umană este unică şi diferită. Astfel, a fi o fiinţă pur 
fizică nu înseamnă a-ţi pierde individualitatea. Fiind persoane naturale, fizice, tot 
ceea ce facem şi suntem are legătură cu natura, cu cultura noastră şi societatea. 
Suntem produse ale geneticii şi ale mediului social şi familial, iar dezvoltarea 
noastră din nou-născuţi în adulți este un proces de cauză-efect, ceea ce motivează 
felul nostru de a fi şi de a acționa. 

Ceea ce ne caracterizează este lipsa liberului arbitru, care este puterea de a 
face ceva fără a fi determinat de anumite cauze. Liberul arbitru presupune o 

separare de natură, ceea ce contravine concepţiei naturaliste care susține ideea că 
suntem complet integrați în natură. Gândurile, sentimentele, experiențele si 
comportamentul nostru fac parte din noi şi sunt controlate de ceea ce suntem. 

Aşadar, naturalismul este teoria metafizică ce susține ideea că toate 
fenomenele pot fi explicate în funcție de legi şi cauze naturale. Acesta consideră că 
universul este o „maşină” sau un „organism” vast, fără un scop anume şi indiferent 
la dorințele şi nevoile omului. Acesta nu neagă sau confirmă existența lui 
Dumnezeu, doar că susține inutilitatea acestuia în investigația ştiinţifică, ce trebuie 
să se limiteze în schimb doar la explicarea fenomenelor empirice, fără a face 
referire la forte, puteri şi influenţe supranaturale. 


HI.1.2. De la filozofie la literatură via ştiinţă 


Varietatea definiţiilor naturalismului creionează un câmp semantic ce 
înglobează două domenii bine delimitate: societate şi ştiinţă. Într-adevăr, preaplinul 
definiției naturalismului nu se putea limita la domeniul filozofiei, acesta 
revărsându-se în continuare spre domeniul ştiinţei, mai exact al ştiinţelor naturale, 
unde pătrunde prin forma sa derivată — naturalist, desemnând orice persoană 
dedicată studiului ştiinţelor naturale şi elementelor constitutive ale lumii naturale 
înconjurătoare. lar acest lucru nu era deloc întâmplător într-o perioadă în care 
preocuparea pentru descoperirea misterelor naturii şi pasiunea pentru ştiinţă şi 
enciclopedism erau hrănite de ideologiile începutului de secol al XIX-lea 
(ex. fiziologia lui Cabanis, senzualismul lui Destutt de Tracy, ideea de progres a lui 
Condorcet), precum şi de cercetările sau chiar descoperirile unor personalități 
ştiinţifice, pe care le-am enumerat deja. 

Triada domeniilor cu care termenul naturalism a intrat în rezonanță este 
întregită de domeniul literaturii, unde migraţia acestuia s-a produs în mod firesc 
odată cu secolul Luminilor, a cărui filozofie se foloseşte de acesta pentru a exalta 
spiritul materialist şi rationalist care i-a constituit esența. Însuşi Diderot caracteriza 
naturaliştii drept „ceux qui ont pout métier de bien observer la nature et pour 
religion unique celle de la nature”, „ceux qui n 'admettent point de Dieu, mais qui 
croient qu il n'y a qu'une substance matérielle revêtue de diverses qualités” 7". 

Dat uitării după acestă perioadă, termenul este redescoperit doar în 1839, 
când Saint-Beuve eticheta filozofia secolului al XVIII-lea „/e matérialisme ou le 
panthéisme, ou encore le naturalisme, comme on voudra l'appeler” °”. Însă acesta 


1! Thid., p.43. 
212 Thid., p.44. 

reintră modest în scenă doar în a doua jumătate a secolului al XIX-lea, graţie tot 
criticii de artă (prin intermediul căreia fusese pus în circulaţie şi termenul realism), 
prin vocea lui Baudelaire şi a lui Castagnary care la Salonul din 1863, semnalau 
prezența unor lucrări ce păreau să se reunească sub umbrela aceleiaşi şcoli 
naturaliste” nou închegate, pentru care ,, l'art est l'expression de la vie sous tous 
ses modes et à tous ses degrés, et que son unique but est de reproduire la nature en 
l'amenant à son maximum de puissance et d'intensité: c'est la vérité s ‘équilibrant 
avec la science”. Într-adevăr, pictura decadentä a acelei epoci (în special 
tablourile lui Manet dintre care cea mai controversată a fost Olympia), revoltătoare 
şi apocaliptică pentru cei reticenti la schimbare, a trezit în Zola la Salonul din 1866 
dorința de libertate şi descätusare a energiilor artistice, de creativitate şi 
originalitate, smulgându-i acestuia formularea idealului său artistic: „O operă 
artistică e un colț al creaţiei văzut printr-un temperament”? Conştientizarea 
expansiunii tot mai mari a unei noi tendinţe artistice este dezvăluită în aceeaşi 
perioadă de folosirea cuvântului „nafură” (care sintetiza tocmai esenţa acestei 
tendinţe) de 26 ori în cadrul aceluiaşi Salon din 1866 75, pentru ca doi ani mai 
târziu, în cadrul Salonului din 1868, derivatul său - „naturalism”, să fie rostit 
pentru a caracteriza pictura lui Pissarro care „nu e nici poet, nici filozof, ci pur şi 


E] 


simplu un naturalist, creator de ceruri şi de pământuri "2 În timp, intuind 
potențialul creator al noii tendințe, vizionarul Zola o fixează pe aceasta definitiv în 
realitatea vremii prin eticheta de „şcoală naturalistă ”, prilejuită la Salonul din 
1875 de pânzele realiste ale lui Manet, care anunţă „şcoala naturalistă pe care o 


ăia şi reluată în 1878 


visez în vederea reinnoirii artei şi lărgirii creaţiei omeneşti 
în legătură cu pictorul Courbet, care în opinia sa, a pus „pe o bază solidă noua 
formulă a şcolii naturaliste”. Mai mult, ca o recunoaştere supremă a amploarei 
noului curent, acesta este asociat în 1879 în acelaşi context al artelor frumoase, cu 
alte curente literare: ,, naturalismul, impresionismul, modernitatea, cum vrem să o 
numim, domină în clipa de față Saloanele oficiale”?! Această asociere 
evidențiază, dacă mai era nevoie, fertilitatea artistică a epocii, manifestată printr-o 
efervescenţă de stiluri şi curente, ale căror semnificaţii nu tocmai bine conturate şi 
a căror asemănare în noutate permit o flexibilă interschimbare a termenilor care le 


denumesc, termeni reuniți sub umbrela atotcuprinzătoare a modernismului. Chiar 


215 Dictionnaire des genres et notions littéraires, Albin Michel, Paris, 1997, p.492. 
214 Émile Zola, Saloanele mele, Editura Meridiane, Bucureşti, 1976, p.71. 

215 A. Ehrard, Zola et Courbet// Europe, Avril-Mai 1968, p.246. 

216 Émile Zola, Saloanele mele, Editura Meridiane, Bucureşti, 1976, p.143. 

217 Thid., p.189. 

218 Thid., p.312-313. 

dacă în faţa picturii revoluţionare a lui Courbet, Manet, Delacroix, Monet, Renoir, 
Degas, Pissarro, Zola îi numeşte pe aceştia , impresionisti”, datorită preocupării lor 
de a reda impresia momentană, fugitivă, produsă de ființe, lucruri sau natură în 
general, termenul naturalism câştigă definitiv lupta cu cel de impresionism, atunci 
când acelaşi Zola precizează că aceşti pictori au acţionat „în direcția 


2) 


2. pästoriti de Manet, un veritabil , instigator” la 
»» 221 


naturalismului contemporan’ 


3 i «ss 220 A ÿ 3 A 
„Studiul sincer al naturii” “", „sub lumina adevărată a soarelui 


33222 


, unul dintre 


„ sub oblăduirea căruia cei dintâi au 
55223 


„neobosiții muncitori ai naturalismului 
înlesnit în pictura contemporană „un val crescând de modernitate”, „o forță 
fatală, fără ca cineva să o poată opri [...] suflul veacului care trece, care împinge 
şi reuneşte individualitățile ” 2% 

Deşi prezența unui nou curent literar, inspirat din pictură, fusese deja 
surprinsă de unii scriitori prin denumiri ca naturism (Edmond de Goncourt), 
iluzionism (Guy de Maupassant), intimism (J.-K. Huysmans), pătrunderea în 
literatură a termenului naturalism, care s-a impus definitiv pentru a desemna acest 
curent, este incontestabil legată de numele lui Emile Zola. În Salon de 1848, 
Baudelaire făcuse deja referire la această denumire, caracterizându-l pe Balzac „un 
observator care pune în Studierea naturii umane pasiunea şi rigoarea, gusturile şi 


» 225 A. 4 A . . 
„ însă Zola este cel care a pus în circulație 


facultăţile unui « naturalist » 
definitiv termenul prin publicarea în 1865 a unui articol laudativ la romanul 
Germinie Lacerteux (fraţii Goncourt), prin care prevestea începutul unei noi 
literaturi, sau publicarea în 1868 a unei prefețe la ediția a doua a romanului său 
Thérèse Raquin, unde evidenția existenţa unui mic grup de scriitori „naturalişti”. 
Pentru a se asigura de impunerea acestui termen în literatură, Zola a întărit lansarea 
acestuia printr-o adevărată campanie de susținere, realizată prin intermediul unor 
extinse studii şi articole critice în diferite ziare şi periodice franceze şi străine 
(L'Evénement, Le Messager de l'Europe, Die Neue Freie Presse din Viena, Das 
Magazin fiir die Literatur des Auslandes din Berlin), dintre care cele mai explicite 
au fost Le Naturalisme au Salon (1880), Le Roman Experimental (1880), Les 
Romanciers Naturalistes (1881) şi Une Campagne (1882). Ca şi cum impactul 
major al apariției noului curent nu ar fi fost suficient, acesta a atins apogeul 


20 Thid., p.311. 
220 Thid., p.313. 
221 Thid., p.310. 
22 Thid., p.313. 
223 Thid., p.312. 
24 Thid., p.312. 
25 Rodica Stefan, Naturalism românesc, Editura Niculescu, Bucuresti, 2005, p.20. 


123 


Aspecte ale naturalismului în creaţia lui Ion Luca Caragiale 


consacrării printr-un scandal (din nou, ca şi în cazul realismului) iscat în jurul 
romanelor L 'Assomoir (1876) şi Nana (1979). 

lar dacă cititorul se simte oarecum confortabil cu aceste explicaţii, 
ambiguitatea termenului naturalism răbufneşte din nou datorită raporturilor de 
asociere a acestuia cu termenul realism. Problematica asocierii acestor doi termeni 
a suscitat de-a lungul vremii dezbateri aprinse, atrăgând spiritele luminate ale 
istoriei literare în competiţia clarificării definitive a acestei chestiuni. Din nefericire 
însă, polemicile iscate în jurul acestui subiect nu au reuşit decât să adâncească şi 
mai mult diferențele de opinie, lăsând astfel o pată cenuşie pe obrazul istoriei 
literare. 

Originea problemei se găseşte acolo unde poate ne-am aştepta cel mai puțin, 
anume în conjunctia „şi” sau semnul grafic „-,, , care aruncă cei doi termeni într-un 
dans alternativ al îmbrăţişării şi îndepărtării, căci referindu-se la acest curent, 
istoria literaturii evidențiază întotdeauna capitole denumite „Realismul si 
naturalismul”, „Realism-naturalismul” sau mai rar, doar „Naturalismul” ca şi 
capitol aparte. În mod firesc, insistența asocierii acestora sugerează unitatea 
ideatică sau doctrinală a celor două curente, idee întărită şi de faptul că spre 
sfârşitul secolului al XIX-lea, termenii erau schimbaţi între ei cu o mare uşurinţă şi 
libertate. 

Considerând că multitudinea de păreri exprimate pe marginea acestui subiect 
nu a reuşit să contureze o albie coerentă de explicații lămuritoare, am găsit oportun 
să apelăm la studiile cercetătorului Yves Chevrel, care a reuşit să sintetizeze 
melanjul de opinii în cinci mari tendinţe ce încearcă să explice ecuația sau binomul 
realism-naturalism. 

Prima tendință evidențiază realismul ca o atitudine transistorică de aplecare 
totală a scriitorului asupra realităţii exterioare şi obiective, de transpunere întocmai 
a acesteia în opera de artă, punct de vedere dezbătut de către noi în capitolul 
anterior. În acest context, naturalismul apare ca o exagerare a atitudinii realiste, sub 
influența directă a modelului ştiinţific. Odată cu a doua tendință, realismului îi sunt 
conferite calităţi de eliberator, de revoluţionar, care intervenind în momentul 
suprasaturării cu o anumită tendință artistică sau estetică, realizează ruptura 
acesteia de cea care urmează în mod natural să-i ia locul. Impunându-şi de fiecare 
dată propriul său model estetic ca un etalon absolut atunci când curentul pe care îl 
succede pare să nu-şi mai găsească rostul, el apare ca o gură de aer proaspăt, ca 
moment de respiro, de tranziție, de liniştire a apelor literare, de reechilibrare a 
constiintelor literare tulburate, chiar de adunare a forțelor în vederea pregătirii 
următoarelor curente: ,, fous ceux qui apportent quelques aspirations nouvelles sont 

dits réalistes” (Champfleury într-o scrisoare din 1857 adresată lui George Sand). 
Putem afirma chiar că acesta este văzut ca un bătrân înțelept la care spiritele 
neliniştite caută alinare în momentele de rătăcire literară. Dată fiind legătura 
incontestabilă dintre realism şi naturalism, cel din urmă apare ca o formă 
metamorfozată, mai agresivă a celui dintâi, care se manifestă cu aceeaşi 
consecvență în momentele literare de răscruce: „/e naturalisme apparaît chaque 
fois qu'une époque artistique este révolue” 2%. A treia tendință ne aduce 
desconsiderarea ideii de realism care transgresează istoria, încercându-se, în 
principal prin eforturile lui R.Wellek, conturarea lui ca adevărat curent literar şi 
ancorarea sa într-o perioadă istorică bine delimitată — a 2-a jumătate a secolului al 
XIX-lea, din realităţile căruia acesta s-a născut şi pe seama cărora acesta 
supravieţuieşte: „Le réalisme, tel qu'on l'entend ici, n'est pas une catégorie 
transhistorique qui se confondrait avec le mimésis. Il est un produit de l'Histoire. 
Avec l'avènement de l'idée démocratique, un ordre nouveau à fonder, l'artiste 
représente le monde pour la doter d'une intelligibilité perdue” °”. Naturalismul nu 
este nici el dat uitării aici, însă este perceput doar ca o anexă a curentului principal 
- realismul, o completare care îi potenteazä ideile printr-un ton mai ferm şi nuanţe 
mai tenebroase, trădând însă acelaşi servilism față de realitate. Sustinutä în 
principal de G.Lukacs, cea de-a patra tendință adânceşte şi mai mult prăpastia 
ideatică dintre criticii care s-au hazardat în comentarea acestui binom, căci ea 
subliniază o concepție diametral opusă față de ce am văzut anterior, şi anume 
considerarea realismului un simplu prevestitor al curentului principal - care de 
această dată este considerat tocmai naturalismul, menit să bătătorească drumul 
pentru ca cel din urmă să se impună răsunător şi definitiv în istoria literaturii. În 
fine, ultima tendință separă total naturalismul de realism, considerat un curent bine 
închegat, care departe de a fi o fază terminală a realismului, este văzut un 
deschizător de drumuri, un pionier al revitalizării literare şi estetice. 

Din furtuna de opinii divergente iscată în jurul asocierii celor două noțiuni, 
considerăm că se cern câteva idei bine definite şi evidente, la care achiesăm şi noi. 
În primul rând este incontestabilă legătura, ba chiar dependenţa naturalismului de 
realism, fără de care cel dintâi nu ar fi existat. În capitolul anterior am demonstrat 
deja caracterul transistoric al realismului ca tendință constantă în literatură, care 
hoinărind prin istoria literară şi testând diferite terenuri literare şi perioade istorice, 
a reuşit să prindă rădăcini puternice la sfârşitului secolului al XIX-lea, pe fondul 


26 W., Dilthey într-un eseu din 1892 apud Yves Chevrel, Le Naturalisme, Presses Universitaires de 
France, Paris, 1982, p.14. 
227 Philippe Dufour, Le Réalisme, Presses Universitaires de France, Paris, 1998, p.21. 

unor condiții istorice, sociale şi economice prielnice, dând viaţă unui adevărat 
curent literar. Desprins din trunchiul viguros al realismului, naturalismul şi-a extras 
seva din aceeaşi esenţă ca cel dintâi, ducând însă la exagerare unele aspecte mai 
potolite ale acestuia: ,, Realismul anticipează ca practică literară propriul nume, și- 
şi supravieţuieşte sub alte denumiri”. Naturalismul este copilul rebel al 
realismului, un copil care purtând aceeaşi moştenire genetică, se abate de la drumul 
predestinat spre o cale mai puţin obişnuită, mai şocantă şi sumbră, ca pentru a-şi 
demonstra independenţa şi capacitatea de a supravieţui în afara realismului-tată. 
Naturalismul este în acelaşi timp o evoluţie, o prefacere, o devenire sinistră a 
curentului realist, determinată de apariţia unei noi stări a civilizaţiei, idee susținută 
de însuşi Zola care afirma că „Societăţile sunt cele care determină evoluţiile 
literare”. Mai mult decât atât, realismul prindea puteri în perioada celui de-al 
doilea Imperiu iar reprezentanții săi, provenind în general din clasele sociale 
superioare şi având o vârstă destul de înaintată, se limitau doar la a denunța şi 
critica anumite aspecte ale realitätilor vremii, ridicând condeiul la grad de armă. În 
schimb naturalismul, corespunzând sfârşitului celui de-al doilea Imperiu şi 
primelor două decenii ale celei de-a Treia Republici, adăposteşte sub umbrela sa 
protectoare spirite mult mai puternic şi personal implicate în istoria vremii şi lipsite 
de detaşarea specifică predecesorilor realişti, care se multumeau cu privitul din 
afară. Din această perspectivă, considerăm că naturalismul s-a născut din durere, 
din suferinţa şi revolta de a face parte dintr-un proces evolutiv nemultumitor. 
Consecința firească a fost implicarea şi denuntarea acestuia, atât în plan politic dar 
mai ales literar, prin alegerea unor fapte din realitate cărora sub influența 
scientismului vremii, li s-a aplicat corsetul greoi al ştiinţelor exacte, cu scopul 
înțelegerii cauzelor acestor fapte prin demontarea mecanismului lor de funcționare. 
În dorinţa de a surprinde evoluţia naturalismului în literatură am făcut apel la 
acelaşi Yves Chevrel, care detectează în acest sens patru mari etape, bine delimitate 
şi manifestate la intervale de câte 12 ani, cu excepţia celei din urmă, al cărei ritm 
accelerat o impune la doar 6 ani distanță față de ce-a de-a treia. Ca şi punct de 
plecare, perioada cuprinsă între anii 1855-1858 marchează transformarea 
deschiderii şi servilismului față de realitate într-un curent literar bine închegat — 
realismul. Preocupările realiste au luat o turnură diferită odată cu anul 1867, an 
decisiv pentru separarea celor două curente, când impunând modelul ştiinţific, 
romancierii „allient deux courants d'idées jusque-là étrangers: scientisme, 
revendication démocratique, et du même coup, ils inventent la démarche 


228 Marian Popa, Realismul, volumul 1, Editura Tineretului, Bucureşti, 1969, p.7. 

” 2%. Cea de-a treia etapă, manifestată între anii 1879-1881 ca o 


naturaliste 
perioadă de înflorire a naturalismului, gravitează în jurul figurii părintelui 
naturalismului — Emile Zola şi a operelor sale-manifest, înglobând însă şi numele 
unor scriitori care deviind temporar de la preocupările lor literare consacrate, au 
zăbovit pentru o vreme pe tărâmul spectaculos al naturalismului. În fine, perioada 
1885-1888 a scos la iveală modificările şi mutaţiile pe care le-a suferit 
naturalismul, înainte ca acesta să-şi piardă din vigoare la sfârşitul secolului al XIX- 
lea, metamorfozându-se şi supraviețuind sub noi „haine” literare. 

Dincolo însă de orice definiție sau etapizare rămâne realitatea 
incontestabilă a faptului că naturalismul 1-a succedat realismului începând cu anii 
1865-1868 şi până în jurul anului 1890, canalizându-i celui de-al doilea tendinţele 
pe calea exagerării. În ciuda tensiunilor interne dintre cele două curente şi a 
perioadelor de apropiere sau rivalitate, acestea păstrează pe vecie o legătură 
intrinsecă ce nu poate fi anulată nici măcar de derapajele şi accesele de rebeliune 
ale naturalismului în căutarea propriei identități. 


II1.2. Primii muguri ai naturalismului - Fraţii Goncourt 

Lipsa unei definiţii precise, precum şi fluiditatea termenului naturalism 
estompează contururile acestui curent literar, punând într-o lumină destul de 
neclară chiar şi acolitii acestuia. În timp ce în mod convenţional scriitori ca 
Champfleury, Flaubert şi fraţii Goncourt sunt calificaţi drept realişti, iar Zola şi 
scriitorii Grupului de la Medan reprezintă naturalismul, alte clasificări îl consideră 
pe Flaubert sau chiar Balzac un naturalist (Zola), în timp ce Zola este calificat un 
veritabil realist (Barbey d'Aurévilly), trădând astfel încă o dată înrudirea strânsă 
sau chiar contopirea celor doi termeni. Chiar dacă cercurile care delimitează 
reprezentanţii celor două curente uneori se delimitează precis, iar alteori se 
întrepătrund, noi ne vom apleca asupra clasificării acceptate de majoritatea 
istoriilor literare, care consideră operele fraților Goncourt o punte de legătură între 
cele două curente. 

Deşi istoria literară i-a perceput pe fraţii Goncourt ca pe o singură persoană, 
datorită comuniunii de trăiri, impresii, preocupări şi gusturi intelectuale rafinate, 


spirituală ascundea considerabile diferențe temperamentale. In ciuda acestora, 


22 G.Delfau, 1871: la fausse coupure. Contribution à l'histoire du naturalisme, in Université de Paris 
VII, Recherches en sciences des textes, Presses Universitaires de Grenoble, 1977, p.26, apud Yves 
Chevrel, Le Naturalisme, Presses Universitaires de France, Paris, 1982, p.39. 

apropierea celor doi era întărită şi de alte atribute comune, ca şi spiritul de 
observaţie si penetratie, dublate de o pricepere şi o pregătire de fizionomişti morali, 
care îi ajutau să scormonească şi să destăinuie, de la prima vedere, firea şi labirintul 
sufletesc al celor cu care interactionau. 

Bătând la porţile literaturii după bogate şi scrupuloase cercetări de istorie şi 
istorie a artelor, frații Goncourt intenționau să lanseze în literatură o nouă manieră 
de a scrie, care viza atingerea perfecțiunii artistice, manieră care s-a materializat, în 
cele din urmă, prin aşa-numita , écriture artiste”. 

Mânaţi de un spirit analitic şi obiectiv, însetaţi de observarea minuțioasă a 
faptelor si venerând documentul autentic, ei „aveau să propună o nouă formulă 
romanescă, originală şi novatoare, care s-a dovedit a fi prima expresie a 
naturalismului în literatura franceză” (Angela lon), o formulă care, impregnată de 
spiritul epocii, avea să-i îndepărteze definitiv, din punct de vedere literar, pe autori 
de contemporanii lor. 

Sub puternica influență a domeniul în care au activat initial, cei doi fraţi au 
asemuit romanul cu istoria, căci pentru ei „istoria este un roman care a fost” iar 
„romanul este o istorie care ar fi putut să fie”, istoricii devenind astfel 
„povestitorii trecutului” iar romancierii „povestitorii prezentului”. 

Deşi spiritul fraţilor Goncourt nu s-a apropiat de geniul şi sagacitatea 
specifice lui Balzac, totuşi, influenţa marelui scriitor realist s-a regăsit în pornirea 
lor de a scrie romane care să ofere „fapte şi adevăruri autentice”, „tranches de vie 
/ secvenţe de viață” decupate din lumea înconjurătoare şi personaje care să îşi aibă 
corespondentul în lumea reală. 

Crescuti şi educați la Paris, cei doi şi-au păstrat de-a lungul vremii opțiunea 
pentru literatura de inspirație citadină şi opunându-se cu îndârjire oricărei zvâcniri 
romantice, ei au făcut primii paşi către transformarea romanului într-un studiu 
ştiinţific elaborat, rezultat dintr-o documentare riguroasă şi o pătrundere adâncă şi 
controlată în mediile sociale cele mai diverse. 

Exigenta cu care şi-au impus si au urmărit principiul estetic al ,, documentärii 
pe viu, „după natură” (Angela Ion) i-a calificat pe cei doi frați la titlul de creatori 
ai romanului documentar (Pierre Martino), pe care l-au revendicat ulterior scriitorii 
naturalişti. În virtutea acestui principiu, Fraţii Goncourt au desferecat porţile 
romanului, lăsând să pătrundă zone ale realității total neaşteptate, incredibil de 
ofertante pentru agerul şi neobositul ochi al scriitorului realist şi invitând în roman 
un musafir neaşteptat - clasele de jos, cu necazurile şi vicisitudinile vieții lor. 

Sub imperiul puternicei impresii lăsată de monumentala operă balzaciană, 
aspirația fraţilor Goncourt era de a reda o istorie a societăţii contemporane, prin 

distingerea şi studierea principalelor clase ale acesteia: popor, artişti şi burghezie. 
Primele şase romane, scrise împreună şi publicate între 1860-1869, înfăţişează 
lumea literatilor (Charles Demailly), mediile medicale (Sora Filomena), tânăra 
burghezie franceză (Renée Mauperin), viaţa pariziană (Germinie Lacerteux), 
atelierele de pictură şi şcolile artistice ale vremii (Manette Salomon), precum şi 
cercurile catolice (Doamna Gervaisais) 

Spre deosebire de Balzac, setea de realism şi realitate a fraţilor Goncourt nu 
s-a domolit prin dezvăluirea detaliată a condiţiei sociale şi a caracterului 
reprezentativ al personajelor analizate, scriitorii lovind direct în fatalitatea unui 
mănunchi de conditionäri, în special de natură fiziologică, ce declanşează la 
personaje un proces lent şi treptat de degradare fizică şi morală: „Noi am fost, cei 
dintâi, scriitorii nervilor”, notează ei în Jurnal. Înzestrati la rândul lor cu o 
constitutie precarä, fratii Goncourt manifestau o stranie si obsesivä apetentä pentru 
cazuri de personaje maladive, zdruncinate psihic, pasionate, vicioase si obscene, a 
cäror involutie pe scara umanului este redatä cu o exactitate aproape medicalä, 
transformând astfel creaţiilor celor doi fraţi în adevărate monografii ale unor cazuri 
patologice. Odată cu scriitura fraților Goncourt, literatura fraternizeazä cu 
medicina, iar mirajul patologicului înfrânge pentru totdeauna curiozitatea față de 
moravurile savuroase ale vremii. 

Formula romanescă adoptată de fraţii Goncourt îi îndepărtează şi mai mult 
pe aceştia de Balzac, fiindcă romanele lor dezvăluie aproape invariabil un caz de 
degenerare, în care cauza implacabilă ce împinge personajul spre distrugerea finală 
este urmărită cu acuratețe în acţiunea sa treptată, devastatoare. În romanele fraților 
Goncourt, intriga şi acţiunea zgomotoasă specifică romanului balzacian cedează 
locul unei linişti lugubre care însoţeşte lenta metamorfozare fizică şi morală a 
personajului, căreia îi corespund în plan literar studiul fiziologic şi analiza 
psihologică. 

Romanele fraților Goncourt trădează lupta permanentă de a menţine un 
echilibru între chemarea lor artistică şi impulsurile unei scriituri novatoare, care 
îndreapta corabia literaturii spre marea furtunoasă a ştiinţei; astfel, în această 
strădanie, ei pendulau în permanenţă între o atitudine pro-naturalistă, modernă şi 
una anti-naturalistă, conservatoare. Deşi cei doi s-au raliat naturalismului prin 
subiectele abordate şi metodele prin care le-au însufletit, totuşi, în ciuda eforturilor, 
cei doi au reuşit cu greu să-şi țină în frâu pornirile artistice, vibrând în fața 
numeroaselor forme ale realităţii cu suflete de adevăraţi pictori impresionisti. În 


230 Prefaţă de Angela Ion la Edmond şi Jules de Goncourt, Germinie Lacerteux, Editura Minerva, 
Bucureşti, 1981, p. XVI-XVII. 

dorinţa lor de a surprinde contururi, lumini şi umbre instantanee din lumea reală, 
romanele lor derapează deseori în descriptivism, care nu mai sprijină, ca la Balzac, 
creionarea realității propriu-zise, ci surprinde detaliile, impresiile şi senzațiile 
fugare, fiindcă esenţa „scriiturii artiste” trebuia să sugereze „fugitivitatea unei 
fiinţe sau a unui lucru omenesc”, după cum afirmau cei doi în acelaşi Jurnal. 

Obsesia patologicului şi impresia de artificial produsă de forțarea notei unei 
„scriituri artiste” mult prea elaborate sunt estompate de compasiunea şi toleranța 
pentru suferinţa şi slăbiciunile omeneşti, manifestate printr-o gravă notă de tristeţe 
care răzbate din fiecare filă a romanelor fraţilor Goncourt. 


III.3. Închegarea unei doctrine 

Aparenta superficială, neserioasă şi crudă a naturalismului este însă puternic 
susținută de fundaţia ascunsă a unei adevărate doctrine literare, conturate grație 
puternicei personalități a emisarului acestui curent literar - Emile Zola. Gustând din 
plin cupa profund amară a realității în timpul perioadei sale boeme de la Paris, Zola 
porneşte în căutarea unei formule ideale, a unui concept care să redea cât mai fidel 
demersul său literar de a teoretiza noile tendinţe ce atacau deja terenul literar al 
celei de-a doua jumătăţi a secolului al XIX-lea. Fervent oponent al romantismului, 
acesta preia principiile realismului, pe care le sistematizează într-o ideologie, un 
sistem, o doctrină coerentă, ridicată chiar de unii contemporani ai săi la rang de 
adevărată „şcoală naturalistă”, însuflețită tocmai de personalitatea acestui 
conducător revoluţionar. Desconsiderând însă importanţa şcolilor literare, Zola 
refuză să definească naturalismul drept şcoală, dezicându-se astfel şi de calitatea de 
şef al acestuia: „Les écoles ont été faites pour la médiocrité... Mais le génie n est 
pour rien là-dedans. Il est de sa nature de n'être d'aucune école, et d'en créer de 
nouvelles au besoin ... Les artistes de génie naissent et grandissent librement; les 
disciples les suivent à la trace. Les écoles n'ont jamais produit un seul grand 
” 51 percepându-se 
mai degrabä ca centru de gravitatie al unui grup de scriitori mânati de aceeasi 


homme. Ce sont les grands hommes qui ont produit les écoles 


credință în progres şi pasiune pentru zugrăvirea realităţii. Zola rămâne marele 
teoretician al naturalismului, cel care s-a încumetat cu mult curaj să ia asupra lui 
povara grea a unui curent nou, transformat în adevărată maşină de război împotriva 
realitätilor vremii. 


AE A A Bornecque, P.Cogny, Realisme et Naturalisme. L'Histoire. La Doctrine. Les Œuvres, 
Hachette, Paris, 1958, p.52. 

Expusă de Zola în numeroase scrieri teoretice publicate în special între 1866 
şi 1880 şi susținută de opere precum Thérèse Raquin şi L'Assomoir, doctrina 
naturalistă se dezvăluie pe deplin în principalul manifest al naturalismului — 
Romanul experimental | Le Roman Experimental (1880). Conform lui Zola, izvorul 
acestei doctrine ne poartă cu gândul înapoi în secolul al XVIII-lea, la personalitatea 
lui Diderot, al cărui scientism care se opunea deismului sentimental al lui 
Rousseau, îl califică drept precursor al acestui curent. Acelaşi Zola adăuga şi 
numele lui Balzac în galeria initiatorilor naturalismului. Alte opinii detectează 
punctul de pornire al doctrinei în opera lui Flaubert, Arta poetică a lui Boileau sau 
prefața piesei Cromwell de Victor Hugo. În mod cert, fiecare dintre aceste influențe 
şi-a adus aportul la construirea noii doctrine, însă aplecarea slugarnică faţă de 
realitate capătă accente virulente în a doua jumătate a secolului al XIX-lea, datorită 
infuziei cu seva proaspătă a scientismului şi pozitivismului. 

Amalgamul de idei şi concepţii care au asigurat impunerea noii „religii” atee 
a ştiinţei au adus un suflu nou principiilor realiste, ridicându-le pe culmile înalte şi 
reci ale naturalismului. Nu dorim să reluăm întreaga discuție a noilor prefaceri din 
a doua jumătate a secolului al XIX-lea, pe care deja am abordat-o, însă este absolut 
necesară punctarea anumitor elemente vitale pentru înţelegerea noii doctrine 
naturaliste. Astfel, într-o vreme în care dorința nestăvilită de progres şi evoluţie pe 
toate planurile este susținută de un şir nesfârşit de descoperiri ştiinţifice dar şi de o 
sete de a înțelege şi a explica tot ce ne înconjoară, materialismul, scientismul lui 
Renan şi pozitivismul lui Comte par să fie singurele soluţii salvatoare în fața unor 
idealuri romantice perimate, false şi inutile, precum şi a unei religii seculare şi 
traditionaliste incapabile să ofere răspunsuri noilor conştiinţe. 

Convins că nimic nu apare din neant şi că totul are o explicație, intelectualul 
realist-naturalist se aruncă cu disperare în braţele ştiinţei - noul venit care lasă să se 
şi impune în cele din urmă hegemonia ca un rege atotputernic. Odată cu fenomenul 
de „ştiințifizare” a gândirii, sferele înalte unde căutau răspunsuri spiritele erudite au 
fost înlocuite de pământ, idealismul a făcut loc vieții reale, iar metafizica unui soi 
de panteism materialist sau mecanicism fatalist. Aghiotanti servili ca Renan, 
Darwin, Taine, Claude Bernard, Lucas şi-au adus fiecare tributul pe altarul ştiinţei, 
prin descoperiri şi idei revoluţionare care sub bagheta magică a lui Auguste Comte, 
au fost armonizate şi transformate într-o ofrandă pusă la picioarele construcției 
naturaliste. Astfel, „metoda anatomică” a lui Sainte-Beuve, scientismul lui Renan 
(care instiga la încrederea oarbă în ştiinţa capabilă să explice întregul univers), 
determinismul lui Darwin şi Taine (primul punând în lumină teoria evoluționistă şi 

a selecției naturale, iar cel de-al doilea transpunând determinismul în critica 
literară, unde critica subiectivă, izvorâtă din intuiţia personală este înlocuită de 
critica obiectivă susţinută de obiectivitatea analitică şi metodică aplicată literaturii 
devenită act ştiinţific) şi teoria eredității expusă de docorul Lucas au reuşit să 
fixeze terenul destul de instabil pe care se manifestau tendințele realiste. Însă 
scânteia care a declanşat tăvălugul naturalist a fost lucrarea Introduction d la 
medecine experimentale (1865) a lui Claude Bernard, care afirma că metoda 
ştiinţifică aplicată cu rigurozitate la corpurile brute trebuia aplicată şi la corpurile 
vii, mai exact în medicină, în fiziologie, unde aceasta viza pătrunderea şi 
înţelegerea profunzimilor corpului uman. 


111.4. Romanul naturalist 

Noile idei, trăiri, sentimente, tribulatii provocate scriitorului de prefacerile 
secolului al XIX-lea aveau nevoie de o nouă formulă de exprimare, oferită de 
romanul naturalist prin intermediul metodei ştiinţifice. Considerând metoda 
ştiinţifică adevărată generatoare de construcții literare originale, Zola räpeste 
această idee ştiinţei pentru a o sădi în literatură, acolo unde la prima vedere, pare 
locul cel mai puţin potrivit pentru aceasta. Pentru a mai reduce puţin din senzația 
de nepotrivire a celor două, Zola caută genul cel mai potrivit pentru „însămânțarea” 
acestei idei, căci şi în literatură există terenuri mai mult sau mai puţin fertile pentru 
anumite tipuri de „seminţe” literare. Genul liric, albia ideală de revărsare a 
subiectivismului şi idealurilor romantice, devine inamicul principal al 
naturalismului, care îl consideră vinovat de îndepărtarea conştiinţei literare de 
esenţa cu adevărat importantă - realitatea imediată. În schimb, romanul şi chiar 
teatrul se dovedesc în această perioadă unicele forme capabile să se muleze şi să 
traducă noile mutații din conştiinţa literară a realist-naturalistilor şi a publicului 
acestora: „le roman naturaliste répond de nos jours à certaines préoccupations, ou 
plutôt, j'oserai le dire, à un certain abaissement de l'esprit public” ?” În final însă, 
romanul, gratie incredibilei sale maleabilitäti si capacitäti de a surprinde 
multitudinea manifestărilor realității, reuşeşte să surclaseze teatrul, care se vede 
incapabil de a răspunde pe deplin chemării realităţii: „Le dramaturge naturaliste 
ne se trouve pas seulement devant le vide d'un monde sans mythes, il doit 
également créer une nouvelle poétique dramatique, où l'épaisseur temporelle, 
indispensable à la comprehension des personnages, soit sensible, dans les quelques 


232 Ferdinand Brunetière, Le Roman naturaliste, C.Lévy, Paris, 1883, p. 268. 

heures que dure un spectacle ””*. Deoarece creaţia naturalistă caută să înfätiseze 
mai mult adevărul decât frumosul (Ph.Van Tieghem), îndepărtarea romancierului 
de poet sau artist era inevitabilă, acesta îmbrăţişând rigoarea şi obiectivitatea 
savantului. În cele ce urmează încercăm să descoperim despre ce mutații este vorba 
si în ce mod au reuşit acestea să modifice orizontul literar al acestei perioade. 


]11.4.1. O estetică a urâtului 

Spuneam că romanul, cel mai prompt receptor al tendințelor naturaliste, 
suferă odată cu apariția acestui curent modificări radicale, datorită agresivitätii cu 
care se acționează asupra lui. Sub masca metalică şi grea a ştiinţei şi în numele 
unui anti-romantism înverşunat, romanul este supus unui act de mutilare, de 
schingiuire, prin care orice element de deghizare, înfrumusețare sau ascundere a 
lumii fizice este smuls brutal, lăsând să se întrevadă chipul hidos al realității brute. 
În numele acestui deziderat, se produce o răsturnare a valorilor estetice deja 
consacrate în literatură, impunându-se cu brutalitate o estetică a imperfectiei (Henri 
Zalis) şi a urâtului. 

Deşi apariţia curentului realist adusese deja cu sine pătrunderea vieţii 
cotidiene în artă, naturalismul coboară romanul de pe tărâmul confortabil şi cäldut 
al unei realități îndulcite, pe unul sordid, rece şi simplificat, în care o întreagă 
galerie de portrete, descrieri şi tipuri umane din variate medii sociale sunt înlocuite 
de disecarea minuțioasă a unui episod din viaţa unui singur om: „Le cadre du 
roman se simplifie encore [...] il ne s'agit plus d'une galerie de portraits, d'une 
série de types nombreux et variés … Cette fois c'est une figure en pied, la page 
d'une vie humaine, et rien autre. Pas de personnages, ni au même plan ni au 
second plan … plus de roman proprement-dit ... la dernière formule est brisée … il 
n'est plus nécessaire de nouer, de dénouer, de compliquer, de grossir le sujet dans 
l'antique moule; il suffit d'un fait, d'un personnage qu'on dissèque, en qui 
s'incarne un coin de l'humanité souffrante ...” *. Excluderea exceptionalului, 
precum şi introducerea în roman a claselor populare si a filozofiei banalului şi a 
mediocrităţii care le însoțesc sunt completate de o pângărire a construcției 
romaneşti prin abordarea celor două fete ale naturii: „La société a deux faces: nous 
montrons ces deux faces, nous nous servons de toutes les couleurs de la palette, du 
noir comme du bleu, nous admirons indistinctement Ribera et Watteau, parce que 
tous les deux ont du style, parce que tous les deux ont fait vivant! Nous ne 


233 Yves Chevrel, Le Naturalisme, Presses Universitaires de France, Paris, 1982, p.67-68. 
234 Ferdinand Brunetière, Le Roman naturaliste, C.Lévy, Paris, 1883, p. 252-253 


133 


Aspecte ale naturalismului în creaţia lui Ion Luca Caragiale 


preferons pas, quoi qu'on dise, le vice à la vertu, la corruption à la pudeur, nous 
applaudissons également au roman rude et poivré et au roman sucré et tendre, si 
tous les deux sont observés, sont vécus ” °”. 

Deoarece vocea unanimä a criticilor literari sustine imposibilitatea separärii 
noţiunii de urât de cea de frumos, orice încercare de explicare a celei dintâi implică 
fără doar şi poate raportarea la cea din urmă. Suscitând de-a lungul istoriei literare 
păreri contradictorii, conceptul de frumos, o categorie exclusiv şi pur estetică, îşi 
are rădăcinile în grupul pitagoreicilor, unde acesta era asociat cu ideea de proporție, 
armonie şi simetrie, idee întărită mai apoi de Sf. Augustin, care susţinea că ,, Numai 
frumosul place; în frumos — formele; în forme — proporțiile; în proporţii — 
numerele”. Prin vocea diferitelor curente sau personalităţi literare, frumosul se 
îmbogäteste în timp cu noi sensuri şi caracteristici, de la ideea că acesta constă în 
corespondenţa oricărui obiect cu țelul pentru care a fost inventat (Xenofon), până la 
contestarea caracterului raţional, cantitativ, obiectiv sau a existenţei unor accente 
metafizice ale acestuia şi atribuirea unui caracter subiectiv şi relativ. Evoluţia 
sensibilităţii literare este dublată de o limitare a domeniului frumosului, datorată 
mai ales personalității lui David Hume, care delimitează frumosul de lucrurile în 
sine, sugerând că acesta depinde de observator, de „mintea care observă obiectele, 
iar fiecare minte observă o frumuseţe diferită”. Ridicarea noțiunii de frumos către 
o treaptă superioară de percepție este strâns legată de începutul secolului al XVIII- 
lea şi de apariţia curentului romantic care a asigurat trecerea de la frumosul înţeles 
prin intelect la cel perceput prin simţuri, fixând astfel caracterul subiectiv al 
acestuia. Elanul permanent al artiştilor de a reproduce frumosul în opera artistică, 
datorită în principal asocierii sale cu ideea de bine şi adevăr, este limitat de Nicolai 
Hartmann, susţinător al ideii că este imposibilă reflectarea permanentă în artă doar 
a frumosului şi că estetica are de-a face şi cu urâtul, care nu este altceva decât faţa 
întunecată a frumosului. Încercările de a compensa în plan artistic desconsiderarea 
urâtului nu au lipsit de-a lungul istoriei, în special prin vocile grăitoare ale unor 
pictori ca Rubens şi Michelangelo sau ale unor scriitori ca Dante, însă acestea au 
rămas tentative destul de modeste până la apariția curentului realist şi a celui 
naturalist care au răvăşit complet domeniul literar prin răsturnarea valorilor 
convenţionale şi impunerea în forță a esteticii urâtului. 

Mentionam anterior că noțiunea de urât nu poate fi disociată de cea de 
frumos şi nici nu poate fi înțeleasă în afara celei din urmă, căci frumosul păstrază 
în el în formă latentă potentialitatea urâtului, prin căderea uneori în păcatul unei 


35 J-H. Bornecque, P.Cogny, Réalisme et Naturalisme. L'Histoire. La Doctrine. Les Œuvres, 
Hachette, Paris, 1958, p.5. 

exagerări în plus sau în minus. Mai mult decât atât, în timp ce frumosul este 
constant, conservator şi anost: „Frumosul pur, încadrat, necondiționat de urât, 
rămâne alături de comprehensiunea noastră, ne pare convenţional, artificial, 
rece” provocând cel mult căderea în contemplatie, doar urâtul şi imperfectia pot 
fi mobilizatoare şi generatoare de mari transformări: „După cum în revoluțiile 
sociale numai plebea face revoluţii, numai ea are interesul să schimbe situația, 
fiindcă are totul de câştigat si nimic de pierdut, tot aşa în artă numai urâtul se 
prezintă veşnic schimbător. Frumosul ca şi noblețea, ca şi fericirea, e conservator. 
Singură imperfectia e ferment către mobilitate. Dacă universul şi-ar găsi o 
expresie perfect estetică s-ar înăbuși în propria lui asfixie”. Însă, deşi urâtul în 
sine este mult mai ofertant decât frumosul: „un fenomen sau obiect urât e mai 
susceptibil de a fi tratat artistic decât unul frumos, fiindcă lasă o margine mai 


"255, cititorul pretinde o permanentă modificare a acestuia în 


mare creaţiei artistului 
scopul menţinerii vii a interesului față de acesta: ,, Cerem operei de artă să ne dea 
urât interesant, urât reabilitat de talentul artistului. Aceasta fiindcă nevoia 
progresistă a civilizaţiilor noastre cere veşnic inedit. Şi, cum am arătat mai sus, 
numai urâtul poate fi nou sau caracteristic”? Mai mult chiar, abordarea urâtului 
este însăşi condiţia necesară pentru a obţine o operă de artă şi un act de dreptate pe 
care fiecare artist este dator să-l facă: „A pleda pentru ceva desconsiderat, a te 
apropia de un obiect pe care nimeni nu-l bagă în seamă, a-i face apologia contra 
tuturor, a reuşi în fine să-l strecori în simpatia publicului, iată misiunea de 
apostolat întru justiție a artistului. Dreptate față de aspecte desconsiderate ale 
vieţii, aceasta e, într-o anumită privință, opera de artă "2 

Parte întunecată şi ascunsă a frumosului, urâtul este o Cenuşăreasă ce se 
doreşte ținută departe de ochii lumii şi expusă doar în momentul în care este 
folosită drept exemplu şi avertizare pentru posibilele devieri de la normele 
convenționale ale frumosului. Pentru a îndeplini cu succes acest tel, urâtul trebuie 
să-şi dezvăluie întâi de toate originea, iar apoi să expună modalităţile şi 
posibilităţile sale de expresie. În virtutea principiului dualității sau chiar 
ambivalentei naturii şi a tuturor lucrurilor, cele două noţiuni se completează dar se 
şi exclud reciproc, căci în vreme ce urâtul şi răul sunt noţiuni relative, cu o 


existenţă secundară şi scopul de a nega frumosul, jumătatea sa, frumosul, ducându- 


236 Mihai Ralea, Arta şi urâtul în Scrieri din trecut în literatură, ESPLA, Bucureşti, 1957, p.237. 

ne inevitabil cu gândul la ideea facerii originare, reprezintă o noţiune absolută, 
principală, o măsură şi un termen de raportare pentru cel dintâi. Legătura internă 
dintre frumos şi urât este de necontestat, însă Karl Rosenkrantz duce mai departe 
concepţia despre urât, susținând că acesta este un punct intermediar în formularea 
ideii artistice, o medie între frumos şi comic. Râsul provocat de caricaturizarea 
anumitor elemente sau personaje eliberează urâtul de caracterul său respingător şi 
duce la o reconciliere cu frumosul. 

Romanul naturalist este însă departe de a-şi fi propus să obţină efectul de 
catharsis prin expunerea comică a unor aspecte negative, acesta preferând în 
schimb coborârea în cutremurătoarele abisuri ale răului şi înfruntarea directă a 
acestuia prin dezvăluirea nenumăratelor sale fațete. Astfel, „frumosul negativ” 
introdus de realism (aşa cum îl numiseră filozofii germani, cei care au avut 
îndrăzneala de a recunoaşte urâtul ca parte integrantă a esteticii) capătă o ferocitate 
aparte odată cu expunerea tot mai detaliată a diformitätilor, malformatiilor, 
vulgaritätilor, brutalitätilor, grosolăniei, frivolitätii, hidoşeniei şi descompunerii 
care învăluie întreg universul naturalist. Aceste dereglări şi derapaje de la ordinea 
firească a lucrurilor pot fi detectate în natură ca şi în artă, dar mai ales în ființa 
umană, ale cărei principale cusururi - egoismul şi răutatea, manifestate prin gesturi 
frivole şi perfide, suferinţă şi crimă, înalță răul la un nivel paroxistic. 


111.4.2. Metoda experimentală 

Închinându-se în faţa medicinei pe care o considera în primul rând o artă şi 
apoi o ştiinţă, Zola nu şi-a arogat nici o clipă meritul de a fi inventat ceva nou în 
plan literar, limitându-se la a recunoaşte preluarea metodei experimentale din 
medicină în literatură şi stricta înlocuire a termenului de medic cu cel de 
romancier: „[...] je désire simplement exposer clairement une méthode”. 
Proaspăt debarasată de empirism, medicina realiza la acea vreme cel mai important 
pas către adevăr, datorită fiziologiei şi a impunerii în forță a metodei 
experimentale. 

Supunându-se fără crâcnire noului său stăpân - ştiinţa, romanul fmbrätiseazä 
cu supuşenie metoda experimentală trâmbitatä de cea dintâi, metodă care dorindu- 
se un adevărat stâlp de susţinere al construcției romaneşti şi vârf de lance al 
naturalismului, îşi propune să demonstreze că este principalul instrument de 
cunoaştere a vieţii fizice, intelectuale şi pasionale: ,,/..] si la méthode 
experimentale conduit à la connaissance de la vie physique, elle doit conduire 


#1 Émile Zola, Le Roman expérimental, 2ème édition, G. Charpentier Éditeur, Paris, 1880, p.9. 

aussi à la connaissance de la vie passionnelle et intellectuelle” °”. În ştiinţă, 
scopul metodei experimentale este de a descoperi relatiile care leagä un fenomen 
oarecare de cauza lui apropiată şi condițiile necesare manifestării acestuia: ,,/..] il 
consiste à trouver les relations qui rattachent un phénomène quelconque à sa 
cause prochaine, ou autrement dit, à déterminer les conditions nécessaires à la 
manifestation de ce phénomène” ”. 

Dar cât de fructuos a fost oare transferul acestei metode pe tărâmul literar, 
având în vedere că G. Cuvier sustinuse că metoda experimentală se poate aplica 
doar corpurilor brute şi nu celor vii? În căutarea unui răspuns ne vedem nevoiţi să 
revenim la sensul filozofic al noţiunii de naturalism, adică la concepţia conform 
căreia întocmai ca şi orice alt element al naturii înconjurătoare, ființa umană este 
parte integrantă a lumii naturale şi a întregului univers, şi nebeneficiind de nici un 
statut privilegiat sau de favorurile vreunei puteri divine sau supranaturale, se 
supune aceluiaşi principiu mecanicist şi determinist de evoluţie a întregii lumi 
fizice. Cu alte cuvinte, omul, care este un fenomen în sine şi nu un produs al 
voinţei divine, este generat şi generator de multiple alte fenomene şi piesă într-un 
sistem complex de determinări, relationäri şi conditionäri. Ca simplu fenomen într- 
un complex proces natural, ființa umană poate fi descifrată în acestă situaţie doar 
împrumutând instrumentele ştiinţei, în cazul nostru metoda experimentală, romanul 
vizând astfel precizia ştiinţifică iar scriitorul devenind un veritabil om de ştiinţă. 

Dacă importanţa fiinţei umane în natură este de netăgăduit, primele semne 
de îndoială apar în legătură cu eficiența aplicării metodei la corpurile vii, a căror 
spontaneitate împiedică, în opinia lui Cuvier, formularea unor legi precise, fixe, 
care la corpurile brute fuseseră deja emise cu lejeritate, sub puternica influență a 
chimiei şi fizicii. Evoluţia constantă şi lipsită de spectaculozitate a corpurilor brute 
într-un mediu strict exterior permite cu uşurinţă observarea acestora şi deslusirea 
fenomenelor şi legilor fizico-chimice care le caracterizează. Însă la corpurile vii, 
dintre care cel mai complex şi mai imprevizibil este omul, dublarea mediului 
exterior, extra-organic, cu un mediu interior, intra-organic face imposibilă 
desluşirea celui din urmă, în opinia aceluiaşi Cuvier, datorită unei forte vitale 
interioare care se opune şi anulează legile fizico-chimice, a căror acţiune se 
limitează doar la mediul exterior, material. Claude Bernard combate însă 
vehement, cu argumente ştiinţifice, existenţa acesui suflu vital, susținând că ființa 
umană în totalitatea sa se supune aceloraşi legi fizico-chimice ca şi celelalte corpuri 
brute sau vii care alcătuiesc lumea naturală. Indiferent de complexitatea acestor 

legi, toate poartă în ele stigmatul marcant al determinismului care controlează 
absolut totul, inclusiv fenomenele umane. 

În acest context, curiozitatea scriitorului convertit în om de ştiinţă (urmaş al 
fiziologului care la rândul său adusese la un nivel superior munca fizicianului şi a 
chimistului) se îndreaptă asupra explicării ființei umane ca fenomen natural 
complex şi armonios, iar accentul se pune pe explicarea acelui „cum” (/e comment) 
al lucrurilor şi nu „de ce”-ul (/e pourquoi) manifestării lor, care este lăsat în seama 
poeţilor şi a filozofilor. Unicitatea fenomenului ființei umane transformă privirile 
curioase ale scriitorului în observaţie abil şi precis dirijată, opera literară devenind 
o înşiruire de adnotări şi însemnări ocazionate de această observaţie, ,, simplement 


"#4 iar scriitorul un simplu „grefier”. 


le procès-verbal de l'expérience 

Însă ființa umană nu evoluează la întâmplare, ci devine obiectul unui 
experiment bine gândit, al cărui spațiu limitat şi condiționat permite puţină libertate 
de manifestare. Acest experiment constă în imaginarea unui caz, a unei poveşti 
specifice, care să ofere posibilitatea verificării anumitor raporturi între două tipuri 
de fenomene printr-o succesiune de fapte, ceea ce transformă astfel romancierul 
într-un experimentator care „fait mouvoir les personnages dans une histoire 
particulière, pour y montrer que la succession des faits y sera telle que l'exige le 


#3. Ostracizând complet 


déterminisme des phénomènes mis à l'étude 
subiectivitatea si intuitia, Zola ridicä la rang de lege fidelitatea fatä de naturä, 
susţinând că trebuie ,,/..] à prendre les faits dans la nature, puis à étudier le 
mécanisme des faits, en agissant sur eux par les modifications des circonstances et 
des milieux, sans jamais s'écarter des lois de la nature. Au bout, il y a la 
connaissance de l'homme, la connaissance scientifique, dans son action 
individuelle et sociale”. 

Izvorâtä din îndoiala față de fenomenele neexplicate sau putin cunoscute şi 
purtând în sine un întreg sir de metamorfoze (îndoială — observație — idee — 
experienţă), experienţa poate fi definită ca „une observation provoquée”? , care îi 
permite scriitorului căutarea şi fixarea unui adevăr, cu scopul suprem al cunoaşterii 
absolute: „Et c'est là ce qui constitue le roman experimental: posséder le 
mécanisme des phénomènes chez l'homme, montrer les rouages des manifestations 
intellectuelles et sensuelles telles que la physiologie nous les expliquera, sous les 


influences de l'hérédité et des circonstances ambiantes, puis montrer l'homme 

vivant dans le milieu social qu'il a produit lui-même, qu'il modifie tous les jours, et 
au sein duquel il éprouve à son tour une transformation continue” **. Experienţa 
este deopotrivä consecinta naturalä a evolutiei spiritului omenesc ale cärui faze 
anterioare — cea a sentimentelor şi a rațiunii îşi epuizaseră forţele. Chiar dacă deja 
perimate, experiența se foloseşte de esenţa celor două — sentimentele având 
inițiativa iar rațiunea dezvoltând ideea şi deducând consecinţele sale logice -, şi 
după ce ghidează rațiunea şi verifică ideea, coborară în realitatea obiectivă unde 
legile sunt ascunse sub forma lor fenomenală. Zola nu are nici o reţinere în a 
transforma omul într-un cobai supus unui experiment, deoarece în opinia sa, 
fiinţele umane se supun în permanenţă în viața cotidiană unele pe altele unor 
experimente mai mult sau mai putin intenționate: „Dans la pratique de la vie, les 
hommes ne font que faire des expériences les uns sur les autres ””*”. În demersul 
său ştiinţific, experimentatorul trebuie să se aventureze cu mintea netulburată de 
sentimente personale, idei preconcepute sau greşite, oculte sau misterioase despre 
obiectul studiat, ca o foaie albă pe care să se imprime rezultatele observaţiei 
obiective pe baza cărora urmează a se confirma sau infirma fenomenele 
demonstrate: „Le romancier-experimentateur est donc celui qui accepte les faits 
prouvés, qui montre dans l'homme et dans la société le mécanisme des 
phénomènes dont la science est maîtresse, et qui ne fait intervenir son sentiment 
personnel que dans les phénomènes dont le déterminisme n'est point encore fixé, 
en tâchant de contrôler le plus qu'il le pourra ce sentiment personnel, cette idée à 
priori, par l'observation et par l'expérience”. Pornind de la cunoscut spre 
necunoscut, acesta izolează din natură fenomenul care urmează a fi studiat, îi 
fixează punctul de plecare, terenul solid pe care urmează să evolueze personajele şi 
să se dezvolte fenomenele, studiază mecanismul acestora şi acționează asupra lor 
prin modificarea mediilor şi circumstanțelor, fără a se îndepărta însă de la legile 
naturii, căci romancierul are permisiunea de a modifica natura, dar sub nici o formă 
a ieşi în afara ei: ,, /...] nous devons modifier la nature, sans sortir de la nature EL 
Scriitorul-experimentator devine astfel un zeu atotştiutor şi atotputernic care 
domină totul şi a cărui creație este pusă în slujba unei idei initiale: ,, L'idée, c'est la 
graine; la methode, c est le sol qui lui fournit les conditions de se developper, de 


1252 
prospérer et de donner ses meilleurs fruits suivant la nature” "7. 


28 Thid., p.19. 
249 Thid., p.9. 

250 Thid., p.52. 
251 Jbid., p.11. 
22 Thid., p.33. 


139 


Aspecte ale naturalismului în creaţia lui Ion Luca Caragiale 


Dintre toate etapele evoluţiei experimentului, elementul-cheie îl constituie 
varietatea de medii şi circumstanţe în care este azvârlit un obiect de studiu pentru a 
putea fi observat pas cu pas, cu scopul demonstrării unei ipoteze ştiinţifice. În fapt, 
acest element devine arma de luptă împotriva tuturor celor care îi caracterizau pe 
naturalişti drept simpli fotografi ai naturii, căci asigură aportul nebănuit de 
originalitate al scriiturii naturaliste, absolut necesar în descompunerea 
mecanismului faptelor puse sub lupă: „Ouand nous raisonnons sur nos propres 
actes, nous avons un guide certain, parce que nous avons conscience de ce que 
nous pensons et de ce que nous sentons. Mais si nous voulons juger les actes d'un 
autre homme et savoir les mobiles qui le font agir, c'est tout différent” ” . În acest 
sens, scriitorul naturalist prilejuieste cititorului o incursiune în medii şi 
circumstanţe diferite, care palpită de viaţă şi asigură unor ființe umane evoluţii 
diferite, generând deci şi poveşti diferite. 

Sub influența descoperirilor şi formulărilor ştiinţifice ale vremii, Zola 
consideră că ființa umană, obiectul principal al experimentelor naturaliste, este o 
simplă piesă într-un întreg mecanism complicat, însă o piesă care poartă în sine 
stigmatul unor elemente definitorii pentru evoluţia sa ulterioară. Ancorată într-un 
sistem complex de conditionäri şi determinări, aceasta îşi vede libertatea şi liberul 
arbitru îngrădite de tirania unor „stăpâni” dominatori care îi influențează evoluția 
fără ca ea să poată reacționa. Astfel, glasul puternic al unui temperament şi al unei 
fiziologii anume (Claude Bernard), imprimat pe fondul unui anumit tip de 
moştenire genetică (doctorul Lucas) şi supus influenţei mediului social şi a 
educaţiei constituie coordonatele determinismului absolut care marchează 
manifestările cerebrale şi senzuale ale fiinţelor umane. Datorită răpirii liberului 
arbitru şi înhămării forţate a personajelor lor la jugul eredității şi al mediului, 
naturaliştii au fost consideraţi deseori un nou soi de fatalişti, însă Zola a contracarat 
cu promptitudine aceste acuze, subliniind diferența dintre un fatalist şi un 
determinist: ,, Nous avons donné le nom de determinisme à la cause prochaine ou 
déterminante des phénomènes. Nous n'agissons jamais sur l'essence des 
phénomènes de la nature, mais seulement sur leur déterminisme, et par cela seul 
que nous agissons sur lui, le déterminisme diffère du fatalisme sur lequel on ne 
saurait agir. Le fatalisme suppose la manifestation nécessaire d'un phénomène 
indépendant de ses conditions, tandis que le déterminisme est la condition 
nécessaire d'un phénomène dont la manifestation n'est pas forcée ”””. Asa cum am 
discutat deja anterior, s-ar putea naste suspiciunea cä superioritatea, complexitatea 

şi spontaneitatea anumitor organsime vii, cum sunt ființele umane, constituie o 
piedică în calea supunerii lor la metoda experimentală, însă în ciuda mediului lor 
interior evoluat, ele manifestă proprietăţi fizico-chimice constante şi determinante, 
întocmai ca şi corpurile brute: ,, Une fois que la recherche du déterminisme des 
phénomènes est posée comme le principe fondamental de la méthode 
expérimentale, il n'y a plus ni matérialisme, ni spiritualisme, ni matière brute, ni 
matière vivante; il n y a que des phénomènes dont il faut déterminer les conditions, 
c'est-à-dire les circonstances qui jouent par rapport à ces phénomènes le rôle de 
cause prochaine” ”. Însă pentru redarea cât mai fidelă a unor astfel de organisme 
complexe este absolut vitală considerarea armonioasă şi integrală a fenomenelor 
care le caracterizează. Ceea ce respinge însă cu vehementä Zola este imixtiunea 
psihologiei în descifrarea ființei umane: ,, Faire de la psychologie, c'est faire, 
comme il le dit, «des expériences dans la tête de l'homme»; lui, fera des 
expériences «sur l'homme tout entier», chiar dacă el desconsideră faptul că 
„L homme a une tête et même qu'en certains cas, on a vu, - prodige inouï! — cette 
tête qui gouvernait ce corps” 27 

Metoda experimentalä se doreste în acelasi timp si o unealtä de descifrare a 
vieţii sociale şi morale a ființei umane, Zola sperând să înțeleagă cu ajutorul 
diferitelor descoperiri ştiinţifice, comportamentul oamenilor în societate: „Le 
roman est un traité d'anatomie morale, une compilation de faits humains, une 
philosophie experimentale des passions. Il a pour but, à l aide d'une action 
vraisemblable, de peindre les hommes et la nature dans leur vérité”. Convins că 
îmbunătățirea acestor două aspecte se poate realiza doar prin expunerea unor 
caractere, situaţii şi medii sociale cu o obiectivitate dusă uneori la extrem, Zola şi-a 
atras numeroase critici care îl acuzau de vulgaritate, obscenitate şi amoralism: ,, M. 
Zola se roule dans le ruisseau, et il le salit!” (Barbey d Aurevilly). Argumentul 
său solid era însă faptul că doar printr-o expunere şi cunoaştere cât mai fidelă a 
legilor vieții morale şi sociale se poate proceda la ameliorarea acestora: 


33259 r 
, cu scopul extrem de nobil de a 


„L`observation montre, l'expérience instruit 
corecta societatea şi de a stăpâni binele şi răul care îşi dispută supremaţia în cadrul 


acesteia. Parafrazându-l pe Claude Bernard care susținea că ,, L'expérimentateur est 

256 Ferdinand Brunetière, Le Roman naturaliste, C.Lévy, Paris, 1883, p. 266. 

238 TH. Bornecque, P.Cogny, Réalisme et Naturalisme. L`Histoire. La Doctrine. Les Œuvres, 
Hachette, Paris, 1958, p.55. 

25 Émile Zola, Le Roman expérimental, 2ème édition, G. Charpentier Éditeur, Paris, 1880, p.11. 

le juge d'instruction de la nature'”“, Zola se erijează într-un veritabil reformator 
moral şi social, afirmând la rândul său că romancierii ar trebui să fie ,, les juges 
d'instruction des hommes et de leurs passions". 

Consideratiile teoretice referitoare la creatia naturalistä se räsfrâng si asupra 
romancierul naturalist, în calitate de generator de astfel de creaţii. În acest sens, 
savantul pur - cum se doreşte a fi romancierul naturalist, a cărui calitate absolut 
necesară este un pregnant simţ al realului -, tânjeşte după acel dram de 
individualitate care l-ar diferenția de alte opere naturaliste. După cum am mai 
arătat, aportul de originalitate este asigurat de imaginație care, părând poate 
nepotrivită într-un act imitator, este indispensabilă în inventarea unei experienţe şi 
a unei împletiri de fapte care să pună în lumină fenomenul sau procesul studiat. 
Zola susţine că prima condiţie a creaţiei literare este „libera manifestare a ideilor 
personale”, care trebuie să facă abstracție de societate, puterea politică sau 
tendințele artistice. Obiectivitatea şi impersonalitatea (moştenită de la Flaubert) 
scriitorului-experimentator nu se pot opune spontaneitätii personalității şi 
temperamentului acestuia, care irump într-o interpretare personală şi originală a 
lumii. În acest sens, Zola îşi expune propria filozofie a literaturii folosindu-se de un 
simbol, cel al Ecranului, care reprezentând de fapt personalitatea scriitorului, 
acționează ca o sită sau filtru prin care realitatea este cernută şi reflectată în opera 
literară. Trecând în revistă ecranele specifice anumitor curente literare, Zola se 
opreşte asupra ecranului realist care constituie „un simple verre à vitre, très mince, 
très clair, et qui a la prétention d'être si parfaitement transparent que les images le 
traversent et se reproduisent ensuite dans leur réalité. L'Ecran réaliste nie sa 
propre existence. Vraiment, c'est là un trop grand orgueil ... Il est, certes, difficile 
de caractériser un Écran qui a pour qualité principale celle de n'être presque pas; 
je crois cependant le bien juger en disant qu'une fine poussière grise trouble sa 
limpidité. Tout objet, en passant par ce milieu, y perd de son éclat ou, plutôt, s'y 
noircit légèrement. [...] Toutes mes sympathies, s'il faut le dire, sont pour l'Écran 
réaliste; il contente ma raison, et je sens en lui des beautés immenses de solidité et 
de vérité. Seulement, je le répète, je ne peux l'accepter tel qu'il veut se présenter à 
moi; je ne puis admettre qu'il nous donne des images vraies; et j affirme qu'il doit 
avoir en lui des propriétés particulières qui déforment les images, et qui, par 
conséquent, font de ces images des œuvres d'art'"”. Importanţa temperamentului 

este subliniată definitiv în final, când Zola concluzionează oferindu-ne propria sa 
definiție în legătură cu opera de artă: „un coin de creation vu d travers un 
tempérament” | „un colț de natură văzut printr-un temperament”. 

Chestiunile legate de forma romanului nu sunt nici ele trecute cu vederea 
însă, urmând acelaşi leit-motiv al concepțiilor naturaliste, totul - de la sentimentele 
personale şi individualitatea scriitorului până la însăşi forma creaţiei naturaliste, 
este supus controlului adevărului. În acest sens, stilul care dă viață cel mai bine 
concepțiilor naturaliste este unul clar, precis, direct, logic, lipsit de arabescurile 
unor exprimări prețioase sau pedante care nu spun nimic: „Celui qui écrira le 
mieux ne sera pas celui qui galopera le plus follement parmi les hypotheses, mais 
celui qui marchera droit au milieu des verites. Nous sommes actuellement pourris 
de lyrisme, nous croyons bien à tort que le grand style est fait d'un effarement 
sublime, toujours près de culbuter dans la démence; le grand style est fait de 
logique et de clarte””*. 

Mânat de spiritul ştiinţific, romancierul naturalist pleacă în căutarea unui 
adevăr şi după multe tatonări, ajunge în cele din urmă la cunoaşterea absolută a 
obiectului sau fenomenului studiat, în dorința de a ieşi din obscuritatea viziunii 
asupra ființei umane şi a lumii. Capcana pe care nu a prevăzut-o însă Zola este 
faptul că toate cuceririle care alimentaseră spiritul ştiinţific sunt doar paşi 
importanţi în apropierea de adevăr, dar sub nici o formă nu pot fi considerate 
certitudini absolute, fiind deci supuse revizuirii permanente. În aceste condiții, 
opera literară trebuie ghidată doar de legi foarte generale, cum ar fi influența 
eredității şi cea a mediului social. 

Sub imboldul filozofiei care menținea viu focul sacru al cunoaşterii şi 
dorinţa de a pătrunde necunoscutul şi esența lucrurilor, medicina prindea aripi în 
acestă perioadă, insuflând literaturii noi direcţii şi orientări. Extensie a fiziologiei, 
care la rândul ei se sprijinea pe fizică şi chimie, literatura naturalistă a înlocuit 
omul abstract, metafizic al curentelor anterioare, cu omul natural, supus legilor 
fizico-chimice şi sclav al unei întregi game de determinări, romanul naturalist 
devenind astfel ,, une enquête générale sur la nature et sur l'homme 9404 

Sedus de modelul ştiinţific care constituie vârful său de lance, naturalismul a 
fost acuzat de a fi părăsit terenul estetic, pentru a se cufunda în apele reci ale 
ştiinţei, însă acesta rămâne o chestiune de metodă şi nu una de formă sau retorică: 
„methode de penser, de voir, de réfléchir, d'étudier, d'experimenter, un besoin 

d'analyser pour savoir, mais non une façon speciale d'ecrire” (P.Alexis într-o 
scrisoare din 1891 cätre J.Huret). 


III.5. Reprezentanţi ai curentului naturalist 

„Rod firesc al noii societăți democratice” (Zola) şi o reflectare a secolului 
ştiinţei, curentul naturalist, în mod straniu, nu s-a constituit într-o şcoală 
naturalistă. Paradoxal, după ce în prealabil recunoscuse cristalizarea unei şcoli 
naturaliste în pictură, Zola însuşi a tăgăduit existenţa unei astfel de şcoli în 
literatură, multumindu-se să reducă naturalismul la o simplă metodă: ,,/...] j'ai dit 
tant de fois que le naturalisme n'était pas une école, que par exemple il ne s` 
incarnait pas dans le génie d'un homme ni dans le coup de folie d'un groupe, 
comme le romantisme, qu'il consistait simplement dans l'application de la méthode 
expérimentale à l'étude de la nature et de l'homme”. Nefiind recunoscută 
existenta unei scoli literare, nu putea fi deci vorba nici de prezenta unui sef de 
şcoală, lucru subliniat de altfel de acelaşi Zola. În schimb, acest curent este pe de o 
parte culminatia operei unui număr oarecare de precursori, iar pe de alta, 
consecința firească a unei stări noi a civilizației. 

Scriitorii care se reclamau ca susținători ai ideilor naturalismului sau chiar 
aparținând într-o măsură mai mare sau mai mică acestui curent constituiau mai 
degrabă un grup de prieteni, de bărbaţi tineri, liberi, celibatari, care visau să 
realizeze împreună idealurile de glorie artistică şi printre care orice prezență 
feminină era exclusă. Tipul scriitorului naturalist este de cele mai multe ori un 
provincial cu origine socială modestă, aparținând micii burghezii, fără studii 
superioare, dar care debarcă la Paris şi acceptă o slujbă mediocră pentru a 
supraviețui (majoritatea ocupă posturi de funcționari în ministerele pariziene). 
Pentru a se face cunoscut, scriitorul naturalist încearcă să colaboreze la diferite 
ziare („Revue realiste” — Vast et Ricouard (1879), „Revue moderne et 
naturaliste ”- Harry Alis (1878-1880), în aşteptarea succesului primului său roman 
sau volum de nuvele. 


I11.5.1. Incubatorul naturalismului - Grupul de la Médan 
Gravitând în jurul lui Zola şi al discipolilor săi apropiaţi, mai multe grupuri 
şi generaţii de scriitori naturalişti s-au succedat într-o perioadă destul de lungă. 

Astfel, după „maeştrii? sau fondatorii acestui curent, grupul de scriitori care 
prezintă o mare importanţă pentru evoluţia naturalismului îl constituie , grupul de 
la Médan”. 

Având la bază prietenia câtorva tineri artişti adunaţi în jurul lui Zola, 
„grupul de la Médan” pune în lumină scriitori animați de aceleaşi idealuri artistice 
şi care lansând în discuţie o mare varietate de probleme estetice, ajung uneori la 
discuţii contradictorii sau confuze. În momentul constituirii grupului, toţi membrii 
acestuia făceau literatură dar, în afară de Huysmans, nici unul nu publicase încă 
vreun volum. Ghidati fiind în demersul lor literar de opera lui Zola, dar mai ales de 
romanul Cârciuma, ei au început să se detaşeze de maestru pentru a-şi descoperi şi 
urma propriul stil literar şi propria individualitate. 

Inspirându-şi numele de la denumirea unui mic târg din vecinătatea 
Parisului, unde Zola, în 1877, îşi cumpărase o casă şi unde îşi petrecea marea parte 
a anului, grupul reunea, pe lângă maestru, cinci tineri scriitori: Guy de Maupassant, 
Joris-Karl Huysmans, Léon Hennique, Paul Alexis şi Henry Céard. 

Colaborarea artistică, ambiția comună şi unitatea acestor scriitori s-au 
materializat în volumul colectiv Les Soirees de Medan (Serile de la Medan), 
publicat în aprilie 1880 şi care reflectă foarte bine spiritul acestui grup. Volumul, în 
întregime imaginar, este ţesut în jurul unei teme de mare interes la vremea 
respectivă — războiul din 1870. Prin opere literare mai mult sau mai puţin inspirate 
şi vehemente, fiecare scriitor a încercat să-şi exprime protestul împotriva 
războiului. 


I11.5.1.1. EMILE ZOLA (1840-1902) 

Deşi opera literară a unui scriitor ar trebui să constituie o ilustrare cât mai 
fidelă a consideratiilor teoretice ale acestuia, în cazul lui Zola, creaţia sa artistică 
trădează o discrepantä surprinzătoare între teorie şi practică. Oricât de novatoare şi 
importante ar fi ideile expuse de acesta în Romanul experimental, ele nu prea se 
regăsesc aplicate în creația sa artistică, fiind mai degrabă înlocuite de , teoria 
ecranelor ”. 

Mai mult decât atât, adoptând modelul multor altor mari scriitori ai literaturii 
universale, Zola a urmat şi el o traiectorie destul de sinuoasă în căutarea propriului 
stil literar, trecând prin mai multe etape şi oscilând între diferite concepții literare. 

Începuturile literare zoliene stau sub semnul unui idealism înflăcărat, 
ascunzând imaginea unui tânăr romantic, pasionat de genul sentimental şi aflat sub 
influența unei filozofii panteiste. Refuzând să accepte doctrina dezolantă a 

determinismului şi având oroare de materialism şi realism, tânărul Zola se închină 
unor „zei” literari precum Georges Sand, Victor Hugo şi Alfred de Musset, din ale 
căror opere se hrăneşte în căutarea sa artistică. Astfel, primele sale opere — 
Povestiri pentru Ninon (1864) şi Spovedania lui Claude (1865) - emană un lirism 
mediocru, destul de şubred, acestea fiind o înşiruire de aventuri amoroase din viaţa 
sa şi cea a cunoscutilor săi, aventuri care gravitează în jurul aceleiaşi probleme — 
suferința spiritului, considerată o stare sufletească la modă şi obligatorie la acea 
vreme, mai ales printre cei care frecventau mediile boeme. 

Etapa idealistă este urmată de perioada în care Zola se dedică unei cariere de 
jurnalist şi redactează L Événement, un fel de cronică bibliografică, urmată apoi de 
câteva portrete literare, articole de fantezie şi chiar un Salon. Din această epocă 
datează şi două opere destul de banale, inspirate de modelul deja consacrat al 
romanului-foileton: Dorința unei moarte (1866) şi Misterele Marsiliei (1867). 

Începând cu anul 1864 însă, o imensă transformare se produce în interiorul 
scriitorului şi în modul său de gândire, acesta debarasându-se definitiv de „haina” 
idealismului şi a romantismului, fiind în schimb gata să primească cu braţele 
deschise, ca un adevărat neofit, toate ideile novatoare ale celei de-a doua jumătăți a 
secolului al XIX-lea: „Trebuie să fim ai epocii noastre, dacă vrem să creăm opere 


»»266 x : $ ; 
„ Această transformare este puternic angrenată de prietenia sa 


originale 
deosebită cu Cézanne, cel care l-a introdus în mediul boem şi nonconformist al 
pictorilor pe care, de altfel, Zola a sfârşit prin a-i elogia şi chiar a-i apăra în fața 
tuturor celor care se simțeau jigniti de scandaloasa reflectare a realităţii în pânzele 
lor. Strânsa apropiere dintre Zola şi pictorii impresionişti se concretizează atât prin 
tablouri care dezvăluie prezenţa sa nelipsită printre cei din urmă — Un Atelier la 
Batignolles (Fantin-Latour) şi Atelierul artistului (Fr. Bazille), cât şi prin comentarii 
calomnioase în presa vremii, care concediau cu dispreţ pictorii şi scriitorii, 
consideraţi ca făcând parte din aceeaşi „ciorbă fără gust”: „Zola, Manet, 
impresioniştii şi naturaliştii, în aceeaşi oală: zurbagii şi comunarzi ” 2r 

Sub puternica influență a noilor doctrine şi concepții care au bulversat 
sfârşitul de secol al XIX-lea - scientismul, materialismul, pozitivismul şi 
determinismul - Zola a scris primele sale două romane — Thérèse Raquin (1867) şi 
Madeleine Ferat (1868) - încercând să pună în practică metoda experimentală, 
teoretizată în romanul său manifest (Romanul Experimental). Subiectele celor două 


romane sunt comune, chiar banale, fiindcă ceea ce contează este evoluţia interioară 


266 Émile Zola, Saloanele mele, Editura Meridiane, Bucureşti, 1976, p. 169. 
a61 Letiţia Florina Brătulescu, Poetica impresionismului în opera lui Emile Zola, Editura Paralela 45, 
Bucureşti, 2005, p.81. 

a personajelor. Prin intermediul lor, scriitorul îşi propune să studieze 
temperamentele şi modificările pe care le suferă organismul uman, sub influența 
mediului social şi a diferitelor împrejurări din viaţa de zi cu zi. Din acest punct de 
vedere, cele două romane pot fi considerate mai mult decât nişte simple poveşti de 
dragoste, adevărate monografii care descriu manifestările anormale ale sensibilităţii 
umane. 

Încă din această perioadă, în mintea scriitorului încolţeşte ideea unei opere 
de mari dimensiuni, care cuprinzând şi cele două romane mai sus menţionate, să 
prezinte istoria unei familii în perioada celui de-al doilea imperiu. Planul inițial şi 
ideile generale au prins viaţă şi consistență încetul cu încetul, dând naştere unui 
ciclu grandios de romane, numit Les Rougon-Macquart. 

O simplă parcurgere a titlurilor romanelor zoliene dezvăluie cititorului 
elementul cel mai frapant al operei acestuia - imensitatea sa. În 40 de ani de 
activitate literară, Zola a publicat 60 de volume, iar ciclul Les Rougon-Macquart 
cuprinde 20 dintre acestea, reprezentând o treime din opera sa. 

Intenţia scriitorului era de a face concurență realităţii, de a da viaţă unor sute 
de personaje care să-l sprijine în demersul său de a creiona imaginea unei societăți, 
a unei mici comunităţi sau a unui mic univers. Astfel, în cele 20 de romane ale 
seriei, Zola schiteazä în jur de 200 de personaje, a căror evoluţie pe scena vieții 
este dirijată de nişte legi nevăzute — cea a determinismului şi a eredității. 

Perpetuându-se de-a lungul a cinci generații, familia Rougon-Macquart 
cuprinde o varietate de membri, care constituie fiecare în parte un caz clinic de 
dereglare nervoasă şi comportamentală: isterie, nebunie, nevroză, imbecilitate, 
alcoolism, etc. Marcati de nenumărate tare ereditare şi dezechilibre psihice şi aflați 
sub povara mediului social din care provin, membrii acestei familii sunt inevitabil 
antrenați în acţiuni şi fapte reprobabile, cum ar fi furturi, crime, prostituție, etc., 
toate în decorul celui de-al doilea imperiu. 

Dorind să ofere o frescă a societăţii franceze sub cel de-al doilea imperiu, 
scriitorul presară seria de romane cu nenumărate indicaţii referitoare la profesia şi 
mediile sociale în care îşi duc existenţa personajele. Acestea nu fac decât să 
completeze indicaţiile medicale oferite odată cu expunerea arborelui genealogic al 
familiei. 

Având origine umilă, țărănească, membrii acestei duble familii reuşesc să 
acceadă în timp în toate păturile sociale, aducând în lumină o paletă variată de 
meserii şi oferind scriitorului prilejul de a prezenta o imagine cât mai completă a 
tuturor mediilor. Astfel, mărşăluiesc în faţa cititorului burghezi, funcționari, 
deputați, miniştri, medici, jurnalişti, comercianţi, preoţi, mecanici, mineri, 

prostituate, hoţi, escroci, spălătorese, soldaţi, ţărani, constituind la un loc un 
furnicar zgomotos şi colorat, unde fiecare încearcă să-şi găsească locul şi să 
supraviețuiască avalanşei de schimbări. În încercarea de a organiza oarecum 
această aglomerare umană, distingem mai multe universuri, bine delimitate, dar 
care împreună oferă un tablou complex al vieţii şi societății franceze la sfârşit de 
secol al XIX-lea: lumea politică (Excelenţa sa Eugene Rougon), lumea financiară 
(Prada, Banii), lumea divertismentului (Nana), lumea burgheză (Fiertura), 
universul muncitorilor (Cârciuma, Germinal), al artiştilor (Creaţie), al țăranilor 
(Pământul), al militarilor (Prăpădul), al comercianților (Pântecele Parisului, La 
Fericirea femeilor), viaţa de provincie (zbânda familiei Rougon), mediul 
ecleziastic (Cucerirea oraşului Plassans, Greşeala abatelui Mouret). 

Din dorința de complexitate şi acuratețe, Zola a pătruns în diferitele medii pe 
care le-a descris, chiar cu mult înainte de a se angaja în proiectul său literar. În 
perioada sa de tinereţe şi sărăcie, a fost nevoit el însuşi să-şi trăiască existenţa într- 
o casă muncitorească, mică şi insalubră, în mijlocul unor oameni care-şi cunosc 
între ei şi cele mai mici detalii ale vieții lor şi unde durerea şi fericirea unuia este 
împărtăşită de întreaga comunitate. Astfel, Zola a fost părtaş atât la evenimentele 
fericite, cât şi triste, din viaţa oamenilor simpli: naşteri, căsătorii, petreceri, 
sărbători, înmormântări, etc. 

Mai mult sau mai puțin documentate, fiecare din cele 20 de opere ale seriei 
reprezintă un roman documentar; însă adevăratele romane documentare, cele care 
ilustrează cel mai bine doctrina naturalistă şi concepţia autorului despre roman 
sunt: Cârciuma, Germinal, Prăpădul şi La Fericirea femeilor. 

Imensa muncă documentară pe care se sprijină întregul ciclu de romane se 
materializează în interiorul acestuia în personaje unice şi descrieri. Din această 
perspectivă, opera zoliană este o împletire de portrete şi peisaje, care aduc o notă în 
plus de consistență şi acuratețe. Acumularea de detalii şi descrieri lasă o impresie 
generală foarte puternică, provocând un sentiment de grandoare, de tumult, de viață 
în plină fierbere. Atunci când descrierile sunt prea lungi şi cititorul s-ar putea 
plictisi, printr-un procedeu specific lui, Zola face să intervină fragmente narative 
sau de conversaţie care să îndepărteze monotonia. 

Arătându-şi dezaprobarea față de noul regim încă din primele pagini ale 
operei sale, Zola realizează o critică la adresa societății imperiale şi a 
contemporanilor săi, într-o perioadă în care moravurile erau în schimbare în toate 
clasele sociale şi spiritul regimului părea să pună stăpânire peste toți şi toate. 
Plasând acţiunea romanelor sale în jurul anului 1865, Zola îşi îndreaptă critica în 
principal spre clasele conducătoare, ai căror membri nu sunt altceva decât puri 

sinecurişti, persoane mediocre împinse în funcții importante de cele mai multe ori 
de amabilitatea soțiilor lor, persoane avide de bani şi de câştig, care se avântă în 
afaceri murdare şi care subordonează totul plăcerilor lor. Următorii vizati sunt 
magistrații, lipsiți de cel mai mic spirit de dreptate şi preocupare pentru justiţie, 
care acceptă orice compromis pentru a fi avansați şi care îşi compromit propriile 
funcţii prin lamentabile afaceri de moravuri. Clerul completează şi el tabloul, 
romanele oferind imaginea paradoxală a unor preoți intriganti, simpli aventurieri 
politici, gata să se preteze la orice josnicie şi a căror unică preocupare este de a 
obţine bani de la credincioşi, în numele Bisericii. Armata nu este nici ea uitată, cu 
ofițeri, sergenti şi soldaţi care, deşi înzestrați cu calități necesare meseriei lor, sunt 
atinşi şi ei de patimile şi spiritul noilor schimbări. Însă cea mai înflăcărată critică şi 
ironie este îndreptată împotriva burgheziei, căreia scriitorul i-a consacrat un întreg 
roman, pentru a o putea umili mai bine — Pot-Bouille. Zola le reproşează 
burghezilor ipocrizia şi meschinăria cu care îşi trăiesc existenţa banală, în care 
viciile, plăcerile si distracţiile mediocre sunt unicele preocupări. Galeria de 
personaje este completată de micii comercianți, cinstiţi, dar foarte limitați, şi care 
se dovedesc incapabili de a înţelege noile schimbări şi necesităţi economice ale 
vremii. Cei împotriva cărora autorul nu are prea multe săgeți de îndreptat sunt 
intelectualii, medicii, artiştii, scriitorii, jurnaliştii, proveniţi tot din mica burghezie, 
dar care au ajuns repede să fie detestati de ea; aceştia sunt cei care ar trebui să facă 
lucrurile să se mişte, să aducă un suflu nou, să purifice societatea de tot „puroiul” 
sfârşitului de secol al XIX-lea. Există însă, totuşi, şi o categorie pentru care Zola nu 
are decât admiraţie şi respect — muncitorii şi salariaţii — sacrificatii societății 
contemporane scriitorului, cei care îşi trăiesc cu stoicism mizera existență zilnică. 

Deşi a pornit cu intenţia de pune romanul în serviciul ştiinţei, coplesit de 
propria personalitate, Zola şi-a dat frâu liber propriei sensibilitäti, reuşind să 
schiteze şi romane personale, dominate de lirism şi idei filozofice. Atipice pentru 
creaţia zoliană, aceste scrieri se interpun între cele mai dure şi brutale romane ale 
scriitorului, constituind o oază de linişte, un moment de odihnă pentru mintea 
cititorului, permiţând în acelaşi timp scriitorului o mai mare libertate de expresie şi 
posibilitatea de a-şi demonstra măiestria artistică. Astfel, deşi concepute partial ca 
opere documentare unde preocupările naturaliste nu lipsesc, romanele Greşeala 
abatelui Mouret, O pagină de dragoste, Visul şi Bucuria de a trăi aveau scopul de 
a permite scriitorului să-şi exprime în imagini cât mai plastice şi armonioase ideile 
sale filozofice, dar şi viziunea sa asupra vieții şi iubirii. 

Nota dominantă a operei zoliene este un pesimism sumbru, rezultat în urma 
descoperirii şi reflectării imaginii dezolante a societăţii sfârşitului de secol al XIX- 

lea. Autorul nu pare să mai aibă încredere în nimic, nici în religie, guvern sau 
organizarea socială a vremii. Peste tot el descoperă viciu, interes, răutate, laşitate, 
tare ereditare, putreziciune şi mizerie socială şi umană. Fiecare roman al operei sale 
emană infinita şi apăsătoarea tristețe a vieţii, izvorâtă din pozitivismul şi 
materialismul secolului al XIX-lea. 

Aşa cum fiecare lucru negativ îşi are şi partea lui pozitivă, pesimismul 
exprimat în operă este contrabalansat de un optimism izvorât din bucuria găsirii 
unui remediu la toate suferințele lumii: sănătatea fizică şi mentală, precum şi 
bucuria de a trăi, sugerată de romanul cu acelaşi titlu — Bucuria de a trăi. 
Constituind al 12-lea roman al ciclului, această operă concentrează întreaga 
filozofie a scriitorului şi a operei sale. Secretul supravieţuirii în această lume pare 
să fie sănătatea deplină, abandonul total în voia tuturor plăcerilor şi necesităţilor 
vieții, dar şi supuşenia atât în fața forțelor care determină apariția vieţii, cât şi a 
celor care conduc spre moarte. Forţele naturii nu pot fi considerate nici pozitive, 
nici negative, ele există pur şi simplu şi datoria fiecărui individ este de a li se 
supune. 

Ultimul roman al ciclului - Doctorul Pascal - oferă concluzia, soluţia care 
aduce lumină şi speranţă la capătul a 20 de romane animate de personaje bolnave 
fizic şi psihic: naşterea unui copil sănătos. Căci familia Rougon-Macquart ar fi 
dispărut după mai puţin de un secol, dacă doctorul Pascal nu ar fi avut un copil cu 
nepoata sa, în cadrul unei relații tot nefireşti, care teoretic, predispunea copilul 
acestora la o sănătate precară. Însă cum ambii părinți sunt sănătoşi şi deşi mama se 
îngrijorează în legătură cu arborele genealogic al familiei, rămâne doar speranţa ca 
şi urmaşul să fie sănătos şi să întrerupă lungul şir al bolilor şi dezechilibrelor fizice 
şi mentale ale familiei Rougon-Macquart. 

Din întreaga galerie a romanelor lui Zola, o deosebită importanţă prezintă 
Cârciuma (L Assomoir), cel de-al şaptelea roman al ciclului Familia Rougon- 
Macquart. Într-o perioadă în care lumea era foarte rezervată la capitolul moralitate, 
în ciuda schimbării regimului, romanul a fost acuzat de „pornografie”, „limbaj 
violent” şi „murdărie”. Scandalul imens iscat în jurul romanului i-a adus brusc lui 
Zola atât gloria, cât şi bogăția. Ilustrând lumea muncitorilor căzuţi pradă 
alcoolismului şi depravării, acţiunea romanului se desfăşoară într-un perimetru 
restrâns, într-un spaţiu închis, gravitând în jurul crâşmei lui nea Colombe, o mahala 
mizerabilă, unde singurele distracţii oferite muncitorilor după o zi de muncă sunt 
betiile zilnice şi petrecerile cu ocazia unor sărbători. Univers simbolic şi mitic, 
mediul în care se desfăşoară acţiunea e populat de numeroase figuri pitoreşti, 
reprezentând lumea subterană care frecventează crâşma lui nea Colombe. Tot acest 

furnicar este atras irezistibil de personajul principal al operei — alambicul — care 
personificat fiind, pare un monstru, o creatură fantastică a cărei umbră planează în 
permanenţă asupra locuitorilor din cartier. 

Modest în material narativ, cu o intrigă redusă la minim şi cu puţine indicații 
temporale, romanul Cârciuma pare să evolueze în propria realitate, departe de 
timpul istoric, recuperând parcă modelul riguros al tragediei clasice. 

Dincolo de a fi o operă morală - prin imaginea şocantă a alienării 
muncitorului, personaj care este introdus pentru prima oară în literatură -, 
Cârciuma reprezintă o cotitură în evoluţia limbii franceze literare. Marea reuşită a 
lui Zola constă în faptul că nu s-a limitat la utilizarea limbajului popular presărat cu 
argou numai în dialoguri, ci l-a strecurat şi în naraţiune, prin intermediul stilului 
indirect liber, folosit din belşug în această operă. 

Romanul fără de care opera lui Zola ar fi mult mai puțin valoroasă este 
Germinal, considerat piscul creaţiei sale şi primul roman al proletariatului din 
literatura franceză. Dacă romanul Cârciuma era cel care introducea muncitorul în 
literatură, Germinal aduce un suflu nou, acela al revoltei populare, al revendicărilor 
şi solidarităţii muncitoreşti. 

Având ca sursă de inspiraţie greva minerilor de la Anzin şi sprijinindu-se pe 
câteva lucrări teoretice şi tehnice legate de exploatarea cărbunelui, Zola a realizat o 
operă a cărei măreție se ridică la cea a unei epopei, prin subiectul ales - mizeria şi 
eroismul muncitorilor, dar şi prin mesajul profetic pe care îl transmite. 

Într-o atmosferă în care negrul, culoarea angoasei şi tristetii, pune stăpânire 
pe totul în jur, muncitorii îşi urmează soarta proletară, fiind condamnaţi, fără 
scăpare, la sărăcie, foamete şi o viaţă plină de mizerie şi nenorociri. 

Din cele 40 de capitole, doar un număr de 10 luptă să risipească bezna şi 
posomorala care învăluie apăsător romanul, ale cărui puncte de sprijin sunt o serie 
de antiteze: muncă — capital, belşug — mizerie, burghezi — muncitori, etc. Deşi 
romanul se încheie cu eşecul grevei, nota acestuia rămâne optimistă, iar mesajul e 
acela al încrederii şi nădejdei, pe care lupta minerilor le întreţin vii, pentru a pune 
bazele unei societăţi sănătoase, care să se muleze pe nevoile şi realitățile omului de 
rând. În acest sens, sfârşitul romanului întregeşte sensul cuvintelor „a germina”, 
„germinare”, pe care le conţine şi evocatorul titlul, cuvinte care sugerează 
„germinarea”, dospirea, naşterea unei noi lumi. 

Apogeu al creaţiei zoliene, Germinal oferă descrierea primei greve din 
literatura franceză şi universală, fiind în acelaşi timp şi o împletire a celor mai bune 
aptitudini artistice ale lui Zola şi a crezului său democratic, umanitar. 

I11.5.1.2. LEON HENNIQUE (1850-1935) 


Publicând între anii 1878 — 1890 în jur de 10 romane şi nuvele, Hennique 
sfârşeşte prin a se dedica teatrului. Influenţa naturalismului asupra operei sale se 
manifestă în două romane: La Devouée (1878) şi L Accident de Monsieur Hébert 
(1883). 

Adevărat studiu de patologie psihologică, La Devouée ne arată cum o idee 
fixă, obsesia invenţiei, a creației poate duce la tulburări psihice atât de severe încât 
aceasta poate amorti unul dintre cele mai puternice sentimente umane — 
sentimentul patern. 

L Accident de Monsieur Hebert, un adevărat roman naturalist şi anti- 
romantic, aduce în lumină imaginea grotescă a adulterului şi a pasiunii consumate 
în afara unei relaţii. Pasiunea scriitorului pentru caricatură şi descrieri precise 
aduce în fața cititorului o întreagă galerie de magistrați şi ofițeri proiectati în cadrul 
„natural” de la Versailles. 

Contribuţia lui Hennique la volumul grupului celor cinci s-a realizat prin 
nuvela 

L Affaire du grand 7, care descrie lupta si victoria îndreptată şi obţinută de 
data aceasta asupra ... femeilor. 


HI.5.1.3. PAUL ALEXIS (1847-1901) 


Dintre toţi cei cinci membri ai „grupului de la Médan”, Alexis rămâne în 
istoria literaturii ca discipolul cel mai fidel, ascultător şi entuziast, singurul care a 
crezut până la sfârşit cu înflăcărare în importanţa şi viitorul curentului naturalist. 

Deşi este autorul a zece nuvele, acestea nu prezintă o importanță prea mare, 
ele punând în evidenţă aceleaşi personaje excentrice şi boeme, specifice literaturii 
naturaliste: Le Journal de Monsieur Mure, La Fin de Lucie Pellegrin, L Infortune 
de Monsieur Fraque, Les Femmes du père Lefèvre, etc. 

Chiar dacă a avut întocmai ca şi Hennique un puternic simţ al comicului şi al 
farsei, Alexis s-a rezumat la a prezenta realitatea cât mai putin artistic, pentru el 
naturalismul reducându-se la grija pentru document şi reflectarea cât mai fidelă a 
realităţii. 

Nuvela care se remarcă în opera sa este Apres la Bataille, publicată în Serile 
de la Médan şi care atrage atenţia asupra fragilității virtuţilor femeilor şi asupra 
văduviei care nu poate fi păstrată la nesfârşit. 

[11.5.1.4. HENRY CÉARD (1851-1924) 


Chiar dacă nu a scris decât un roman — Une belle journée (1881), acesta 
constituie punctul de întâlnire a celor mai esenţiale formule naturaliste, constituind 
astfel expresia completă a acestei doctrine. Fiind o reprezentare foarte exactă şi 
realistă a vieţii micii burghezii, romanul este de fapt povestea unui adulter care nu 
s-a produs dar ar fi putut să se producă. 

Cât despre aportul său la volumul comun al scriitorilor médanieni, acesta 
se materializează prin nuvela La Saignée, un episod din sângerosul asediu al 
Parisului şi o caricatură a generalului Trochu. 


IILS.1.5. JORIS-KARL HUYSMANS (1848-1907) 


Temperament visător şi fire sensibilă şi pesimistă, în calitate de om şi 
scriitor, Huysmans urmează o evoluţie şi o traiectorie sinuoasă, pornind de la 
aderarea la curentul naturalist şi sfârşind prin a se dezice de acesta şi a deveni 
mistic în urma unei lungi şi sfâşietoare crize interioare. 

Primele sale romane - Marthe (1876), Les Sœurs Vatard (1879), Croquis 
parisiens (1880), En ménage (1881), À vau l eau (1882), Un dilemme (1887), 
puternic influentate de curentul naturalist, constituie un ansamblu de romane 
documentare, unde orice interes pentru intrigä este redus aproape definitiv. Ceea ce 
este de remarcat e faptul cä fiecare operä este strâns legatä de experienta personalä 
anterioară a autorului. Nu este vorba de goana după documentaţia necesară unui 
anumit subiect, ci de a găsi un subiect corespunzător care să aibă drept suport 
documentaţia deja existentă. Reducându-şi opera la domeniul propriei sale 
existente, Huysmans a reuşit să realizeze o serie de studii, de adevărate albume sau 
fotografii care reproduc o întreagă galerie de amintiri acumulate. 

Împins de o forță interioară şi de un spirit de revoltă şi dezgust cu care şi-a 
trăit întreaga existenţă, scriitorul manifestă o atracţie deosebită față de spectacolele 
macabre şi eroii ciudati, aducând pe scenă lumea boemă a tinerilor artişti. 

Esenţa naturalismului lui Huysmans este însăşi pasiunea sa de a expune 
cititorului o întreagă varietate de tonalități ale sentimentului de dezgust față de tot 
ce îl înconjura. Amplificarea acestui sentiment şi violența senzatiilor artificiale prin 
care scriitorul încerca să compenseze realitatea au acutizat criza sa existenţială şi 
soluţia adoptată a fost mănăstirea. Aceste schimbări s-au repercutat şi în plan 
literar, unde romanele À Rebours (1884) si Là-bas (1891) au pus capăt periplului 
artistic al scriitorului, constituind ruptura sa definitivă de curentul naturalist. 

Ca şi contribuţie adusă activităţii literare a grupului reunit în jurul lui Zola se 
remarcă nuvela Sac au dos, care prezintă războiul dintr-o perspectivă mai putin 
plăcută — cea a spitalului. 


IILS.1.6. GUY DE MAUPASSANT (1850-1893) 


Din grupul scriitorilor medanieni care gravitau în jurul lui Zola, cel mai 
important personaj, după maestru, rămâne Maupassant, o personalitate fascinantă, 
complexă şi uneori, chiar contrastantă. Pentru a înţelege opera lui Maupassant este 
absolut necesară cunoaşterea şi luarea în considerare a evenimentelor care au 
marcat viața scriitorului, dar mai ales fluctuatia stărilor sale sufleteşti şi permanenta 
sa pendulare între agonie şi extaz. 

Dezvoltându-şi personalitatea în mijlocul unui peisaj mirific din Normandia, 
viața lui Maupassant a fost una liniştită, plină de veselie, unde plăcerile de tot felul 
şi instinctele eliberate de orice constrângere se împleteau, lăsând să se întrevadă o 
concepţie de viaţă unde plăcerea fizică şi senzațiile de orice natură păreau să fie 
preocuparea principală. 

Sub atenta îndrumare a lui Flaubert, pentru care era ca un fiu adoptiv, 
Maupassant a încercat să-şi modeleze un stil literar propriu, care să-i permită să 
devină un mare poet. Astfel, purtând amprenta romantismului, primele poeme ale 
scriitorului traduceau dragostea față de locurile natale şi plăcerea de a trăi dând 
frâu liber tuturor dorințelor şi instinctelor. 

Încetul cu încetul, scriitorul a lăsat însă deoparte versurile, pentru a se dedica 
prozei, iar evenimentul care l-a impus definitiv ca prozator a fost publicarea 
nuvelei Bulgăre de seu, contribuţia sa literară la volumul colectiv Serile de la 
Medan. 

Având ca sursă de inspirație o întâmplare adevărată, nuvela schiteazä 
viziunea lui Maupassant asupra societăţii ipocrite şi lipsită de sentimente nobile, 
față de care scriitorul reacţionează printr-o ironie incisivä şi virulentă. Tesutä în 
jurul micutei curtezane Bulgăre de Seu, povestea descrie călătoria întreprinsă de 
aceasta, în timpul ocupaţiei germane, cu o diligentä în care se află numeroase 
persoane reprezentând la scară mică toate păturile sociale. Oprirea diligentei de 
către un ofițer german tulbură liniştea călătorilor, scoțând în evidență adevărata față 
a fiecăruia şi modificând serios relațiile dintre aceştia. 

Punând piatra de temelie a unei cariere de mare succes, nuvela Bulgăre de 
Seu a pregătit terenul pentru apariția marilor opere ale lui Maupassant. Această 

nuvelă a fost dublată de publicarea volumului Duminicile unui burghez din Paris 
(1880), împreună marcând debutul literar al scriitorului. 

Într-o primă etapă a activităţii sale literare — între anii 1880-1883 — 
Maupassant a scris în jur de 300 de nuvele, organizate în 18 volume, dintre care 
două postume. Primele volume de nuvele — Casa Tellier (1881), Domnișoara Fifi 
(1883) şi Poveştile becatei (1883) — scot în evidență preocupările filozofice ale 
scriitorului, dar şi ura sa pentru burghezie, ceea ce constituie de fapt nota 
dominantă a operei sale. 

Scriitorul foloseşte nuvela Casa Tellier (1881) şi cele care urmează — În 
Familie (1881) şi Povestea unei slujnice de fermă (1881) — drept teren de expunere 
şi câmp de bătălie împotriva anumitor instituţii, clase sociale şi concepții 
contemporane lui: religia, legile, secolul al XVIII-lea şi atitudinea romantică, 
burghezia, etc. Aceste nuvele, care trădează nemulţumirea scriitorului şi constituie 
un mijloc de protest împotriva realitätilor vremii, se împletesc şi sunt 
contrabalansate de cele care exaltă viața simplă, cu bune şi cu rele, unde portretele 
caricaturizate sunt dublate de descrieri de peisaje şi scene idilice. 

Odată cu debutul în a doua etapă a activității sale literare — 1883-1890, 
Maupassant începe să se îndepărteze de curentul naturalist la care aderase 
împreună cu grupul de la Medan. 

Foarte apropiat de tonalitatea nuvelelor, romanul normand prin excelență 
rămâne O viaţă (1883), punct de convergenţă al multor povestiri despre nobili de 
țară leneşi, desfrânati şi brutali, despre soțiile lor claustrate în castele dărăpănate şi 
despre fiii lor refugiați la Paris, unde ajung epave ruinate. Romanul are în centru 
existența ternă şi gri a eroinei principale, Jeanne, precum şi seria de dezamăgiri şi 
deziluzii suferite de ea ca şi copilă, femeie, mamă, toate fiind în esenţă dure critici 
aduse la adresa societăţii moderne. 

În ciuda faptului că a scris în jur de 300 de nuvele, Maupassant s-a limitat la 
nu mai mult de 6 romane. Dintre acestea, cel mai bun pare să fie Bel-Ami (1885), 
un evantai de scene din viaţa jurnaliştilor, având în centru figura unui aventurier cu 
succes la femei şi lipsit de scrupule, fapt care îl ajută sa-și atingă toate telurile. În 
acest roman, Maupassant se concentrează asupra indivizilor şi sub influența 
prietenului său P. Bourget (care se ocupa de psihologia experimentală), acesta 
reintroduce studiul psihologic, respins de curentul naturalist. 

Precizam anterior că diferitele evenimente marcante din viaţa scriitorului şi- 
au pus puternic amprenta asupra creaţiei sale literare. Aşadar, după succesul 
înregistrat cu acest roman, viaţa lui Maupassant s-a schimbat simțitor. Mica avere 
acumulată îi oferea un oarecare confort financiar şi psihologic, atrăgându-l tot mai 

mult spre o viaţă de plăceri, spre frecventarea saloanelor, unde majoritatea 
persoanelor vrăjite de farmecul său erau femei. Aflat tot mai mult sub influenţa 
feminină, care însuflețea viaţa mondenă şi îl împingea spre a reflecta în operă ceea 
ce este diferit şi frumos, Maupassant se vede prins între două tendinţe care îşi 
reclamă în aceeaşi măsură dreptul la reprezentare: tendinţa veche, care cerea doar 
reflectarea realului şi căreia scriitorul dorea să i se supună, iar de cealaltă parte 
noile obiceiuri, împrumutate din lumea mondenă. Acest antagonism al celor două 
atitudini se reflectă după apariţia romanului Bel-Ami, în toate romanele lui 
Maupassant. 

Următorul roman - Mont-Oriol (1886) - este romanul unei stațiuni balneare, 
care se evidenţiază însă nu atât prin intrigile tesute între cei care îşi petrec vara 
acolo - medici, pacienți, afacerişti, în general oameni bogați - cât prin tabloul 
lansării unei noi localități cu ape curative. Roman de moravuri, întocmai ca şi 
precedentele, Mont-Oriol infuzează o doză mai redusă de spirit critic în evaluarea 
elementelor şi fenomenelor negative ale societăţii. În acelaşi timp, opunându-se 
doctrinei naturaliste, pe care o îmbrăţişase atâta vreme, scriitorul pictează femei şi 
bărbați care nu sunt ca ceilalți, care se remarcă prin ceva deosebit. 

Probabil romanul cel mai reuşit al scriitorului şi cel care se bucură de o 
prefaţă exact ca un adevărat manifest al realismului de tradiţie flaubertiană rămâne 
Pierre si Jean (1888), un roman plin de obiectivitate, care expune fidel ceea ce se 
petrece de obicei în viață şi schiteazä un soi de teorie despre roman a scriitorului: 
„Au lieu d'expliquer longuement l'état d'esprit d'un personnage, les écrivains 
objectifs cherchent l'action ou le geste que cet état d'âme doit faire accomplir 
fatalement à cet homme dans une situation déterminée. Et ils le font se conduire de 
telle manière, d'un bout à l'autre du volume, que tous ses actes, tous ses 
mouvements soient le reflet de sa nature intime, de toutes ses pensées, de toutes ses 
volontés ou de toutes ses hésitations. Ils cachent donc la psychologie au lieu de 
l'étaler … Le roman éxecuté de cette façon y gagne en sincérité” ?® Romanul 
deschide seria unor opere oarecum diferite de celelalte, deoarece pune accentul pe 
studiul evoluţiei sufleteşti a unor personaje răvăşite de o dramă, în cazul nostru 
drama medicului Pierre Roland fiind îndoiala asupra paternităţii fratelui său, Jean. 

Ultimele două romane — Tare ca moartea (1889) şi Inima noastră (1890) — 
constituie romane psihologice, personale, confidentiale chiar. Pe fondul unor scene 
din viaţa mondenă, schitate cu lejeritate, comentariul psihologic invadează totul, 
punând în lumină frământările sufleteşti ale personajului principal, care oricum s-ar 

numi, ascunde imaginea scriitorului însuşi, sub toate formele sale: romancier, 
amator, om monden. 

Astfel, în romanul Tare ca moartea (1889), obiectul analizei psihologice este 
pictorul Olivier Bertin şi vechea sa legătură cu o doamnă din înalta societate, căreia 
îi făcuse portretul odinioară. Această legătură se stinge încetul cu încetul nu din 
suficiența sau lipsa de potential a relaţiei, ci datorită transferării afecțiunii asupra 
fiicei iubitei, imagine vie a acesteia, aşa cum o cunoscuse şi o plăcuse cu multi ani 
înainte. Inima noastră (1890) este, în schimb, romanul geloziei, al deznădăjduirii 
unui personaj monden, Michele de Burne, părăsit de o iubită cochetă şi capricioasă. 

Având acelaşi punct de plecare - realitatea contemporană, cea socială şi 
răsfrângerile ei asupra frământărilor sufletelor omeneşti, nuvelele şi romanele lui 
Maupassant trădează viziunea sa asupra lumii şi umanităţii. 

Traducând fidel evoluţia concepţiilor scriitorului şi fluctuatia zbuciumului 
său sufletesc, opera sa urmează o traiectorie sinuoasă, pornind de la exprimarea 
unui sarcasm şi a unei ironii virulente, evoluând apoi către sentimente de 
înduioşare şi milă îndreptate în special asupra burgheziei, pentru ca în final, opera 
sa să emane toată gama de neliniști personale. În schimb, în spatele acestor 
atitudini, în aparență contradictorii, se află acelaşi fond de idei, iar ritmul 
exprimării acestora este însuşi ritmul evoluţiei sănătății fizice a scriitorului. 

Întreaga operă a scriitorului stă sub semnul pesimismului, cu atât mai mult 
cu cât începând cu anul 1883, Maupassant a fost atras tot mai mult de doctrina lui 
Schopenhauer. Viaţa sa, şi implicit creaţia sa literară, sunt marcate de nenumăratele 
sale oscilări, negări, refuzuri, îndoieli şi frământări. Printre negările fundamentale 
ale scriitorului se află cea legată de ideea de Dumnezeu, exprimată în ultima sa 
operă, rămasă neterminată datorită nebuniei sale — L Angelus (1891). Această operă 
are în centru imaginea unui medic materialist care respinge cu vehementä ideea de 
divinitate şi cea a unui preot ciudat care susține ideea că Isus este o victimă a lui 
Dumnezeu, în sensul că a primit o falsă misiune din partea acestuia, şi anume aceea 
de a oferi iluzii oamenilor. 

În concepția sa, universul este un iures de forte dezläntuite, iar ştiinţa nu 
reuşeşte decât să constate, prin mijloace rudimentare şi îndoielnice, doar mici 
frânturi din succesiunea acestora. Progresul este o himeră, iar omul, o biată ființă 
umană, putin mai evoluată decât celelalte ființe însuflețite. Sentimentul 
inferioritätii fiinţei umane se manifestă la Maupassant prin oroarea fizică față de 
om. 

Toate aceste tăgăduiri şi concepţii pesimiste, hrănite de numeroasele angoase 
şi obsesii ale scriitorului — solitudinea omului, limitarea simţurilor umane, interesul 

exagerat față de problema magnetismului şi a hipnotismului, halucinatiile sale 
vizuale, teama de bătrâneţe, spaima teribilă față de moarte — s-au manifestat la 
Maupassant prin dereglarea sa psihică şi degradarea fizică. Progresul lent şi surd al 
bolii, instalarea nebuniei şi „glasul” morţii auzit de scriitor de nenumărate ori de-a 
lungul anilor, l-au adus pe acesta în pragul sinuciderii, unica soluţie plauzibilă de a 
scăpa de povara realității. 

Izvorâtă din evoluţia bolii psihice a scriitorului, o întreagă galerie de 
„nebuni” îşi fac apariţia în creaţia acestuia, reprezentând fiecare o transpunere, 
împinsă la limită, a propriilor senzații ale lui acestuia. Toate aceste personaje, 
înainte de a ajunge la nebunie, gândesc ca şi scriitorul, acționează ca şi el, făcând 
aceleaşi alegeri şi parcurgând acelaşi traseu în viaţă. Întreaga lor existenţă este o 
lungă serie de excese şi o căutare înfrigurată a senzatiilor de tot felul, care în final 
ajung să-i distrugă. Astfel, unii se sinucid, obosiţi de monotonia existenţei, în timp 
ce alții, mai putin categorici şi curajoşi, se mulțumesc să rămână cu ura lor de 
natură filozofică şi existenţială. 

Demn reprezentant al generaţiei naturaliste, Maupassant a reuşit să transpună 
în plan literar gustul secolului său pentru reflectarea întocmai a realului, sfârşind 
însă, prin a se detaşa de acestă abordare literară, pe care a ajuns să o critice şi să o 
considere incompletă şi tristă. În ciuda acestei atitudini schimbătoare faţă de 
naturalism, acesta a reuşit, totuşi, să cadă în „plasa” acestui curent, întruchipând el 
însuşi, bineînţeles involuntar, un caz de dereglare fizică şi mentală, care făcea la 
acea vreme deliciul scriitorilor naturalişti. 


IIL.6. Personajul naturalist 


HI.6.1. Omul nou al secolului al XIX-lea 

Mutatiile celei de-a doua jumătate a secolului al XIX-lea au adus din nou în 
centrul atenţiei imaginea fiinţei umane, însă într-o ipostază cu totul nouă şi inedită. 
O bună înţelegere şi redare a acestei noi ipostaze impune o scurtă trecere în revistă 
a evoluţiei omului de-a lungul vremii. Încă din cele mai vechi timpuri, eforturile de 
înțelegere a misterului fiinţei umane au determinat formularea a nenumărate 
întrebări care vizau existenţa acestei făpturi neobişnuite: „Cine sunt eu?”, „Cum se 
explică existenţa mea pe Pământ?” dar mai ales „Care este scopul vieţii mele în 
această lume?” 

Ambitionându-se să găsească răspunsuri la toate aceste întrebări, înteleptii şi 
învățații tuturor timpurilor s-au aplecat profund asupra problematicii omului, 


158 


Naturalismul — copilul rebel al realismului 


ajungând la concluzii mai mult sau mai puţin favorabile acestei fiinţe unice, care se 
deosebeşte de orice altă creatură din această lume. Astfel, Platon definea omul ca 

„un animal biped, fără pene şi cu unghii mari”, Aristotel studia omul în 
manifestările şi relațiile sale sociale, concluzionând că „omul este un animal 
politic”, o fiinţă natural sociabilă. După Pascal, omul nu este decât „o trestie, cea 
mai slabă din natură ”, o trestie bătută de vânturile vijelioase ale vieţii, un fir de 
nisip purtat de ici-colo prin furtuna existenţei sale, dar el este „o trestie 
cugetătoare ”, idee care anticipează teoriile altor filozofi cum ar fi Descartes, în 
viziunea căruia trăsătura fundamentală a omului este rațiunea iar ființa umană este 
astfel un „homo cogitans”, o creatură care gândeşte, se îndoieşte, înțelege, face 
afirmaţii, neagă, are dorinţe, imaginație, sentimente şi mai ales visează. 

Concluziile acestor căutări au fost redate apoi prin cea mai nobilă formă de 
exprimare — arta, ale cărei faze, în ciuda evoluției sale sinuoase de-a lungul vremii, 
au în comun reprezentarea omului în diverse aspecte şi în cadrul diferitelor 
concepții şi curente. Pornind de la idealismul egiptean în cadrul căruia găsim tipuri 
alegorice şi simbolice, arta a evoluat spre idealismul grec, care nu mai evidenția un 
tip uman generic, reprezentativ pentru întreaga rasă umană, ci tipuri particulare, 
caracterizate de vârstă, sex, clasă socială, ocupaţie, pasiuni dominante şi trăsături 
caracteristice. În Evul Mediu, arta lăsa în plan secund frumuseţea formei corporale 
şi a trăsăturilor fizice, subliniind frumuseţea sufletului cu virtuțile sale şi aspirațiile 
sale mistice. Odată cu intrarea în Renaştere însă, idealismul ambiguu al acestei 
perioade servea cultului păgân al frumuseţii plastice. Dar evoluţia artei nu s-a oprit 
aici ... În timp ce în iluminism se elogia omul rațional cu toate trăsăturile sale 
cognitive care-l deosebeau de orice altă ființă de pe acest pământ, romantismul 
scotea în evidență omul romantic, cu tot ce avea el mai subiectiv, personal şi 
sentimental. 

Reflectând evoluţia omului de la stadiul de animal la cel de „homo 
cogitans”, concepțiile filozofilor din toate timpurile convergeau tot mai mult spre 
ideea că ceea ce deosebeşte omul de alte fiinţe este tocmai raţiunea, capacitatea de 
a gândi, de a nu lua decizii dictate de instinct, de a face deosebire între bine şi rău. 
Deşi călătoria ființei umane de la întunericul minţii spre „lumină” s-a realizat pe o 
traiectorie ascendentă, atingând punctul culminant în „secolul luminilor”, evoluţia 
acesteia a luat brusc o turnură violentă în secolul al XIX-lea, atunci când a fost 
aruncată înapoi cu mii de ani şi redusă la funcţiile sale biologice. 

Într-adevăr, în secolul ştiinţei, acest regres al ființei umane nu a trecut 
neobservat, ba chiar a fost reflectat în artă cu o mare receptivitate şi promptitudine. 
Declicul marii schimbări artistice a fost produs de apariţia tabloului-manifest al 

realismului - L'Enterrement à Ornans (Gustave Courbet), care simboliza 
„înmormântarea” romantismului, dorindu-se a fi o reacţie brutală faţă de toate 
canoanele perioadei precedente. Jelirea romantismului nu s-a bucurat de prea mult 
răgaz, căci cuplul realism-naturalism, fără de care nu putem vorbi despre a doua 
jumătate a secolului 19, l-a înlocuit cu rapiditate în memoria colectivă, detaşându- 
se total de curentele precedente prin ridicarea la rang de religie a fidelității absolute 
față de real. 

Sustinând respingerea imaginaţiei, Zola - părintele naturalismului - afirma: 
„Umanitatea a traversat deja două stadii: cel al sentimentelor şi cel al raţiunii. 
Acum, ea intră în etapa experienţei”. Fruct firesc al noii societăţi democratice şi al 
secolului ştiinţei, curentul naturalist este urmarea unei evoluții normale a lucrurilor, 
căci „societăţile sunt cele care determină evoluţiile literare”. 

Fiind parcă o oglindire a teoriei lui Spengler conform căreia istoria 
evoluează în cercuri şi orice evoluţie atinge un punct maxim urmat apoi de un 
moment de decădere, a doua jumătate a secolului al XIX-lea constituie momentul 
de cotitură al evoluţiei umane, punând în centru o ființă nouă, necunoscută, un 
produs al noilor condiții social-istorice. Omul secolului al XIX-lea este produsul 
evenimentelor şi transformărilor apărute în această perioadă în Europa occidentală, 
mai ales în Franţa, ecoul unei societăți dominată de pozitivism, mercantilism şi 
dezvoltare economică şi socială. 

Rezultat al împletirii ideilor, teoriilor şi concepțiilor novatoare ce stau la 
baza unei lumi noi, omul secolului al XIX-lea încearcă să supravieţuiască pe 
terenul frământărilor şi zbuciumului epocii sale. În acest sens, pozitivismul, 
materialismul şi pragmatismul acestui secol duc o luptă acerbă pentru a-şi depune 

„sămânţa roditoare” într-o parte cât mai mare a ființei umane. În cele ce urmează, 
vom analiza şi noi influența pe care aceste forte au exercitat-o asupra evoluției 
omului nou al secolului al XIX-lea. 

Refuzând să admită minții omeneşti posibilitatea unei cunoaşteri teologice 
sau metafizice şi limitând cunoaşterea la fenomene, pozitivismul reprezintă 
„fundația” pe care se va construi încetul cu încetul omul modern al veacului al al 
XIX-lea. 

În lumina pozitivismului comtian, concepţiile anterioare despre lume şi om, 
marile sisteme de natură poetică, teologică sau metafizică, sunt demontate piesă cu 
piesă, înlocuite fiind de imaginea unei lumi în care prevalează faptele de experiență 
şi unde totul poate fi explicat pe cale ştiinţifică. Rolul divinității este estompat la 
maxim în această lume, căci Dumnezeu nu mai este considerat supremul arhitect al 
lumii, al templului dumnezeirii, „motorul primordial” al acestei lumi. În acest 

univers nu există hazard, nici iniţiativă supranaturală, un determinism riguros şi o 
înlănțuire nesfârşită de cauze şi efecte guvernând atât fenomenele naturii, cât şi 
activitatea umană. 

În acest univers se desprinde o fizică naturalistă care reuneşte într-o viziune 
comună lumea animată şi cea inanimatä: viaţa este percepută ca un mecanism şi ca 
o sumă de energii, în timp ce întreaga materie se umple de un suflu vital. 
Rezultatul acestei viziuni este un panteism generalizat, care se sprijină pe ideea 
luării în considerare a forţelor vieţii şi ale mişcării. În evoluţia şi devenirea lor 
istorică, natura şi omenirea se conformează unei energii primordiale, unui impuls 
raţional, unei Vointe care constituie după Schopenhauer „esența cea mai intimă, 
nucleul oricărui lucru individual şi, de asemenea, al întregii existente”, 
manifestată atât în forţele oarbe ale naturii cât şi în acţiunea deliberată a omului. 
Aflându-se la antipodul inițiativei voluntare, Voința schopenhauerianä este 
nepremeditată, neinteligentă, instinctivä şi inconștientă, incluzând toate forțele 
lumii şi ale naturii, fie ele conştiente, semi-conştiente sau inconştiente. 

Aşadar, sub impulsul acestei Vointe sau „intenţii” primordiale, al forței 
motrice care pune totul în mişcare, în natură şi în lumea înconjurătoare „totul 
curge” - după cum remarca şi Heraclit, totul se transformă, nimic nu rămâne 
neschimbat. Structura rațională a universului se traduce şi în planul devenirii printr- 
o dezvoltare progresivă. Lumea e asimilată cu o piramidă de forme, de reprezentări 
şi o suită de stări având în ele însele raţiunea existenţei şi succesiunii lor. În toate 
domeniile, viaţa nu este decât „idee în mers”, realizarea progresivă a unui principiu 
raţional. Însă „curgerea”, devenirea şi înfăptuirea lumii se realizează pe o 
traiectorie bine definită şi determinată de anumite legi supreme care guvernează 
totul. 

Una dintre aceste legi a fost formulată în 1859 de Charles Darwin în lucrarea 
sa Originea speciilor şi susţine ideea că ființele vii derivă din aceeaşi specie 
străveche care s-a diversificat în timp. Originea acestei variaţii trebuie găsită în 
mediul înconjurător, care joacă un rol important, deşi în mod indirect. Trei 
fenomene sunt determinante în evoluţia speciilor: sistemul reproducător, ereditatea 
şi corelarea creşterii. Pentru Darwin, natura are aceeaşi activitate ca un cultivator: 
„prin selecţie eu înțeleg alegerea de către indivizi a unei anumite calităţi care este 
dorită. Trebuie să fi existat o selecţie inconștientă încă din timpuri străvechi, în 
special pentru a păstra fiecare animal care este folositor fiecărei rase umane în 
condiţiile cele mai deosebite”. Această selecție naturală reprezintă rezultatul unei 
lupte aprige pentru viață, care face ca unii să supravieţuiască şi alții să dispară. 

Speciile supraviețuitoare evoluează şi se transformă pe baza unor mecanisme de 
selecţie naturală şi a transmiterii ereditare a trăsăturilor moştenite. 

Însă ambițiile programului scientist nu se limitau la explicarea universului 
material, ci mergeau mai departe, încercând să descifreze misterul fiinţei umane. În 
acest sens, Hippolyte Taine este primul scientist care a aplicat asupra omului toate 
teoriile legate de determinism şi moştenirea ereditară. Încercând să înțeleagă omul 
în funcţie de experienţele istorice şi sociale pe care acesta le-a trăit, Taine ajunge la 
concluzia că rasa, mediul şi momentul istoric (race, milieu et moment) reprezintă 
factorii esentiali ai determinismului uman. Într-adevăr, dacă Darwin susţinea că 
omul a evoluat din aceeaşi specie străveche diversificată ulterior sub influența 
mediului geografic şi climatic în care aceasta şi-a dus existența, Taine merge mai 
departe, subliniind că această evoluţie a avut drept rezultat formarea unor rase 
(races), înţelese mai degrabă cu sensul de popoare, ai căror membri împărtăşesc 
acelaşi set de predispoziţii culturale şi spirituale, fără ca aceştia să conştientizeze 
sau să poată acţiona în vreun fel împotriva manifestării acestora. Mai mult decât 
atât, deoarece este imposibil ca indivizii care compun acelaşi popor să aibă o 
evoluţie identică, diferenţele dintre aceştia sunt asigurate de mediu (milieu), adică 
de împrejurările particulare care deformează sau dimpotrivă dezvoltă acel set de 
predispoziti împărtăşite şi moştenite de toți membrii. Pentru a desăvârşi triada de 
determinări aplicate omului secolului al XIX-lea, Taine adaugă un ultim element — 
momentul (moment), adică întreaga panoplie de experiențe şi trăiri acumulate, 
coroborate cu un moment istoric bine determinat. Legat de această idee, un fapt 
demn de notat este acela că multi critici ai acestei teorii au asociat ideea 
momentului cu cea de Zeitgeist, adică acel spirit, climat sau atmosferă culturală, 
intelectuală, etică, spirituală, socială şi politică specifică unei anumite epoci, care 
îşi pune inevitabil amprenta asupra ființei umane. Extrapolând aceste idei, Taine a 
încercat chiar şi o abordare ştiinţifică a literaturii, dovedindu-se un adevărat 
sociolog pozitivist atunci când susținea că literatura în general şi opera literară în 
particular sunt rezultatul mediului în care evoluează un artist şi o bună înţelegere a 
acestora implică neapărat o atentă cercetare a epocii şi mediului din care provine 
autorul. 

Prins în chingile odioase ale determinismului, omul veacului al al XIX-lea 
porneşte de cele mai multe ori în viață cu un dezavantaj major, iar avântul vieții 
sale se reduce, potrivit concepţiei filozofice schopenhaueriene, la acel instinct de 
supravieţuire, la acel impuls de neexplicat şi de neînfrânat care îl împinge înainte 
pe drumul vieţii. Mânat de forța oarbă a Vointei care stimulează omul să nu se 
oprească din călătoria sa contra cronometru prin viață, ființa umană se trezeşte în 

vâltoarea unor infinite reprezentări ale realităţii, pe care încearcă cu sete să le 
„soarbă” dintr-o înghițitură. Deşi Schopenhauer evidenția rolul primordial al 
intelectului, a cărui funcție principală - intuiţia - permitea omului să deducă 
relaţiile de cauzalitate dintre diferitele forme de manifestare a materiei, oferindu-i 
acestuia şi abilitatea de a se autoanaliza şi autocorecta în vederea atingerii unor 
scopuri nobile, acelaşi filozof recunoştea că trupul uman se dovedeşte cea mai 
potrivită metodă de experimentare directă, nemijlocită şi intensă a realității 
imediate, prin dezläntuirea instinctualitätii şi dorințelor primare, a căror finalitate 
este conservarea şi perpetuarea speciei. Experimentând zi de zi cu disperare 
relativismul şi nestatornicia manifestărilor realității şi incapacitatea de a ţine pasul 
cu ritmul devenirii acesteia, ființa umană se vede aruncată într-o stare de agitație şi 
o căutare permanentă, deşi uneori nedefinită, într-o neobosită încercare de 
împlinire a dorințelor de natură emoțională, dar mai ales fizică, pe care însă lupta 
pentru existenţă le lasă nesatisfăcute. Această căutare frenetică şi nerăsplătită a dat 
naştere unui pesimism halucinant, care conturează imaginea unei existente iluzorii, 
efemere, inconstante, ce îi prilejuieşte ființei umane doar trăiri şi experiențe 
vremelnice. 

Odată cu declararea trupului uman drept mijloc ideal de experimentare a 
realităţii, Schopenhauer anticipa oarecum revitalizarea unor concepţii filozofice 
acoperite până la acea vreme de colbul istoriei. Puntea de legătură cu aceste 
concepții fiind astfel creată, Ludwig Feuerbach reaprinde scânteia empirismului şi 
senzualismului, care pe fondul materialismului celei de-a doua jumătate a secolului 
al XIX-lea prind forţă pentru a aduce în prim-plan omul fizic, biologic, plămădit 
din carne şi oase, ai cărui „soldaţi” obedienti - senzațiile şi percepțiile — asigură 
modalitatea sigură şi nemijlocită de sondare a realității înconjurătoare. Această 
repunere în drepturi a omului concret a adâncit definitiv la acea vreme prăpastia 
dintre rațiune şi instincte, care îşi disputaseră aprig întâietatea în dominarea ființei 
umane. 

Fie că este vorba de materialism, pozitivism, darwinism, empirism sau 
senzualism, toate aceste concepții filozofice şi-au ascuţit daltele pentru a ciopli o 
porțiune cât mai mare a ființei umane, reuşind împreună o sculptură nouă, unică, ce 
întruchipează ființa umană ca exponent al spiritului sfârşitului de veac al XIX-lea. 


HI.6.2. Clasificarea personajului naturalist 
Această lume materialistă, predeterminată de o multitudine de factori care 
lasă foarte puţin loc libertăţii umane, are în centru omul şi încercările sale disperate 

de a-şi găsi locul într-un univers complet nou. Într-adevăr, dincolo de punerea în 
lumină a noii societăţi a secolului al XIX-lea, curentul naturalist sondează ființa 
umană, acest „nou-născut” al unei lumi în care condiţiile istorice, dar mai ales 
anumiți factori care se manifestă împotriva voinței umane - ereditatea şi 
temperamentul, par să-i fixeze de la bun început traiectoria sinuoasă. Purtând 
amprenta unei societăţi în care ştiinţa, progresul şi banii par să pună totul în 
mişcare, ființa umană se detaşează net de imaginea idealistă a omului, aşa cum era 
ea schitatä de curentele artistice anterioare. 

Termenul naturalism aduce cu sine noutatea necesităţii redării a tot ceea ce 
se desprinde din realitate, inclusiv a tabuurilor sociale - sexualitatea, corpul uman 
şi banii, toţi oamenii şi toate clasele sociale câştigându-şi astfel dreptul la 
reprezentare. Această turnură revoluţionară în domeniul literar dezläntuie energiile 
creatoare ale scriitorilor naturalişti, materializate într-o varietate de personaje care 
încorporează atât eroi individuali, ce îşi poartă cu stoicism „crucea” pe drumul 
anevoios al vieţii, cât şi — surpriză! — un personaj nou-nout, personajul-multime, 
umanitatea în masă. Apariţia acestui nou tip de personaj nu este deloc 
surprinzătoare în secolul al XIX-lea, epocă în care cuvântul „popor” revine cu 
insistenţă în discursul politic şi în care presiunea maselor populare se impune ca o 
realitate şi ca o ameninţare. În acelaşi timp, reprezentarea poporului este justificată 
de îndatorirea de suflet pe care o are opera de artă de a ilustra realitatea epocii 
dominate de burghezie, cea care înăbuşise în sânge iluziile republicanilor de la 
1848. Personajul-multime este, aşadar, preluat rapid de istorie, dar mai ales de 
literatură, unde acesta ia forma unor grupuri de grevisti (Germinal), artişti, eroi 
salvatori (Prăpădul), muncitori, precum şi a unor râuri pestrite de trecători care 
animă zilnic oraşele, prilejuind autorilor descrieri fidele redate cu nesat, în virtutea 
unei atotcuprinzătoare „viziuni ochi de muscă'2%, care vizează zugrăvirea 
multitudinii de aspecte ale societăţii. În acest sens, Zola se dovedeşte un 
incomparabil creator de fresce sociale, evocator de mulțimi de oameni în mişcare, 
cu toată diversitatea îmbrăcămintei, atitudinilor şi chipurilor acestor personaje 
(Germinal, Pământul şi Prăpădul). 

Literatura realistă şi naturalistă lasă să se întrevadă dorinţa de a răsturna 
regimul opresiv al vechii ierarhii a subiectelor. Nu numai că poporului i se acordă 
acum „dreptul la roman” (Erich Auerbach), adică la o abordare serioasă, ci asistăm 
chiar la o schimbare totală de perspectivă şi la o reorientare a romanului în jurul 
acelei părți a societăţii rămase la periferia reprezentării şi care, din acest motiv, era 


26 AI. Proulx, Aspects épiques des ,, Rougons-Macquart” de Zola, Paris: Mouton & Co, The Hague, 
1966, p.69. 

complet neglijată. Mesajul scriitorilor romantici trăda o anumită confuzie în 
legătură cu noțiunea de popor, care nu trebuia identificată cu „clasele periculoase”, 
adică cu proletariatul alarmant din oraşe, care aparţinea viitorului. 

Însă cel mai adesea avem de-a face cu monografii, tesute în jurul unui singur 
personaj, fapt indicat chiar de titlul acestora: Thérèse Raquin (Zola), Germinie 
Lacerteux (Fraţii Goncourt), O Viaţă (Maupassant). 

Pornind de la analiza vieții sociale, scriitorii naturalişti pun în lumină noi 
tipuri de personaje, private de puterea şi libertatea care caracterizau eroii romanului 
traditional. Nu mai avem de-a face aici cu eroii şi eroinele tragediei clasice, rupti 
total de realitatea cotidiană şi de orice atingere exterioară şi care evoluează într-un 
cadru purificat, ideal pentru exprimarea pasiunilor lor. Este momentul când se 
renunță la separarea stilurilor şi când o întreagă pătură marginalizată a societății 
accede la reprezentare. Astfel, personajele ideale schitate de curentele anterioare, 
care evoluau parcă într-o lume superioară, de poveste sau legendă, se retrag în faţa 
omului din popor, ce poartă puternic în el amprenta tuturor factorilor care l-au 
determinat. 

Scrutând cu privirea lor de sociologi lumea în continuă fierbere şi 
transformare a secolului al XIX-lea, scriitorii naturalişti au reuşit să contureze 
foarte clar şi precis universuri sociale închise în ele însele, închistate în moduri de 
funcţionare unice, particulare, ce pot oferi descrierii scene puternice şi viziuni 
halucinante, rămase pe veci în memoria curioşilor care îndrăznesc să le pătrundă 
intimitatea. Astfel, trei mari universuri sociale se împletesc pentru a oferi o imagine 
cât mai completă şi fidelă a societăţii secolului al XIX-lea: universul claselor 
burgheze (Banii, Excelența Sa Eugène Rougon, Pot-Bouille), cel al claselor 
populare (Cârciuma, Germinal, Pământul, Bestia umană), fără a uita „lumea 
aparte”, plină de culoare şi zgomot a prostituatelor, criminalilor, preoţilor şi 
artiştilor (Nana, Bestia umană, Creaţia, Greşeala abatelui Mouret). 

Estompând la maxim evocarea mediilor ţărăneşti şi conturarea imaginii 
ţăranului, opera naturalistä schiteazä trei tipuri sociale privilegiate: artistul, 
prostituata şi militarul. 

Demn reprezentant al lumii boeme a secolului al XIX-lea, artistul dezvăluie 
un univers misterios, plin de farmec şi culoare, oferind posibilitatea romancierilor 
naturalişti de a reveni asupra propriilor lor experienţe, descriindu-se pe ei înşişi în 
mod indirect sau ilustrând condiţia artistului prin romane ca: Manette Salomon sau 
Charles Demailly (Fraţii Goncourt), Fraţii Zemganno (Edmond de Goncourt), 
Sapho (Daudet), În răspăr (Huysmans) sau Creaţia (Zola). 

Două spaţii sau zone de inițiere socială, pe cât de misterioase pe atât de 
terifiante — bordelul şi cazarma — sunt animate de tot atâtea personaje puternic 
individualizate: prostituata şi militarul. Constituind o verigă slabă a societăţii, de 
vreme ce este îngenuncheată de o mare parte a forțelor de descompunere care 
răvăşesc societatea secolului 19, prostituata ne introduce în lumea obscură a 
personajelor marginale, unde lupta zilnică pentru supravieţuire este dură şi 
necruțătoare. Astfel, Gervaise (Cârciuma, Zola), Renée (Goana după pradă, Zola), 
Jeanne (O Viaţă, Maupassant), Nana (Nana, Zola), Marthe (Marthe, Huysmans) 
sau Elisa (La Fille Elisa, Edmond de Goncourt) ilustrează destinul tragic al 
„fetelor”, al femeilor neputincioase, care luptă fără succes să iasă din obscuritatea 
vieții pe care o duc. 

La polul opus al „romanului prostituţiei” se află romanul destinului 
masculin, adică romanul militar, „romanul cazarmei”, tratând problema serviciului 
militar şi a ierarhiei militare, având în centru imaginea unui personaj masculin 
obsedat şi el de ideea eşecului, prins fiind între visele de măreție şi constatarea 
realității mizerabile. Exemplele reprezentative pentru acest tip de personaj sunt 
relativ numeroase: Prăpădul (Zola), câteva din nuvelele lui Daudet şi Maupassant, 
precum şi cele din ciclul Les Soirées de Medan. 

În afară de cei trei piloni de susținere ai operei naturaliste (artistul, 
prostituata şi militarul), alte personaje recurente - muncitorul industrial, directorul 
de uzină, patronul, preotul, omul de ştiinţă, inventatorul, medicul, omul politic - 
completează galeria de tipuri umane care însuflețesc mediile caracteristice 
civilizației moderne: marele oraş, uzinele, atelierele, marile magazine, spitalele, 
laboratoarele, morgile, închisorile şi toate instituţiile economice şi sociale ale 
acestui univers. 

Un personaj cu statut aparte se remarcă în melanjul viu al caracterelor 
naturaliste — servitorul / servitoarea — personaj pe de o parte marginal, dar şi 
capabil, printr-o flexibilitate şi mobilitate neobişnuite, de a-şi face apariţia în toate 
mediile şi treptele sociale. Descendent al valetilor lui Molière, Lesage sau 
Beaumarchais, care înşelau, minteau, furau şi îşi ajutau stăpânul în teserea a 
nenumărate intrigi, servitorul secolului al XIX-lea nu poate fi încadrat, practic, în 
nici o clasă socială. Este greu ca acest personaj să acceadă la rangul de erou, căci 
dacă s-ar întâmpla acest lucru, el nu şi-ar mai merita numele de servitor. El provine 
de undeva, dar are o evoluţie plată, neremarcându-se prin nimic şi neavând nici un 
mesaj de transmis. În schimb, dinamismul şi perindarea sa neobosită prin toate 
straturile şi mediile sociale oferă autorului naturalist pretextul ideal de a da la o 
parte perdeaua şi a arunca o privire în interiorul tuturor zonelor sociale, cu scopul 

de a întregi fresca socială a epocii pe care acesta îşi propune să o realizeze înainte 
de toate. 

Un ultim tip de personaj, de rang net inferior celor expuse mai sus însă 
interesant prin noutatea abordării sale în literatură, este personajul animal, 
reprezentat de Trompette şi Batallie, doi cai înfätisati ca ființe umane şi care 
consemnați la „infernul negru”, tânjesc după viaţa în aer liber, precum şi de 
motanul Frangois, presupusa reîncarnare a lui Camille. 

Laolaltă, toate aceste personaje alcătuiesc un amalgam care dă viață unor 
subiecte complet noi, subiecte fierbinţi, izvorâte din problemele morale, sociale şi 
politice cu care se confrunta societatea celei de-a 3-a Republici: educaţia, locul 
femeii în societate, rolul banilor, legile eredității, manifestarea irezistibilă a 
instinctelor, etc. 


111.6.3. „Construirea” personajului naturalist 

Sfârşit de secol al XIX-lea - ştiinţa, progresul, materialismul şi pozitivismul 
cuprind ca o pânză de păianjen întreaga societate în plină transformare. Scriitorul 
naturalist scrutează această mulțime plină de zgomot şi culoare care luptă din 
răsputeri să reziste vâltorii transformărilor ce au înghițit întreaga societate. 
Apropiindu-se discret de acest univers tumultos şi privind dincolo de mulțimea 
informă, scriitorul descoperă omul, într-o ipostază unică, tulburătoare. 

Întocmai ca şi curentele literare anterioare, naturalismul pune în lumină 
ființa umană în complexitatea sa impresionantă, dar într-un mod cu totul nou şi 
diferit. Înainte, omul era considerat în esenţa sa pură, total diferit de o brută prin 
rațiune şi voință. Pozând drept stăpân în mijlocul lumii înconjurătoare, omul se 
detaşa net de natura exterioară, uneori chiar opunându-se acesteia: ea reprezenta 
materia, omul spiritul, ei nu i se îngăduia decât o simplă descriere, dar el — ca o 
ființă morală — reclama un adevărat portret. În secolul al XIX-lea, asistăm la o 
răsturnare a balanței materie-suflet în favoarea celei dintâi, naturalismul scoțând în 
evidenţă doar partea fizică a omului, care este redus la nivelul fiinţelor inferioare, 
la o piesă din miile ce aparţin ansamblului care constituie lumea, un detaliu destul 
de important al adevărului, al marelui tot. Integrat în materia universului, portretul 
său nu poate constitui decât o mică descriere, o infimă parte integrantă a tabloului 
complex al universului. 

Aflată în centrul universului material, ființa umană este cu tristeţe creionată 
ca un neînsemnat fir de nisip în furtuna vieţii, ca o corabie în derivă, o marionetă 

dirijată prin nişte sfori invizibile de elementele-cheie care îi dictează evoluția vieții 
pe acest pământ: rasa, ereditatea, educația şi mediul social. 

Într-adevăr, conform noilor concepții ale secolului al XIX-lea, calea pe care 
ființa umană o urmează în viață este dinainte stabilită şi oricât ar încerca, ea nu i se 
poate sustrage. Dar ce acţionează oare atât de puternic asupra omului? Să fie oare 
vorba de destin, fatalitate sau determinism? S-a vorbit deseori de ideea de destin în 
opera naturalistă. Însă nu se poate discuta despre destin în sensul în care era el 
perceput şi folosit în literatura clasică, unde transcendenta, implacabilul şi 
ineluctabilul marcau individul, indiferent de locul pe care acesta îl ocupa în 
societate. Putem însă vorbi în cazul literaturii naturaliste de anumite forte care 
controlează şi dirijează personajele ca pe nişte marionete: ereditatea, societatea şi 
mediul în care acestea se dezvoltă, adevărate Parce care trasează existența omului 
şi care acţionează, e drept, cu la fel de multă putere ca şi destinul sau fatalitatea. În 
naturalism, personajele nu au liber arbitru sau voinţă, căci forţele externe şi interne 
— mediul şi ereditatea — pun stăpânire pe comportamentul lor şi pe întreaga lor 
fiinţă. Totalitatea acestor forte necruțătoare se numeşte determinism şi reprezintă 
cauza care determină apariția fenomenelor naturale, condiția fizico-materială a 
existenţei sau a manifestării fenomenelor. Şi cum umanitatea se supune aceloraşi 
legi ca întreaga natură, era imposibil ca această îngemănare de condiţii să nu 
afecteze traiectoria omului pe cerul vieţii. Susţinătorii acestei concepții nu neagă 
existenţa voinţei, doar că deseori, aceasta este subjugată de aceste implacabile 
influențe. Astfel, operele naturaliste aduc în atenție de multe ori încercările 
zadarnice ale unor indivizi de a-şi exercita liberul arbitru într-un univers în care 
acesta este considerat doar o iluzie. Scriitorul naturalist nu mai are la îndemână 
modelul eroic prestabilit, pe marginea căruia să teasä diferite variatiuni, ci fiecare 
operă conţine în ea propria justificare şi explicaţie, evoluţia personajelor nefiind 
legată în principiu de vreo previziune sau fatalitate iar concluzia acesteia fiind 
asigurată de însăşi experienţa prezentată, care expune adevărul aşa cum este el. 

Venind în întâmpinarea noilor concepţii literare prezentate în Romanul 
experimental (Zola), opera naturalistă reprezintă un experiment bazat pe observarea 
realităţii în permanentă devenire, a naturii cu toate elementele ei, dar mai ales, a 
scenei existenței umane. Având drept scop sondarea omului şi confruntarea lui cu 
propriile responsabilităţi şi tare ereditare, acest experiment ştiinţific împletește într- 
un întreg armonios descrierea fenomenelor, explicarea lor, deducerea lor unele din 
altele precum şi înläntuirea lor. 

Textul naturalist „muşcă” adânc din multiplele fațete ale realităţii, redând 
pagini, episoade sau frânturi ale acesteia, retinând însă cu satietate banalul, simplul, 

neesentialul, în general fapte care nu par să aibă prea mare importanță. Acesta este 
momentul în care , l'art néglige la métaphysique, reprend contact avec la vie 
ordinaire, touche terre, et trouve de nouvelles forces dans l'étude analitique de son 
époque ””. Din dorinţa de a reproduce realitatea cu fidelitatea unui instrument de 
precizie şi de a înţelege cât mai bine elementul care dă viaţă acestei realități — 
omul, scriitorul este preocupat de fixarea identităţii personajelor, readucând încă o 
dată în actualitate eterna întrebare a omenirii: „Cine sunt eu?”. În acest sens, 
sondarea identității personajului se debarasează de orice mister, căci fiecare 
personaj este forţat să se prezinte, să-şi decline cu exactitate identitatea şi poziţia 
ocupată în mecanismul vieţii sociale. Omul se defineşte astfel ca rezultatul 
îngemănării mai multor componente - ereditate, mediu social, meserie, educaţie - şi 
nu ca produs al unei relaţii misterioase cu un destin absurd şi nemilos. 

Refuzând să accepte existenţa unor forte implacabile de tipul destinului sau 
al fatalităţii, naturaliştii transformă omul în obiect de studiu ştiinţific, cu scopul de 
a descifra ecuaţia, formula sofisticată a ființei umane, precum şi felul în care 
mănunchiul de factori mai sus menționați reuşesc să influențeze acţiunile omului. 
Astfel, creatura umană este considerată o maşină, un mecanism pasiv, un fel de 
aparat care funcționează după un principiu matematic sub imperiul orb al forțelor 
materiale. În cadrul demersurilor ştiinţifice întreprinse de scriitori, i se vor demonta 
omului toate resorturile spiritului şi fizicului, tot ce produce „actele sale pasionale 
şi intelectuale”, în încercarea de a arăta ce dezechilibru profund zace în el sub 
aparenţa unui echilibru perfect. 


111.6.3.1. Demistificarea spațiului şi timpului 

Pentru ca experimentul să fie dus la bun sfârşit, scriitorul trebuie să fixeze 
foarte bine încă de la început punctul de plecare al acestuia — fimpul şi spațiul în 
care va fi urmărit personajul. Nu mai avem de-a face aici cu timpul şi spaţiul 
mitice, legendare sau chiar transcedentale aparţinând tragediei clasice, unde 
personajele reprezentau arhetipuri, imagini universale, modele concentrate ale 
esenței caracterului uman. În naturalism, personajul este foarte bine fixat în 
anumite coordonate, proiectat şi încremenit într-un timp şi spaţiu foarte bine 
definite, ale căror amprente adânci îi marchează acestuia întreaga existență. Văzând 
lumina zilei într-un secol zbuciumat — secolul al XIX-lea — şi într-o societate care a 
depăşit şi a abandonat epoca eroică şi feudală, personajul naturalist este atât 


270 Léon Deffoux, Le Naturalisme, Les Œuvres répresentatives, Paris, 1929, p.8. 

martorul cât şi victima marii industrializări a ţărilor occidentale şi a ascensiunii 
burgheziei parvenite. 

Aşadar, spaţiul sacru în care îşi împlineau destinul personajele clasice este 
redus acum la un spaţiu cât se poate de real, concret şi material. Supunând viaţa şi 
lumea materială unei observaţii şi analize directe, lentila sau retina naturaliştilor 
reuşeşte să surprindă până şi cea mai mică nuanță a realităţii, din dorința redării 
unui tablou cât mai complex al existenţei materiale. Remarcăm în acestă perioadă 
un salt evolutiv revoluţionar față de perioadele anterioare, cu precădere față de 
secolul al XVII-lea, când se manifesta un dispreţ profund față de orice muncă 
făcută de mână, existând astfel o prăpastie de netrecut între artist şi artizan. Odată 
cu secolul al XIX-lea însă, a venit vremea ca prin naturalism să îşi ia revanşa 
natura exterioară, lumea materială, a meseriilor şi a industriilor. 

Într-o atmosferă cenușie şi ternă, în care lumina şi întunericul luptă zilnic 
pentru a cuceri un teritoriu cât mai larg, personajul naturalist îşi duce la nesfârşit 
povara unei vieţi mizere în marile oraşe cu canale îngheţate şi străzi pline de 
forfotă şi culoare, apărute peste noapte odată cu dezvoltarea marilor industrii, dar şi 
în spaţii subterane, înecate în noapte, unde tuneluri, scări şi pasaje tenebroase 
coalizează cu beciuri şi mine înspăimântătoare pentru a ascunde drame dar şi 
pasiuni fierbinţi: „La capătul străzii Guénégaud, când vii dinspre cheiuri, se află 
pasajul Pont-Neuf, un fel de coridor îngust şi întunecat care leagă strada Mazarine 
de strada Seine. Pasajul are treizeci de paşi lungime si cel mult doi lățime, este 
pavat cu lespezi îngălbenite, tocite, din care se ridică mereu o umezeală acră; 
geamlâcul care îl acoperă, tăiat în unghi drept, este negru de murdărie. 

În zilele frumoase de vară, când soarele arzător încinge străzile, o lumină 
spălăcită şi sărăcăcioasă pătrunde prin geamurile murdare şi se strecoară în 
pasaj. În zilele urâte de iarnă, în diminetile cefoase, geamurile aruncă pe lespezi 
doar întunecime de noapte, o noapte întinată şi mârşavă [...] Deasupra 
geamlâcului, zidul se urcă, negru, tencuit grosolan, acoperit parcă de lepră şi 
burdusit de cicatrice”?! 

Inechitatea luptei lumină-întuneric răzbate prin fiecare por al descrierii 
naturaliste, căci armele luminii împotriva plumburiului spaţiilor naturaliste sunt 
nişte firave tuşe de culoare care nu reuşesc decât să adâncească şi mai mult 
contrastul dintre cei doi inamici înversunati: semnalul roşu al vagoanelor (Bestia 
umană), rochia albastră a lui Fanny şi răsfrângerile albastre din interiorul camerei 
sale (Sapho), afişul roşu de care îşi aminteşte Jacques (Bestia umană), pantalonii 

pätati cu sânge găsiți în cocioaba lui Cabuche (Bestia umană) farul orbitor de 
lumină al trenului, lumină roşie şi reflexe ca de văpaie, perdele roşii, roşul care 
umple văpaia (Bestia umană), zugrăveala galbenă a încăperilor sărăcăcioase 
(Bestia umană). 

Pretextând numeroase rătăciri şi plimbări ale personajelor în spații şi medii 
dintre cele mai diverse, fie ele din proprie iniţiativă sau sub îndrumarea unui 
personaj-ghid, scriitorul urmăreşte umbra omului de-abia dezmeticit din vârtejul 
transformărilor epocii, revelându-ne adevărate planuri topografice ale locurilor pe 
unde trece acesta, alături de schițe detaliate ale interioarelor în care acesta 
pătrunde. Astfel, incursiunea în spaţiul modern proteic debutează cu dezvăluirea 
tuturor secretelor atelierelor, fabricilor, uzinelor şi marilor magazine, insistându-se 
asupra imaginii omului fascinat atât de marile magazine moderne, dotate cu 
electricitate, cât şi de halele şi micile tarabe care expun pe tejghele de la carne de 
peşte şi de vânat până la mici gablonturi şi bijuterii false: ,, La stânga se înşiruie, ca 
nişte scorburi, câteva dughene ponosite, scunde, strivite, din care ies miazme reci 
de criptă. Aici Stau anticari, negustori de jucării, legători de cărţi, ale căror 
galantare cenușii de praf dorm nedeslusit în umbră. Vitrinele, făcute din ochiuri 
mici de geam, aruncă peste mărfuri stranii reflexe verzulii. Mai încolo, în spatele 
tarabelor, prăvăliile intesate de întuneric sunt tot atâtea hrube înlăuntrul cărora se 
mişcă nişte forme bizare. 

La dreapta, pe toată lungimea pasajului, se întinde un zid pe care anticarii 
din față l-au căptuşit cu nişte dulapuri înguste; obiecte fără nume, mărfuri uitate 
acolo de douăzeci de ani stau rânduite de-a lungul scândurilor subțiri vopsite cu o 
îngrozitoare culoare maronie. O vânzătoare de bijuterii false şi-a deschis prăvălie 
într-unul din dulapuri: acolo vinde inele de cincisprezece bani, delicat aşezate pe 
un pat de catifea albastră, pe fundul unei cutii de acaju” 7. 

Exactitatea descrierilor naturaliste familiarizează într-atât cititorul cu mediul 
înfățişat încât acesta pare că se contopeste cu mizeria, soiosenia şi putreziciunea 
acestui univers, care declanşează un dans nebunesc al simţurilor stimulate la 
maxim: „În față, sub colbuiala razelor, casele din strada Romei se înecau, se 
ştergeau. La stânga, şoproanele halelor acoperite scoteau în evidenţă tindele mari, 
cu geamlâc afumat — cel din faţă imens, despărțit prin clădirea poştei şi a 
cazangeriei de celelalte mai mici, din Argenteuil, Versailles şi Ceinture; pe când 
podul Europei, la dreapta, sträpungea cu steaua-i de fier transeea pe care o vedeai 
apărând şi dispărând iarăşi până-n dreptul tunelului din Batignolles. lar aici, sub 

fereastră, ocupând întinsul câmp, trei linii duble care ieşeau de sub pod se 
ramificau, se îndreptau ca un evantai ale cărei părți de metal, inmulfite, 
nenumărate, se pierd sub şoproane ””?. 

Această imagine este completată de descrierea omului livid datorită muncii 
în fabricile de hârtie şi de sticlă, înnegrit de minele de huilă, distrus fizic la 
carierele de piatră, ars până în măduva oaselor de cuptoarele atelierelor, topitoriilor 
şi turnătoriilor. Sclav, uneori chiar victimă a forțelor naturale pe care le-a învins, 
omul naturalist este buimăcit şi fascinat de noile beneficii ale revoluţiei industriale 
şi tehnologice: înființarea de ateliere şi fabrici, crearea de noi surse de energie, 
apariția creditelor, obligatiunilor, cambiilor, dar mai ales inventarea unor maşinării 
pe care chiar el le-a creat şi le-a pus în mişcare: dagherotipul, fonograful, bicicleta, 
telefonul, fotografia, liniile de cale ferată şi trenul, cel din urmă suscitând pentru 
unele personaje o fascinatie bizară: „Era una din acele maşini de expres, de o 
eleganță fină şi uriaşă, cu roțile ei enorme legate prin braţe de oțel, cu botul larg 
şi flancurile lungi şi masive, dând în total frumuseţea aceea suverană a fiinţelor de 
metal. După uzul Companiei de Vest, în afară de numărul ei de ordine, purta si 
numele unei gări, cea din Lison. Din dragoste, Jacques făcuse din numele acesta 
un nume de femeie, Lisona, cum îi spunea el cu o mângâietoare duiosie”?”*. 

Organizarea vieții materiale într-un mecanism complicat, mai ales în oraşe, 
prinde omul într-un angrenaj distrugător. Dacă locuieşte într-un hotel sau într-o 
casă luxoasă, opulenta, viciul, vanitätile, zădărniciile şi inutilitätile vieții mondene 
îl pervertesc şi îl blazează. Pătrunzând în această lume închisă şi strălucitoare, ne 
întâmpină scări şi balustrade pe ale căror margini de marmură sunt sculptate 
legume, fructe, peşti şi toată varietatea florilor cu care se mândreau grădinile de 
altădată. Tentati inexplicabil de acest univers, descoperim în continuare încăperi 
somptuoase, cabinete de lucru unde balantele pentru monede, pergamentele 
pecetluite cu roşu, riglele, compasurile şi globul pământesc se înfrățesc într-o 
tăcere adâncă. Sufrageriile imense dezvăluie formele rotunde ale ceainicelor şi 
carafelor pe care se reflectă rombul ferestrelor, servicii de cafea, ceai şi lichior, 
fructe care curg din talere scumpe, băuturi fine şi nenumărate feluri de mâncare, 
alături de minunăţiile patiseriilor şi cofetăriilor, toate desprinse parcă dintr-o 
pictură. 

În contrast cu această bogăţie găsim locuinţa insalubră a omului simplu, cu 
bucătăria sărăcăcioasă care scoate în evidenţă lucirea cazanelor de aramă şi a 
cutitelor aşezate lângă fructe şi legume, sub obiectele învechite care spânzură pe 


2 Émile Zola, Bestia umană, Editura Narcis S.R.L., Bucureşti, 1992, p.5. 

rafturi mâncate de vreme, toate sub străjuirea atentă a unei sobe de tuci care emană 
o căldură înăbuşitoare. Această casă mizeră îl împinge spre stradă, spre spaţii 
destinate viciului, spre crâşmele infecte care îi oferă un azil ucigător, spre 
cabareturi şi taverne, spre localuri îmbâcsite de fum, unde berea face spumă în căni 
de cositor, absintul şi vinul alină orice durere, iar pipele se aprind de la tăciunii din 
focul ce arde în cămine. 

Ca o punte de legătură între cele două spaţii contrastante se conturează un 
spaţiu intermediar care încearcă să îndulcească această opoziție izbitoare şi să 
reconcilieze simbolic clase sociale diametral opuse, unite însă pe drumul 
destinului: „Apartamentul, prea vast pentru ea, n-a fost niciodată pe deplin 
mobilat, era un lux tipätor, console şi scaune aurite contrastau aici cu vechituri de 
la vânzători de mâna a doua, cu gheridoane de mahon şi candelabre de zinc 
imitând bronzul florentin” ?” 

Traiectoria omului care încearcă cu disperare să se sustragă acestui 
mecanism nimicitor ne oferă ocazia de a descoperi şi alte zone ale acestui spaţiu 
sumbru, zone care palpită de viață dar emană o puternică energie negativă generată 
de mizerie şi pauperitate: spitale, morgă, închisori, gări, încăperi destinate 
personalului gării: „/...] dormitorul mic, vopsit cu galben, mobilat doar cu patru 
>» 276 


paturi, cu patru scaune şi unde nu se află decât un leghean de zinc” “*, refugii de 
noapte, spălătorii, cantine: „Cantina consista numai dintr-o săliță goală, zugrăvită 
în galben, unde nu se aflau decât un cuptor pentru încălzitul merindelor şi o masă 
bătută în pământ, acoperită cu o foaie de zinc în loc de pânză. Două bănci 
completau mobilierul. Oamenii erau datori să îşi aducă hrana şi mâncau pe hârtie 
înfigând briceagul în bucate. Încăperea era luminată de o fereastră largă” 7, 
alături de o întreagă gamă de instituții economice şi sociale inventate în numele 
justiţiei, tolerantei şi al carității, pătrunzând chiar şi în spaţii destinate artei 
(expozițiile de pictură, Capela Sixtină, Bazilica Sfântul Petru, Forumul), religiei 
sau distractiilor din epocă („Grand Prix” în Nana). 

Ochiul agil al scriitorului nu se limitează însă la spaţiul urban, nou 
„fabricat”, ci pătrunde şi în intimitatea lumii şi a vieţii rurale, cu cäsutele sale 
acoperite de paie si străjuite de cotete de păsări şi porci, grajduri, adăpătoare şi 
stauluri de bovine, cu agitația specifică legată de agricultură şi creşterea 
animalelor, un spaţiu unde viaţa omului şi cea a animalelor par să se confunde într- 


o întunecime greu de pătruns. Bineînţeles, euforia exodului rural, alimentat de 

276 Idem, Bestia umană, Editura Narcis S.R.L., Bucureşti, 1992, p.115. 

dezvoltarea accelerată a centrelor urbane, aruncă într-un con de umbră această 
zonă, reducând considerabil numărul de pagini dedicate acesteia. Însă idilicul 
peisajelor care leagă cele două spaţii smulge scriitorilor descrieri memorabile, 
adevărate fragmente de geografie: „De la Havre la Motteville erau livezi, câmpii 
netede, tăiate de garduri vii şi plante cu meri; iar pe urmă, până la Rouen, ţinutul 
se întindea pustiu. După Rouen se desfăşura Sena. O străbăteau la Sotteville, la 
Oisel, la Pont-de l'Ache; apoi de-a lungul sesurilor vaste, ea reapărea într-una 
desfăşurată larg. De la Gaillon nu o mai părăseau; curgea pe stânga, zăgăzuită 
între maluri joase, strejuită de plopi şi sălcii. Era, pare-se, tovarăşa prietenoasă a 
călătoriei. O mai străbăteau de trei ori înainte de sosire... Și se perindau: Mantes 
cu clopotnita-i printre arbori, Triel cu petele albe ale carierelor ei de ghips, Poissy 
pe care îl tăiau prin mijloc, cele două ziduri ale pădurii Saint-Germain, colinele 
din Colombes încărcate cu liliac, în sfârşit, Parisul bănuit, zărit de la podul 
Asnières, Arcul de Triumf, depărtat, deasupra construcțiilor leproase, strejuite de 
hornuri de uzine”. Deşi acest aspect nu constituie subiectul lucrării noastre, 
trebuie totuşi să precizăm faptul că cel puţin în cazul lui Zola, măiestria descrierilor 
de natură - atipice scriiturii naturaliste pe care acestea reuşesc să o îndulcească -, se 
datorează strânsei prietenii cu pictorul Cézanne şi frecventärii cercului 
impresioniştilor al căror mod de percepţie l-a influenţat pe scriitor, ajutându-l să 
vadă ca un pictor, să perceapă lumina şi culorile, liniile şi contururile, în fine, 
fiinţele şi lucrurile în complexitatea şi atmosfera lor, atât pe verticală cât şi pe 
orizontală. 


111.6.3.2. Involutia fiinţei umane 

Odată conturate cu o minutiozitate exacerbată cadrul spatial şi cadrul 
temporal al operei naturaliste, autorul se simte suficient de sigur pentru a-şi iniția 
experimentul prin izolarea personajului ce urmează a fi pus sub lupă, din furnicarul 
de ființe umane care-şi duc cu resemnare „crucea” zilnică. Perspectiva asupra 
noului personaj şi modul de creionare a acestuia se apleacă chemării noilor tendinţe 
literare ale acelei perioade, când termenul de „fiziologie” este transpus din tratatele 
specializate de medicină în operele de artă. 

Dospită într-un climat de înfocare ştiinţifică şi elan progresist, „fiziologia” 
este un gen literar închegat în literatura franceză între anii 1830-1850, deşi originile 
sale sunt legate de vechile portrete labruyèriene, care puneau în lumină o întreagă 

diversitate de caractere umane. Noua tehnică a portretelor umane a fost perfectată 
la sfârşitul secolului al XVIII-lea de către doi precursori de vază ai fiziologilor — 
Restif de la Bretonne, care în cele 42 volume apărute între 1780-1785 şi reunite sub 
titlul de Les Contemporaines, oferea mai mult de 300 de portrete de femei, schitate 
în intimitatea lor fiziologică, precum şi L.-S. Mercier, care prin intermediul operei 
sale Tableau de Paris (1782), dezvăluia întreaga varietate de moravuri ale 
Parisului. Completându-se reciproc, fiziologicul şi moralul au reuşit, astfel, să 
creeze prin creaţiile amintite o amplă descriere a microcosmosului parizian. 
Preluând formula portretului labruyèrian, îmbunătăţită între timp de cei doi autori 
mai sus menționați, scriitorii celei de-a doua jumătăţi a secolului al XIX-lea au 
mulat acest portret pe relieful profund conturat al societăţii franceze a vremii, 
obţinând fidele portrete de tipuri umane, caracteristice unui anumit mediu social şi 
precis ancorate în timp şi spaţiu. 

Denumirea acestui procedeu literar este însă inseparabilă de atmosfera 
scientistă a sfârşitului de secol al XIX-lea, de dezvoltarea ştiinţelor naturii, a 
fiziologiei moderne şi în special a metodei experimentale, la care se mai adaugă şi 
contribuţia artelor plastice, mai ales a gravurii. Dacă metoda experimentală a 
instituit cultul inventarierii unei varietăţi cât mai mari de fapte de viață, supuse apoi 
observaţiei penetrante, analizei, filtrării şi clasificării, ştiinţele naturii au dezvăluit 
o întreagă înläntuire între fenomene, manifestată în virtutea unei cauzalitäti şi a 
unui determinism implacabile. Mai mult decât atât, aceste ştiinţe au „umilit” omul 
mândru de supremaţia sa în lumea materială, coborându-l la acelaşi nivel cu 
celelalte fiinţe ale lumii fizice şi expunându-l neputincios în fața legilor naturale 
care guvernează întreg universul material. Ca urmare, ființa umană ne este 
înfăţişată ca o ființă naturală mânată de instincte şi pasiuni, iar umanitatea este 
percepută ca o mare specie divizată în sub-specii, în funcție de gradul de conectare 
la viaţa socială: „Starea socială îi adaptează pe oameni într-o asemenea măsură 
nevoilor sale şi îi deformează până-ntr-atât, încât nicăiri oamenii nu se mai 
aseamănă între ei şi că ea a creat tot atâtea specii câte profesiuni există, că, în 
sfârşit, omenirea socială prezintă tot atâtea varietăţi câte prezintă şi zoologia” °” 
O nouă constantă se impune, aşadar, în complexa ecuaţie a influențelor la care este 
supus omul - mediul social, acel „milieu” care modelează caractere şi slefuieste 
ceea ce natura oferă omului prin ereditate şi determinism: „societatea omenească 
cunoaşte întâmplarea pe care natura n-o admite, societatea omenească fiind 


; >» 280 
natura plus societatea”. 


27 Titus Moraru, Fiziologia literară, Editura Dacia, Cluj, 1972, p.18. 
280 Thid., p.18. 

Anterior, în realism, fiziologiile dădeau frâu liber observaţiei minutioase, 
permiţând imaginaţiei să se desfăşoare doar în limitele ordonării faptelor 
înregistrate, generând, astfel, un amestec de copiere daghereotipă a realității şi 
încercări destul de timide de prelucrare a acesteia, împingând scriitorii în capcana 
descriptivismului şi a absolutizării detaliului exterior. Minutiozitatea ştiinţifică viza 
desprinderea acelei legături strânse care uneşte fiinţa umană de mediul în care 
aceasta îşi duce existenţa. Primul pas în acest sens era izolarea mediului social 
vizat, din jungla socială înlesnită de realitățile vremii. Odată decupat acest mediu, 
scriitorul restrângea cercul de interes, căutând de această dată să descopere sau să 
reconstituie reprezentantul mediului social studiat, însă în tot ce are el mai general, 
făcând abstracţie de trăsăturile individuale care depăşesc sfera socială. Pentru a-şi 
duce la bun sfârşit acest demers, fiziologia diseca respectivul mediu social, 
analizând în acelaşi timp detalii exterioare precum fizionomia, veşmintele, 
înfăţişarea, dar şi comportamentele şi dinamica interiorului uman. Diversitatea 
„prototipurilor” descoperite este exploatată de către scriitori, în sensul fixării 
acestora în locul corespunzător pe scara evoluţiei clasei sau a profesiei, reuşind să 
reconstituie, astfel, cât mai fidel respectivul nucleu social. Însă izolarea Şi disecarea 
prea exagerată a unor grupuri sociale au prefigurat naturalismul, care asimilând 
diferite specii sociale cu cele animale, a declanşat o adevărată manie pseudo- 
ştiinţifică a monografiilor literare concepute ca şi capitole ale unei zoologii umane, 
scriitorii reclamându-se drept adevăraţi fiziologi, creatori de tipuri umane. 
Inspirându-se din fineţea de observaţie a predecesorului lor Balzac, aceşti scriitori 
pun în scenă adevărate experimente fiziologice, care vizează reconstituirea pas cu 
pas a unui personaj în funcţie de câteva indicii exterioare fragmentare, demers 
încurajat şi de practicile şi concluziile unor oameni de ştiinţă, cum ar fi Cuvier, 
care a reuşit să recompună un animal pe baza a doar câteva fosile neclare. 

Într-o perioadă în care literatura şi ştiinţa s-au apropiat mai mult decât 
oricând în istorie, acestea au încercat, într-un efort comun, să pătrundă tainele 
fiinţei umane în complexitatea sa fizică şi sufletească, generând în acest scop un 
gen literar original — fiziologia literară, care combină analiza minuțioasă cu 
elemente fiziologice, biologice, sociale şi moraliste. 

În această arenă tumultoasă în care culorile vii şi cele sumbre crează 
imaginea unei lumi cu două feţe, se conturează tot mai puternic chipul schimonosit 
al omului naturalist. 

Pentru a înţelege cât mai bine schimbarea pe care a adus-o curentul naturalist 
în ceea ce priveşte schitarea portretelor, trebuie să ne raportăm din nou la arta 
clasică. Aceasta punea în lumină trăsăturile morale cele mai nobile şi generoase şi 

eventual, din punct de vedere fizic, forma feţei, lăţimea frunţii, culoarea ochilor, 
conturul urechilor, forma gurii, a gâtului sau a umerilor, restul ghicindu-se prin 
folosirea unui termen abstract cum ar fi „atrăgător(oare)”, „cu farmec” sau 
„lipsit(ă) de graţie sau farmec”. Scopul artei clasice era redarea fizionomiei 
sufletului şi nu evidențierea unei persoane prin anumite trăsături fizice. Arta, mai 
generoasă decât realitatea cu omul şi tratându-l prin prisma spiritului său pur, îl 
scutea de constrângerile materiei, de tirania gesturilor de a mânca, a bea, a dormi, 
umilința de a resimti o indispozitie, tulburare sau chiar plăcerea de a simți o stare 
de bine fizică (foarte rar s-a întâmplat ca un personaj de tragedie să mărturisească o 
suferință corporală). 

Din punctul de vedere al portretisticii, sfârşitul secolului al XIX-lea este 
martorul revanşei corpului care furnizează indicaţii de necontestat despre suflet. 
Astfel, naturalismul creionează portrete care arată ca nişte fotografii neretuşate ce 
prezintă, în detrimentul fizionomiei morale, satisfacerea progresivă a pulsatiei 
cărnii şi împovărarea cu greutatea anilor. Aceste portrete apropie prin asemănările 
organismului şi chiar unesc într-un gen de frätie josnică ființele cele mai putin 
asemănătoare spiritual: 

„Germinie era urâtă. Părul, de un castaniu închis bătând în negru, se 
incretea şi se răsucea în bucle zbărlite, în suvite aspre şi rebele, care, nedomolite 
nici de pomada ce-i îmbiba pieptănătura cu cărare la mijloc, se ridicau spre 
creştetul capului. [...] Dar trăsătura cea mai urâtă a acestui chip o constituia 
distanța prea mare dintre nas si gură. Această disproportie dădea un aer de 
maimuţă părţii de jos a capului, unde o gură mare, cu dinţi albi, cu buze pline, 
plate şi parcă strivite, era destinsă într-un zâmbet ciudat şi uşor enervant. ” 21 

„Bietul om, cu corpul răsucit, arătându-şi slăbiciunea, sforăia uşor. Sub 
pălăria care îi acoperea pe jumătate fața, se zărea gura lui deschisă, strâmbată de 
somn, făcând o grimasă stupidă. Tepi de păr roscat, presärati pe fălcile uscätive, îi 
pătau pielea albicioasă şi, cum avea capul dat pe spate, i se vedea gâtul slab, în 
mijlocul căruia nodul gâtului, umflat şi de un roşu-aprins, se ridica la fiecare 
sforăitură. Camille, prävälit astfel în somn, era nesuferit şi scârbos. ” *? 

„[... ] în spatele bonetelor din cealaltă vitrină se deslusea un profil palid si 
grav de femeie tânără (d. Therese). Acest profil abia se desprindea din întunecimea 
care domnea în prăvălie. De fruntea joasă şi uscätivä atârna un nas lung, subţire; 
buzele erau ca două linii firave de un roz-pal, şi bărbia, scurtă şi nervoasă, se 


281 Edmond si Jules de Goncourt, Germinie Lacerteux, Editura Minerva, Bucureşti, 1981, cap. V, 
p.43-44. 
282 Émile Zola, Thérèse Raquin, Editura Arena, Bucuresti, 1993, cap.XL p.51. 

ținea de gât printr-o linie suplă şi lină. Nu se vedea trupul care se pierdea în 
umbră; nu apărea decât profilul, de o albeatä mată, în care era scobit un ochi 
negru, larg deschis, şi parcă strivit sub un păr des şi întunecat. ” °” 

Ni se prezintă în acelaşi timp cu nonşalanţă „accidentele” cele mai infime ale 
vieții materiale, pornind de la informaţii despre guturai, migrenă, efectele 
temperaturii, efectele ingerării de otravă, consecinţele faptului de a fi prea slab sau 
prea gras, până la micile plăceri ale unei vieți îndestulate sau efectele diferitelor 
festinuri ciudate cu stări de chercheleală ale tinerilor aristocrați. 

Costumul, îmbrăcămintea, coafura chiar, au toate o importanţă revelatoare, 
căci acestea reflectă omul însuşi, forma exterioară a personalității sale, epiderma 
caracterului său. Ni se expun zdrenţe de o banalitate ireproşabilă, vechituri şi 
boarfe de un cenuşiu deprimant, dar şi haine impecabile prezentate în saloanele 
marilor croitori. 

Odată îndepărtat vălul misterios din jurul personajului, prin dezvăluirea 
„straturilor” exterioare care îl ascund, acesta poate fi supus marelui experiment 
care vizează descompunerea resorturilor sale fizice şi morale. Pe lângă evenimente 
istorice importante, romanele naturaliste aduc în centrul atenţiei la scară mai mică 
anumite fapte cum ar fi căsătorii, sărbători, decese, accidente de tot felul care-i 
încearcă pe oamenii de rând, constituind la rândul lor „evenimente” marcante 
pentru un grup restrâns de oameni, aşa cum pentru un popor acestea sunt victoria, 
dezastrul sau revoluţia. Scriitorul naturalist arată interes pentru absolut orice, căci 
nu există fapte mai importante sau mai putin relevante, toate având însemnătatea 
lor bine rânduită în această lume. Pulsatia vieții surprinsă în complexitatea ei 
devine astfel tema favorită a naturalismului, căci nestatornicia acesteia generează 
un număr nesfârşit de subiecte de inspiraţie: ,, Ah/, la vie, la vie! La sentir et la 
rendre dans sa réalité, l'aimer pour elle, y voir la seule beauté vraie, éterelle et 
changeante!'*%*. În general, naturalismul sondează banalul, simplul, incidentele 
infime care constituie cursul vieții cotidiene: mici interese, alianțe, înțelegeri şi 
conflicte din lumea burgheză, mici nimicuri care nu valorează absolut nimic decât 
prin numărul lor, toate consemnate însă cu meticulozitatea unui om de ştiinţă: „de 
petits faits, bien choisis, importants, significatifs, amplement circonstanciés et 


185. , să : »» 285 
minutieusement notes ... matière de toute science”. 


2 Thid., cap.l, p.7. 

284 Émile Zola, L'Œuvre, Paris: Fasquelle, 1978, p.106. 

285 Hippolyte Taine, Préface de L Intelligence, apud J.-H. Bomecque, P.Cogny, Réalisme et 
Naturalisme. L'Histoire. La Doctrine. Les Œuvres, Hachette, Paris, 1958, p.48. 

Sub suflul proaspăt al pozitivismului, formula romanescă în cadrul căreia 
evoluează în general personajul naturalist relatează un caz de degenerare, marcând 
cu precizie etapele care îl conduc pe acesta spre distrugerea finală, provocată cel 
mai adesea de o fatalitate neiertătoare căreia nu i se poate opune — fatalitatea 
biologică sau determinismul. Proiectat în centrul unei scheme narative clasice, 
personajul principal este supus unei analize amănunțite, iar existența sa este 
urmărită cronologic până la deznodământul final. Povestirea respectă cronologia 
faptelor relatate, timpul naraţiunii coincizând cu timpul diegezei. Adoptând 
formula romanului balzacian, autorii folosesc procedeul clasic al anacroniei 
narative, introducând ample întoarceri în timp, explicative, pentru a descoperi în 
trecutul personajelor cauzele fenomenelor prezentului, căci în definitiv, fiecare 
personaj reprezintă suma tuturor momentelor pe care le-a trăit: ex. copilăria 
nefericită a Severinei, presărată de abuzurile prezidentului Grandmorin sau tara 
ereditară a lui Jacques Lantier: „Neamul său nu era în toate ale lui: multi 
avuseseră câte o meteahnă. Uneori simţea şi el meteahna asta ereditară: nu era 
şubred la trup; dar se produceau în făptura sa pierderi brusce de echilibru, un fel 
de spărturi, de găuri prin care raţiunea scăpa. Nu mai era atunci stăpân pe sine, se 
supunea mușchilor, bestiei îndăârjite. Nu bea; nu punea nici un pähärut de rachiu 
în gură, căci băgase de seamă că un strop de alcool îi lua mintea. Îl muncea 
gândul că isprăveşte păcatele altora, ale părinţilor şi ale bunicilor care băuseră, 
ale generaţiilor de betivi care îi otrăviseră sângele, o otrăvire lentă, o sälbäticire 
care îl transformase în lup mâncător de femei, în fundul pădurilor". Istoria, 
povestea personajelor începe întotdeauna în afara operei, fiind declanşată de 
elemente independente de voinţa acestora şi se încheie dincolo de ea; în acest scop, 
scriitura naturalistă este presărată de adevărate fişe medicale care atestă 
antecedentele ereditare şi personale ale acestor personaje, manifestările particulare 
ale temperamentului sau maladiile de care au suferit şi consecințele lor ulterioare: 
ex. pentru a deţine cheia comportamentului familiei Rougon-Macquart trebuie să 
ne întoarcem la primul roman pentru a afla că toţi membrii familiei sunt afectați de 
o leziune organică originară, care determină o suită de „accidente” nervoase şi 
sangvinice. Sub influxurile tot mai stăruitoare ale medicinei care abordează corpul 
uman prin prisma fenomenelor organice în stare normală şi patologică, literatura se 
avântă la rându-i în descifrarea organismului uman, însă prin evidenţierea 
fenomenelor cerebrale şi senzuale, aflate atât în stare sănătoasă cât şi morbidă. 


286 Émile Zola, Bestia umană, Editura Narcis S.R.L.,Bucuresti, 1992, p.44.. 

Romanele naturaliste nu sunt romane dramatice, evenimentiale, ci romane de 
analiză, frânturi de realitate, pagini din viaţa personajelor, în care intriga cedează 
locul studiului fiziologic şi investigaţiei psihologice. Astfel, personajul naturalist 
evoluează într-un roman dedramatizat, depoetizat, demitizat, care înlocuieşte 
acțiunea printr-o suită de tablouri ce punctează etapele evoluţiei personajelor. 

Fiziologi dar totodată şi artişti, scriitorii naturalişti construiesc cu ochi de 
pictori universul în care urmează să evolueze personajul, un univers în care jocul 
liniilor, al formelor, reliefurilor şi culorilor, precum şi nuanțele discrete şi tonurile 
tipätoare, dau uneori impresia unor tablouri expresioniste: ,, L'œil de M. Zola n est 
décidément sensible qu'aux couleurs crues, rouge écarlate, vert pomme, jaune 
serin”??? 

Pe fondul unei lupte continue a luminilor şi umbrelor, scriitorul naturalist 
încearcă să distingă liniile, suprafeţele, contururile şi culorile lumii fizice, ale unei 
lumi văzute ca un organism viu, în mişcare, precum şi să-i exploreze rotitele, 
mecanismele, regulile de funcţionare, reuşind în final să scoată la lumină 
disfunctionalitäti , blocaje, întreruperi sau chiar opriri bruşte ale acestui sistem. 
Astfel, într-un scop comun, artiştii şi scriitorii secolului al XIX-lea şi-au reunit 
eforturile pentru a zugrăvi marea nevroză modernă, dezechilibrul nervos al epocii 
lor, tesându-si operele în jurul unor teme complet noi: isterie, crize nervoase, 
etapele care duc de la o simplă boală nervoasă până la demenţă sau chiar „delirium 
tremens”. 


111.6.3.3. Glasul ademenitor al senzatiilor 

Aducând schimbări radicale în toate domeniile si sectoarele vieţii sociale, 
politice şi private, secolul al XIX-lea îşi pune puternic amprenta asupra omenirii 
care, după ce a parcurs un drum lung şi anevoios spre lumină, spre punerea în 
valoare a rațiunii, pare să cadă din nou în ghearele instinctelor care animau omul 
primitiv. Fapt care ne îndreptăţeşte să credem că istoria evoluează în cercuri. 
Urmând o traiectorie ascendentă de la întuneric spre lumină, omenirea pare să fi 
atins punctul său maxim de evoluţie în secolul al XIX-lea, când sub povara tuturor 
evenimentelor bulversante şi poate într-un efort prea puternic de a merge mai 
departe, aceasta cedează, involuând, „căzând” de foarte sus, refăcând drumul în 
sens invers, coborând uluitor de repede toate treptele evolutive până la stadiul de 
animalitate. 


287 Ferdinand Brunetière, Le Roman naturaliste, C.Lévy, Paris, 1883, p. 256. 

Revendicându-se ca o reacţie împotriva idealismului, naturalismul 
înlocuieşte generalul cu particularul, abstractul cu concretul, nemaiocupându-se de 
„om” ca reprezentant al umanităţii, ci de oameni, fiecare cu specificul lui şi cu ceea 
ce îl deosebeşte de celelalte ființe umane. Astfel, rasele, popoarele, diferite familii 
formează grupuri care vor fi pictate în ceea ce are fiecare mai particular. Pornind 
de la o veritabilă ierarhie şi patologie socială, opera naturalistă scoate în evidență şi 
o ierarhie morală, care merge de la frumos la urât, de la virtute la viciu, arta 
alunecând către adevărate zone „mocirloase”, prin ducerea la extrem a viciului: 
„Le vice et la vertu sont des produits comme le vitriol et le sucre 1288 Arta, 
menținută de clasici în sfera moralului, este îmbogățită de naturalişti în sensul 
realității materiale, dar această bogăție îşi are sursa în zonele cele mai tenebroase 
ale acestei realități. Mozaic de nuanțe discrete şi tonuri tipätoare, universul 
naturalist oferă imaginea dureros de vie a lucrurilor, debordând de trivialitate, 
senzualitate, decadentä, degradare, cruzime, violență şi oroare. Dar oare de unde 
această preferință pentru tot ce este mai urât? „Vina” o poartă în primul rând 
pozitivismul, „Biblia” naturalismului, care viza corectarea prin exemple, dar nu 
pozitive, ci prin oroarea expunerii urâtului: „Nous enseignons l'amère science de 
la vie, nous donnons la hautaine leçon du réel” (Zola) / „Noi învăţăm ştiinţa 
amară a vieţii, noi dăm cea mai trufasä lecţie a realului ”. 

Prinzând viaţă într-un mediu comun, obişnuit, lipsit de strălucire, chiar 
deprimant, personajele naturaliste îşi poartă zilnic „crucea”, povara grea, în cadrul 
unei vieți plictisitoare, dominată de platitudine, o existență copleşită de rutina 
zilnică, în care lupta pentru supravieţuire este scopul suprem: „,/...] ființe umile, 
dintre acelea care se poticnesc şi cad în drum, ca măturate de vântul puternic al 
trenurilor fugare ”.* În acest univers cenușiu, figura schimonosită, transfigurată a 
omului naturalist îmbracă o sumedenie de măşti: de la burghezul josnic şi mârşav 
până la țărani, oameni simpli din popor, decäzuti, necăjiţi, victime ale Justiţiei sau 
lipsei de justiţie, oameni oprimati, exploataţi, tiranizati, slabi, infirmi, urâţi, bolnavi 
sau chiar oameni responsabili de propria nefericire: hoţi, ocnasi, cerşetori, 
vagabonzi, tâlhari, oameni revoltați şi resemnati, buni sau răi, nefericiti şi viciosi, 
într-un cuvânt - dezmostenitii soartei. 

Dar în spatele acestei armate de măşti sumbre care îşi desfăşoară cu 
repeziciune forțele prin fața ochilor cititorului se ascunde „omul”, în ceea ce are el 


#8 Hippolyte Taine, Préface de L'Histoire de la Littérature Anglaise, apud J.-H. Bornecque, 
P.Cogny, Réalisme et Naturalisme. L'Histoire. La Doctrine. Les Œuvres, Hachette, Paris, 1958, 
p.48. 

2 Émile Zola, Bestia umană, Editura Narcis S.R.L., Bucureşti, 1992, p.196.. 

mai natural, omul mânat de instincte şi pasiuni, redus la stadiul de animalitate, de 
brută. Astfel, mii de ani de evoluţie se năruiesc dintr-o dată, readucând omul la 
punctul său de plecare. Scotând la iveală „bruta”, „animalul” din fiecare individ, 
naturalismul expune natura umană inferioară, cu emoţiile şi pasiunile sale 
devastatoare - poftă trupească, lăcomie, dorință de putere şi bani. Acest curent 
abordează dragostea dintr-o perspectivă nouă, „avec tous les sentiments morbides 
qui se derobent sous le prestige de son nom, comme avec toutes les passions qui se 

dissimulent sous son masque pour courir à leur assouvissement 
corpul uman, „maşina” oprită sau în mişcare, temperamente, instincte, pofte, 
pasiuni şi explorând misterele senzaţiilor: ,, Ea se înfioră simțind buzele tânărului 
strivindu-i-le pe ale ei, ca şi cum încă o dată el ar fi vrut să-i închidă mărturisirea. 
Si tăcută, ea se ridică, se dezbrăcă în pripă, se întinse sub pătură fără a-şi mai 
ridica fustele, care se târau pe dusumea. [...] Si când, la rândul său dezbrăcat, el 
se culcă, o bruscă inläntuire, o posesiune năvalnică îi innäbusi pe amândoi. În 
aerul puhav al camerei, pe când muzica continua jos, nu fu nici un strigăt, nici un 
zgomot, nimic decât un tresărit buimac, un spasm puternic până la nesimţire”! 

Senzatie, poftă trupească, pasiune, voluptate, concupiscentä, dragoste fizică 
dusă la extrem, toate acestea aruncă omul naturalist în haos, într-un vârtej 
halucinant, într-o goană nebună şi o căutare frenetică, deoarece ele sunt noile 
stăpâne ale acestei lumi, cărora sărmana ființă umană îi cade pradă mai devreme 
sau mai târziu ca într-o vrajă nesfârşită: „La prima sărutare se dezvălui curtezană. 
Trupul ei nepotolit se aruncă cu nesat în voluptate. Se trezise ca dintr-un vis, 
prindea fiinţă din pasiune. Trecea din braţele släbänoage ale lui Camille în braţele 
puternice ale lui Laurent, şi această apropiere de un bărbat viguros o scutura 
brusc şi o trezea din somnul cărnii. Toate instinctele ei de femeie nervoasă 
izbucniră cu o violență nemaipomenită. Sângele mamei, acel sânge african care îi 
ardea vinele, începu să curgă, să se zbată aprig în trupul ei subţire, aproape 
feciorelnic. Se dăruia cu o neruşinare deplină. Si, din cap până în picioare, era 
scuturată de prelungi frisoane. ”” 

Dezläntuirea personajelor în dansul vibrant al pasiunilor animalice nu este 
doar o dulce amăgire, o modalitate de evadare în faţa realității terne, ci şi o formă 
de defulare a eredității al cărei glas răsunător transmite peste generaţii mesajul 
puternic al caracterului său implacabil: „Jacques n-o asculta, n-o auzea. O 


prinsese brutal de mijloc şi-i strivea gura cu gura lui. Ea scoase un țipăt uşor, mai 


0 Ferdinand Brunetière, Le Roman naturaliste, C.Lévy, Paris, 1883, p. 263. 
#1 Émile Zola, Bestia umană, Editura Narcis S.R.L., Bucureşti, 1992, p.137-138. 
292 Idem, Thérèse Raquin, Editura Arena, Bucureşti, 1993, cap. VII, p.30. 

mult un geamăt, aşa de profund si de blând încât ţâşnea din el mărturisirea 
patimei de multă vreme innäbusitä. Dar ea se zbătea, se împotrivea, dintr-un 
instinct de luptă. Îl dorea şi nu i se lăsa, din nevoia de a fi cucerită. Fără vorbe, 
piept la piept, se trudeau amândoi, căutând să se răstoarne. Se păru o clipă că ea 
va fi mai tare, şi l-ar fi trântit poate, dacă el n-ar fi apucat-o de gât. Bluza fu 
sfâșiată, sânii zbucniră, tari si umflati în toiul încăierării, si albi ca laptele în 
umbra nopții. Se prăbuşi pe spate, se dădea învinsă. 

Atunci el se opri, gâfâind, şi-o privi, în loc s-o posedeze... Părea că-l 
cuprinde o furie, o pornire de cruzime ce-l făcea să caute din ochi, în jurul său, o 
armă, o piatră, ceva, în sfârşit, cu care s-o ucidă. Privirile întâlniră foarfecele care 
sclipeau printre sfori: le înşfăcă şi le-ar fi împlântat în grumazul acela gol, între 
sânii albi cu sfârcuri trandafirii. Dar un fior îl făcu să-şi revină în fire, le aruncă şi 
fugi buimac, pe când ea, cu pleoapele închise, credea că el nu o mai vrea acum 
fiindcă i se împotrivise "75 

Dorind să demonstreze că unica sursă a cunoaşterii rămâne experiența, 
pozitivismul susține că omul este creat pentru a acţiona, însă el nu acționează 
datorită rațiunii sau inteligenței, ci în legătură cu natura sa umană, cu instinctele 
sale. Putem merge chiar mai departe, făcând referire la Condillac, reprezentantul 
senzualismului, care susținea chiar că unica sursă a cunoaşterii umane o constituie 
senzaţia. Ce înseamnă însă această senzaţie care pare să pună pe jar întreaga 
omenire a acestei epoci? Definiţia modernă a termenului susține că senzația este 
reflectarea nemijlocită a obiectelor şi fenomenelor lumii obiective ca urmare a 
acţiunii lor asupra organelor de simţ. Însă cu multă vreme înainte, Democrit şi 
Epicur emiteau deja o concepție materialistă despre om, conform căreia sufletul 
este alcătuit din atomi, iar senzațiile nu sunt altceva decât punerea în mişcare a 
acestor atomi de către elementele exterioare, între care are loc un contact. 

Contrastând puternic cu curentul predominant în filozofia occidentală a 
acelei vremi, care considera că la temelia existenţei se află un principiu raţional, 
Schopenhauer susţinea că ceea ce animă omul este acea impulsivitate oarbă, acel 
„lucru în sine” kantian, acea Voinţă, care se manifestă atât în forţele oarbe ale 
naturii cât şi în acţiunea deliberată a omului. Concepţia despre primatul Vointei, al 
acestei esențe sau motor ce pune în mişcare mecanismul uman, se aplică pe toate 
treptele existenţei. Diferenţa dintre om şi celelalte specii constă în faptul că la om, 
impulsul vital se manifestă mai putin sălbatic, superioritatea inteligenței sale 
oferindu-i posibilitatea de a-şi deghiza voința sub forme înşelătoare. Acest 


23 Idem, Bestia umană, Editura Narcis S.R.L., Bucureşti, 1992, p.42-43. 

mecanism al deghizării este cu atât mai puternic cu cât în joc se află manifestările 
vieții instinctive. Schopenhauer pune accentul tocmai pe această latură a vieții, mai 
ales pe instinctul de reproducere, de procreatie, căruia îi atribuie un rol determinant 
asupra vieţii şi comportamentului indivizilor. Încercând să se sustragă acestor 
imbolduri elementare, omul se înşală pe sine, deoarece el nu realizează că voinţa 
speciei are ultimul cuvânt şi că orice organism e constrâns să cedeze într-un fel sau 
altul instinctului sexual. Ceea ce îi face pe oameni să trăiască este un impuls 
interior, irezistibil şi putem spune chiar că împletirea acestui impuls cu 
imboldurile elementare îl determină pe omul naturalist să caute fericirea în sensul 
înţeles de hedonisti, adică prin supremaţia plăcerii în viaţa morală. Însă nu este 
vorba aici de plăcere în sensul epicurian, plăcere care însemna lipsa durerii şi 
căutarea ataraxiei, adică a liniştii sufleteşti, ci plăcere carnală, fizică, disociată de 
orice sentiment, plăcere ce viza aprinderea tuturor simțurilor, electrizarea întregului 
organism uman: , Cu dinții inclestati, îngăimând, Jacques o prinse acum în braţe; 
îl inläntui şi Severina. Se posedară, găsind iarăşi dragostea în profunzimea morţii, 
în voluptatea dureroasă a bestiilor care se spintecă. Nu se mai auzi decât 
răsuflarea lor” 7” 

Satisfacerea simțurilor devine scopul obsedant al personajelor naturaliste şi 
astfel, scriitorii recurg la observarea şi analizarea acestora, cu tot ce ţine de ele, dar 
nu se pătrunde în interiorul ființei, în sufletul cu energiile proprii, în inimă, rațiune 
şi voinţă, ci ni se oferă analiza exactă, cantitativă a pasiunilor umane. Complet 
lipsiţi de conştiinţă morală şi animați de o extraordinară dragoste de viaţă, 
personajele se aruncă în ghearele pasiunii pure, ale iubirii sălbatice, ale stării de 
bine şi plăcerii fizice, temperamentul abandonându-se lui însuşi şi dezvoltându-se 
fără măsură sau regulă, toate acestea în încercarea disperată de a aduce puţină 
culoare în cenuşiul vieții lor. Revelator pentru căderea în păcat şi promiscuitatea 
personajelor naturaliste este fragmentul care ilustrează transformarea rapidă a lui 
Fanny sub influența unei vieţi dezordonate, fragment care conturează întreaga 
filozofie de viaţă a acestei lumi amorale: ,, Purtarea-i era mai liberă, ca şi felul de 
a vorbi, îşi dădea seama de puterea ei, destăinuindu-i ciudätenii despre viata-i din 
trecut, pe care el nu i le cerea, vechi desfrânări şi nebunii făcute din curiozitate. 
Acum nu se mai lipsea să fumeze, răsucind între degete şi punând pe toate mobilele 
veşnica țigară ce toropeste ziua fetelor pierdute, iar în discuţiile lor îşi exprima 
asupra vieţii, a nemerniciei bărbaţilor şi a ticăloşiei femeilor, părerile cele mai 
cinice. Până şi expresia ochilor ei se schimba, învăluiţi într-o boare de apă 


24 Thid., p.145. 

stătătoare, prin care trecea fulgerul unui râs desmätat. De asemenea şi intimitatea 
dragostei lor se prefäcea. La început rezervată față de tinerețea iubitului si 
respectându-i prima iluzie, femeia nu se mai sfia, după ce văzuse efectul asupra 
acestui copil descoperindu-i pe neaşteptate trecutul desfrânat şi frigurile 
primejdioase cu care-i aprinsese sângele. Dezmierdările perverse, atâta vreme 
stăpânite, toate cuvintele de delir pe care dinţii ei inclestati le opreau să treacă, le 
lăsa acum să-i scape, se dezläntuia, se dăruia în deplinătatea ei de curtezană 
îndrăgostită şi cunoscătoare, în toată cumplita glorie a poetei Sapho. Sfială, 
reținere, la ce bun? Bărbaţii sunt toți la fel, nebuni după viciu şi corupție, mititelul 
ăsta ca şi ceilalți. Să-i momeşti cu ce le place, e tot cel mai bun mijloc să-i ţii. Si 
ceea ce ştia, depravările plăcerii care-i fuseseră sădite, Jean le învăţa la rândul 
său, ca să le treacă altora. Astfel curge şi se răspândeşte otrava care arde trupul şi 
sufletul, aidoma făcliilor despre care vorbeşte poetul latin, şi care alergau din 
mână în mână prin arenă” 2” În încercarea disperată de a-şi trisa propriile gânduri 
negative, aceste personaje sunt supuse la o gamă dublă de senzaţii, unele agreabile, 
altele penibile, dar ceea ce reuşeşte să persiste este o stare de bucurie, de voioşie 
care animă urâtenia, grimasele, diformitätile, vulgaritätile pe care le expune o artă 
indiferentă față de frumuseţe. Astfel, în această lume durerea se împleteşte cu 
bucuria, dând naştere unei tristeti şi unei melancolii care par să facă parte din 
natura personajelor. 

Două elemente naturale par să marcheze viața fiecărui personaj naturalist: 
dorinţa şi degradarea, care de cele mai multe ori se desăvârşeşte prin moarte. 
Dorinţa, în general cea sexuală, este comandată de natură şi este supusă unei 
irationalitäti absolute. Ea este străină de tot ce înseamnă gândire, rațiune, 
înțelepciune sau lucru util; nici cauza şi nici scopul său nu au o justificare practică 
pentru om, căci dorinţa este doar o manifestare a Vointei schopenhaueriene şi 
trebuie acceptată ca atare. Din acest punct de vedere, teoriile naturaliste apără 
natura umană împotriva doctrinei creştine şi a societăţii care încearcă să reprime 
orice „zvâcnire” naturală. Doctrina creştină susţine că fericirea vieţii de apoi este 
subordonată sfinteniei vieţii prezente, care la rândul ei se supune unei morale ce ne 
frânează instinctele. Având la bază ideea că natura umană este coruptă, 
creştinismul îndeamnă la respectarea poruncilor şi evitarea plăcerii de orice fel. La 
rândul său, cultura şi societatea capitalistă atacă o normalitate sexuală dată de 
natură, un fel de armonie sexuală prestabilită, care s-ar manifesta fără probleme 
dacă societatea represivä nu s-ar fncäpätâna să-i pună piedici la nesfârşit. 


2 Alphonse Daudet, Sapho, Editura Doris, Bucureşti, 1991, p.51-52. 

Oprimarea nevoilor sexuale este percepută ca o alterare a naturii umane şi riscă să 
aducă cu sine tulburări intelectuale şi emoţionale. 

Astfel, natura rămâne principiul întregii existente, care ar asigura tuturor 
ființelor umane o dezvoltare armonioasă, dacă aceasta nu ar fi împiedicată în 
permanență de anumite forme artificiale de represiune. Însă personajul naturalist 
reuşeşte cu succes să evite toate aceste potenţiale obstacole şi să aducă la suprafaţă 
esența umană în ceea ce are ea mai natural şi mai diform. Acest imbold natural se 
exteriorizează printr-o sete de senzaţii care stimulează şi aprind rând pe rând toate 
simțurile, de la fiorul care străbate personajele în urma contopirii fizice, până la 
senzațiile vizuale (întunericul şi ternul care le sunt amantilor complici şi care 
contrastează cu culorile aprinse ale anumitor obiecte), auditive (diferite sunete) şi 
olfactive (mirosuri de flori, plante, copaci sau dimpotrivă, de mucegai şi 
putreziciune), care laolaltă crează un iureş sinestezic ce însoţeşte şi amplifică în 
intensitate împreunarea iubitilor. Dependenţa de senzaţii este într-atât de mare încât 
aceasta împinge personajele la gesturi din ce în ce mai neobişnuite, chiar extreme, 
cum ar fi satisfacerea poftelor trupesti în locuri neobişnuite, obscure, insalubre, 
pradă intemperiilor diferitelor anotimpuri sau în locuri expuse, toate căutând să 
sporească tot mai mult trăirile amantilor şi emoția primejdiei săvârşirii împreunării 
lor: „De atunci, în fiecare noapte când se întâlneau, Jacques şi Severina gustară 
negrăite clipe de fericire. Nu erau ocrotiti de furtună întotdeauna. Îi stingheriră 
ceasuri înstelate, răsărituri de lună strălucitoare. Dar la întâlnirile acelea se 
strecurau prin razele de umbră, căutau unghere întunecate. Şi avură astfel, în 
August şi Septembrie, nopți adorabile. Nu le displăcură nici primele piscäturi de 
ger în Octombrie. Ea venea îmbrăcată mai gros; era înfășurată într-o manta în 
care încăpea şi el pe jumătate. Totuşi, din prima seară, el avusese o poftă: s-o aibă 
la el acasă, în încăperea strâmtă, acolo unde ea i se părea altfel, mai atrăgătoare 
cu Zâmbetu-i domol de burgheză cinstită; dar ea se împotrivise mereu, nu atât de 
teama spionajului de pe culoar, cât dintr-un ultim scrupul de virtute: apărarea 
patului conjugal. Dar într-o luni, în plină zi, pentru că el urma să ia masa acolo şi 
pentru că soțul întârziase, ținut de şeful gării, el făcu o glumă şi o trânti pe pat 
într-o pornire de îndrăzneală nebunească, de care făceau haz împreună; se 
pierdură amândoi în vârtej. De-atunci ea nu se mai împotrivi, iar el urca acolo 
după ce bătea miezul nopții, joia si sâmbăta. Înfruntau fioroase primejdii; nu 
cutezau să se miste, din cauza vecinilor; gustară plăceri noi. De multe ori, un 
capriciu de aventuri nocturne, o nevoie de a fi slobozi, asemenea animalelor 

scăpate din ocol, îi împingea afară, în singurătatea neagră a nopților înghețate. Se 
iubiră si în Decembrie, pe un ger năpraznic ”. °” 

Stranietatea locurilor şi modurilor de vânare a senzatiilor şi de dezläntuire a 
poftelor carnale deviază dragostea fizică spre tărâmul exhibitionismului, 
imoralitätii şi obscenitätii ce favorizează închegarea unei literaturi obscene. Odată 
cu emanciparea femeii şi reclamarea egalității sale cu bărbatul, această literatură 
coboară personajul feminin în derizoriu şi promiscuitate, adâncind şi mai mult 
prăpastia dintre naturalism şi curentele precedente, mai ales cel romantic, ai cărui 


reprezentanți revărsau asupra sa întreg registrul de sentimente nobile. 


IIL.6.3.4. Detracarea mecanismului uman 

Trăind o viaţă vegetativă, materială şi exterioară, omul naturalist bea vin şi 
absint, mănâncă şi trăieşte din plin, pierde vremea prin cârciumi, se odihneşte 
fumând şi jucând cărți, este jucăria propriilor sale impresii, cedând elanului inimii 
sale, instinctului, brutalitätii bestiale, simțurilor, furiei, ambitiei şi unei activităţi 
dezordonate. 

Ducându-şi lupta zilnică pentru supravieţuire într-un univers amoral, vicios 
şi indiferent, personajul naturalist se află deseori în conflict cu natura sau cu el 
însuşi, deoarece se zbate din răsputeri să se mențină la un nivel minim de 
civilizaţie, încercând să ţină piept factorilor externi care amenință să descätuseze 
„bestia” din interior. Această „brută”, dezläntuindu-se prin acte de violență şi 
cruzime nemaintâlnite, este stârnită de scânteia mizeriei, sărăciei şi obscuritätii 
vieții materiale de care Rousseau îndemna omul să se îndepărteze pentru a reveni 
în sânul Mamei-Natură, însă cel mai adesea este provocată de spiritul neliniştit şi 
distrugător al eredității care la început în stare latentă, răbufneşte pe neaşteptate în 
circumstanţele cele mai bizare. 

Provenind din pătura de jos a societății, personajele naturaliste sunt 
condiționate şi controlate de mediu, ereditate, noroc, instincte şi pasiuni, forțele 
principale care determină mecanica omului fiind rasa, mediul şi momentul. 

Rasa este formată din ansamblul dispoziţiilor ereditare care se împletesc 
armonios cu diferenţele de temperament şi structura corpului. Pentru a schiţa un 
personaj oarecare, e nevoie de a studia rasa sa, nu doar în ceea ce priveşte tarele şi 
virtuțile sale morale, dar şi din punctul de vedere al esenței firii sale, a generozitätii 
sau viciilor sângelui său. Marea lege a temperamentelor, revelată şi pusă în practică 
tot de curentul naturalist, ne explică şi ea natura eroilor: ,,/ ... / deosebirea de 


6 Émile Zola, Bestia umană, Editura Narcis S.R.L., Bucureşti, 1992, p.115-116. 

temperament făcuse din bărbatul acesta şi din femeia aceasta o pereche puternic 
legată, stabilind între ei un fel de echilibru, completându-le — dacă se poate spune 
aşa, organismul. El dădea ceva din sângele lui, ea din nervii ei, şi trăiau unul din 
altul, imbrätisärile fiindu-le necesare pentru a-şi reglementa mecanismul ființei 
lor” °”. Mai mult decât atât, după cum am afirmat anterior, povestea personajelor 
începe întotdeauna în afara operei şi se încheie dincolo de ea. În fine, mediul 
include factori ai climatului şi solului, circumstanţe politice durabile şi condiţii 
sociale permanente, în timp ce momentul reprezintă epoca în care se manifestă 
forțele primordiale. 

Prins într-un sistem sau într-o reţea, drama omului naturalist este aceea de a 
trebui să-şi urmeze drumul prestabilit şi foarte bine determinat într-un cadru spatio- 
temporal. Captiv în acest păienjeniş de influenţe şi coordonate, mecanismul omului 
— redus la stadiul de animal — începe să se defecteze, să fie deranjat sau dizlocat. În 
această lume, oamenii sunt prea nervoşi sau sangvinici, aparținând parcă toți 
aceleiaşi numeroase familii dezechilibrate şi plină de suferinţă. La aceste fiinţe, 
nervii oprimă voinţa, ele cedând „brânciurilor” date de aceştia, „brânciuri” pe care 
nu le pot nici regla, nici reduce. Personajele duc lipsă de echilibru şi spirit 
metodic, cel mai adesea fiind „mari agitati” care-şi urmează instinctele. Majoritatea 
sunt bolnavi sau devin bolnavi, evoluţia „bolii” — presărată cu coşmaruri, fantasme, 
apariții, stări de teamă şi anxietate — mergând până la cea mai violentă formă de 
nebunie; astfel, spitalele şi azilurile de nebuni devin un spațiu banal, comun în 
peisajul sfârşitului de secol al XIX-lea, în care siluetele slutite ale unor fiinţe 
rătăcite caută cu disperare alinare. 

Atraşi irezistibil de studiul naturilor pasionate, nervoase, impresionabile şi 
maladive, naturaliştii îşi transformă romanele în monografii ale unor cazuri 
urmărite şi prezentate cu o precizie şi o exactitate aproape medicale: „Acum se 
produsese însă o mare tulburare. Nervii supraexcitati ai Thérèsei au început să 
domine. Dintr-o dată Laurent s-a trezit în plină excitare nervoasă. Sub influenţa 
fierbine a tinerei femei, temperamentul său deveni încetul cu încetul acela al unei 
fetişcane chinuite de o nevroză gravă. Ar fi interesant de studiat schimbările care 
se produc uneori în anumite organisme, în urma unor circumstanțe determinate. 
Aceste schimbări, care pornesc din carne, în scurtă vreme se transmit creierului Şi 


» 298 À Ş 
2? sau „Atunci se petrecu în el o ciudată prefacere. 


individului în totalitatea lui 
Nervii i se dezvoltară, dominară elementul sanguin şi acest fapt îi modifică firea. 


Işi pierdu calmul, stângăcia, lentoarea, nu mai trăi o viaţă adormită. Veni o clipă 


#7 Émile Zola, Thérèse Raquin, Editura Arena, Bucureşti, 1993, cap.XXII, p.110. 
2% Thid., p.110-111. 

când nervii şi sângele se ținură în echilibru. A fost o clipă de bucurie profundă, de 
existență desăvârşită. Apoi nervii dominară, şi el căzu în frământările care bântuie 
trupurile şi minţile zdruncinate ” °°° 

De fapt, în această epocă, medicina şi literatura par să se confunde, căci 
fiziologia invadează şi murdăreşte totul, culcând omul pe o masă de marmură cu 
scopul declarat de a-i diseca şi analiza până şi cea mai infimă parte a corpului. În 
legătură cu aspectul fiziologic, Zola afirma: „Aceasta constituie romanul 
experimental: să posezi mecanismul fenomenelor la om, să arăţi rotitele 
manifestării intelectuale şi senzuale aşa cum le va explica fiziologia, sub influenţa 
eredității şi a circumstanțelor înconjurătoare”, afirmaţie care sugerează clar 
subordonarea psihologiei faţă de fiziologie (ex. sugestivă în acest sens este tara 
ereditară a lui Jacques Lantier (Bestia Umană), a cărui dorință inexplicabilă de a 
ucide este alimentată de pasiunea în care se avântă împreună cu Severina). 

În numele spiritului ştiinţific şi al metodei experimentale, scriitorul naturalist 
pune sub microscop tarele şi pasiunile care mistuie trupul chinuit al omului 
secolului 19, urmărind cu o insatiabilä sete de detalii evoluţia si fluctuatia acestora 
etapă cu etapă, dublate de eforturile supraomeneşti ale personajelor de a le ţine 
piept: „Când Jacques îşi reveni în fire, ascultă cu mirare cum cade ploaia. Unde 
era? Si, deoarece regăsi pe pământ coada unui ciocan peste care dăduse în clipa 
în care se aşezase, fu inundat de o fericire nespusă. Va să zică, s-a întâmplat? A 
avut-o pe Severina, şi nu a luat ciocanul pentru a-i zdrobi capul. Ea era a lui, fără 
luptă, fără să-l năpădească dorinţa instinctivă de a şi-o azvârli în spate, moartă, 
ca pe o pradă răpită altora? Nu-l mai mistuia setea de a răzbuna injurii străvechi, 
duşmănia strânsă din mascul în mascul, de acea dintâi înşelăciune din funduri de 
cavernă. Nu, posedarea acesteia era de un farmec puternic; ea îl vindecase pentru 
că o vedea altfel, violentă în slăbiciunea ei, acoperită de sângele unui om ca într-o 
chiurasă îngrozitoare. Ea îl domina pe el, pe el care nu cutezase să omoare 
nicicând. Cu recunoştinţă înduioşată, cu dorința de a se contopi într-însa, Jacques 
o prinse iar în brațe”. Însă episoadele de acalmie ale bolii ereditare nu fac decât 
să pregătescă şi să accentueze räbufnirile brutale de mai târziu: „El nu putea 
închide ochii. Nu mai distingea acum nimic din camera înecată în beznă. În ciuda 
oboselei doborâtoare, îl ținea treaz o activitate cerebrală tumultoasă; măcina 
continuu aceleaşi crâmpeie de idei. lar ceea ce se desfăşura astfel, cu o 
regularitate mecanică, în timp ce ochii atintiti se umpleau de umbră, era crima în 
toate amănuntele. Mereu ea renăştea, aceeaşi, năpăditoare, uluitoare. Cutitul intra 


2 Thid., p.111. 
3% Émile Zola, Bestia umană, Editura Narcis S.R.L., Bucureşti, 1992, p.113-114. 

în gâtlej cu o zvâcnitură, corpul se zbătea de trei ori, viaţa se scurgea într-un val 
de sânge călduț, un val roşu pe care îl simțea parcă pe mâini. De douăzeci, de 
treizeci de ori, cuțitul intră şi corpul se zbătu. Oh, să dea şi el o lovitură de cuţit ca 
aceea, să-şi potolească dorul îndepărtat, să ştie ce simți atunci, să guste minutul 
acela când trăieşti mai mult decât oricând! [...] Dar vederea grumazului acela alb 
îl obseda printr-o fascinatie bruscă, neinlăturabilă; şi, în sine, cu o spaimă 
conştientă încă, simţea sporind nevoia poruncitoare de a lua cuțitul de pe masă si 
de a-l înfunda apoi, până în prăsele, în carnea femeii. Luptând, vroind să se 
smulgă din această hărțuială, îşi pierdea clipă cu clipă voința. Totul se înnegură, 
mâinile-i revoltate, victorioase din încordare, se desprinseră. Si pricepu aşa de 
bine că nu mai era stăpân pe ele şi că ele îşi vor lua, brutal, satisfacție, încât îşi 
puse la încercare ultimele puteri şi sări din pat rostogolindu-se jos ca un om beat. 
Se ridică şi fu cât pe-aici să cadă iarăşi, căci i se împleticiră picioarele printre 
fustele rămase pe podea. Şovăia, îşi căuta hainele cu gesturi rătăcite, cu singurul 
gând de a se îmbrăca repede, de a lua cuțitul, ascunzându-l în mânecă, sigur că va 
omoră o femeie, cea dintâi pe care o va întâlni pe trotuar, când un foşnet de 
rufărie, un suspin prelungit, îl pironi lângă masă buimac”"*"". 

Imposibilitatea menținerii sub control a „bestiei ereditare” aruncă personajul 
naturalist pe panta descendentă şi extrem de alunecoasă a involutiei umane, unde 
acesta este iremediabil subjugat şi în cele din urmă sufocat de cea dintâi. Coborârea 
treptelor umanului sare câteva etape atunci când sub impulsul nestăpânit al unei 
astfel de porniri, Jacques se aruncă într-o frenetică goană după femei, cu scopul 
declarat de a le ucide. Pulsatia tarei desenează un tablou sufletesc în care amortirea 
temporară şi defularea neprevăzută se succed cu o ritmicitate care aruncă 
personajul de pe culmile extazului în ghearele agoniei: „Jacques se întuneca din zi 
în zi mai mult. [...] Cu toate astea, o iubea mereu, cu o pornire ce creştea tot mai 
mult. Dar, în braţele ei fiind, îl cuprindea iarăşi meteahna groaznică, o aşa 
amețeală, încât se descleşta repede, îngheţat, zăpăcit că nu mai e stăpân pe sine, 
că simte bestia dintr-însul gata să muşte iar” °? sau „„Întinse braţele să-l atragă 
spre ea, să-i pună capul pe umărul ei, să-şi unească gura cu a lui. Dar el îi 
apucase mâinile, o strângea pierdut, îngrozit, căci simțea cum se redeşteaptă în el 
vechea obsesie. Urechile îi vâjâiau, simțea loviturile de ciocan ale crizei de 
odinioară. De câtva timp n-o putea iubi ziua sau la lumina vreunei lumânări, de 
teamă să nu înnebunească vazând-o. lar lângă ei era o lampă care le lumina 

chipurile, şi dacă tremura devenind furios, era, probabil, pentru că-i zărea 
rotunjimea albă a gâtului prin rochia de casă întredeschisă ”. 2” 

Pentru a mai îndulci puţin împunsăturile tăioase ale bolii ereditare sau poate 
dintr-un instinct de conservare, personajul naturalist converteşte energia negativă 
eliberată de aceată boală în pasiune pură, oferind imaginea unei tablou în care 
negrul şi rosul se încaieră într-o încleştare decisivă: „În furia dorinței de a o avea, 
exaltat de mângâierile ei, Jacques, neavând arme, îşi răsucea degetele ca pentru a 
o sugruma: ea cedă obiceiului ce-l avea şi stinse lampa. Apoi se culcară. Fu una 
dintre cele mai arzătoare nopți de dragoste, cea mai bună, singura în care se 
simţiră uniţi, dispărând unul într-altul. Zdrobiti de atâta fericire, aproape 
nemaisimtindu-si trupurile, ei n-adormiră, ci rămaseră uniţi într-o îmbrăţişare ”.%* 
Indiferent de raportul de forţe din această strânsoare, un singur biruitor se anunţă la 
sfârşit — tara ereditară, căci oricât de bine ticluite ar fi capcanele care i se întind, ea 
în cel mai bun caz urmează o traiectorie ocolitoare, pentru ca în final să lovească cu 
aceeaşi neclintire şi necrutare: ,, ... o privea în lumina vie a lămpii. Niciodată nu o 
văzuse astfel, cu cămaşa deschisă, pieptănată cu părul sus încât îi era gâtul gol, îi 
erau sânii goi. Se innäbusea. Îşi aduse aminte că cuțitul era acolo pe masă, 
dinapoia sa: îl simţea, n-avea decât să întindă mâna. [...] Jacques, fără să se 
întoarcă, bâjbâia cu mâna dreaptă la spate; luase cuțitul. Si rămase o clipă astfel, 
cu pumnul încleştat pe prăsele. [...] Ea îşi răsturnă chipul supus, cu o patimă 
rugătoare, îşi descoperea gâtul gol. lar el, văzând carnea albă, ridică braţul 
înarmat cu cuțitul. Dar ea zărise sclipirea lamei, se aruncă în lături, buimacă de 
groază şi de teamă. [...] Cu dinţii inclestati el nu scotea o vorbă, o urmărea. O 
luptă scurtă o aduse pe femeie în apropiere de pat. Se da înapoi, rătăcită, fără să 
se apere, cu cămaşa smulsă. [...] lar el doborâ braţul şi arma pironi în gâtlej 
întrebarea femeii. Lovind, el răsucise cuțitul din îndemnul groaznic al mâinii; 
aceeaşi lovitură ca pentru prezidentul Grandmorin, în acelaşi loc, cu aceeaşi 
îndârjire”. Punctul culminant al uciderii Severinei dă cititorului speranța că 
bestia odată satisfăcută, îşi va găsi liniştea sau chiar somnul de veci, eliberându-şi 
gazda de povara necrutätoarei sale prezențe. Însă, contrar aşteptărilor, ostoirea 
insatiabilei bestii este doar temporară, căci urletul interior al acesteia cutremură 
întreaga ființă a lui Jacques, pornind tăvălugul interminabilelor crime care succedă 
moartea Severinei: „Cum, o crimă nu era de ajuns, nu-l potolise sângele Severinei 

aşa cum crezuse până în chiar ziua aceea! Povestea reîncepea! Alta şi alta, şi apoi 
mereu alta! ...”. 3% 

Naturalismul dedică organismelor sănătoase doar studii reduse, oferindu-ne 
informaţii despre căscat, strănutat, poftă de mâncare, digestie, respiraţie, 
transpiratie, crizele diferitelor vârste, somn sau visul cu incoerentele sale. În 
schimb, organismele zdruncinate, persoanele sensibile şi suferinde furnizează 
materialul consistent, ca şi cum omul ar fi un bolnav condamnat, un animal inferior 
sacrificat unei experienţe şi supus atenţiei unui fiziolog. În acest caz, gama relelor 
prezentate este variată şi nelimitată: ftizia cu efectele sale lente şi sigure, anghină 
(Jean Gaussin), anemie şi gută reumatică (mama lui Jean Gaussin), febra cu 
perioade de recidivă şi retragere, etc., scrierea naturalistă putând trece cu uşurinţă 
drept un veritabil tratat de medicină. 

Operele naturaliste ne prezintă fiinţa umană instinctivä, senzuală, brutală, 
bestială, capabilă de cele mai urâte acte de violenţă şi cruzime, purtând în ea tare 
ereditare. Se insistă până la exagerare pe acea „bete humaine”, punând în lumină 
eroi impulsivi, frustrati, dereglati şi cu sânge rece: ,, Flora stătea alături, privind si 
ea. Accidentele o făceau curioasă: de câte ori se zvonea că o vită a fost doborâtă, 
că un om a fost ciopärtit de tren, ea nu lipsea. Acum se îmbrăcase si venise să vadă 
mortul. Nu şovăi. Se plecă, ridică felinarul şi, cu cealaltă mână, întoarse capul 


Dia 53807 
victimei” 


, care trăiesc într-o atmosferă de vulgaritate materială. 

Violenţa, care îşi dezvăluie triumfătoare colții täiosi în viaţa personajului 
naturalist, este o reflexie a răului, a blestemului moştenirii ereditare şi a realităţii 
împovărătoare şi se manifestă în cele mai diverse şi neaşteptate circumstanţe: de la 
actele de violenţă suferite de personaje în copilărie, acte care fie le-au încovoiat 
existenţa ulterioară, fie au dat naştere unui întreg şir de violenţe (ex. copilăria 
marcată de brutalitate, violenţă fizică şi tortură psihică a lui Germinie, Therese, 
Severina şi Fanny), continuând cu gesturi violente înăbuşite dar greu ținute în frâu 
datorită tensiunii sufleteşti pe care o ascund: ,, Un val de sânge i se urca la creieri, 
pumnii de fost om de echipă i se strângeau ca pe vremea când împingea vagoane. 
Redevenea bruta inconştientă de forța sa, şi ar fi zdrobit-o într-o pornire de furie 

nebună” 


, cu gesturi brutale atipice pentru anumite personaje, însă declangate de 
un alt vierme periculos care roade şi cele mai pure suflete — gelozia: „A! Da ... 


Sapho ... Toată lira ... Şi respingând-o cu piciorul, ca pe o bestie mârşavă: lasă- 

mă, nu mă atinge, mi-e scârbă de tine ... , „Cei doi bărbaţi nu erau nici de 


douăzeci de paşi de casă, când auziră pleznituri de palme însoțite de răcnete. Ea 
primea o lecţie feroce, ca o fetiţă prinsă cu nasul într-un borcan cu dulceaţă” *, 
până la scenele de o cruzime neobişnuită care sunt expresia unei tare ereditare 
nemiloase sau a unor momente de pierdere a uzului raţiunii: „Îi dădu pumni în cap, 
o lovi de un picior al mesei. Ea se zbătea; el o trase de păr prin cameră, prăvălind 
scaunele. De câte ori ea făcea o sfortare să se ridice, el o arunca, iarăşi pe 
dusumea, cu un pumn. Si totul, - gâfäind, cu dinţii încleştaţi, într-o furie sălbatică, 
prostească. Masa smucită era cât pe-aici să răstoarne soba. Pe un colț al bufetului 
rămăsese păr şi sânge. După ce-şi mai veniră în fire, buimăciţi de groază, sătui de 
a lovi şi de a fi lovită, se târâră până aproape de pat, ea tot pe jos, deşelată, el 


” 311 care toate însă duc cel mai adesea la moarte 


ghemuit, ținând-o încă bine 
violentă (ex. tara ereditară a lui Jacques care duce la uciderea Severinei). 
Atmosfera de violenţă întreţinută de personaje sub asediul anumitor tare ereditare, 
vicii (ex. beţia) sau boli ale sufletului (ex. gelozia) agresează simţul vizual, auditiv 
şi olfactiv al cititorului, căci bătăile şi loviturile care încheagă scenele de violență 
sunt însoţite de sunete brutale, răcnete, urlete, tipete, plânsete, tânguiri, dar şi 
cuvinte de ocară şi înjurături care accentuează spiritul de violență: „Numai că 
mânia lui păstra o cumpătare, o milă de om binecrescut, nu dădea unele lovituri, 
ca fiind prea uşoare pentru el şi ar fi costat-o prea mult, pe când ea spunea vorbe 
urâte în furia-i de femeie decăzută, fără răspundere, nici ruşine, întrebuința orice 
mijloc, pândind cu o crudă bucurie pe fața victimei contractarea de suferință pe 
care i-o pricinuia; apoi deodată-i cădea în braţe, rugându-l cu umilinţă s-o ierte” 
312 sau „Se înjurau de la obraz, înaintea copilului întins cu burta în iarbă care-i 
privea cu o curiozitate răutăcioasă, când un groaznic sunet de corn, însutit de ecou 


prin iaz si prin tot frunzisul pădurii povârnite, le acoperi deodată cearta” °” 


, peste 
care tronează un miros greu şi întepätor de sânge: ,/...] Doar o duhoare năvălea 
prin uşa deschisă, pe când, pe o pernă, un lac de sânge negru se închegase, un lac 
aşa de profund şi de mare încât o dâră fâsnise ca dintr-un izvor, întinzându-se pe 
jos. Stropi se răspândiseră pe pereți. Şi nimic altceva, nimic decât sângele acela 

grefos”. 

După cum am ilustrat în cele de mai sus, subiectele puse în lumină nu sunt 
altceva decât experiențe primare, neplăcute, care reduc personajele la un 
comportament degradant în lupta lor zilnică pentru supraviețuire. Mergând cu 
gândul la „piramida nevoilor” realizată de psihologul Abraham Maslow, putem 
spune că personajele naturaliste nu aspiră la mai mult decât satisfacerea nevoilor 
care stau la baza acestei piramide - nevoile fiziologice: hrană, adăpost, apă, sex. 
Pentru satisfacerea acestora, personajele sunt capabile de cele mai abominabile 
fapte, coborând până la treptele inferioare ale umanului. 

Fiind un personaj inferior şi marginal, omul naturalist nu cunoaşte voinţa sau 
raţiunea; esenţa sa îl împiedică să „urce”, să evolueze, el fiind constrâns astfel să 
rămână cel mai adesea la granița lumii morale. El este incapabil de a se corecta, de 
a se conduce, de a se opune bucuriei sau durerii, prima ridicându-l, a doua 
zdrobindu-l fără ca el să poată rezista. Însă o lecţie răzbate din această involutie pe 
scara umanului: orice abatere de la lege şi de la cele drepte se sancţionează, mai 
ales crima. În termeni literari, toate acestea se pedepsesc printr-o catastrofă care 
podideşte personajul sub forma unor despärtiri sau degradări fizice şi morale, 
singurătate, plecare, sinucidere, moarte, etc. Moartea, poate cel mai natural 
fenomen, pune stăpânire mai repede sau mai târziu atât asupra omului naturalist, 
manifestându-se ca fenomen biologic, cât şi asupra tuturor lucrurilor, prin ideea de 
degradare, de trecere, de îmbătrânire şi dispariţie. Acesta este fenomenul care 
împreună cu violenţa, se reclamă poate cel mai fertil din perspectiva imaginilor 
naturaliste pe care le-a prilejuit. Căci, aşa cum am mai subliniat în repetate rânduri 
în lucrarea de față, „păcatul de moarte” al naturalismului a fost acela de a fi redat 
cu o exactitate ştiinţifică scene de un macabru si de un sinistru covârșitor. Astfel de 
scene prilejuiesc cititorului o întreagă varietate de trăiri, căci acesta este forțat să 
asiste de la scene de sinucidere planificate şi duse la bun sfârşit cu o minutiozitate 
bolnăvicioasă: „Dreaptă ca o statuie, legănându-se pe picioarele-i dârze, fata 
înainta acum întins, fără s-alerge însă, ca în întâmpinarea unei prietene pe care ar 
fi vrut s-o scutească de o bucată de drum. Dar trenul intrase în tunel; huruitul 
groaznic se apropia cutremurând pământul, în timp ce steaua devenise un ochi 
enorm care creştea mereu, fâsnind ca dintr-o orbită de beznă. Atunci, sub 
stăpânirea unui simțământ nelămurit, îşi goli buzunarele, fără să se oprească din 
marşu-i încăpățânat şi eroic; aşeză la marginea liniei o batistă, câteva chei, nişte 
sfoară, două cuțite; ba îşi scoase tulpanul înnodat după gât, îşi desfăcu si bluza. 
Ochiul se schimbă într-un jar, într-un bot de cuptor ce răbufnea incendiu. Si ea 
mergea înainte, se îndrepta spre cuptor, fascinată ca o insectă de noapte pe care o 
atrage lumina. lar în momentul ciocnirii groaznice, fata se-nălţă şi mai mult, ca si 

cum zguduită de o ultimă răzvrătire de luptătoare, ar fi vrut să răpună colosul. 
Lovi cu capul felinarul, care se stinse” *”, la scene violente finalizate prin crime: 
„Cu o ultimă încordare, Pecqueux îl aruncă pe Jacques; iar acesta, simțind golul 
sub el, se agăţă năucit de gâtul lui, şi aşa de strâns, încât îl târâ după sine. Două 
răcnete se contopiră şi se pierdură. Amândoi, căzuţi împreună, târâți sub roți, fură 
tăiaţi, ciopärtiti, strânşi într-o fioroasă îmbrăţişare, ei care trăiseră atâta timp ca 
fraţii. Fură găsiți, fără cap, fără picioare, două trunchiuri însângerate care încă se 


” 31% sau pur şi simplu la nesfărşite imagini ale 


strângeau ca pentru a se înnăbuşi 
unor trupuri neînsuflețite, ca simbol al triumfului morţii asupra existentelor 
deraiate: „Capul cadavrului era acum în lumina gălbuie a felinarului, un cap de 
bătrân, cu nasul mare, cu ochii albaştri, holbati. Sub bărbie se căsca rana, se 
căsca fioros o tăietură profundă care tăiase gâtul, o plagă largă şi adâncă de 
parcă cuțitul ar fi fost răsucit în ea. Sângele umplea partea dreaptă a pieptului. În 
stânga, la butoniera mantalei, o rozetă de comandor părea o bucată de sânge 

77” sau ,,[...] părul amestecat cu bucăţi de craniu rămăsese încă lipit de 


închegat 
felinarul spart. lar când oamenii, trimişi în căutarea cadavrului, îl găsiră, fură 
cutremurati văzându-l aşa de alb, - o albeatä de marmură. Zăcea pe linie, cu capul 
sfărâmat, cu mădularele nevătămate, pe jumătate goale, admirabilă în curăţenia şi 

vigoarea ei”."'% Intensitatea descrierilor naturaliste creşte treptat odată cu imaginea 
cadavrelor în schimbare şi descompunere, constituind o permanentă aducere aminte 
a evoluţiei morţii în roman de la un personaj invizibil care la început pândeşte ca o 
ameninţare fiecare mişcare greşită a eroilor, până la impunerea în forță ca personaj 
de final, al cărui rânjet demonic se afirmă ca o implacabilă condamnare a oricărei 
fiinţe ce se abate de la calea cea dreaptă: ,, Mätusa Fazia murise joi seară la nouă 
într-o ultimă convulsie; iar Misard căuta zadarnic să-i închidă pleoapele, căci 
ochii ei se încăpățânau să rămână deschişi, capul îi înțepenise, aplecat pe umăr, 
ca pentru a privi în odaie, iar buzele îi erau întinse ca într-un râs ironic” Aie „În 
timpul accidentului, moarta rămăsese singură, cu capul pe jumătate întors, cu 
ochii deschişi, cu buzele crispate, de parcă ar fi privit cum se ciocneste şi cum 


»» 320 


moare lumea aceea necunoscută sau ,, Fazia, cu capul tot înclinat, cu râsul 


groaznic al gurii ei crispate, părea că se uita la fată cu ochii mari, holbati [...]”. 


315 Thid., p.191. 
316 Thid., p.230. 
3U Thid., p.50. 

315 Thid., p.192. 
31 Thid., p.171. 
320 Thid., p.190. 

321 Însă în romanul naturalist, gheara mortii şi dezintegrarea înşfacă totul, atât ființe 
umane, cât şi obiecte, lucruri neînsufletite, ale căror imagini în descompunere 
ocazionează descrieri uimitoare, lansând naturalismul spre apogeu: ex. 
personificarea locomotivei Lisona - unul dintre beneficiile noii lumi - percepută ca 
un organism viu, afectat de boală, bătrâneţe şi surprinderea ultimelor clipe 
sfâşietoare din ,,existenta” acesteia: „Nu era ea, sărmana, de vină; căci, de când cu 
boala căpătată atunci în împotmolirea în zăpadă, nu mai putea fi tot aşa de 
vrednică şi supusă. Fără să mai pună la socoteală vârsta, care îngreunează 
membrele şi intepeneste încheieturile. Aşa că el o ierta din toată inima, coplesit de 
o mare mâhnire. Văzând-o acolo rănită de moarte. Sărmana Lisona mai avea putin 
de trăit. Începea să se răcească, răsuflarea i se stingea în scâncete slabe ca de 
copil care plânge. Plină de pământ şi de sfărâmături, ea totdeauna aşa de curată, 
aşa de strălucitoare, prăvălită pe spate într-un morman negru de cărbuni, murea 
asemeni unui animal de lux căzut în plină stradă. O clipă, se putuse vedea, prin 
corpul ei sfâşiat, funcționarea organelor: pistoane bătând ca nişte inimi gemene, 
aburul circulând în săltăraşe ca sângele în vine; însă, asemeni unor braţe 
convulsive, bielele nu mai aveau decât tresăriri, ultimele revolte ale vieţii; şi 
sufletul ei se ducea odată cu forța care o ţinuse vie, cu suflul acela puternic care 
nu o părăsise încă cu totul. Uriasa, năruită şi zdrobită, se domolea din ce în ce, 
adormea, amuti în cele din urmă. Şi mormanul de fier, de oţel şi de aramă, care 
rămânea în urma ei, colosul acela cu trupul ciuntit, cu braţele rupte, împrăștiate, 
cu măruntaiele ieşite pe afară, avea ceva din înfricoşătoarea tristețe a unui 
cadavru omenesc, enorm, al unei întregi lumi care trăise şi din care viaţa fusese 
smulsă, în durere”. 27 

Efervescenta şi stridenta imaginilor naturaliste nu se răsfrâng doar asupra 
celor de final, care ilustrează deznodământul vieţii unor ființe dezechilibrate, ci 
abordează şi aspecte ale lumii înconjurătoare considerate de curentele literare 
anterioare banale sau respingătoare, oricum nedemne de luat în seamă: „/.../ se 
repezea cu o mişcare bruscă, ochind pe tacâmul din faţa ei sau pe mâneca 
vecinului vreo muscă, pe care, bâiguind stâlcit vorbe de alintare — ,, Mänäncä, mi 
alma; mănâncă, mi corazon” — o înfățișa hâdului animal picat pe fața de masă, 


ofilit, numai creturi, diform ca si degetele lui Defous” °” 


„ scene din viața 
comunităţii, de o gravitate şi de un tragism nemaintâlnite: „trenul se ridică, iar 


şapte vagoane se încălecară şi se prăbuşiră cu un trosnet furios, într-o năruire de 


321 Thid., p.192. 
322 Thid., p.187. 
375 Alphonse Daudet, Sapho, Editura Doris, Bucureşti, 1991, p.93. 

sfărâmături. Primele trei erau făcute praf, celelalte patru nu formau decât un 
morman de acoperișuri desfundate de roți schilodite, de uşi, de lanţuri, de 
tampoane, într-o învălmăşeală de geamuri sparte. Si îndeosebi auziră räbufnirea 
locomotivei în pietroaie, un trosnet înfundat sfârşit cu un strigăt de agonie. Lisona, 
sfărâmată, zăcea la stânga, peste căruţă, în timp ce pietroaiele zburau sfărtecate în 
lături, ca după o explozie. Dintre cei cinci cai, patru, striviti, târâţi, îşi dăduseră 
duhul. [...] În tumultul acela asurzitor, în fumul orbitor, uşile vagoanelor rămase 
nevătămate se deschiseră. Călătorii se năpustiră afară. Cădeau pe linie, se 
ridicau, se îmbulzeau, îşi făceau loc cu pumnii, cu picioarele. Femei, bărbaţi, 


' 5 sau frânturi din viaţa privată, de o mare 


răcnind se pierdură departe” 
încărcătură emoţională: „În lumina slabă din atelier se îngrămădea o mare 
mulțime de artişti, de modele, de artiste de teatru, toți dansatorii şi comesenii 
ultimelor serbări. Era un tropăit, un şopot, un vuiet înăbuşit de capelă, sub flacăra 
scurtă a lumânărilor. Priveau cu toții printre liane şi prin frunzis trupul întins de-a 
lungul, acoperit cu o mătase cu flori de aur, capul înfăşurat într-un turban ca să-i 
ascundă îngrozitoarea rană, mâinile albe lăsate înainte, ce vădeau renunţarea si 
dezlegarea din urmă, pe divanul scund, umbrit de glicine, unde Gaussin şi iubita 
lui se cunoscuseră în noaptea balului ”. 3% 

Peste tot acest caleidoscop sinestezic domnesc însă cu trufie imaginile care 
ilustrează teoria motorilor animați, prezentă pentru prima dată în literatură şi 
conform căreia în anumite circumstanțe, independent de voința omului, o forță 
incredibilă, supraomeneascä se descătuşează în interiorul personajelor, care se 
concretizează prin acte ieşite din comun. Această desfăşurare de forte generează 
imagini unice, care prilejuieşte un arc peste timp, trezind la viaţă amintirea unor 
eroi legendari: „Și, mai înainte ca aceasta să fi acceptat, o cuprinse în braţele ei 
viguroase de flăcău şi o luă pe sus ca pe un copil. După aceea o depuse dincolo de 


55 336 $ 
, „Caii se 


linie, într-un loc mai bătătorit, unde piciorul nu se mai înfunda 
înțepeniră; greaua lor sarcină se clătină un moment fără să se răstoarne; dar, ca 
şi când s-ar fi transformat ea singură într-un animal de transport, trase căruța pe 
linie. Acum se aflau de-a latul sinii, pe când expresul era la o sută de metri 
depărtare. Atunci, pentru a intepeni povara, de teamă să nu se urnească, strânse 
häturile cu o smucitură bruscă, într-o sfortare supraomenească. Ea, care crease în 
jurul ei legende, care oprise un vagon pornit la vale, care împinsese din faţa unui 


tren, o căruţă, - ea ţinea azi în frâu, cu pumnu-i de fier, cei cinci cai incordafi care 


324 Émile Zola, Bestia umană, Editura Narcis S.R.L., Bucureşti, 1992, p.183-184. 
Ba Alphonse Daudet, Sapho, Editura Doris, Bucureşti, 1991, p.124-125. 
326 Émile Zola, Bestia umană, Editura Narcis S.R.L., Bucureşti, 1992, p.128. 

nechezau la apropierea primejdiei sau „Și cu bratele-i voinice, ridica roți, le 


arunca departe, frângea tabla de pe acoperișuri, sfărâma uşile, smulgea căpătâie 


ir 328 
de lanţuri”. 


]11.6.3.5. O licărire în noaptea adâncă a sufletului omenesc 

Psihologia acestor personaje fiind redusă sau aproape inexistentă, avem de-a 
face cu ființe simple, needucate, nesofisticate, sărace, cu sentimente primare, 
personaje care provin din clasele de jos sau cel mult de mijloc ale societăţii. Totuşi, 
scriitorul naturalist descoperă în aceste ființe trăsături care de obicei sunt 
caracteristice eroilor — acte de violență şi de pasiune care duc la momente de 
disperare supremă şi în final la moarte violentă. Dincolo însă de aceste pasiuni care 
ard ca o tortä, topind personajele înflăcărate, raza de lumină, speranța scriitorului 
biruie modest pesimismul, prin creionarea unor personaje poate nu întotdeauna cu 
rol principal, dar înzestrate cu anumite calități morale şi generatoare de gesturi 
mărunte, sincere, încărcate de sensibilitate, care reuşesc să străpungă întocmai unei 
săbii de lumină întunericul fără speranță care aureolează curentul naturalist: ex. 
devotamentul neobosit al lui Fanny faţă de Jean în momentul în care acesta se 
îmbolnăveşte: „De altfel, aici trebuia mai mult decât un devotament obişnuit, si 
chiar din prima seară Fanny Legrand se aşeză lângă patul său şi nu-l părăsi zece 
zile, îngrijindu-l neobosită, fără frică, nici dezgust, dibace ca o soră de gardă, cu 
dezmierdări duioase, care uneori, în ceasurile cu febră, îi aminteau o boală grea 
din copilărie şi-l făceau s-o cheme pe mătuşa lui, Divonne, spunându-i: 
„Multumesc, Divonne”, când simţea mâinile lui Fanny pe fruntea-i jilavă. [...] iar 
Jean se minuna ce sprintene, ce iscusite si ce iuți erau mâinile acestea de trândăvie 
şi voluptate. Noaptea, dormea şi ea vreo două ceasuri pe divan — un divan de hotel 


” 3%, loialitatea şi afecțiunea lui 


din cartier, moale ca scândura unui post de poliţie 
Germinie faţă de domnişoara de Varandeuil, a cărei angajată era, bunătatea naivă şi 
nevoia de devotament a lui Cabuche şi gesturile de prietenie şi admiraţie din partea 
lui Jacques pentru persoana acestuia, gesturi care îl impresionează până la lacrimi 
pe cel dintâi: „Iar când pietrarul îi făcu şi acest serviciu, el îi strânse viguros 
mâna, pentru a-i arăta că-l stimează văzându-l bun de muncă. 


- Eşti un om de ispravă! 


37 Thid., p.181. 
3% Thid., p.186. 
329 Alphonse Daudet, Sapho, Editura Doris, Bucureşti, 1991, p.27. 


198 


Naturalismul — copilul rebel al realismului 


Dovada aceasta de prietenie îl mişcă la culme pe Cabuche” *. Galeria de 
scene duioase care par să atenueze duritatea antinomiei materie — suflet în opera 
naturalistă este îmbogăţită apoi cu anumite gesturi comune, banale sau pur 
întâmplătoare care răscolesc sufletul personajelor neîntinate, sădind în ele sau 
făcând să renască speranța împlinirii prin iubire: „,/...] Cabuche, care ajuta 
Severinei să potrivească patul, ridică instinctiv ochii spre dânsa, tulburat de 
amintirea dragostei lui de altădată. Dar tânăra femeie rămânea serioasă, îl privi 
cu multă bunătate. El fu mişcat, îi atinse fără de voie mâna pe când potrivea 


” 331. Episoadele de zbucium interior al unor 


pernele, şi simţi că se înneacă 
personaje care sub asediul unei deşirări sufleteşti sau al unei înfricoşătoare racile 
luptă din răsputeri pentru a ţine piept impulsurilor sângeroase (ex. tumultul 
sufletesc al lui Jacques Lantier în legătură cu ideea crimei), sunt contrabalansate de 
recăpătarea liniştii sufleteşti şi purificarea altor personaje (ex. curățirea interioară a 
lui Fanny prin adoptarea unui copil asupra căruia îşi revarsă toată duioşia), sau de 
nevoia lor de dragoste şi afecțiune şi contopirea în iubire, sentimente pure 
exprimate printr-o întreagă salbă de scene de tandrete: „4h! Naivule...naivule..., şi 
răsturnându-i cu amândouă mâinile capul în poală, îl sorbea, îi respira ochii, 


» 32 C s 
„ "Ceea ce o atrăgea spre Jacques era 


părul, toată fața, ca pe-un buchet 
bländetea lui, supunerea de a nu bâjbâi cu mâinile pe corpul ei de îndată ce ea i le 
prindea într-ale ei. Femeia iubea pentru prima oară, dar nu se da tocmai pentru că 
aceasta i-ar fi ofensat dragostea: să fie numaidecât a acestuia aşa cum fusese a 


5 333 E . i AY Ra 
sau ,, [...] si, cu o mişcare şăgalnică, ea îşi dădu capul pe spate, 


celorlalți doi 
oferindu-şi buzele, iar el se aplecă şi-şi lipi gura de gura ei într-o sărutare 
profundă şi discretă. Ochii li se închiseră; îşi sorbeau răsuflarea” **, dar nu în 
ultimul rând de scene care scot la iveală slăbiciunea omenească sub impulsul 
acestor sentimente pure: ,, $i ea se agätase de gâtul lui şi-l privea de aproape, țintă 
în ochi. [...] Coborând glasul, ea se făcu mică, alintătoare. [...] Lacrimile o 
podideau; izbucni în suspine strângându-l nebuneşte în brate.,,- Vai, dragul meu, 
dacă ai şti ce nevoie am să fii drăguţ cu mine ... lubeşte-mă, iubeşte-mă mult, 
pentru că, vezi tu, numai dragostea ta mă face să uit ... Acum, când ţi-am spus 
toate nenorocirile mele, -nu-i aşa? — nu trebuie să mă părăseşti, - oh! Te implor! 


» 


330 Émile Zola, Bestia umană, Editura Narcis S.R.L., Bucureşti, 1992, p.134. 
1 Jbid., p.196. 

me Alphonse Daudet, Sapho, Editura Doris, Bucuresti, 1991, p.21. 

333 Émile Zola, Bestia umană, Editura Narcis S.R.L., Bucureşti, 1992, p.109. 
34 Thid., p.133. 

Jacques era coplesit de aceeaşi induiosare. [...] Si, năpădit, plânse si el, 
răpus de fatalitatea groaznicului blestem care-l stăpânea iarăşi şi de care nu avea 
să se lecuiască nicicând. ,,- lubeşte-mă, iubeşte-mă si tu, mult, cât poţi, căci am tot 


» 335 P z SR: aaa ca 
q” sau „Într-o seară, Jacques o găsi pe Severina în 


atâta nevoie ca şi tine 
lacrimi; iar ea când îl zări, nu conteni, suspină şi mai tare agățată de gâtul lui. Ea 
mai plânsese şi altădată, dar el o potolea cu o îmbrăţişare, - în timp ce acum o 
simțea şi mai deznădăjduită cu cât o strângea mai aprins. Fu zbuciumat, îi luă 
capul în mâini şi, privind-o de aproape, în adâncul ochilor ei näpäditi de lacrimi, 
spuse, pricepând bine că ea se zbuciuma astfel pentru că era femeie, pentru că nu 
cuteza să facă ceea ce ar fi trebuit să facă el: „ -lartă-mă, ai răbdare … Îți jur, în 
curând, îndată ce voi putea”. Ea îşi lipi numaidecât gura de gura lui, ca pentru a 
pecetlui jurământul, şi se sărutară mult, mult 555 

Năpădirea sentimentelor pure este însă efemeră şi strălucirea acestora în 
imunditatea tablourilor naturaliste păleşte rapid sub asediul egoismului şi al 
cruzimii care împreună cu compasiunea, constituie, în opinia lui Schopenhauer, 
cele trei instincte primare ale acțiunii umane. În ciuda forței şi conotatiilor pozitive 
ale compasiunii, flacăra acesteia nu reuşeşte să topească prea mult din răceala care 
le caracterizează pe celelalte două, datorită raportului de forţe dintre cele două 
tabere, care rămâne neclintit în favoarea celor dintâi. 

Revärsarea nesfârşită a poftelor, studierea temperamentelor şi nu a 
caracterelor, preferința pentru patologic, marginalitate şi ereditate, schitarea unor 
personaje dominate de nervi şi sânge, fără liber arbitru, antrenate în orice act al 
vieții lor de fatalitatea cărnii, brute umane, în general fără suflet — toate aceste 
elemente compun mozaicul unei lumi în care frumuseţea morală este aproape total 
ignorată şi în care chiar şi cele mai nobile sentimente se reduc la senzaţii oarbe. 
Acest univers se oglindeşte perfect într-o literatură fără mituri sau tabuuri, unde 
portretele, descrierile, observaţia realistă dar şi imaginaţia se împletesc armonios. 

Dorind să scrie istoria societăţii contemporane, prin studierea claselor acestei 
societăți — artişti, burghezi, popor — scriitorii naturalişti îşi manifestă gustul 
aproape obsesiv pentru cazurile rare, morbide, macabre, patologice, de degenerare 
fizică şi morală, pentru aspectele urâte, respingătoare, hidoase chiar ale vieţii, dar şi 
înclinația lor pentru viaţa „subterană” şi tot ce implică ea: viciu, obscenitate, 
excese, sărăcie, boală, scandal, decădere. 

Încarnate de personaje marginale, cazurile-limită aduse de naturalism în faţa 
publicului nu sunt altceva decât „sisteme” umane care se blochează şi sfârşesc prin 


335 bid., p.150-151. 
336 Jbid., p.170-171. 

a nu mai funcționa deloc, deoarece sistemul determinist al eredității lasă puţine 
speranţe libertăţii umane. Fiinţa umană nu este altceva decât o jucărie aruncată în 
furtuna distrugătoare a forțelor naturii iar viața sa o luptă fără speranţă, o căutare 
însetată a unor himere înşelătoare, care nu îi poate aduce decât suferință: ,, Quant à 
la vie des individus, chaque biographie est une histoire de la souffrance; car, dans 
la règle, chaque existence est une série continue de malheurs, grands et petits, que 
chacun, il est vrai, cache le mieux possible, parce qu'il sait que les autres 
éprouvent rarement de l'intérêt ou de la pitié, et presque toujours de la 
satisfaction, au récit des souffrances dont ils sont exemptés en ce moment”. Şi 
pentru ca destinul să ia şi mai mult în derâdere fiinţa umană, fenomenele şi 
obiectele lumii materiale se prind într-o adevărată conjurație tacită, care adânceşte 
şi mai mult mecanica oarbă a universului uman şi material: ex. întotdeauna plouă 
într-o zi de căsătorie, de întâlnire şi plimbare a iubitilor sau atunci când trebuie 
onorată o invitaţie, toate restaurantele sunt infecte şi mâncarea stricată, etc. Astfel, 
naturalismul, sub influenţa pesimismului schopenhauerian triumfător, capătă 
amprenta puternică a obsesiei eşecului, aducând la lumină o lume de eterni învinşi: 
„Si une créature s'eprend d'une autre, il faut qu'ils soient tous deux bêtes, 
mesquins, décevants, et donc leur liaison avorte ou s'enlise laidement, de façon 
que le pessimisme sorte renforcé des hypothèses qu'il a lui-même choisies "5% 
Chiar dacä au reusit sä se sustragä mortii sau decäderii, personajele naturaliste se 
află la sfârşitul existenţei lor în aceeaşi situaţie de la care au plecat. Fie că eşecul 
lor se află în plan social sau sentimental, acestor eroi nu le mai rămâne decât să-şi 
asume destinul cu un pesimism stoic. 

Puternic marcate de mediul din care provin — fie că au origine umilă sau 
aparțin clasei mijlocii — personajele naturaliste trăiesc aceeaşi tragedie. Deşi poate 
părea paradoxal, originea modestă şi proiectarea personajelor în cruda realitate 
obiectivă marcată de un spațiu şi un timp extrem de bine delimitate, nu anulează 
posibilitatea reactivării unor scheme tragice foarte vechi: „Dar coborâți în stradă! 
Iat-o pe Thérèse Raquin la fel de tragică precum o eroină a lui Eschil, şi iat-o pe 
Nana care seamănă desfrăul în Paris tot aşa cum pe timpuri Thais a făcut să ardă 
palatele din Persepolis; şi iată-l pe abatele Mouret care luptă împotriva obsesiei 
dragostei aşa cum tristul Hamlet luptă împotriva obsesiei morţii. lată Betia, 


337 Schopenhauer, Le Monde comme Volonté et comme Représentation, apud J.-H. Bornecque, 
P.Cogny, Realisme et Naturalisme. L'Histoire. La Doctrine. Les Œuvres, Hachette, Paris, 1958, 
p.69. 

38 HCéard, Une Belle Journée: L.Hennique, L'Accident de Monsieur Hébert, apud J.-H. 
Bornecque, P.Cogny, Realisme et Naturalisme. L'Histoire. La Doctrine. Les Œuvres, Hachette, 
Paris, 1958, p.76. 

Desfrâul şi Avaritia care, luând locul fatalitätii antice, se năpustesc asupra acestor 
personaje — şi asupra descendenților lor — îndemnându-le la crimă, insuflându-le 
geniul sau nebunia ”.*% Inserate în acelaşi cotidian, ele trăiesc într-un univers din 
care transcendenta lipseşte, deoarece aici nu există nici zei şi nici destin în sensul 
în care era el perceput anterior. În schimb, în lipsa transcendentei, în acest univers 
se exercită influenţe diverse care tin în special de mediu, epocă, ereditate, la care se 
adaugă jocul forţelor economice şi sociale cu care individul se confruntă inevitabil 
şi care constituie fundalul fiecărei opere realist-naturaliste. 


33% Stuart Merill, Enquête sur Emile Zola, în „La Plume” din 15 oct.1902, apud Guy Larroux, 
Realismul. Elemente de critică, de istorie şi de poetică, Editura Cartea Românească, Bucureşti, 1998, 
p.80-81. 


202 


CAPITOLUL IV. 


EVADAREA NATURALISMULUI FRANCEZ 
SPRE ALTE ORIZONTURI 


De-a lungul timpului, indiferent de epocă sau zona geografică, evenimentele 
s-au declanşat şi s-au succedat cu o viteză ameţitoare, iar evoluția lucrurilor s-a 
produs atât de rapid încât suntem îndreptăţiți să credem că toate acestea au făcut şi 
continuă să facă lumea să se „învârtă” din ce în ce mai repede. Aceste „momente 
fierbinți”, care se înghesuie într-un număr considerabil pe „harta” timpului, 
constituie deopotrivă adevărate „focare” ce dau naştere unei înläntuiri nesfârşite de 
schimbări şi noutăţi. „Unda de şoc” a acestor evenimente se propagă cu o forță şi o 
rapiditate nemaiîntâlnite, asemeni unui tăvălug care învăluie şi surprinde totul în 
calea sa, astfel încât orice noutate devine în scurt timp istorie, constituind un punct 
de plecare pentru nenumărate alte noutăţi. 

Scrutând cu privirea multitudinea acestor „focare”, curentul naturalist pare 
să aibă o „licărire” aparte, suficient de atrăgătoare ca să ne determine să zăbovim 
mai îndeaproape asupra sa şi să-i urmărim evadarea din spațiul francez care i-a dat 
naştere către orizonturi nebănuite. 

Naturalismul, acest „copil rebel” al curentului realist, debordând de forță şi 
energie şi găsind spaţiul francez care l-a consacrat, mult prea mic pentru preaplinul 
noilor sale concepţii, a început să depăşească graniţele politice şi culturale, să se 
răspândească precum o pânză de păianjen, insinuându-se pe nesimţite şi în 
literaturile altor popoare. Astfel, reclamându-şi perioada cuprinsă între anii 1840- 
1870, curentul realist şi apoi cel naturalist se evidențiază printr-o manifestare 
paralelă în ţările europene care i-au îmbrăţişat prezenţa, remarcându-se în Anglia 
prin romanele lui Dickens, Thackeray şi George Eliot, în Germania, prin 
personalitățile lui Feuerbach, Keller şi Gotthelf, în Italia prin d'Annunzio, în 
Spania prin Emilia Pardo Bazan, în țările scandinave prin Ibsen, Strindberg sau 
Bjornson şi nu în ultimul rând în Rusia, prin romanele excepţionale ale unor 
scriitori ca Tolstoi, Dostoievski, Gogol şi Turgheniev. 

În hoinăreala sa de-a lungul continentului pentru a găsi noi tărâmuri fertile 
de manifestare, naturalismul a „curtat” chiar si literatura română care învăluită de 
farmecul ametitor al noului curent, începe să se „scuture” la rândul său încetul cu 

încetul de „haina” extravagantă şi înşelătoare a romantismului. Ruptura de tradiţie 
nu s-a produs însă brusc, ci mai degrabă avem de-a face cu o evoluție paralelă a trei 
curente literare — clasicismul, romantismul şi naturalismul, o convietuire, o 
împletire a acestora, o „curgere” lentă până la estomparea influenței primelor două 
curente şi cristalizarea curentului naturalist cu toate caracteristicile sale. Mai mult 
decât atât, naturalismul supravieţuieşte şi mai departe, întinzându-şi „tentaculele” 
Chiar şi spre curentul literar care l-a devansat — expresionismul, pe care şi-l face 
prieten de drum, evoluând cu acesta o bucată de vreme chiar în paralel. Astfel, 
tabloul literaturii române din a doua jumătate a secolului al XIX-lea alătură culori 
vii şi culori pastelate, presărate cu nuanţe şi tuşe de culoare contrastante, care toate 
împreună dau o notă de vitalitate, de complexitate şi varietate nemaiîntâlnită. 

Deşi în Franţa, locul naşterii şi manifestării plenare a naturalismului, acesta a 
constituit un curent bine închegat, cu o puternică susținere teoretică şi practică din 
partea unor scriitori consacraţi, care gravitau în jurul personalităţii lui Zola, în 
literatura română nu se poate vorbi de un curent naturalist bine conturat, sprijinit de 
manifeste şi studii teoretice sau de scriitori cu adevărat naturalişti, care să-l 
fructifice în opere de mare amploare şi valoare. Se pare că în expansiunea sa în 
afara granițelor franceze, naturalismul şi-a mai pierdut din forța de convingere şi 
putem mai degrabă să semnalăm existenţa doar a unor etape naturaliste pentru unii 
autori, a unor fragmente naturaliste în diferite opere româneşti sau mai puțin chiar, 
prezenţa unor „tuşe” naturaliste, mai estompate sau proeminente, surprinse parcă în 
marea grabă a trecerii acestui curent prin literatura noastră. Însă o pledoarie pentru 
apropierea de viață şi reflectarea ei sinceră şi realistă a existat încă din epoca 
pașoptistă. Această idee a constituit punctul de plecare şi ulterior filonul de 
susţinere al construcției naturalismului românesc, care s-a săvârşit treptat şi din 
elemente disparate. 

Se poate spune că „mugurii” naturalismului românesc au mijit în cercurile 
socialiste şi muncitoreşti, apărute ca urmare a evoluţiei societății şi a vervei 
transformărilor economice, sociale şi politice care au cuprins întreaga Europă în a 
doua jumătate a secolului al XIX-lea. De aici şi caracterul său critic, protestatar, 
sensibil la dramele universurilor închise, defavorizate, nedreptätite de falsele valori 
ale lumii burgheze. 

Receptând cu un oarecare decalaj procesul de transformare socială, 
economică şi politică declanşat în vestul Europei, societatea românească se supune 
acestuia, înregistrând trecerea de la o civilizaţie rurală, patriarhală la o societate de 
tip urban-industrial. Această evoluție a atras după sine îmbunătățirea vizibilă a 
calităţii vieţii şi a peisajului urban prin apariția unor elemente novatoare, într-atât 

elogiate de înşişi naturaliştii francezi în operele lor încât multe dintre ele au devenit 
adevărate personaje naturaliste: drumul-de-fier, trenul, deschiderea de noi fabrici 
(ex. fabrica de pulbere), descoperirea unor noi mine, construirea în stil modern a 
unor noi case, şcoli şi instituții, înfrumusețarea străzilor (ex. astuparea unor 
drumuri, caldarâmuri noi, felinare montate la fiecare casă), apariţia unor băi pentru 
tratarea diferitelor boli (ex. băile de pucioasă), şi nu mai puţin importantă, etalarea 
unui întreg şir de prăvălii nou deschise pe ulițele proaspăt modernizate, adevărate 
centre de atracţie pentru lumea mondenă a acelei vremi. 

Cavalcada de transformări radicale manifestate în plan exterior a fost dublată 
deopotrivă de metamorfoze la nivelul mentalului omenesc, care au provocat la 
rândul lor după 1829 şi mai accelerat după 1840 (Titus Moraru), adevărate 
cutremure în viața intelectuală românescă. Suflul puternic al pozitivismului şi 
scientismului francez însufleteste toate domeniile, trezind atât interesul publicului 
cât şi al publiciştilor pentru toate noile cuceriri ale ştiinţei. În această perioadă, 
ceea ce asigură modernitatea în publicistică sau literatură este legătura cu ştiinţa, 
prin titlu (ex. Aurora literară. Revistă ştiinţifică literară, Lumea nouă literară şi 
ştiinţifică) sau conţinut, care de cele mai multe ori se rezumă la simple preluări, 
adaptări sau traduceri ale unor teorii ştiinţifice la modă în acea perioadă. Dincolo 
de amatorismul pe care îl trădează în mod evident majoritatea ziarelor, gazetelor şi 
revistelor vremii, răzbate dorința de renunțare la concepţiile perimate, de 
deschidere spre noutate, de cunoaştere şi înțelegere a unei viziuni diferite asupra 
lumii. Cea mai înverşunată atitudine de susținere şi îmbrăţişare a noii religii a 
ştiinţei se manifestă la Contemporanul, revista care va ajunge să dea tonul în 
materie de noutate literară. 

Atitudinea pro-stiintificä ce anima intelectualitatea acelei vremi impunea şi 
diseminarea cât mai eficientă a noilor idei ştiinţifice atât în cadrul unor cercuri 
intelectuale lărgite cât şi în rândul publicului obişnuit, iar acest lucru s-a produs 
prin organizarea a numeroase prelegeri sau conferințe în care duelul ideilor 
constituia garanţia succesului. Însă punctul culminant al seriozitätii şi 
profesionalismului preocupării pentru ştiinţă şi a adoptării ei pe tărâmul literar este 
atins odată cu manifestarea susținătorilor ştiinţei în forul cultural cel mai 
reprezentativ — Academia Română. Entuziasmul noutätilor venite de peste graniță 
nu a cuprins întraga intelectualitate iar atitudinea vădit refractarä a unora în faţa 
invaziei ştiinţei a generat reacții ironice la adresa susținătorilor acesteia, dintre care 

cea mai sugestivă ni se pare cea a lui Maiorescu, care în 1872 îi numea pe aceştia 
„anteluptătorii noştri de progres grabnic” >" 

În ansamblu însă, credința oarbă în adevărul ştiinţific determină un nou tip 
de scriitură în care pasiunea pentru documentul real, observaţia, veridicitatea, 
obiectivitatea, raționalismul, sobrietatea, gustul adevărului şi al concretului, 
caracterul critic, acuzator şi anti-burghez al scrierilor, demistificarea, laicitatea, 
tehnica portretului şi a descrierilor realiste, abundența detaliilor concrete, interesul 
pentru culoarea locală şi de epocă, pentru fiziologii şi transpunerea întocmai a 
limbajului personajelor conturează o complexă frescă socială şi istorică, o fidelă 
oglindă a noilor realități. Această scriitură contrastează puternic cu romanul 
popular, romantele de mahala sau chiar revistele de genul Aghiutfä sau Cimpoiul 
care activau în paralel la acea vreme, demonstrându-se astfel ideea coabitării mai 
multor curente literare într-un peisaj literar eclectic şi viu colorat. Deşi gusturile 
literare ale publicului larg se dovedesc a fi extrem de variate în această perioadă, 
acestea par să găsească un punct de convergenţă în nişte genuri literare destul de 
neutre, care domolesc asperitätile şi extremismele culturii înalte şi ale celei 
populare: romanul-foileton, romanul „misterelor” (ex. Misterele românilor şi 
Misterele Bucureştilor de Gr. H. Grandea), romanul de moravuri sau romanul- 
fascicol. 

Deşi noul curent naturalist apărea ca o soluţie de revitalizare a suflului 
creator literar în cea de-a doua jumătate a secolului al XIX-lea, acesta s-a lovit de 
reticenta unei literaturi române conservatoare şi puternic reacționară în fața 
schimbării si a inovației. 


IV.1. Naturalismul românesc în studii teoretice 

Aşa cum afirmam anterior, naturalismul românesc nu a beneficiat de o 
susţinere teoretică în stilul naturalismului francez şi nici nu s-a bucurat de vreun 
teoretician care să-i susţină cauza. Însă ceea ce se remarcă în această perioadă sunt 
tentativele läudabile ale unor critici şi scriitori de a-şi exprima viziunea în legătură 
cu acest curent, cu aspectele sale bune şi rele, viziuni care reunite, apar ca nişte 
fațete ce conturează o imagine de ansamblu a acestuia. Mai mult decât atât, 
cercurile literare fiind de obicei primele care absorbeau „şocul” invaziei unui nou 
curent, era firesc ca acestea să emită şi primele păreri sau reacţii legate de apariția 


3% Rodica Ştefan, Naturalism românesc, Editura Niculescu, Bucureşti, 2005, p.87. 

acestuia, păreri determinante în înţelegerea de către publicul larg a noutätilor 
literare pe care acesta le-a adus cu sine. 

În perioada 1880-1900, opţiunile scriitorilor oscilau între viziunea 
idealizantä a realității — clasică sau romantică — şi cea obiectivă, lucidă, 
concordantă cu secolul ştiinţelor, al pozitivismului şi filozofiei deterministe. Însă 
tot mai mult balanța înclina spre noua formă a realismului — naturalismul, în ciuda 
numeroaselor voci care se opuneau îmbrățişării acestui „monstru” literar. În pofida 
acestora, s-au răspândit însă şi ecouri de apreciere şi admiraţie faţă de acest curent, 
văzut ca o consecință normală a evoluţiei societăţii, dar şi ca un pas înainte al 
literaturii române pe calea modernităţii, o necesitate a literaturii române de a atinge 
un ritm de dezvoltare sincronicä, având în vedere întârzierea receptării noutätilor 
literare vest europene. 

Dincolo de ghemul de polemici şi rumoarea care l-au înconjurat chiar şi 
după tâsnirea din sânul tărâmului literar francez, naturalismul a pătruns în spaţiul 
românesc în primul rând datorită numelui părintelui său — Emile Zola, ale cărui idei 
novatoare suscitau discuţii aprinse în ziarele şi gazetele româneşti: „Zola este în 
centrul atenţiei, chiar atunci când i se opune rezistență, nefiindu-i acceptate 
opiniile estetice sau opera, partial ori integral. El a ajuns să preocupe şi să intrige 
într-atâta opinia publică, încât scriitorii noştri îl citează ori de câte ori se iveşte 
prilejul”. * Unul dintre primele ziare care se încumetă să lanseze numele lui Zola 
este Timpul, care în 1879 preluase o notă bio-bibliografică din Le Salut Public, ce 
conţinea atât o descriere a persoanei scriitorului: „Capul mare, fața bărboasă, 
privirea curată şi profundă, portul energic, acesta este portretul d-lui comite Zola” 
5, cât şi detalii sugestive legate de faimoasa sa metodă de lucru: „Iată cum scrie 
d. Zola. Zola scriind studiază cutare sau cutare stare morbidă, cutare sau cutare 
temperamente, intriga e aproape nulă. După ce-şi face planul romanului, d. Zola, 
zice d. M. H. Champsaur, cercetează cu minuţiozitate fiecare stradă pe unde sed 
sau trec personajele lui, cutreeră casele unde ei va face să locuiască, învaţă limba 
ce ei va învăţa să vorbească, observă datinile, obiceiele lor, se plimbă pe unde au 
obiceiu să se plimbe personagele lui ".** 

Odată trecută furtuna iscată în jurul dezvăluirii personalităţii originale a lui 
Zola şi a noutätii metodei pe care a initiat-o, publicul românesc începe să se 
acomodeze cu acest nou curent. Această acomodare este înlesnită şi de mulțimea 


341 pp: 
Ibid., p.52. 

342 [Corespondentul ziarului Le Salut Public] Émile Zola, în Timpul, IV, nr.235, 24 oct.1879, p.3, 

rubrica ,,Varietäti”, apud Rodica Stefan, Naturalism românesc, Editura Niculescu, Bucureşti, 2005, 

p.46. 

4 Thid., p.46. 

de materiale de popularizare a acestui curent, care într-o perioadă de ofensivă 
crescândă a francofoniei, copleşeau publicul cu detalii biografice, preluări de texte 
din autori străini, corespondențe, până la traduceri din autori naturalişti, acestea 
cunoscând o adevărată explozie în publicistica românescă începând cu anul 1883: 
ex. traducerea lui Fr. Dame după Thérèse Raquin în ziarul Românul, traducerea 
nuvelei Cum cineva moare (Zola) în Cimpoiul, traducerea romanului Nana (Zola) 
în Apărarea, traducerea nuvelei Revărsarea de către I. Nădejde şi a schiţei O cușcă 
de fiare sălbatice de către C. Mille în revista Contemporanul. Mai mult chiar, 
entuziasmul în faţa naturalismului se dovedeşte atât de puternic la o mare parte 
dintre susținători încât aceştia ajung să citescă operele naturaliste, în mare parte 
zoliene, chiar în original, contribuind astfel la lărgirea segmentului ocupat de acest 
curent pe tărâmul literar românesc. Un lucru rămâne însă cert: frisonul curentului 
naturalist cuprinde începând cu anul 1880 pe aproape toată lumea - de la amatori la 
inițiați, noul curent instalându-se confortabil în peisajul literar românesc: , Nana, 
cu lumea infamă pe care o descrie, La Terre, cu sălbăticia preistorică a 
instinctelor pofticioase, Le Ventre de Paris, cu dezgustul movilelor de hrană, [...] 
Germinal, cu epopeea întunecată si dureroasă a minelor” ** devin hrana spirituală 
a pasionatilor de lectură, iar „impresia durabilă a puternicei construcții 
arhitecturale, a frazei grele de sens, legată în cătuşe trainice, ducând descriptii 


” #6 marchează definitiv scrierile 


îmbelşugate şi acumulând adjective plastice 
sciitorilor români ai vremii. Ofensiva acestui curent în literatura noastră a redus 
atât de mult decalajul înregistrat până în acel moment în receptarea creaţiilor 
literare vest-europene încât s-a ajuns chiar la publicarea în reviste româneşti a unor 
traduceri după romanele lui Zola concomitent cu apariţia acestora în foileton. 
Atingând la rândul său o stare de suprasaturatie în evoluţia sa, literatura 
română a acelei epoci simţea nevoia infuziei de noi orientări care să-i asigure 
revitalizarea, ceea ce a aruncat-o în braţele naturalismului revoluţionar pe care l-a 
adoptat cu toate controversele, neconcordantele şi tensiunile inerente. Iar una dintre 
dilemele majore legate de numele său erau diferențele care îl despärteau de 
curentul realist, însă din acest punct de vedere, fie ei susținători sau detractori ai 
noului curent literar, toți artiştii sfârşitului de secol al XIX-lea au evoluat în plan 
literar sub semnul confundării sau chiar contopirii realismului cu naturalismul. 
Spre deosebire de literatura franceză care într-un final a lămurit poziţia 


3 Rodica Ştefan, Naturalism românesc, Editura Niculescu, Bucureşti, 2005, p.48. 

3% Nicolae Iorga, O viaţă de om-aşa cum a fost, Bucureşti, Editura Minerva, 1972, p.121, apud 
Rodica Stefan, Naturalism românesc, Editura Niculescu, Bucureşti, 2005, p.49. 

346 Thid., p.122, apud Rodica Ştefan, Naturalism românesc, Editura Niculescu, Bucureşti, 2005, p.49. 

naturalismului ca succesor aprig şi extremist al realismului, în literatura română 
deplasarea permanentă a granițelor dintre cele două curente induce literatului o 
senzaţie de instabilitate şi ambiguitate care facilitează perceperea acestora ca pe un 
întreg unitar. 

Dovada familiarizării literaturii române cu noul „intrus” literar este oferită 
Chiar de momenul primei menționări a termenului naturalism, strâns legat de data 
de 17 ianuarie 1879 şi de numele lui I.L.Caragiale a cărui piesă O noapte 
furtunoasă este pusă sub semnul naturalismului într-un anunţ prin care Frédéric 
Dame invita publicul la premiera piesei mai sus menţionate: „Mâine seară se va 
reprezinta la Teatrul National o pieasă nouă: «O noapte furtunoasă sau No.9», 
comedie originală în patru acte, de d. I. Caragiali. Se vorbeşte mult bine despre 
această piesă în care autorul a voit, ca şcoală naturalistă, să ne fnfätiseze 
moravurile poporatiunii din suburbiile Capitalei noastre” 27 

Contactele tot mai numeroase cu operele zoliene au prilejuit şi formularea 
unor discuții şi comentarii aprinse asupra naturalismului, care au determinat 
cristalizarea a două mişcări, una pro-naturalistă, liberală, deschisă spre lume şi 
schimbare, cealaltă anti-naturalistă, conservatoare, tradiționalistă, reticentă la 
schimbare. 

Capul de serie al susținătorilor acestui curent - Barbu Delavrancea - a fost 
în esență un suflet romantic care însă, după intrarea în contact cu atmosfera 
pariziană de la 1880, în timpul studiilor sale de doctorat, a început să se ridice 
împotriva romantismului şi clasicismului, simpatizând tot mai mult cu 
, evolutiunea naturalistă ” al cărei potential părea să-l întrezărească foarte bine: „O 
nouă evolutiune literară a început să se ridice: evolutiunea naturalistă. O 
literatură shakespeariană mai ştiinţifică. P-acest drum larg si sigur, drumul 
naturii, au naintat şi au pierit, luptând, talente şi genii, puţine la număr, dar 
teribile pentru vrăjmaşii lor, armate fiind cu zele otelite de adevăr. Baconism 
literar; experiență şi observaţie; luptă psiho-fiziologică: iată în două cuvinte 
caracterul naturalismului. [...] În roman această nouă evolutiune triumfă: geniile 
sale sunt Balzac, Flaubert, Zola ”.*5 Dovedind o cunoaştere detaliată a articolelor 
lui Zola asupra genului dramatic (ex. Le Naturalisme au théâtre, Nos Auteurs 
dramatiques, Les Romanciers naturalistes), Delavrancea iniţiază o aprigă campanie 
în favoarea extinderii principiilor zoliene în teatru. Acest demers ocazionează de 


347 Serban Cioculescu în Note şi variante la O noapte furtunoasă, Opere, vol.l, Bucureşti, Editura 


pentru Literatură şi Artă, 1959, p.529, apud Rodica Stefan, Naturalism românesc, Editura Niculescu, 
Bucureşti, 2005, p.47. 
3% Rodica Ştefan, Naturalism românesc, Editura Niculescu, Bucureşti, 2005, p.52. 


209 


Aspecte ale naturalismului în creaţia lui Ion Luca Caragiale 


asemenea şi primul comentariu asupra naturalismului din literatura noastră, atunci 
când în 1881, în cronica sa Giacinta Pezzana-Gualtieri, scrisă după reprezentațiile 
oferite de actriţa italiană cu acelaşi nume, Delavrancea incita la o revoltă împotriva 
normelor teatrale învechite, „contra maşinăriilor, contra retetelor, contra 
prejuditiilor teatrale, contra basmelor frumoase romantice înzestrate cu chip şi 
forme frumoase, galvanizate de stil, dar palide ca moartea si reci ca minciuna "5 
Sedus de teoriile naturaliste, scriitorul găseşte salvarea genului dramatic în „forța 
de şoc a teatrului naturalist bazat pe « observație genială », «cruzime în expresie» 
şi «logica senzatiunilor si a sentimentelor umane» ”** Conceptiile sale literare 
legate de naturalism au fost puse în practică în câteva nuvele nu de esență 
naturalistă, ci care mai degrabă pun în lumină străfulgerări naturaliste: Sultänica, 
Paraziţii, Trubadurul, Zobie, Milogul, Iancu Moroi, etc. 

Începând cu anul 1883, comentariile disparate pro şi contra naturalism se 
conturează într-o albie coerentă de critici serioase şi documentate la adresa 
acestuia, exprimate prin vocile reprezentanţilor principalelor reviste opozante ale 
vremii: Convorbiri literare (organ de presă al societății literare Junimea), cu o 
atitudine vădit refractară la noutate şi Contemporanul, susţinător puternic al noului 
curent. 

Spre deosebire de Barbu Delavrancea, Alexandru G. Djuvara nu combate 
clasicismul, romantismul sau genul fantastic, ci vede naturalismul ca o permanență 
a artei, ca un stil care atinge apogeul în a doua jumătate a secolului al XIX-lea, ca 
urmare a exploziei descoperirilor ştiinţifice şi a instalării „domniei” 
materialismului şi a pozitivismului. Căci, în opinia sa, Biblia, epopeile homerice, 
tragediile greceşti, operele lui Rabelais, Diderot, Balzac şi Flaubert stau mărturie 
diferitelor etape de evoluţie a acestui curent. Mare admirator al lui Zola, Djuvara - 
în studiul său /dealism şi naturalism (1883) - se inspiră din studiile acestuia, 
susținând la rândul său materialismul ca bază a metodei experimentale, ideea 
relației cauză-efect si ipotezele ştiinţifice reflectate în literatură. Criticul 
avertizează în legătură cu fidelitatea față de sursa de inspiraţie, care nu înseamnă 
însă copiere sau îngustime de vederi. În acelaşi timp, autorul combate aglomerarea 
de documente, abuzul de detalii, recomandând selecţia elementelor reflectate în 
operă şi trecerea lor prin filtrul personalităţii scriitorului: „Scriitorul nu este doar 
înregistratorul unei urmăriri de fapte sau scene petrecute în viața unui om sau unei 
societăţi; ci artistul care slujindu-se de arma puternică a condeiului ca de o daltă, 
face să iasă din marmura societăţii pe care o ciopleşte un cap d-operă de artă, 

tocmai fiindcă ştie ce părți să nimicească şi ce părţi să pună în vedere”. Din punct 
de vedere tematic, lărgirea sferei tematice şi înlăturarea interdictilor şi tabuurilor 1- 
au determinat pe autor să considere naturalismul , rezultanta sfortärilor omeneşti în 
literatură către adevăr”. °” 

Tonul reacției anti-naturaliste este dat de Titu Maiorescu care, datorită poate 
şi formării sale intelectuale într-un mediu germanic, s-a ținut departe de literatura 
franceză pe care nici nu prea a agreat-o, nici nu a apreciat-o la adevărata ei valoare, 
remarcându-se în schimb printr-o atitudine de detaşare si ignorare a acesteia. În 
acest context, cu atât mai puţin a fost el capabil să întrezărească potenţialul creator 
al unui curent turbulent ca şi naturalismul, limitându-se la a nota câteva impresii 
dezagreabile la adresa acestuia: „Sunt şi eu cu desăvârşire de părerea d-tale contra 
lui Flaubert-Zola. Nu au inimă caldă. Cetesc, recetesc acum pe Dickens. lată un 
scriitor cald ... Ce măiestrie în producerea simpatiei pentru mizeria claselor de 
jos! Ce rază de soare peste toate scrierile! Pe când Flaubert-Zola-Maupassant 
scriu sub cerul cenușiu al scepticilor blazati şi scrierile lor îţi devin apăsătoare ca 


"3% Influenţa noilor tendinţe nu putea fi însă 


a treia săptămână de ploaie 
desconsiderată total, Maiorescu făcând referire în Literatura română şi străinătatea 
(1882) la „romanul poporan”, a cărui denumire destul de ambiguă — care poate 
trimite atât la clasele de jos, ca bază a scării sociale, cât şi la specificul naţional sau 
chiar la elementul rural — pare să poare în sine germenii determinismului tainian. 
Preluând acuzațiile lui A. D. Xenopol care în articolul său intitulat Idealism 
şi realism (1883), îşi exprima indignarea față de o literatură decadentă manifestată 
în primul rând prin intermediul romanului, Al. Gr. Sutu se situează pe o poziţie 
mai tranşantă, transformând Studiu asupra romanului realist în zilele noastre 
(1884) în masă de disectie a romanului naturalist. Subliniam anterior nebuloasa în 
care se scălda diferenţierea dintre naturalism şi realism. În acest sens, o primă 
clarificare fusese oferită de Al.Djuvara care limita realismul la domeniul artelor 
plastice, mai ales la pictura lui Courbet, în timp ce naturalismul era atribuit 
literaturii, în special genului epic. Al.Sutu încearcă să aducă mai multă lumină în 
această chestiune, prin trasarea unei linii de demarcaţie între „romanul realist”, 
ilustrat de autori ca Flaubert sau Daudet şi „romanul materialist, experimental sau 
patologic”, aşa cum denumeşte el romanul naturalist, explicaţiile sale, destul de 
neargumentate, reuşind însă să adâncească şi mai mult confuzia dintre cei doi 
termeni: „Realist a fost Flaubert, realist e şi d. Zola” ’” Făcând abstracţie de 


351 Rodica Stefan, Naturalism românesc, Editura Niculescu, Bucureşti, 2005, p.56. 

denumirea primită, romanului naturalist i se reproşează lipsirea personajelor de 
liberul arbitru şi subjugarea lor totală la răbufnirile vreunei afecțiuni fizice sau 
psihice, scientismul exacerbat, reprezentarea folografică a realităţii şi folosirea 
limbajului colocvial şi argotic. 

M. Strajanu demonstrază o atitudine mai moderată în acest schimb 
permanent de opinii pro şi contra naturalism, atitudine care se manifestă în două 
direcţii distincte: încercarea clarificării semnificației acestui curent şi reproşurile 
aduse acestuia. În ceea ce priveşte primul aspect, în opinia sa, principala diferență 
dintre realism şi naturalism este cea dată de distincţia dintre imitarea naturii în 
sensul perceput de Aristotel şi copierea realităţii conform preceptelor metodei 
experimentale: „A face operă de artă înseamnă în adevăr a imita natura, însă nu a 
o copia. Copia este fotografia, sau mai bine zis, figura de ceară a unui om, care ne 
dă exteriorul corpului cu toate amănuntele lui, însă numai atâta. « Copie », termen 
mult uzitat în epocă, sugerează şi el o acțiune de reproducere „mecanică ”, fără 
nici o intervenţie din partea copistului (fie în pictură, fie în scriere), dar atunci ar 
însemna că şi Copiile de pe natură ale lui Iacob Negruzzi (altfel schiţe de 
moravuri, fiziologii) ar trebui considerate naturaliste! Artistul pe de altă parte, 
prin mijlocirea „„închipuirii” (imaginaţiei) este un intermediar, un interpret, care 
vede omul altfel de „cum am putea-o face noi, fără ajutorul acestei explicări ce ne 
dă opera de artă”** Aşadar, mânat de avântul spiritului său modern, scriitorul 
trebuie să se lanseze în înfăptuirea marii creaţii literare naturaliste nu copiind 
natura şi realitatea aşa cum sunt ele, ci „culegând” cu atenţie elementele ce 
urmează a fi reflectate, care apoi vor fi trecute prin filtrul personalităţii sale. Pe 
lângă neîncrederea în reuşita experimentului naturalist, care în opinia sa nu poate 
depăşi cu succes limitele laboratorului, Strajanu îi mai reproşează naturalismului 
înclinarea balanței preponderent spre partea urâtă şi decăzută a societăţii, 
nedreptätind realitatea şi adevărul de părțile lor plăcute, dacă nu chiar frumoase. 
Totuşi, în ciuda senzatiei de apăsare pe care o provoacă manifestarea nesfârşită a 
răului şi urâtului, criticul apreciază forţa purificatoare a acestor aspecte, catharsis- 
ul pe care îl ascund. 

La polul opus al arenei disputelor în jurul naturalismului se află susținătorii 
acestui curent, grupați în jurul revistei Contemporanul, publicaţie care se doreşte a 
fi în permanentă conexiune cu tendinţele artistice şi culturale pe plan european. În 
acest sens, revista a constituit principalul promotor al teoriilor lui Zola, prin 
multitudinea de traduceri puse la dispoziţia cititorilor români prin intermediul 

paginilor sale. Nu mai putin adevărat este şi aspectul, demn de luat în seamă, că 
simpatia colaboratorilor Contemporanului pentru naturalism nu s-a manifestat de la 
început datorită comuniunii cu postulatele acestuia, ci mai degrabă, întocmai ca şi 
în cazul literaturii franceze, într-un spirit de adeziune la un curent care se opunea 
vechilor tendinţe artistice, mai ales romantismului: ,, Cât despre naturalism spunem 
numai că ne-am hotărât pentru dânsul împotriva idealismului şi în scurt că 
naturalismul în literatură înseamnă întronarea adevărului în locul viselor. Este de 
mare trebuintfà să se studieze omul aşa cum este în societate cu patimile lui şi cu 
urmările lor, fără această cunoştinţă nu se vor stăpâni relele” Dintre 
colobaoratorii acestei publicaţii, primii care au pornit cruciada împotriva 
romantismului au fost soții Joan şi Sofia Nădejde, care au apreciat tocmai 
despuierea creațiilor naturaliste de caracterul lor de ficțiune prin convertirea lor în 
simple procese-verbale, fapt care a constituit unul dintre principalele reproşuri 
aduse curentului: „noi credem, nota el în continuare, că chiar de nu va avea cineva 
numaidecât talent pentru a face lucrări de artă, dar fnsufletit fiind de metoda 
naturalistă va da măcar documente omeneşti, va arăta o parte din adevăr”. 330 

Spre deosebire de perioada anterioară, axată mai mult pe teoretizarea noului 
curent naturalist, intervalul 1887-1895 aduce noutatea primelor texte naturaliste: 
Iancu Moroi (1884), Zobie şi Trubadurul (1886), Milogul, Hagi Tudose, Linişte 
(1887) de Delavrancea, Dramă banală, Nicu Dereanu, Zi de august (1886), Între 
cotete (1888) de Macedonski, O făclie de Paşte (1889), Năpasta (1890) de 
Caragiale, dar şi a unei noi grupări literare — Literatorul, condusă de Macedonski, 
care într-un elan nestăvilit de fmbrätisare a modernităţii, lansa prin intermediul 
acesteia un veritabil program estetizant. În ciuda efuziunii literare din această 
perioadă, producţia literară s-a dovedit destul de nesatisfăcătoare şi în plus, trăda 
aceeaşi prăpastie între teorie şi practică ce îi caracteriza şi pe naturaliştii francezi, 
ceea ce a atras după sine înflorirea publicisticii. 

În acestă perioadă, studiile lui Zola şi noile concepții legate de determinism 
şi ereditate nu l-au lăsat indiferent nici pe Alexandru Vlahuţă, care în conferinţa sa 
Onestitatea în artă (1893) lansează pentru prima dată în literatura română ideea 
unui realism psihologic, văzut ca expresie a temperamentului şi eredității. În rest, el 
susține şi subscrie la concepțiile principale ale naturalismului: observarea vieţii 
cotidiene, sinceritatea şi capacitatea de selecţie şi nu în ultimul rând, compasiunea 
față de eroii învinşi. 

Cel mai ferm şi mai categoric în atitudini şi formulări se dovedeşte a fi C. 
Dobrogeanu-Gherea, care se remarcă printr-o viziune mai contemporană a 
realismului, anticlasică şi antiromantică, îndreptată mai ales spre observaţia socială, 
spre latura critică şi protestatară. La rândul său, autorul susţine puternic ideea 
observaţiei obiective: „A fi oglinda vieţii e marele, nobilul scop pe care trebuie să- 
l aibă literatura”, ,,naturalismul cere artistului să descrie viața pe care o 
cunoaşte, pe care a trăit-o”, însă acesta respinge fotografismul şi tendința excesivă 
de a reflecta aspectele scabroase, precizând că arta nu e o copie şi nu presupune 
identitatea cu obiectul: ,, O fotografiere, o copiere a unui ins din viaţa reală nu va fi 
o creatiune vie, ci o fotografie, ca o copie, va fi o lucrare moartă” 27 În situaţia în 
care se insistă pe abordarea unor subiecte imorale, autorul este cel care are puterea 
de a le prelucra cu ingeniozitate şi talent pentru a obţine o operă valoroasă şi 
moralizatoare, idee susţinută în articolul Personalitatea şi morala în artă (1886). 

La rândul său, C. Mille susţine cu ardoare apropierea de viaţă şi de societate, 
urmată de redarea imaginii realului, a banalitätii cotidiene, din care se întrupează 
un personaj viu, aproape palpabil şi nu o schemă abstractă sau un erou excepțional, 
proiectat într-o atmosferă mitologică sau pur imaginară: „literatura trebuie să fie 
credincioasă icoană a sentimentelor si näzuintelor, a viţiilor şi obiceiurilor 
veacului în care se produce, oglindind în ea sau patimile omeneşti, conceptiunile 
veacului, sau reproducând fidel trăsăturile generale ale societăţii în care autorul 
pune subiectul său”, „Omul meu neavând nimica extraordinar, va ieşi din el numai 
un om, cu trăsăturile şterse şi inegale ale omului de toate zilele, cu patimile si 
sentimentele sale”. Mille crede orbeşte în rolul social moralizator al artei prin 
etalarea urâteniei fizice şi morale a ființei umane supuse conditionärilor de tot 
soiul, încercând să demonstreze că aspectele socio-patologice evidențiate de 
naturalişti nu vizează decât corectarea viciilor: ,, Naturalistii, căutând a rupe cu 
trecutul, căutând a face ca aceste fenomene ruşinoase să fie ca şi altele, să-şi 
capete dreptul lor la viaţă şi la lumina zilei, luptă tocmai contra pornografiei, care 
este un fel de întreţinere, de consecinţă şi de consacrare a prejudecätilor de care 
vorbim: naturalistii deci — deşi apropiaţi şi confundați cu pornografii — sunt tocmai 
duşmanii lor cei mai mari”. Însă, simpatizând cu concepţiile zoliene, Mille 
atenționează la rândul său că reproducerea realităţii trebuie să se realizeze prin 
prisma unui temperament şi nu prin imitare. 


357 Articolul I.L.Caragiale, în C.Dobrogeanu-Gherea, Studii critice, E.S.P.L.A., Bucureşti, 1956, 
vol.2, p.79. 

358 C Mille, Pro domo mea în Lupta, 1887, nr.250, 11-12 mai, p.2-3. 

Detaşându-se de manifestele naturaliste ale epocii şi de spiritul partizan al 
unor scriitori contemporani lui, Nicolae Iorga formulează idei mai generale, 
ridicându-se deasupra mesajului conținut de acestea, ajungând uneori chiar să le şi 
combată. Principala idee prin care autorul se disociază de teoriile vremii legate de 
naturalism este faptul că meritul noului curent ar fi exclusiv unul tematic, 
manifestat prin „lărgirea câmpului artei, primirea celor proşti, celor umiliti, celor 
răi, în cercul ei de zugrăvire”"“ În acelaşi timp, autorul refuză ideea posibilităţii 
oglindirii totale a realității obiective, tocmai datorită prefacerii permanente a 
acesteia: „artistul nu poate cuprinde realitatea în întregimea ei, el nu dă decât 
iluzia realităţii” (Impersonalii), dar şi pe cea de obiectivitate şi impersonalitate, 
deoarece completa sustragere a autorului i se pare imposibilă: „Artistul nu se poate 
izola de operă, el este sângele ei viu şi arta fără dânsul nu mai e artă, ci o 
fotografie literară, un cadavru” (Impersonalii). În schimb, Iorga pune accentul pe 
interpretarea realităţii de către scriitori, pe talentul acestora de a analiza, a selecta şi 
a simplifica, pentru a zugrăvi doar ceea ce este caracteristic: „Acela e mai mare 
artist care alege mai caracteristic, care subintelege mai mult, care ascunde mai 
multă viaţă în dosul unei fraze, care condensează mai mult într-insa ” (Tehnica de 
roman). Deşi în ton cu ,moda” literară a sfârşitului de secol al XIX-lea, treptat, 
odată cu evoluţia naturalismului în direcția decadentismului, Iorga se îndreaptă mai 
mult spre romanul de tip Balzac-Tolstoi, decât Flaubert-Zola, deoarece el nu poate 
accepta un scriitor lipsit de atitudine în faţa realității şi nici unul care să coboare 
până în sferele inferioare ale umanului. 

Având convingerea tot mai mare că romanul , tinde a deveni o ştiinţă ”, 
G. Ibrăileanu aduce în centrul preocupărilor sale literare arta nouă, văzută ca 
expresie a adevărului, evidențiind mai ales caracterul social şi demistificator al 
acesteia. În studiul său Viaţa românească, Ibrăileanu aduce în lumină lumea rurală, 
care depozitară a specificului naţional, reprezintă o coordonată esențială în 
definirea unei opere literare, aflându-se şi în raport direct cu modul de reproducere 
a realităţii. Însă tema care a „smuls” autorului cele mai multe pagini de critică este 
atitudinea artistului, care în opinia sa, nu trebuie să fie un simplu receptor de 
senzaţii, un analist neutru, impasibil, ci se insistă asupra personalității scriitorului 
ca generator al operei de artă: „Un creator nu copiază realitatea, ci-si realizează 
concepția sa despre realitate "(G. Ibrăileanu). 

Este de netăgăduit faptul că suflul nou al curentului realist-naturalist a 
suscitat interesul criticilor şi scriitorilor români, însă fluctuațiile de atitudine ale 

acestora au slăbit încet dar sigur energia acestui curent. Evoluţia acestuia a fost 
însă şi mai puternic încetinită de apariţia în paralel a altor curente literare (neo- 
romantismul, simbolismul sau parnasianismul), de acuzaţiile de plagiat tot mai 
tranşante împotriva lui Zola şi nu în ultimul rând, de reproşurile aduse acestui 
curent de literatura română: impunerea forțată a materialismului, a determinismului 
social şi a biologicului, insistența asupra personajelor imorale şi indecente, într-un 
cuvânt ştirbirea purității artei. 

O posibilă conciliere a tendinței de raliere la noutățile literare ale 
momentului dar şi a dorinţei de dezbărare de „„murdăria” noului curent realist- 
naturalist ne este oferită de Al. Antemireanu, colaborator al revistei pre- 
semănătoriste Floarea Albastră, care aprig contestatar al acestui curent, sugerează 
cultivarea valorilor naţionale în stilul „poporan”, fixând în acelaşi timp într-o 
critică violentă lansată în 1898 la adresa naturalismului, chiar momentul de debut 
al influenţei acestuia în literatura română — anul 1883: „Cincisprezece ani de zile, 
curentul literaturei naturaliste a robit gustul publicului nostru: cincisprezece ani 
poeții de comandă, critici eminenti şi nuveliştii brevetati de coterii au înălțat 
imnuri de mărire, au cântat pe toate tonurile tot ce pământul are mai netrebnic si 
inima omenescă mai josnic. Nicăieri materialismul odios n-a găsit un teren mai 


ESI à Dinde nes . <» 361 
priincios ca în această ţară atâția mari de ani”. 


IV.2. Ecouri, traduceri şi adaptări 

Relaţia literaturilor nationale cu literaturile călăuzitoare europene scot la 
iveală aspecte unice, dintre care noi vom urmări în continuare modul de pătrundere 
a anumitor influenţe naturaliste din alte literaturi în literatura română. 

Demersul nostru porneşte de la expunerea şi discernerea între cele două 
teorii opozante referitoare la curentele literare: pe de o parte, cea a lui Gustave 
Lanson şi Albert Thibaudet conform căreia curentele internaționale se infiltrează 
mai repede sau mai târziu în literaturile naţionale, încercând să le uniformizeze, iar 
pe de altă parte, cea a lui Gaëtan Picon, care susține că singura realitate sunt 
curentele naţionale, curentul literar european fiind o simplă abstracţie. În sprijinul 
celei de-a doua teorii vin anumite exemple de curente literare din literatura română 
care nu au echivalente precise în context european, dintre care cel mai faimos 
rămâne curentul Contemporanului (1881-1891 şi extinzându-se chiar şi în secolul 
următor), care prin periodicele sale Munca, România viitoare, Lumea nouă, Critica 


361 AJ. Antemireanu, Falimentul naturalismului, în Floare Albastră, I, 1898, nr.10, p.2, apud Rodica 
Ştefan, Naturalism românesc, Editura Niculescu, Bucureşti, 2005, p.77. 

socială sau Evenimentul literar, încercau lansarea unor idei politice democratice şi 
apoi socialiste, dar mai ales conturarea unei literaturi realiste cultivate în numele 
spiritului ştiinţific, „în care se adunau aluviunile democratilor revoluționari ruși, 
cele ale esteticii sociologice europene de la doamna de Staël şi până la Taine si 
Brandes, şi mai cu seamă, cele ale marxismului contemporan reprezentat prin 
Gherea”? Această afirmaţie demonstrează tocmai influența inevitabilă si 
întrepătrunderea curentelor europene, în cazul nostru Gherea - îndrumătorul 
originalului curent al Contemporanului - numărându-se printre cei care au facilitat 
accesul literaturii realiste franceze şi a celei ruse în literatura română, atât prin 
operele lui Flaubert şi Zola, cât şi prin cele ale lui Puşkin, Turgheniev şi 
Lermontov. 

Odată demonstrată „curtarea” literaturii române de către curentele europene, 
vom încerca să înțelegem modalitatea în care s-a produs acest lucru, cu precizarea 
absolut esențială că în secolul al XIX-lea se disting decalaje clare între curentele 
literare româneşti şi cele europene, în defavoarea celor dintâi, care reacționează cu 
o oarecare lentoare la chemările celor din urmă. În contextul prezenţei geografice 
în Europa şi a oportunității descoperirii altor țări europene, integrarea culturală a 
literaturii române în context european avea să fie o chestiune de timp. Marele 
declic se produce pe la mijlocul secolului al XIX-lea, când călătoriile tot mai 
numeroase în Franţa permit vizitatorilor contactul cu atmosfera spirituală agitată ce 
avea să zdruncine vechile structuri feudale, să înlesnească dezvoltarea burgheziei, 
dar şi a spiritului critic şi ştiinţific: „Românii - se spune într-o gazetă a timpului - 
au început a se face cosmopoliti si de vr-o câțiva ani gustul voiajurilor s-au lätit 
atât de mult între ei că nu-i primăvară în care să nu iasă din ţară caravane întregi 
de tineri şi de dame ce merg să se desfăteze în plăcerile Vienii, a Parisului şi ale 
Italiei. Aceste călătorii depărtate s-au făcut pentru ei o trebuinfà neapărată ce 
vădesc iubirea lor pentru civilizaţie "3% 

Originile atracției nestăpânite pentru tot ce este franțuzesc datează mult mai 
de timpuriu şi a debutat la niveluri profund superficiale. Pompiliu Eliade ne 
semnalează faptul că la începutul secolului al XIX-lea, într-o căutare febrilă de 
modele determinată de influenţa nefastă a stăpânitorilor turci, ruşi şi fanarioți, 
moldovenii şi muntenii - un popor ignorant şi frivol - manifestă o reală fascinatie 
pentru civilizația franceză, mai exact pentru formele exterioare, superficiale, 
colorate, strălucitoare, zgomotoase, preluate întocmai de boierimea autohtonă (ex. 


362 AJ. Dima, Aspecte naţionale ale curentelor literare internaţionale, Editura Cartea Românească, 
Bucureşti, 1973, p.14. 
3 Titus Moraru, Fiziologia literară, Editura Dacia, Cluj, 1972, p.89. 

moravuri, comportament, exprimare verbală, modă). Din nefericire, contactul cu 
civilizaţia franceză nu s-a realizat direct, ci prin intermediul unor categorii sociale 
şi profesionale care nu reflectau întotdeauna aspectele pozitive ale acesteia: 
croitorese, servitori, maeştri de dans, mestesugari, perceptori, negustori: „Franța 
este departe şi cunoştinţele despre ea ajunseseră la noi numai prin intermediari 
mai mult sau mai putin credincioşi, prin consuli şi prin emigranți, prin ruşi sau 
prin fanarioți "5% Limba franceză - e drept, vorbită „ă la russe”- devenise o 
condiţie necesară de accedere în societate mai ales pentru femei, condiţie care se va 
impune nu doar în saloanele vremii, ci şi în cadru familial şi în şcoli. 

Revenind la perioada care ne interesează - jumătatea secolului al XIX-lea, 
putem afirma că aceeaşi limbă franceză a facilitat trecerea la un nivel superior de 
influență franceză, prin evoluţia de la simpla copiere a unor aspecte de civilizaţie la 
interesul crescând pentru cultura franceză. Acest lucru nu ar fi fost posibil fără 
concursul unui mare grup de profesori francezi popositi pe meleagurile româneşti 
între 1820-1840 şi care au transmis noua stare de spirit din Europa occidentală, o 
stare de nemulţumire şi agitaţie care a fost suficientă însă pentru a urni mecanismul 
greoi al evoluţiei spirituale şi literare româneşti. În același timp, un grup destul de 
restrâns de intelectuali români, animați de noile impulsuri spirituale europene, au 
netezit calea transformării literaturii noastre prin numeroasele traduceri realizate în 
a doua jumătate a secolului al XIX-lea. 

Bineînţeles, cu decalajul deja menţionat în lucrarea noastră, primele ecouri 
ale noilor transformări literare europene răzbat către ţinuturile mioritice prin 
intermediul literaturii realiste a lui Balzac şi Flaubert, ale căror romane au fost 
traduse în literatura noastră după cum urmează: 

Războiul civil (Balzac) în Lupta (laşi, Bucureşti), IX (1892), nr.1861-1862, 
nr.1865-1868, nr.1870, nr.1873, nr. 1879-1882, nr.1884, nr.1893-1894, nr.1897; X 
(1893), nr. 1898-1899, nr.1901, nr.1903, nr.1908, nr.1915, nr.1917, nr.1920-1921, 
nr.1932-1934, nr.1936, nr.1940, nr.1942-1943, nr.1945-1946, nr.1964, nr.1967- 
1970, nr.1980, nr.1982, nr.1984, nr.1986-1990, nr.1992-1994, nr.1998, nr.2000- 
2001, nr.2003-2005, nr.2007-2010, nr.2012-2013, nr.2015-2021, nr.2025, nr.2027, 
nr.2030, nr.2032, nr.2034-2037: Foita ziarului Lupta; °% 

Tata Goriot — Scene din viaţa pariziană (Balzac) în Românul (Bucureşti), 
XL (1896), ed.a III-a, nr.318-322, nr.324, nr.327-329, nr.333-344, nr.346, nr.348— 


3 Pompiliu Eliade, Influența franceză asupra spiritului public în România. Originile, Editura 
Univers, Bucureşti, 1982, p.294. 

3 Bibliografia relaţiilor literaturii române cu literaturile străine în periodice (1859-1918), volumul 
II — Literaturi romanice, lucrare coordonată de Ioan Lupu şi Cornelia Ştefănescu, Editura Academiei 
R.S.R., Bucureşti, 1982, p.150. 

361, nr.363-371, nr.373-375, nr.377-379, nr.381-393, nr.395-398, nr.400-404, 
nr.407-408, nr.410-413: Foita ziarului Românul; *% 

Funcţionarii (Balzac) în Presa (Bucureşti), I (1897), nr.127-129, nr.132, 
nr.134-136, nr.139, nr.141: Foita ziarului Presa (neterminat); °” 

Moartea unui zgârcit (Balzac, fragment din Eugénie Grandet, tradus de 
Nicolae A.lonescu) în Românul (Bucureşti, 1859-1866, 1867-1905), XLVI (1903), 
nr.133, p.206-207: Pagini străine; ° 

Crinul din vale (Balzac) în Lectura (Bucureşti), I (1906), nr.3-6, nr.9-10 
(neterminat);* 

A doua viaţă a colonelului Chabert în Românul literar (Bucureşti, 1905- 
1912), VII (1908), nr.1-20 (neterminat); °”? 

Voiajorul comercial (Balzac, fragment din L’Illustre Gaudissart, 
traducere de Adrian Corbul [-Radu Baltag]) în Tribuna poporului (Arad), XVI 
(1912), nr.3, 1-3: Foita ziarului Tribuna; °" 

Doamna Bovary (Flaubert) în Adevărul, V (1892), nr.1393, p.2-3; nr.1396, 
p.2-3; VI (1893), nr.1414, p.2-3, fragment tradus de E.(ugen) V.(aian); în Tara 
(Bucureşti), I (1893), nr.22, nr.24-102, nr.104-112: Foiţa ziarului Tara, traducere 
realizată de Liberte Vaian [= Laura Vampa], de la nr. 61 traducerea fiind semnată 
de G.B., iar de la nr.71, de G.T.; în Românul (Bucureşti), XXXIX (1895), nr.218, 
p.4, fragmente de roman; Sacrificiul (fragmente din Doamna Bovary) în Lupta 
(aşi, Bucureşti), XII (1895), nr.2688, p.2; în Cartea Lumei (Bucureşti), I (1906), 
nr.7, p.434-447 (Partea I, neterminată); la 

Salammbô (Flaubert) în //ustratiunea română (Bucureşti), II (1892), nr.8- 
11, fragmente din roman; Moloh (traducere de I.(oan) N.(ădejde) a cap.8 din 
Salammbô), în Contemporanul (Iaşi), V (1886), nr.5, p.405-429; °” 

Îndreptarea atentei cititorilor români către curentul naturalist este apoi 
înlesnită de operele unor scriitori ca Alphonse Daudet şi Guy de Maupassant, care 
au asigurat tranziţia de la curentul realist la forma sa radicală - naturalismul: 

Evangelista (Daudet) în România liberă (Bucureşti), VI (1882), nr.1632- 
1633, nr.1635-1636, nr.1639-1641, nr.1643-1644, nr.1647, nr.1649-1652, nr.1654- 
1656; VII (1883), nr.1658-1659, nr.1661, nr.1663, nr.1665-1666, nr.1668-1669, 


366 Thid., p.150. 
367 Thid., p.150. 
368 Thid., p.150. 


371 Jbid., p.150. 
372 Jbid., p.158. 
373 Thid., p.158. 

nr.1671-1672, nr.1674-1675, nr.1677-1678, nr.1680-1681, nr.1683, nr.1685, 
nr.1688-1689, nr.1691-1692: Foita României Libere; %* 

Froment cel mic şi Risler cel mare în Binele public (Bucureşti), IV (1882), 
nr.166 (950) — 200 (984), nr.207 (991), nr.208 (992): Foiţa ziarului Binele public 
(neterminat); Froment şi Risler în Națiunea, II (1883), nr.319-356: Foiţa ziarului 
Națiunea; Tovarăşi (Froment jeune et Risler aîné) în Tara (Bucureşti), II (1894), 
nr.281-284, nr.286-287, nr.289-299, nr.301-303, nr.305-306, nr.308-318, nr.320- 
327, nr.329-332, nr.334-338, nr.340-346, nr.348-350, nr.352-355, nr.357, nr.359- 
365, nr.367, nr.369-370, nr.372-377: Foita ziarului Tara, traducere de L.(aura) 
V.(ampa); °” 

Tartarin din Tarascon (Daudet) în Națiunea, VII (1888), nr.1778-1785, 
nr.1787-1792, nr.1794-1795, nr.1800-1804, nr.1806-1807, nr.1809-1810, nr.1812- 
1815: Foita ziarului Națiunea; Aventurile lui Tartarin din Tarascon în Familia 
(Budapesta, Oradea-Mare), XXXV (1899), nr.1-20, traducere de Lia Măgură 
(Hârsu); °% 

Sapho (Daudet) în Românul literar (Bucureşti), II (1905), nr.1-7, nr.9-21, 
traducere de Nicolae A. Ionescu; °” 

Mica parohie (Daudet) în Semănătorul (Bucureşti), VIII (1909), nr.50, 
p.969-973, fragment din romanul La petite Paroisse, traducere de Ecaterina 
Bălăcioiu); Mica parohie. Moravuri casnice în Rampa (Bucureşti), I (1912), 
nr.211-262, traducere de N.I.Porfiriu; °’ 

Prichindelul (Daudet) în Românul (Arad), II (1912), nr.3, p.7; nr.69, p.17- 
18: Litere-Arte-Stiinte, fragment din prima parte a romanului Le petit Chose, 
tradus de C.Georgescu-Munteanul; °” 

Făt-Frumos (traducere după romanul Bel-Ami de Maupassant) în Românul 
(Bucureşti), XXIX (1885), 17 iul.-21 iul., 24 iul.-28 iul., 31 iul.-04 aug., 07 aug.-11 
aug., 14 aug.- 18 aug., 21 aug.-24 aug., 28 aug.-01 sept., 04 sept.-05 sept., 07 sept.- 
08 sept., 11 sept.-15 sept.: Foita ziarului Românul, Bel-Ami în Românul (Literar, 
nr.5), XL (1896), ed.a III-a, nr.533, p.2-3, fragmente din literatura naturalistä, 


traducere de Rozina; °% 


374 Thid., p.154. 
375 Ibid., p.154-155. 
376 Thid., p.154-155. 
37 Jbid., p.154. 
378 Jbid., p.154. 
3% Thid., p.154. 
380 Thid., p.166. 

Fraţi vitregi (fragmente din Pierre et Jean de Maupassant) în Adevărul, V 
(1892), nr.1388, p.2; în Săptămâna ilustrată, 1 (1893), nr.1-19 (neterminată), 
traducere de E.(ugen) V.(aian);, O Moştenire (Pierre et Jean de Maupassant) în 
Lupta (laşi, Bucureşti), V (1888), nr.614-618, nr.620-623, nr.625-632, nr.635-636, 
nr.639-643, nr.645-647, nr.649, nr.651-652, nr.654, nr.658, nr.665-668, nr.670- 
673, nr.675, nr.679, nr.681, nr.686-687, nr.691, nr.694: Foita ziarului Lupta; Se 

Din vremuri (fragmente din romanul Fort comme la Mort de Maupassant) 
în Romanul literar, I (1893), nr.12, p.377-381, traducere de Sorellino; Le 

O viaţă (Maupassant) în Foaia Poporului Român (Budapesta), VII (1918), 
nr.6-14 (lipsesc din colecția BAR numerele conţinând restul romanului), traducere 
de Haralamb G.Lecca; °% 

Însă norii sinistri ai naturalismului îşi fac cel mai pregnant simțită prezenţa 
prin traducerea unor schiţe, povestiri, nuvele şi romane semnate de Zola, care 
abordează obsesiv aspectele cele mai lugubre ale vieţii: 

Cioclul (schiță) în Românul, 42 (1898), nr.55, p.1-2; Litere-Stiinte-Arte, | 
(1898), nr.2, p.7: literatură străină; 394 

Cum cineva moare (povestire) în Cimpoiul, I (1882), nr.32, p.504-506; 
Cum mori în Românul, XXXV (1891), 02 nov., 09 nov., 16 nov., 23 nov., 30 nov.; 
Cum se moare în Contemporanul (laşi), II (1892-1893), nr.20, p.774-780, 
traducere de I.Nădejde; în Adevărul ilustrat (Bucureşti), VIII (1895), nr.2192(10) — 
2218(14): Foita ziarului Adevărul ilustrat, °% 

Îngropat de viu (nuvelă) în Revista ilustrată (Craiova), 1 (1892), nr.6, p.87- 
88; nr.7, p.105-106; nr.8, p.13 (neterminată); °$ 

Când nu e de lucru (din Nouveaux Contes à Ninon, traducere de I.Rusu 
Şirianul), în Tribuna (Sibiu), IX (1892), nr.97, p.385-386: Foita Tribunei, în 
Familia (Pesta, Oradea-Mare), XXVII (1892), nr.34, p.398-399; în Românul 
(Bucureşti), XXXVI (1892), 16 mai, p.452; Fără lucru (din ciclul Poveşti pentru 
Ninon) în Luceafărul (Budapesta, Sibiu), I (1902), nr.9-10, p.144-145; Lipsa de 
lucru (din Nouveaux Contes à Ninon, traducere de I.C.Frunză [=I.C.Panţu]) în 
Gazeta Transilvaniei (Braşov), LIII (1890), nr.242, p.1-4: Foiletonul;, Lipsa de 
lucru (traducere de H.S.) în Românul (Bucureşti), XXXV (1891), 21 dec., p.1209 
şi 28 dec., p.1237; Lipsa de lucru (traducere de E.[ugen] V.[aian]) în Adevărul 


381 Thid., p.167. 


384 Thid., p.322. 
385 Thid., p.322. 
386 Thid., p.323. 

(Bucureşti), V (1892), nr.1239, p.2-3; în Democraţia socială (Ploieşti), I (1892), 
nr.30, p.2-3: Foita Democraţiei sociale; Încetarea lucrului în Adevărul 
(Bucureşti), X (1897), nr.2964, p.2-3; *? 


Moarte senină (povestire) în Adevărul (Bucureşti), X (1897), nr.2969, p.4- 
5. 388 


Moartea lui Olivier Bécaille în Contemporanul (laşi), HI (1883), nr.10, 
p.361-370; II (1884), nr.12, p.441-450; nr.13, p.481-484, traducere de I.Nădejde; 
în Biblioteca Familiei (Bucureşti), I (1890), nr.31-37, traducere de Senea; în 
Paloda (Bârlad), XV (1897), nr.38-39, nr.42-43, nr.45-47, traducere de Eug. Ang; 
389 

Moartea ţăranului (povestire) în Tribuna poporului (Arad), II (1898), 
nr.49, p.234; nr.51, p.246, traducere de T.Daul; 320 

Moartea unui copil (schiţă) în Lumea nouă ştiinţifică şi literară (Bucureşti), 
III (1897), nr.13, p.2-3, traducere de Atlas; * 

O Moarte („Scene din viața proletarilor”) în Adevărul (Bucureşti), I (1890), 
5717037 

Potopul (nuvelă) în Opiniunea terei (Bucureşti), I (1884), nr.69-71, nr.76: 
Foita ziarului Opiniunea ferei (neterminată), Revărsarea în Contemporanul (laşi), 
II (1882-1883), nr.17, p.641-650; nr.19, p.721-728, traducere de I.Nădejde; în 
Tribuna poporului (Arad), XIV (1910), nr.122, p.1-6; °” 

Războiul în Tribuna (Sibiu), IX (1892), nr.287, p.1145-1146: Foita 
Tribunei, din volumul apărut la Bucureşti O Mie si Una de Nuvele, editat de Al. I. 
Hodoş; în Tribuna (Sibiu), XVI (1899), nr.149, p.594: Foita Tribunei, traducere de 
E. B. de V.; °” 

Oameni săraci (povestire) în Tribuna poporului (Arad), VI (1902), nr.240, 
p.6; 395 

Şomajul (povestire) în România Muncitoare (Bucureşti), IV (1908), seria II, 


nr.7, p.3; 


387 Thid., p.322-323. 
388 Thid., p.323. 
389 Thid., p.324. 
3% Thid., p.324. 
#1 Thid., p.324. 


3% Thid., p.325. 
395 Thid., p.324. 
3% Thid., p.325. 


222 


Evadarea naturalismului francez spre alte orizonturi 


Amorul sub straşină (Idila curtezanelor) în Traian Demetrescu (Bucureşti), 
I (1909), nr.7, p.2: Literaturile străine; cl, 

Pentru o noapte de amor (nuvelă) în Lupta (laşi, Bucureşti), III (1886), 
nr.71-85: Foileton; Pentru o noapte de dragoste (traducere de M.Russu) în 
Carmen (Bucureşti), I (1899), nr.10, p.4-6; nr.11, p.7-8, neterminată; Pentru o 
noapte de iubire în Românul (Bucureşti), XXX (1886), 16 iul.-17 iul., 19, 20 iul.- 
22 iul.: Foita Românului, în Evenimentul (laşi), IV (1896), nr.941-942, nr.944, 
nr.946, nr.948, nr.950, nr.955-957, nr.962-963: Foita Evenimentului, traducere de 
[dr.] Călin [Ottoi]; în Nuvela ilustrată (Bucureşti), I (1902), nr.8, p.3; nr.9, p.3, 
neterminată; % 

Theresa Raquin în Românul (Bucureşti), XXVI (1882), 09 aug.-18 aug., 20 
aug.-03 sept: Foita ziarului Românul, traducere de Fr. Dame; în Fântâna 
Blanduziei (Bucureşti), II (1889), nr.3, p.4-6; nr.4, p.4-6 (neterminat): Foita 
ziarului Fântâna Blanduziei (începutul traducerii se află în nr.2, care lipseşte din 
Biblioteca Academiei Române); *” 

Nana în Drepturile omului (Bucureşti), I (1888), nr.54-57, nr.59-64, nr.66- 
70, nr.72, nr.75-77, nr.79-87, nr.89-92, nr.94-135: Foiţa ziarului Drepturile omului 
(neterminat); Nana (fragment) în Lumea nouă ştiinţifică si literară (Bucureşti), HI 
(1896), nr.7, p.5-6; Nana în Rampa nouă ilustrată (Bucureşti), I (1915), nr.66-76, 
nr.78-83, nr.85-97, nr.99-104, nr.106-142, nr.144-211, nr.213-217, nr.220-221, 
nr.224, nr.226, nr.229: Foiletonul nostru; *% 

Preotul Mouret în Lupta (laşi, Bucureşti), VII (1890), nr.1257-1261, 
nr.1263-1267, nr.1269-1272, nr.1275, nr.1284; VIII (1891), nr.1307; La Faute de 
l'abbé Mouret (fragmentele Între cotețe, Bătrânul, Fratele Archangel) în 
Adevărul, VI (1893), nr.1484, nr.1486, nr.1493, nr.1495, traducere de E.(ugen) 
V.(aian); *! 

Maşinistul (La Bête humaine) în Națiunea, IX (1890), nr.2210-2213, 
nr.2215-2219, nr.2221-2222, nr.2226, nr.2228, nr.2231-2234, nr.2236, nr.2238, 
nr.2240-2247, nr.2251, nr.2253, nr.2255, nr.2261, nr.2263, nr.2265, nr.2268-2272, 
nr.2276-2281, nr.2284-2286, nr.2290-2298, nr.2300-2302, nr.2305-2342, nr.2344- 
2363, nr.2366-2369, nr.2372-2374: Foita ziarului Națiunea; “°° 


57 Thid., p.322. 


“91 Thid., p.177-178. 
40? Thid., p.177. 


223 


Aspecte ale naturalismului în creaţia lui Ion Luca Caragiale 


Moartea socialistului (fragmente din romanul L'Argent) în Munca, Il 
(1891), nr.9, p.4; 

La Debâcle („fragmente din ultimul roman al lui Zola”) în Adevărul, V 
(1892), nr.1206, p.3; nr.1220, p.2-3; nr.1230, p.2-3, traducere de E.(ugen) V.(aian); 
În război (fragment din La Débâcle) în Adevărul, X (1897), nr.2914, p.4-5, 
traducere de Caion; În război în Adevărul, XI (1898), nr.3157, p.2-3, traducere de 
Caion; Fatalitate (fragmente din La Débâcle) în Adevărul, XI (1898), nr.3050, 
p.2-3, traducere de Alastor [= O.Carp ?]; La Debâcle (fragmente) în Foaie literară 
(Oradea-Mare), IV (1901), nr.13, p.8-9, traducere de L.V.; La Débâcle (fragment 
din roman intitulat 7 septembrie 1870) în Munca Literară şi Ştiinţifică (Piatra- 
Neamţ), I (1905), nr.11, p.856-859, traducere de E.(ugen) V.(aian), Înaintea 
Sedanului (fragment din La Débâcle) în Căminul literar (Craiova), II (1909), nr.7, 
p.148-153, neterminat, traducere de Ştefan Boţoiu;"% 

Madelena Ferat în Lupta (laşi, Bucureşti), X (1893), nr.2043-2049, 
nr.2051-2078, nr. 2080, nr.2084, nr.2087-2088, nr. 2091-2092, nr.2094-2095, 
nr.2102-2105, nr.2108-2109, nr.2112-2115, nr.2117, nr.2119-2136, nr.2138-2139, 
nr.2141-2145, nr.2148-2150, nr.2153, nr.2155, nr.2159-2163: Foiţa ziarului Lupta; 
404 

Doctorul Pascal în Zara (Bucureşti), I (1893), nr.39, p.2-3, fragmente 
traduse de Liberté Vaian [= Laura Vampa]; ** 

Rougon-Macquart. Istoria naturală şi socială a unei familii sub al doilea 
imperiu. Pântecele Parisului în Liga ortodoxă (Bucureşti), I (1896), nr.9-15, 
nr.17-31, nr.33-47 (neterminat), Familia Rougon-Macquart. Istoria naturală si 
socială a unei familii sub al doilea imperiu. Germinal în România Muncitoare 
(Bucureşti), X (1914), nr.12-55, nr.57-75, nr.77, nr.79-81, nr.83-88, nr.90, nr.92- 
93, nr.95, nr.99-101, nr.105, nr.107, nr.110, nr.115, nr.120-121, nr.123, nr.128, 
nr.133, nr.135, nr.137, nr.143, nr.148, nr.151, nr.157, nr.165-166, nr.170-171, 
nr.173-174, nr.177, nr.179-180, nr.185, nr.187-188, nr.190-193, nr.195-201; XI 
(1915), nr.2, nr.4-6, nr.8, nr.12, nr.14, nr.19, nr.25, nr.31, nr.37, nr.43, nr.49, nr.55, 
nr.61, nr.64, nr.66, nr.71, nr.79, nr.81-86; ** 

Bancruta (fragmente din romanul L'Argent) în Tribuna (Sibiu), XIV 
(1897), nr.288, p.1151-1152: Foita ziarului Tribuna, traducere de Vi-O-Ni; 


403 Thid., p.177. 
404 Thid., p.177. 
405 Thid., p.177. 
406 Thid., p.177-178. 

Salariatul (fragment din romanul L' Argent) în România muncitoare (Bucureşti), I 
(1902), nr.6, p.3; ii 

Adevăr (romanul Vérité) în Adevărul (Bucureşti), XV (1902), nr.4724, 
nr.4754-4821; XVI (1903), nr.4822-4926: Foita ziarului Adevărul; *% 

Călătorie de nuntă (fragmente din L'Assomoir) în Universul literar - 
săptămânal (Bucureşti), XVI (1898), nr.13, p.2-3; Dijma sângelui (fragment din 
L'Assomoir) în România muncitoare (Bucureşti), II (1906), nr.43, p.4: Partea 
Literară, “°° 

O pagină de amor în Munca Literară si Ştiinţifică (Piatra-Neamţ), I (1905), 
nr.9, p.697-720; nr.10, p.785-800; nr.11, p.865-880; nr.12, p.881-900; +19 

Munca (fragment din romanul Travail) în Progresul (Oraviţa), IV (1910), 
nr.44, p.12: 

Tabloul amplu al traducerilor si adaptärilor unor texte sau opere naturaliste 
din alte limbi nu ar fi fost complet fără a menţiona traducerile realizate de Ion Luca 
Caragiale din Edgar Allan Poe, semnificative din perspectiva influenţei pe care 
acest autor a exercitat-o asupra unor creaţii caragialiene. Astfel, scrieri ca Dracul 
în clopotniţă (1876), Sistema doctorului Catran şi a profesorului Pană (1878), 
Masca (1896) şi O balercă la Amontillado (1898), abordând tema oprimării 
binelui de către răul ineluctabil, manifestat sub multiplele forme ale molimei, 
primejdiei, nebuniei, răzbunării şi morții, îi insuflă lui Caragiale aplecarea spre 
scenele analitice, dar şi spre abordarea fantasticului şi a misterelor: scenele de 
cruzime din O făclie de Paşte, atmosfera mistică şi tema femeii mai rea decât 
dracul în La hanul lui Mânjoală, „misterele poeşti” (Paul Zarifopol) în O făclie 
de Paşti şi în La hanul lui Mânjoală, activarea la maxim a simţurilor în Grand 
Hôtel „Victoria Română”, dar şi sensibilitatea organică şi meteorologică a 
numeroşi eroi caragialieni. Odată contractat „microbul” bizarului, acesta a fost 
alimentat la Caragiale de lectura unor creaţii ale lui Barbey D'Aurevilly şi Villiers 
de L'Isle-Adam, a căror apetentä pentru macabru, violență şi imoralitate l-au 
încurajat pe scriitorul nostru să păşească cu încredere pe calea naturalismului. 


407 Thid., p.177-178. 
408 Thid., p.176. 
40 Thid., p.177. 
#10 Thid., p.177. 
“1 Thid., p.177. 

IV.3. Curentul naturalist în literatura română 

Acoperind o perioadă de aproximativ 50 de ani, naturalismul românesc s-a 
manifestat în trei faze succesive, fiecare adăugând noi valențe elementelor deja 
bine consolidate. 

Momentul introducerii noului curent în circuitul valorilor coincide cu 
perioada cuprinsă între 1863-1903 (aşa cum am arătat în cele de mai sus, Al. 
Antemireanu menţionează anul 1883 drept începutul influenţei acestuia în literatura 
română), cu o susținere mai puternică în ultimele două decenii ale veacului al XIX- 
lea. Astfel, între 1880-1900, pe fundalul polemicii dintre susținătorii diferitelor 
tendințe literare ale epocii respective, preferinţele se îndreaptă tot mai insistent spre 
forma cea mai nouă a realismului, pe care o reprezenta naturalismul francez, 
împreună cu părintele său - Emile Zola - şi noţiunile pe care acesta le punea în 
lumină: pozitivism, scientism, experimentalism, ereditate, determinism, patologic. 
Dacă cei de la Junimea îşi găseau modelele în scriitori ca Charles Dickens şi 
George Eliot, evitând cu precauţie scriitori ca Flaubert sau Balzac, scriitorii din 
cercul Contemporanul se declară deschis adepţii realismului european şi mai ales ai 
naturalismului francez, admirând şi luând drept exemplu personalitatea lui Zola. În 
ansamblu, în această perioadă se remarcă o tendinţă tot mai evidentă de identificare 
a realismului-naturalism cu viaţa, cu realitățile vremii, ca urmare a atmosferei 
generale a epocii, favorabilă democraţiei şi ideilor socialismului, pe care de altfel 
le-a îmbrăţişat chiar şeful şcolii naturaliste franceze — Zola. Creaţiile din această 
perioadă nu pot fi disociate de misiunea lor socială transformatoare, revoluţionară 
chiar. 

În faza a doua de manifestare a curentului naturalist — între 1903-1920 — 
idealul social de salvare a categoriilor marginalizate şi aruncate la periferia 
existenţei este dublat de idealul literar care vizează debarasarea totală de aparențele 
idilice şi pitoreşti şi ridicarea urâtului pe aceeaşi treaptă cu frumosul. 

Maturizarea naturalismului în literatura română se produce însă în perioada 
de strălucire interbelică — între 1920-1944 — când observația ştiinţifică a 
moravurilor epocii se împleteşte armonios cu analiza comportamentelor deviante 
ale indivizilor, redând ființa umană în complexitatea sa, surprinsă în mediul în care 
îşi duce existenţa zilnică. 

IV.3.1. Prima etapă de evoluţie a naturalismului (1863-1903) 


1V.3.1.1. BARBU DELAVRANCEA (1858 — 1918) 


Suflet liric, romantic, neliniștit, sensibil, contradictoriu, Delavrancea, 
principalul promotor al naturalismului în literatura română, se trezeşte brusc, 
zguduit de unda de şoc şi tăvălugul răsturnărilor majore apărute în a doua jumătate 
a secolului al XIX-lea, care au favorizat în ţara noastră ascensiunea burgheziei 
post-revolutionare şi apariția unui mod de viaţă defectuos, lipsit de substanţă si 
principii morale. Astfel, martor al unei lumi superficiale, formale, total lipsită de 
substanță şi al diferenţelor tot mai mari apărute între clasele sociale, scriitorul nu 
putea rămâne indiferent la aspectele dureroase ale existenței şi nici la vibraţiile 
pure ale sufletului uman, care în ciuda vicisitudinilor vremii, încerca cu disperare 
să supravieţuiască neîntinat. În acest context, „strigătul” său de revoltă, dorința sa 
nemărginită de a arăta lumii întregi adevărul şi de a aduce o schimbare l-au erijat în 
tribun moralizator care ridică numaidecât „arma” pentru a smulge răul din 
rădăcină. Si în viziunea scriitorului, ce armă putea fi mai potrivită decât arma 
literară, prin adoptarea curentului naturalist, cu principiile sale şi expresia sa crudă, 
cu metoda sa de investigaţie analitică, cu care acesta intră în contact în timpul 
şederii sale la Paris? În elanul unei atitudini protestatare, Delavrancea îşi „topeşte” 
spiritul visător, romantic, adoptând „haina” nouă a curentului realist-naturalist, cu 
aferenta împletire şi suprapunere a celor doi termeni, care nu a scutit nici măcar 
operele scriitorilor noştri. 

Ecou al personalității sale duale, contrastante, dar şi al realității 
înconjurătoare, opera lui Delavrancea se clădeşte pe o viziune complexă care 
reuneşte percepţia lucidă, obiectivă a adevărurilor sociale cu analiza evoluţiei 
psihologice a personajelor. „O literatură shakespeareană mai ştiinţifică”, aşa 
definea Delavrancea naturalismul, exprimând o punte de legătură între „poetica 
meditativă a tragediilor cunoaşterii şi adâncirea, prin observaţie experimentală, a 
dramelor individului implicat într-un conflict cu lumea ”.*” 

Simtind prezenţa şi ameninţarea tot mai puternică a răului care tinde să 
cucerească totul în jur, scriitorul îşi concepe opera ca pe o încercare continuă de a 
creiona şi a avertiza întreaga lume în legătură cu acesta. 


#2 V. Mândra, Incursiuni în istoria dramaturgiei române. De la Gh. Asachi la C.Petrescu, Editura 
Minerva, Bucureşti, 1971, p.132. 

În lumea pictată de scriitor, două realităţi se împletesc, încercând să se 
susțină reciproc: realitatea interioară a personajelor, o realitate personală, trăită 
intens şi sprijinită de imaginație şi o realitate exterioară, care evoluează în propriul 
său ritm, indiferentă sau chiar ostilă față de personaje. În nuvelele lui Delavrancea, 
realitatea exterioară se construieşte din perspectiva vieţii interioare a personajelor, 
căci absorbite de universul lor interior, personajele privesc lumea ca pe un 
spectacol ciudat, din care rețin, printr-un gest absolut mecanic, doar frânturi 
disparate, lipsite de semnificaţie. Astfel, deşi admirator al metodei naturaliste, 
Delavrancea nu cumulează amănunte în vederea reconstituirii unor destine sau 
caractere. Scriitorul nu îşi asumă rolul de savant care înregistrează amănuntul banal 
şi caută cu atenţie şi sete orice amănunt sau simptom pentru a stabili un adevăr, ci 
acesta preia doar procedeul naturalist de dragul finalitätii sale — obiectivitatea. 

Sub directa „iradiere” a naturalismului francez, nuvelele naturaliste ale lui 
Delavrancea răspund atitudinii sale critice față de societate, ardoarei cu care 
încerca să evidentieze şi să combată răul din lume şi societate. Veritabil observator 
al epocii sale, scriitorul îşi trece privirea scrutătoare asupra întregii societăți a 
sfârşitului de secol al XIX-lea, cu toată varietatea mediilor şi claselor sociale, 
realizând un tablou complex, viu colorat şi plin de mişcare, marcat uneori de tuşe 
tipätoare, care trădează paroxismul revoltei sale față de „negrul” şi „întunericul” 
din lume. 

Astfel, ca ultimă răbufnire a sufletului său idilic, punctul de plecare al 
scriitorului în denuntarea răului este universul rural, păstrător al unui mod de viață 
ancestral, în care obiceiurile şi tradițiile, alături de sufletul oamenilor simpli, al 
țăranilor, par să fi rămas neîntinate, matcă etnică primordială, şi eternă vatră a 
purității şi demnităţii umane. Din nefericire însă, acest univers nu a fost scutit de 
„săgeţile” veninoase ale răului, care au otrăvit sufletele pure şi au „murdărit” 
frumosul care părea să dăinuie veşnic în acest spațiu. 

Trei nuvele - Sultänica, Zobie, Milogul - sunt cele care ilustrează cel mai 
bine viaţa țărănească ameninţată de apropierea „norului” răului, care pusese deja 
stăpânire pe întreg universul urban. În aceste nuvele, natura pură, de o frumuseţe 
idilică şi melancolică, pare să fi rămas singura încă neatinsă de „aripa” urâtului, 
constituind cadrul de desfăşurare a faptelor reprobabile, care nu face decât să 
adâncească contrastul dintre alb şi negru, pozitiv şi negativ, frumos şi urât. 

Astfel, în Sultănica, peisajul hibernal de un alb floral, strălucitor, violent 
chiar este reflectarea purității, a inocentei şi frumuseţii fetei Kivului — Sultănica — o 
apariție desprinsă parcă dintr-un basm: „gene de catifea”, „răsuri pe obraji”, părul 
lins, cu „unde albăstrii”, buze rumene „ca bobocul de trandafir”, sânii pietroşi „ca 

poama pârguită, ca două mere cretesti”. În structura sufletească a Sultänicäi, 
Delavrancea împleteşte tipul pozitiv al fetei bune şi pure din basmele populare, cu 
tipul eroinei romantice, lăsându-se pradă pornirilor ei, dar ciocnindu-se de cinismul 
şi brutalitatea lui Drăgan, „contaminat” de decadenta moravurilor burgheziei, cu 
ocazia serviciului militar satisfăcut în mediul urban. 

Povestea simplă şi tristă a fetei înşelate capătă accente naturaliste odată cu 
descrierea manifestării tristetii sale, datorată nenorocirilor care s-au abătut asupra 
familiei sale şi ca urmare a nostalgiei înfiripării sentimentului iubirii: „Numai ce-o 
vezi, la revărsatul zorilor, că o ia rara-rara, prin fâneatà. Galbenă, cu cearcăne 
vinete în jurul ochilor. Merge ce merge, si să opreşte la vreun deal, la vreun pârâu. 
Ascultă neclintită un ceas, două. ... Apoi culege flori şi le azvârlă, până ce i se 
aprind obrajii şi să trezeşte ca dintr-un somn adânc. Ochii îi sclipesc ca oţelul 
învârtit la soare ... Obosită de gânduri, se întorcea spre casă cu căutătura-n jos, cu 
un nod în gât, cu gura friptă de sete. Si de întâlnea vreun izvor, bea până i se 


s: 413 De D > e A a v 
777 sau „Sultănica căta alinare si, în deşert, alinare nu găsea. 


oprea răsuflarea ... 
Toate o munceau s-o răpuie. Că d-o supunea frământarea, d-o muia dorul şi 
sângele de-i năvălea în clocote la cap, se trântea cu fața la pământ şi săruta 
florile, până ce o piroteală plăcută o făcea nici s-adoarmă, nici deşteaptă să fie ... 
Când ajunse în vârf, pământul i se învârti supt tălpi, mintea i se clătină de spaima 
ce te cuprinde când te präbusesti într-o vultoare... ”.** 

Regretele şi sentimentul de vinovăţie pe care le resimte fata ca urmare a 
cedării sale erotice în faţa lui Drăgan îi controlează tot mai mult viaţa, determinând 
schimbări fizice, gesturi ciudate, disperate, care nu scapă nici ele de tuşele de 
culoare naturaliste: ,, Sultänica suflă în väpaità şi căzu la icoane. Galbenă ca turta 
de ceară, dă să se roage şi nu poate să-şi adune gândurile risipite. O sudoare rece 


s 415 in e Apa A DU s n 
777, „Sultănica gåfâie, scoțând, pe gură si pe nas, aburi groși 


îi brobonă fruntea 
de-i cäruntesc părul şi genele. Picioarele i se scufundă până la glezne. Nasul ei e 
roşu-vânăt. Lacrimile i-au îngheţat pe obraz. Se luminează. Ea vrea să meargă mai 
iute şi cade. Se scoală repede şi iarăşi cade. Speriată, priveşte în toate părţile. Se 
tăiase în gheaţă. Câteva picături de sânge căzură pe zăpada albă” “", ajungând la 
manifestări extreme: „Sultănica nu mai băga nimic în gură. Se topea pe picioare. 
Îngălbenise, se uscase ca iasca şi-i scoteai vorba cu clestele. Ochii ei, drägälasi 


odinioară, în fiece dimineaţă erau roşii. Noaptea, cum simțea pe mama Stanca 


115 Barbu Delavrancea, Sultänica, în Nuvele, Editura Eminescu, Bucureşti, 1986, p.9. 
+14 Thid., p.14. 

+15 Thid., p.14. 

+16 Thid., p.15-16. 

înşelată de somn, plângea năbuşit până ce pleoapele îi zgâriau luminele. Unde o 
apuca gândurile, acolo rămânea, fără a clipi, cu mâinile fntepenite ca nişte bete. Si 
după ce se întunecă, pe buzele ei, crăpate şi acoperite cu pielite pârlite, trecea câte 
un surâs trist si plin de amărăciune. Nu mai ştia de lume, nici de rugăciunea 
obişnuită. Să mişca ca o vârtelniță, fără să ştie, fără să vrea. Când umbla, aluneca 


s» 417 CE > Are 
sau „Sultănica, afundată până la 


uşor, ca umbra ce însoţeşte paşii omului 
brâu în fâneatä, merge privind neclintit în depărtare. Slabă, galbenă, cu pielea de 
pe față aşa de subţire că-i numărai vinele albăstrui urzite în curmezisul tâmplelor. 
Ochii ei, mari din fire, păreau mai prelungi decât sprâncenele, şi nu spuneau nici 
dragoste, nici ură, uitându-se, fără pic de credinţă, la cerul întins ca un zăbranic 
nepăsător şi vioriu”. “5 

Astfel, nimic nu mai aminteşte de trăsăturile fetei din basm, deoarece sub 
forța necruțătoare a răului, întruchipat de Drăgan, şi sub povara grea a 
remuşcărilor, psihicul şi fizicul fetei involuează, se degradează treptat, ducând la 
suprimarea totală a frumuseţii şi inocentei. 

Omagiu adus ideii de puritate şi naivitate feciorelnică, nuvela Sultänica 
reprezintă o etapă în tentativa scriitorului de a creiona exponenţii sociali ai ideii de 
rău. 

Nuvelele Zobie şi Milogul constituie însă operele reprezentative pentru ceea 
ce înţelegea Delavrancea prin naturalism. 

În Zobie, scriitorul se foloseşte din nou de contrastul puternic dintre lumină 
şi întuneric, bine şi rău, frumuseţe şi urâtenie, adăugând acestora o nouă opoziţie — 
cea între aspectul fizic şi sufletul personajelor. De această dată, scriitorul pune în 
contrast frumuseţea şi măreția naturii din împrejurimile Câmpulungului cu chipul 
hidos al cersetorului gusat, Zobie: „Capul mare cât o baniţă se reazămă pe-un gât 
înfundat între umeri. Picioarele şi mâinile cată anapoda. Faţa, lată şi scofălcită, 
la fitece pas se strâmbă. lar gusele, înflorite ca la un curcan, si le-aruncă pe spate, 
si le mişcă moale şi gras în mersul lui şontăcăit pe piciorul drept. Ochii adormiti 
nu spun nimic. Buza de jos se răsfrânge pe bărbie. Pieptul dezvelit e blănit cu păr 
roscat, ca de vulpe. Zdrentäros, murdar, descult, cu părul capului vitioane, sărac, 
idiot şi limbut, Zobie îşi deapănă alene picioarele, fără a şti încotro”. 

Născut prin îngroşarea naturalistă a contururilor portretului său fizic, Zobie 
pare un monstru, un căpcăun înspăimântător dar blând, un fel de Quasimodo care 
inspiră repulsie dar şi milă, însă aspectul exterior este compensat şi contrabalansat 


417 Jbid., p.20-21. 
+18 Thid., p.24. 
19 Barbu Delavrancea, Zobie, în Nuvele, Editura Eminescu, Bucureşti, 1986, p.97. 

de relaţia sa armonioasă cu Mirea, de duioşia şi căldura cu care îl înconjoară pe 
acesta, Această prezență respingătoare din punct de vedere fizic ar rămâne 
nesemnificativă dacă nu ar primi dimensiuni înspăimântătoare şi nu ar fi puse în 
lumină de anumite elemente externe, reprezentate în acest caz de lumea din târg, 
care manifestă o nejustificată pornire împotriva celor doi. Violenţa cu care cetele 
de derbedei se vor năpusti asupra lor dezvăluie ceea ce nu poate fi văzut la 
suprafață: imaginea monstruosului sufletesc, a inumanului care se ascunde în 
spatele unor măşti fizice frumoase, contrastând cu puritatea sufletească ascunsă în 
spatele hidoşeniei fizice: „Deodată s-auzi glasul unuia din cei doi căpitani 
strigând: «lures!» Şi se năpustiră cu toții asupra lui Zobie. ÎI întinseră de zăbun, îl 
îmbrânciră, râzând să se prăpădească de spaima idiotului. Unul îi răpi sacul din 
spinare. Altul îi puse piedică. Altul îi dete cu nuiaua peste obraz. Zobie urla, 
învârtind ciomagul pe deasupra capului. Ochii săi erau ca două picături de sânge. 
Fălcile îi tremurau si buza de jos i se lungea din ce în ce” 2” 

În final, crima săvârşită de Zobie asupra lui Mirea în învălmăşeala luptei, nu 
este determinată de instinctele sale bestiale, ci de răutatea semenilor săi. Astfel, 
Zobie nu este perceput ca un fenomen al naturii, ca o structură maladivă, 
patologică, ci ca întruchiparea monstruoasei conştiinţe morale a societății corupte: 
„În mâna dreaptă strângea cât putea gâtul lui Mirea, care înțepenise, cu limba 
scoasă afară, cu ochii albi în cap şi cu două siroaie de sânge de la nas până la 
poalele cămăşii” 

Disperarea şi modul de manifestare a suferinţei la vederea corpului 
neînsuflețit al copilului îndepărtează orice umbră de îndoială asupra blândetii şi 
frumuseţii sufleteşti a „căpcăunului”: „Când Zobie se dezmetici şi deschise ochii 
asupra copilului, începu să tremure. Căzu jos. Se prăvăli pe grinzile podului. Îşi 
rupse cămaşa după el şi, vârându-şi deştele însângerate în gură, îşi muşcă pielea 
uscată de pe ele” “7? 

Nuvela care ne aduce cu un pas mai aproape de universul urban este 
Milogul, ce aduce în lumină un alt monstru, o altă figură chinuită, dar care de data 
aceasta nu este produsul nereusit al naturii ci rezultatul cruzimii omeneşti. Căci 
drama milogului este rezultatul oribilei hidoşenii morale a potcovarului Căliman, 
care găsindu-l abandonat în scutece, îl mutilează cu ferocitate, zdrobindu-i 
picioarele şi hotărându-i destinul de cerşetor în favoarea sa. Însă la acest nefericit al 
soartei, frumuseţea chipului compensează condiţia sa de „om incomplet”, 


#20 Thid., p.101. 
#1 Thid., p.102. 
#2 Thid., p.102. 

reflectând puritatea sa sufletească şi opunându-se sluteniei morale a potcovarului şi 
a oamenilor de la oraş: „ Capul milogului atârna într-o parte a cärutului. Tot trupul 
lui e o mână de carne galben-vinefie. De la coşul pieptului la vale îi numeri 
coastele. Picioarele îi sunt tăiate de sus, iar în locul lor, două răni cârpite petec pe 
petec. Nişte bete subțiri îi sunt mânele cu degetele ascuţite, lungi şi murdare. În tot 
acest monstru nu trăia decât capul. Si ochii săi mari, negri şi plânşi, cu genele 
sumese până la frunte, priveau adânc şi blând. Pe fruntea sa ca sideful i se 
rotocoleau inelele părului, negru ca păcura. Pe buze îi încremenise un Surâs 
indurätor” 7 

Acesta, purtat prin oras într-un cärucior mizer de cätre Spida, fetita 
potcovarului, îşi plânge pe strunele unei viori destinul de neom, suportând în 
fiecare clipă povara tot mai grea a amintirii nenorocirii sale, accentuată de 
indiferența si scârba oamenilor de la oraş care îl privesc cu dispreţ: „O amintire îi 
licări ca dintr-un vis dureros şi îndepărtat. Parcă auzi două lovituri de ciocan 
căzând pe nicovală, şi-şi simți carnea picioarelor ruptă şi oasele trosnind”.** 

De această dată, atrocitatea gestului nu este lăsată sub semnul întâmplării, ci 
acesta este prezentat ca un act premeditat, care pare însă să se perpetueze la 
nesfârşit, datorită firii maladive a potcovarului şi accentuată de consumul de alcool. 
Puternic influențat de infuzia zilnică de alcool, comportamentul lui Căliman se 
manifestă ciudat şi în viaţa de zi cu zi, evidențiind noi aspecte ale aceleiaşi 
personalități deviante: „Ochii lui Căliman se turburară. Ca o pielitàä gălbuie se 
pojghi pe albul lor. Să lăsă moale, şi după ce bolborosi câteva cuvinte, izbi cu 
piciorul clondirul gol şi-l făcu cioburi. Si deodată începu să dârdâie pe picioare în 
chip de joc si veselie. Si-si pleca capul în jos, aducând capul într-o parte. Şi-o 
învârtea mărunt, apăsând mai mult pe un călcâi. Să pleca de mijloc. Bănănăia cu 
mâinile moi în jurul trupului, turuindu-i gura într-un cântec mărunt, parc-ar fi fost 
o tobă care bate în depărtare. Dar glasul îi scăzu. Cântecul îşi micşoră 
repeziciunea. Răsuflarea îi pufăi greoaie. Picioarele îi depănă zăpăcit un soi de 
joc fără nici-o noimă”. ** 

Violenţa sa nu se opreşte la mutilarea unui copil în scutece, ci ea continuă şi 
când acesta este matur şi nu reuşeşte să aducă suficienţi bani din cersit: „În 
Căliman s-aprinseră mânia şi rachiul. Faţa sa arsă îngălbeni. Scrâşni dinţii. Aduse 
barosul cu amândouă mâinile şi, învârtindu-l deasupra Milogului, strigă năuc: 


1% Barbu Delavrancea, Milogul, în Nuvele, Editura Eminescu, Bucureşti, 1986, p.160-161. 
424 mp: 

Ibid., p.163. 
45 Ibid., p.158-159. 

«Mai bine-ti zdrobeam capul decât gioantele!» ... Căruciorul se răsturnă, şi 
Milogul se rostogoli cu fața în jos ”.*% 

În această situaţie, sub presiunea tot mai mare a durerii sufleteşti acumulate 
de-a lungul timpului şi răpus de tortura şi violenţa fizică la care este supus de către 
potcovar, Milogul caută cu disperare o soluţie. Însă neputându-se ajuta singur si 
împins de indiferența societăţii care nu face nimic pentru salvarea acestui suflet 
exilat la periferia existenței împotriva voinței sale, acesta adoptă unica soluție 
onorabilă - sinuciderea: „4 doua zi, când Căliman se duse alene ca să lucreze, 
văzu pe bietul Milog odihnind pe veci, c-o tâmplă înfiptă în colțul ascuţit al 
nicovälii. Un lac de sânge închegase pe cioburile viorii... “7? 

Monstruozitatea sufletească a potcovarului Căliman atinge însă punctul 
culminant în scena finală a nuvelei, când disperat că moartea Milogului îl va lăsa 
fără nici o sursă de venit, acesta se uită cu jind si subînteles la propriul său copil: 
„Fă, fă, s-a omorât Milogul ... Cine o să mai cerşească? Unde-o să mai găsim 
altul? ... Şi privi lung la copilul slăbănog si galben, care sugea cu bucile umflate 


» 428 : : x : 
„ imagine finală care corespunde oarecum scenei 


din sânul moleşit al Raluchei 
de debut a nuvelei, împreună cu care pare să asigure construcţia circulară a 
acesteia: „Raluca, tiganca lui, stă ghemuită într-un colt al prispei. Goală puşcă, îşi 
cocoloşeşte gleznele supt o pătură murdară. Sânul, slab şi moale, i-atârnă în gura 
unui copil, ce suge cu sete, umfländu-si bucile galbene”. ** 

În virtutea noilor tendinţe naturaliste, prin conturarea celor doi monştri ai 
nuvelelor sale — Zobie şi Milogul, Delavrancea îşi trădează preferința pentru 
cazurile ieşite din comun, pentru oamenii bolnavi, „diferiți”, suferind de maladii 
fizice dar mai ales morale şi care sunt priviţi cu răceală şi ostilitate de către 
societatea capitalistă. Se întrevede aici natura instinctivä, animalică, ancestrală a 
omului care simte imboldul irezistibil de a-l suprima pe cel mai slab şi lipsit de 
apărare. În dorința sa de „fotografiere” a realităţii, scriitorul acumulează 
caracterizäri ce inspiră repulsie, supralicitând pe alocuri anormalitatea si 
fiziologismul respingător. 

Încetul cu încetul însă, ochiul scriitorului părăseşte mediul rural pentru a se 
îndrepta spre o zonă cu un „material” de inspirație mult mai bogat — oraşul, un 
spaţiu corupt, „putred”, unde îşi dau mâna meschinăria, viciul şi insanitatea morală. 


„Monstru” care întinează şi cea mai fadă undă de puritate, oraşul este zugrăvit ca 


#6 Jbid., p.161-162. 
#27 Thid., p.164. 
48 Thid., p.164. 
4 Thid., p.157. 

un teritoriu al dezumanizării şi al ferocitätii, unde fiecare ființă umană pare să se 
transforme mai repede sau mai târziu într-un „animal”, o ființă primitivă, al cărei 
unic scop este supraviețuirea şi atingerea telurilor cu orice pret şi prin orice 
mijloace. 

Atent observator al sistemului social burghez, Delavrancea descoperă în 
mecanismele de manifestare ale acestuia o „maladie? rapid cronicizată — 
parazitismul — care răspândeşte molipsitor şi cu repeziciune „microbul” 
imoralităţii, al decăderii şi promiscuităţii morale, ca stil şi filozofie de viaţă ale 
burgheziei decadente. 

Eroii lui Delavrancea care îşi duc existenţa în acest spaţiu corupt sunt toți 
victime ale acestei plăgi sociale, „paraziți” falimentari sau fntretinuti, cocote, 
birtaşi deveniți proprietari de moşii sau funcționari carierişti. În acest furnicar 
zgomotos şi colorat, fiecare persoană are ceva de ascuns, ducându-şi existenţa la 
limita promiscuităţii, cufundată în viciu şi decadentä. Aceşti „paraziți” îşi poartă 
zilnic pasul în perimetrul limitat al saloanelor mondene ale vremii, unde jocurile de 
noroc, băutura, întâlnirile amoroase pe ascuns, înlăturarea inhibiţiilor şi 
descătuşarea instinctelor fac din aceste locuri adevărate Sodoma şi Gomora ale 
sfârşitului de secol al XIX-lea. 

Delavrancea dublează zugrăvirea detaliată a societăţii burgheze a sfârşitului 
de secol al XIX-lea cu pătrunderea în interiorul conştiinţei personajelor, lansând 
pentru prima dată în literatura noastră metoda introspectiei psihanalitice. Căci 
această lume care sufocă totul ca într-o menghină nu putea să nu atingă şi 
conştiinţa personajelor, ale căror resorturi interioare ajung să se deregleze, 
aruncând eroii într-un lung şir de suferinţe care în final duc la distrugerea lor. 

Punctul culminant al reflectării etapelor evoluţiei suferinţei este nuvela Iancu 
Moroi, care este tesutä în jurul unui personaj timorat, frustrat, atât de încovoiat de 
suferință încât se transformă treptat într-o epavă. 

Purtându-şi zilnic povara propriei boli şi neputinte fizice: „Slab şi desirat, 
îmbrăcat în haine negre, părea gata de plecare, cu toate că ş-afunda capul din ce 
în ce în pernă cu sfortarea unui om slab care, voind să scape de pericol, închide 
ochii şi strânge cât poate pleoapele” *, „Figura prelungită si galbenă, barba 
rară şi căruntă, ochii albaştri şi stinşi ai d-lui Moroi îmbătrâniră într-o secundă. 
Acest cap blajin şi trist, abia susținut de un gât scofălcit, păru că se descompune. 


» 431 


În locul ochilor şi gurii se adânciră două umbre profunde , Iancu Moroi îşi 


30 Barbu Delavrancea, Iancu Moroi, în Nuvele, Editura Eminescu, Bucureşti, 1986, p.37. 
BES 
Ibid., p.38. 

trăieşte ultimele ore din viaţă în umilinţa cea mai degradantă, alături de soţia sa - 
Sofi - o fiinţă frivolă, adulterină, arivistă şi tirană. 

Înrobit de o slăbiciune înjositoare față de tânăra sa soţie pe care o adoră, 
Moroi are conştiinţa lucidă a degradării şi eşuării sale în această lume, dar şi a 
imposibilității de a se sustrage acesteia: ,, Trist, slab, cu capul rezemat într-o mână, 
căuta în întunericul creierului ceva care să-l răpească din mijlocul sunetului de 
bani, din râsul şi din cearta tuturor. Putinul sânge ce mai avea i se strângea la 
inimă. Un frig de gheaţă îi şerpuia prin şira spinării, împrăştiindu-se, ca pe nişte 
țevi, în tot trupul, din creştet până în tălpi. În fundul urechilor, un vuiet ca o apă ce 
se aude noaptea în depărtare. Uneori, aiurit, îşi simțea creierul stingându-i-se 
încetul cu încetul, ca un cărbune care se înfaşe în stratele sale de cenuse. Casa i se 
întorcea împrejur. Conştiinţa se întrupa din slaba ei veghe”. 

Cu o pasiune şi o atenţie demne de un adevărat om de ştiinţă, scriitorul 
urmăreşte pas cu pas involutia fizică şi descompunerea morală a personajului, sub 
influența unor factori externi, dintre care cel mai distructiv este chiar soția sa. 
Paroxismul anumitor stări în care este surprins lancu Moroi este redat prin culori 
naturaliste, violente, care reuşesc să sublinieze şi mai profund gravitatea 
momentelor de criză acută: „Mâinile şi picioarele îi tremurară. Inima îi zvâcni, 
apoi bătu încet-încet. Pe gât simţi un gust de rugină, amărui şi coclit. În toată gura 


lui arsă o umezeală crudă şi sărată. ... Işi încleştă amândouă mâinile în gåt. 

Sugrumându-se, simţi că-şi opreşte viața în loc. ... Şi el căzu cu capul pe 
2 „9 433 

scânduri”. 


Copleşit de spaima propriei neputinte, atât fizice cât şi morale, de a se opune 
decăderii şi putreziciunii lumii în care trăieşte, Moroi se dă bătut, sustrăgându-se 
acestei lumi şi existenţei sale şterse, depersonalizate, prin singurul gest de protest 
de care este în stare — sinuciderea, gest care îl împiedică să atingă limita de jos a 
decăderii sale: „Sângele îi izbucni pe gură ca dintr-un sipot. Se clătină şi căzu la 
picioarele directorului, sfâşiindu-i pulpanele hainei de sus până jos ”.** 

Acest univers dezumanizat în care falsitatea, ipocrizia, goana după bani, 
viciile se împletesc în spatele unei „măşti” atrăgătoare, ispiteşte irezistibil sufletele 
pure, prinzându-le în ritmul său ametitor şi sfârşind prin a le suprima. Astfel iau 
naştere inadaptatii, tipul eroilor care fascinati de culoarea şi zgomotul acestei lumi, 
se apropie de aceasta cu paşi timizi şi sunt „înghițiţi” de vâltoarea sa, dar conştienţi 
de prăpastia uriaşă care se cască între ei şi lume, încearcă cu disperare să evadeze. 


“2 Thid., p.44. 
433 Thid., p.52-53. 
434 Thid., p.54. 

Însă aceşti eroi sunt nişte învinşi şi ratati din acest punct de vedere, fiindcă ei nu se 
pot măsura cu lumea care este mult prea mare şi puternică faţă de ei. 

Nuvelele care scot în lumină astfel de eroi în conflict cu lumea sunt /ancu 
Moroi, Trubadurul, unde visul studentului somnambul ia forme patologice, 
monstruoase, Memoriile unui trubadur, Bursierul, Domnu” Vucea, dar în special 
Paraziţii, care ne dezvăluie dereglarea morală a tânărului student Iorgu Cosmin. 
Înzestrat cu un fond curat şi cu hotărârea de a răzbi în viaţă prin mijloace proprii, 
muncă şi dăruire profesională, acesta este atins şi el de plaga socială a vremii, de 
mentalitatea pervertită a unei lumi care judecă fiinţele umane doar după aparente, 
începând să involueze pe scara umanului. Sub influenţa colegului său Candian, 
Cosmin alunecă pe panta abruptă a decăderii umane, însă, într-o sfortare 
extraordinară, el reuşeşte să se smulgă din vârtejul ametitor al vieții parazitare, 
devenind astfel primul personaj care se salvează, supravieţuieşte la sfârşitul 
nuvelei. 

O altă lume a învinşilor este oglindită în nuvela Liniste, însă de această dată, 
paradoxal, eroii nu sunt nişte oameni blazati, coplesiti de greutatea povarei lor, ci 
caractere optimiste, îndrăgostite de viaţă, capabile de gesturi decisive în lupta lor 
cu tot ceea ce îi împiedică să-şi trăiască viața din punct de vedere social, spiritual 
sau fiziologic. În spiritul literaturii naturaliste, Delavrancea introduce ideea unei 
fatalitäti care subjugă personajele, a unei moşteniri şi predestinări genetice care le 
urmăreşte şi le controlează implacabil, fără a le lăsa măcar o fărâmă de libertate. 
Nuvela prilejuieşte o serie de contraste, pornind chiar de la personajele principale: 
un doctor, personaj răzvrătit, certat cu lumea şi nonconformist, dezgustat de 
neputinta ființei umane de a-şi depăşi slăbiciunile şi o femeie delicată, firavä: 
„Micşoară, delicată, blândă, sfioasă, uşoară la mers [ ... ]. Palidă, cu nasul 
subțire, cu gura mică; cu buza de jos răsfrântă putin, cu două gropite în obraji la 
orice zâmbet, cu ochii albaştri migdalati, umezi, buni şi limpezi, puşi supt nişte 


>> 435 : 
, suferind de o 


arcuri de sprâncene subţiri si pierdute în tâmplele ei albästrii 
moleşeală ereditară a funcţiilor sale vitale, deoarece prin vene îi curge un sânge 
obosit, neîmprospătat de generaţii de descendenți închişi în casta propriei lor 
familii: „Era o minune ciudată: tăcută, blândă, suferind şi neavând nimica, 
nevoind nimica, necăutând nimica, întotdeauna pe gânduri, privind liniştit şi 
departe ca şi cum şi-ar fi desfăşurat ziua ceea ce visase noaptea [ ... ], lipsită de 


viață, din cauza unui sânge subţire, sărac de acele milioane de globule roşii, vii, 


435 Barbu Delavrancea, Linişte, în Nuvele, Editura Eminescu, Bucureşti, 1986, p.211. 

calde, sărac de focul vieţii care arde şi se aprinde tot atât cât arde” **, dar cu o 
dorință impresionantă de a lupta pentru propria sa existență. 

Însă apropierea, atracția irezistibilă dintre cei doi, într-un gest parcă de 
refacere a oului primordial, are ca punct de pornire motive, idealuri şi sensuri 
existenţiale diferite: în timp ce femeia întrezăreşte şansa unică a revenirii la viaţă, a 
supravieţuirii viței proprii, doctorul are sentimentul propriei sale împliniri prin 
construirea fericirii soţiei sale şi salvarea vieţii acesteia. 

Chiar dacă la prima vedere asocierea celor doi într-un cuplu ar părea să aibă 
urmări pozitive, „vocea” puternică a fiziologicului îşi spune cuvântul, opunându-se 
acestei comuniuni, subliniind parcă ideea necesităţii infuziei de substanță vitală 
nouă, proaspătă, în tulpina veche a unei vite nobile. Astfel, eforturile aproape 
supraomeneşti ale femeii de a aduce pe lume un copil sunt tardive şi lipsite de sens: 
„Un sânge curat ar putea face o minune. Dar un sânge ferit de boale, moştenit 
curat din mai multe generaţii, un sânge în stare de progres, în care viaţa să fie 
îndesată si cu putință de a zămisli viața acolo unde moartea a început”. * 

Natura fiind în acest caz potrivnică procesului natural de perpetuare a 
speciei, sfârşitul este inevitabil: fetița cuplului, rămasă în viață, este însă „o glumă 
crudă a naturii care dăduse la o parte pe cel puternic pentru a continua pe cel 
pläpänd” 2$ 

Studiu clinic al unei maladii, al unei sensibilitäti maladive, fără a cădea însă 
în accentuarea patologicului, nuvela Liniste aduce în lumină condiţia omului 
înfrânt, învins al soartei, care după o luptă inutilă cu fatalitatea acestei lumi, de 
orice natură ar fi ea, alege soluția abandonării de sine într-o stare de nepăsare şi 
impasibilitate, ca unică soluţie perceptibilă. 


IV.3.2. A doua etapă de evoluţie a naturalismului (1900-1920) 

După anul 1900, elanul pe care părea să-l fi luat naturalismul începe treptat 
să pălească, iar evoluția sa normală capătă un caracter intermitent, dezarticulat, 
semn al pierderii suflului vital. Deşi nu se înregistrează în această perioadă opere 
marcante care să susţină acest nou curent, mai multi scriitori încearcă să-l menţină 
în viaţă, prin scrieri destul de modeste, care să-i reflecte principiile: V. Demetrius 
cu colecţia de schiţe Vagabondul şi romanul Tinereţea Casandrei, Mihai Sorbul cu 
piesa Patima roşie, Victor Crăsescu cu schiţa O zi şi o noapte la Sulina, Mihail 


836 Jbid., p.211-213. 
437 Jbid., p.219-220. 
#38 Jbid., p.221-222. 

Lungeanu cu nuvela Pădurarul Stoichiţă, C. Sandu-Aldea cu Sima Baltag şi Pe 
drumul Bărăganului, lon Agârbiceanu cu Răzbunarea şi O crimă. 


IV.3.3. A treia etapă de evoluţie a naturalismului (1920-1944) 

Acoperind perioada interbelică, această etapă a curentului naturalist este o 
reflectare a noilor „spasme” economice şi sociale, dublate de eforturile 
intelectualitätii vremii de a promova cunoaşterea validată de metode ştiinţifice. 

Această literatură dă naştere unor tablouri întunecate, pesimiste, dezvăluind 
ferocitatea cu care banul, interesul şi materialismul îşi impun supremația, 
transformând relațiile din societate, întinând sufletele pure şi scoțând la iveală tot 
ce este instinctiv, animalic şi mai urât în ființa umană. 

Scriitorii acestei perioade ridică detaşarea de imaginea superficială şi 
nerealistä a omului, aşa cum era ea reflectată de curentele literare anterioare, la un 
nivel superior, orientându-se acum spre noi teritorii de inspirație, încercând să se 
apropie şi mai mult de realitate, de dezmostenitii soartei, de oamenii umili, săraci, 
dar şi de cei pe care fatalitatea i-a împins pe calea dezechilibrului mintal, într-o 
perioadă în care industrializarea şi germenii capitalismului scoteau la iveală o clasă 
muncitorească a cărei existență mizeră era marcată de trei spaţii decisive: atelierele 
improprii, cârciumile - unde alcoolul, tutunul şi femeile de moravuri uşoare erau 
zeitățile adulate, şi în fine, locuinţele insalubre. 

Astfel, tot mai mult se manifestă o atracţie pentru experienţele de orice fel, 
pentru pătrunderea în zonele întunecate ale existenței, cu observarea şi reflectarea 
aspectelor dure ale acesteia. În acest con de umbră al existenței, mai multe 
elemente se împletesc pentru a susține construcția complexă a scrierilor naturaliste: 
fatalitatea biologică, blestemul eredității, instinctele incontrolabile, suferințele 
sexuale, şocurile psihice, bolile nervoase, pierderea luciditätii, sentimentele 
ambigue, drama declasării şi a culpabilităţii sociale, determinismul, toate în cadrul 
unei existente prinsă în angrenajul dezumanizării. Scrierile atinse de naturalism 
studiază stările patologice, determinismul mecanicist, deschizându-se totodată 
laturilor ascunse ale moralității familiale şi individuale. Omul revine centrul de 
interes pentru artişti şi oameni de ştiinţă şi în acest elan de cunoaştere aproape 
ştiinţifică a fiinţei umane, lucrările sunt deseori presărate cu referiri şi detalii foarte 
precise la maladii şi infecţii, cu verificări ale unor ipoteze psihanalitice, dilatând 
excesiv anumite aspecte pentru a sublinia ideile puse în lumină. 

Nici chiar în această perioadă fertilă din punct de vedere literar nu se poate 
vorbi despre un grup bine închegat de scriitori naturalişti, ci mai degrabă de 

„episoade” naturaliste ale acestora sau opere influențate mai mult sau mai puțin de 
acest curent. Numeroase nume se înscriu totuşi în galeria scriitorilor realişti- 
naturalişti din perioada interbelică — Gib Mihăescu, G. M. Zamfirescu, Carol 
Ardeleanu, Dan Petrasincu, Geo Bogza, Petre Bellu, etc., însă vârfurile de lance 
ale acestei perioade sunt Liviu Rebreanu şi Hortensia Papadat-Bengescu. 

Cele două personalități reprezintă coloanele de susținere ale celor două 
direcţii pe care le urmează acest curent între cele două războaie mondiale, direcții 
care deşi au ambele ca obiect de studiu disoluția interioară a fiinţei umane, prima 
se axează pe evidenţierea disolutiei sufleteşti la eroii primari, cea de-a doua 
concentrându-se asupra eului deformat, dublat de un prestigiu social care lasă de 
dorit. 


1V.3.3.1. LIVIU REBREANU (1885-1944) 

Scindat între două impulsuri contrastante - chemarea tradiţiei şi râvna pentru 
modernitate, Liviu Rebreanu pune punct literaturii sămănătoriste şi poporaniste 
suprasaturate de idilism şi patetism, deschizând un nou drum, prin reflectarea în 
opera sa a unei viziuni care reuneşte toate elementele literare de noutate ale epocii. 

Deşi opera sa este presărată cu scene dure, crude, de bestialitate omenească, 
nu îl putem considera pe Rebreanu un scriitor naturalist, el rămânând cel mai 
important reprezentant al epicii obiective cu caracter social. Ceea ce conferă nuanțe 
naturaliste scrierilor sale sunt violenţa şi brutalitatea, care sunt cel mai bine 
reflectate într-una din capodoperele literaturii române — romanul /on. 

Sprijinindu-se pe cele două teme principale - setea de înavuţire şi iubirea - 
romanul este construit în jurul personajului Ion al Glanetaşului, personalitate 
härtuitä de două fatalitäti: dorința de a poseda pământ şi dragostea pentru Florica. 
Într-o epocă în care banul, care controlează totul şi schimbă destine, îşi întinde 
„tentaculele” sufocante în orice mediu şi clasă socială — fie el mediu rural sau 
urban, țărănime, burghezie sau nobilime — setea de pământ şi avere se naşte sau 
pătrunde pe nesimţite şi în sufletul țăranilor dornici de a-şi depăşi condiția socială. 

Pe fondul determinismului social al personajului, care îl limitează pe acesta 
la condiţia sa de om sărac, dorinţa de a poseda bunuri materiale şi pământ apare ca 
unica soluţie pentru a depăşi starea umilitoare de inferioritate socială. Însă treptat, 
această dorinţă creşte în dimensiuni, căpătând valenţele unui demon care pune 
stăpânire pe personajul care i-a căzut pradă, transformându-l într-o bestie umană, 
într-un maniac, o ființă calculată care are de îndeplinit o singură misiune, cu orice 
pret: acumularea de avere. Împins înainte de apetenta lui ieşită din comun si 

necăzând nici o secundă pradă apatiei, deznädejdii, ruşinii, groazei, regretelor sau 
remuşcărilor, Ion ne dezvăluie încetul cu încetul elementarul din fiinţa sa, cu toate 
fatetele sale: brutalitate, violență, instinct. Din această perspectivă, prin vocea 
personajului său, lon, Rebreanu conturează cu o splendidă tehnică naturalistă 
etapele creşterii, evoluţiei „demonului” posesiunii în ființa umană, demontându-i 
mecanismele sensibile şi reflectând influenţa acestui „vampir” asupra psihicului 
uman. Această dorință de înavuţire, aparent inofensivă la început, devine atât de 
mistuitoare încât ajunge să ia proporţii monstruoase, sub formă de vise, halucinații 
sau obsesii: „Se opri în mijlocul delnitei. Lutul negru, lipicios îi țintuia picioarele, 
îngreuindu-le, atrăgându-l cu braţele unei iubite pätimase. Îi râdeau ochii, iar faţa 
toată îi era scăldată într-o sudoare caldă de patimă. Îl cuprinse o poftă sălbatecă 
să imbrätiseze huma, să o crâmpoțească în sărutări. Întinse mâinile spre brazdele 
drepte, zgrunturoase şi umede. Mirosul acru, proaspăt şi roditor îi aprindea 
sângele. 

Se aplecă, luă în mâini un bulgăre şi-l sfărâmă între degete cu o plăcere 
înfricoşată. Mâinile îi rămaseră unse cu lutul cleios ca nişte mänusi de doliu. Sorbi 
mirosul, frecându-şi palmele. 

Apoi încet, cucernic, fără să-şi dea seama, se lăsă în genunchi, îşi cobori 
fruntea şi-şi lipi buzele cu voluptate de pământul ud. Şi-n sărutarea aceasta 
grăbită simţi un fior rece, amețitor... ” 

Această patimă extremă modelează comportamentul lui Ion, sub tirania unui 
puternic instinct, care generează o extraordinară vitalitate şi energie, dar care este 
în acelaşi timp şi generator de violenţă şi brutalitate. 

Obsesia pentru pământ este dublată în sufletul lui Ion de dragostea pentru 
Florica, unicul lucru care îl purifică şi îi dă dreptul de a se numi „om”. Deşi în 
subconştient, iubirea pentru Florica răspunde nevoii disperate de purificare a 
personajului, totuşi, magnetismul cu care Ion este atras irezistibil spre această 
femeie are ca punct de pornire instinctul sexual, atracţia erotică: „Apoi lon, brusc, 
ca o fiară, o cuprinse de subtiori şi-i muşcă buzele. Florica se lăsă pe spate, 
moale, gemând ... 

Tot a mea trebuie să fii tu, zise bărbatul pe urmă şi Florica îşi legă năframa, 
gata de plecare. Să ştiu că fac moarte de om şi tot a mea ai să fii!" 

Cu toate acestea, seva care hrăneşte mlädita curentului naturalist în acest 
roman sunt scenele de violență aproape bestială, în care protagonişti - bărbaţi sau 
femei - sunt deopotrivă victime şi călăi. În acest sens, memorabilă este scena bătăii 


4 Liviu Rebreanu, Ion, Editura Casa Scânteii, Bucureşti, 1979, p.45. 
#0 Thid., p.85. 

Anei de către propriul tată, scenă care pe lângă violența în sine pe care o emană, 
anihilează şi devalorizează chiar şi sentimentul patern: ,, Întocmai ca fiara care, cu 
privirea stăpânitoare, şi-a ametit prada, dar totuşi spre a-şi spori plăcerea 
sângeroasă, mai aşteaptă un răstimp înainte de-a o zdrobi, tot astfel şi Vasile 
Baciu stätu pe ochi sorbind cu ochii deznădejdea Anei si ascultându-i strigătele 
îngrozite care îl întărâtau ca nişte îndemnuri vrăjmaşe... În sfârşit, cu paşi grei şi 
rari, se apropie de ea, îşi înfipse mâna în părul ei şi, cu o smucitură setoasă, o 
trânti jos. Apoi porni să-i care pumni în cap, în coaste, în burtă, cu o iutealä 
fulgerătoare, gâfäind şi mugind [...] Mâinile Anei, încrucişate, se sileau instinctiv 
să prindă loviturile crâncene care-i amenințau rodul păcatului. Și cizmele grele 
cădeau mereu, sfărâmându-i carnea zdrelită de ger, zdrobindu-i oasele. [...] Baciu 
o lovea mereu, parcă tot mai nesăturat. Apoi ca să-i înăbuşe vaietele o trânti cu 
capul în zăpada care se roşi îndată de sângele ce-o podidi pe gură şi pe nas, pe 
când pieptul ei tot mai horăia de gemetele neputincioase." 

Coborârea lui lon pe scara umanului este accelerată şi de reacţiile violente 
ale acestuia, hrănite tot de instinct şi materializate în scene de violenţă în care 
victime sunt atât soţia sa, Ana, pe care acesta o loveşte cu sânge rece, cât şi George 
Bulbuc, soţul Floricăi. Moartea violentă a lui Ion, ucis de George, întregeşte galeria 
scenelor dure care reflectă lumea putrezită sufleteşte a romanului: „Jon se 
präbusise sub lovitura a doua care-i cräpase teasta. Lovitura următoare n-o mai 
simţi, precum nu simfise durere nici la cea dintâi”, „Auzi foarte lămurit vâjâind în 
aer ceva, simţi o izbitură ascuţită în braţul drept, dar fără durere şi urmată doar 
de o fierbânţeală ciudată, care parcă-i topea creierii, [...] Si îndată începu să se 
târască din răsputeri, sprijinindu-se pe mâna stângă, în ciuda suferințelor 
îngrozitoare care-i sfâşiau trupul. Gemea cu gura încleştată şi se târa mereu- 
mereu. Poate un sfert de ceas să fi ţinut sfortarea crâncenă care-l duse până sub 
nucul bătrân de lângă gardul dinspre uliţă. Mai avea vreo doi paşi ca să ajungă la 
poartă. Sub nuc însă i se întunecă iarăşi tot. Doar gemetele înăbușite se mai 
zvârcoleau în corpul crâmpoțit ... $? 

Deşi materialul de viață folosit de Rebreanu în acest roman este realist, 
sondând viaţa țărănimii animate de obsesia pentru avere, ca optică şi stil se afiliază 
naturalismului, deoarece alegerea detaliilor de întruchipare a subiectului sfidează 
uneori limita vulgaritätii şi a trivialitätu. 

Romanul Jon nu este singurul atins de tuşele de culoare naturaliste, însă 
Rebreanu nu a dorit realizarea de scrieri complet naturaliste, ci a realizat o 


1 Ibid., p.181-182. 
#2 Thid., p.426-427. 

împletire de motive şi elemente cu caracter naturalist, din efervescenta cărora a 
rezultat un substrat naturalist. 

Astfel, Ciuleandra, romanul care face trecerea de la realism la naturalism, îşi 
propune să evidentieze ceea ce este obscur în realitate şi în acest sens, mai multe 
elemente naturaliste sunt alese cu atenţie pentru a sprijini realizarea unui tablou cât 
mai complex: patologicul, ereditatea, mutatile şi aventura instinctului, reacțiile 
complexe, comportamentele, accidentele şi mutatiile hotărâtoare. 

Tabloul operelor impregnate de culoarea naturalismului este completat de 
opera Gorila, în care obsesia dementialä, elementul morbid, degenerescenta, 
criminalitatea, dar şi erosul devastator, marchează calea sinuoasă a unui asasinat 
ale cărui motive se află însă nu în ereditatea implacabilă, ci în scindarea 
sufletească, nesiguranța morală şi economică. 


IV.3.3.2. HORTENSIA PAPADAT-BENGESCU (1876 — 1955) 

Urmând calea literară bătătorită deja de Liviu Rebreanu, Hortensia Papadat- 
Bengescu îşi țese, la rândul ei, întreaga operă în jurul unui nucleu bine precizat - 
disoluția sufletului omenesc. Însă, dacă Rebreanu se limitează la a dezgoli sufletul 
unor eroi elementari, mânati de instincte primare, care se manifestă prin orice gest, 
cuvânt, atitudine şi acțiune, scriitoarea pătrunde în meandrele complicate ale unor 
fiinţe golite de fond sufletesc, dar ale căror „măşti” sunt atât de dichisite, încât ar 
înşela şi pe cel mai fin cunoscător al sufletului uman. 

Într-o lume iluzorie, în care nimic nu este ceea ce pare şi unde „măştile” 
frumos colorate se succed într-un ritm ametitor prin fața privirii scrutätoare a 
scriitoarei, aceasta coboară în abisul sufletesc al fiinţei umane, împletind în opera 
sa formula proustiană a introspectiei cu metoda naturalistä a punerii sub microscop 
a unor procese patologice şi cazuri de descompunere, toate pe fondul unui 
determinism mecanicist. 

Fină observatoare a societății contemporane, scriitoarea plonjează în 
universul apocaliptic al burgheziei şi moşierimii, pentru a-i pune sub lupă 
mecanismul de funcționare, insistând asupra itelor subțiri, dar putrede, care o duc 
încet, dar sigur, spre prăbuşire: falsitatea, ipocrizia, egocentrismul, mitomania, 
falsele aparente, duplicitatea vieţii, setea extraordinară de ascensiune socială şi 
acumulare de averi, etc. Aceste elemente acționează ca nişte râuri subterane ce 
reduc stabilitatea „solului” unei societăți aparent sănătoase, aruncând-o pe calea 
dezastrului. 

Însă scriitoarea nu se limitează la a contura braţele ,caracatitei” de trăsături 
negative şi defecte care cuprind întreaga societate, căci ea imersează şi mai adânc, 
direct în interiorul celulei de bază a societăţii — familia. Pentru a ilustra cât mai 
bine evoluţia descendentă a societății vremii, Hortensia Papadat-Bengescu ne 
permite pătrunderea în interiorul familiei Hallipa, un mini-nucleu reprezentativ, dar 
care poartă în sine, la o scară redusă, întreg puroiul societăţii vremii. Însă, în afară 
de trăsăturile negative care îşi fac jocul în această lume falsă şi care se regăsesc şi 
în această societate la scară redusă, ni se înfăţişează, practic, elementele esenţiale şi 
primordiale care au dat startul unei nesfârşite înläntuiri de situaţii nefericite pe care 
s-a construit societatea bolnavă a perioadei interbelice — ereditatea, biologicul şi 
fiziologicul. 

Sub influenţa noilor descoperiri ştiinţifice ale sfârşitului de secol al XIX-lea 
şi continuând linia literară inițiată de alți scriitori naturalisti, scriitoarea aduce în 
lumina reflectoarelor omul, dar omul dezgolit de toate „hainele” sau straturile de 
orice fel care îi ascund esența sufletească, permițându-i astfel reflectarea tuturor 
elementelor care se împletesc spre a defini umanul: biologice, psihice, morale şi 
sociale. În încercarea sa de a îndepărta aceste „haine” grele, care împovărează şi 
complică ființa umană, scriitoarea expune omul biologic, scoțând la iveală 
determinarea ereditară şi fiziologicul cu deficiențe, care urmăresc şi influențează 
omul pe întregul parcurs al vieţii sale. 

În familia Hallipa, boala aproape capătă dimensiunile unui personaj negativ 
real, care loveşte necruţător în toate direcțiile, zdruncinând atât fizicul, cât şi 
psihicul personajelor. Astfel, diversele afecţiuni fizice şi dereglări psihice ale 
personajelor sunt capetele hidoase ale aceleiaşi Hidre implacabile, care asupreşte 
întreaga familie: cancerul uterin al Lenorei, expectoratiile şi ftizia prințului 
Maxentiu, perversiunile lui Mika-Le, fondul maniacal al lui Rim, deviatiile sexuale 
ale Chirei, ulcerul gastric al Anei, septicemia Liei, frigiditatea Norei, hemofilia 
Madonei, tulburările cardiace ale lui Drăgănescu, schizofrenia Anetei Pascu, 
subdezvoltarea mintală a Siei, anemia şi anxietatea copilului Ghighi, etc. 

În ciclul Hallipa, studiul stărilor şi evoluţiei maladive, al declinului fizic, al 
slăbirii delicatului echilibru de procese care asigură viaţa, al deformării percepției 
limpezi a realului şi al dereglării instinctelor nu se realizează doar din plăcerea de a 
întreprinde fişe clinice, ci ele sunt surprinse în complexitatea legăturilor lor şi a 
urmărilor pe care le provoacă. 

Cu atenţia şi profesionalismul unui chirurg, scriitoarea analizează 
microscopic şi sistematic evoluția acestor procese şi transformări fizice, redând 
uneori cu o acuratețe extraordinară chiar şi senzaţii, impulsuri primite prin toate 

simțurile, dar şi detalii mai putin plăcute, uzând de o obiectivitate şi necrutare 
neobişnuite. Căci într-adevăr, acest univers este cuprins de spasmul unui 
senzualism ieşit din comun, de o sete avidă de viaţă, de a experimenta direct, prin 
simțuri, tot ce înseamnă pulsul vieţii, stimulând în acest fel carnalul şi visceralul. 
Însă întreg noianul de nuanţe ale trăirilor senzoriale sunt intens activate psihic, 
deoarece în scrierile Hortensiei Papadat-Bengescu, planul fizic, psihic şi sufletesc 
se îngemănează strâns, până la suprapunere sau chiar contopire. Dereglarea psihică 
şi morală sunt uneori justificate prin determinismul ereditar sau cauze fiziologice, 
dar în general, eroii scriitoarei sunt întruchipări ale unor suferinţe care îi înjosesc şi 
îi corup, căci în nici unul nu se întrevede măcar un licăr timid de spiritualitate, 
deoarece forțele care îi stimulează sunt doar instinctele şi interesul material. 

Frenezia vieţii instinctuale şi a senzualităţii duce inevitabil la încrucișări, 
mezalianţe, adultere, promiscuitate şi degradare fizică şi morală, iar eroii, aproape 
toţi, nemijlocit sau prin alianțe, aparţin de trunchiul aceleiaşi familii, cu ramuri 
lungi şi diverse, în care aceeaşi sevă întreține pulsatia vieții. 

În acest univers colorat şi poleit al high-life-ului burghez, în care luxul, 
aparențele, politetea, riguroasa aplicare a uzanțelor burgheze, preocupările pretins 
elevate şi artistice ale falşilor înstăriți zugrăvesc o pânză liniştitoare vizual, unde 
totul pare să fie sănătos şi moral, „viermele” decăderii aruncă fiinţele umane în 
putreziciune şi decadentä. În acest spaţiu întunecat, chiar şi relaţiile dintre oameni 
sunt dereglate, prezentând anomalii, devieri tulburătoare, dezvăluind trăsături de 
cruzime, impulsuri de agresare şi distrugere nemiloasă: neînțelegeri între părinți şi 
copii, ură între frați, fete care coabitează cu unchi incestuoşi, bogătaşi ce-şi silesc 
nepoatele să le treacă prin asternut, etc. Toate aceste diformitäti relationale 
trădează golurile afective imense ale personajelor, dereglarea lor psihică, 
insuficiența personalității acestora, precum şi ofilirea funcțiilor lor sufleteşti, care 
laolaltă, le strivesc omenia şi le condamnă la o permanentă stare de pândă, de 
alertă, de veghe, care le împinge inevitabil la teserea a nesfârşite intrigi. Astfel, 
aceste handicapuri şi deviații comportamentale nasc „monştri” umani, coplesiti de 
masivitatea viciilor în care îşi petrec existenţa şi de obsesia senzualitätii şi a 
experienţei directe. 

În această lume haotică, ce se îndreaptă vertiginos către dezagregare şi 
pieire, alterarea biologică este percepută ca o dereglare psihologică, sub influența 
agenţilor fizici şi morali. 

I. L. CARAGIALE - ÎNTRE CLASICISM SI 
REALISM-NATURALISM 


V.1. Naşterea autorului din ,,spuma” clasicismului 

Dualism, subtilitate, duplicitate, contradicție şi criză interioară, personalitate 
suferind de scindare şi dezbinare interioară - toate aceste atribute reprezintă cheia 
înțelegerii operei geniului literaturii române - lon Luca Caragiale, care întocmai ca 
şi marele „poet blestemat” - Charles Baudelaire, oscilează între păcat şi ideal, între 
infernul patimilor şi aspirația spre puritate. Diversele fobii de care suferea (ex. de 
foc şi de molime, în special holeră), superstițiile sale, religiozitatea de primitiv, 
sensibilitatea neobişnuită (ex. plânge în hohote la vestea că Eminescu a înnebunit), 
nervozitatea sa, manifestată prin crize şi chiar ieşiri violente (atunci când copiii îl 
deranjează în toiul procesului de creaţie artistică, nu ezită să-i apostrofeze violent: 


|» 


„Bag cutitu-n voi! Ştiţi că sunt nebun!”), schimbările bruşte de stări (trecerea de la 
o mină indiferentă şi o ținută lenevoasă la focuri malitioase în ochi, crispări ale 
feței, convulsii ale buzelor, schimonosiri duse până la „maxima expresie a 
inteligenței răutăcioase ” (G. Călinescu), aparenta mitocănie şi necioplire (care pe 
un fond munteano-balcanic, se sublimează în ironie şi sarcasm), dar şi efectul 
extraordinar al muzicii înalte asupra nervilor săi mäcinati de veghe şi boemă, 
spaima teribilă în fața suferinţei fizice (paroxismul durerii fizice erau considerate 
durerea de dinţi şi naşterea unui copil) şi a morţii, toate acestea trădează la 
Caragiale conformatia unui anxios, a unui ,, sentimental irascibil care trece uşor de 


” 48 a unei personalităţi lipsite de echilibru moral, 


la gingăşie la brutalitate 
pendulând între agonie şi extaz. Liantul care armonizează toate aceste atribute este 
însă „lenea, ca facultate constitutivà a temperamentului caragialian” 
(P.Zarifopol), în virtutea spiritului meridional pe care îl întruchipează: „Caragiale 
era un meridional leneş, înzestrat cu o inteligență si o fantezie hotărât 


supranormală. Toţi acei cari s-au priceput să-l observe, vorbesc, în această 


+3 G. Călinescu, Istoria literaturii române de la origini până în prezent, Ediţia a 2-a, revăzută şi 
adăugită, Editura Minerva, Bucureşti, 1988, p.492. 

privință, la fel despre dânsul: risipa fantastică de spirit şi imagini de care era 
capabil omul acela arăta neîndoios o viaţă internă de o neobişnuită intensitate. 
Neobosit la vorbă — singura hărnicie autentică a meridionalului — el suferea greu 
de criza persistentă la care supune compunerea scrisă. Scrisul este muncă, şi 
munca-i lucru incomod, iar Caragiale ura incomodul cu cea mai senzuală violenţă. 
«Să stau în cămaşă, cu piciorele goale, tolănit într-un port din miază-zi, şi să tin 
trecătorii de vorbă cu poveşti», l-am auzit zicând, şi cred că închipuirea lui era 
atunci ca mai totdeauna, exactă ” %4 Peste toate acestea tronează însă dimensiunile 
fundamentale ale personalităţii sale - uluitoarea inteligenţă critică (în opinia sa, 
inteligenţa nu trebuie să aibă un scop practic, obiectiv, ci să vizeze doar exercitarea 
în gol a unei facultăți autosuficiente) şi luciditatea extraordinară, care îl determină 
să fie în permanentă veghe, simțindu-se parcă animat, inspirat şi cenzurat de un 
„daimon” (Alexandru George) sau duh interior, care face parte din propria sa ființă. 
Aceste trăsături sunt dublate de ironia sa (născută în esenţă din dezgustul total față 
de „prostia, suverana prostie a oamenilor”), solitudinea meditativă, distantarea 
scrutătoare, mintea sa vizionară, dar şi de vitalitatea plină de neprevăzut şi 
sociabilitatea sa manifestată prin prietenii legate cu oameni din toate mediile 
sociale şi chiar capacitatea de a se adapta extraordinar de uşor de la mediul 
academic, la cel suburban, periferic, caracterizându-se astfel printr-un 
„cameleonism neegalat” (Şerban Cioculescu) - atribute ce ne poartă cu gândul la 
personalitatea lui Socrate, de la care Caragiale pare să fi împrumutat aceeaşi poziție 
de scriitor care sfidează şi încearcă să detroneze „zeii cetății”, după cum a fost 
acuzat de contemporanii săi. 

Mozaic de elemente asemănătoare şi contrastante, de trăsături pozitive şi 
negative, personalitatea lui Caragiale reprezintă un întreg caleidoscopic în care 
unitatea şi diversitatea reprezintă cuvintele-cheie. Pătrunderea sensului operei 
caragialiene presupune înțelegerea personalității caleidoscopice a marelui scriitor, 
deoarece aceasta reprezintă piatra de temelie a operei sale, în care unitatea şi 
diversitatea mai sus amintite îşi găsesc echilibrul perfect. 

În încercarea de a descompune întregul operei caragialiene, constatăm 
existenţa unui amalgam de influenţe, curente, stiluri şi forme literare care îl 
conectează pe scriitor la marile transformări şi frământări literare ale epocii, a căror 
influență s-a resimțit şi asupra personalităţii şi metodei sale literare. 

Apariţia lui Caragiale pe firmamentul literaturii române s-a produs într-un 
moment de răspântie în care scriitorii, din dorinţa de a realiza o literatură originală, 


444 Serban Cioculescu, Caragialiana, Editura Eminescu, București, 1987, p.280. 

încearcă să asculte glasul influențelor trecutului, dar în acelaşi timp să ţină pasul şi 
cu evoluţia prezentului. 

Punctul de plecare al evoluţiei literare a marelui scriitor se află în societatea 
literară Junimea, care între anii 1870-1890 devenea un reactiv critic la realitatea 
dominată de grotesc. Punct de convergenţă ideologică şi politică, Junimea atrăgea 
multe spirite protestatare, fascinate de cultura literară şi filozofică a membrilor săi, 
de alura boemă, de antipedantismul şedinţelor, dar şi scriitori convinşi că 
obiectivele societății lui Titu Maiorescu răspund cel mai bine näzuintelor şi 
protestelor lor. Din punct de vedere politic, societatea afişa o atitudine 
conservatoare şi antipaşoptistă (cu excepţia lui Vasile Alecsandri), iar în estetică şi 
politică, aceasta era produsul filozofiei germane. Identificarea inițială a scriitorului 
cu Junimea a fost urmată de încercările de a separa total scrisul acestuia de ideile 
cercului pe care l-a frecventat mai mult de un deceniu (din mai 1878 şi până după 
moartea lui Mihai Eminescu), perioadă în care a legat câteva prietenii: cu lacob 
Negruzzi, Petre Missir şi Titu Maiorescu. Deşi anumite procese-verbale din viaţa 
cotidiană, precum şi discursurile politice păstrate cu sfințenie de junimişti au 
constituit o sursă de inspirație pentru Caragiale, influenţa directă a societății apare 
doar räzlet, în câteva schiţe: Reformă, Baioneta inteligentă, Boborul. Aceste detalii 
ne poartă inevitabil cu gândul la părintele naturalismului, Emile Zola, care la 
rându-i atrăsese în jurul său un grup de scriitori revoluționari şi ale cărui opere se 
sprijineau în cea mai mare parte pe adevărate procese-verbale şi anchete 
consemnate cu minutiozitate şi inspirate de variatele medii sociale prin care 
scriitorul hoinărea. 

Personalitatea duală a scriitorului, mobilitatea sa, pendulările politice, gustul 
pentru paradox şi soluţii contradictorii, toate sunt reflectate în plan literar printr-o 
diversitate caleidoscopică de curente, procedee, tonuri şi idei, care gravitează în 
jurul câtorva contraste. 

Principalul contrast care se desprinde din creaţia marelui autor este cel care 
opune influenţa clasică şi cea realistă, din împletirea cărora rezultă un întreg 
armonios şi echilibrat. 

În jurul anului 1880, condiţiile istorice particulare în care s-au dezvoltat 
societatea şi cultura românească nu au permis existența unui clasicism românesc, 
ca o mişcare închegată. Deşi influenţa clasicismului s-a manifestat sporadic încă de 
la începutul secolului al XIX-lea, se poate vorbi doar despre existența câtorva 
opere sau a unei faze clasicizante în activitatea literară a unui scriitor sau altul. 

Primul contact al autorului cu curentul clasicismului s-a datorat unchilor săi - 
Costache şi lorgu Caragiale - care i-au fost maeştri şi l-au îndrumat în pregătirea sa 

literară, inițiindu-l în literatura clasică, în comedia italiană a secolelor XVI-XVII şi 
în comedia de moravuri franceză. Corp de norme şi reguli riguros constituite şi 
aplicate, doctrina clasică îşi face simțită prezența în opera lui Caragiale prin câteva 
coordonate clasice. 

Una dintre cele mai stricte reguli ale clasicismului se referă la încadrarea 
evenimentelor în 24 de ore, fără schimbarea locului acțiunii şi fără intervenția unor 
acțiuni adiacente, puțin semnificative în perspectiva destinului personajelor — adică 
regula celor trei unităţi: de timp, de loc şi de acţiune. Această regulă se reflectă şi 
în teatrul caragialian, unde concentratrea în timp este prezentă în drama Năpasta 
(care respectă unităţile tragediei), în toate comediile (cu excepţia piesei O scrisoare 
pierdută, unde acţiunea se concentrează pe intervalul câtorva ore sau al unei zile), 
în Conu Leonida faţă cu reacţiunea şi în monoloagele 7 Aprilie sau Modern. 
Preocuparea de a concentra şi de a esentializa se reflectă peste tot, mai ales în 
crearea personajelor din comedii şi dramă, personaje încărcate de semnificație 
tipologică şi al căror număr este semnificativ: şapte în O noapte furtunoasă, două 
în Conul Leonida faţă cu reacţiunea (fără apariția slujnicei din final), trei în 
Năpasta (fără rolul lui Gheorghe) şi unsprezece în O scrisoare pierdută. 

Rigurozitatea scrisului, logica expunerii şi dorinţa de claritate constituie 
alte coloane ale templului clasicismului pe care Caragiale se sprijină fundamental, 
urmărind să atingă în opera sa precizia, limpezimea, echilibrul şi buna tehnică 
dramatică. Demonstrând adevarate calităţi de „constructor”, Caragiale pretuieste 
virtuozitatea tehnică, considerând tehnica teatrală drept piatra de temelie a oricărei 
creaţii. Tehnica teatrală de o mare siguranță a scriitorului cuprinde procedee vechi 
şi verificate cum ar fi: quiproquo-ul, surpriza comică dar şi tragică (/nspectiune), 
dar şi finalul de efect. Întreaga acţiune se declanşează şi se desfăşoară prin logica 
unor asemenea încurcături: täblita bătută invers în O noapte furtunoasă sau 
nenumăratele pierderi şi regăsiri de scrisori. Gama variată de procedee - mergând 
de la quiproquo, încurcătură, surpriză sau culminatie, până la cele mai delicate 
nuanţe de comic lingvistic - este mereu subordonată ansamblului, constituind doar 
punctele de susţinere ale întregii construcţii. Tehnica teatrală rămâne tot timpul 
subordonată semnificației, devenind un element al “stilului potrivit” pe care îl căuta 
Caragiale. Acesta respinge cu vehementä un tip de teatru static şi pictural, punând 
în practică o estetică a mişcării dramatice gradate, a culminatiei şi a declanşării 
violente a deznodământului, atât în teatru cât şi în nuvelele O făclie de Paşte, 
Năpasta şi În vreme de război. 

Evitarea amestecului tonurilor comice şi tragice adaugă o altă dimensiune 
clasică operei caragialiene. Tragicul, în forma sa pură, îşi face auzit glasul în 

Năpasta, Păcat sau O făclie de Paşte, în timp ce comediile sunt dominate de un 
registru care evoluează de la note comice la note satirice. Însă separatia nu se 
menține până la capăt, deoarece unitatea tragi-comică cere uneori artistului 
împletirea celor două tonuri şi nuantarea comicului în schitarea unui portret (ex. în 
zbaterea lui Lefter Popescu împotriva destinului există un substrat amar, deşi 
psihologia sa rudimentară şi încăpăţânarea ieşită din comun atenuează mult 
implicațiile tragice). 

Diversitatea tipologiei sociale întregeşte latura clasicizantä a creaţiei 
caragialiene. Procedeul formulelor stereotipe - ticul verbal sau gestul caracteristic - 
tinde să accentueze o trăsătură dominantă a personajelor, favorizând astfel 
literatura de caractere. Aceste formule dobândesc eficienţă prin adevărul şi 
expresivitatea unei fraze: „aveți puțintică răbdare”, „la unsprezece trecute fix”, 
„nu mă zgudui că ameţesc”, sau se concentrează uneori într-un singur cuvânt: 
„rezon”, ,curat”. Într-adevăr, clasicismul cultivă categorialul, prototipul, 
exemplarul, reprezentativul, tipicul, respingând efemerul şi accidentalul. Tehnica 
sa este caracterologia, tipizarea, ridicarea individualitätii la universal, umanitatea 
reducându-se la specimene generale, rezumate la un prototip unic: homo 
universalis sau generalis, omul abstract, universal, arhetip, model concentrat al 
esenței caracterului uman. Deşi personajele caragialiene păstrează o dimensiune 
clasică, reprezentând caractere şi tipuri umane, ele sunt totuşi puternic ancorate în 
realitate şi „autenticitatea lor socială” (Titu Maiorescu) este de netăgăduit. Astfel, 
ticul verbal şi gestul caracteristic urmăresc, în primul rând, la Caragiale nu o 
trăsătură de caracter privită în generalitatea ei, ci conturarea unui personaj pus în 
anumite relaţii şi fixat într-o epocă. 

Doctrina severă, exclusivistă şi austeră a clasicismului respingea descrierile 
de interior, peisajul şi lirismul, sau cel mult accepta prezența discretă a acestora 
în creaţia literară. Locuinta şi mobilierul, indicii semnificative pentru conturarea 
microcosmosului personajelor, sunt acceptate doar pentru că indicațiile scenice o 
cer prin tradiţie în vederea redării cadrului topografic al scenei (acest aspect este 
observat în piese, pentru că în schiţe şi nuvele lipseşte cu desăvârşire). În schimb, 
acestea nu sunt în corespondenţă intimă cu sufletul omenesc, aşa cum se întâmpla 
la Balzac, unde aceste elemente esenţiale pentru a surprinde particularul omenesc, 
s-au dovedit o reflectare a sufletului personajelor. 

În legătură cu decorul se găsesc şi indicaţiile scenice, care constituie un 
mijloc pe care clasicismul l-a redus la consemnarea intrării şi ieşirii personajelor 
sau eventual a unui gest mai important. La această reţinere a contribuit probabil şi 
stadiul rudimentar al scenografiei care făcea inutile indicaţiile amănunțite de decor, 

dar mai ales lipsa de interes pentru localizare a curentului clasic preocupat de 
generalitate. 

Portretistica fizică şi descrierea în general ocupă puţin loc, caracterizarea 
fiind realizată dinamic, în principal prin dialog. Auditivă şi nu plastică în primul 
rând, observaţia scriitorului surprinde totuşi detaliul de decor şi diferite gesturi care 
împreună surprind o ambiantä. Culoarea sau evocarea istorică este şi ea prezentă în 
Kir Ianulea, unde găsim descrierea caselor cerute samsarului de către Aghiutä, 
ajuns la hanul lui Manuc: „Gândind astfel, cum a picat în Bucureşti, a tras în 
miezul târgului, la hanul lui Manuc. Acolo, a chemat îndată un samsar şi i-a spus 
să găsească fără zăbavă o pereche de case frumoase, cu încăperi multe pentru 
stăpâni, musafiri si slugi, la aer curat, cu grădină si fântână-n curte, cu pivnițe, 
bucătării, spălătorii, cu grajduri şi soproane, în sfârşit cu toate câte trebuiesc 
pentru aşezarea cuviincioasă a unui negustor chiabur. La vreo câteva zile, casele 
erau şi dereticate cu tot dichisul — nişte case mari în mahalaua Negustorilor; şi 
slugi peste slugi, şi cai la grajd, şi calesti în şopron ...”.* În opera lui Caragiale, 
detaliul care localizează nu se limitează la cel lingvistic, el împletindu-se uneori cu 
cel de decor. 

În ceea ce priveşte peisajul, acesta, însufleţit şi valorificat la maxim de 
romantici, a fost aplatizat apoi de realişti care, descriptivi prin excelenţă, l-au 
perceput şi redat cu obiectivitate şi impersonalitate. Acuzat deseori de a fi complet 
lipsit de sentimentul naturii, Caragiale susţine că descrierile de natură şi lirismul în 
genul epic nu trebuie să fie decât auxiliare, subordonate obiectivului principal. În 
ciuda amprentei unice pe care o lasă în sufletele romantice, în opinia sa, lirismul şi 
broderia imagistică tulbură dramatismul şi lezează trăinicia operei literare, „așa 
cum ar face cârpaciul dacă ar coase de dragul atei, şi nu al pingelei” 
(I.L.Caragiale). În acest sens, el recomandă evitarea a trei elemente în epică: natura 
însuflețită şi natura moartă (care prin descriptivismul lor, sunt apanajul picturii) şi 
lirismul, aparţinând tărâmului interioritätii, subiectivităţii, afectului, simtirii, 
imaginației, adică modalitate de creație care contravine idealurilor moraliste ce 
impuneau obiectivitate şi observaţie rece, minuțioasă: „Pitorescul naturii 
insufletite şi moarte, precum si lirica, ele în de ele, aşa cel putin socotesc eu, fac 
obiectul altor arte decăt arta povestită; şi asfel, eu le cred numai nişte ajutoare ale 
acesteia” (în Scrisoarea din noiembrie 1907 către Mihail Dragomirescu). 


#5 Jon Luca Caragiale, Kir Ianulea, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian losifescu, 
Editura pentru Literatură, Bucureşti, 1965, p.157. 

Totuşi, nu se poate spune că în opera lui Caragiale peisajul şi natura sunt 
desconsiderate complet. Scriitorul reduce la minim modestul tribut rezervat acestei 
cerințe specific romantice, redând natura mai mult prin câte o notație sumară, ca 
indicație de decor la începutul schiţei sau nuvelei (în virtutea aceloraşi cerinţe de 
indicaţii scenice), cu scopul unic de fixare a momentului zilei. Spre deosebire de 
romantism, peisajul nu mai constituie la Caragiale mediul ambiant familiar, 
protector sau cadrul intim părtaş la tribulatiile sufleteşti ale subiectului. Natura 
ridică la Caragiale un zid despărțitor între ea şi personaj, interzicând o 
interdependentä de natură cosmică, intimă cu natura. În schimb, autorul azvârle 
ființa umană în arena societăţii, observând omul din perspectiva limitată a 
caracterului şi moravurilor sale, precum şi în legătura sa cu societatea: omul de la 
munte, de la deal, de la şes, de la Dunăre, etc. Natura nu participă activ la 
plămădirea omului, ci se oferă personajului spre a fi folosit ca simplu decor, ca şi 
moment al zilei, climat agreabil sau neprielnic, în legătură intimă cu fiziologia 
fiinşei umane, însă nu şi cu psihologia sa. Adept convins al inutilității şi 
redundantei scenelor din natură, Caragiale nu s-a simţit niciodată conectat la 
sentimentul naturii. Mai mult decât peisajul în sine, variațiile meteorologice, 
capabile să estompeze sau să accentueze sentimentul degajat de tablourile naturii, 
sunt cele care fac să vibreze până şi cele mai fine corzi ale unei veritabile firi 
meteo-sensibile ca şi cea a scriitorului. Toate aceste variaţii sunt traduse în operă 
prin notarea unor fenomene meteo negative, uneori excesive, specifice climei 
noastre continentale, care dobândesc caracterul unor precise buletine meteo. Deşi 
cu greu se poate vorbi de tablouri de natură propriu-zise, punctul culminant al 
reflectării sentimentului naturii în opera caragialiană se manifestă în Năpasta 
(scena III, act IT), prin scena povestită de Ion nebunul. 

În opera sa Caragialiana, Şerban Cioculescu realizează o clasificare a 
modalitätilor în care natura este reflectată în creaţia caragialiană, conturând patru 
categorii: 

1) Natura prezentă doar prin indicaţii sumare, ca de decor: în Păcat (fixarea 
momentului acţiunii: zorile), O făclie de Paşte (situarea în spațiu a hanului lui 
Leiba Zibal), Om cu noroc (prezentarea unui instantaneu de noapte de 
septembrie), La conac (existența senzatiilor vizuale de lumină, de transparenţă, 
alături de senzaţii auditive sumare), La Hanul lui Mânjoală (furtuna care 


provoacă rătăcirea în noapte a tânărului); ** 


#6 Şerban Cioculescu, Caragialiana, Editura Eminescu, Bucureşti, 1987, p.76-77. 

2) 


3) 


4) 


Natura văzută din perspectiva sensibilităţii climatice: în O făclie de Paşte 
(unde Caragiale îi împrumută lui Leiba Zibal propriile senzaţii stenice: “La 
căldura soarelui de primăvară, care începuse să încingă fața mlaștinilor, o 
moliciune plăcută cuprinse nervii omului ...”), în schiţa Ultima oră 
parcul de la Sinaia), Petitiune (panică în previziunile meteo: “Toată noaptea a 
bântuit căldura apăsătoare şi acum pe un cer senin a răsărit soarele, 
amenințând cu groaznică dogoare. Ce are să fie peste zi?”), Situatiunea 
(prezenţa sentimentului stenic de relaxare: “A fost o zi îngrozitor de fierbinte. 
Tocmai pe la unu după miezul nopţii parcă s-a mai potolit putin cuptorul, 
parcă începe să mai poată respira omul ... Să respirăm."), O cronică de 
Crăciun: “Şi afară-i grozav ... şi plouă şi ninge, şi pică, şi-ngheaţă ... O zloată 
cumplită ... Un vifor nebun ... O vreme de präpäd!” şi în Calul Dracului: “Nici 
prea cald, nici prea răcoare; de vânt, nici suflare... ”, diferite aspecte ale 
Bucureştiului cu împrejurimile sale sunt prezentate în O plimbare la 
Căldăruşani şi Palatul Cotrocenilor (unde autorul îşi manifestă o nemulțumire 
de ordin arhitectonic şi sanitar); * 

Natura fizică cu elemente de pastisä: în Noaptea Învierii (tema ciclicitätii 
renaşterii naturii), în Smärändita şi în basmul postum Dădămult..., mai 
dădămult, în mod straniu, descrierea peisajului ascunde uneori elemente 
ironice, parodice, atunci când aceasta se produce în mod deliberat cu emfazä: 
“aurora cu degetele trandafirii” 4*3 

Tablouri de natură supradimensionate în raport cu concizia specifică notatiilor 
peisagistice caragialiene: în Caut casă, Între două poveţe, O zi solemnă, 
Grand-Hotel «Victoria Română» (avertisment categoric asupra neaderentei 
autorului la sentimentul naturii), Monopol (tablou dinamic, bulversant, care se 


identifică o stare sufletească în sine).**” 


V.2. Alunecarea pe panta realismului 
Deşi creația caragialiană se sprijină pe anumite coordonate clasice, încet- 


încet, aceasta alunecă în sfera curentului realist, prin respingerea anumitor reguli 


clasice şi receptivitatea față de puternica influență a acestui nou curent, apărut în 


Franţa în a doua jumătate a secolului al XIX-lea. Întocmai ca şi literatura franceză, 


#7 Thid., p.77-78. 
#8 Thid., p.78. 
4 Thid., p.78-80. 

literatura română a acelei vremi reprezintă oglinda în care se reflectă toate 
evenimentele şi stările de după 1860, încercând să armonizeze amalgamul de 
tendinţe, limbaje şi tonuri foarte diferite, specifice acestei epoci. Într-o perioadă în 
care oboseala, frustrarea sau chiar revolta determinate de condiţiile socio-politice 
bulversante mocnesc în sufletele artiştilor, acestea se revarsă în literatură sub 
forma tăioasă a sarcasmului şi a poantei revuistice. Ca semn al răzvrătirii în fața 
realitätilor, scriitorii nici nu deplâng şi nici nu denunţă direct putregaiul din lume, 
ci lovind în genurile literare consacrate, aduc în lumina reflectoarelor genuri 
literare periferice (ex. genul revuistic, spectacolul de revistă, cântecul comic), care 
se pretează cel mai bine la aluzii politice şi la replici pline de sarcasm sau chiar 
fätis batjocoritoare. Primind în plin socul prefacerilor vremii şi cuprinsi de o sete 
nestăvilită de schimbare, scriitorii români se precipită în demersuri literare care se 
dovedesc de cele mai multe ori adaptări, imitări, plagiate sau improvizäri lipsite de 
valoare. 

În contextul unei literaturi de sfârşit de secol al XIX-lea considerată de 
Caragiale „spanac” (în Moftul român) şi comparată de acesta cu o ladă uriaşă lăsată 
moştenire de un bătrân maniac, în care vechiturile şi gunoaiele coexistă cu 
obiectele prețioase“, scriitorul face apel la integrarea binemeritată a culturii 
române în cultura occidentală, însă ţinând cont de idealul de creație al națiunii. 

Deşi clădit pe o temelie clasicistă foarte rezistentă, întregul templu literar 
caragialian este reflexul unui act de răzvrătire, care vizează expunerea „faunei 
umane” prin intermediul unei literaturi originale: „Lucrările tânărului dramaturg 
sunt esenţial realiste. El este cel dintâi care a îndrăznit să pună pe scena noastră 
acest gen atât de persecutat chiar si în străinătate”. Caragiale, proiectându-se pe 
sine în miezul creaţiei sale literare, „frământă” un nou tip de literatură, unde fiecare 
regulă clasică este încălcată sau diluată prin adăugarea de noi „ingrediente” sau 
valențe realiste, care servesc mai bine scopului propus. Deşi profund contestată la 
începuturile sale, literatura caragialiană a reuşit să coaguleze o tendinţă coerentă în 
haosul şi confuzia literară a sfârşitului de secol al XIX-lea: „Succesul obținut, însă, 
a fost aşa de mare, încât făuritorii de fraze pline cu desertäciuni morale, patriotice 


450 Alexandru Călinescu, Caragiale sau vârsta modernă a literaturii, Ediţia a 2-a, revăzută, Institutul 
European, laşi, 2000, p.67. 

#1 Articolul Ion Luca Caragiale, autor dramatic, publicat în aprilie 1885 de Stemi (Stefan 
C.Michăilescu) şi Niger (N.G.Rădulescu-Niger), în Z.L. Caragiale în conştiinţa contemporanilor săi, 
Antologie, stabilirea textelor, note şi comentarii, prefață, notă asupra ediţiei, indice de Rodica Florea 
şi Stancu Ilin, Editura Minerva, Bucureşti, 1990, p.89. 

si naționale, văzând că prețul marfei lor scade la acela al vechiturilor bune de 
aruncat în gunoaie, - îşi perdură chilimbreaua cu desăvârşire” $” 

Astfel, saturat de sentimentalitatea excesivă şi de mecanica prea elementară 
şi rigidă a literaturii, scriitorul răstoarnă ierarhia consacrată a genurilor literare, 
încălcând astfel una dintre cele mai severe reguli ale clasicismului. Constituind 
trăsătura cea mai vizibilă a textului literar caragialian, melanjul original de forme 
şi stiluri literare degradează genurile considerate înalte, propulsând în schimb 
literatura inferioară. Recuperând şi absorbind în structura sa interioară forme 
literare simple (ex. anecdota, foiletonul, cazul de jurnal), acest amestec conferă 
textului un caracter eclectic, dar şi complexitate. 

Sondând profunzimea stilurilor şi formelor literare, constatăm că procesul de 
combinare a acestora şi de consacrare a formelor minore se declanşează la nivelul 
cuvintelor. Deşi la baza pregătirii sale se află un curs clasic de retorică - Cours 
francais de Rhetorique, scriitorul se îndepărtează şi mai mult de rigorile clasice 
prin adoptarea unui limbaj flexibil, original şi extrem de variat, inspirat de 
numeroasele locuri pestrite pe care acesta le frecventează. Mare iubitor de oameni 
şi cu o sensibilitate extraordinară față de particularitätile fonetice, lexicale şi 
sintactice, Caragiale se autoexilează temporar în diferite medii sociale, unde 
ascutindu-si la maxim auzul, surprinde dialoguri, limbaje şi graiuri variate, pe care 
le transplantează în operele sale. Despuiat de arabescurile şi ornamentele atât de 
plăcute auzului romantic, dar şi de sobrietatea clasicismului, limbajul caragialian ni 
se dezvăluie în plenitudinea oralităţii, simplităţii şi necuviintei sale. Lipsit de orice 
formă de reţinere, Caragiale cultivă diferite tipuri de graiuri (ex. cel ardelenesc sau 
cel moldovenesc), limbajul vechi al '48-ului, ale cărui formule şi lozinci sunt 
rostite cu pretiozitate; limbajul rafinat, presărat uneori cu latinisme (în jargonul 
politic liberal), frantuzisme, grecisme şi neologisme adesea pocite; limbajul oral şi 
agramat; dar şi imitatia (vorbind despre personaje în propriul lor limbaj). Lipsa 
totală a tabuurilor verbale, confruntarea în textul literar a unor zone literare şi non- 
literare, inflaţia de perifraze care încearcă să suplinească indirect cuvintele 
necuvenite, amestecul de cuvinte cu origine şi funcţie diferită, toate aceste 
elemente destabilizează limbajul, produc , tot felul de pete dizgratioase şi absurde” 
(Paul Zarifopol), producând efecte comice şi uneori, groteşti. 

Ideea care străbate ca un fir roşu opera caragialiană este împletirea 
literaturii consacrate, oficializate cu paraliteratura, ca urmare a însufleţirii unor 
fapte banale, a unor nimicuri din viața cotidiană, în binecunoscuta tendință 


452 Thid., p.89. 
254 


I. L. Caragiale - între clasicism şi realism-naturalism 


naturalistă. Pe parcursul întregii sale vieţi, Caragiale „a văzut enorm şi a auzit 
monstruos”, căci pasiunea extraordinară de a se pierde prin mulțimea multicoloră 
şi de a-i asculta tumultul interior 1-a ascuţit simţurile, determinându-l să plece 
urechea la farmecul celor mai neînsemnate lucruri şi fapte, reunite toate sub 
denumirea generică de mofiuri (Alexandru Călinescu) şi exprimate prin titluri ca: 
Instantanee, Felurimi, Gogosi, Una-alta, Zig-zag. ”Soaptele” ispititoare ale acestor 
nimicuri l-au făcut pe scriitor să întrevadă în fiecare dintre ele un potenţial artistic 
care să îşi găsească desăvârşirea în interiorul literaturii „canonizate”. 
Reconfigurarea literaturii caragialiene prin absorbţia faptelor decupate din realitate 
corespunde, conform aceluiaşi Alexandru Călinescu, unui fenomen esenţial 
semnalat chiar şi de teoria literaturii, şi anume faptul că o epocă literară presupune 
coexistenta mai multor epoci *%, dintre care una se impune în faţa celorlalte, pe 
care le menţine în subsidiar. Această ordine iniţială poate fi tulburată în orice 
moment, când formele inferioare le sfidează pe cele impuse, „canonizate”, 
învingându-le şi luându-le locul. Teoreticianul Tomaşevski oferă lămuriri 
suplimentare în legătură cu modul de anihilare reciprocă a celor două categorii de 
forme literare: urmând întocmai formula evolutivă a unui organism viu, genurile 
înalte se nasc, trăiesc, se dezvoltă şi pier fie definitiv, prin răpunerea lor de către 
genurile inferioare, fie îşi continuă existența sub o altă formă, prin asimilarea 
acestora de către genurile „joase”. 

Cel mai de seamă gen periferic sau extraliterar la care trebuie raportată 
literatura lui Caragiale este discuția, care aparține sferei comunicării umane, având 
întotdeauna un caracter practic şi temporar, spre deosebire de textul literar, care 
este fixat în scris, lipsit de un scop imediat, în afara lui. Anulând caracterul 
exclusivist al textului literar, autorul deschide larg porţile acestuia, permițând 
tuturor să contribuie la îmbogățirea sa prin intermediul glumelor, poantelor, 
bancurilor, anecdotelor, vorbelor de duh sau a celorlalte “specii” neacreditate ale 
activităţii orale. În acest scop, Caragiale a transferat în textele sale o mare cantitate 
de fragmente ale limbajului oral, jurnalistic, politic, administrativ (C.F.R., Proces- 
verbal) sau juridic (Justiție, Art.214, Secţia corecțională). Mai mult decât atât, ca 
adversar înverşunat al prostiei omeneşti, Caragiale a avut chiar inedita inițiativă de 
a colectiona enormitäti tipografice (greşeli de tipar din publicaţii sau romane), 
precum şi absurditäti amuzante din anunţuri, articole, notițe, broşuri, toate adunate 
şi păstrate cu grijă. În ceea ce priveşte temele de discuţie, sugerate chiar de 
personaje, ele nu scapă influenţei noutätilor epocii: viitorul industriei, neajunsurile 


453 Alexandru Călinescu, Caragiale sau vârsta modernă a literaturii, Ediţia a 2-a, revăzută, Institutul 
European, laşi, 2000, p.22. 

sistemei constituționale, progresele din domeniul electricităţii, microbii, cometa, 
Wagner, Darwin, Panama, spiritism, fachirism, etc. 

Pe o treaptă superioară a construcției eclectice caragialiene îşi revendică 
dreptul la exprimare o întreagă panoplie de istorioare sau „snoave” (Fără noroc - 
snoavă populară, Minciună - cu subtitlul Din snoavele populare, Poruncă 
domnească, Meteorologie, Tardivitate), poveşti sau basme (Calul dracului, Poveste 
de Paşti, Poveste, Olga si spiridus), povestiri orientale (Lungul nasului, Pradă de 
război, Pastramă trufanda), legende indice (4pa blagoslovită) şi nu în ultimul 
rând, diverse cronici care propun fie fantezii pseudo-stiintifice (Cronica fantastică, 
Cronica sentimentală, Cronica fantezistă), fie teorii astrologice şi spiritiste 
(Eclipse, Spiritism şi telepatie, Calendar, Mediul spiritist, Cometa Falb, Către 
spiritiştii români). Fascinatia descoperirilor şi invențiilor ştiinţifice ale vremii îl 
împresoară şi pe Caragiale care, pe lângă teoriile din cronicile mai sus menționate, 
emite o serie de idei năstruşnice cu un suport mai mult sau mai putin ştiinţific: Zig- 
zag (ideea răzuirii Carpaţilor), Moftangii (ideea iluminatului public pe bază de 
licurici), Varietăţi literare. Canard - rățoi (o demonstraţie a cruzimii rafinate a 
omului şi de preparare a pateului de „foie-gras”), Una-alta (o analiză ştiinţifică a 
efectelor căldurii), Zgomotul (poluarea sonoră şi efectele sale negative: tulburările 
psihice şi reducerea speranței de viaţă). 

Cele mai puternice efecte comice rezultă din modificarea intenţionată a 
limitelor între care se păstrează de obicei textele, din întâlnirea registrului oral 
minor cu cel consacrat, atunci când “scrisul” ar trebui să fie educat, înalt, serios, în 
timp ce “vorbitul” rămâne minor, neacreditat, comic, trivial. În Momente, Caragiale 
reciclează tăietura de ziar, reportajul, anunţurile de mică publicitate şi rubrica 
ultimelor ştiri (Depeşi telegrafice, Importantisim, Prospătură, Ultimele gogosi 
calde (Serviciul telegrafic particular), tabelul de cifre statistice şi carnetul 
„mondain”, procesul-verbal, telegrama (Telegrame, Urgent), biletul şi toate tipurile 
de scrisori (ex. de amor, de recomandare, de intervenţie sau chiar anonime: Lanţul 
släbiciunilor, Infamie, Dascăl prost, Antologie, 1 Aprilie). Procedeu literar utilizat 
şi în clasicism, scrisoarea reprezintă la mijlocul secolului al XIX-lea un mijloc 
esențial de exprimare a raporturilor umane, un lucru comun fiind publicarea unor 
exemple de epistole caraghioase în almanahurile şi calendarele acestei perioade. 

Inspirat de revistele umoristice, calendarele şi publicaţiile epocii, scriitorul 
împleteşte toate formele de exprimare scrisă şi orală pentru a le transforma în 
literatură: reclama, anunţul în vagoanele de călători („A nu se pleca în afară”, „A 
nu se scuipa pe covoare”), reţeta de utilizare a unei alifii (,,4 se spăla întâi bine cu 
săpun partea, apoi a se unge şi a se lega cu cârpă curată — după povatä”), 

inscripţia murală („A nu se face murdării pe zidul casei mele”), regulamentul de 
comportament într-o berărie, la Mosi („A se plăti la moment. A nu se vorbi vorbe 
proaste”), meniul unei mese copioase, etc. Inspirat de repertoriul microcosmosului 
cafenelei, în care îşi exersa calităţile de fin observator al speciei umane, Caragiale 
foloseşte una dintre formele „clasice” şi pretins elevate ale discuţiei - teoria, care 
însă în textele sale pare ca o formă degradată şi a unui text academic, datorită 
apelării la termeni şi abstractiuni care greşit întelesi, pretind că pot explica totul 
(ex. teoria criminalului din O făclie de Paşte sau teoria armoniei sufletului din 
Păcat). 

Conformându-se normelor realismului, latura artistică este surclasată la 
Caragiale de latura ştiinţifică sau filozofică. Refuzând ornamentul artistic şi 
rupându-se de normele scrisului frumos şi convenţional, scriitorul se lasă pradă 
fenomenului de limbaj comun al epocii, optând pentru limbajul viu, desprins din 
realitate. 

Deşi un curs de retorică fusese „prima tâtä de la care am supt laptele ştiinţei 
literare", Caragiale se desprinde total de normele retoricii şi de stilurile 
consacrate, pornind în căutarea „stilului potrivit”, care se mulează pe idee. 
Frământările literare ale scriitorului s-au materializat în întrebarea fundamentală 
care a furnizat scânteia întregului articol Câteva păreri: „Artă pentru artă? sau 
artă cu tendentä? ”.*” Stârnind aprige polemici de-a lungul vremii, întrebarea nu 
are un răspuns sigur şi părtinitor, fiindcă în opinia lui Caragiale, importanța genului 
literar păleşte în faţa talentului, scânteia divină care dă valoare operei literare: ,, O 
operă de artă este o fiinţă, căreia însuflătorul de viaţă nu este, nu poate fi decât 
talentul. Fără această flacără de viaţă, flacără mai misterioasă şi mai nedefinită 
decât chiar razele lui Roentgen, poți căpăta lucruri artificiale, nu opere artistice, 


"456 sub atenta 


şi nimic nu e mai altceva, față cu artisticul, decât artificialul 
coordonare a unei minţi luminate. Transpunând în cuvinte întreaga simfonie de 
trăiri declanşate de vibrarea coardei sensibile a omului, talentul dă viaţă operei 
literare, reuşind să ofere „formula de comunicare intelectuală exactă a simtirü ce 
ne-au produs-o împrejurările materiale” Natura este generoasă cu întreaga 
specie umană, oferind tuturor fiinţelor bucuria „iritării” în fața spectacolului său, 
însă doar cei privilegiați sunt capabili să-şi manifeste expresivitatea prin turnarea 


conținutului sufletesc într-o formă materială: „A crea — a apuca din haosul inform 


454 Jon Luca Caragiale, Câteva păreri, în Publicistică şi corespondenţă, Editura”Grai şi suflet — 
Cultura Naţională”, Ediţie îngrijită de Marcel Duţă, Bucureşti, 1999, p.137. 

elemente brute, a le topi împreună şi a le turna într-o formă, care să îmbrace o 
viață ce se diferențiază într-un chip absolut hotărât de tot ce nu este ea — aceasta 
este puterea naturii si a artistului ”.** Închegat într-o idee sau intenţie călăuzitoare, 
acest conţinut sufletesc îşi va căuta forma ideală de manifestare, cea care să-l pună 
cel mai bine în valoare, căci „intențiunea — aceasta este esenţa vieții; expresia este 


”" şi asta în virtutea unei legi fundamentale care 


numai organismul ei material 
impune „potrivirea organelor cu viaţa, în natură — potriveala expresiunii cu 
intenţia, în artă”. În aceste condiţii, căutarea perfecțiunii de stil este zadarnică, 
stilul ideal fiind de fapt „stilul potrivit”, cel care armonizează forma exterioară, 
materială cu neastâmpărul valurilor sufletului, sugestiv asociat de Caragiale cu 
„bobul de rouă: o infimă oglindă sferică cu conştiinţa absurdei adâncimi proprii — 
în afară-i şi-nainte-i, ori încotro, infinitul mare; înăuntru şi d-a-ndăratele, infinitul 
mic. Între aceste două infinituri, între aceste două lumi, e o ciudată şi grozavă 
deosebire: pe când infinitul mare este ideal, deşi palpabil, infinitul mic este 
singurul real, deşi impalpabil. Căzând din înălțimi, oglinda de rouă, în drumul ei, 
schimbă perspectiva interioară după punctele liniei sale de cădere: asemenea şi 
sufletul nostru, în trecerea-i, schimbă în adâncimile sale lumea dinăuntru după 
schimbările lumii dinafară. Câţi stropi de rouă între cer şi pământ, atâtea oglinzi 
mişcătoare şi atâtea ceruri; asemenea, câți oameni, atâtea suflete şi tot atâtea 


lumi” 461 


Neastâmpărul şi cameleonismul naturii imprimă sufletului mişcări 
necontenite, care impun ritmul în interiorul stilului şi prind într-o înläntuire 
atemporală triada ce însuflețeşte opera literară: sufletul - „orga misterioasă”, 
lumea - „titanul care preludează fără un moment de repaus până ce orga pierde 


_» 


puterea de a mai scoate măcar o notă” şi artistul - genomul care furitändu-se pe 
lângă degetele maestrului, „joacă de colo până colo pe complexa claviatură” 4” 

În virtutea unei mecanici textuale noi, scriitura caragialiană, suprapunând o 
colorată latură pitorească, romantioasä peste un strat filozofic şi politic solid, ne 
dezvăluie o structură pe mai multe niveluri, venind în întâmpinarea cititorului cu o 
ofertă de participare multiplă, concretizată prin „jocuri cu mai multe strategii” 
(Florin Manolescu). Preocupat de înțelegerea de către cititori a sensului operei sale, 
Caragiale oferă o semantică în mai multe trepte, permițând fiecăruia, în funcție de 
calitățile cognitive şi capacitatea de analiză, să se implice în desluşirea mesajului 
textului, descoperind astfel, în grade diferite, semnificaţii, personaje, construcții 


458 Thid., p.131. 
45 Ibid., p.130. 
1% Thid., p.130. 
#61 Thid., p.139. 
4 Thid., p.141. 

sau ritm. Atras în jocul caragialian, nici un cititor nu părăseşte universul operei 
nelămurit, deoarece nivelurile de comprehensiune sunt organizate astfel încât 
fiecare accede până la nivelul la care capacităţile personale îi permit să o facă. În 
cazul textelor caragialiene cu ofertă multiplă de participare, care impun şi un 
anumit grad de competenţă culturală, indiciile sunt dozate şi se află întotdeauna la 
îndemână, perceptibile de către oricine, iar desluşirea mesajului textual prin 
interrelationarea acestora decurge nu dintr-o lectură pe verticală, la diferite niveluri 
de adâncime, ci prin alăturarea unor planuri care de obicei se exclud. Personalitate 
subtilă, care oscilează permanent între impulsul de a se dezvălui sufleteşte în fața 
publicului (ceea ce ar fi fost mult prea direct) şi acela de a-şi exprima mesajul prin 
vocea dogită a unor argumente de teorie literară (riscând să ridice astfel discuţia în 
abstract), Caragiale reuşeşte să atragă cititorul în jocul palpitant al descifrării unor 
mistere, ale căror „chei” sunt ascunse sub faldurile bogate ale simbolurilor, 
parabolelor sau pildelor. 

În a doua jumătate a secolului al XIX-lea, apariţia realismului este strâns 
legată de o atitudine de renegare a moştenirii clasice sau romantice. Este momentul 
când, odată cu conştientizarea importanţei crescânde a factorului economic, a 
determinismului şi apartenenţei de clasă, literatura se avântă către realitate, fapt 
care dăunează grav caracterului său artistic. Deşi în urma mişcării de afirmare 
naţională, literatura română începe să slăbească lanţul rigiditätii găzduind procedee 
estetice contradictorii, totuşi, în această perioadă, creionarea anumitor tipuri umane 
se dovedeşte încă tributară clasicismului. 

Veriga de legătură a literaturii române cu realismul o constituie aşa-numitele 
„fiziologii” (cultivate de Mihail Kogălniceanu şi Costache Negruzzi), gen de 
literatură manifestat cu precădere în literatura franceză, între anii 1830-1850. 
Produs al dezvoltării ştiinţelor, dar mai ales a fiziologiei (după cum sugerează şi 
denumirea sa), acest procedeu îşi alege ca unealtă observația de moravuri, pe care 
nu o aplică unui personaj individualizat, ci unui individ perceput ca reprezentant al 
unui mediu social, pe care îl analizează până în cel mai mic detaliu din perspectiva 
fizionomiei, vesmintelor, înfățişării, comportamentului şi a dinamicii sale 
exterioare. Scriitorul acestui gen devine un fiziolog al societății, care proiectându-şi 
eroii în situaţii bine ticluite, urmăreşte să ofere o frescă amplă a mediilor sociale 
supuse analizei. 

Sub impulsul literaturii franceze şi a spiritului pozitivist, Ion Luca Caragiale 
se leapădă de coordonatele clasice, devenind zenitul literaturii române realiste 
din secolul al XIX-lea. Din punct de vedere al esteticii sale, scriitorul aparține 
realismului, deşi acesta nu a urmat în termeni rigizi normele acestui curent. 

Elementul cel mai frapant, care a declanşat şi schimbarea de optică estetică a 
scriitorului, este crucificarea definitivă a atemporalitätii clasicismului, prin 
uimitoarea capacitate de a sesiza mişcarea socială, de a oferi societăţii „o oglindă 
perfidă pentru chipurile ei nefardate” (Şerban Cioculescu), de a surprinde 
spasmele epocii şi marile prefaceri ale liberalismului (cei 12 ani de guvernare 
LC.Brätianu). Înmuierea penei scriitorului în realitățile vremii devenise brusc o 
condiţie a unei opere de artă de succes: „ultimul cuvânt al artei nu poate fi decât 
ori cauzalitatea sintetică, ori palpitarea la suferinţele lumii actuale şi la näzuintele 
unei lumi viitoare, în care „răi n-or să se nască şi proşti n-or să mai He 
Sugestivä în acest sens este apologia făcută de Caragiale romanului, genul capabil 
să transfigureze cel mai bine lumea materială: „romanul e viața, nu a unui individ, 
ci a unei societăţi întregi, cu tot cortegiul ei de necazuri, de porniri, de 
devotamente, de meschinärii, de dragoste, ură, răutate, bunătate, invidie, 
admiraţie, de josnic, de sublim, de brutal, de eteric, de egoist, de altruist, în fine, 
toate variațiile de cari sufletul omului, în virtuozitatea lui cunoscută, este capabil. 
Îl avem romanul, şi îl avem cu succes, ne putem mândri că posedăm astăzi în limba 


E] 


noastră această epopee modernă, oglinda fidelă a societății” ^“ Punând în lumină 
o viziune realistă şi o poetică originale, Caragiale nu se limitează la simpla 
zugrăvire a lumii exterioare, înțelegând realismul ca o experiență subiectivă 
declanşată de palpitarea sufletului scriitorului în faţa spectacolului social şi uman. 
Inconstanta raportului dintre scriitor şi lume se datorează varietätii materialului 
brut existent, pe care după un răgaz de detaşare necesar contemplării, autorul îl 
disecă, îl amestecă, pentru ca în final să-l recompună conform propriei sale viziuni. 
Refuzând transcrierea întocmai a realului, Caragiale cerne acest material prin filtrul 
propriei sale personalităţi, redând cu acribie şi fineţe atât fatetele strălucitoare, cât 
şi cele obscure ale lumii materiale, cu scopul de a dezvălui misterul fiinţei umane 
surprinsă în noi ipostaze. În ciuda familiaritätii cu care ne întâmpină deseori, 
precum şi a bogăției de detalii si a concretetii sale, realismul ascunde eterna dramă 
a scriitorului preocupat de misterul existenţei şi de căutarea unui sens al vieţii într- 
o realitate nouă, atinsă de plaga materialismului. 

Unul dintre pilonii de rezistenţă ai realismului caragialian - aluzia la faptul 
de actualitate, datorată în principal activităţii sale de gazetar, îl apropie pe scriitor 
din nou de Zola, prin notarea fugară a unor situații, replici sau frânturi de dialoguri, 


45 I.L.Caragiale, Literatura şi artele române în a doua jumătate a secolului XIX, în Publicistică şi 
corespondență, Editura”Grai şi suflet — Cultura Naţională”, Ediţie îngrijită de Marcel Duţă, 
Bucureşti, 1999, p.96. 

464 Thid., p.95. 

care vor fi ulterior prelucrate şi redate sub o altă formă în teatru sau în schiţe (ex: O 
noapte furtunoasă mai are ca sursă de inspirație şi o pätanie din tinerețe a 
scriitorului, în Conu Leonida faţă cu reacţiunea — „legea de murături” e inspirată 
din replica unei bătrâne la judecată). Intuind potențialul si virtualitätile acestor 
„nimicuri” din viaţa cotidiană, Caragiale le adună cu perseverenta unui colecţionar 
înrăit, în speranța că odată, acestea vor genera adevărate opere artistice. Realitatea 
forțează însă graniţele formelor voalate de revărsare în operă, fiind transcrisă fie 
mai subil, doar prin sugerarea unui subiect (ex. în O scrisoare pierdută, piesa poate 
avea ca punct de plecare divergentele iscate în jurul revizuirii din 1883 şi a 
conflictului dintre stânga liberală, condusă de C.A. Rossetti, şi conducerea 
brătienistă), fie direct, prin reproducerea ei fidelă (ex. situaţia din Tempora, unde 
tribunul Coriolan Drăgănescu, cocotat pe statuia lui Mihai-Bravul, este împresurat 
de vardişti care vor să-l dea jos, are drept model o întâmplare din anul 1874). 

Estetica sa este cea a unui realist perfect conştient, care lansându-se cu toată 
puterea în vâltoarea lumii, îi smulge acesteia masca iluzorie, transformându-şi 
opera într-un „un reflex al bunului-simt față de abaterile timpului său de la 
judecata dreaptă” (Şerban Cioculescu). Actor, dar mai ales spectator neobosit al 
lumii pestrite a sfârşitului de secol XIX, Caragiale decupează din acest tablou 
omul, ale cărui moravuri şi caracter sunt evidențiate prin legăturile sale invizibile 
cu mediul familial, educaţional, dar mai ales cu societatea. Urmărind fascinat 
evoluţia „animalului politic” (Aristotel) în cadrul „cetății? (ex. în trilogia sa 
comică: O noapte furtunoasă, Conu Leonida față cu reacţiunea şi O scrisoare 
pierdută), scriitorul îşi articulează întreaga operă literară în jurul creionării a unui 
număr cât mai mare de caractere care întreţin procesul de degradare a moravurilor 
şi a relaţiilor patriarhale. Astfel, Caragiale este un moralist, un „Moliere al 
României” (B.P.Haşdeu), obiectul artei sale fiind acela de a reprezenta 
„împrejurările izvorâte din felul particular al atâtor suflete şi minţi, asemănătoare, 
în general, cu ale noastre” (în scrisoarea către M.Dragomirescu), de a evidenția 
individualul şi tipicul în epică. 

Sub influenţa descoperirilor din ştiinţele fizice şi naturale, eroul literaturii 
realiste capătă noi valenţe, prin asimilarea unui nou atribut — determinismul, care îl 
ancorează în realitatea unei dimensiuni temporale, familiale, sociale bine conturate. 
Întreţinute de o personalitate voluntară şi plină de energie, mercantilismul, obsesiva 
dorință de afirmare socială şi lipsa de scupule a personajului realist sunt 
circumstantializate prin dezvăluirea unor detalii foarte concrete. Astfel, în crearea 
tipurilor, Caragiale reprezintă un moment de răscruce în literatura română, prin 
armonizarea generalului cu particularul. Acesta preia portretele schematizate ale 

personajelor anterioare reduse la stadiul de idee, pe care le colorează, le fnsufleteste 
şi le lansează în variate medii sociale, sugerate chiar de numele sau limbajul 
acestora. Ochiul vigilent al scriitorului surprinde cu precădere un anumit strat 
social în formare - burgezia, care pune în scenă ființe umane pervertite, 
amalgamate, rod al unei evoluţii sociale defectuoase. Deosebit de sensibil la 
nuanțele geografiei şi dinamicii sociale a sfârşitului de secol al XIX-lea, Caragiale 
dă viață unor personaje extrem de expresive cu unicul scop de a atrage atenția 
asupra unor fenomene sociale care poticnesc evoluţia firească a civilizației. 

Un alt aspect inovator al esteticii caragialiene este urbanitatea (Şerban 
Cioculescu) personajelor sale, pe care scriitorul le învălmăşeşte într-un 
microcosmos extrem de ofertant din punct de vedere artistic — mahalaua. Aspirante 
la un stil de viață şi la un grad de civilizaţie evoluate, aceste personaje oferă 
imaginea hilarä a unei aparente false, împăunate cu pretenţii de limbaj, de 
comportament şi de cultură superioare suprapusă peste o esență defectuoasă. 
Circumspectia scriitorului față de mediul țărănesc (aspect care îl apropie iarăşi de 
Zola), se datorează pe de o parte, lipsei de contact cu această clasă socială, iar pe 
de alta, posibil, impresiei de ermetism a structurii sufleteşti a ţăranului. Zugrăvirea 
țărănimii nu este totuşi inexistentă la Caragiale, însă chiar şi atunci când autorul îi 
acordă o oarecare atenție, el nu se concentrează asupra păturii ţărăneşti propriu- 
zise, ci se inspiră din personajele-cheie, mobilizatoare ale universului rural: preoți, 
hangiu / hangitä, învatätor, cârciumar. Ibrăileanu afirmă că totuşi, Caragiale nu şi-a 
bătut joc de țărănime, acordând acesteia şansa, în detrimentul unor categorii mai 
potrivite, de a-şi demonstra în cadrul dramei, întregul repertoriu al unor sentimente 
puternice, grave. Mihai Ralea afirmă chiar că, într-o epocă dominată de burghezia 
pe care o detesta, histrionicul Caragiale a arătat un deosebit respect țărănimii, prin 
simplul fapt de a nu persifla această categorie: „Caragiale nu putea suferi 
burghezia în care trăia. Când simpatiza cu cineva, el n-o spunea. Se mulțumea să 
tacă. E totuşi interesant că singurele categorii sociale pe care nu le-a persiflat sunt 
țăranii şi muncitorii 5 

Prin personajele sale, Caragiale aplică lovitura de graţie esteticii clasice care 
încă mai încerca să-şi facă auzită vocea în poetica sa. Coborând trăsăturile general- 
umane din înălțimea rarefiată a abstractismului lor în concretul realitätilor 
sfârşitului de secol al XIX-lea şi îmbogăţindu-le cu nuanţe sociale, scriitorul 
conferă consistenţă şi tridimensionalitate unor eroi a căror diversitate îi prilejuiesc 
acestuia realizarea unei fresce complexe a societății epocii. Speculând din 


465 Şerban Cioculescu, Caragialiana, Editura Eminescu, Bucureşti, 1987, p.274. 


262 


I. L. Caragiale - între clasicism şi realism-naturalism 


perspectivă artistică diferitele medii sociale cu care intră în contact, Caragiale 
reuşeşte să redea o atmosferă, o mentalitate, un spirit, nişte moravuri, toate 
trăgându-şi seva din fibra interioară a poporului român. 


V.3. Caragialismul 


„Scriitor este acela care ştie să lucreze limbajul, fiind el însuşi în afara 
limbajului, acela care posedă darul cuvântului indirect” 


(I.L.Caragiale) 


În încercarea de a desprinde din opera sa acel „ceva” unic, care îl deosebeşte 
pe Caragiale de alți scriitori realişti, definindu-l şi asigurându-i nota de 
originalitate, este absolut necesară raportarea la personalitatea marelui scriitor. 
Inteligența sa extraordinară, luciditatea, subtilitatea, spiritul critic şi mai ales firea 
sa duală: „În compunerea măştii sale permanente intră ceva din vechea 


3:466 
, toate se traduc 


«pehlivănie» şi din mai vechiul caraghioslâc sofistic al cinicilor 
în opera caragialiană prin preferința pentru jocurile cu termeni opuşi şi pentru 
figurile literare „duble”: ironia, sugestia, supralicitarea, oximoronul 8 

În istoria literaturii române şi universale, ceea ce a asigurat unicitatea şi 
faima marelui scriitor este comicul, aspectul umoristic, spiritul parodic. Dar nu 
este vorba de simplul comic de limbaj, de situație, etc., ci de un element mult mai 
subtil - ironia - care constituie, de altfel, principala coordonată a umorului 
caragialian, aspect pe care vom încerca şi noi să-l desluşim în cele ce urmează, 
sprijinindu-ne pe explicațiile lui Florin Manolescu. 

Dar ce înseamnă această ironie? La Caragiale, ironia este un mod de a scrie, 
mod de contemplare a existenței, o tehnică, o viziune estetică, un procedeu retoric, 
chiar o filozofie, un mod de manifestare a preaplinului personalității sale complexe. 
Din punct de vedere etimologic, cuvântul de origine greacă avea înțelesul de 
„întrebare”, dar ca figură de stil a retoricii, ironia înseamnă a spune contrariul în 
raport cu ceea ce urmează să se înțeleagă. Atunci o întrebare absolut naturală ar fi: 
cum se poate deosebi ironia de minciună? 


1% G Călinescu, Istoria literaturii române de la origini până în prezent, Ediţia a 2-a, revăzută şi 
adăugită, Editura Minerva, Bucureşti, 1988, p.493. 

467 Florin Manolescu, Caragiale şi Caragiale. Jocuri cu mai multe strategii, Editura Cartea 
Românească, Bucureşti,1983, p.250. 

Deşi se aseamănă destul de mult cu minciuna, ironia este o „ticluire” în care 
raporturile de comunicare dintre elementele participante devin mult mai 
complicate. Având la bază modelul tradițional al comunicării, ironia implică 
obligatoriu în jocul său trei elemente de bază: vorbitorul/emitätorul - care 
formulează un enunț ironic, receptorul - care este chiar ţinta, persoana ironizatä, 
considerată un soi de „adversar” şi ascultătorul - un „complice” tăcut al 
receptorului, de regulă cititorul, la care se adaugă, bineînţeles, mesajul transmis sub 
formă codificată. Această triadă creează un sistem complex de comunicare şi 
receptare, în care minciuna se revendică sfidătoare drept adevăr, iar mesajul care 
circulă între cele două tabere diferite care se cristalizează în cadrul acestui sistem, 
se lasă cu dificultate decodificat. 

Diversitatea peisajului uman al vremii îl obligă pe Caragiale să distingă două 
tipuri de receptare a ironiei, care corespund la tot atâtea categorii de mentalități 
(cititori care pot percepe şi accepta ironia şi cititori care nici nu o disting, nici nu o 
agreează), şi între care cititorii săi au de ales: 

„Se poate glumi? 
Da şi nu. 
Se poate - când ai a face cu oameni sănătoşi. 
Nu se poate - cu oameni bolnavi. 
Se poate - cu oameni veseli şi bine dispuşi. 
Nu se poate - cu oameni posaci şi mâhniti. 
Se poate - cu oameni de spirit. 
Nu se poate - cu oameni proşti. ” * 

Ironia caragialiană dovedeşte o flexibilitate neegalată în literatură, căci de 
multe ori, scriitorul îndreaptă tirul acesteia dincolo de interlocutorul direct abordat, 
direct asupra cititorului, sau chiar asupra propriei persoane. De cele mai multe ori 
însă, Caragiale mânuieşte ironia prin “intermediari”, adică folosindu-se de 
personajele sale, pe care le imaginează participând spontan la dialoguri 
ambivalente. Adoptând o poziţie discretă şi distantatä, scriitorul contemplă tăcut 
lumea cicălitoare, bavardă, care ajunge să se autoridiculizeze prin propriul său 
discurs, prin propriile replici. Această atitudine, expresie a ironiei socratice, 
porneşte de la premisa ambivalentei ontologice a lumii, purtătoare a unui dublu 
adevăr, pe baza căreia deduce caracterul echivoc al oricărui obiect, pus sub 
interogatie prin analogie. În virtutea acestei constatări, ironia socratică se axează pe 


1% Jon Luca Caragiale, Da şi nu, în Opere 4. Publicistică, Ediţie critică de Al.Rosetti, Şerban 
Cioculescu şi Liviu Călin, cu o introducere de Silvian losifescu, Editura pentru Literatură, Bucureşti, 
1965, p.268. 

o structură dialogală, propunând un schimb neîntrerupt de opinii, care incită la o 
lectură participativă, permanent deschisă. 

În vânzoleala si peroratia generalizate, lumea caragialiană se ţese prin 
dialog. Scriitorul permite o oarecare amortire a celorlalte simțuri ale cititorului, 
căci el îi solicită aceszuia în primul rând simţul auditiv, oferindu-ne imaginea vie a 
personajelor sale, însă nu prin perspectiva originii, a portretului fizic sau moral, 
vestimentaţie, etc., ci în relaţie cu celelalte fiinţe şi cu întreaga lume a timpului 
respectiv. Deoarece ființele creionate de Caragiale nu sunt cazuri izolate, 
supraviețuirea acestora în universul narativ presupune integrarea lor într-un sistem 
complex, care scoate la iveală o diversitate de voci şi opinii participante, ce asigură 
dialogului un caracter polifonic. Enunturile individuale se confruntă cu o forță 
diferită, însă coroborate, acestea fac să răzbată un adevăr valabil pentru toți, 
impersonal, care ajută la formularea mentalități unei clase sau epoci. Şi în miezul 
acestui amalgam auditiv domneşte ironia, care ordonează cu impartialitate 
dialogurile şi imaginile concrete pe care lacestea le conturează. 

În ciuda aparentelor, în cadrul acestei abordări scriitorul nu se sustrage din 
text, ci este profund activ, însă poartă masca unui dintre numeroasele tipuri de 
personaje sau se insinuează ca o voce confuză care instigă lumea la dialog. Astfel, 
alături de un Caragiale care scrie şi vorbeşte, Florin Manolescu detectează un 
Caragiale „care sugerează”, tehnică ce trădează o revărsare subtilă, indirectă, a 
preaplinului informațional al scriitorului, prin inducerea în mintea cititorului a unei 
noţiuni printr-un alt termen decât cel propriu. 

Nemulțumit de duelurile verbale ale vremii, care ajungeau să îmbrace haina 
vehementei agresive, Caragiale se avântă în căutarea unui stil subtil, echilibrat, care 
să nu jignească prin grosolänie, ci dimpotrivă, să mäguleascä vanitatea celui 
ironizat. Echivalent mai elegant, urban al satirei, ironia pare să corespundă cel mai 
bine näzuintelor scriitorului, şi dorinţei sale de a impune un stil discret, temperat 
(reminiscente ale pregătirii clasice), care să nu se impună rigid şi indiferent de 
faptele concrete. 

Spiritul veşnic jucäus şi nedomolit al scriitorului atrage cititorul pe tărâmul 
nisipos al creaţiei sale, unde departe de a-i oferi celui din urmă de-a gata, la 
îndemână toate uneltele necesare înţelegerii textului, îl ţine veşnic „în gardă”, 
mereu „cu ochii în patru”, cu atenția şi gândirea ascuţite, pentru a nu cădea în 
capcana ratării vreunui element ironic, aluziv, care se doreşte ghicit sau decriptat. 
În acest scop, este mai mult decât sugestivă folosirea de către autor a dictonului 
galic: „À bon entendeur, salut!”, care atrage încă o dată atenţia la subînteles, adică 
exact la înţelesul contrar. 

Semnalându-şi prezenţa în special prin inversarea semantică sau antifrază 
(însă doar aceea care descrie în termeni valorizanti o realitate destinată 
devalorizării), ironia lui Caragiale nu spune lucrurilor pe nume, nu întrebuințează 
forma vagă a eufemismului, ci foloseşte tocmai noțiunile contrare, pentru a crea 
„victimei” iluzia unui avantaj (ex. inteligență pentru prostie, frumuseţe pentru 
urâtenie, onestitate pentru necinste, bunătate pentru răutate, etc.), aruncând astfel 
scriitorul în extremismul folosirii ,, arabescurilor protocolare ale politetei celei mai 
alese” (Şerban Cioculescu), adică smerenia şi admiraţia excesive, care ascund 
tocmai disprețul si discreditarea. 

Ironiile lui Caragiale îşi ating efectul maxim dacă sunt introduse la începutul 
textului sau în titluri (ex. Om cu noroc, Amici, Mici economii..., Un artist, Dascăl 
prost, DI. Goe, Triumful talentului, Jertfe patriotice, Autoritate), însă ele sunt 
nelipsite şi în caracterizarea personajelor (ex. demagogul Coriolan Drăgănescu este 
numit „tânăr eminent! irezistibil orator! caracter mare! idei generoase!”, 
încornoratul lancu Verigopolu este un „admirabil caracter”, „un filozof”, iar 
incoruptibilul profesor Priscupescu este caracterizat drept „dascăl prost”, „un 
mare dobitoc”). Uneori, ironiile încheie textul caragialian, însă în această poziţie, 
îşi pierd din forţa de sugestie, pentru că prezența lor succedă parcurgerii unui 
anumit traseu în care scriitorul lasă să răzbată un număr de elemente semnificative, 
care ajută la desluşirea mesajelor încriptate de-a lungul întregului text. 


Ca reflex al subtilitätii ironiei caragialiene, aceasta se foloseşte câteodată de 
solia anumitor elemente - punctele de suspensie, semnele de exclamatie din titluri, 
cursivitatea enuntului, repetarea unor calificative insinuante, exagerarea, semnele 
citării, etc.- pentru a-şi divulga prezenţa în anumite fragmente sau texte aparent 
neutre. În alte cazuri, scriitorul trebuie să lupte cu propria sa reputaţie sau cu 
orizontul de aşteptare al cititorilor, care s-au obişnuit să vadă în el în primul rând 
un ironist; astfel, printr-un demers explicit, el anulează tot ceea ce ar putea fi 
interpretat ca semnal al ironiei, atrăgându-ne atenţia că ne aflăm în faţa unui enunţ 
normal”: „Înţelege bine, cititorule, că nu în ironie numesc pe domnişoara Nina 
«un dräcusor »...” (Între două poveţe) “® 

Un alt procedeu al ironiei caragialiene este supralicitarea, un procedeu de 
final, al cărui vârf de lance este introducerea în text a două tipuri de final, cu scopul 
de a spori suspansul şi neaşteptatul: un prim tip de final detensionează numai în 
aparență acțiunea, care luându-şi din nou avânt, îşi epuizează energia într-un al 
doilea final, generator de tensiune şi surpriză (ex. Cănuţă om sucit, O zi solemnă, O 


1% Florin Manolescu, Caragiale şi Caragiale. Jocuri cu mai multe Strategii, Editura Cartea 
Românească, Bucuresti,1983, p.255. 

noapte furtunoasă). Valorizarea supralicitării nu presupune presărarea sa de-a 
lungul unei întregi creaţii, Caragiale demonstrând cu pricepere că această formulă 
are succes chiar şi pe fragmente mai mici din operă, fiindcă dă naştere unor 
combinaţii lexicale superioare, care oferă satisfacţii de natură logică, prin jocuri 
logice surprinzătoare sau prin reconsiderarea semnificației întregului fragment: ex. 
o sculptură de St. Marceaux „are cărnuri foarte prea bogate şi culcată cu spatele 
foarte prea sus”, un bătrân negustor e „cam prea foarte vesel” şi un solist este 
„prea foarte slăbuț”." Îmbrăcând de obicei forma pleonasmelor, supralicitările 
sugerează lipsa de cultură a personajelor sau o stare de spirit deosebită: ex. Veta (O 
noapte furtunoasă) declară că bărbatul ei „e în stare a fi capabil” de crimă, 
Ipingescu “aprobă pozitiv” afirmația lui Jupân Dumitrache, Mişu (7 Aprilie) este 
„laş şi n-are curaj HP 

Triada figurilor literare preferate de Caragiale este întregită de oximoron, 
procedeul-vedetă folosit pentru exprimarea ironiei: „se luminează a ploaie” (La 
Hanul lui Mânjoală), un bărbat este „maltratat cu zahăr şi cu apă de trandafir” 
(Reportaj), Costică practică „agricultura de fân si prune” (Cam târziu), un soţ face 
„cură de şampanie la Lăptărie ” (Antologie), Leonida îi spune Efimitei „domnule ” 
şi Efimita îi răspunde cu „soro”, Pristanda — „curat murdar”, Caţavencu — 
„Fraţilor! După lupte seculare, care au durat aproape 30 de ani, iată visul nostru 
realizat! ”, Tircädäu n-o mai „maltratează” pe Zita nici „măcar cu o vorbă bună”, 
„dogoreşte a umed şi a frig”, „vremea e oribil de frumoasă” f” Deseori, Caragiale 
atrage termenii oximoronici în combinaţii mai subtile, de tipul aporiei, care 
solicită într-un grad şi mai înalt gândirea cititorului: ,, Cheful mi-e mai întunecat ca 
vremea, care mai întunecată nu se poate”, „Sunt mai mult Mama decât Tata 
operelor mele, al cărora « fiu » sunt” f? 

Aşa cum am precizat anterior, ironia presupune o atitudine superioară, 
elegantă, subtilă, inteligentă, de abordare a unui adversar. Ambiguitatea revărsată 
odată cu strecurarea ironiei oferă textului deschidere către multiple interpretări sau 
semnificaţii, situaţie în care cuvintele devin simboluri ale unei lumi scăldate în 
incertitudine. Variatele interpretări atrase de scăldarea în ambiguitate a unor 
secvenţe ironice ne afundă, treptat, în meandrele descifrării acestora, unde alte şi 
alte sensuri pornesc spre noi, ca un evantai de semnificaţii colorate, diferite, 
corespunzătoare gradului de înţelegere al fiecărui cititor. Astfel, avem de-a face la 


47 Jbid.,p.257. 
471 Jbid.,p.257-258. 
47 Ibid. p.258-259. 
+5 Ibid. p.259. 

Caragiale cu un realism ironic, în cadrul căruia fiecare imagine, învăluită într-un 
înveliş ambiguu, ascunde un nucleu impregnat de potentialitatea de a se transforma 
în multe alte sensuri, unele complet neașteptate, surprinzătoare. Întrezärind 
pericolul ironiei de a aluneca în zona injuriei, Caragiale mânuieşte exemplar 
jocurile de cuvinte, întreţinând astfel flacăra ironiei, prin menţinerea unui echilibru 
permanent între exprimarea directă, explicită şi cea indirectă, aluzivă, peste care 
domneşte pluralitatea de sensuri, care suprimă desprinderea unui înţeles clar al 
enuntului ironic şi conferă strălucire ironiei. 

Fântâna nesecată a spiritului ironic este răul din lume, sub infinitele sale 
chipuri, la care se adaugă obscuritatea şi dualismul naturii umane. V. Fanache 
observă la Caragiale asocierea realităţii umane cu un vast teatru, în care fiecărui 
personaj îi este atribuit un rol bine definit, aproape întotdeauna comic, în virtutea 
căruia ființa umană joacă un şir nesfârşit de comedii. În acest context, cuvintele 
simbolice „E comedie, mare comedie!” oferă cheia înţelegerii principiului estetic 
pe care se întemeiază ironia scriitorului: viaţa este „o mare comedie”. Ironia 
caragialiană se înfruptă din „teatrul lumii” şi spulberând măştile nesfârşite care 
încing hora veseliei în faţa cititorului, detectează fisurile din străfundurile ființei 
umane, ambivalenta, putreziciunea şi lipsa sa de caracter, prăpastia dintre om şi 
lume, discrepanta dintre aparență şi esenţă. Arma ironiei este îndreptată în principal 
împotriva burgheziei cu pretenţii de a se ridica la nivelul „aristocraţiei”, a „high- 
life”- ului, iar apoi, împotriva stridentului peisaj social, care oferă numeroase 
contraste comice, dintre care cel mai izbitor este perpetuarea unei aparente încă 
războinice, în contrast cu o atitudine de conciliere care tinde să pună stăpânire pe 
toate personajele. Ridicarea ironiei caragialiane pe o treaptă superioară se produce 
odată cu transformarea ei în satiră, atunci când centrul atenţiei este acaparat de cele 
două partide de guvernământ, care în aparență adversare înverşunate, se îndreaptă 
încet dar sigur, şi contrar aşteptărilor, pe calea anevoioasă a reconcilierii, graţie 
egalizării compoziției lor sociale. Insatiabil, comicul caragialian descoperă noi 
surse de inspiraţie, printre care una dintre cele mai fertile este disproportia dintre 
frenezia care îi însufleţeşte pe eroi şi chinul de natură fizică şi spirituală care îi 
măcină. Strania manifestare a unei vibrații interioare mobilizatoare la sufletele 
scindate, malformate, precum şi la indivizii schingiuiti din punct de vedere moral, 
nu poate avea ca rezultat decât o propulsare în grotesc şi absurd. Forţa ironiei este 
hrănită apoi şi de ambiția nemăsurată a omului de a-şi depăşi condiţia ontologică, 
aspirație excesivă în raport cu capacitățile, puterile şi înzestrarea sa naturală sau 
materială, fapt care declanşează un adevărat tăvălug al situațiilor comice. 

Prin „conformismul ironic” (V.Fanache), un alt registru al ironiei, autorul 
„simulează participarea la comedia lumii, preamărind mofturile şi defăimând 
comportamentele pozitive”. Strecurându-se printre vorbäreti, proşti si infatuati, 
ironistul, sub impulsul nestăpânit al spiritului său histrionic, se prinde în flecăreala 
acestora, pretinzând că îi înțelege, îi simpatizează şi empatizează cu ei, şi 
alimentându-le orgoliul şi vanitatea, îi determină să-şi dezläntuie prostia, 
superficialitatea, caracterul precar şi pornirile excesive, pentru a putea demonta mai 
bine „piesele” false ale comportamentului lor (ex. Domnul Goe este un copil 
neastâmpărat şi repetent, Dascäl prost schiteazä imaginea unui dascăl bun, 
Triumful talentului exaltează impostura, Om cu noroc apreciază bărbatul care se 
lasă înşelat în vederea obţinerii unor avantaje). Convertindu-se într-un adevărat 
prefăcut care dezaprobă şi vituperează, dând în schimb impresia că elogiază, 
scriitorul se identifică până la contopire cu variatele roluri originale pe care le 
joacă, întinzând interlocutorilor săi capcane si fortându-le acestora limitele până la 
autodemascare. 

Mai mult decât atât, vorbăria inutilă care animă această lume şi care este 
folosită în scopul mintirii şi prostirii celuilalt poartă în sine amprenta aceluiaşi 
talmeş-balmeş care caracterizează întreg universul caragialian. Astfel, sensul de 
bază al cuvintelor şi înlănţuirea lor firească par insuficiente pentru a exprima 
preaplinul scopurilor absconse în care sunt folosite. În acest sens, „mlaştina 
vorbăriei permanente este de aceea străbătută de curenţii unor subintelesuri si 
mesaje criptice, opace, al căror cod real ţine în egală măsură de etică şi de 
lingvistică 72 de stereotipii, cuvinte cu sensuri duble, abstractizări, eufemisme, 
termeni pompoşi, limbaj încununat de neologisme şi rudimente de formule 
administrativ-juridice: ,, Poftiti, cocoane Nicule, poftiti ... (umilit) şi zău, să 
pardonati, în consideratia misiei mele, care ordonă (serios) să fim scrofulosi la 
datorie. D-voastră ştiţi mai bine ca mine ... aşa e politaiul: tată să-ți fie — trebuie 
să-l ridici? îl ridici! n-ai ce-i face: e misie. De aia (foarte rugător) mă rog să 
pardonati ... ” (Pristanda). 

Atribut al unei lumi atinse de putreziciune în esenţa sa profundă, limba 
personajelor caragialiene este supusă la rândul său degradării şi căderii în ruină, 
devenind ,,opacä, dinadins imprecisă, alunecoasă, aflată parcă pe punctul de a se 
dezagrega dar şi putând să se recompună instantaneu - cu alte cuvinte, marcată de 
un provizorat etern; şi este infinit mai mult implicită decât explicită, mizând pe 


14 V, Fanache, Caragiale, Ediţia a 2-a augmentată, Editura Dacia, Cluj-Napoca, 1997, p.218. 
415 Mircea Iorgulescu, Marea trăncăneală, Ediţia a 3-a, Compania, Bucureşti, 2002, p.31. 

aluzii, subintelesuri, deformări grave de sens”. Nuanţă a oralitätii limbajului 
caragialian şi expresie a vârstei, sexului şi mediului social periferic al personajelor, 
aspectul găunos al limbii este asiduu menținut de cei trei „viermi” ai exprimării 
orale: argoul, jargonul şi eufemismul. Deformarea limbii, reflex al deteriorării 
interioare a ființei, se produce atât la nivel de fonetică (ex. lungiri de sunete, 
contrageri, onomatopee), gramatică (ex. numeroase locuţiuni verbale, proverbe, 
inversarea ordinii cuvintelor, omisiuni şi substituiri greşite de cuvinte, construcții 
inculte, idiotisme, pleonasme), dar cel mai evident la nivel de vocabular, care apare 
sufocat de turcisme (ex. pehlivan, ziafet, abitir, halima, mangafa, papugiu, 
moftangiu), termeni neogrecesti (ex. pramatie, clironom, fandaxie, stenahorie, 
firitisi, procopsi, apilpisită) sau neologisme frantuzesti stâlcite (ex. bulivard, 
dipotat, bampir, bagabont, cremenal, andrisant). Pocirea limbii este şi mai mult 
adâncită de acompaniamentul unor etimologii populare şi a unor confuzii de sens, 
al înlocuirii unor cuvinte prin paronime, al folosirii improprii a unor termeni şi a 
ticurilor verbale, şi nu în ultimul rând, al succesiunii rapide a replicilor în dialog, 
toate întreţinând un comic molipsitor.” 

Stricarea limbii este fără îndoială efectul direct al unui deficit de inteligență, 
însă pendularea între argou şi eufemism mai trădează şi fluctuatia rapidă a stărilor 
personajelor, aducând în plus o evoluţie a relațiilor între personaje şi chiar a 
atitudinilor afişate de acestea. Transferul de putere între cele două figuri de stil nu 
se produce însă brusc, ci treptat, scoțând la iveală o multitudine de formulări 
intermediare precum dumnealui, coate goale, mate fripte, scärta-scârta pe hârtie 
(O noapte furtunoasă), famelie mare, damă/madamă, babacul, măi, omule (O 
scrisoare pierdută), neică, mangafaua, bibicul, volintir (D-ale carnavalului), soro, 
bobocule, Mitule (Conu Leonida faţă cu reacţiunea), lucraţi, domnilor (Repausul 
duminical), diplomatie, tradus, căscioară (Diplomaţie), am şi eu o slăbiciune 
(Lanţul slăbiciunilor), bravo, mă! prostovane (Un pedagog de şcoală nouă), notă 
bună la morală băieţilor de familie bună (Bacalaureat)."* 


V.4. Componente naturaliste în procesul unui plagiat 

Indiferent de epoca în care s-au format, personalităţile nonconformiste care 
au sfidat ritmul lent al evoluţiei artistice a vremii, impunând societății un model 
bulversant, au fost constant ținta unor atacuri cel mai adesea nejustificate, însă 


476 yp; 
Ibid., p.32. 

477 Joan Dersidan, Nordul caragialian, Editura Univers Enciclopedic, Bucuresti, 2003, p.33-34. 

478 Jbid., p.35-36. 

declanşate de reticenta față de nou şi schimbare. Din acest punct de vedere, cazul 
lui Caragiale nu face excepție. 

Vocile mai timide sau mai pronunțate care s-au opus marelui scriitor român 
şi-au conturat forma cea mai tăioasă de atac la adresa acestuia prin intermediul 
acuzațiilor de plagiat legate de drama Năpasta, acuzaţii care au generat faimosul 
proces Caragiale-Caion. Avându-l în spate pe Macedonski, înflăcăratul tânăr C.A. 
Ionescu (Caion) a aşternut cu caractere chirilice pe nişte foi vechi de hârtie, câteva 
replici care el pretindea că ar aparţine piesei Nenorocul a unui anume István 
Kemény, piesă apărută în traducere românească la Braşov în 1848. Formularea de 
către Caion a unor acuzaţii explicite de plagiat în Revista literară din 30 noiembrie 
1901 a declanşat, aşa cum era şi firesc, revolta acuzatului, care l-a acţionat pe cel 
dintâi într-un aspru proces (1902), ce a făcut multă vâlvă la acea vreme. Citat în 
faţa instanţei judecătoreşti, Caion a recunoscut că de fapt sub numele de Kemény 
se referea la Tolstoi şi a sa dramă Puterea întunericului. 

Datorită laborioasei investigaţii şi a strălucitei pledoarii a lui Delavrancea, 
avocatul lui Caragiale (care se axa în principal pe lipsa de misticism a Ancăi, în 
comparaţie cu Anissia, eroina lui Tolstoi), istovitorul proces s-a încheiat cu 
dovedirea inexistentei unui scriitor pe nume Istvân Kemeny, spulberarea asocierii 
dintre Caragiale şi Tolstoi: „În Tolstoi lumea e vânturată în vârtejul întunecimii, al 
inconstientei, în valurile bigotismului, ale credinţei, ale sensualitätii — şi mişcată 
de trebuinte materiale, asociază, fără să-şi dea seama, crima cu religia. Țăranii lui 
Caragiale sunt conştienţi, ageri la minte, ştiu ce fac, ştiu ce vor, şi prin capul nici 
unuia nu i-ar trece ideea să-şi închine victima sau să-i puie crucea pe piept după 
ce ar fi doborăt-o sub loviturile de cuţit. La Tolstoi, vagul, confuziunea, într-o 
epopee grandioasă. La Caragiale, lumină perfectă într-o dramă profund 


"* şi probarea calității de calomniator a lui Caion, pedepsită pe de o 


emoţionantă 
parte de către Th. M. Stoenescu, directorul Revistei literare, cu expulzarea sa din 
redacţie, iar pe de altă parte, de către instanţă, destul de îngăduitor, prin achitarea 
sa şi obligarea doar la plata unor daune morale. În sprijinul acestei decizii s-au 
făcut auzite numeroase alte voci critice ale epocii, care susțineau că mai importantă 
decât originea subiectului Năpastei, este forma artistică în care Caragiale a reuşit 
sau nu să prelucreze tema şi să o redea publicului: „Autorul dramatic are dreptul 
netăgăduit de a lua ideea mumă a operei sale ori de unde crede de cuviinţă. [...] 
Cestiunea nu este de unde a luat ideea, dar ce a făcut dintr-insa. Shakespeare a 


făcut opere geniale şi nemuritoare cu nişte subiecte trase din novelete italiene. 


4 Procesul Caragiale-Caion. Dosarul revizuirii, Muzeul Literaturii Române, Bucureşti, 1972, p.74. 

Destul este ca piesa să fie bine scrisă şi bine țesută, ca acţiunea să se dezvolte într- 
un mod firesc din punct de vedere scenic şi psihologic şi ca caracterele să fie bine 
desinate "+ 

Tentativa evidentă de discreditare a scriitorului Caragiale îşi are originea în 
reacția lui Macedonski față de scriitorii consacraţi, din jurul Convorbirilor 
Literare, dar şi în polemica sa cu autorul comediilor şi schițelor si cu alți scriitori ai 
direcției noi. Focurile de artilerie îndreptate împotriva lui Caragiale vizează atât 
opera cât şi personalitatea sa. Trădând o clară invidie față de imaginea autoritară a 
lui Caragiale în literatura acelei vremi, unele critici din presa vremii au vizat 
întinarea acestei percepții prin evidențierea spiritul histrionic al scriitorului: „Bea 
domnul Caragiale: lumea zice că face spirit; varsă domnul Caragiale din pricina 
vinului: lumea zice că face spirit, poate că dă spirt afară, dar spirit ne-a ferit 
Domnul sfânt să vedem. Când înjură domnul Caragiale, iarăşi lumea aplaudă şi 
zice că dumnealui face satiră populară. Poate n-om fi noi populari şi d-aia nu prea 
apreciem meritul acestui domn, care întreaga sa viaţă n-a făcut decât spirt, care e 
un fel de surogat de alcool. Se spunea odată că-i original nevoie mare şi că tot ce a 
scris nu-i decât produsul capului dumnealui şi al năzdrăvanului cela de rachiu. 
Acum şi această faimă a zburat, căci capodopera sa Năpastea nu-i decât o 
plagiatură după o dramă ungurească, intitulată Nenorocul şi datorită unui 
Kemeny Istvân, dramă tălmăcită pe româneşte de către Alexandru Bogdan în anul 
1848, la Braşov” (în Revista literară, XXII, 16, 30 noiembrie 1901).*%! Denigrarea 
personalităţii lui Caragiale nu se opreşte însă aici, natura sa înclinată spre lucrurile 
lumeşti fiind şi mai aspru criticată de aşa-numitul Luciliu (pseudonim al lui 
Macedonski) în articolul Caragiale-Kemeny şi apărătorii săi (apărut în Forța 
morală, nr.10 din 6 ianuarie 1902): ,,/Caragiale] se prostituie cu un cinism fără 
seamăn, când unora, când altora, duce o viaţă de destrăbălare şi ruşine — toate 
cârciumile din Bucureşti îi sunt cunoscute şi îl cunosc — moşteneşte o avere 
însemnată, patru sau cinci sute mii lei, şi o bea într-o vară, iar — după ce fostul 
său advocat, domnul Maiorescu, ajuns ministru — ca recunoştinţă pentru sumele de 
care s-a folosit pledându-i cauza, îl numeşte director general al teatrelor — 
consimte, după predarea acestei înalte însărcinări, să se facă omul-reclamă al lui 
Mihalcea la berăria-tunel a acestuia din hotelul Gabroveni — şi să nu i se fi vorbit 
sau să i se vorbească de demnitate — de viaţă târâtă în sărăcie, numai pentru a nu 


#80 Articolul Cronică teatrală. Năpasta, dramă în două acte de I.L.Caragiale, publicat de Arutnev 
(Grigore Ventura) în Adevărul, an II, nr.448, 12-13 febr.1890, în I.L.Caragiale în conştiinţa 
contemporanilor săi, Antologie, stabilirea textelor, note şi comentarii, prefaţă, notă asupra ediţiei, 
indice de Rodica Florea şi Stancu Ilin, Editura Minerva, Bucureşti, 1990, p.177. 

481 Procesul Caragiale-Caion. Dosarul revizuirii, Muzeul Literaturii Române, Bucureşti, 1972, p.21. 

se umili, numai pentru a nu se înjosi. Aceasta este o mâncare pe care nu o 
cunoaşte ... Principalul pentru el, e să aibă cu ce-şi umple stomacul, şi mai ales, cu 
ce să şi-l umfle”*” Sägetile veninoase la adresa personalităţii şi vieţii lui Caragiale 
nu sunt întâmplătoare, ele constituind preambulul acuzațiilor de trivialitate aduse 
operei acestuia: „Și cu ce mă rog atâta laudă pe dumnealui? Cu Năpastea care-i o 
plagiatură, sau celelalte piese ale sale, simple trivialităti?”® Reproşându-i 
desprinderea din sânul secolului său: „Acest preaslăvit nu e el din acelaşi material 
ca întrega lui epocă? Ca şi această epocă însăşi, nu a renegat el pe toți zeii? ” %*, 
criticile la adresa personalităţii sale sunt o tentativă de explicare a acuzațiilor de 
trivialitate, dar şi de amortizare a şocului lansării acestora. 

Înverşunarea detractorilor lui Caragiale ia noi chipuri atunci când acelaşi 
Caion revine la atac odată cu presupusa descoperire a unui nou plagiat. Articolul 
Noul plagiat Caragiale-Kemény (apărut în Forţa morală, 13 ianuarie1902) 
incriminează faptul că personajele din piesa O scrisoare pierdută nu s-ar inspira 
din realitatea românească, ci din paginile piesei Rabagas (1867), scrisă de 
Victorien Sardou. Acuzatiile de plagiat sunt extinse treptat şi asupra altor opere ale 
dramaturgului şi fierberea interioară a lui Caion, Macedonski şi a discipolilor săi ia 
forma reprobabilă a injuriilor directe: „Eşti hot, eşti tâlhar, ziceau ei. Ai furat tot! 
Scrisoarea pierdută, Noaptea furtunoasă, Năpasta, tot e furat, nu e nimic al tău, ai 
furat tot ... Apără-te, nenorocitule, apără-te!” “5. Aceste invective sunt întărite de 
altele, citate de Delavrancea în pledoaria sa: „Ai atacat libertățile publice! — Ai 
batjocorit Constituţia! — Ai zeflemisit Egalitatea! — Ai ponegrit Democraţia!” $, şi 
pe care acesta le combate exemplar, conturând tocmai sacrificiul imens şi 
contribuția inestimabilă a dramaturgului la comorile literare româneşti: ,, Nu, 
domnilor, spiritul profund şi ascuţit al lui Caragiale a denunțat sarlatania si 
uşurinţa, a rechemat la realitate pe naivii zväpäiati, a zugrăvit zăpăceala si 
denaturarea spiritului naţional. Rolul lui a fost de a contribui în parte la 
însănătoşirea vieţii noastre publice. Şi, în fond, în dramaturgia lui, nu e răutate, ci 
iubire” 

După încheierea ostilităților, momentul citirii verdictului aduce pe lângă 
surpriza achitării tânărului Caion şi cea a justificări atitudinii acestuia prin faptul 


482 Thid., p.38. 
483 Jbid., p.22. 
484 Thid., p.38. 
485 Thid., p.57. 

s» 488  : 
, idee extrem de 


că acesta este „victima mediului social în care trăieşte 
novatoare, inspirată tocmai de noul curent naturalist al epocii. La această afirmație, 
replica-solutie a avocatului lui Caragiale vine prompt din aceeaşi sferă a noilor idei 
aduse de curentul naturalist: comportamentul lui Caion a fost o ,,impertinentä de 
copil” care poate fi potolită nu prin intermediul justiției ci prin educație: „Nu 
pedeapsa legii, nu justiția poate remedia răul, ci educaţia ”. “9 

Dincolo de acuzaţiile de plagiat mai sus amintite, o învinuire chiar mai 
zguduitoare se răsfrânge asupra întregii galerii de comedii caragialiene — 
trivialitatea, neruşinarea, obscenitatea pe care, chipurile, le-ar emana aceste creaţii. 
Învinuirea este cu atât mai nedreaptă cu cât Caragiale nu a fost câtusi de putin 
înţeles în intenţia sa de a pune în fața societății contemporane o oglindă extrem de 
crudă. În acest demers, trivialitatea atât de mult contestată (în ciuda faptului că în 
epocă constituia unul dintre vârfurile de lance ale naturalismului nou impus) era 
doar o manieră uşor şocantă de a evidenția mai bine păcatele, defectele, răul în 
societate. 

Aceste noi învinuiri au împărțit din nou lumea literară în două tabere, 
închegate în jurul celor două nuclee puse în slujba dezbaterilor literare şi estetice la 
sfârşitul secolului al XIX-lea — Convorbiri literare şi Contemporanul. 

Unul dintre primii şi cei mai importanți susținători ai scriitorului a fost Titu 
Maiorescu, personalitate care s-a bucurat de o image şi o receptare bună la acea 
vreme, datorită criticilor şi a prezentărilor obiective pe care le lansa şi în virtutea 
cărora i s-au trecut cu vederea chiar şi ocazionalele devieri de la adevărul obiectiv. 
Stimulat de reprezentațiile comediilor precum şi de diferitele comentarile din 
periodice referitoare la acestea, Maiorescu se lansează împotriva acuzațiilor de 
imoralitate aduse comediilor caragialiene prin articolul Comediile d-lui 
I.L.Caragiale (publicat în numărul din septembrie 1885 al revistei Convorbiri 
literare), în cadrul căruia repune în discuţie raportul etic-estetic, pornind de la 
ideea înălțării impersonale prin emoția estetică şi susținând că în momentul 
perceperii obiectului, autorul atinge impersonalitatea: „deoarece în momentul 
creaţiei artistul se smulge de sub tirania intereselor, atunci opera de artă devine 
«un liman de adăpost». Ideea impersonalitätii în artă nu îi aparţine lui 
Maiorescu, aceasta fiindu-i inspirată de Schopenhauer (un puternic inspirator al 
curentului naturalist, din a cărui operă Maiorescu procedase la traduceri proprii în 
Convorbiri literare în 1885) însă pe filiera Platon-Hegel-Kant: parafrazându-le pe 


488 Thid., p.79. 
49 Jbid., p.81. 
470 Virgil Vintilescu, Polemica Maiorescu-Gherea, Editura Facla, Timişoara, 1980, p.110. 

Kant, acesta afirma: „subiectul pur de cunoaştere, absorbit de contemplarea 
obiectului, se odihneşte” sau „arta e un azil în care scăpăm de griji şi de 
suferință”. Rolul şi avantajul emotiei impersonale este acela de a distruge 
egoismul din ființa umană, egoism care trebuie înțeles ca acea „voinţă de a fi” 
conturată de Schopenhauer în opera sa Lumea ca voinţă şi reprezentare. Un an mai 
târziu, în 1886, articolul său Poeți şi critici în aparență contrazicea teza 
impersonalității trâmbitatä în primul articol, prin faptul că evidenția factorul 
subiectiv, personalitatea autorului care se manifestă în momentul când începe să 
remodeleze realitatea. În fapt, departe de a fi contradictorii, cele două concepții 
estetice sunt mai degrabă complementare, sugerând două etape diferite ale 
procesului de creaţie: în timp ce autorul este impersonal în momentul contemplării 
estetice a realității, el devine personal din momentul în care începe să recreeze 
realitatea pe baza elementelor percepute anterior. Aşadar, Maiorescu fixează 
impersonalitatea drept condiţie etică a creaţiei, în timp ce individualitatea, 
personalitatea constituie condiţia estetică a artei (idee preluată din Herbart). 

Acelaşi Schopenhauer este cel care i-a insuflat lui Maiorescu şi concepția 
estetică a artei dezinteresate, desprinsă de vreo tendință practică. Dacă totuşi 
autorul se inspiră din realitate, atunci el trebuie să o recompună, să o remodeleze 
dar sub nici o formă să nu o copieze. Această concepţie se îndepărtează de estetica 
naturalistă în vogă la acea vreme, conform căreia scriitorul convertit în om de 
ştiinţă urmărea şi consemna cu rigurozitate datele reale ale experimentului pus la 
cale de el însuşi. Conform lui Maiorescu, trecerea de la lumea reală la artă trebuie 
să se realizeze prin inspiraţie, care succede momentului contemplării artistice ce 
conferă impersonalitate şi precedă momentul creaţiei propriu-zise. 

O concluzie limpede se desprinde din această dezbatere în jurul 
impersonalității şi a moralității în artă: asociindu-se ideatic cu Schopenhauer şi 
Hegel, Maiorescu subscrie concepţiei acestora conform căreia „esența artei constă 
tocmai în depersonalizare şi identificarea cu absolutul, iar condiţia esențială 
pentru ca arta să fie morală constă în puterea autorului de a-l transpune pe cititor 
într-o lume impersonală, obiectivă, ce depäsesete persoana sa particulară şi 
absoarbe realul în ideal, în ficțiune” °° 

Odată lămurită această problemă, Maiorescu merge şi mai departe în 
demersul său de a demonta acuzele lansate la adresa lui Caragiale. În primul rând 
acesta saluta originalitatea comediilor, susținută de realismul tipurilor creionate şi 
decupate din mediul social inferior, al micii burghezii spoite şi pervertite de aşa- 

zisa civilizaţie occidentală: „comediile sale pun în scenă câteva tipuri din viaţa 
noastră socială de astăzi şi le dezvoltă cu semnele lor caracteristice, cu 
deprinderile lor, cu expresiile lor, cu tot aparatul infätisärii lor în situaţiile anume 
alese de autor”. El remarcă în continuare modul în care Caragiale a sculptat cu 
mult spirit şi originalitate tipuri şi situaţii unice (semnalând chiar începutul unei 
literaturi nationale independente) dar şi cel în care a sädit la oamenii „mici” 
sentimentele general-omenesti. În acelaşi timp, acesta evidenţiază comicul şi ironia 
alunecate spre sarcasm şi desprinse din contrastul puternic dintre aparență şi 
realitate, din euforia cu care aceste categorii inferioare înțelegeau să preia în mod 
denaturat concepţiile şi mentalitätile occidentale, aspect care aproape întotdeauna 
ascundea câte o tragedie. 

Un ultim aspect combătut de Maiorescu este acela că dramaturgul Caragiale 
ar urmări anumite scopuri politice prin ironizarea unor moravuri ale Partidului 
Liberal. Sustinând că „o comedie nu are nimic a face cu politica de partid”, acesta 
îl apără pe dramaturg subliniind din nou (dacă mai era necesar!) realismul 
personajelor sale şi fidelitatea față de materialul concret. 

În spiritul unei critici obiective, Maiorescu notează de asemenea şi părţile pe 
care le consideră mai obscure în comedii, şi anume monotonia unor tipuri umane, 
exagerarea defectelor la unele caractere şi chiar privarea totală a unor personaje de 
părțile bune. 

Dintr-o altă tabără, cea a Contemporanului se face auzită şi mai puternică 
vocea lui C. Dobrogeanu-Gherea, care percepând o contradicţie între cele două 
articole ale lui Titu Maiorescu, îi oferă acestuia replica tot printr-un articol, intitulat 
însă Cătră d-nul Maiorescu (1886), retipărit în volumul II de Studii critice din 
1891 cu titlul Personalitatea şi morala în artă. Constituind în principal o replică la 
critica literară asupra comediilor lui Caragiale, articolul de față conturează o 
faimoasă polemică estetică şi literară a vremii între aceşti doi vestiți critici ai 
marelui Caragiale, o confruntare care va atrage acoliti de ambele tabere. 

Dând impresia că porneşte confortabil pe acelaşi traseu ideatic ca şi 
Maiorescu, Gherea se îndepărtează treptat de concepţiile acestuia, exprimând o 
serie de comentarii care adâncesc tot mai mult prăpastia dintre acesta şi oponentul 
său. Astfel, opiniile comune cu ale lui Maiorescu (lucrările lui Caragiale sunt 
originale, dovedindu-se net superioare operelor melodramatice franceze si 
dramelor istorico-patriotico-nationale, comediile decupează şi pun în scenă 
adevărate tipuri sociale din contemporaneitatea autorului sau că relativitatea 
grevează asupra ideii de „trivial” în egală măsură ca şi asupra celor de „decent” sau 
„indecent”) sunt expuse fugitiv în articol, făcând în schimb loc opiniilor originale 

care îi combat celui dintâi concepțiile. Răspântia care desparte parcursul critic al 
celor doi oponenți este ideea misiunii moralizatoare pe care Maiorescu susţine că 
arta ar fi avut-o întotdeauna, moralitatea acesteia fiind atinsă, în opinia sa, grație 
acelei ,,emotiuni estetice” personale care-l ridică pe om mai presus de sine, în 
lumea ideală a artei, în care egoismul nu-şi găseşte locul, precum şi a „înălțării 
impersonale” a autorului, prin care arta este ferită de orice contaminare a realității 
concrete. Demontând rând pe rând toate argumentele care o susţin, Gherea combate 
ideea spiritului permanent moralizator al artei, susținând că dacă orice operă de artă 
ar păstra în sine un grăunte moralizator cât de mic, atunci arta ar fi o entitate 
metafizică morală în sine. În acest sens, primul contra-argument pe care îl lansează 
este acela că emoţiile nu pot fi decât personale, de vreme ce ele sunt produsul unei 
stimulări nervoase care se produce într-un organism individual. Mai mult decât 
atât, egoismul pe care ar trebui să-l anihileze această emoție estetică şi pe care 
Maiorescu îl consideră „rădăcina oricărui rău” este reflectat de Gherea într-o 
lumină cu totul diferită, pozitivă, acesta afirmând că în timp ce faptele altruiste au 
menirea de a menține neamul omenesc, cele egoiste sunt vitale pentru păstrarea 
indivizilor şi evoluţia speciei (ex. militarismul, atitudinea războinică, ofensivă sunt 
în ele însele reflexe ale egoismului, însă acestea ascut spiritul războinic care este 
generator de evoluţie), demonstrând astfel moralitatea ambelor categorii. Nu mai 
putin importantă este reacția lui Gherea față de ideea maioresciană a necesității 
părăsirii realităţii în artă. Acesta consideră că ființa umană, sumă a impresiilor, 
sentimentelor, senzaţiilor, obiceiurilor, principiilor sale legate în principal de 
realitate, nu poate să se debaraseze de acestea odată cu pătrunderea pe tărâmul 
artei, care tocmai că stimulează preocupările concrete. În acest punct al 
argumentării, Gherea scoate la iveală chiar o contradicţie între două articole 
semnate de acelaşi autor — Titu Maiorescu: în timp ce în articolul Comediile d-lui 
Ion Luca Caragiale (publicat în Convorbiri literare în 1885), acesta susţinea că 
dacă totuşi subiectele sunt extrase din realitate, acestea pot fi purificate printr-o 
tratare ideală obținută graţie ,, fnältäriü impersonale” a autorului, în Poeți şi critici 
(publicat în Convorbiri literare în 1886), acesta pretindea în schimb că orice operă 
artistică poartă invariabil amprenta individualitätii autorului său. Eugen Lovinescu 
intervenea în această dilemă susținând că Gherea nu a sesizat „dublul înțeles al 


E] 


cuvântului”, interpretând greşit presupusa existenţă a unei contradicții; în opinia sa, 
cele două articole ale lui Maiorescu exprimă două feţe ale aceleiaşi „monede”, căci, 
explică el, impersonalitatea artistului se declanşează doar în momentul perceperii 
obiectului, etapă care este urmată în mod firesc de recompunerea realității, realizată 


doar prin prisma personalității autorului. 

Gherea readuce la rândul său în discuţie relația mediu-artist-operä, stăruind 
asupra ideii că artistul este rezultatul atmosferei sociale şi morale în care îşi duce 
existenţa, opera acestuia purtând astfel „pecetea timpului în care s-a alcătuit, a 
societății în care s-a produs”, reproducând „caracterul personal al artistului, şi 
sub ,,caracter" trebuie să înțelegem temperamentul, inteligența, simpatiile şi 
antipatiile, ura si iubirea, bucuria si suferința lui - toate inrâuririle mijlocului 
social în care trăieşte, a primit educaţie, etc.” El respinge ideea că subiectele 
inspirate din realitate ar crea o societate coruptă, acestea reuşind în cel mai rău caz 
să accentueze această stare. 

În ciuda discuţiilor contradictorii în jurul moralității în artă, Gherea rămâne 
un susţinător al misiunii sale moralizatoare, care este condiționată însă de 
îndeplinirea următoarelor condiţii: înălțimea morală şi intelectuală a artistului, 
puterea creatoare şi geniul acestuia, sensibilitatea şi receptivitatea la cele mai mari 
idei, credinţe, sentimente, idealuri politice şi sociale ale epocii şi nu în ultimul 
rând, conturarea unor idealuri sociale proprii cât mai înalte. În finalul argumentatiei 
sale, Gherea parafrazează un faimos citat de-al lui Goethe pentru a sublinia şi mai 
accentuat concepția sa despre moralitatea în artă: ,, Umpleți-vă inima şi sufletul, 
oricât de largi ar fi ele, cu cele mai înalte sentimente şi idealuri, cu cea mai înaltă 
morală a veacului vostru — şi opere însemnate, educatoare şi moralizatoare veți 
produce”. 

Reacţia lui Caragiale la inflamarea spiritelor în jurul problemelor estetice 
mai sus dezbătute s-a manifestat cu o oarecare întârziere, doar după ce acesta 
părăsise deja grupul junimistilor şi se certase cu Titu Maiorescu. Intervenţia 
acestuia s-a produs în cele din urmă brusc în 1896, prin intermediul articolului 
Câteva păreri, în cadrul căruia într-un mod extrem de original şi tipic lui Caragiale, 
acesta respingea cu o uşoară atitudine superioară atât argumentele junimistilor cât 
şi pe cele ale socialiştilor, justificând că nici o teorie nu poate avea vreo valoare 
reală decât dacă adepții săi dovedesc că sunt înzestrați şi au talent autentic: ,, ... 
condiția esenţială a operei de artă este insuflarea pe care nu i-o poate da decât 
talentul. Fie de orice şcoală, de orice gen, de orice dimensiune şi proporție, aibă 
tendință sau nu, urmărească sau nu vreo teză — dacă e insuflată de un talent, opera 
va fi şi va trăi, putin importă cât: o clipă, un veac, ori mai multe. Oricât va fi trăit, 
dacă a trăit e destul. Între a nu fi si a fi e o nemărginire, faţă cu care deosebirea de 
durată a fiinţelor sunt reduse la nimic”. 

Mai mult chiar, în 1870, în atmosfera de contestare presărată de acuzaţii la 
adresa sa şi poate, ca o räbufnire a tensiunii interioare acumulată ca urmare a 
atacurilor aduse, Caragiale îl acuză în mod surprinzător la rândul lui pe Zola de 

plagiat, motivând că acesta ar fi copiat întocmai documentul Belfort, Reims, Sedan, 
Campagne de 1870 al prinţului Georges Bibescu, pe care l-a transpus în romanul 
său La Debăcle. Un fapt absolut surprinzător pentru „zeul naturalismului” este 
acela că într-un articol-replică, acesta recunoaşte direct că acuzaţiile sunt 
îndreptăţite: „ ... unul dintre adjutantii generalului Douay, prințul Bibescu, a scris 
asupra mişcării corpului 7, o operă de extremă însemnătate, de care m-am servit 
mult. Mi s-a imputat cu asprime că am furat din această carte: este adevărat”. 
Faptul că operele caragialiene au constituit o sursă de inspiraţie pentru alți 
artişti este întărit şi de ştirea, trâmbitatä în ziarele pariziene ale vremii, 
reprezentatiei la Odeon a piesei lui André de Lorde, intitulată /diotul, care nu era 
altceva decât o traducere şi o copiere întocmai a dramei Năpasta: „Nimic schimbat 
în desfăşurarea actiunei, nimic schimbat în caracterizarea personagiilor, nimic 
schimbat în cele mai mici amănunte ale motivărei chiar. D-l Lorde n-a făcut 
altceva decât să schimbe numele personagiilor şi să dea acțiunea ca petrecându-se 
în Ungaria. Un plagiat din cele mai indiscutabile”. “5 Vestea aprecierii favorabile 
a mult disputatei sale drame (chiar şi sub forma ciudată a unui plagiat în care 
Caragiale se putea erija în acuzator) a adus scriitorului o rază de lumină la capătul 
unei perioade ingrate, presărată cu acuzaţii demoralizatoare şi explicaţii epuizante. 


V.5. Naturalismul şi exegeza critică a operei 

Setea lui Caragiale de noutate şi eforturile sale de a oferi cititorilor ceva 
inedit, prin cochetarea cu un curent literar controversat, nu au avut ecourile 
scontate nici în epocă şi nici în secolele următoare. Numărul redus de opere şi 
concentrarea maximă a dozajului naturalist la Caragiale au beneficiat, din 
nefericire, de aceeaşi soartă ca şi curentul naturalist francez — desconsiderare şi 
azvârlire în uitare. Deşi aceste creaţii oferă consistente mostre naturaliste, în 
conştiinţa publică, Caragiale rămâne în esență un realist. 

Dintre toate producţiile caragialiene pătrunse de naturalism, cea mai 
discutată şi controversată rămâne drama Năpasta. Numeroase aspecte ale acesteia 
au fost atinse de contestare, pornind de la însuşi subiectul ei, care în opinia lui Gr. 
I. Alexandrescu, încalcă una dintre cele mai importante cerinţe ale literaturii vremii 
— ilustrarea unui sentiment care să dăinuie peste timp sau a unui fapt care să 


43 Articolul „Idiotul” şi » Năpasta”. Un plagiat, publicat de Ion C. Bacalbaşa în Epoca, an IX, 
nr.288, 22 oct.1903,în I.L.Caragiale în conştiinţa contemporanilor săi, Ant ologie, stabilirea 
textelor, note şi comentarii, prefaţă, notă asupra ediţiei, indice de Rodica Florea şi Stancu Ilin, Editura 
Minerva, Bucureşti, 1990, p.351. 

dezvăluie filozofia şi moravurile unei anumite clase sociale. Ignorând această 
regulă, creaţia aduce în centrul atenţiei o „năpastă”, care „nu este un sentiment, 


v 


este un fapt, o alcătuire de fapte, este un efect, nu o cauză ”.** În legătură cu 
această remarcă se află şi contestarea calității de dramă a acestui text literar, fiindcă 
drama este destinată zugrăvirii unor scene din viaţa socială şi nu a unor fapte 
izolate, unice, excepționale, care tin mai degrabă de tărâmul comediei. George 
Munteanu contrazice această acuzaţie, considerând Năpasta drept „cea mai izbutită 
artistic „dramă ” din literatura română”, însă se ridică împotriva caracterului 
naturalist care i s-a atribuit acesteia: „departe de a trata un „caz” de inspiraţie 
naturalistă (cum s-a opinat), verifică printr-o întâmplare din vremurile mai noi 
tragismul fundamental derivat dintr-o străveche „situaţie arhetipală ”: aceea a 

„alesului” unic, a lui , Deodatus”, pierderea căruia echivalează - de nu cu 
moartea fizică iminentă a „perechii ” celui dispărut (care, astfel, şi-a văzut anulată 
însăşi funcţia privilegiată de „pereche ”), atunci de moartea sufletului. [...] Aşa 
poate fi înţeles mai bine destinul tragic al Ancăi şi neobositele ei impulsuri 
punitive: printr-o situație tragică general-umană, arhetipală, în care s-a trezit 
implicată năprasnic #” 

Dincolo de caracterul dramatic al operei şi de oportunitatea temei alese, de 
departe cel mai contestat aspect rămâne senzaţia de falsitate, de nepotrivire a 
tipurilor umane creionate, cu pătura socială căreia acestea îi aparţin: „Trei victime 
în jurul unei femei inculte şi nenaturale, două erori judecătoreşti, toată acţiunea 
grămădită în patru personaje false, patru tipuri convenţionale, luate din târg, din 
mahala, şi aşezate la țară, în pătura poporului” Disonanta cea mai frapantă este 
generată de portretul Ancăi, a cărei cochetărie, lipsă de resemnare, spirit vindicativ 
şi viclenie în urmărirea scopului propus, contravin însăşi filozofiei păturii ţărăneşti: 
„Anca crâsmärita este o excepţie. Ea cercetează, este fină, este determinată în 
acțiunile sale de mobile mai complicate; într-un cuvânt nu este ţărancă, femeia de 


la țară care în fiece minut, la fiecare pas să se mulțumească cu răspunsul de „aşa 


44 Articolul I.L.Caragiale, „Năpasta”, dramă în două acte, Editura Haimann, Bucureşti 1990, 
publicat de Gr. I. Alexandrescu, în Arhiva Societății Ştiinţifice şi Literare din laşi, nr.3, nov.-dec., 
1889-1890, în I.L.Caragiale în conştiinţa contemporanilor săi, Antologie, stabilirea textelor, note şi 
comentarii, prefață, notă asupra ediţiei, indice de Rodica Florea şi Stancu Ilin, Editura Minerva, 
Bucureşti, 1990, p.148. 

1% George Munteanu, Istoria literaturii române. Epoca marilor clasici, Editura Didactică şi 
Pedagogică, Bucureşti, 1980, p.515-516. 

1% Articolul L.L.Caragiale, „Năpasta”, dramă în două acte, Editura Haimann, Bucureşti 1890, 
publicat de Gr. I. Alexandrescu, în Arhiva Societății Ştiinţifice şi Literare din laşi, nr.3, nov.-dec., 
1889-1890, în I.L.Caragiale în conştiinţa contemporanilor săi, Antologie, stabilirea textelor, note şi 
comentarii, prefață, notă asupra ediţiei, indice de Rodica Florea şi Stancu Ilin, Editura Minerva, 
Bucureşti, 1990, p.148. 

i-a fost scris lui Dumitru, ce pot face eu un cap de femeie”, după cum este natural 
să fi zis orice ţărancă în locul Ancăi. Nu este nici natural, nici posibil, un aşa tip, 
care să reprezente pătura clasei ţăranului”. N. Davidescu îndreaptă apoi ideea 
lipsei de armonie dintre personajul Ancăi şi esența naţiunii noastre într-o altă 
direcţie, sugerând că răzbunarea calculată şi lentă a acesteia contravine 
impulsivitätii şi spontaneitätii poporului român. În forma ei cea mai tranşantă, 
această discordantä este considerată o adevărată monstruozitate greu de crezut, pe 
care „Caragiale o atribuie unei țărance române, creând un fel de Hamlet rural si 
în fuste. D-sa uită că Hamlet al lui Shakespeare este un filozof, un sceptic, dar un 
fiu de rege care poate să-şi pregătească răzbunarea într-un mod rafinat, pe când 
Anca este o femeie simplă de la ţară care iubeşte şi urăşte ca toate femeile de 
tagma ei. Deci, toată răzbunarea ei pe care o coace nouă ani în şir în patul 
conjugal al asasinului bănuit, este un ce nefiresc, monstruos, imposibil” 2 Căci 
dacă istoria literaturii universale mai cunoaşte tipuri feminine care ajung chiar să 
nutrească sentimente de iubire pentru un asasin, în timp ce încercă să răzbune o 
moarte, Anca depăşeşte orizontul aşteptărilor, fiindcă „nicăieri nu vezi, nici nu poți 
să vezi ca o femeie din cele mai rafinate, necum o ţărancă, să convietuiascä nouă 
ani cu un bărbat bănuit ca omorâtor al soțului ei pe care l-a iubit ca „lumina 
ochilor ”.** 

În legătură cu esenţa spirituală a țărănimii se află şi contestarea unui alt 
aspect al operei — desconsiderarea credințelor religioase, prin personajul Ion 
nebunul, care prădându-l pe Dumitru când l-a găsit mort în pădure, a încălcat astfel 
credința nestrămutată a omului de la ţară, conform căreia „de la omul mort nu se 
fură”. 

Evoluţia stărilor sufleteşti ale personajelor, atât de importante în naturalism, 
comportă la Caragiale blocaje care compromit demonstrația riguroasă pe care 
scriitorul ar trebui să o susțină. Anca, personajul care, conform cerinţelor literare 
naturaliste, acumulează o tensiune interioară (prin planul minuşios de a-şi răzbuna 
soțul) ce ar trebui să culmineze cu un gest neobişnuit, atinge într-adevăr starea de 
surescitare maximă (când într-o noapte, porneşte să-l execute pe Dragomir cu 
barda), însă se blochează, se opreşte brusc din gestul ei şi după un monolog 
filozofic (total atipic naturalismului), hotărăşte să-l pedepsească altfel pe Dragomir: 


#7 Ibid., p.149. 

#8 Cronică teatrală. Năpasta, dramă în două acte de I.L.Caragiale, publicat de Arutnev (Grigore 
Ventura) în Adevărul, an II, nr.448, 12-13 febr.1890, în I.L.Caragiale în conştiinţa contemporanilor 
săi, Antologie, stabilirea textelor, note şi comentarii, prefaţă, notă asupra ediţiei, indice de Rodica 
Florea şi Stancu Ilin, Editura Minerva, Bucureşti, 1990, p.180. 

*% Ibid.,p.181. 

„Anca, crâsmärita de la ţară, cu patimi vii, cu dor de răzbunare, cu simţurile 
aprinse, face logică. Îşi astâmpără ura, îşi moaie nervii, îşi face calcul rece şi 
filozofic şi schimbându-şi din nou gândul pregăteşte lovitura cruntă. Ori logică, 
ori pasiune, din două una, amândouă nu se împacă, se exclud. Logica răceşte 
pasiunea, pasiunea n-are logică”. La fel de neverosimil pare şi Ion nebunul, 
care într-un moment de teribilă groază, datorat descoperirii unui cadavru în pădure, 
găseşte suficientă luciditate şi stăpânire de sine pentru a-l jefui. 

Întregind corul de voci care se opuneau dramei, Duiliu Zamfirescu pare să se 
situeze pe poziție de totală rezervă față de calitățile Näpastei. Considerând în 
primul rând inoportună folosirea analizei psihologice în teatru, fiindcă deturnează 
atenţia de la intrigă şi acțiune, pentru a o concentra asupra conflictului interior al 
personajelor, criticul sfârşeşte prin a condamna aspru nefirescul personajelor în 
raport cu mediul țărănesc din care provin: „e greu să scoţi din sufletul unui 
muncitor de rând nuanțele atât de fine ale psihologiei moderne, dacă mai cu seamă 
depărtezi de el amorul şi dragostea de pământ”. Dincolo de investigația 
psihologică furnizată de romanele lui Dostoievski şi Tolstoi, Duiliu Zamfirescu 
remarcă totuşi în dramă selectarea unor ,excrescente studiate până la 
particularitätile lor patologice”? Neîncrederea faţă de personajele dramei este 
subliniată şi de Eugen Lovinescu, care îi califică drept „eroii fantomatici şi [care] 
nu rezistă analizei”. 

Raportarea la realitățile româneşti ale vremii şi la culoarea locală este 
apreciată, în schimb, de Sofia Nădejde, care remarcă aportul esenţial al lui 
Caragiale în sublinierea modului în care „se face instructia criminală la noi: bătăi, 
schingiuiri sălbatece de cari a mers buhul până în creierii munţilor "5 În legătură 
cu absurditatea aceloraşi sisteme - judiciar şi polițienesc - româneşti se află şi 
decizia de a trimite la ocnă un om care a înnebunit ca urmare a torturii aplicate de 
acestea (aspecte semnalate atât de Sofia Nădejde, cât şi de Gr. I. Alexandrescu). 


500 Articolul I.L.Caragiale, „Năpasta”, dramă în două acte, Editura Haimann, Bucureşti 1990, 
publicat de Gr. I. Alexandrescu, în Arhiva Societății Ştiinţifice şi Literare din laşi, nr.3, nov.-dec., 
1889-1890, în I.L.Caragiale în conştiinţa contemporanilor săi, Antologie, stabilirea textelor, note şi 
comentarii, prefață, notă asupra ediţiei, indice de Rodica Florea şi Stancu Ilin, Editura Minerva, 
Bucureşti, 1990, p.150. 

50! Virgil Vintilescu, Scriitorii clasici şi Junimea, Editura Didactică şi Pedagogică, Bucureşti, 1997, 
p.219. 

502 Thid., p.218. 

503 Articolul »Năpastea”, publicat de Sofia Nădejde în Contemporanul, an VII, nr.5, nov.-dec. 1889 şi 
ian.-febr.1890, în I.L. Caragiale în conştiinţa contemporanilor săi, Antologie, stabilirea textelor, note 
şi comentarii, prefață, notă asupra ediţiei, indice de Rodica Florea şi Stancu Ilin, Editura Minerva, 
Bucureşti, 1990, p.158. 

Admiratia autoarei este solicitată însă cel mai puternic în faţa procesului de 
sondare a psihologiei patologice a lui Ion nebunul; apreciind modul de dozare a 
diverselor forme de manifestare a minţii bolnave a personajului, aceasta îl percepe 
ca „o adevărată creaţie atât ca psihologie individuală, cât şi ca rezultat al 
mediului nostru social” Chiar mai departe în sprijinul acestei idei merge Adolf 
Last, care recunoscând măiestria şi acurateţea cu care autorul „ne-a înfățișat prin 
acest Ioan cursul complicat al formei epileptice de alteratiune mintală”, îşi 
fundamentează aprecierea prin scoaterea la iveală a unor „acte medicale 
justificative”: ,, Alteratiunea mintală ce se arată în urma loviturilor şi mai ales în 
urma loviturilor asupra craniului, este psihoza tranzitorie, periodică care se 
manifestează în forma de alteratiune mintală epileptică. [...] Alteratiunea poate să 
se arate înaintea, după, sau în locul atacului epileptic propriu-zis. Înaintea 
atacului epileptic, alteratiunea mintală e rară, are însemnarea acelui studiu 
prodromal al epilepsiei, ce se cheamă ,, Aura”, şi se manifestează prin 
halucinatiuni, cele mai adese de un caracter înfricoşător, printr-o temere 
nemotivată, prin depresiune melancolică etc... Apoi vine atacul epileptic sau numai 
epileptiform propriu-zis, cu convulsiunile sale, cu starea sa spasmodică... Apoi 
poate să vie alteratiunea mintală post epileptică. Şi aceasta se arată sub forma aşa 
numitului „petit mal” sau „grand mal”. „Le petit mal” se manifestează prin 
depresiune melancolică, prin atacuri de teamă, prin mare neliniște şi zăpăceală si 
prin impulsiuni la acte de brutalitate, la omor şi la sinucidere. „Le grand mal” se 
manifestează în forma unei furii năpraznice, combinată cu delirii înspăimântătoare 
şi cu temere enormă... "(Eduard Hoffman, Medicina legală).* Introducerea în 
dramă şi calitatea de deus ex machina a lui Ion este pretuitä si de P.Zarifopol, care 
însă, consideră că succesul acestuia ca personaj este ştirbit de sinuciderea din final. 

Pasiunea pură, instinctivă, care îndeamnă la crimă, precum şi procesele de 
conştiinţă ulterioare, atrag şi personajul Dragomir pe tărâmul alunecos al 
naturalismului, căci paroxismul dorinței animalice pentru Anca (materializat prin 
uciderea principalului rival — soţul acesteia), este înlocuit de acumularea unor stări 
interioare (frică şi mustrări de conştiinţă manifestate prin apariţii succesive ale 
mortului) care culminează (paradoxal şi contrar esteticii naturaliste!) nu cu vreun 
nou gest nesăbuit, ci cu simple ocări adresate Ancăi. Mai mult decât atât, 


504 Thid., p.159. 

505 Articolul „Năpasta”dramă de Caragiale. Studiu critic, publicat de Adolf Last în 1891 şi reprodus 
în Lupta, an VIII, nr.1342-1351, 16.02-27.02.1891, în I.L.Caragiale în conştiinţa contemporanilor 
săi, Antologie, stabilirea textelor, note şi comentarii, prefaţă, notă asupra ediţiei, indice de Rodica 
Florea şi Stancu Ilin, Editura Minerva, Bucureşti, 1990, p.195. 

5% Thid., p.196. 

imoralitatea şi convertirea în criminal atrag în jocul degradării fizice şi morale a lui 
Dragomir şi alte elemente de sorginte naturalistă — refugierea în beţie şi jocuri de 
noroc. 

Producând rumoare atât printre literați şi cât publicul larg, apariția dramei 
Năpasta a declanşat un curent eterogen de reacţii denigratoare şi apreciative, dintre 
care cele dintâi le-au absorbit pe cele pozitive într-o albie coerentă, poate cel mai 
bine rezumată de Adolf Last: „întâmplarea, ca un element principal de mişcare, 
lipsă de gradatiune psihologică pe de o parte; dezvoltarea psihologică, mutată din 
locul ei firesc, de altă parte, acțiunea soväielnicä, acțiune ce se înfundă, şi, în fine, 
lipsă de legătură logică în înşirarea faptelor infatosate. Conceptiune plină de 
putere adâncă — executiune lipsită de energie poetică”. Totuşi, pentru a motiva 
oarecum valul potrivnic ridicat împotriva lui Caragiale (şi nu numai), D.C.Nădejde 
conclude că reacţiile negative izvorăsc din „superficialitatea culturii noastre şi 
totuşi credința noastră exagerată în puterea noastră de judecată. Dacă inerția 
naturală a minţii ne opreşte de a admira plusul de intelectualitate dintr-o operă, 
apoi superficialitatea ne dă curagiul de a o ataca, cu mijloacele cele mai 
extraordinare şi mai baroce. De aci, bogăţia de vorbe mari şi sărăcia de idei; de 
aci, confuzia şi rătăcirile de judecată cele mai nepermise; de aci, uşurinţa cu care 
se tratează la noi lucrările serioase; şi, în sfârşit, de aci, campania energetică de 
personalităţi şi de injurii dusă împotriva aproape a tuturor acelora care au 
însemnat şi însemnează ceva în viața noastră literară "5 Dacă elogiile la adresa 
dramei au fost ridicate la cote maxime graţie lui T.Maiorescu, care a catalogat-o 
„nivelul cel mai înalt al artei teatrale caragialiene”, P.Zarifopol acuza tocmai 
caracterul învechit al tehnicii sale dramatice: ,, Tehnica lui teatrală este străveche: 
ca om de teatru, Caragiale stăpânea cu virtuozitate întreg procedeul anticelor 
paiaterii, care, cu o tenacitate probabil unică în istoria tuturor formelor de artă, 
au servit să îmbrace intenția dramatică de la grecii vechi până la farsele lui 
Labiche” 5’ 

Mult mai temperat în considerații, Horia Petra-Petrescu atrage atenția că 
„avantajele dramei nu sunt de neglijat. S-a făcut aici referire asupra trăsăturilor 
clare şi ferme ale personajelor. Şi în această piesă se găseşte o gradare 


507 Thid., p.195. 

508 Articolul „Năpasta” de I.L.Caragiale (studiu literar), publicat de D.C.Nădejde în Convorbiri 
literare, an XXX, nr.10, 1 oct.1896 şi nr.11, 1 nov.1896 şi an XXXI, nr.l, 1 ian.1897, nr.2, 1 
febr.1897, în I.L.Caragiale în conştiinţa contemporanilor săi, Antologie, stabilirea textelor, note şi 
comentarii, prefață, notă asupra ediției, indice de Rodica Florea şi Stancu Ilin, Editura Minerva, 
Bucureşti, 1990, p.262. 

5% Şerban Cioculescu, Caragialiana, Editura Eminescu, Bucureşti, 1987, p.284. 

saca A A P ; > 51510 
asemănătoare a acțiunii ca în nuvele, bine concepută si logic dezvoltată” ”, 


aducând ca dovadă a succesului acesteia punerea sa în scenă, în limba franceză, la 
Teatrul Odeon (Paris, 1903), sub îndrumarea lui Lordes, cu titlul L'Idiot, dar 
reprezentată şi în limba germană, la Secessionstheater (Berlin, 1902).5 

Contrastând cu mult disputata dramă Năpasta, celelalte creaţii naturaliste ale 
scriitorului au canalizat într-o tendință destul de unitară şi favorabilă ecourile care 
au succedat apariţiei lor. Cele mai multe comentarii apreciative au tâsnit din 
recunoaşterea măiestriei caragialiene în dozarea, în stil naturalist, a tensiunii 
interioare a personajelor până la atingerea unui moment culminant, paroxistic, care 
exteriorizându-se printr-un gest nesăbuit, spectaculos, detensionează acţiunea şi 
psihicul încordat. În legătură cu acest aspect, numeroase voci critice sesizează în 
operele naturaliste caragialiene influenţa realismului rus, prin anumite similarități 
de natură psihologică, ce apropie diferite pesonaje. Ion Vartic, de exemplu, ne 
semnalează asemănarea dintre personajul Anghelache (/nspectiune) şi profesorul 
Belikov (Omul în carapace, de Cehov), care prinşi amândoi în mecanismul 
zdrobitor al vieții de funcționar dominată de platitudine şi lipsă de comunicare, se 
refugiază în propria lor „carapace”, de unde răbufnesc prin atitudini aberante, care 
ascund însă drame mult mai profunde, de natură metafizică: „Ceea ce la Belikov 
reprezintă circulara este la nenea Anghelache inspecția, adică acelaşi gen de 
emblemă administrativ-socialä a unei autorităţi supreme care străjuiește 
comportamentul uman. «Zeul» de deasupra, care pentru personajul cehovian e 
directorul, pentru Anghelache este «inspectorul financiar» ”. °” 

Constatarea influenţei ruse este dusă la un nivel superior de C.Dobrogeanu- 
Gherea, care găseşte romanele de analiză dostoievskiene o sursă valoroasă de 
inspirație pentru nuvela O Făclie de Paşte, prin puterea de penetratie psihologică şi 
evoluţia ritmică a tensiunii interioare. Perspectiva tematică completează raportarea 
acestei nuvele la alte creaţii şi în acest sens, demne de luat în seamă sunt precizările 
lui G.Călinescu referitoare la pre-existenta subiectului tintuirii mâinii în Măgarul 
de aur, de Apuleius (zaraful Chryseros care tintuieste cu un piron mâna introdusă 
printr-o gaură de Lamachas), sau asocierea de către Alexandru George a aceleiaşi 
scene cu un episod din Une Histoire sans nom, de Barbey d Aurevilly 
(imobilizarea de către bäcan a mâinii nelegiuitului abate Riculf, atunci când acesta 
face cu fierăstrăul o gaură în poartă pentru a fura). 


510 Horia Petra-Petrescu, L.L.Caragiale - Viaţa si opera, Casa Cărţii de Ştiinţă, Cluj-Napoca, 2004, 
p.198. 

SI Thid., p.199. 

52 Jon Vartic, Domnul profesor Belikov şi nenea Anghelache, în Modelul şi oglinda, Editura Cartea 
Românească, Bucureşti, 1982, p.11. 

Referindu-se la aceeaşi nuvelă, Duiliu Zamfirescu emite aprecieri legate în 
special de măiestria analizei psihologice (împrumutată de Caragiale din literatura 
rusă), căreia îi forțează într-atât limitele, încât pesonajele, departe de a mai fi tipuri, 
îmbracă haina individualizată a cazurilor. Însă, în opinia sa, naturaletea şi realismul 
acumulării psihice sunt diluate odată cu hotărârea lui Gheorghe de a se răzbuna 
(ceea ce face din acesta „un personaj posibil, dar nereprezentativ, căci numai 
rareori poate fi întâlnit în viață '*"*), pentru a fi compromise total, prin falsitatea pe 
care o emană scena arderii mâinii aceluiaşi Gheorghe. Ideea este întărită în 
continuare de P.Zarifopol, cel mai intim cunoscător şi comentator al operei 
caragialiene, care conchide că aceeaşi scenă a arderii mâinii, împreună cu erori de 
psihologie strecurate în nuvelă, au atras deasupra acesteia norii negri ai 
discreditării. Mai mult chiar, el a criticat în termeni duri „jargonul jurnalistic” şi 
„epizoadele parazitare” din Păcat, considerând chiar discutabile aşa-numitele 
cazuri patologice pe care le conturează această nuvelă. În schimb, contrar opiniei 
generale, Zarifopol acordă o atenţie disproporționat de mare nuvelei În vreme de 
război, unde „procesul lent al răvăşirii psihice şi latent ani de zile” * i se pare 
mult mai bine tratat decât cel din O făclie de Paşte. 

Arătând mai multă indulgență personajelor caragialiene decât majoritatea 
criticilor, Mihai Ralea consideră că, în afara nuvelei Păcat (care ilustrează un caz 
deviant de sadism şi incest), în ansamblu, acestea „nu îşi anexează «infernul» 
omenesc”, ci sunt animate de sentimente realtiv bune, rezumând „psihologia 
momentului istoric de atunci: mentalitatea în fond bucolică, caracteristică 
regimurilor cvasi-feudale, şi apoi psihologia etnică a românului, lipsită de 
rancună şi pasiune ”. 55 

Fără a particulariza în vreun fel comentariile legate de drama şi nuvelele 
caragialiene, Florin Manolescu evidenţiază în special scenele naturaliste, care 
marcând finalul acestor creaţii (tintuirea mâinii lui Gheorghe, în O făclie de Paşte, 
nebunia şi sinuciderea lui lon, în Năpasta, isteria Ilenei, în Păcat, sau uciderea 
tâlharului, în În vreme de război), sunt adevărate „lovituri de teatru”, ce trădează 
intenția forțată de a şoca, de a oripila. Nu mai puţin important e faptul că, dincolo 
de forma lor agresivă vizual, acelaşi autor percepe simple cazuri politienesti, care 
în spiritul literar al epocii, erau artificial propulsate în senzațional. 


513 Virgil Vintilescu, Scriitorii clasici şi Junimea, Editura Didactică şi Pedagogică, Bucureşti, 1997, 
p.218. 

514 Şerban Cioculescu, Caragialiana, Editura Eminescu, Bucureşti, 1987, p.282. 

515 Thid., p.275. 

Poate cel mai tranşant în afirmații, Pompiliu Constantinescu neagă chiar 
existența vreunei vocații tragice la Caragiale, scriitor care s-ar fi realizat literar 
doar prin schiţe şi comedii: „Cazul din O făclie de Paşte sau din Năpasta e prea 
cunoscut; aci Caragiale face literaturism de specie fioroasă şi împrumută 
nenumărate clișee de stil tragic, fie-n analiza psihologică, fie-n dialog. Caragiale 
încetează de a mai fi el însuşi, fără ca să ne revele un alt Caragiale, tot atât de 
organic, de adânc şi de autentic în expresie ca cel din comedii. Stilul ia, fără să 
vrea, un aer de parodie, marea lui intuiție a limbajului dispare, tonul sună fals, 
viata-n ficțiune se risipeşte, şi personagiile devin nişte abstractiuni: am spus-o şi o 
repetăm că nu e un nuvelist şi un analist, ci numai un extraordinar comic”. 

În cele din urmă, sufocate de suprapunerea şi întretăierea aprecierilor 
pozitive şi negative, răzbesc cu dificultate naturalismul şi tragismul caragialian, 
care departe de a atinge desăvârşirea celor franceze, redau totuşi, o doză suficient 
de concentrată, pentru ca publicul român să guste din esenţa acestui curent. 


V.6. Opera caragialiană - între viziunea comică şi viziunea tragică 

Ecou al personalităţii duale a scriitorului, dar şi al unei lumi marcate de 
transformări majore, opera caragialianä reprezintă momentul începutului 
modernizării literaturii române, într-un moment în care societatea românească se 
deschide influențelor evenimentelor şi transformărilor apărute în Europa 
occidentală, mai ales în Franţa. Acest sfârşit de secol pune tot mai mult în lumină o 
societate dominată de pozitivism, de dezvoltare economică şi socială, ai cărei 
membri sunt însuflețiți de spiritul de inițiativă, de dorinţa de progres, dar şi de orice 
formă de mercantilism şi materialism. Imaginea optimistă a acestei societăți 
dornice de progres şi dezvoltare economică este umbrită de viziunea pesimistă a 
neajunsurilor şi carentelor unei societăţi în continuă decadentä morală şi socială. 

În țara noastră, la sfârşitul secolului al XIX-lea, progresul civilizaţiei era abia 
în curs de afirmare. Reformele tărăgănau, societatea românească nu era încă 
desprinsă de orientalism, de populism, localism şi irationalism, iar modelul 
dominant era încă ancorat în tradiţie, de unde şi greutatea tinerii sub control a 
contradictiilor numeroase dintre un stat de inspiraţie democratică şi o societate 
dependentă de subdezvoltare. În cadrul unei societăţi care încearcă să se smulgă de 
trecut pentru a fmbrätisa cu nesat toate formele de progres material şi social care i 
se dezvăluie, balanța se înclină periculos către rău, eclipsând binele. Astfel, 


51 Florin Manolescu, Caragiale şi Caragiale. Jocuri cu mai multe Strategii, Editura Cartea 
Românească, 1983, p.159. 

întreaga creaţie caragialiană stă sub semnul pulsatiei eternei lupte între bine şi rău, 
între inocentä şi perversitate, între moral şi imoral, fiind locul ideal de întâlnire, 
împletire şi ordonare într-o unică albie a unor tendințe, atitudini şi opțiuni diferite. 

Caragiale face să iasă la suprafață dizarmonia dintre omul ca ființă naturală 
şi omul ca ființă artificială, pretins evoluatä, observând cum umanitatea 
românească se află suspendată între realitatea stirbirii tot mai evidente a naturaletii 
sale şi dorinţa conştientă sau inconştientă de a nu renunţa complet la acest atribut. 
Spirit însetat de adevăr şi dreptate, el îşi alege arma cea mai subtilă, mai putin 
agresivă dar şi cea mai usturătoare — ironia, cu ale cărei săgeți „veninoase” 
tintuieste răul şi păcatul, dar şi pe păcătoşi, ale căror metehne le expune prin stratul 
protector, ademenitor chiar, al hilarului. Personalitate frenetică, scriitorul urmează 
un parcurs literar sinuos, din care răzbate însă efortul neîncetat de a menţine în 
echilibru visul său de redare a realităţii sub forma comicului, şi sentimentul tragic 
al vieţii. Creator pasionat de realitate şi moralitate, Caragiale este un homo duplex 
(Henri Zalis), atras de vocaţia sa comică şi tragică, de dualitatea viziunii sale, de 
impulsul interior care îl determină să-şi însoțească luciditatea biciuitoare cu umorul 
care purifică sau măcar consolează de toate relele. 

Creația caragialiană reprezintă „piatra de hotar a literaturii noastre” (E. 
Lovinescu), un amestec ingenios de mentalități, concepții si formule personale. 
Precizia caracterologică, măsura, concizia, decenta, proporţiile narative, toate 
scăldate în lumina îngăduitoare a amuzantului, asigură echilibrul şi punctele-cheie 
ale întregii sale arte. Dualitatea personalităţii sale îşi găseşte forma armonioasă de 
exprimare într-o perspectivă binoculară, care putând fi detectată atât în teatru cât şi 
în proză, trădează un stil narativ în permanentă construcţie şi apparent paradoxal, 
căci e deopotrivă echilibrat şi abuziv, rațional şi polemic, subtil şi direct, moderat şi 
socant. 

Ecuatia literară originală a marelui scriitor evidențiază un echilibru constant 
între clasicismul operei sale (manifestat în special în piesele de teatru, prin 
revitalizarea unor forme şi structuri dramatice străvechi) şi modernismul acesteia 
(prin realism-naturalismul evidenţiat de pasiunea pentru sociologic şi patologic). 

În ciuda senzatiei de familiaritate indusă de recurenta anumitor personaje, 
situații sau expresii, opera caragialiană îşi păstrează aura de mister, nelăsându-se 
descoperită decât până la o anumită profunzime şi refuzându-se oricărei tentative 
de clasificare. Eclectismul creaţiei caragialiene, datorat oscilatiei neobosite între 
clasicism şi realism-naturalism, împiedică desprinderea unei constante unice 
(qualité maitresse), acest atribut asigurându-i în schimb o coerență interioară 

remarcabilă, care conferă senzaţia puternică de viaţă şi vitalitate ce caracterizează 
lumea caragialiană. 


V.6.1. Viziunea comică 


„Lumea aceasta se aseamănă cu un vast bâlci” 
(I.L.Caragiale) 


V.6.1.1. Lumea caragialiană 


Zgomot, culoare, instabilitate, mişcare, forfotă, materie informă - toate 
acestea ne duc cu gândul la începuturile lumii, când nimic nu exista, în afara unui 
mare vid, a unui mare haos primordial în care materia în fierbere încerca să prindă 
formă şi viață. Deşi suntem departe de începuturile lumii, aceste atribute se 
potrivesc ca o mănuşă unei lumi deja existente - lumea caragialianä. 

Imaginea globală ne înfăţişează o lume aruncată în haos, o lume în 
permanentă mişcare, instabilă, în fierbere, gata tot timpul să-şi iasă din piele, să dea 
pe dinafară, o lume neaşezată, în permanentă căutare a locului şi formei potrivite, o 
lume răsturnată, excesivă, ieşită din tiparele normalității, plutind ca o corabie în 
derivă pe oceanul vieţii, pe scurt, o lume cuprinsă de nebunie. 

Cuvintele sinonime acestei materii clocotitoare sunt grămadă, gloată, droaie, 
furnicar, vâltoare, iures dezläntuit, o puzderie de fiinţe adunate laolaltă absolut 
întâmplător, o mulțime dezarticulată, alcătuită din indivizi pe care nu-i leagă nici 
tradiții, nici idealuri, principii comune sau recunoaşterea aceleiaşi ordini sau 
ierarhii valorice. 

Apropiindu-ne încet-încet de această lume în încercarea de a-i pătrunde 
misterele, ne dăm seama că lumea caragialiană nu reprezintă nimic mai mult decât 
un permanent teatru, un carnaval, un bâlci, o mascaradă. Ideea lumii ca teatru nu e 
nouă în literatură, ea avându-şi originea în comedia dell arte şi fiind apoi preluată 
de mari scriitori ca Boccaccio, Rabelais, Shakespeare, Voltaire, Diderot, Balzac şi 
Dostoievski. Această concepţie înfăţişează lumea ca un vast teatru (theatrum 
mundi), o mare comedie, un spectacol mereu reluat, cu numere de circ, marionete 
şi actori mascaţi, sub care pot fi desluşite diverse figuri umane de pe scena vieţii. Şi 
fiindcă în teatru două dintre coordonatele principale sunt locul şi timpul acțiunii, 
vom încerca şi noi să le desluşim în cele ce urmează. 

Spre deosebire de realism şi naturalism, în care spațiul îşi pune vizibil 
amprenta asupra personajului individualizat, cu care acesta pare să dezvolte chiar o 

strânsă legătură intrinsecă, la Caragiale se distinge un cadru material precar, 
sărăcăcios, atât din perspectiva peisajului, cât şi din cea a mediului natural sau 
construit. Posomorala peisajului ni se dezvăluie chiar de la distanță, de unde 
capitala apare „acoperită de un nor gros de pulbere luminată de soare”, 
prezentând „aspectul unei mări fără țărm”. Apropierea de oraş ne prilejuieste 
inevitabil contactul cu zonele de periferie, mahalalele scăldate în soioşenie şi 
putreziciune, pentru a căror descriere autorul se apropie până la identificare cu 
naturalismul: „mai întâi de la barieră dai de o murdărie vrednică de cei mai 
originali africani; colea, nişte băieți de la o cârciumă toacă fel de fel de cărnuri 
pentru cârnaţi, un vârtej de muşte roieşte împrejur; dincoace nişte hârdaie cu 
struguri borsiti din cari un zaplan cu mâinile pline de zeamă dulce şi de praf işi 
umple mereu teascul, pentru must - un fel de sirop ingrosat cu ţărână: aci un alt 
vârtej de muşte clocoteşte fără astâmpăr, pe jos e noroi de struguri, de prune şi de 
spălături de tingiri. Pe nişte cotloane se prăjesc la tavă nişte cârnaţi exalând un 
miros puternic de grăsime arsă. Mai departe e zaanaua; miroase a hoit şi a sânge 
stätut în soare; scursorile de murdării strânse pe lângă drum îţi întoarce sufletul. 
Aici, sub umbrare improvizate pentru campania zaanalei, de o parte şi de alta a 
şoselii fac chef negustorii, țăranii, soldaţi, biciclişti, mahalagioaice, popi etc., cu 
familia şi copiii; mănâncă fleici, frigărui, mai ales cârnaţi si pastramă, şi beau 
must, aspirând cu deliciu pe nas şi pe gură mirosurile zaanalei şi praful 
şoselei"! Accentul cade în acest univers asupra personajului, un personaj 
neindividualizat, simbol al epocii sale, care se desfăşoară într-un spaţiu urban 
schematizat, vag şi neevoluat, proiecţie a interiorității celui dintâi. Pradă noilor 
descoperiri din domeniul construcțiilor, care încurajau folosirea betonului şi 
asfaltului alături de piatră şi lemn, casele sunt identice, „gemene, peste putință de 
deosebit” dacă n-ar avea numere diferite, numere care în unele situaţii sunt puse pe 
dos, generând confuzie şi situaţii neplăcute (ex. O noapte furtunoasă). Trădând prin 
asemănarea izbitoare uniformitatea interioară a personajelor, locuinţele din acest 
univers scot la iveală un strident contrast între exteriorul foarte împodobit, menit să 
impresioneze (ex. „şase ferestre mari, ciubuce şi ornamente monumentale”) şi 
interiorul sărăcăcios (ex. „înăuntru, trei chichinete, din care una n-are lumină 
decât de la uşa coridorului ce duce la atenante”). Diformitätile acestui univers se 
răsfrâng şi asupra arhitecturii „monumentale”, care evidențiază clădiri ,, cu ferestre 
ca la Palatul Justiției” însă tăiate absurd: salonul „e în trei colțuri”. Absurditatea 
acestui spaţiu atinge însă apogeul atunci când aflăm că sistematizarea s-a produs 


517 Mircea Iorgulescu, Marea trăncăneală, Ediţia a 3-a, Compania, Bucureşti, 2002, p.62. 

ulterior construcției unor clădiri, străzile fiind marcate pe baza geometriei acestora: 
„Locul este tăiat cu o foarte pronunţată oblică pe linia stradei, care se realiniază 
acuma toamna, căci aliniarea de astă primăvară a fost greşită. La mirarea mea, că 
văz un salon în trei colțuri, stăpâna casei, care e marşandă, robes et confections, 
îmi desluşeşte că toate casele de pe strada aceasta sunt aşa: adică, au toate câte 
un salon în trei colțuri, fiindcă toate locurile sunt tăiate en biais” 5" În ceea ce 
priveşte denumirea acestor străzi, ea nu se face aleatoriu, ci în strânsă legătură cu 
anumite formule verbale: str. Pacienţii (pentru ,, putinticä răbdare”), str. Sapientii 
(pentru „puțintică diplomatie”), str. Marcu Aoleriu (pentru „onoarea mea de 
familist”), str. Catilina (pentru „cum mă fierbe el pe mine”), str. Emancipării 
(pentru „Să mă trăsnească Dumnezeu! Să hie al dracului! ”), Piaţa Endependentii 


5% sau chiar un întreg oraş 


(pentru „pupat toți” şi „atacat palme picioare”) 
imaginar botezat Tâmpitopole. Împrumutând parcă spiritul personajelor pe care le 
găzduieşte, această lume, din perspectiva aspectului său exterior şi a modului său 
de funcționare, aminteşte de un mecanism detracat: ceasurile publice sună „foarte 
regulat”, dar măsoară timpul complet aiurea („hn față, la Mitropolie, sună 5 
antemeridiane ... La 12 fix ziua, sună în faţă la Mitropolie 5 antemeridiane; la 12 
fix noaptea, 5 post-meridiane - dar foarte regulat”), trenurile ori întârzie, ori „nu 
umblă” („este şi un tren cum vrei dumneata; dar acela nu umblă”), serviciul de 
salubritate „strică odihna prafului”, învăluind oraşul într-o pâclă înecăcioasă (,, un 
municipal îşi face cu măturoiul lui enorm datoria, stricând odihna prafului şi 
făcând să se-mbrobodească în ceaţă din ce în ce mai deasă luminile felinarelor ”), 
meteorologia defazată se reduce la doar două anotimpuri, complet opuse şi cu 
manifestări extreme: veri toride (,,arsifä, groaznică dogoare” sau „moleşeală 
generală”) sau ierni geroase (,„Ș-afară-i grozav ... şi plouă, şi ninge, şi pică şi- 
ngheaţă ... o zloată cumplită ... un vifor nebun ... o vreme, prăpăd!”, „plouă, 
ninge, îngheaţă, se topeşte: vifor orb” sau „ploaie, ninsoare, vifor, să nu scoţi un 
câine afară din bordei). 

În această lume, tocmai mascarada, teatrul, carnavalul, petrecerea, 
simulacrul sau înscenarea sunt stăpânii supremi, variatiuni ale aceloraşi moduri de 
existență - ipocrizia şi falsitatea. Această idee este subliniată de Caragiale însuşi, 
prin vocea impunătoare a unor personaje: ex. după ce Pampon, crezând că 
adversarul său e Crăcănel, „se repede şi iese glonţ pe uşa din fund”, Iordache 


răbufneşte: „sta este niţel cam fâcnit ... De ce musterii am parte eu astăzi? ... 


SE Thid., p.61. 
SIbid., p.63. 
520 Thid., p.62-63. 

Frumos carnaval! ”, sau Nae Girimea afirmă în finalul piesei: „Se înțelege c-a fost 
o încurcătură, cum se-ntâmplă totdeauna în carnaval ... Ei! d-ale carnavalului! ”. 
Viziunea carnavalescă se inspiră din traditionalele serbări ale mulțimii, care 
punând în scenă un spectacol grandios, ce exaltează toate simţurile, estompează 
distanțele şi diferenţele dintre variatele categorii de oameni pe care îi atrage 
irezistibil, ca un magnet. În acest spaţiu neutru şi efemer, ființe complet diferite se 
înfrăţesc temporar în acelaşi bâlci, în aceeaşi iluzie de a putea fi oricine şi de a face 
orice, pierduţi într-o atmosferă de nesfârşită vânzoleală şi distracție. Amestecul de 
amuzant şi serios care domină acest univers şlefuieşte sau chiar retează elementele 
extreme ale existenţei, conferindu-i acesteia un caracter relativ. În această lume, 
toate elementele contrastante: valoare / non-valoare, înţelepciune / prostie, sacru / 
profan, sublim / grotesc se contopesc într-o mare de zgomot şi culoare. Mai mult 
Chiar, acest univers îşi pierde valorile sacre, reunind în mod nefericit valori 
negative (prostie, viclenie, ipocrizie, brutalitate, agresivitate, lasitate, viciu), a căror 
strânsoare tintuiesc personajul în deriziune. Bahtin susținea ideea carnavalului ca 
sărbătoare a timpului ce nimiceşte şi înnoieşte totul, însă la Caragiale constatăm cu 
dezamăgire doar o devalorizare a valorilor adevărate, nu însă şi o revigorare a 
acestora. 

În opera caragialiană, viziunea carnavalescă este circumscrisä de elemente 
ca: parodierea personajelor într-o lume pe dos, substituirile de persoane şi 
schimburile de măşti, atracţia spre contraste şocante şi pentru fiinţe neobişnuite, 
precum şi temele inedite: obsesia maniacală, dedublarea, patimile devoratoare, 
nebunia, scandalurile, toate acestea fiind tipice spectacolului de carnaval. 

La Caragiale însă, asocierea lumii cu teatrul reliefează aspecte unice, fiindcă 
în ciuda aparentei libertăţi oferite de spaţiul magic al carnavalului, teatralitatea 
vieții împiedică, de cele mai multe ori, ființa umană să se manifeste într-o 
multitudine de roluri, îngăduindu-i-se un singur rol, şi acela în totală discordantä cu 
propria sa esență. Omul acestei lumi se vede astfel silit să accepte un rol atribuit 
împotriva voinţei sale, devenind o marionetă care se schimonoseşte într-un rol 
hilar, generat în special de prăpastia căscată între manifestările sale exterioare şi 
pornirile firii. De aici, drama omului fără liber arbitru, constrâns să asiste 
neputincios la propria sa degradare, nefericire, chiar tragedie, şi pentru care 
atingerea absolutului, în aspiraţiile sale excesive, este condamnată la un statut 
comic, parodic sau chiar grotesc. 

Sub presiunea stărilor existențiale, personajele caragialiene defilează în fața 
noastră ca nişte ființe ametite şi dezorientate, datorită lipsei de echilibru şi a unei 
soluţii salvatoare în viaţa lor. Ele nu sunt mânate de nevoia de a-şi îndeplini o 

dorință sau de a atinge un ideal, cu atât mai putin ispitite de ideea de glorie şi 
succes, lăsându-se în schimb pradă simplei nevoi elementare de a supraviețui. Un 
vid existenţial, mascat de o „mare trăncăneală ” (Mircea Iorgulescu) le face să 
existe fără să trăiască, să spună în permanență ceva fără să aibă vreun sens ceea ce 
spun. Aruncate în vârtejul alienant al unei lumi clocotitoare, personajele acestui 
univers par a fi o armată imensă de trupuri alăturate, fără vreo legătură de vreun fel 
între ele, însuflețite doar de scânteia comunicării verbale, a limbutiei fără seamăn. 
În această lume aglomerată şi zgomotoasă, dar extrem de singură şi individualistă, 
nevoia disperată de a combate solitudinea se traduce prin dezläntuire verbală, 
singura capabilă să confere personajului un minim sentiment de siguranță: 
„Trebuinţa de celălalt îi este organică, nici remediu şi nici nostalgie, ci un element 
care-i condiționează vietuirea. Celălalt este pentru el un alter ego şi un medium al 
iluzionării. Compania semenului provoacă vorbele, instituie o „problemă ”, 
creează reconfortantul sentiment al participării la edificarea vieţii, compensator al 
vidului lăuntric. Întâlnirea cu altul semnifică o stare de petrecere; ruptura de altul 
e din contră o scandaloasă catastrofă. Petrecere izomorfà cu bucuria de a vorbi, 
căci înainte de orice petrecerea presupune la Caragiale instituirea sau 
reinstituirea fiinţei în limbaj, normal sau zgomotos, după caz, în timp ce absenţa 
unei astfel de stări reprezintă singurătatea si, implicit, suspendarea 
comunicării ”.*! În acest sens, discutatul, povestitul, conversaţia devin preocupările 
principale ale unei lumi fără coordonate clare, rumoarea şi gălăgia rezultate fiind 
demonstrate chiar de titlurile unor gazete la modă în acea epocă: Glasul Țării, 
Vocea Zimbrului, Vocea Patriotului Naţionale, Ecoul Patriei, Răcnetul Carpaţilor. 
Disperarea de a crea o punte către celălalt, de a-l opri pe acesta măcar pentru o 
secundă din mişuneala sa neobosită pentru a şi-l face partener temporar de drum în 
cercul nesfârşit al vieţii, sublimează oratoria în logoree şi pălăvrăgeală inutilă. 
Setea de comunicare atinge cote alarmante atunci când personajele apelează la 
subterfugii pentru a a atrage în capcană un partener de discuţie (ex. sub pretextul 
invitatiei la un ospăț şi ispitit cu o întreagă varietate de delicatese, naratorul din 
Obligativitatea opiniilor cade în capcana unei conversații lungi şi obositoare, 
întinsă de un interlocutor atins de microbul hiperactivitätii verbale). Lipsa unei 
comuniuni ideatice şi sufleteşti între ființele umane le împinge pe acestea în 
capcana deranjantă a exagerării verbale, a ridicării vocii şi vorbitului mult şi 
repede, cu scopul comunicării a cât mai multe lucruri: „Și vorbesc. Träncänesc. 
Flecăresc, pălăvrăgesc, sporovăiesc, bat câmpii. Delirează. Strigă, spumegä, ţipă, 

scrâsnesc, se väicäresc,  bârfesc, amenință,  apostrofează,  ridiculizează, 
protestează,  colportează, comentează,  „tachinează”. Vorbesc la nesfârşit, 
dezläntuit, incoerent, dezarticulat, aberant, nebuneşte, fără să spună, cel mai 


>> 522 

adesea, nimic, dar mereu cu o energie inepuizabilă 
dovedesc însă inutile căci prin înläntuirea neoprită de cuvinte nu se comunică 
nimic, nu se transmite nici o idee, aceasta constituind doar o cale de a oferi 
personajelor senzaţia că trăiesc, că se fac auzite şi că îşi au rolul lor în curgerea 
implacabilă a râului vieţii. Partenerul de discuţie - căpătând denumirea neutră şi 
generică de „amic”-, deşi căutat cu însetare, atunci când este găsit este redus la 
simpla condiție pasivă de ascultător, de receptor al emisiilor verbale ale 
interlocutorului, fiindcă cel din urmă nu are nevoie de subiecte de conversaţie, de 
răspunsuri sau mai grav, de a fi contrazis, ci dimpotrivă, are doar nevoie de public, 
de încurajare, susţinere, aprobare şi recunoaştere. Identitatea interlocutorilor se 
dovedeşte aşadar lipsită de importanţă, ceea ce contează fiind acel element care le 
electrizează şi le dă senzaţia vie de viaţă şi de acţiune - statul de vorbă. 

Abordarea celuilalt se poate produce oriunde: acasă, în vizită, pe stradă, în 
compartimentul de tren, devenit extensie a cafenelei (4micul X), în locuri publice, 
însă întocmai ca şi la Zola, spațiile care atrag ca nişte magneti fiinţele dornice de 
interacţiune socială sunt bodegile, birturile, berăriile, crâşmele, cafenelele. 
Indiferent de oră, vreme sau anotimp, aceste locuri de pierzanie ordonează într-un 
buchet multicolor vocile neobosite aflate într-o permanentă concurenţă de a se face 
auzite, ducându-le pe culmile paroxismului prin instaurarea unui tărăboi colectiv 
greu de descris. În spatele acestei tendinţe de socializare a personajelor se află 
însăşi personalitatea scriitorului care găsea plăceri nebănuite în a sta la cafenea sau 
în alte locuri publice şi a privi indivizii în complexitatea fizionomiei şi a gesturilor 
lor. Plăcerea observării tipurilor umane era apoi dublată de cea a conversatiei şi de 
apropierii interumane, prin intermediul unei halbe de bere (pretinzând că are nevoie 
de mai multă bere decât ceilalți, protesta în mod ironic că ar fi bând: ,, ... eu nu 
beau, domnule, eu «consum» ”): ,, Eu stau într-un local ieftin de consumatiune, într- 
o berărie populară, pierdut în mulțime, şi mă gândesc...” (Amicul X). Dincolo de 
calitatea lor de locuri ideale de observaţie şi de legare a unor noi prietenii (Amicii), 
Alexandru Călinescu notează că berăria şi cafeneaua mai constituie şi cadrul 
perfect unde se pun la cale comploturi şi „revoluţii” (Jertfe patriotice), se încearcă 
demascarea unor uneltiri periculoase (Boris Sarafoff]...), se scriu reportaje de 
senzaţie (Reportaj), se citesc gazete şi se poartă discuții politice (A4rmosferă 


522 Mircea Iorgulescu, Marea trăncăneală, Ediţia a 3-a, Compania, Bucureşti, 2002, p.9. 

încărcată, Ultima oră, Situatiunea), se înfiinţează publicaţii stiintifico-artistice 
(Cum se naşte o revistă), se reunesc în cercuri exclusiviste Intelectualii, se petrece 
timpul liber (Repaosul duminical), dar mai presus de toate, se pierde cu nepăsare 
vremea. Spre deosebire de localurile zoliene, înfrăţite în aceeaşi soioşenie şi 
mizerie, localurile caragialiene „de consumatiune” ne prilejuiesc descoperirea unor 
spaţii complet diferite, în funcţie de condiţia socială a personajelor care le 
frecventează. Astfel, geografia localurilor caragialiene ne perindă prin bodegi de 
periferie: „La răspântia unei mahalale mărginaşe, străluceşte de departe în fel de 
fel de fete geamlâcul unei cârciume, razele lămpii din tavan trecând afară prin 
clondire pline cu deosebite vopseli străvezii ” (Ultima emisiune), birturi modeste cu 
servicii de proastă calitate (/nfamie), „caffine”-uri centrale ale unor oraşe de 
provincie (High-life, Telegrame, Premiul întâi), pentru a ajunge, bineînţeles, la 
lăptăriile, cafenelele şi berăriile din Bucureşti: cafeneaua Brofft (Cänutä, om sucit), 
Gambrinus (La Paşti, Amicul X), la Iordache, Lăptăria din Sosea, cârciuma de 
lângă hală (Repaosul duminical), Capşa, cafeneaua Schreiber din Lipscani (Amicul 
X), la Comşa, la Zdrafcu, la Mercur, la Tripcovici, ospătăria Enache, o întreagă 
salbă de localuri dintre care se remarcă detaşat cafeneaua Fialcowski, loc de 
întâlnire a cremei intelectuale şi de discuţii politice aprinse. 

Această lume se pretinde citadină, civilizată, onorabilă, inteligentă, plină de 
merite, dornică de afirmare şi însetată de prețuirea celorlalți. Din punct de vedere 
antropologic, pare a fi o lume normală, un furnicar de familii, unchi, mătuşi, 
soacre, tineri şi bătrâni, sănătoşi şi bolnavi, oameni cu pretenţii de onorabilitate şi 
lichele, veseli şi trişti, nervosi si placizi, categorii sociale şi profesionale de la cele 
mai mărunte la cele mai importante - de la intelectuali la ,,finerimea universitară”, 
mereu în efervescenţă. În esenţă însă, taxonomia acestor categorii este abolită 
definitiv căci ceea ce răzbate de dincolo de aceste diferenţe aparente este aceeaşi 
natură găunoasă, înclinată spre păcătuire. Astfel, mahalaua - celula de bază a 
universului caragialian şi cea care concentrează o varietate de clase sociale (plebe, 
burghezie, funcționari sau bogaţi) - îşi vede anihilate granițele sociale, contopind 
toate aceste categorii în aceeaşi „mahala intelectuală ” (Ştefan Cazimir). 

Atributele care leagă iremediabil personajele acestei lumi sunt tocmai acea 
sociabilitate şi propensiune spre comunicare izvorâte din goliciunea lor interioară, 
despre care am discutat anterior. Contrar aşteptărilor, stilul lor de comunicare şi 
competența lor pretins universală sunt cele care le contrazic toate aspiraţiile, 
reuşind chiar să îi compromită în final. Limbajul desemantizat, ideile şi faptele vin 
să infirme, coborând la nivel de mofturi sau pretenţii goale tot ce îşi propune să fie 
acestă lume. Ceea ce şochează de la un capăt la altul al operei caragialiene este 

autenticitatea faptului exprimat, precum şi stridenta opoziție dintre aparenţă şi 
esență, dintre față şi mască. Temele principale care se conturează în această lume 
dominată de instabilitate sunt: mania notorietății publice, condiţia de marionetă a 
personajului caragialian, teatralismul fiinţei ca reflex al neputinței de a deveni ea 
însăşi în această lume, degradarea sărbătorii în scandal comic, evitarea probei, 
căderea în moft. 

Încercând să ne apropiem în această lume de individ, să desprindem din 
acest întreg zgomotos şi inform personajul caragialian, ne dăm seama că deşi părți 
integrante ale acestei lumi şi împovăraţi de aceeaşi esenţă, indivizii se comportă 
diferit, divergent. Autorul îşi conturează personajele printr-o trăsătură 
caracteristică, exprimată printr-o sintagmă sau comportament stereotip, lăsându-i 
apoi autonomia să se profileze complet într-o liberă participare dialogală. 

Personajul caragialian reprezintă un mozaic de trăsături, nuanţe şi aspecte, 
mai fine sau mai evidente, toate ajutându-l în schimb să se adapteze ca un 
cameleon la acest microcosmos unde improvizatia, impostura, absenţa tradiţiilor şi 
egoismul se consumă într-o viață trăită cu nepăsare şi la întâmplare. În cadrul 
acestei existente, organicul îşi cere cu insistență obolul: „viața organică a omului 
comun, surprinsă în (ne)limite, în forme enorme, monstruoase, catastrofale, 


"55 menţinând personajele în perimetrul activităţilor 


naturaliste (meteorologice) 
guvernate de acesta, fără posibilitatea vreunei evoluţii în plan uman. Din acest 
punct de vedere, creaţiile caragialiene, fie ele comice sau tragice, constituie o salbă 
de „selecții «fenomenale» ale vieţii organice si meteorologice [...] sugestii ale 
abisalității, vulnerabilitätii şi deficienţelor (malformaţiilor) fiinţei "5% 

Ca reflex al unei vieţi bântuite de solitudine, acesta este în permanentă 
mişcare, căutare, acţiune, un perpetuum mobile care îşi aruncă existenţa sub semnul 
imediatului. În lupta sa zilnică pentru supraviețuire, ce aminteşte de legendarul 
Sisif, distracţia se doreşte o manifestare care să compenseze momentele de 
încordare, să ofere măcar iluzia de relaxare şi eliberare la care tânjeşte personajul. 
Complăcându-se în nesfârşite chefuri şi petreceri, el îşi induce falsa impresie că 
trăieşte cu adevărat, că este stăpân pe propria sa viață, dar mai ales că a descoperit 
un antidot al singurătăţii: „Ştiu c-am petrecut! Ce chef!” (Repausul duminical) sau 
„Bibicule, Mangafaua pleacă mâine miercuri la Ploieşti, remâi singură si 
ambetată; vino să-i tragem un chef” (D-ale carnavalului). Aceste evenimente 
apropie din nou, periculos de mult, personajul caragialian de autorul său, care 
găseşte în ele modalitatea ideală de dezläntuire a energiei şi vervei sale nestăpânite. 


5% Joan Derşidan, Nordul caragialian, Editura Univers Enciclopedic, Bucureşti, 2003, p.202-203. 
524 yp; 
Ibid., p.203. 

Considerat creatorul , literaturii euforiei potatorice ” (G.Călinescu), Caragiale se 
identifică total cu personajul Costică Parigoridi atunci când acesta afirmă: ,„ ... şi pe 
urmă, drept să-ți spun, nu-mi plac petrecerile patriarhale; eu sunt orăşan,; mie îmi 
place oraşul ...”. Dincolo de semnificaţia sa veselă de reuniune dionisiacă, 
petrecerea este indisociabilä de scandal, un cuvânt învăluit de ambiguitate la 
Caragiale, căci sensul său de bază - furie defulată - se topeşte uneori în fața 
cuvântului cu care este asociat (petrecere), preluându-l pe acesta. Ca şi cuvinte cu 
sensuri distincte, petrecere şi scandal îşi dau reciproc târcoale, îşi succed unul 
altuia, sfârşind prin a se contopi în aceeaşi zgomotoasă semnificație: „O să fie un 
scandal ... dar un scandal ... cum n-a mai fost până acum în «Universul» ” sau 
„Da, vreau scandal” (D-ale carnavalului), datorită ahtierii personajelor de a 
petrece, dar în egală măsură şi setei lor neînfrânate de scandal, ca modalitate de 
apărare şi comunicare. 

Aceste petreceri vizează de asemenea satisfacerea acelei lăcomii nemăsurate 
de înfruptare din delicatesele culinare şi băuturile prilejuite de acestea. Izvorât din 
instinctul primar de potolire a foamei, elanul digestiv (Mircea Iorgulescu) al 
personajelor caragialiene aduce în discuţie tema gastronomică, deviind din nou, 
temporar, realismul caragialian pe tărâmul naturalismului: ex. Conu Leonida 
visează la bucuriile unei , legi de murături” şi consideră că abtinerea de la mâncare 
şi băutură timp de trei zile constituie dovada supremă de devotament a voluntarilor 
lui Garibaldi pentru conducătorul lor („Şi toți se-nchină la el ca la Christos; de 
hatârul lui, sunt în stare, trei zile de-a rândul, să nu mănânce şi să nu bea, dacă n- 


E] 


or avea ce.”); în vizită la laşi, povestitorul este întâmpinat în spiritul ospitalităţii 
moldoveneşti cu ţuică, mastică, pelin, mezeluri, salam, ghiudem, caşcaval, măsline 
(Monopol), Lache şi Mache sunt susţinătorii ordinii existente atunci când au 
suficienţi bani pentru a mânca pe săturate, dar devin revoltați atunci când sunt 
flămânzi (blazarea lor emană o adâncă filozofie a vieţii desprinsă din conştiinţa 
nimicniciei fiinţei umane în acest univers: ,, Mänäncä şi bea, Lache ori Mache! Că 
cu atâta ai să te alegi!, îşi zic ei adânc blazaţi ”). Chiar şi evenimentele marcante 
ale ţării sunt golite de caracterul lor solemn şi aruncate în derizoriu prin asocierea 
cu anumite referințe sau chiar stringente de ordin gastronomic: în timpul 
proclamării Republicii de la Ploieşti, Prezidentul se urcă „pe un scaun de tocat 
cârnaţi”, iar la o oră după citirea „actului solemn al întemeierii Republicii”, „se 
desfundă în toate răspântiile boloboace, în sunetele marșului eroic de la 48”, 
pentru ca încă o oră mai târziu, poporul şi autoritățile să iasă cu lăutarii în natură: 
„Grătarele sfărâie aruncând în aer valuri de miros fierbinte şi gras, ca nişte altare 
antice pe cari se ard ofrande unui zeu tutelar. Canalele odată deschise nu se mai 

închid. Boloboacele golite se rostogolesc hodorogind departe, ca nişte ruginite 
institutiuni ce nu mai corespund exigenţelor moderne, şi, în locul lor, se-mping cu 
greutate alte boloboace pline, ca nişte reforme pe cari le reclamă spiritul 


E] 


progresist al timpului şi interesele vitale ale societăţii”, întregul eveniment 


încheindu-se, bineînţeles, „încet-încet, cu ultimii cârnaţi, cu ultimele fleici si 
oale” 5” 

Plăceri gastronomice nebănuite sunt prilejuite şi de localurile tot mai 
numeroase, care pe lângă plăcerea socializării, îi ispitesc pe cei care le trec pragul 
cu o varietate de mâncăruri şi băuturi îmbietoare: la Tripcovici, povestitorul 
savurează împreună cu dl. Verigopolu şi consoarta sa vermut franțuzesc, icre, 
mezeluri, marsala (Mici economii...), în incursiunile sale la Mosi, coana Lucsita 
consumă invariabil trei ouă răscoapte, o cäpätânä de miel cu borş, nişte stufat, 
prune cu carne, friptură la tavă şi salată de castraveti, trei cincizecuri cu sifon şi o 
cafelutä, două litre de bragä, doi mititei, turtă dulce, trei gogosi prăjite în ulei, două 
limonade, două bărdace cu floricele calde, cârnaţi, fleici cu „timbru” şi „teapă” si 
vin cu sifon (La Mosi), la cafeneaua centrală se fac pariuri pe mâncare, punându-se 
în joc „treizeci de dulceti şi cam tot atâtea cafele, plăcinte, brânzoaice ” (Premiul 
întâi), la Fialcowsky, Cänutä se împacă cu nevasta la o cafea cu lapte (Cänutä, om 
sucit). Nu mai puţin important este faptul că în sânul burgheziei înfloritoare, orice 
eveniment este susținut de prezenţa binevenită a mâncării şi băuturii: cu ocazia 
susţinerii bacalaureatului, „matroana română” oferă o masă fastuoasă şi bea 
şampanie (Bacalaureat), povestitorul invitat de Graziella şi Mitică la masă are 
parte de un meniu impresionant: „mezeluri, salam, ghiudem, limbă, licurini, 
măsline, icre de ştiucă şi negre, supă de clapon cu patele; pană de somn rasol; 
clapon ciulama, chifteluțe marinate cu tarhon; pârjoală de nisetru; patricieni la 
grătar, un purcel la frigare; cataif, tortă; brânzeturi, fructe diverse; vin alb, negru, 


E] 


şampanie etc. ”, iar apoi „cafele, des bonbons et des liqueurs” (Tal!...), repausul 
duminical este binecuvântat cu „aperitive, 18; baterii, 8; sampanii, 12 şi 22 
pachete de regale ... şi 5 rânduri de marghilomane ”, stropit apoi cu „şampanie, la 
botul calului”, ,,jvart cu cognac fin” şi încununat cu ciorbă de burtă cu ardei roşu 
(Repausul duminical), la balul curţii, „moftangioaica” se înfruptă nesätios din 
şampanie, icre, înghețată şi „ciucalată firbinte” (Rromânca) sau lusuf şi restul 
pasagerilor se dedau cu poftă la pastrama trufanda pe care acesta trebuia să o 
transporte la Ierusalim (Pastramă trufanda). Însă punctul culminant al „euforiei 


bahice şi gastronomice” ne este indicat de Alexandru Călinescu drept ospätul 


525 Mircea Iorgulescu, Marea trăncăneală, Ediţia a 3-a, Compania, Bucureşti, 2002, p.102-103. 

rabelaisian pus la cale cu ocazia nunţii din Smărăndița: „Nuntă bogată - că s-au 
tăiat atuncea peste o sută de capete de vite, boi, porci, miei, berbeci, şi păsări o 
groază, curcani, rate, găini, gâşte, pui, boboci, şi erau toate grase, dolofane şi 
frumoase să le mănânci cu ochii, ca la curtea unui om unde şi-a pus Dumnezeu 
mâna lui bună ca să facă să curgă belşug din destul şi cu prisosintä, şi s-au 
destupat şi s-au secat de istov treizeci de buriaşe burtoase pline cu rachiuri bune 
de casă, şi mai tari şi mai potrivite, şi mai dulci, încropite cu miere albă ca laptele, 
şi zece boloboace pântecoase si trei buti ca nişte namile cu alb, negru, roşu, profir, 
vechi ros, bătrân de când era moş Tănase copil [...]”. 

La antipodul dezmätului culinar prezentat mai sus se află austeritatea din 
schița Monopol, unde varietatea gastronomică se reduce la apă minerală de Vichy- 
Celestins, folosită de către narator chiar şi pentru spălat, apa de Iaşi fiind în 
aparență, toxică. Rămânând în aceeaşi notă pesimistă, un fapt surprinzător este de 
asemenea influența negativă a mâncării asupra relaţiilor interumane: Cänutä se 
desparte de soţie datorită unui „crap mare si bortos” de „patru chile şi plin cu 
icre” pe care aceasta îl uită în cuptor, arzându-l (Cänufä, om sucit), povestitorul 
descoperă adevăratele sentimente ale unui presupus prieten atunci când borşul 
vărsat pe scrisoarea de recomandare oferită de acesta scoate la iveală adevăratul 
text (nfamie), relaţiile dintre narator şi madam Popescu ar putea fi puse în pericol 
datorită fiului acesteia, Ionel, care în timpul unei vizite a celui dintâi, îi pune 
acestuia dulceaţă în şoşoni (Vizită). 

Revenind la petrecerile şi chefurile mobilizatoare, aceste evenimente 
dătătoare de viaţă ocazionează personajelor înfruptarea din plăcerile interzise ale 
relațiilor extraconjugale, într-un spirit concupiscent menit să le ofere acestora 
prilejul unor vibrații carnale la cote înalte (ex. grupul femeilor dezmätate este 
condus de Miţa Baston - iubita lui Mache Răzăchescu şi amanta lui Nae Girimea, 
Veta - soția lui Dumitrache Titircä şi amanta lui Chiriac, Zita - divorțată de Ghiţă 
Tircädäu şi în flirt cu Rică Venturiano): „Formele de ,, amor nebun” concurează în 
lumea caragialiană pe acelea stabilizate la calmele convenţii ale clasicizatului 
„triunghi ” 526 Mobilitatea şi provizoratul cuplurilor sunt extraordinare, fiindcă 
personajele, lipsite de orice inhibitii sau constrângeri, trăiesc fiecare clipă cu 
satietatea unui condamnat căruia i se refuză ziua de mâine: „Sunt liberă, trăiesc 
cum îmi place, cine ce are cu mine! acu mi-e timpul: jună sunt de nimini nu 
depand ” (aceste cuvinte rostite de Zita sunt emblematice pentru filozofia de viaţă a 
personajelor caragialiene, care ating apogeul freneziei erotice în piesa O noapte 


52 V Fanache, Caragiale, Ediţia a II-a augmentatä, Editura Dacia, Cluj-Napoca, 1997, p.137. 

furtunoasă). Însă senzațiile electrizante atât de mult vânate, deja pângărite de 
modalitatea necuviincioasă în care au fost atinse, îşi pierd din unicitatea lor extatică 
si se topesc în cea mai sumbră promiscuitate atunci când devin o modalitate de a 
obține avantaje materiale: ex. o soție care îşi foloseşte nurii pentru a obţine foloase 
materiale „are o diplomatie, domnule, e ceva de speriat”, „un secret, care nu 
poate să-l aibă orişicare...”, după cum apreciază însuşi soţul profitor sau gestul 
unei neveste de a se prostitua nu îl oripilează deloc pe soţul înşelat care, în schimb, 
numeşte veniturile acesteia „mici economii”. 

Procesul de demistificare şi coborâre în trivialitate a femeii se adânceşte şi 
mai mult prin abordarea unor aspecte fizice şi psihice trecute din sfera 
supranaturalului în cea a medicinei. Sub influența nimicitoare a ştiinţei, trupul şi 
sufletul sunt scotocite până în cele mai intime fibre, rezultând riguroase explicații 
lipsite de orice contingentä mistico-supranaturală: ex. faimoasele istericale ale 
Zitei, Zoei, Didinei, Miţei (D-ale carnavalului) sau ale dnei Georgescu (Tren de 
plăcere) nu mai sunt explicate prin prisma unei posedări demoniace, ci sunt 
considerate o boală grea, specifică femeilor, denumită medical „les vapeurs” şi 
desemnând un „mal de vivre”, un spleen exprimat prin „umoarea melancolică, 
ipohondrie şi chiar nebunie, în erupții autoritare şi discursuri delirante” 
(V.Fanache), un soi de plictis amestecat cu isterie şi pus mai ales pe seama 
amorului. 

Glasul puternic al organicului răsună încă o dată asurzitor prin intermediul 
meteorologicului, al vremii şi anotimpurilor care alterează bunurile, stările 
personajelor precum şi relațiile dintre ele: canicula excesivă din Căldură mare 
perturbă comunicarea interumană, încetarea prieteniei dintre Lache şi Mache este 
urmată de stricarea vremii, manifestată prin „trăsnete înfricoşate ”, ploaie, grindină 
„Cât oul de gâscă” şi apariţia pe cer a unei comete „cu coada zbârlită ”, pentru ca 
revenirea lor la sentimente mai bune să fie marcată de înseninarea totală a cerului şi 
dispariţia cometei (Lache şi Mache), scăpat din „căldura năbuşitoare ”, naratorul 
din Grand Hotel „Victoria Română” exclamă eliberat: „Ce dimineaţă! Ce 
răcoare! Şi ce singurătate! ”, telegramele din Urgent prezintă în mod explicit 
modul în care vremea poate pune în pericol sănătatea şi buna funcţionare a 
mecanismului uman: lipsa de căldură, temperatura anormal de mică, mâinile 
înghețate, tremurul elevilor şi în final despopularea completă a şcolii datorită 
frigului, situaţie întâlnită doar „pe căldurile cele mai mari”, iar în Proces-verbal 
vremea „amenință a se strica” , punând în pericol mobila domnişoarei Matilda 
Popescu. 

Încercând să depăşim latura instinctivă a omului, una dintre principalele 
caracteristici ale individului din această lume este refuzul de a-l recunoaşte pe 
celălalt, de a constientiza importanța etapelor devenirii în interiorul unei societăți. 
În această lume în care „toți comandă şi nimeni n-ascultă ”, fiecare individ devine 
pe rând conducător şi subordonat, stăpân şi slugă, adică victima unei false 
identități. Deşi într-o societate normală autoritatea celui care comandă derivă din 
recunoaşterea naturală a unor merite care îl impun ca model politic, intelectual sau 
profesional, în această lume, chiar şi atunci când se recunoaşte autoritatea unui 
conducător, modelul ales este de regulă un impostor. În acestă lume, nimeni nu 
convinge pe nimeni, fiecare contestă pe fiecare, anularea celuilalt fiind reciprocă şi 
inevitabilă. 

Un alt aspect specific acestui personaj este complexul meritului 
incomparabil mai mare în raport cu oricine altcineva. El se crede superior, 
îndreptățit să aibă totul, să facă ce vrea, chiar să se sustragă de la ierarhia socială. 
Excesiva sa independenţă față de ordinea socială se manifestă prin sustragerea de la 
îndatoririle cetăţeneşti. Acest personaj are vocaţia sociabilitätii, subsumată unor 
idealuri comunitare, de larg interes general, dar marele său stăpân este folosul, 
câştigul imediat. Totuşi, el manifestă diferite iniţiative voluntariste, sortite - ce-i 
drept - eşecului, consumate într-un soi de goană în căutarea unei şanse, a norocului, 
a protectorului, a soluţiei salvatoare care să-i redea echilibrul în viaţă. Excesul de 
independență față de orice ordine prestabilită se consumă în evenimente inverse în 
raport cu logica firii, căci individul refuză inițierea, instruirea, formarea, deoarece 
are sentimentul că ştie tot înainte de a fi învăţat ceva. Indiferent de vârstă, 
personajul caragialian se declară plin de merite şi de însuşiri, lăsându-se pradă 
mitomaniei şi celor mai năstruşnice închipuiri. 

Evitarea oricărui efort într-o direcție de pregătire, nesupunerea la nici un fel 
de probă care să ateste profesia, talentul sau cunoştinţele sunt înlocuite de formula 
proclamativă prin care personajul se poate declara orice. Astfel, lumea aceasta este 
pe cât de agitată, pe atât de inertă şi slabă, putredă şi superficială, căci cu ea nu se 
produce nici o evoluţie, fiindcă indivizii acesteia nu-şi propun să-şi depăşească 
condiţia iniţială printr-un efort susţinut. În loc să se îndrepte spre un ideal în viaţă, 
ei bat pasul pe loc. În schimb, ei vor în permanenţă altceva, dar dorinţa lor se 
limitează doar la vorbe, destinul coborându-i în bufonerie şi uniformizare. 

Plonjând în această lume ciudată, schimonosită, realizăm că suntem în 
mijlocul unui joc de măşti ipocrite, viclene, agresive, schimbate mereu în funcţie 
de conjunctură, cu scopul de a evita legea, normele morale, scara valorilor, spiritul 
civic. În jurul nostru evoluează farseuri, indivizi sireti, care vor să păcălească 

lumea, producând iluzia onorabilitätii prin inducere în eroare: ex. talentul lui 
Pampon de a trişa la jocul de cărți, devenit adevărată „ştiință” a escrocheriei (,, As! 
la mine nu e noroc, e ştiinţă: îi iau la sigur ... poate să am o goană nebună, să 
pierz. Eu joc conțină oarbă cu fantele, şi am eu merchezul meu. Bunioară, cărțile 
le țiu în stânga şi joc cu dreapta; am bătut cu fantele, pui cărțile bătute jos, si 
fantele la loc în mâna stângă, pentru altă ocazie ...”). Falsitatea, prefăcătoria, 
viclenia, duplicitatea, precum şi o „cvasigenerală vocaţie a inseläciunii” * 
constituie izvoarele din care îşi trage seva simbolul inegalabil al acestei lumi - 
„pişicherul”, smecherul, descurcäretul, reprezentat, în viziunea lui Mircea 
Iorgulescu, de „marele pişicher Pristanda”, care minte, fură, înşală şi toate acestea 
în serviciul functiunii. Alături de Nae Ipingescu (O noapte furtunoasă), Ipistatul 
(D-ale carnavalului), subprefectul din O făclie de Paşte şi procurorul şi poliţaiul 
din Păcat, Pristanda reprezintă autoritatea statului ştirbită, roasă de putreziciune, 
convertită în simbol al autorităţii corupţiei generalizate. Întruchipând modelul tipic 
al acestui univers, pişicherul dă tonul unei sumedenii de personaje similare, care 
cuprinse de răceala egoismului şi individualismului acestei lumi, se acoperă de 
straturile „călduţe” ale corupţiei, ticăloşiei şi faptelor ilegale. 

Ca şi aspect al tendinței spre amoralitate a acestei lumi, falsa pudoare este 
completată de gesturi de brutalitate şi violență atipice unui univers condamnat 
parcă la voioşie. Dincolo de hărmălaia derutantă a vocilor ridicate, se dezvăluie o 
stranie lume elementară, tribală, animalică, pusă pe hartä, care trădează o 
imbecilitate (Mircea Iorgulescu) ereditară dublată de o anxietate nedefinită. Într- 
adevăr, „pojghița” subţire a veseliei este foarte uşor străpunsă de răbufnirile cu o 
mie de chipuri ale unei temeri sau amenințări nedesluşite. Întreg universul 
caragialian este cuprins de febra conspiraţiilor, a asasinatelor, de obsesia acelui 
„ceva” sau „cineva” care îi urmăreşte din umbră, îi persecută, trăiri care dau astfel 
naştere unei psihoze generalizate (ex. O lacunä, Ultima oră!, Boris Sarafoff). 
Pentru anumite personaje această tulburare ia forma fricii de autoritate: frica 
evolutivă a lui Conu Leonida care-l împinge să-şi transforme casa într-o adevărată 
cazemată, teama Cetäteanului turmentat, un prizonier al limbuţiei, de a exprima 
până la capăt intenţia coanei Joitica şi a lui Caţavencu de a se opune candidaturii 
cerute de autoritatea centrală: „Da, vom lupta contra guvernului! ... Da, vom lupta 
contra … (sughitänd şi schimbând tonul) ... adică nu ... Eu nu lupt contra 
guvernului! ...”), de a i se descoperi micile afaceri mai mult sau mai putin 
„ortodoxe”, de a fi mazilit, de a i se destrăma familia sau chiar forme de teamă mai 


527 Mircea Iorgulescu, Marea trăncăneală, Ediţia a 3-a, Compania, Bucureşti, 2002, p.39. 

puţin obişnuite, ca şi cea de ghinion sau de vreme rea. Pentru majoritatea 
personajelor însă, aceasta rămâne o teamă constantă, adânc înrădăcinată, fără un 
obiect anume, proiectată spre ceea ce poate aduce viitorul mai degrabă decât spre 
trecut, o teamă manifestată prin văicăreală şi lamentare. 

Zvâcnirile acestor temeri intensificate de influența unor circumstanţe 
deosebite instaurează o stare permanentă de irascibilitate, care determină 
personajele să fie puse pe hartä, artägoase, gata oricând să-şi iasă din fire şi să-şi 
rezolve diferendele în mod brutal, violent. Într-o lume scuturată de incontinentä 
verbală, cuvintele devin unealta perfectă pusă în slujba revărsării trăirilor 


17% (Crăcănel) sau în lupta împotriva 


interioare: ,, Cu dinții! Cu dinţii am să-l rup 
autorităţii: constatând că poliţia nu îi este de vreun ajutor în găsirea lozurilor 
pierdute, d.Lefter Popescu (Două loturi) izbucnește , într-un torent de invective la 
adresa autorităţii, care e compusă din pungasi, din zbiri complici cu briganzii ”, d. 
Stavrache Stavrescu (Proces-verbal), „de profesiune proprietar”, îşi pierde 
controlul în cursul unui scandal cu chiriaşele şi proferează „vociferări la adresa 
guvernului”. 

Traducerea conținutului sufletesc al personajelor prin cuvinte ofensatoare 
(insulte, înjurături), ton ridicat sau strigăte nu pare să fie suficientă unei exprimări 
totale, aceasta necesitând şi susținerea altor mijloace de comunicare, cum ar fi 
bătutul cu pumnul în masă, trântitul şi spartul diferitelor obiecte, până la gesturi 
exprese de violență (lovituri de palme, picioare şi baston, încăierări, focuri de 
revolver): Pampon smulge prin teroare informaţiile dorite, apelând la violenţă 
înainte de a pune întrebările: „chem slujnica, îi trag două perechi ca la poliție şi pe 
urmă o supun la intrigatoriu ”, Tipătescu se repede „turbat” la Caţavencu: , te ucid 
ca pe un câine!” Jupân Dumitrache, Chiriac si Ipingescu sunt la rândul lor 
„turbaţi” când pornesc în căutarea lui Rică Venturiano; acelaşi Jupân Dumitrache 
se abtine cu greu să nu-l „cârpească” pe Rică Venturiano, surprins privind insistent 
spre „cocoane” şi plănuieşte să-l prindă „pe maidan”, la-ntuneric, să-l „umfle”; o 
conversaţie între Mache şi Lache (Amici) se încheie cu „două palme straşnice ”; 
cronicarul monden Edgar Bostandaki primeşte „două palme vajnice” în văzul 
tuturor amicilor, de la soțul unei doamne al cărei nume fusese omis de către acesta 
în relatarea despre un bal filantropic; un alt jurnalist este lovit „în obraz cu 
pumnul” şi umplut de sânge, ceea ce-l determină să „înhaţe de gât pe agresor” şi 
să-i aplice „o corectiune meritată ”, Chiriac îl urmăreşte pe Rică Venturiano cu 
pușca, sfârșind chiar prin a trage un foc de armă. °”? 


5% Thid., p.72. 
5? Thid., p.72-73. 

Viaţa conjugală, de familie este la rândul ei impregnată de brutalitatea care 
pluteşte în atmosfera acestei lumi, căci şi cele mai neînsemnate certuri în familie 
eşuează mai degrabă sau mai târziu în ferocitate şi violență: Ghiţă Tircädäu vrea 
să-şi taie fosta nevastă, pe Zita, cu „şicul” de la baston. 

Violenţa este exercitată în acest univers şi în scopuri educativ-punitive, 
considerate extrem de potrivite în ajustarea comportamentală a anumitor personaje: 
surprinzându-l pe spiterul escroc că umbla cu bilete de frizerie falsificate cu 
chimicale, Nae Girimea „i-a făcut un moral bun, din porc şi din măgar nu l-a mai 
scos, i-a tras vreo două palme şi l-a dat pe uşă afară... ”, Cänutä, intrat ca ucenic la 
un stăpân, încasează numeroase bătăi educative, încasate ca stimulent: „Jupânul ca 
să-l îmbărbăteze i-a dat un pumn în ceafă”, „Si şart! part! o pereche de palme 
fierbinţi peste urechile degerate” 2? 

Actele de violenţă nu ocolesc nici măcar femeia, care în binecunoscuta 
tendință naturalistă, este decăzută din calitatea ei de obiect al veneratiei bărbatului, 
zbătându-se alături de acesta în mocirla pornirilor instinctuale: femeie din popor şi 
prin urmare violentă, aşa cum se caracterizează chiar ea, republicana ploieşteancă 
Miţa dă cu „vitrion ”. 

Zona fierbinte care înregistrează însă o intensificare a manifestărilor violente 
rămâne politicul, acolo unde atmosfera agitată, instabilă este întreţinută de indivizi 
care dovedesc calități înnăscute, profesioniste de bătăuşi şi care sunt folosiţi ca 
arme în lupta politică dintre diferite partide: căpitanul în garda civică Guţă Cotoi, 
insul supranumit Ampotrofagu sau Coriolan Drăgănescu, fost tânăr revoluţionar 
convertit în „inspector poliţist” şi denumit „zbir şi călău antropofag”. Tabloul 
veşnic furioşilor din politică este completat de personaje care sub influența unor 
stimuli negativi, pregătesc cu multă tenacitate şi răbdare întreagă serie de acte 
vindicativ-violente. Sugestivă în această direcţie este cavalcada de atacuri la care 
este supus Caţavencu din partea lui Tipätescu: ,wmflaf” cu sălbăticie, dus „Ja 
păstrare”, „turnat la hârdăul lui Petrache”, locuinţa răvăşită, ameninţat cu moartea 
de către prefect, iar cu ocazia proclamării candidatului judeţean devenit ținta unor 
represalii puse la cale de politai şi de „băieţii” aceluiaşi Tipătescu, pentru ca în 
final să fie apucat de gât de către Pristanda, Farfuridi şi Brânzovenescu."”! 

Tulburările produse în sfera politicului se răsfrâng şi asupra cetăţenilor 
obişnuiţi şi a rutinei lor zilnice: intenţia guvernului de a legifera „monopolul 
băuturilor spirtoase” agită într-atât spiritele încât „Mulțimea circulă cu mare 
greutate: grupuri se aglomerează la răspântii, unde discută fierbinte; toată lumea 


550 Thid., p.74. 

e cuprinsă de nervozitate ... Miroase în aer, nu, după expresia clasică, a praf de 
puşcă — din norocire, năravurile poporului nostru sunt mai blânde decăt ale altor 
popoare, mai civilizate chiar — miroase a ... ghiontuială” **, citat unde, sub 
aceeaşi influență a naturalismului, sesizăm preocuparea timidă pentru firea, năravul 
popoarelor. 

Ca expresie a tendinței de subjugare a celuilalt, personajul caragialian 
manifestă alături de violență şi o propensiune către autoritarism, exprimat prin 
pasiunea pentru atitudinea şi uniforma militară, precum şi viaţa cazonă. Această 
preferință ne este sugerată fie verbal, prin intermediul unor titluri de gazete 
(Războiul, Sentinela Ordinii, Drapelul Libertăţii) sau denumiri de instituții 
(Hotelul «Victoria Română» din Ploieşti, magazinul «La Trei struguri tricolori»), 
fie direct, vizibil, zgomotos, prin defilarea unei întregi forte de ofițeri, poliţişti, 
membri ai gărzii civice, în acompaniamentul neostoit al fanfarei militare. 
Atitudinea militară le este insuflată chiar şi copiilor, prin vestimentaţie şi educaţie, 
sau chiar mai ciudat, animalelor: domnul Goe „poartă un frumos costum de 
marinar, pălărie de paie, cu inscripția pe pamblică: Le Formidable” şi vorbeşte 
mereu , încruntat”, pe „un ton de comandă”; Ionel din Vizită este „îmbrăcat ca 
maior de roşiori în uniformă de mare ţinută ”; Ionel din Tren de plăcere poartă în 
călătorie la Sinaia „uniforma de ofițer de vânători ca prințul Carol”; Marius 
Chicoş Rostogan, pedagogul de şcoală nouă, doreşte ca elevii lui să primească „o 
disțiplină ” şi hotărăşte să facă zilnic pregătire militară cu ei; un bărbier cu veleitäti 
artistice îşi proiectează nostalgiile militante dresând doi cocosi să defileze în fața 
cätelului Samurache.5%* 

Atracția pentru universul cazon ia şi chipul slăbiciunii anumitor femei pentru 
reprezentanţii acestuia: Madam Georgescu îşi aminteşte nostalgic în fiecare seară 
de ,,menuetul lui Pederaski”, cântat de „locotenent Mişu de la itidență ”; Madam 
Popesco şi Madam Protopopescu şi-l dispută pe „Lefterescu, locotenentul”; la 
Papadopolina locuieşte cu chirie un ofiţer numit chiar ofițerul Papadopolinii. Pe 
fondul acestei atracţii, emanciparea femeii ia înfăţişarea slutitä a atitudinii şi 
comportamentului milităros: Tarsita Popeasca, venită la avocat să-şi divorțeze fiul, 
intră „cu pasul hotărât” şi după ce se aşază, „scoate o tabachere, din aceasta o 
țigaretă militară, pe care o pune în gură”; Zita îl chestioneazä pe Spiridon ca la un 
interogatoriu, în legătură cu biletul de amor: „l-ai găsit? i-ai vorbit? i-ai dat? i-ai 
spus?”, Veta, pomenindu-se cu Rică Venturiano în cameră, îl apostrofează 
autoritar: „Cine ești, ce pofteşti, ce cauţi pe vremea asta în casele oamenilor? ”; 

Miţa Baston îl amenință pe Nae Girimea cu sticluta de , vitrion englezesc”: „ ... ai 
uitat că sunt fiică din popor şi sunt violentă; ai uitat că sunt republicană, că-n 
vinele mele curge sângele martirilor de la 11 fevruarie; (formidabilă) ai uitat că 
sunt ploeşteancă — da, ploeşteancă! — Năică, şi am să-ţi torn o revulutie, da, o 
revuluție ... să mă pomenesti! ...”, Zoe foloseşte limbajul mobilizator al unei 
hotărâri decisive: ,, … nu voi să mor până nu voi fi luptat cu toate împrejurările şi 
am Să lupt! şi cu tine am să lupt din toate puterile, cu tine, om ingrat şi fără inimă! 
cu tine trebuie să lupt, pentru că acuma tu eşti piedica a mai grea, care mă opreşte 
să-mi capăt iar liniştea! ... Da, sunt hotărâtă, şi trebuie să biruiesc tot, şi pe 
tine...” 54 

De viaţa militarizată ca soluţie salvatoare se agaţă şi Crăcănel, care sătul de 
loviturile din viața sa, se aruncă în braţele milităriei, făcându-se „martir al 
independentii”, Conu Leonida, prin idolatrizarea lui „Galibardi” sau Amicul Nae 
(Situatiunea), care îşi imaginează un soi de dictatură regală în care monarhul 
urmează să ordone ca într-o cazarmă lămurirea „situațiunii”. 

Dând la o parte mästile colorate ale acestor caractere în aparență diferite, 
descoperim aceeaşi esență, fiindcă personajele caragialiene sunt lipsite de 
identitate, de personalitate proprie, de acel unic care face diferenţa dintre indivizi. 
Roase de aceleaşi angoase, metehne, interese şi mici „slăbiciuni” („am şi eu o 
slăbiciune, şi eu sunt om”) care le asigură apartenenţa la umanitate, personajele 
sunt atât de asemănătoare, încât nu realizează stranietatea şi incorectitudinea 
modului lor de a gândi şi de a se comporta. Deşi strâns unite de acel „lanț al 
slăbiciunilor” care le întăreşte, acestea se zbat în aceeaşi maculare ce le împiedică 
să zărească drumul cel drept, aducându-le în schimb singurătate. „Materialul” 
ascuns în spatele fiecărei măşti converge, dizolvându-se într-un personaj unic, 
multiplicat la infinit, într-un arhetip, un model după care s-a construit apoi întreaga 
galerie de nume conferite aceluiaşi tip de serie. Iluzia individualizării prin nume se 
bulversează printr-un nume unic - Mitică. 

În acestă lume, nimeni nu este preocupat de evoluţia sa în plan uman, ci doar 
de cea în plan social. Cu toate acestea, atingerea unei idealitäti profesionale este 
imposibilă, datorită lipsei de credibilitate. Diversele profesii sau funcţii se 
uniformizează în comica impostură a mofiangiului. Astfel, avocatul, gazetarul, 
savantul, profesorul, intelectualul, prefectul, prezidentul de partid sunt cu toţii nişte 
mitici, producători de mofturi, semne ale simulacrului, posedati de iluzia unei 

cariere strălucite (ex. Marius Chicoş Rostogan - pedagogul absolut, Caţavencu - 
aspirantul la o funcţie politică). 

„Mitică” şi „moft” reprezintă cele două cuvinte-cheie care deţin secretul 
înțelegerii personajelor caragialiene, primul dezvăluind esența individului, relevat 
în vidul existenţial, iar al doilea, esenţa faptelor sale, relevate în sterilitate. Dar ce 
înseamnă de fapt „moft’? Deşi personajele caragialiene folosesc destul de des şi cu 
lejeritate această noţiune, sensul vocabulei rămâne totuşi destul de ambiguu, 
trădând însă o conotaţie negativă: „Zice că face economii ... mofturi!” 
(Situatiunea), „Am fost bolnav, domnule şef. — Mofturi!” (Două loturi), ,, Mofturi! 
Aici nu şade Bibicul ...” (Iordache), „Aş! Mofturi!” (Didina), „Nu umbla cu 
mofturi, şarlatane! ” (Miţa), „la scuteşte-mă cu mofturile d-tale” (Farfuridi), ,, ... 
ia, numai de curiozitate, să mă duc, să văz ce moft mai e şi ăsta” (Trahanache), 
„Nu umbla cu mofturi, Ghiţă” (Tipătescu), „Şi tu mă iubeşti pe mine, nu mai 
umbla cu mofturi” (Rică), „Ce să mai căutăm la comediile alea nemtesti, nişte 
mofturi” (Jupân Dumitrache), „Ce era azi la Cameră? Mofturi!”, , Acrivito! Dacă 
nu mă iubeşti, mă omor! Mofturi!”. Copleşit de exhaustivitatea definiţiilor care dau 
conținut noțiunii, Caragiale însuşi ezită să se hazardeze în a o explica pe îndelete, 
rezumându-se în schimb să formuleze o exclamatie care surprinde importanța 
majoră a acestui fenomen la acea epocă: „O, Moft! Tu eşti pecetea şi deviza vremei 
noastre. Silabă vastă cu netärmurit cuprins, în tine încap aşa de comod 
nenumărate înţelesuri: bucurii şi necazuri, merit şi infamie, vină şi pätenie, drept, 
datorie, sentimente, interese, convingeri, politică, ciumă, lingoare, difterită, 
sibaritism, vitiuri distrugătoare, suferinţă, mizerie, talent şi imbecilitate, eclipse de 
lună şi de minte, trecut, prezent, viitor — toate, toate cu un singur cuvânt le numim 
noi românii moderni, scurt: MOFT” $” Inspirat de sensul de bază al acestei 
vocabule originare din limba turcă (unde aceasta semnifica „ieftin”, „gratuit” sau 
„lipsit de importanță”), Caragiale scoate la lumină un tâlc nou şi major al acesteia, 
şi anume „minciună”, „neadevăr”. Sinonimia dintre „moft” şi „minciună” nu este 
nouă în literatură, deoarece aceasta fusese argumentată de Caragiale chiar în Moftul 
(Studiu de mitologie populară), atunci când afirma următoarele: „este cunoscut de 
toți că printr-un moft Adam a fost înduplecat să mănânce din mărul Evei (sunt unii 
autori care pretind că a fost smochină); printr-un moft lacov s-a furisat în neamul 
lui Isus în locul lui Isav, printr-un moft Mântuitorul a fost vândut, printr-un moft s- 
au născut Romul şi Remu, şi tot printr-un moft romanii îşi luară primele neveste; 
printr-un moft s-a dărâmat Troia; Moftul în fine a făcut multe şi de toate, şi nu ne- 


sa Ştefan Cazimir, I.L.Caragiale faţă cu kitschul, Editura Cartea Românească, Bucureşti, 1988, 

am opri o lună, spunând câte cinci pe minută, dacă am voi să înşirăm câte s-au 
scris măcar în aste câteva zile în proză şi versuri în gazetele de toate colorile din 
țara noastră” $ 

Cu sprijinul semnificativ oferit de acest nou înțeles, Ştefan Cazimir face un 
pas şi mai înainte, considerând „minciuna” drept punte de legătură ce asigură 
înfrăţirea strânsă a vocabulelor „moft” si „kitsch”, asociere care extinde spațiul 
semantic al celei dintâi cu ideea de non-valoare, falsitate, lipsă de autenticitate sau 
suprimare a esenței în favoarea aparentei. Moftul reprezintă chintesenta înclinației 
spre închipuire deşartă (iluzia existenţei unei realități inexistente sau elogiul 
nimicului, al vidului), partea „falsă” din iluzia umană, ridicolul exacerbării eului, 
ieşirea caricaturală a acestuia din spaţiul potentialitätii naturale şi afirmarea în vid. 
Moftul este un „rău” de ordin moral, provenind din ignorarea cunoaşterii de sine, 
produsul imperfectiunii originare a omului, lăsat să crească în voie ca o buruiană, 
în afara corectivelor unei civilizații. Căderea în moft este consecința unei existente 
aberante, reprezintă o „filozofie”, o “morală” care goleşte de conținut toate 
noțiunile, înseamnă surparea autocontrolului, dezordinea interioară la toate 
nivelurile: la nivelul vieţii politice şi al instituţiilor, precum şi în viaţa conjugalä 
sau intimă a individului. 

Moftangiul desemnează duplicitatea micro şi macrocosmicä, bâlciul 
existenţial propulsat de iluzia reprezentării în vastul carnaval al lumii. Moftangiul 
este omul-kitsch (Ştefan Cazimir), un comediant cu înclinația de a simula roluri de 
mare efect public, un vanitos din care autoamăgirea face un ins sedus de propriile 
închipuiri. El este un impostor, un individ care îşi arogă pretenţia de a fi recunoscut 
drept „cineva”, servindu-se de înşelătorie, mistificare, viclenie, de orice i-ar putea 
facilita o identitate mai presus de posibilitățile sale fireşti. 

Aruncând portretul fizic al moftangiului într-o relativitate confuză: „Părul 
lui nu era nici negru, nici galben, nici castaniu; fața nici oacheşă, nici bălană, nici 
smeadă: ochii mici negri, nici verzi, nici căprui” (Broaşte...destule), autorul refuză 
să-i atribuie vreo trăsătură distinctivă care să-l apropie de specia din care se 
presupune că s-a desprins, preferând, în schimb, să contureze premisele sociale şi 
intelectuale ale acestui personaj paradoxal: ,, Moftangiul si Moftangioaica, în 
ipostază savantă sau de mahala, o aglomerare de trăsături ireconciliabile: 
democrat prin naştere, el face parte din «aristocrația inteligenţei», dar «aristocrat 
get-beget, el este adevăratul democrat». Moftangiul parcurge un traiect 
comportamental complet: dacă la început el se doreşte a fi un solicitator, un 


536 Thid., note de subsol, p.20-21. 
537 Maria Vodă Cäpusan, Caragiale?, Editura Dacia, Cluj-Napoca, 2002, p.43. 

personaj care face mofturi, formulează pretenţii, neconvenindu-i condiția dată, 
încet el devine un individ satisfăcut, pus în condiția de a se afirma la înălțimea 
pretentiei râvnite. Moftangiii alcătuiesc o lume de pretenţioşi ale căror aşteptări si 
plăsmuiri sunt infirmate de propriile fapte şi ale căror ambiţii închipuite se demască 
exact în momentul în care li se cere să se producă. Aceştia populează în primul 
rând viaţa politică, unde reprezintă parazitii societăţii, urmărind ocuparea unor 
posturi prin cele mai josnice mijloace. Singura lor grijă, devenită obsesie, este de a 
deveni „cetăţean onorabil”. Păstrarea onorabilității devine o condiție a menținerii 
averii şi a privilegiilor politice, de aceea scandalul demascării publice a căilor 
mârşave prin care s-a atins scopul urmărit (în politică, în relaţiile conjugale, în 
obținerea unei slujbe, etc.) este echivalent cu ruina, cu catastrofa (O noapte 
furtunoasă, O scrisoare pierdută, schiţa Justiţie). Însă în această lume, chiar şi 
onorabilitatea poate fi negociată sau cumpărată cu bani şi slujbe. În sprijinul acestei 
idei vine un alt element care completează şiragul de obsesii ale moftangiului - 
mirajul carierei, care indiferent de natura ei - birocratică, comercială sau politică - 
devine obiect de tranzacţie şi de şantaj. Onorabilitatea devine doar o vorbă goală 
atâta timp cât cei care se preocupă de ea sunt interesaţi exclusiv de păstrarea 
aparentelor şi de imaginea reprezentării lor în societate. 

Din întreaga paletă de personaje caragialiene, se remarcă „animalul politic”, 
individul obsedat de buna organizare a societăţii, dar el se consumă într-o retorică 
necristalizată în doctrine şi complet în afara unui spirit civic real. În opera lui 
Caragiale, cuvântul „politică” primeşte un sens deviat, compromitätor, sinonim cu 
siretenie, smecherie, corupție, chiul, sustragere de la ceea ce este logic şi 
obligatoriu. Obsedată de exercitarea unui rol politic şi îndeplinirea unei misiuni 
istorice, lumea caragialiană confundă politica cu şansa parvenirii. Deschiderea spre 
nou, gustul mondenităţii, deprinderile snoabe, irascibilitatea vanitoasă, dorința 
nestăvilită de a deveni un “ales”, complexul devorant al notorietății socio-politice, 
toate acestea animă personajul caragialian, transformându-l într-un sclav al 
propriilor sale obsesii. Toate personajele se închipuie nişte fiinţe deosebite, alese, 
capabile să ofere calea spre salvarea ţării din intolerabila “criză”. 

O trăsătură frapantă a personajului caragialian obsedat de cariera politică 
este trucarea biografiei, falsificarea datelor vieţii reale şi înlocuirea lor cu altele, 
avantajoase. Toate datele legate de origine, părinţi, şcoală, profesie, sunt 
redimensionate fabulos, între adevăr şi foarte multă minciună, uneori, întreaga 
biografie reducându-se la un singur nume: „Mitică ... şi mai cum? E destul atâta, 
de vreme ce şi dumneata îl cunoşti tot aşa de bine ca şi mine”. Personajul 
caragialian pare a fi produsul unei minuni, al unei apariţii spontane pe acest 

pământ, deoarece nu există nici un indiciu despre vreo relaţie între generații sau de 
rudenie, de continuitate a unor tradiţii de mai lungă durată. Întreaga biografie este 
mascată, pentru că personajul îşi doreşte progresul, emanciparea radicală, 
schimbarea arborelui genealogic, dar trecutul îl incomodează şi astfel, el trebuie 
ascuns. Folosindu-se de cuvinte ca de nişte amulete cu capacități neobişnuite, 
personajul îşi croşetează propria existență, se reinventează verbal, îşi rafinează 
propria imagine, relansându-se din coconul propriei emanatii verbale. Întregul 
păienjeniş al relațiilor parentale se reduce la un singur cuvânt — amicul, adică 
universalul „celălalt”, substitutul generalizat al oricărei înrudiri care ar putea trăda 
unele informaţii biografice. 

Distantarea de propriul trecut compromitätor se realizează în paralel cu 
goana disperată pentru construirea unui viitor. Personajul caragialian încearcă să 
țină pasul cu ritmul alert al marilor evenimente socio-politice, dar fiindcă nu 
reuşeşte, trişează. El refuză să mai stea de vorbă cu oameni „inferiori”, pe care-i 
consideră „vagabonți, coate-goale, scärta-scârta pe hârtie, zarvagii”. Stridenta 
gesturilor sale, limbajul insuficient stăpânit, relaţiile interumane destul de 
deochiate trădează disperarea omului obsedat să nu piardă ocazia vieţii sale. 
Rudimentar şi incoerent, suferind de un complex de superioritate, personajul 
caragialian îşi împăunează viaţa cu tot felul de detalii răsunătoare, care au scopul 
de a aduce recunoaşterea publică, dar care nu fac altceva decât să ascundă marele 
vid existenţial, pustiul lăuntric aflat dincolo de mască. În brodarea vieții 
personajului cu detalii care să-i aducă stima şi recunoaşterea, este nelipsită 
implicarea individului într-un eveniment istoric, „jertfele” în folosul patriei, 
meritele cetăţeneşti, imaginea de erou al revoluţiei (Leonida) sau de martir 
(Crăcănel), toate oferind prestantä. 

Personajele caragialiene se înalță pe scara socială într-un ritm ametitor, iar 
sintagmele ce le-au fost pentru o vreme definitorii devin repede neadecvate şi sunt 
înlocuite de altele, tot mai strălucitoare. Obsedate de mania reprezentării, de 
notorietatea publică şi chiar de cea istorică, întreaga viață a personajelor 
caragialiene este animată de speranţa de a câştiga autoritate morală în faţa lumii. 
Dar în această lume, virtuțile arborate de personaj nu pot fi validate sau invalidate, 
deoarece între lume şi indivizi nu pare să existe o diferenţă de calitate. În acest 
sens, simbolul suprem al luptei consecvente pentru afirmare pare să fie domnul 
Leonida Condeescu (O zi solemnă), primarul urbei Mizil şi „cel mai neobosit 

dintre primarii urbani ai regatului , a cărui vocaţie de conducător pare să se fi 


555 LL.Caragiale, O zi solemnă, în Temă şi variatiuni. Momente, schiţe, amintiri, Ediţie îngrijită şi 
prefaţă de Ion Vartic, Editura Dacia, Cluj-Napoca, 1988, p.241. 

manifestat de foarte timpuriu. Deşi personajele caragialiene se evidenţiază prin 
netintuirea în chingile sufocante ale determinismului de orice fel, scurta biografie a 
lui Condeescu sparge aceste tipare, oferindu-ne o sumară trecere în revistă a 
evoluţiei personalității acestuia, cu insistență asupra obsesiei timpurii de afirmare, 
cea care în final îl ajută să acceadă pe culmile afirmării şi să impună celorlalți o 
direcţie demnă de urmat. 

Multitudinea cromatică şi sonoră, abundența gesturilor refuză să se 
organizeze într-o ordine stabilă, generând imaginea unei lumi în permanentă 
prefacere. Deşi aparenţa acestei lumi este pluriformă, esenţa ei rămâne în schimb 
încă neînchegată. Sub diversele măşti, ochiul cuprinzător descoperă o uniformitate 
cenuşie şi un infinit uman şocant prin platitudinea sa dezolantă. Frenezia afirmării, 
impunerii şi expunerii se manifestă în această lume-spectacol din nefericire doar la 
nivel verbal, trădând acelaşi imobilism halucinant, aceeaşi incapacitate de a căuta o 
alternativă, de a lua o decizie hotărâtoare care să smulgă personajele din cercul 
sufocant al plafonării şi inactiunii. Îngustimea, mediocritatea şi complacerea 
personajelor în situația lor curentă nu provoacă drame, ci le aduc acestora o veselie 
şi o bunä-dispozitie generalizate. 


V.6.1.2. Comediile 

Scrise între anii 1879 — 1885, adică înainte de a împlini scriitorul vârsta de 
34 de ani, pe care Voltaire o considera cea mai potrivită pentru producerea marilor 
capodopere, cele patru comedii — O noapte furtunoasă, Conu Leonida față cu 
reacţiunea, O scrisoare pierdută (comedii de structură politică) şi D-ale 
carnavalului — lovesc în curentul public al epocii şi în simpatia pentru progres, 
constituind o biruintä literară contrar evoluţiei politice a vremii. 

Dincolo de caracterul evident comic, satiric sau chiar ironic al acestor 
comedii, ca mijloc direct de osândire publică a viciilor unei societăți roase de 
putreziciune, aceste piese trădează la un nivel uşor superior percepţiei comune 
influența naturalismului ale cărui asalturi insistente la acea vreme nu au scutit nici 
măcar operele esențialmente comice. 

Deşi opinia unanimă a criticilor percepea teatrul ca un domeniu foarte putin 
pretabil aplicării formulei naturaliste, datorită în principal, convențiilor care îl 
guvernează, în articolul Teatrul nostru şi realismul (6 ianuarie 1891), N. Iorga se 
situează pe o poziţie discordantă, subliniind meritul inovator al lui Caragiale şi 
caracterul naturalist al creaţiilor sale dramatice, susținut de metoda de observație 


x» 


„subtilizată” domeniului ştiinţelor. Aprecierea sa fusese întărită de însuşi marele 

Zola, care considera că infuzia de idei împrumutate din ştiinţă îşi găseşte terenul 
fertil în orice zonă artistică: „,/...] peinture, théâtre, roman, le terrain est le même, 
lorsqu'on y étudie le mouvement de l'intelligence humaine”. 5? 

Dovada acestei „contaminări” naturaliste este însăşi atmosfera de scandal şi 
contestare cu care au fost întâmpinate comediile, fiind acuzate de lipsă de 
moralitate şi exces de trivialitate. În momentul apariţiei primei sale piese - O 
noapte furtunoasă -numele lui Caragiale cunoscuse deja o oarecare notorietate 
graţie traducerilor din literaturi străine oferite de acesta şi era oarecum asociat cu 
noutatea sau revoluția literară în contextul polemicilor create în jurul apariției 
naturalismului, pe care însuşi scriitorul îl susținea. Prima reprezentaţie a acestei 
piese, la 18 ianuarie 1879, aduce cu sine şi primele acuzaţii de imoralitate şi 
reacţiile ultragiate ale unui public pretins moral. Expunerea unei întregi panoplii de 
încornorați naivi, de amanți fără scrupule şi de femei de moravuri uşoare a încălcat 
una dintre regulile de aur ale genului dramatic — moralitatea, ceea ce a atras după 
sine înlăturarea de către Ion Ghica, directorul teatrelor la acea vreme, a unei scene 
„realiste” (la acea epocă, sonoritatea adjectivului „realist” ascundea în sine 
conotaţii negative referitoare la trivialitate şi vulgaritate) care îi avea protagonişti 
pe Veta şi Chiriac. Indignarea şi mai tranşantă a publicului, manifestată cu ocazia 
celei de-a doua reprezentații a aceleiaşi piese, dublată de cenzurările făcute asupra 
textului din nou de Ion Ghica, au condus inevitabil la retragerea piesei. 

Ceea ce a deranjat cu adevărat este tema de natură politică, cu aluzii 
politice, ironizarea Constituţiei de la 1866, a zilei de 11 februarie, a Statuii 
Libertăţii de la Ploieşti, a gărzii cetăţeneşti a partidului liberal, a ziarului „Vocea 
Patriotului Nationale”. Un lucru absolut insuportabil la acea vreme era oglindirea 
imoralitätii din viaţa publică, faptul că alegerile puteau fi măsluite cu uşurinţă, că 
privilegiile şi furtul din bugetul unei colectivități au devenit moduri prin care cei 
puternici îşi răsplăteau subalternii zeloşi sau că indivizii puteau fi uşor manevrati şi 
facuti să se închine obedienti în faţa ziarelor şi a tuturor celorlalte instrumente ale 
îndoctrinării politice. În D-ale carnavalului, Caragiale merge chiar mai departe, 
atribuind atitudini politice unor femei uşoare, anticipând poate egalitatea sexelor, 
într-o vreme în care femeile, lipsite de drepturi politice, se ocupau mai mult cu 
sforăria politicii locale decât cu descifrarea programelor politice (ex. Coana 
Joitica). Viaţa privată nu scapă nici ea ochiului ager al scriitorului, căci 
promiscuitatea unor eroine căzute pradă unui erotism debordant (ex. Zoe, Miţa, 
Veta sau Didina), însă într-o permanentă sfortare de a menţine aparența moralității 


Li P.Cogny, Le Naturalisme, 5ème édition, Presses Universitaires de France, Paris, 1976, p.114. 

vieţii lor, îl determină pe acesta să dezvăluie latura fiziologică a ființei umane şi să 
denunțe ipocrizia socială a perioadei Belle Époque. Evident că aceste noi aspecte 
au înmulțit numărul vocilor oripilate de punerea în scenă a acestui tip de piesă, 
stârnind noi valuri de nemulțumire odată cu premiera acesteia. 

Unul dintre aspectele cele mai contestate este realismul, veridicul pieselor 
caragialiene, pătrunderea fără ezitare în mahalalele Bucureştilor şi transpunerea 
literară fără menajamente a nenumărate episoade din viaţa de toate zilele, ceea ce 
contravenea moralei oficiale a vremii. Eforturile reunite ale unora dintre puţinii 
susținători ai scriitorului - N.G.Rădulescu-Niger şi Ştefan C. Michăilescu - au dus 
la închegarea broşurii intitulate 7. L. Caragiale. Autor dramatic, care pe fondul 
explicării peisajului teatral românesc al acelei epoci, grevat de nesfârşite plagiate şi 
încercări nostalgice de redare a unor creaţii romantice de calitate îndoielnică, 
subliniază importanța inestimabilă a esteticii caragialiene în revitalizarea unei 
literaturi în agonie: „Lucrările tânărului dramaturg sunt esențial realiste 
[naturaliste]. El este cel dintâi care a îndrăznit să pună pe scena noastră acest gen 
atât de persecutat chiar şi în străinătate "5 

Aspectul care a smuls însă cele mai stridente strigăte de indignare este 
întinarea genului dramatic cu diverse personaje smulse din realitatea abjectă a 
diferitelor medii şi straturi sociale diferenţiate pe criterii de clasă, ocupaţie, rasă, 
etnie, care îşi implorau dreptul la reprezentare ca urmare a unui fenomen de 
democratizare manifestat la scară europeană. Din această perspectivă, Caragiale 
este cel dintâi scriitor care a făcut cunoscute publicului clasele de jos şi lumea 
suburbiilor, a mahalalelor, cu personaje vicioase, ignorante şi impulsive, închistate 
în credinţe şi supersititii vetuste şi zbătându-se în ghiarele unor instincte primare: 
„mahalagiul bucureştean, în persoana acestui Dumitrache [este]: naiv, 
palavragiu, vanitos, zuliar, nerod, rău şi fără multe scrupule, totuşi, lipsit de 


. vs 541 
voință ”. 


Dincolo de caracterul comic al acestor piese, acumularea treptată de 
elemente generatoare de acuzaţii de trivialitate, obscenitate, imoralitate sau realism, 
pe fondul unui gen literar considerat o adevărată instituție educativă sunt dovada 


incontestabilă a caracterului naturalist care răzbate din aceste creaţii: ,, c'est Zola de 


la plus belle eau. M. Caragiale a compris son époque”? 


5% Rodica Stefan, Naturalism românesc, Editura Niculescu, Bucureşti, 2005, p.122. 

i Pompiliu Eliade apud Rodica Ştefan, Naturalism românesc, Editura Niculescu, București, 2005, 
p.125. 

%2 Claymoor [M.Văcărescu] în rubrica sa Carnet du High-Life, după premiera Scrisorii pierdute în 
1884, apud Rodica Ştefan, Naturalism românesc, Editura Niculescu, București, 2005, p.120. 

Caragiale fiind un adevărat realist, teatrul său reflectă legătura profundă 
dintre literatură şi politică sau istorie, însă el constituie în primul rând un text 
artistic, chiar dacă dintr-o altă perspectivă, acesta poate funcționa şi ca document. 

La Caragiale, observaţia realistă este aproape întotdeauna dublată de 
observația adâncă a unui moralist. Noutatea adusă de comediile lui Caragiale este 
de a fi conciliat un teatru riguros şi profund (în ciuda aparentelor de simplitate) cu 
un public iubitor de reprezentații cu aspect cât mai colorat. Lui Caragiale 1 s-a 
reproşat repetiţia sau numărul limitat de situații şi tipuri, dar comedia presupunea 
un grad ridicat de conventionalitate, astfel încât invenţia era posibilă doar în 
marginea unui sistem riguros de stereotipii. Sistemul de reguli impuse de 
clasicismul francez presupunea anumite exigente tehnice, verosimilitate 
(vraisemblance), dar şi exigente morale şi de bun gust (bienséances). În virtutea 
acestor reguli, comediile trebuiau să înceapă printr-o expozitiune clară, să nu 
încarce acțiunea cu un număr prea mare de intrigi şi să se încheie cu una sau mai 
multe căsătorii în scena finală a ultimului act, în care trupa de actori se prezenta 
spectatorilor. Marea inventivitate a autorului se manifestă şi în tehnica expozitiunii 
şi a finalurilor, care de obicei reprezintă părțile cele mai stereotipe ale unei comedii 
(ex. în O noapte furtunoasă - apare în final un alt obstacol, prin legătura de gât a lui 
Chiriac; în O scrisoare pierdută - narațiunea lui Dandanache despre o nouă 
scrisoare de amor tinde să relanseze piesa). Caragiale a reuşit să realizeze piesele 
cele mai complexe, punând numărul cel mai mare de probleme dramaturgice, 
strălucit rezolvate şi să concilieze pretenţiile publicului larg cu rigorile 
conventionalismului teatral. 

Dovezile complexităţii comediilor se află presărate de la un capăt la altul al 
acestora, prin numărul relativ mare de personaje episodice, neincluse pe afiş, dintre 
care unele se află la o distanță foarte mică, în spațiu şi timp, de locul acțiunii sau de 
scenă (ex. Tircädäu din O noapte furtunoasă). În ciuda unui loc unic al acţiunii sau 
al unor modificări de decor foarte mici, Caragiale reuşeşte să adâncească scena nu 
doar prin numărul mare de personaje episodice, dar şi prin feichoscopie - 
naraţiunea retrospectivă a unor martori care au trecut printr-un spaţiu plasat în afara 
incintei de joc: grădina lunion (unde se cunosc Zita şi Rică), labirintul de străzi din 
Dealul Spirii, locuinţa lui Caţavencu din spatele Primăriei, redacția Räcnetului 
Carpaţilor, etc. Prin citarea tuturor acestor personaje şi spaţii absente, Caragiale 
reuşeşte dubla performanță de a pune scena în legătură cu lumea şi de a satisface 
foarte subtil gustul publicului obişnuit cu figuri secundare numeroase şi cu 
schimbările frecvente de decor din piesele „ă tiroirs”, fără a intra în conflict cu 
pretențiile de rigoare şi de claritate ale pieselor „bine făcute”. Astfel, teatrul 

caragialian constituie un liant armonios între idealul clasic al simplităţii şi idealul 
shakespearian al realismului şi al abundenței. 

Caragiale este un maestru al unităţii de interes, al justificärilor intrărilor şi 
iesirilor din scenă, al aparitiilor tardive şi spectaculoase ale unor eroi, după o 
minuțioasă pregătire prealabilă (ex. Caţavencu, Nae Girimea, Rică Venturiano), al 
loviturilor de teatru, al peripetiilor unor personaje. Ideea de complexitate este 
sugerată şi de faptul că unitatea de interes şi legătura dintre acte se susțin la 
Caragiale printr-o tehnică variată a distribuţiei punctelor culminante sau a scenelor 
„d faire”. Armonia comediilor caragialiene se reflectă şi la nivelul relaţiei dintre 
dialog şi narațiune; în acest sens, nimeni nu a reuşit să alterneze ca şi Caragiale 
(de-a lungul unui act sau în interiorul unei singure scene) momentele dinamice cu 
cele de deliberare sau necesitate (Scherer): ex. scena I din O scrisoare pierdută este 
o capodoperă de rafinament artistic, iar în O noapte furtunoasă, autorul atribuie 
personajelor câte o partitură narativă, fără a diminua însă dinamismul piesei. 

Deşi au fost respinse pentru că ar conţine expresii şi situații vulgare, 
comediile au în comun tocmai insistența cu care trimit spre un public responsabil şi 
grav, singurul cu care se poate stabili o fructuoasă relaţie de complicitate (indivizii 
din public nu puteau râde de personaje, de expresiile lor şi de situațiile în care 
aceştia se puneau decât dacă dețineau un sistem normal de conduită şi aveau în 
minte forma corectă a expresiilor greşite). 

Una din temele morale profunde oglindite în comedii este labilitatea 
caracterelor şi a opiniilor personajelor: Pristanda se caracterizează prin duplicitate 
politică, Zoe şi Tipătescu îl iartă pe Caţavencu, care ajunge chiar să conducă 
manifestatia din final. În toate comediile care lasă impresia că au o structură 
circulară, cele mai multe personaje se întorc după deznodământ în punctul în care 
s-au aflat la început, dar numai împreună cu conştiinţa ticăloşiei lor. Chiar dacă se 
prefac că nu ştiu nimic, la sfârşitul piesei, toți eroii ştiu mai mult decât la început 
unii despre alţii şi chiar despre ei înşişi. Paradoxul lor provine din faptul că, după 
ce au absolvit în chip lamentabil un examen de viaţă sau de conştiinţă, în cursul 
căruia au vrut să-şi distrugă adversarii, să se răzbune sau măcar să-i facă de râs, ei 
recurg la masca ipocriziei şi se împacă suspect de repede, ca şi când nu s-ar fi 
întâmplat nimic (ex. Pampon, Miţa, Didina). Dintre toate personajele comediilor, 
Leonida este cel mai modern şi complex, fiind construit pe împletirea dintre teorie 
şi practică, dintre spaţiul domestic închis şi spaţiul larg al existenței sociale, pe 
dialectica dintre victimă şi erou. 

În jurul temei principale a labilitätii gravitează diferite teme „uşoare”, cum 
ar fi: adulterul cu toate încurcăturile lui, stilul de viață al oamenilor din mahala, 

cultura de ziar, care dă tuturor evenimentelor şi teoriilor mai complicate 
dimensiunea faptului divers şi adâncirea unor superstiții imposibil de combătut. 

Reala complexitate a comediilor se reflectă în oferta multiplă de participare 
şi în înţelesul care se ascunde în spatele numeroaselor peripeții şi anecdote 
pitoreşti. În acelaşi timp, la Caragiale, amănuntele şi cuvintele în general trebuie 
citite şi interpretate cu atenţie, deoarece acestea îşi dezvoltă adevarata funcție 
numai dacă sunt proiectate la un alt nivel al textelor decât cel imediat vizibil. 


V.6.1.3. Momente şi Schițe 


„Eu nu mă pot gândi sus când umblu cu picioarele goale pe coji de nuci. 
Viaţa banală a mea, a noastră a tuturor românilor, iată ce mă interesează, iată 
ce-mi atrage irezistibil atenţia. ” 


(I.L.Caragiale, Introducere, 1899) 


Momentele şi schiţele lui Caragiale reprezintă o altă fază de manifestare a 
personalităţii sale ambivalente, schimbătoare, cameleonice, căci odată cu apariția 
lor, se înregistrează o nouă schimbare de program, o întoarcere la literatura aparent 
neserioasă a gazetelor umoristice, într-un moment în care autorul devenise un 
scriitor consacrat. Această nouă schimbare de „„macaz” a fost facilitată şi de 
desensibilizarea treptată a publicului ca urmare a suprasaturării cu romane de 
natură violentă şi cu rubricile judiciare şi de scandal ale diverselor gazete la modă. 
Scrise în două etape - prima serie între 1899-1901 în Universul, iar a doua serie, 
mai scurtă, în 1909 - aceste texte reprezintă faza radicală a teoriei sale literare, 
deoarece scriitorul ne dezvăluie pentru prima dată, fără reticente, încrederea sa 
deplină în ideea egalității genurilor şi în dreptul de existență a tuturor speciilor 
mici, concepţii revoluţionare pentru vremea respectivă, inspirate de nimeni altul 
decât impulsivul curent realist-naturalist. 

Momentele şi schiţele trebuie privite ca o operă sistematică, o comedie à 
tiroirs (Florin Manolescu), în care părțile se sprijină între ele şi alcătuiesc un întreg 
cu o semnificaţie mai importantă decât ceea ce ar putea rezulta din analiza 
fragmentelor, reprezentând „momente” care se succed natural într-o desfăşurare 
continuă şi consecutivă, piese într-un vast desen analitic. Această viziune este 
fructul întâlnirii unei gândiri sistematice, care a urmărit cu insistență să 
construiască o operă coerentă, pe baza unui program literar personal, cu o 

împrejurare specială, şi anume posibilitatea de a publica regulat în gazetele de mare 
popularitate ale epocii (ex. Epoca, Universul, Moftul român). 

Concepute la început în spiritul vechi al „cronicilor” sau al „zig-zagurilor” 
din Ghimpele şi Claponul, dar mai ales ca „notițe critice” pentru ziar, aceste texte 
se sincronizează cu cititorul şi cu orarul săptămânal al activităţilor citadine: 
mutările de Sf. Gheorghe şi Sf. Dumitru, zilele de 1 aprilie şi 10 mai, „moşii”, 
Crăciunul şi Paştele, vizitele la „5 o'clock”, repausul duminical, trenul de plăcere, 
câte un eveniment excepțional care agită întreaga colectivitate, manifestatiile 
politice de la Palat şi la statuia lui Mihai Viteazul, atentatele lui Boris Sarafoff sau 
cometa Biela, care în acea vreme se credea că va pârjoli Pământul. Sub impresia 
puternică a curentului naturalist, Momentele şi schițele sondează fatetele 
nenumărate ale faptului mărunt, comun, zilnic, cotidian, făcând apologia omului 
“mic”. Caragiale se inspiră din cotidian, din faptul divers, anecdotă şi cultura de 
ziar, spre deosebire de literatura clasică şi tragedie, care îşi găseau arhetipurile 
literare în mitologie, Biblie sau istoria excepțională a unor eroi exemplari. Acesta 
nu încearcă să retuşeze imaginile spectacolului cotidian, dar nici nu acceptă să-l 
trivializeze mai mult decât este necesar. Cotidianul reprezintă scena ideală în care 
autorul înlănţuie evenimentele din care îşi trag seva scenele şi întâmplările cele mai 
cuprinzătoare. El reprezintă un spaţiu iresponsabil, asfixiant, generator de 
mitocănie, murdărie, caracterizat de mimetism, suficientä, vid, nemulţumire, de 
contrastul între zgomotul şi violența ciocnirii dintre personaje şi posibilitățile 
bruşte de conciliere, în care îşi dau mâna cunoscutul şi necunoscutul. 

Spre deosebire de comedii, lumea din „momente” şi „schiţe” reprezintă o 
generaţie ulterioară, mai aşezată şi cultivând plăcerea de a trăi. Trecerea de la 
teatru la proză impune, într-adevăr, convenţii literare noi, dar de fapt, este vorba 
mai mult de o modificare de ton decât de perspectivă; în general, structura 
sistemului caragialian şi valorile sale au rămas aceleaşi şi chiar dacă intriga nu este 
de la început foarte clară, în ansamblu, textele acestea pot fi luate drept “sertarele” 
unei comedii extraordinare. 

Reperele esenţiale ale acestei lumi mijlocii care alcătuieşte civilizația 
schițelor si a „momentelor” sunt: politica şi micile afaceri, banii, aparatul de stat, 
birocraţia, triunghiul conjugal, alcoolul, gelozia sau nebunia, bănuiala falsă, lipsa 
de logică sau chiar cumsecădenia. În jurul acestor elemente gravitează câteva 
„rotițe” din angrenajul vieţii sociale - bodega, şcoala, redacţia, teatrul, sala de 
tribunal, strada, parcul de vară, unele dintre aceste instituţii funcţionând pe dos: 
şcoala lui Rostogan, tribunalul şi circa de poliţie, micile gazete alimentate cu ştiri 
din „Larousse”, familia (25 minute), etc. 

În ceea ce priveşte personajele acestei lumi „pe dos”, la vechile tipuri 
dramaturgice s-au mai adăugat câteva figuri noi, tot atât de reprezentative, iar 
vehementa veche a scriitorului s-a mai îndulcit în acest sens. Deşi preferința 
autorului se îndreaptă către farsori şi mahalagii, el nu-i ocoleşte nici pe gazetari, pe 
cucoanele fandosite ce populează saloanele vremii, pe bărbaţii pasionali, pe 
cavalerii fustangii, pe soţii încornorați sau ratati, pe micul funcționar, grefieri, 
registratori, practicianul de cancelarie, copilul needucat sau familia pierdută în 
valul de rituri ce îi umple existenţa zilnică, comercianți, tarabagii, filfizoni, ,mate 
fripte”, ipistati şi publicisti de duzină, judecători derutati, elevi grei de cap şi 
dascăli fmpovärati de angrenajul „pilelor”, studenţi, figuranti, prieteni cu statut 
incert - un amalgam de personaje ce încearcă cu disperare să scape dintr-un cerc de 
foc, să-şi găsească propria identitate. 

Deşi personajele care animă amestecul mai sus menţionat sunt în marea lor 
majoritate eroi cu care curentul realist ne-a familiarizat deja, o lumină aparte 
evidențiază tagma gazetarilor, a ziariştilor, o adevărată breaslă decupată întocmai 
din tabloul realitätilor vremii. Încălcând flagrant condiţiile considerate de către 
Caragiale obligatorii pentru a face presă: „Cinste şi gramatică - acestea sunt cele 
dintâi condiţii ale unei prese bune. Cine vrea poată să aibă şi idei. Dar nu e 

, gazetarii acestei lumi par să se remarce doar prin punerea pe hârtie 


obligatoriu 
a unor idei în cele mai îndoielnice moduri cu putință. Triada care animă gazetăria 
caragialiană - formată din Karkaleki, „celebrul publicist, întemeietorul presei 
politice române” (Ultima oră), Caracudi, reporterul de senzaţie (Reportaj) şi Edgar 
Bostandaki, alias Turturel, cronicarul monden (High-life) şi completată de 
reporterii de ocazie Rică Venturiano sau Cațavencu - întruchipează strident ceea ce 
nu ar trebui să fie vreodată asociat cu numele unui gazetar: demagogie, servilism, 
minciună sfruntată, părtinire şi lipsă de corectitudine, toate în virtutea unei filozofii 
de viață care îi uneşte - „scopul scuză mijloacele”. Dincolo de lipsa oricăror 
competenţe ale ziariştilor sau a oricărui cod deontologic şi profesional, presa este şi 
mai mult decăzută datorită folosirii ei ca armă în nesfârşitele lupte politice: ex. 
schițele Groaznica sinucidere din strada Fidelitätii şi Temă şi variatiuni sunt 
sugestive pentru modul total diferit de reflectare a aceluiaşi eveniment, în funcție 
de coloratura politică a ziarelor respective. 

În această lume, atmosfera de complicitate se regăseşte peste tot, ea acoperă 
ca o pânză de păianjen toate instituţiile, inclusiv şcoala şi aparatul administrativ, 
unde aceasta devine „lanţul slăbiciunilor”. 


5% Adriana Ghiţoi, Caragiale publicist: teatralitate, comunicare, actualitate, Editura Tritonic, 
Bucureşti, 2005, p.107-108. 

Eroii celor mai multe scene sunt indivizi cu numele terminat în „-escu”: 
Ionescu, Vasilescu, Popescu, Protopopescu, Iconomescu, Dăscălescu, care însă 
spre deosebire de personajele zoliene atent determinate, sunt „oameni fără 
strămoşi” (Ibrăileanu), fără origine, căci scriitorul nu a dorit să ştie de unde vin 
personajele sale, ci unde vor să ajungă în viaţă. Întregul ansamblu al relaţiilor de 
rudenie se reduce la un singur cuvânt — amicul, adică universalul „celălalt”, 
substitutul generalizat al oricărei înrudiri care ar putea trăda unele informaţii 
biografice. 

Dincolo de a reprezenta chintesenta lumii caragialiene, Mitică este 
exponentul specificului citadin - muntenesc, mai exact, al celui bucureştean. El dă 
viață ideii de om deştept (dar nu inteligent), culmea atinsă de spirit în spaţiul 
neevoluat al mahalalei caragialiene, fiind capabil să se descurce în situațiile cele 
mai dificile. În timp ce inteligența include performanţa, obţinută în urma depunerii 
unui efort, deşteptăciunea sau istetimea constă tocmai în evitarea efortului, cu 
riscul compromiterii sinelui, al demascării lui ca falsă întruchipare. Într-adevăr, 
prin viclenie şi păcăleli, el se sustrage de la efort, amuzându-se şi uimindu-i pe 
ceilalți cu istetimea lui neruşinată, fără limite. El este omul născut ca să se 
odihnească şi să profite, trăgându-şi pe sfoară semenii. Capabil să întoarcă în haz 
vorbele celorlalţi, el reuşeşte să se eschiveze de la testările complicate şi să 
simplifice greutăţile, tratându-le în băşcălie. El posedă virtuțile unui „Păcală 
citadin” (Şerban Cioculescu), inventator de soluţii bufone, care edulcorează statutul 
grav al unor aspecte ale vieții. 

Format în afara instruirii sistematice, la şcoala vieţii, Mitică pretinde că este 
un „enciclopedist”, că ştie din toate (finanţe, artă, politică, etc.), dar de fapt nu ştie 
nimic, este doar superficial, un spiritual cu harul calamburului şi un amator de 
bravade. El este un cetăţean volubil, având pe suflet în cel mai profund grad 
interesele ţării, pe care le vede întotdeauna în negru (,Sfäm rău, foarte rău, 
domnule!), dar având soluții pentru toate problemele. Tip sociabil, plin de vervă, 
familiar cu toată lumea şi demn când este atins în amorul propriu, Mitică este în 
acelaşi timp plin de prejudecăţi, timorat, umil, laş şi conformist până la anularea 
oricărei umbre de personalitate în cea mai mică inițiativă spre faptă sau în cea mai 
nevinovată ciocnire cu realitatea. Este posedat de mania peroratiei în public şi greu 
poate fi smuls din încleştarea discuţiei. Mitică nu suportă rezerva, reținerea, 
acostează familiar pe omul de pe stradă, pretinzându-i acestuia să ia imediat 
atitudine. Totuşi, uneori spiritul său critic este excesiv, căci în opinia sa nimic nu e 
bun, totul e „moft”. Mitică este bârfitor, intrigant, lichea, acceptând să facă servicii 
fără a avea tăria să le ducă la bun sfârşit, ceea ce-l autorizează şi pe el să ceară 

servicii oricui („Să nu zici că nu poți! Trebuie să poţi! ”). Duşman al serviabilitätii 
şi amator al favoritismului în interes personal, el este un mic egoist care vrea să 
trăiască în „turmă” şi cât mai comod, încercând din răsputeri să evite orice sursă de 
suferință. Impresia că acest personaj ar fi mai degrabă vulgar vine mai ales din 
faptul că, voind să pară distins şi manierat, el nu şi-a educat limbajul şi gesticulatia. 

Geniul lui Mitică constă însă în exprimarea paradoxului burlesc, amestec de 
prostie şi istetime, cu intenția de a-şi lăsa interlocutorii cu gura căscată. El nu 
concepe să se dea bătut în nici o împrejurare, neştiința ori neputinta nefiind 
acceptate de firea sa schimbătoare, în permanentă căutare de noi încurcături, de 
situații marcate de crize („e o criză, mă-nfelegi? ”), toate prilejuri de a-şi arăta 
deşteptăciunea, spiritul descurcäret, trezind admiraţia. 

El este un triumfător, în dauna respectabilității, un bufon nepăsător, lider în 
performanţe negative, un amoral, căci nu are nici cele mai elementare noţiuni de 
moralitate. Ideea care întregeşte portretul acestui personaj-cheie este faptul că el 
simbolizează moftangiul prin excelență (Două loturi, Amicul X, Triumful 
talentului, Întârziere, La Moşi, O lacună, Situatiunea, 1 Aprilie, Diplomaţie, 
Ultima emisiune, Amici, Monopol, Repaus duminical). 

Scriitorul scoate din nou la lumină lumea de pretenții şi spoială care 
formează categoria arogantă a celor ce reclamă mult fără să ofere nimic, partea care 
se vede din ghețarul plutitor al ierarhiei sociale. Această lume este populată de un 
furnicar de cetăţeni orgolioşi, care-şi dau importanță pe stradă, la berărie sau la 
cafenea, în instituțiile publice, pe peronul gărilor şi în tren. Superficialitatea, 
goliciunea interioară a acestora îi împinge să caute modele de urmat în exterior, 
toate acţiunile acestor personaje trădând astfel nevoia de a fi ca cei “de sus”, 
încercarea de a se apropia cu orice pret de protipendadă, în căutarea disperată de a 
se agăța de un punct de sprijin în afara propriei lor persoane (ex. copiii poartă 
uniforme de ofițer de vânători „ca prințul Carol”). 

În opoziţie cu fervoarea acestei categorii de personaje se află figuratia 
copiilor malarici, cu abdomene proeminente (Monopol), măturătorii de noapte ai 
oraşului şi feciorul ermetic (Căldură mare), chivutele (Două loturi) şi mulțimea 
slugilor “dobitoace” în frunte cu Măndica (La Peleş). 

Indivizii care alcătuiesc această mulțime colorată şi agitată se aprind în 
permanenţă, vociferează, vorbesc ingenuu, mustră sau rătăcesc de ici-colo, într-o 
societate frenetică, nesigură, exuberantä, molipsită de servituti, cu miticismele ei, 
amestec de ingenuitate, vorbire, prejudecăţi şi treceri rapide de la o atitudine la alta. 
Aici oamenii se abordează fără să se fi cunoscut dinainte, îşi povestesc viaţa, îşi 
arată fotografii şi ajung repede la intimitäti, comunicarea dintre ei realizându-se în 

afara oricăror reticente protocolare. Chiar cele mai intime activităţi se desfăşoară în 
public (ex. într-un compartiment de tren), cu acordul mutual al martorilor 
întâmplători care afectează discretia şi cu o lipsă de pudoare specifică animalelor, 
care se lasă călăuzite de instinct şi nu de moralitate (Luna de miere, În tren 
accelerat). 

Oralitatea acestei lumi produce o vorbire digresivă, plină de improvizații. 
Limbuţia personajelor este o formă de rezistență la răul existenţial, de cultivare a 
plăcerii de a nu rămâne fiinţe condamnate la acceptarea necondiționată a destinului. 
Scriitorul îşi plasează eroii într-o zonă de expresie integral populară, de emoţii 
fireşti şi datorită acestei oralitäti, rostirea intensifică fierberea interioară. Caragiale 
compensează dimensiunile reduse ale textelor prin înconjurarea invenției verbale 
cu o lapidaritate maximă. Concizia şi stilul telegrafic al textelor sale sunt obținute 
prin recurgerea la adagiu, la sentințe, la înjurătură, epitaf, concentrări 
fundamentale. Scriitorul uzează de o frazeologie cu sintagme luate din ziare de 
mare tiraj, un limbaj crud, neformat, presărat cu vorbe mari şi clişee. 

Creionate în afara oricărei relaţii de rudenie, personajele nu reuşesc nici să 
prindă rădăcini în vreun loc sau să se menţină „pe linia de plutire”, fiind incapabile 
să renunțe la această condiție nesigură, improvizată, practică şi având conştiinţa că 
totul le fuge de sub picioare. Astfel, aceşti indivizi devin instabili, transformându- 
se încet în scandalagii care visează la obținerea onorabilitätii. Ei nu au timp să se 
instruiască, de vreme ce pe ei îi presează din urmă spaima de eşec; deci, ei sunt 
indivizi abia semialfabetizati, oameni săraci, dar cu aere de subtilitate şi cu apetit 
pentru huzur, foarte grijulii să se exprime îngrijit, să afişeze o aparență cât mai 
strălucitoare. Toate acestea explică nevoia de travesti a unei întregi colectivităţi 
care se zbate din răsputeri să depăşească blestemul marginalitätii, aspect care din 
nou ne poartă cu gândul la personajele zoliene. 

Unul dintre elementele cele mai spectaculoase ale acestor texte este prezența 
unui narator care, pentru că se numeşte „nenea lancu” şi editează Moftul român, 
aproape că se identifică cu autorul. El face legătura între „episoadele” comediei, dă 
scurte indicaţii de regie, stă de vorbă cu personajele - dintre care cele mai multe 
sunt prezentate ca un fel de amici - şi cel putin la prima vedere, duce aceeaşi viață 
ca şi ele. În forme diferite, cel care povesteşte este victima celorlalte personaje, de 
care nu se apără numai râzând sau prin ironie, ci şi prin câte un gest mai violent 
(nfamie, Bubico). Astfel, funcţia naratorului reprezintă la Caragiale nu doar un 
mod de a face ficţiunea credibilă, printr-un demers foarte abil de ştergere a urmelor 
înscenării literare, dar şi un prilej prin care autorul îşi ia libertatea de a desfăşura un 

tip de activitate justitiarä, imposibil de practicat în realitate, în cadrul convențiilor 
sociale ale acestei lumi false. 

Momentele şi schițele nu apelează la existenţa profundă a sentimentelor, ci 
vizează realul, întâmplări desprinse din realitate şi care merită să ne rețină atenţia. 
Ele sunt scenete dramatice, cu personaje vii, care nu au convingeri ci doar interese, 
personaje ale căror acţiuni se desfăşoară pe un fond de rumoare, lichelism, logoree, 
insolit derizoriu, mimetism, viziune carnavalescă. Aceste texte şi-au adus o 
însemnată contribuţie la afirmarea vocabularului comic, la concilierea opiniei 
publice cu percepțiile critice despre bătăliile câştigate sau pierdute cu noi înşine. 

Fără mari pretenții filozofice, Caragiale surprinde cu personajele sale ieşirea 
dintr-o formă de somnolentä istorică a omului simplu. Racordarea lui la istoria 
modernă ia forma comicului tranziţiei spre maturizare obştească. 


V.6.2. Viziunea tragică 

Deşi ceea ce caracterizează opera caragialiană este aspectul umoristic, totuşi, 
„unda de şoc” a naturalismului francez îl atinge şi pe marele nostru scriitor care, 
închinându-se la rândul său într-o manieră admirativă originală în fața apariției 
noului curent, este considerat după Delavrancea „scriitorul nostru cel mai zolist” 
(G. Călinescu). 

Întrebarea care persistă însă pe buzele celor care au intuit personalitatea 
veselă, optimistă şi exuberantă a marelui nostru scriitor este ce a determinat 
îndreptarea atenţiei acestuia spre un curent literar profund contestat şi respins de 
către majoritatea artiştilor vremii - naturalismul? 

Reflex al eclectismului fascinant al operei sale, alunecarea spre naturalism 
ne obligă să căutăm din nou explicaţii în personalitatea complexă a marelui scriitor, 
care ascunde şi trăsături mai puţin plăcute, chiar întunecate, acesta fiind chiar privit 
de ceilalţi scriitori drept un om cinic, răutăcios, înzestrat cu un caracter urât 
(semnase chiar câteva texte publicate în Constitutionalul sub numele personajului 
shakespearian - Falstaff sau Zoil - cinicul personaj grec, echivalent al invidiei 
răutăcioase). Această parte mai putin luminoasă a personalității sale se reflectă în 
operă prin apetenta pentru elemente de cruzime sau de umoare neagră, toate 
specifice noului curent literar — naturalismul, ilustrat de mulțimea copiilor 
enervanti din Momente sau din ciclul Rostogan, dispoziţia rea şi paroxismul 
naratorului din Grand Hôtel ,, Victoria Română” sau sadismul studiat al călătorului 
nevricos din Bubico. 

Întrucât este imposibilă redarea cu certitudine a dinamicii sufleteşti a marelui 
scriitor, ne rezumăm la a emite anumite ipoteze legate de prefacerile interioare care 
s-au dovedit mai mult decât evidente. Astfel, o altă cauză a acestei schimbări 
majore pare să fie scepticismul înfiripat în sufletul marelui scriitor, scepticism 
datorat atât unor cauze interioare cât şi exterioare. În acest sens, posibila 
dezamăgire provocată de evoluţia literaturii (în special a teatrului) la acea vreme a 
fost dublată de intruziunea tragicului rusesc şi a pesimismului german, care au 
alungat comediantul pentru a face loc unui psiholog deprimat. În faţa peisajului 
literar dezolant al epocii, animat de nenumărați falşi şi pretinşi poeți şi scriitori, 
Caragiale însuşi a recunoscut existența unui pesimism care-i dădea târcoale tot mai 
insistent şi pe care încerca din răsputeri să-l depăşească: „Să depărtăm aceste 
gânduri pesimistici să nu ne lăsăm a fi atinsi de neagra boală a veacului! 
Pesimismul este lipsa de voinţă, lipsa de vlagă, lipsa de avânt, lipsa de curaj, lipsa 
de bärbätie, lipsa de energie, lipsa de speranțe, lipsa de viitor! Nu! să avem avânt! 
Da! Să avem curaj!” 5* 

În acelaşi timp, această stare este urmarea evoluţiei fireşti a raporturilor 
tensionate dintre scriitor şi societate, cel mai bine sugerate de povestirea Jon, care 
sub forma urii de moarte dintre un frate şi o soră, reflectă metaforic (într-un stil 
violent, care frizează naturalismul), numeroasele confruntări dintre scriitor şi lume: 
„se ocărăsc şi se bat pân la sânge”, „cum o-ntâlnesc, nu mă pot stăpâni ... mă 
reped s-o apuc de piept”, care culminează cu momentul în care fratele 
(scriitorul) ia în derâdere măgarul cântăreț (pretinşii scriitori) ce fascinează întreaga 
comunitate: „m-a luat la palme, în ghionturi, în picioare; m-au scuipat; şi după ce 
s-au săturat, m-au aruncat ca pe o strachină spartă afară din grădină. Am stat 
puțin aşa, până să-mi mai vie sufletul la loc; m-am sculat şi am plecat şchiopătând 


3:546 A A 
77, „L-au luat în palme, în 


… [...] dându-i o palmă să-i strämute căpriorii 
ghionturi, în picioare ... şi trage-i, care mai de care, şi tăvăleşte-l prin umbrar, 
unu-l lăsa de ostenit, ş-altu-l lua de odihnit ... Au spart cu el toate borcanele si 
bărdacele hangiului ... [...] L-au lăsat măr, şi s-a dus fiecare la treaba sa”. 
Înverşunarea scriitorului (fratele) de a se înfrunta cu societatea (reprezentată de 


soră): „tot trebuie să ne-ntâlnim! n-am să te las! am să-ţi dau mereu peste bot si la 


5 1.L.Caragiale, Literatura şi artele române în a doua jumătate a secolului XIX, în Opere 4. 


Publicistică, Ediţie critică de Al.Rosetti, Şerban Cioculescu şi Liviu Călin, cu o introducere de 
Silvian losifescu, Editura pentru Literatură, Bucureşti, 1965, p.64. 

545 Idem, Ion, în Opere 3. Nuvele, povestiri, amintiri, versuri, parodii, varia, Ediţie critică de 
Al.Rosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.142. 

5% Jhbid. p.144. 

#7 Jbid. p.145. 

2 »548 

cap! să vedem: care pe care trăsătură justificată de starea precară a literaturii 


[RA pune în lumină portretul scriitorului mânat de 


vremii: „Că nu e de plăcut 
idealuri ambitioase, în contrast cu publicul mulțumit cu creații literare minore: 
„Tutulor nouă, şi împăratului şi-mpărătesei, la toți boierii, la tot norodul, mie si 
dv., ne place la toți; numai dumnealui nu-i place! Toţi, şi eu şi dumneavoastră 
suntem nişte proşti; numai dumnealui, pricopsitul! mai cu mot ... Vine să strice 
petrecerea şi multumirea şi cheful la o lume-ntreasă ... Apoi de!'*”. În ciuda 
disproportiei dintre numărul mare de „iluştri necunoscuţi”, cuprinşi de febra 
creaţiilor literare de orice fel, şi mâna de „aleşi” talentaţi şi înzestrați în ale 
literaturii, într-o epocă a descoperirilor din biologie şi medicină, Caragiale 
conchide cu hotărâre că „orice şcoală, cât de înaltă, nu poate da ce n-a vrut să de 
naşterea ” 5’ 

Revenind la pesimismul scriitorului, acesta, stimulat de realitățile sociale şi 
politice ale vremii, s-a adâncit odată cu înaintarea în vârstă, amplificând şi scoțând 
tot mai mult la iveală temerile, fobiile, precum şi personalitatea anxioasă şi ascunsă 
a acestuia. Împletirea acestor elemente a născut în sufletul scriitorului un „monstru 
interior” care îl chinuia îngrozitor şi care, treptat, a pus stăpânire pe el, reuşind să-i 
şteargă de pe buze subtilul zâmbet ironic, plin de subînteles sau chiar râsul 
sardonic, înlocuindu-le cu o gravitate sumbră. 

Nu în ultimul rând, setea sa nestăvilită de a se alinia tendinţelor artistice ale 
vremii şi de a lupta pentru cauza oricărei zvâcniri literare revoluționare e posibil 
să-l fi împins la rându-i pe panta lugubră a naturalismului, chiar cu riscul de a părea 
lipsit de sinceritate în acest demers. În virtutea acestei trăsături a scriitorului, se 
desprinde o aplecare a acestuia spre punerea la curent cu toate teoriile şi 
descoperirile care stau la baza spiritului ştiinţific al naturalismului. Edificatoare 
sunt în acest sens teoria despre cometa Halley (Despre cometă), teoria fandacsiei 
(Conu Leonida faţă cu reacţiunea), teoria magnetizării a lui Mattei (D-ale 
carnavalului), teoria despre instinctul câinilor (Bubico), teoria despre țigani şi evrei 
(Două loturi), apetenta pentru biologie şi zoologie (articolele Termitele şi Varietăți 
literare. Canard-răţoi), teoriile revoluționare despre predispoziția ființei umane 
către atavism, regresie şi involutie, formulate de Charles Darwin şi Cesare 
Lombroso, care au răsturnat imaginea bine sedimentată despre om, mutând centrul 
de greutate al cunoaşterii acestuia către fizic, fiziologic şi biologic (O făclie de 


5% Jbid. p.144. 
5 Ibid. p.145. 
550 Jbid. p.144. 
55! Jbid. p.143. 

Paşte), precum şi menţionarea serioasă sau în derâdere a unor nume cu rezonanță 
ştiinţifică precum Darwin, Lombroso/,,Lombroză”, Bihner, Haeckel/,,Hechel”, Max 
Nordau, dr. Babeş sau a unor autori realişti şi naturalişti, ca Ibsen, „Tălstoi”, 
„Gorche”, Zola, „Oscar Vilde” (O făclie de Paşte, monologul Modern). Peste toate 
acestea tronează însă, teoria despre longevitatea ființei umane în raport direct cu 
mortalitatea (Zgomot), o aparentă anomalie datorată democrației, capitalismului, 
maşinismului, alcoolismului, degenerescentei, nebuniei, zgomotului, care trădează 
cel mai bine preocupările ştiinţifice ale scriitorului, dar în special puterea sa unică 
de pătrundere a noilor descoperiri ştiinţifice: „Pe măsură ce se-nmultesc oamenii, 
lupta pentru trai devine mai grea; de aci, exces de oboseală, uzură mai repede a 
energiei: omul de astăzi se trăieşte în cinzeci de ani cât se trăia omul de pe 
vremuri într-o sută — viaţă mai scurtă, dar poate mai plină. [...] Omenirea slăbeşte 
pe zi ce merge. Armonia anatomică şi fiziologică a omului se preschimbă mereu: 
unele organe menite să cheltuiască energie capătă putere covârşitoare asupra 
altora menite să strângă energia şi s-o iconomisească: un caz analog cu al 
bugetelor vecinic soldate cu deficit, osândite a se echilibra vecinic cu împrumuturi. 
De unde — firească urmare — criză! [...] omul va ajunge cu vremea să aibă ca 
înfăţişare normală înfăţişarea caricaturilor multregretatului nostru amic Jiquidi: 
un cap foarte mare pe un trupuşor mai mic decât capul... O domnişoară pudică n- 
are să-şi mai poată acoperi ochii cu mâinile... Aşa ochi mari şi aşa mânusite 
mititelute! Si totuşi, cu aşa capete colosale, omenirea va sfârşi prin a fi nebună. 
Nebunia va fi odinioară starea normală a minţii omeneşti! Planeta noastră va fi un 
vast balamuc! [...] În fine, alți înţelepţi pretind că scurtimea vieţii se datorește 
numai şi numai sistemei democratice, care tinde a egaliza, a nivela pe toți 
muritorii: să trăiască toți, putin, dar egal! Aşa zic unii şi alții. Eu sunt de altă 
părere. Pricina pentru care omul, aibă cea mai solidă cherestea, nu poate ajunge 
astăzi la o vârstă în adevăr respectabilă este: zgomotul. Să nu uitaţi că, relativ cu 
populaţia, cazurile de longevitate sunt mai numeroase la sate decăt în oraşe, şi în 
oraşele mici mai numeroase decât în cele mari. Cu cât oraşul e mai mare, cu atât 
longevitatea e mai rară... Zgomotul!... Cu cât omul are mai multi copii cu atâta- 
mbătrâneşte mai degrabă. De ce? Învăţătorii în genere se prăpădesc devreme... 
De ce?... Zgomotul... Aţi observat la Mosi că de pe la zece dimineaţa toată lumea 
e mai putin ori mai mult beată, şi pe urmă, toată ziua, din turtă dulce-n turtă dulce, 
ajung seara toți turtă? De ce? Din băutură toți? Nu! din pricina zgomotului... 
Bucureşti! Oraş fără monumente şi fără istorie până la istoria monumentală a lui 
Gion, există oare pe lume vreun loc unde să găsesc eu mai mult zgomot decât în 

sânul tău? [...] Și apoi se tot miră unii că se-ndesesc cazurile de nebunie şi de 
sinucidere!” 

Sub impulsul noilor preocupări şi concepții ştiinţifice, Caragiale recurge la 
rândul său la îndepărtarea înşelătoarelor straturi exterioare ale fiinţei umane, ființă 
pe care o expune necruţător în plenitudinea esenței sale naturale. Zguduind din 
temelii orgoliul omului care se pretindea superior celorlalte ființe naturale, 
scriitorul îi limitează acestuia rolul în univers, la un simplu element într-o 
înlănţuire infinită de cauze şi efecte. Dovada de netăgăduit a conectării omului la 
„marea familie a Naturii” este oferită de prezenţa în om a fenomenelor biologice, 
fizice şi chimice care asigură evoluția lumii naturale şi exilează ființa umană într-o 
existență materială. Preocupările ştiinţifice ale vremii, imprimându-se tot mai 
adânc şi în conştiinţa lui Caragiale, au dobândit accente atât de puternice încât au 
determinat asocierea, uneori până la confundare, a omului cu animalul, subliniind 
în acelaşi timp, universalitatea şi uniformitatea esenței omeneşti, în ciuda 
diversităţii de figuri şi tipuri umane: ,, Nu există pe pământ speţă zoologică mai 
unitară decât a regelui creatiunii. Între un polinezian antropofag si cel mai rafinat 
european, altă deosebire hotărâtă nu există decât modul de a-şi găti bucatele. Nici 
un neam de oameni nu-i mai bun sau mai rău, nici unul mai inteligent ori mai 
prost; unul e mai aşa, altul, mai aminterea; dar la urma urmelor, toți sunt la fel. 
Zi-le oameni si dă-le pace. Căci la noi nu e nici mai multă, nici mai puțină 
stricăciune decât în alte părți ale lumii şi nici nu s-ar putea altfel. Calitățile şi 
defectele omeneşti sunt pretutindeni aceleaşi; oamenii sunt peste tot oameni. 
Limbă, costume, obiceiuri, apucături intelectuale şi morale, religiuni, precum şi 
toate celelalte rezultate ale împrejurărilor prin care au trecut, îi pot arăta ca si 
cum S-ar deosebi mult cei dintr-un loc de cei dintr-altul; ei, însă, în fundul lor, 
pretutindeni şi totdeauna sunt aceiaşi ” 33 Evadarea totală din carcera esenței 
naturale este speranță deşartă, însă o ridicare, chiar şi temporară, deasupra acesteia 
este favorizată de personalitate, care prelungeşte „activitatea energetică a naturii” 
(C.Rădulescu-Motru). 

Fascinat de descoperirea omului ca ființă biologică, Caragiale oferă insistent, 
în diverse contexte, descrieri sau explicații, variate comparații cu ființa umană ca 
mecanism fizic şi biologic bine organizat. Astfel, chiar la începutul articolului său 


552 I.L.Caragiale, Zgomot, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Șerban Cioculescu si Liviu Călin, cu o introducere de Silvian losifescu, Editura 
pentru Literatură, Bucureşti, 1962, p.383-384. 

553 LL.Caragiale în corespondenţa sa către Alexandru Vlahuţă, Politică şi literatură (I-VI, 1909) si 
Morală şi educație (I-IV, 1910), apud loan Derşidan, Însemnări şi dedicatii pe cărți, Editura 
Universităţii din Oradea, 2011, p.198. 

Literatura şi artele române în a doua jumătate a secolului XIX (1896), Caragiale se 
foloseşte de organele umane pentru a explica „ramurile de activitate publică ale 
unei societăți”: „Ramurile de activitate publică ale unei societăți se pot compara 
cu deosebitele organe de viaţă ale unui individ. De exemplu, economia şi comerțul 
se pot compara cu organele de hrană, cu stomacul, armata, cu puterea musculară, 
cu pumnii, scl. Literatura frumoasă şi artele se pot compara cu obrazul, cu acea 
parte dindărătul căreia stă mecanismul superior, aparatul gândirii. Precum un 
individ nu se prezintă-n societate decât cu fruntea-nainte, iar nu cu burta sau 
altfel, asemenea o societate umană se prezintă în faţa lumii întregi cu organele 
sale intelectuale, cu gândirea sa, a cărei expresie întreagă sunt literatura 
frumoasă şi artele. Acestea sunt nişte puteri menite să trăiască mai departe chiar 
decât societatea care le-a produs, ca şi amintirea unei frumoase şi nobile figuri 
multă vreme după moartea persoanei". Complexitatea şi organizarea corpului 
uman suscită şi mai mult interesul aceluiaşi scriitor, care în articolul său Câteva 
păreri (1896), duce comparatia chiar mai departe, asociind acest organism cu opera 
de artă: „La ființa vie, organismul material este aşa întocmit, încât nici un organ 
îndeosebi nu e independent şi n-are niciodată o funcțiune de sine stătătoare; 
organele au importanță prin anumitul concurs ce-l dau pentru menţinerea 
întregului complex; oricăt ar fi unul chiar absolut indispensabil şi altul nu tocmai, 
menținerea întregului complex este mijlocul, scopul este viaţa; fără de dânsa, 
organele nu mai au rațiune de a fi; ele se desfac, se risipesc si se topesc în largul 
naturii, dacă nu mai pot susține o viaţă deosebită. Tot aşa şi cu opera de artă. 
Expresia - adică forma exterioară, organele materiale - nu are rațiune de a fi dacă 
ea nu face să crăiască o intenţiune ”.”” Elanul cercetării lumii naturale şi a fiinţei 
umane a propulsat scriitorul până la formularea unei concluzii menite să stabilească 
definitiv locul ființei umane în universul natural, legătura indestructibilă dintre 
elementele acestui univers, precum şi modul de curăţire a lumii naturale de 
exemplarele nereuşite, atunci când tranziţia firească între verigile lanţului ființelor 
prezintă deviații: „Natura are o lege care o obligă să alcătuiască elementele aşa 
potrivit, încât, din echilibrul şi concursul organelor materiale, să se poată 
menținea flacăra vieţii. Atunci când natura, în zorul nepătruns al vastei sale 
fabricatiuni, scoate, din distracţie ori din pripă, o rea întocmire de organe, 
improprie intenţiei de funcţionare, ea se grăbeşte să spargă exemplarul, aruncă 


Dg I.L.Caragiale, Literatura şi artele române în a doua jumătate a secolului XIX, în Publicistică şi 
corespondență, Editura “Grai şi suflet — Cultura Naţională”, Bucureşti, 1999, p.90-91. 

săi Idem, Câteva păreri, în Publicistică şi corespondență, Editura “Grai şi suflet — Cultura 
Naţională”, Bucureşti, 1999, p.130. 

fărămăturile monstrului neviabil în topitoare, pentru ca să le toarne mai târziu 


"5% (nu putem să nu remarcăm în acest enunț folosirea unor 


într-un tipar normal 
termeni ca „topitoare” sau „să toarne”, sub influenţa unui nor noi spaţii a căror 
apariție a fost favorizată de dezvoltarea industrială — turnătoriile şi topitoriile). 
Alături de aluziile referitoare la noile preocupări ştiinţifice ale secolului, 
anumite articole ale scriitorului oferă chiar mostre naturaliste, prin scene care 
prevestesc noua direcţie literară a acestuia: în rândurile sale critice dedicate lui Ruy 
Blas, Caragiale îl surprinde pe acesta „sfâşiindu-şi în tepele de fier carnea slabă de 
foame”; într-o istorisire ce prezintă prietenia a doi bărbaţi pusă în primejdie din 
cauza unei femei care încearcă să-i dezbine, acelaşi scriitor ne prezintă pretinsul 
tumult sufletesc al femeii, cauzat de unul dintre bărbaţi: „N-are poftă de mâncare 
şi stă pe gânduri, cu privirile pierdute; bate toba repede cu degetele pe masă; 
ofetează, se scoală, e nervoasă, plânge tam-nisam fără să poată spune de ce. Apoi 
se culcă şi adoarme sughițând. În fine, un cortej întreg de simptome alarmante. 
Peste noapte, se zvârcoleşte sub opresiunea unui vis urât; geme, dă un țipăt, şi 
Petru aude clar, printre dinţii ei care scrâşnesc, un nume ... Grozav! ... Ah! 
Paul! "5%; în fața acestei manifestări, reacția lui Petru, exact pe măsura „naturii sale 
pasionate”, oferă scriitorului pretextul de a face o radiografie a interioritätii unei 
fiinţe dintre cele care „poartă în adâncul sufletului lor mai multe motive de 
turburare decât le poate da lumea de afară: ele sunt ca marea: Priviti-o sub cerul 
senin, sub pâcla apăsătoare a ecuatorului, când nici o suflare cât de uşoară nu 
adie dasupră-i, priviti-o cum începe-a fierbe; clocoteste, se umflă, se ridică uriaşă; 
se zbate, se smacină, tot mai tare şi mai tare, tot mai iute şi mai iute, vasta anarhie 
a talazurilor peste talazuri! Am omorât zeii! e mort Neptun! n-are cine să le mai 
înțelenească cu o singură-ncruntare, cu un Singur semn. Uitaţi-vă ce zbucium 
satanic din chiar senin! Ascultati mugetul acesta zguduitor de ceruri! Corăbier, 
nu-ți pierde vremea, atât de prețioasă pentru mântuirea sufletului tău! lasă sforile 
velelor şi închină-te: adâncul te cheamă nerăbdător! Uraganul năprasnic e în 
culme! Cine? cine l-a pornit cu aşa grozave porunci? Marea însăşi. Ea se chinuie 
din propriul si profiindul ei neastâmpăr. Iată sufletul omului pasionat ...'%*; într- 
un fragment în care încerca să ilustreze importanţa veridicității unor scene din 
literatură, Caragiale ne oferă minutioasa descriere naturalistă a unui „nenorocit 
clovn, cu făina groasă lipită pe sudoarea fetii, cu atât mai zdrentäros şi mai 


556 Thid., p.130. 

murdar, cu cât prin acoperişul sfâsiat al circului inundă de toate părțile lumina 
soarelui. Domnișoara, prima şi ultima cäläreatà de forță a companiei, dă târcoale 
în arenă pe veteranul ei armăsar alb, care numără atâtea succese. Clovnul îi face 
o curte stäruitoare, urmărind-o în toate mişcările. La un moment, curtizanul 
găseşte prilej s-o ciupească de braţul ei foarte roşcat, care n-ar fi pierdut mult din 
admiraţia publică dacă era îmbrăcat. Atunci mândra călăreață îi trage un 
bobârnac în nas, care pocneşte ca un pistol; apoi numaidecât dă o biciuşcă 
bătrânului armăsar, şi dispare în galop. Îndräznetul pedepsit a căzut, si clasica 
băşică a făcut ecoul nasului; înamoratul se ridică si pleacă orbit, ținându-se de 
amândouă părţile lovite, plângând si strâmbându-se într-un chip oribil” 29 
Dublarea înfloririi medicinei şi a fiziologiei cu interesul crescând pentru 
biologie şi zoologie nu a rămas fără ecou nici la Caragiale, care în aceleaşi articole, 
s-a folosit de regnul animal şi cel vegetal pentru a-şi sublinia punctul de vedere 
legat de opera literară sau literatură: „Piramida e de granit, insecta de nişte 
țesuturi mucoase; insecta de-abia se vede, şi piramida e piramidală; insecta, 
născută azi-dimineaţă, va muri deseară”“!, „scârțâiala unui greier pe care-l 


»562 PR E S ve 
, „O râmă oarbă care se târăşte lipicios pe un palmac 


striveşti scurt sub talpă 
de mocirlă în umbră 'S, la care adăugăm comparatia diferitelor tipuri de creaţii 
literare cu , laptele-cucului, [ca si] rara floare a alunului, trandafirul de Siras, [ca 
şi] floarea scaietului de pe marginea drumului "5% Toţi aceşti mici paşi pe calea 
naturalismului au culminat însă cu recunoaşterea deschisă, fätisä, a elementelor 
care au prefigurat acest nou curent literar: progresul material, dezvoltarea ştiinţei şi 
„împrăştiarea multiplă şi repede a cunoştinţelor pozitive ”.5%5 

Devierea literară către naturalism are însă rădăcini şi mai adânci la 
Caragiale. La o analiză mai atentă, anumite aspecte ale personalităţii sale, dublate 
de unele evenimente din viața sa, sugerează asemănarea cu naturaliştii - 
reprezentați de figura lui Emile Zola, părintele naturalismului francez -, prevestind 
totodată îndreptarea „corabiei” sale literare spre curentul naturalist. 

Animati de un spirit avangardist şi o personalitate complexă şi duală, atât 
Caragiale cât şi Zola au constituit două momente de cotitură în literatura română, 
respectiv cea franceză. În timp ce Caragiale simbolizează apogeul literaturii 


române realiste din secolul al XIX-lea, Zola merge chiar mai departe, fiind 


5% Thid., p.150-151. 
56l Thid., p.125. 
52 Thid., p.128. 
56 Thid., p.131. 

întemeietorul curentului naturalist, care reprezintă punctul extrem al tendinței al 
cărei obiectiv este demonstrarea supremaţiei adevărului asupra frumosului. 

În acelaşi timp, un aspect la fel de demn de consemnat este faptul că ambii 
scriitori şi-au început activitatea literară în cadrul unei grupări artistice. În cazul 
scriitorului român, avântul său literar îl împinge în sânul societăţii literare Junimea, 
care în ciuda atitudinii sale conservatoare, ademenea între anii 1870-1890 spiritele 
libere, boeme, protestatare şi pasionate de cultură către un cocon literar în care 
lipsa de formalism şi înflăcărarea dezbaterilor generau idei revoluţionare. 

O situaţie similară remarcăm şi în cazul lui Zola, care a transformat prietenia 
câtorva tineri artişti animați de aceleaşi idealuri artistice într-o fertilă grupare 
literară intitulată „grupul de la Médan”, reuşind să atragă în jurul său mai multe 
generaţii de scriitori naturalişti, care s-au succedat într-o perioadă de timp destul de 
lungă. 

Vitalitatea plină de neprevăzut, sociabilitatea şi plăcerea vieţii boeme îi 
alătură din nou pe cei doi scriitori, pe care îi urmărim străbătând cu aceeaşi 
detaşare şi relaxare toate mediile sociale, legând prietenii cu oameni de diferite 
personalităţi şi stări sociale, tratând cu acelaşi zâmbet misterios un cerşetor sau un 
ministru. Fascinati de varietatea şi complexitatea personajelor şi a mediilor sociale, 
dar în acelaşi timp şi însetati de realitate şi adevăr, cei doi scriitori adoptă o 
atitudine scrutătoare detaşată şi analizează totul până în cel mai mic detaliu. 
Notabile sunt în acest sens cuvintele marelui Caragiale, care se îndemna pe sine, 
spunând: „Priveşte în jurul tău şi notează totul!”. Într-adevăr, acesta este unul 
dintre principiile care stau la baza unei opere naturaliste - exactitatea faptelor 
principale şi a detaliilor, principiu susținut şi aplicat, bineînţeles, şi de Zola. Astfel, 
folosindu-se de inteligenţa lor extraordinară, de subtilitatea şi spiritul lor critic, cei 
doi mari scriitori scrutează cu mare atenție şi obiectivitate toate mediile sociale, 
inspirându-se şi notând cu minutiozitate şi acuratețe orice detaliu care pentru un om 
obişnuit ar putea părea neînsemnat (ex. Caragiale se foloseşte de procesele-verbale 
întocmite de comisarii de poliție şi discursurile politice păstrate cu sfinţenie de 
diverse grupări sau partide politice), manifestând în final capacitatea unică de a se 
adapta uşor de la mediul academic, la cel suburban, periferic, caracterizându-se 
astfel printr-un „cameleonism neegalat” (Şerban Cioculescu). Mai mult decât atât, 
manifestând o adevărată fascinatie pentru accidente, catastrofe şi întâmplări 
neobişnuite, Caragiale se îndreaptă încă din primele clipe ale activităţii sale 
gazetăreşti către redactarea rubricii de Diverse de la Unirea democratică, Timpul şi 
Alegătorul liber, activitate care îi prilejuieşte atât abordarea detaliată a unor 
evenimente senzaţionale de interes general (ex. căderea balonului Conqueror la 

Berlin, în 1908 sau scufundarea transatlanticului francez Generalul Chanzy, lângă 
Insula Minorca, în 1910), cât şi ridicarea la rang de eveniment a unor accidente din 
viața de zi cu zi a oamenilor obişnuiţi. 

Ofranda depusă pe altarul naturalismului, compusă din simple tuşe şi reflexe, 
este insuficientă pentru ca scriitorul să poată fi trecut în rândul scriitorilor 
naturalişti, influenţa acestui curent manifestându-se la Caragiale mai degrabă ca o 
boare răcoroasă ce a stimulat germinarea unor atribute ale naturalismului într-o 
salbă modestă de creaţii cu caracter naturalist. 

Puternic stimulat de realitățile sociale ale vremii: ,, discriminärile sociale îşi 
adăugau uneori o tentă biologică, secolul al XIX-lea fiind nu numai secolul 
națiunii şi al istoriei, dar şi al evolufionismului şi selecţiei naturale. Datele 
biologice ale claselor de jos păreau a deveni tot mai defavorabile: mizeria, bolile, 


"5% naturalismul lui 


alcoolismul loveau fără crutare în această zonă a societăţii 
Caragiale se manifestă prin preferința pentru patologie şi sociologie, explicație şi 
metode exacte, precum şi pentru subiecte specifice acestui curent: nuvela pretins 
psihologică O făclie de Paşte este mai mult fiziologică şi etnologică, depăşind cu 
mult planul conştiinţei şi scoțând în evidenţă inspirația sadică a lui Leiba Zibal. 
Motivul fricii este reluat de scriitor în monologul 7 Aprilie, dar şi acolo cu o 
explicaţie de ordin patologic; acesta este de altfel şi singurul text “comic” în care 
personajele caragialiene comit o crimă. În alte nuvele, Caragiale a studiat procesul 
încordării şi nebunia de origine paroxistică: Stavrache din În vreme de război, după 
o lungă perioadă de îndoială în legătură cu posibilitatea întoarcerii fratelui său 
căruia i-a luat averea, înnebuneşte când acesta apare. Tema aşteptării anxioase, 
înnoită de introducerea amănuntului sinuciderii, se regăseşte în /nspectiune, unde 
Anghelache, casier impecabil, se omoară în preajma unei inspecții din frica absurdă 
de a nu fi găsit cu lipsuri pe care nu le are. În Păcat, studiul eredității e dus până la 
impresia neplăcută de monstruozitate umană. În Năpasta, nebunul declarat este Ion 
ocnaşul, nebun mistic. Caragiale introduce şi teme noi - cea a telepatiei - în 
Cănuţă, om sucit, care este un caz de orientare providentialä. Miraculosul este 
exprimat în La Hanul lui Mânjoală, nuvela care se remarcă prin clar-obscurul 
misterios. La conac reia această temă, cu deosebire că acum diabolicul nu se mai 
arată sub forma ispitei erotice, ci sub aceea a jocului de noroc. 

Chiar dacă scrierile naturaliste nu sunt foarte multe la număr în cazul lui 
Caragiale, el pune în lumină personaje care trăiesc într-un univers în care se 
exercită influenţe diverse, ce ţin în special de epocă, mediu, ereditate, de 


566 Lucian Boia, Două secole de mitologie naţională, apud loan Derşidan, Însemnări şi dedicatii pe 
cărți, Editura Universităţii din Oradea, 2011, p.177. 

„procesele biologice si fizico-chimice ale viului”, la care se adaugă alianţa 
forțelor economice şi sociale cu care individul se confruntă inevitabil şi care 
constituie fundalul fiecărei opere naturaliste. Manifestând o sensibilitate deosebită 
față de chemärile realului şi modurile variate în care influenţele mai sus menţionate 
modelează fiinţa umană, Caragiale rămâne un „scriitor al fenomenelor româneşti, 
cu o sensibilitate meteorologică, de climat temperat continental accentuat, [care] 
între extravertirea şi introvertirea autorului şi a personajelor sale, calcă pe 
pământ ca pe nişte coji de nuci, înregistrând agrestul, argila şi denivelatul şi 
documentând despre elanuri şi nestăpâniri şi despre greutatea căderii, a 
profunzimilor tulburătoare ale fiintärii în lumea ce pesemne decade (în timp ce se 


à ANA s> 568 
întemeiază), prin cele mai multe din exemplarele sale”. 


V.6.2.1. Elementele naturalismului caragialian 

Desfăşurându-se între anii 1899-1909, activitatea de nuvelist a lui Caragiale, 
cea care a asigurat tărâmul fertil pentru “sămânţa” naturalismului, reprezintă o 
perioadă de maximă maturitate, în care elementele noi se împletesc cu cele vechi 
într-o atitudine de depărtare contemplativă şi prin introducerea unui registru grav. 
Cele aproximativ 17 povestiri şi nuvele reprezintă tărâmul încercării de conciliere a 
două tendinţe dominante: una zolistă, iar a doua intelectuală, stăpânită de nevroze 
şi apoi de regăsiri spiritualizate plastic. 

Deşi tributar exigenţelor artei clasice, începând cu anul 1889, la Caragiale, 
veselia şi buna dispoziţie din comedii şi Momente sunt brutal reduse la tăcere de o 
formă de tragism care, aproape un deceniu, ocupă prim-planul creaţiei caragialiene 
în O făclie de Paşte (1889), Năpasta (1890), Grand Hotel „Victoria 
Română”(1890), Păcat (1892), În vreme de război (1898) şi schiţele 1 Aprilie 
(1896), Două loturi (1898), Inspectiune (1900), la care Rodica Stefan mai adaugă 
O reparaţie (1896) şi O blană rară (1896), anul 1896 remarcându-se astfel, ca 
apogeu al naturalismului caragialian. 

Lumea haotică şi în permanentă fierbere din Momente şi comedii pare să se 
îndepărteze tot mai mult de scriitor, iar zgomotul şi diversitatea de culori care 
caracterizau acest univers se estompează treptat până la a nu se mai auzi sau vedea 
deloc. Culorile vii şi optimiste ale acestei lumi pline de vitalitate îşi pleacă încet 
capul, capitulând în final în faţa puterii nestăvilite a culorilor de esenţă „tragică” ce 
caracterizează nuvelele, printre care roşul, negrul, griul sunt presărate pe alocuri de 


5% Toan Derşidan, Însemnări şi dedicaţii pe cărți, Editura Universităţii din Oradea, 2011, p.175. 
568 yp; 

albul care mai salvează din optimismul eclipsat de cele dintâi. În ceea ce priveşte 
zgomotul lumii în permanentă forfotă şi mişcare, acesta se stinge încetişor, lăsând 
loc într-o primă fază unei tăceri adânci, urmată apoi de strigătul disperat al unor 
fiinţe dereglate, măcinate de temeri, fobii şi boli fizice sau psihice, strivite în cele 
din urmă de alienare. 


V.6.2.1.1. „Sensibilitatea climatică” a autorului şi interesul său pentru 
fenomenele fizice, chimice şi biologice 


Am arătat în cele de mai sus că deşi tributar curentului clasic şi apoi realist, 
Caragiale nu a putut rămâne indiferent „vântului” schimbării care bătea cu putere 
dinspre Occident şi care aducea cu el vestea şi estetica noului curent naturalist. 
Oferind acestui nou curent jertfa a doar câteva tuşe şi influenţe naturaliste, mai 
degrabă decât opere naturaliste în adevăratul sens al cuvântului, Caragiale a aplicat 
chiar şi în redarea acestor nuanţe naturaliste regulile şi estetica noului curent literar. 

În cele ce urmează vom încerca să urmărim în detaliu modul şi mai ales 
măsura în care Caragiale a aplicat în creația sa anumite caracteristici ale curentului 
naturalist, expuse în prima parte a lucrării de față. 

Dintre toate elementele care au împins scriitorul pe calea naturalismului, cel 
mai impulsiv şi insistent în a se face auzit rămâne personalitatea sa, fibra interioară, 
ale cărei contradicții îşi pierd asprimea sub învăluirea unei sensibilitäti 
extraordinare. Zvâcnirile acestei sensibilitäti au declanşat la Caragiale o sete ieşită 
din comun pentru toate formele de manifestare ale lumii naturale şi ale fiinţelor vii. 
Reuşind să pătrundă dincolo de aparenţa înşelătoare a lumii materiale manifestată 
în complexitatea sa, scriitorul vibrează cu precădere la sincopele fenomenelor 
lumii şi la poticnirea mecanismului uman, izolând în acest scop fenomenele 
biologice, fizice şi chimice, a căror înläntuire precară destabilizează ființa umană. 
Neastâmpărul ochiului veşnic vigilent al lui Caragiale caută cu îndărătnicie fisuri şi 
dereglări ale fenomenalitäti şi functionalitätii lumii, manifestate în întreaga operă 
caragialiană prin rumoare permanentă, petrecere, agitaţie, înflăcărare, chef de 
ceartă, prostie şi încurcături. Observând omul ,, dinläuntru, în planul modificărilor 
organice şi al acompaniamentului lor afectiv” (T.Vianu), Caragiale surprinde 
dincolo de zgomotul de fond al acestui „du-te-vino” permanent, liniştea sepulcrală 
a unei lipse de comunicare şi a unei solitudini dezarmante. 

Alături de capacitatea neobişnuită de penetratie a scriitorului, ceea ce îi 
permite acestuia să perceapă la intensitatea lor maximă dereglările lumii sunt 
simțurile. Reducând din puterea funcției observației, Caragiale îşi activează la 
maxim celelalte simţuri, lasându-se pradă sinesteziei, a acelei combinaţii de 

„Sunete, cuvinte, linii şi culori, forme” (Câteva păreri), care par să prefigureze 
astfel simbolismul baudelairian. (vezi sub-capitolul Culori stridente şi sunete 
asurzitoare) 

Sinestezia caragialiană este încurajată şi sprijinită de un alt element, devenit 
aproape personaj în opera sa — meteorologicul, prin prezența constantă a unor 
fenomene meteo care semnalează şi potenteazä o situație de criză sau un pericol. 

Acuitatea senzorială a personajelor nu este o plăsmuire a scriitorului, ci 
izvorăşte din însăşi sensibilitatea meteorologică a scriitorului, pe care acesta o 
revarsă asupra lor. Gradul de influenţă pe care vremea o exercită asupra structurii 
sale interioare se desprinde dintr-o serie de scrisori adresate în principal lui P. 
Zarifopol, care ne permit să conturăm şi imaginea lui despre fericire, care în mod 
paradoxal, implică obligatoriu şi condiţii de vreme răcoroasă şi închisă: „La noi 
aicea face cam răcoare, cam prea — lucru care mie nu-mi displace; ba, pot pentru 
ca să zic, din contra” (scrisoarea din 2/15 iulie 1909)”, dar si un adăpost intim, 
care să îndemne la visare: ,, Vremea ideală presupune de asemenea lumină filtrată 
(„pentru mine, amator de moină şi de lumină moderată”, scrisoarea din 23 
ianuarie 1910), un adăpost cald şi cu perdelele lăsate, cărți, scrisori, precum si 
prezența unui prieten, cu care „să mai stau de vorbă” despre toate cele, inclusiv 
despre cărţi şi întâmplări literare, totul la „un pahar într-o noapte neguroasă de 
nord” (scrisoarea din 25 iulie 1910). Şi iată-l numind fericirea într-un pasaj fără 
echivoc: „Aici, se circulă cu săniile [...]. Dacă n-aş tusi de gutunar, as fi complet 
fericit — în pat” (scrisoarea din 2 martie 1909) ” 7 

În fața spectacolului vremii, solaritatea şi a dionisiacul care animă 
personalitatea scriitorului sunt anihilate de natura sa sfâşiată de contradicții, lăsând 
să se întrevadă, în mod paradoxal, teroarea produsă de seninătatea cerului (care ar 
umple sufletul de bucurie oricărui om obişnuit): „ Vremea senină, nu contează dacă 
toridă ori geroasă, îl terorizează: «ger sub zero — toate, pentru păcatele noastre — 
şi soare, pentru ale mele!» (scrisoarea din 29 martie 1912); sau «Pe aici, vremea e 
oribil de frumoasă. Senin! Uscat!! Prafl!!Soare!!!! Tipenie de nor nu se vede! Ne 
uscăm de tot!» (scrisoarea din 25 mai 1909); «soare şi ger — foarte neplăcut lucru 


"71, în locul căreia acesta tânjeste 


pentru mine» (scrisoarea din 23 ianuarie 1910) 
după clar-obscurul cerului acoperit. Insă crescendoul influenței meteorologice 


asupra nervilor scriitorului atinge punctul culminant prin formularea de către acesta 


5% Marta Petreu, Filosofia lui Caragiale, Ediţia a 2-a, revăzută şi adăugită, Editura Polirom, laşi, 
2012, p.215. 

a unei solicitări către redacția Opiniei, din laşi, de a introduce o rubrică zilnică 
despre vreme, care să conţină negreşit „observațiuni meteorologice şi notarea 
stării cerului — senin, ploaie, zăpadă, vânt, etc.” (scrisoare către Steuerman- 
Rodion din 28-29 februarie 1908). 5°? 

Revenind la personaje, acestea, extrem de receptive la intensitatea şi 
fluctuatia fenomenelor meteo, ce acţionează direct asupra organicului lor, trec prin 
stări alterate, care declanşează comportamente şi limbaje aparte. Natura, eliberată 
de caracterul ei romantic sau liric, se impune acum indirect, însă inexorabil, prin 
forma pură a laturii sale meteorologice. Astfel, răcoarea (Grand Hôtel «Victoria 
Română»), instalată după o noapte toropitoare, căldura soarelui de primăvară, care 
irită nervii lui Leiba Zibal (O făclie de Paşte), dogoarea (Petitiune), zăpuşeala 
(Căldură mare), furtuna urmată de vreme frumoasă, care marchează ruptura şi 
împăcarea a doi prieteni (Lache şi Mache), vremea tot mai aspră (Urgent), gerul şi 
ceața (O blană rară), zloata (În vreme de război), ploaia şi ninsoarea (O Cronică 
de Crăciun), viforul (La Hanul lui Mânjoală), alături de ipostaze ale naturii care 
stârnesc sentimentul de destindere şi admiraţie (Ultima oră, Situatiunea), extrag 
din imensa faună umană acele fiinţe atinse de povara meteorologicului, izolându-le 
într-o categorie aparte, în care fiecare organism reprezintă un ecou, o reflexie a 
sensibilităţii pulverizate a scriitorului. 

Compensând lipsa de descriere a naturii, „văzduhul (cerul) interior” (loan 
Derşidan) al personajelor se prosternează, involuntar, în faţa meteorologicului, care 
presând puternic asupra vieţii lor organice, face să tâsneascä comportamente, fapte 
şi atitudini „în forme enorme, monstruoase, catastrofale, naturaliste 


55 (ex. Leiba Zibal, Anghelache, Cänutä, Conu Leonida). Însă 


(meteorologice) 
latul conditionärilor sufocă şi mai mult organicul personajelor, prin exercitarea 
unor puternice influenţe de natură climatică, altitudinală sau care ţin de relieful 
specific sau de momentele zilei şi care descătuşează deseori în interiorul acestora 
cantități de energie ce destabilizează mecanismul uman, producând suferință fizică 
şi mentală. Peste toată această încrengătură de conditionäri se instalează însă o 
supradeterminare care pecetluieşte definitiv soarta eroilor - determinismul, care 
prin vocea eredității, trâmbiteazä şi ilustrează principiul de bază al darwinismului - 
„natura nu face salturi”. 

Pe lângă detracarea mecanismului uman, surplusul de energie dizlocată sub 
excitatia diferitelor conditionäri produce stări emotive deosebite, care declanşează 
cutremure şi la nivelul limbajului, prin reliefarea unor crucişuri lingvistice şi 


572 mp: 
Ibid., p.214. 
5% loan Derşidan, Nordul caragialian, Editura Univers Enciclopedic, Bucureşti, 2003, p.203. 


335 


Aspecte ale naturalismului în creaţia lui Ion Luca Caragiale 


atitudinale, ce alunecă în argou şi eufemism: ,, Crucisul lingvistic caragialian 
sfârşeşte adesea în argou şi eufemism, iar cel atitudinal în enorm şi monstruos. 
Alături de spiritul critic, ele reprezintă forme de participare la dialog şi lume, de 
definire socială şi individuală. Parola viceversă, crucişă, este un echilibru, o 
salvare, speranţă şi proiecţie. Codul şi afectivitatea difuză a argourilor şi 


* Interiorul 


eufemismelor corespund măgulirii şi persiflării caragialiene”. 
limitelor acestor forme lingvistice topeşte şi alte tipuri intermediare — pleonasme, 
oximoroni, folosirea greşită a unor cuvinte, care dincolo de folosirea greşită a 
limbii, trădează la rândul lor stări excepţionale: „Pe traseul dintre tăcere (jos) şi 
încremenire extatică (sus), între argouri şi eufemisme, întâlnim şi alte frământări 
de limbă, oximoroni şi pleonasme. Înainte de a fi efecte sau defecte de limbaj, ele 
provin din stări şi din facultățile gândirii, extrem de dinamice şi amestecate, până 


"7 care aglutinate într-un tot unitar, constituie 


la accident şi explozie (catastrofă) 
nuanţe ale nordului caragialian (loan Derşidan). 

Iubind „tot ce poartă accent apăsat” (P.Zarifopol), personalitatea „proteică” 
(M.Tomuş) a lui Caragiale caută cu înfrigurare ineditul manifestării lumii naturale, 
care inundă creaţia sa prin forma distorsionată şi indirectă a meteorologicului, dar 
şi a astronomiei, geografiei, sau chiar a electricităţii, magnetismului şi a altor teorii 


desprinse din descoperirile ştiinţifice ale epocii. 


V.6.2.1.2. Dilatarea spațiului şi timpului 

Venind în întâmpinarea noilor concepții literare prezentate în Romanul 
experimental (Zola), opera caragialiană cu tentă naturalistă reprezintă un 
experiment bazat pe observarea realității în permanentă devenire, a naturii cu toate 
elementele ei, dar mai ales, a scenei existenţei umane. Având drept scop sondarea 
omului şi confruntarea lui cu propriile responsabilități şi tare ereditare, acest 
experiment ştiinţific împleteşte într-un întreg armonios descrierea fenomenelor, 
explicarea lor, deducerea lor unele din altele precum şi înläntuirea lor. 

Însă pentru ca experimentul să fie dus la bun sfârşit, scriitorul trebuie să 
fixeze foarte bine încă de la început punctul de plecare al acestuia - timpul şi 
spaţiul în care va fi urmărit personajul. Aceste două elemente esenţiale trasează 
principalele coordonate ale construcției naturaliste, o construcţie care a zguduit din 
temelii vechile norme estetice. Nu mai avem de-a face aici cu timpul şi spațiul 
mitice, legendare sau chiar transcedentale aparţinând tragediei clasice, unde 


574 Jbid., p.205. 
575 Jbid., p.201. 

personajele reprezintă arhetipuri, imagini universale, modele concentrate ale 
esenței caracterului uman. În naturalism, personajul este foarte bine fixat în 
anumite coordonate, proiectat într-un timp şi spaţiu foarte bine definite. Văzând 
lumina zilei într-un secol zbuciumat — secolul al XIX-lea — şi într-o societate care a 
depăşit şi abandonat epoca eroică şi feudală, personajul naturalist este martorul şi 
victima marii industrializări a țărilor occidentale şi a ascensiunii burgheziei 
parvenite. În acest context, elementul revoluționar care a şocat poate cel mai mult 
din perspectiva spaţiului acţiunii a fost inserarea spațiului urban, ca fundal al 
intrigilor complicate şi împrumutat de la „romanul misterelor” care de fapt îl şi 
lansase. 

Astfel, personajul naturalist nu se mai se mişcă într-un spaţiu sacru, aşa cum 
o făceau personajele clasice, ci într-un spaţiu cât se poate de real, concret şi 
material. Supunând viața şi lumea materială unei observații şi analize directe, 
lentila sau retina scriitorului reuşeşte să surprindă şi cea mai mică nuanţă a 
realității. 

Într-o atmosferă apăsătoare, în care lumina si întunericul luptă zilnic pentru a 
cuceri un teritoriu cât mai larg, personajul naturalist îşi duce la nesfârşit povara 
unei vieţi mizere în marile oraşe, printre care un loc de cinste îl ocupă Bucureştiul. 
Capitală pestriță şi plină de forfotă, acesta ascunde în interiorul său localuri şi 
locuri de pierzanie care constituie zone „de siguranță”, unde personajele se 
întâlnesc, discută, rezolvă probleme şi îşi acordă un răgaz în goana zilnică pentru 
supraviețuire. 

Harta locurilor din Bucureşti prin care îşi poartă zilnic umbra personajele 
creaţiilor naturaliste este atât de exactă, încât e suficient să închidem ochii şi cu 
puţină imaginaţie am şi păşit pe urmele acestora. Periplul nostru prin Bucureştiul 
nuvelelor naturaliste începe pe strada Pacienţii, nr. 13 - detaliu extrem de important 
pentru a nu ne rătăci cumva! - la reşedinţa personajului principal, Lefter Popescu, 
din nuvela Două loturi. Personajele ne atrag irezistibil pe urmele lor, purtându-ne 
prin lumea localurilor mai mult sau mai puțin obscure, între care berăriile (în 
nuvelele Două loturi şi Inspectiune), birturile, cafenelele, localurile de noapte 
(Inspectiune), concurează cu vestitul local „ Gambrinus” (Inspectiune), pentru a 
atrage cât mai multe suflete obosite şi dornice de a evada o clipă din vârtejul vieții. 

Treziti din reverie şi reveniti la realitate, părăsim cu greu lumea atât de vie a 
localurilor bucureştene pentru a ne continua plimbarea pe urmele personajelor, 
ajungând prin diferite locuri din capitală, cum ar fi palatul d-lui Psaridi, „mare 
proprietar”, după ce am urmărit-o pe doamna Cutopolu trecând pe la Capşa, Teatrul 
National si pe la patisierul à la mode (O blană rară), pe la bancher (Două loturi), 

pe chei spre Piaţa Mare, prin Dobroteasa şi chiar pe la morgă - un loc prin 
excelență naturalist - pentru a surprinde corpul neînsuflețit al lui Anghelache 
(nspecțiune). Schița Reportaj ne prilejuieste un moment de apropiere extremă de 
naturalism prin redarea exactă a unui colţ de capitală datorită unui periplu minuţios 
şi detectivistic care îl asociază pe Caragiale până la confundare cu Zola: 
„Caracudi, fără a bănui câtusi de putin, ieşi pe bulevard în Calea Victoriei. Un 
moment, se opri la fereastra unei prăvălii de galanterie; apoi, urmă înainte cu pas 
potolit. Ajungând în colțul stradei Nouă, se opri la Capşa, aşezându-se afară la o 
mesuţă. Eu stam în clotul otelului de Boulevard. Vreo douăzeci de minute m-a ţinut 
aşa, el pe scaun şi eu în picioare ... S-a sculat şi a apucat spre palat. După el ... 
Dar, din nenorocire ... în dreptul lui Oteteleseanu, la deschizătura largă a Pieței 
Teatrului, l-am pierdut din ochi în mulțime ... [...] iată-l pe omul meu că iese din 
prävälia de specialitate a Reginei cu un pachetel în mână ... Şi-a luat tutun! ... 
Apucă tot în sus spre palat ... După el ...Dar, trecând pe dinaintea tutungeriei, mi- 
arunc ochii să văd dacă nu e cineva acolo cu care să fi comunicat ... În prăvălie, 
nimeni, afară de vânzătoarea şi impiegatul. Trecând pe la palat, Caracudi taie 
drumul, salută pe cineva de la fereastră şi urmează domol înainte. Ajungând şi eu 
în fața palatului, trag cu ochiul şi văd la geam un tânăr ofițer de roşiori ... 
Caracudi îşi ia seama mai încoa de Episcopie; se întoarce în loc şi porneşte înapoi 
… Mă ascunz repede într-un gang” '"$ 

Neastâmpărul scriitorului ne poartă mai departe, dinspre centrul oraşului 
spre periferie, unde în contrast cu bogăţia şi varietatea locurilor de interes din 
capitală, găsim mahalalele insalubre cu case infecte, care ascund suflete pustiite 
fizic şi sufleteşte ce încearcă cu disperare să se sustragă mecanismului nimicitor al 
vieții mizere. Astfel, culoarea şi veselia ce caracterizează zonele de agrement sunt 
suprimate cu repeziciune de negrul şi griul posomorât al străzii Emancipării, din 
mahalaua Farfurigiilor (Două loturi), unde descoperim universul sumbru al unei 
case ţigăneşti : „Birja, trecând din greu prin noroi, se opreşte în sfârşit în 
apropierea unei cocioabe de pământ, care şade singuratică într-un pes pe maidan. 
[ … ] În sälita luminată de pâlpâiala a câțiva tăciuni de pe vatră, miroase strasnic 


»» 577 . m 
7777, ,, Odaia are două 


a carne cu prune: o figancă bătrână pregăteşte de cină 
paturi, o masă, o lavitä, un scaun şi o sobità de tuci. Pe amândouă paturile, stau 


grămezi de haine, încălțăminte, pălării, şaluri purtate, pe sub paturi şi pe laviţă fel 


5761.L.Caragiale, Reportaj, în Temă şi variațiuni. Momente, schițe, amintiri, Ediţie îngrijită şi prefață 
de Ion Vartic, Editura Dacia, Cluj-Napoca, 1988, p.111. 

57 Idem, Două loturi, în Opere 3. Nuvele, povestiri, amintiri, versuri, parodii, varia, Ediţie critică de 
Al.Rosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.116. 

» 578 = A : 
, sau de tăcerea si întunericul 


de fel de mărfuri de farfurărie şi sticlărie... 
misterios în care este cufundată mahalaua Dobroteasa din nuvela /nspectiune: 
„Mahalaua e cufundată în deplină tăcere; nici o mişcare alta decât pâlpâiala 
rarelor becuri de gaz” 5” 

Oricât de tentantă şi atrăgătoare ar fi nebunia de sunet şi culoare ce 
caracterizează Bucureştiul, personajul naturalist tânjeşte după mai mult, creându-şi 
un spaţiu de desfăşurare mult mai larg, prin evadarea spre alte zone urbane. Încetul 
cu încetul, tumultul capitalei se stinge şi culoarea sa vie se estompează odată cu 
îndreptarea personajelor spre alte zări, spre alte locuri, acest lucru realizându-se cu 
ajutorul trenului, element introdus de curentul realist şi devenit cadru şi martor al 
scenelor realist-naturaliste. Acest element, lansat de la naturaliştii francezi care îi 
atribuiau aproape proporţii de personaj, este introdus de Caragiale în schiţa Bubico, 
constituind un spaţiu nou, original, pentru manifestarea şi evoluţia tendințelor 
nevricoase ale personajului. Aceeaşi schiță ne prilejuieşte vizitarea altor zone de pe 
harta locatiilor punctate de personajele nuvelelor, cum ar fi Crivina, Podul Prahovii 
si, în final, Ploieşti. 

Însă tăcerea şi liniştea care pun stăpânire odată cu îndepărtarea de Bucureşti 
sunt doar temporare, căci un alt spațiu fascinant atrage irezistibil personajele 
noastre. Profund însetate de lumină şi sunet, acestea se îndreaptă magnetic spre 
frumosul târg al lesilor, care prilejuieste la rândul său trecerea în revistă a unor 
locuri de pierzanie, dar paradoxal, pentru unii chiar de speranță. Un astfel de loc 
este şi hanul Cafe Chantant, menţionat la loc de cinste atât în nuvela Păcat, cât şi 
în O făclie de Paşte: „Într-un târg aşa mare, noaptea e zgomot şi lumină, nu 
întunerec şi tăcere ca în valea singuratică a Podenilor. E un han în leşi - acolo în 
colț, ce loc bun pentru o dugheană! — un han unde toată noaptea cântă fetele la 
café-chantant. Ce viaţă zgomotoasă şi veselă!” *% 

Galeria de oraşe alese drept cadru pentru desfăşurarea dramelor naturaliste 
este completată în nuvela Păcat cu un oraş reşedinţă de judeţ — al cărui nume nu-l 
cunoaştem! - dar unde la loc de cinste se află un local cu prostituate, pur cadru 
naturalist: „În piaţă, vătăşelul ştie sigur că Mitu Boierul a intrat adineaori cu mai 


multi ofițeri şi funcţionari la cafeneaua din colț, unde « cântă fetele teatru ». 


578 Thid., p.116. 

5% I.L.Caragiale, Inspectiune, în Temă şi variaţiuni. Momente, schiţe, amintiri, Ediţie îngrijită şi 
prefaţă de Ion Vartic, Editura Dacia, Cluj-Napoca, 1988, p.222. 

980 Idem, O făclie de Paşte, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Şerban Cioculescu şi Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.31. 

A făcut o nemaipomenită senzaţie popa intrând cu figura lui sperioasă în 
localul muzelor profane. [ ... ] Atunci s-a pornit un hohot, aplauze, tropăituri, 
suiere, răcnete: 

« Bravo, popa! Bis, popa! » - Infernal! o menajerie care arde... ”. °®' 

Nuvela Grand Hotel ,, Victoria Română” ne aduce mai aproape de oraşul 
natal al personajului-scriitor, dezvăluindu-ne de această dată o altă „faţă” a zonei 
urbane - oraşul învăluit în întuneric, care scoate la iveală obscurul, ascunsul, 
descătuşând forţele întunericului, lumea „subterană”, plăcerile şi impulsurile 
ascunse. Reîntoarcerea scriitorului în oraşul natal şi necesitarea înnoptării la 
„marele” Grand Hotel ,, Victoria Română ” prilejuieşte redarea unei imagini extrem 
de precise a localităţii, până la a produce cititorului senzaţia că i se oferă un ghid 
turistic pentru a putea porni pe urmele personajului nostru fără teama de a se rătăci. 
Astfel, ulite lugubre si triste, mirosind a „scăpătare si părăginire'"”, birturi 
infecte, berării şi restaurante pline până la refuz de clienţi, cafenele dezolante, toate 
gravitează în jurul aceluiaşi element principal — „marele” Grand Hotel Victoria 
Română: ,, Otelul meu are două caturi. Jos e la mijloc gangul, de o parte 
«Restaurant et Berärie», de alta «Cafenea et Confiserie». Dinaintea ,, confiseriei” 
sunt aşezate mese şi scaune până în mijlocul stradei; aci se strânge seara 
societatea aleasă” >, „[...] Numărul 9 — Odaia mea ... E o căldură näbusitoare 
înăuntru şi miroase a vopsea cu terebentină proaspătă ... Să deschiz ... Ferestrele 
dau în uliţă. În faţă e o răspântie. În fund se vede foisorul de foc dasupra casei 


E] 


oraşului. Pe sub ferestre trece strada ,, Independentii”, care la dreapta dă în strada 


LE 584 . . . . . 
„sau ,, Ulitele din dosul «Victoriei 


„Regală”, strada principală din fața otelului 
Române» au rămas cum le ştiam odinioară. În cele două colțuri ale răspântiei din 
faţă, este de o parte un birt şi de alta o cafenea mică. De la fereastra mea văd bine 
ce se petrece peste drum” 

Opoziția netă metropolă - provincie, care trădează desconsiderarea celei din 
urmă şi asocierea sa cu zonele suburbane: „Ce glodăraie şi colbăraie! ... Ce 
abdomene de copii malarici! şi se joacă şi râd - cam trist, dat tot râd! ... Ce grav 
municipalul care ţine ordinea la fântâna din piaţa gării, unde se-mbulzesc multe 


vite însetate! ... Ce jigäraie de câini costelivi cu ochii rätäciti şi coada-ncârligată 


581 Jdem, Păcat, în Opere 3. Nuvele, povestiri, amintiri, versuri, parodii, varia, Ediţie critică de 
Al.Rosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.54;. 

582 Idem, Grand Hôtel „Victoria Română”, în Temă şi variațiuni. Momente, schițe, amintiri, Ediţie 
îngrijită şi prefaţă de Ion Vartic, Editura Dacia, Cluj-Napoca, 1988, p.57. 

55 Thid., p.57. 

584 Thid., p.58. 

585 Thid., p.58. 


340 


I. L. Caragiale - între clasicism şi realism-naturalism 


"86 este şi mai mult 


înspre pântece, furnizori ai amicului meu doctorul Lebel 
întărită de descrierea unor târguşoare de provincie - cum ar fi Paşcaniul -, sub 
asediul unor fenomene naturale ce îi conferă dimensiuni cvasi-apocaliptice: 
„Pieţele, ogrăzile, locurile virane sunt mări şi lacuri; ulițele, fluviuri şi niagare ... 
Caii înoată, birjele plutesc; tramvaiele par nişte vaporaşe de curse intraurbane, ca 
la Hamburg”. 

Ochiul agil al scriitorului nu se limitează la spaţiul urban, în permanentă 
dezvoltare odată cu marile transformări economico-sociale ale sfârşitului de secol 
al XIX-lea, ci pătrunde şi în intimitatea lumii şi a vieţii rurale, pentru a redescoperi 
farmecul acesteia, dar şi pentru a evada din tumultul vieţii urbane. Osteniti de 
diversitatea noutätilor cu care ne-au îmbiat marile oraşe, ne îndepărtăm acum cu 
adevărat de toate acestea, marcând pe harta noastră cu rapiditate localităţi de o 
importanță mai mică, cum ar fi Turnu-Măgurele, Plevna, pădurea de la Corbeni 
(Năpasta), pădurea Dobrenilor, Dărmăneşti (În vreme de război), Dobreni (Păcat), 
Schitul-Mărului (O reparaţie), pentru a ne opri în final la Podeni (O făclie de 
Paşte, În vreme de război), în aparenţă oază de linişte, care pare să protejeze 
personajele de forțele răului şi să redea oricărui suflet rătăcit echilibrul sufletesc: 
„Valea Podenilor este o văgăună închisă din patru părți de dealuri păduroase. În 
partea despre miazăzi, mai cufundată, se adună, din sipotele ce izvorăsc de sub 
dealuri, nişte băltaie adânci, deasupra cărora se ridică ca nişte perii stufisuri de 
rogoz. Între partea băltoasă şi partea mai ridicată despre miazănoapte, în mijlocul 
văii, stă hanul lui Leiba: e o clădire veche de piatră, sănătoasă ca o mică cetätuie; 
deşi terenul e mlăştinos, hanul are zidurile şi beciurile bine uscate” 75 

Unitatea de spaţiu atât de dragă clasicismului este ignorată de curentul 
naturalist, care în cadrul aceleaşi opere literare, poartă personajele într-un ritm alert 
printr-un mozaic de spaţii urbane şi rurale, prilej de a face cunoştinţă cu aceste 
locuri, pentru a le descoperi farmecul şi misterul. Traiectoria pe care o urmează 
personajele din nuvelele caragialiene - în nord, spre laşi şi Paşcani, în sud, spre 
Ploieşti sau gravitând în interiorul şi în jurul Bucureştilor — trădează o neliniste 
profundă, dar şi dorinţa irezistibilă de a descoperi locuri şi oameni noi, de a 
experimenta lucruri neîncercate, ecou al noilor tendinţe ale sfârşitului de secol al 


XIX-lea. 


55% I.L.Caragiale, Monopol, în Temă si variatiuni. Momente, schiţe, amintiri, Ediţie îngrijită şi 
prefaţă de Ion Vartic, Editura Dacia, Cluj-Napoca, 1988, p.288. 

*57 Thid., p.289. 

3 I.L.Caragiale, O făclie de Paşte, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian Iosifescu, 
Editura pentru Literatură, Bucureşti, 1965, p.31. 

Alături de spaţiu, timpul constituie o altă dimensiune care sfidând regulile 
clasice, se dilată, se contractă, ademenind personajele în ascunzişurile lor tainice, 
accentuându-le temerile, obsesiile sau suferinţa interioară şi ajutând în final la 
accentuarea tuşelor naturaliste. Clipe sau ani, zile sau nopţi, toate aceste dimensiuni 
temporale se împletesc într-o curgere mai mult sau mai puţin lină, acutizând sau 
reducând tensiunea interioară a personajelor. 

Astfel, acţiunea nuvelei Păcat se deschide cu ani în urmă, în momentul în 
care Niţă era doar un fecior, gata de plecare spre seminarul teologic. Curgerea lină 
a timpului încremeneşte brusc la trei ani după ce acesta îşi începuse studiile de 
teologie la Bucureşti, când cunoaşte o doamnă din înalta societate cu care Niţă 
începe o relaţie care îi va bulversa întreaga existență. Acest moment-cheie al 
acțiunii, încununat cu nopți întregi de pasiune şi plăcere trupească, atinge punctul 
culminant odată cu întreruperea relației şi moartea iubitei, evenimente urmate de 
luni întregi de boală pentru Niţă. Timpul o ia din nou din loc, în vreme ce durerea 
se estompează şi uitarea pune stăpânire pe personaje. Însă acţiunea traversează 
iarăşi anii, prezentându-ni-l pe Niţă om matur, căsătorit şi în postura de stâlp al 
comunităţii din Dobreni, unde este preot. Ritmul constant al curgerii timpului se 
reduce simţitor, oprindu-se parcă pentru un răgaz cu ocazia târgului anual de la 
laşi, unde Niţă descoperă un copil cerşetor, care se dovedeşte a fi rezultatul 
nopților de pasiune din timpul studiilor sale teologice. Evenimentul este urmat de 
un alt salt temporal, căci în ultima parte a nuvelei îl găsim pe Mitu — copilul 
cerşetor — schimbat total, maturizat şi devenit de 6 luni învățător la Dobreni. În 
acest punct, timpul încremeneşte încă o dată, aducând sub lupă ultimele zile din 
viața familiei lui Niţă, când acesta află de relația incestuoasă dintre cei doi copii ai 
săi şi într-un acces de furie, îi ucide pe aceştia, iar apoi se sinucide. 

Acţiune întinsă pe o perioadă de mai multi ani găsim şi în nuvela În vreme 
de război, unde aflăm de la început vestea prinderii cetei de tâlhari care teroriza 
localitatea Dobreni şi pădurea dimprejurul acesteia, precum şi secretul popii care se 
dovedeşte a fi şeful bandei. Neastâmpărul inteligenței extraordinare a marelui 
Caragiale stimulează în permanență cititorul, introducând în text elemente subtile 
care trebuiesc descifrate, punându-l astfel pe cititor la încercare, la trudă 
intelectuală, căci ar fi prea uşor ca acesta să primească totul de-a gata. Dacă vrea să 
fie bine informat, acesta trebuie să-şi deschidă bine ochii şi mintea, să gândească, 
sa facă calcule şi să refacă mozaicul ale cărui elemente sunt împrăştiate de autor în 

întreg textul. În această nuvelă, golul temporal care precede următorul eveniment 
important este marcat de parastasul de 9 zile al mamei popii — tâlhar înrolat acum 
în armată, care are loc cândva la începutul lunii decembrie al unui an la fel de 
necunoscut. Însă, un alt detaliu ne vine în ajutor, şi anume faptul că hangiul 
Stavrache, fratele popii, primeşte o scrisoare în care i se aduce la cunoştinţă 
moartea fratelui, exact cu 3 zile înainte de luarea Plevnei — adică, dacă ar fi să 
verificăm într-o carte de istorie, prin anul 1877. Călătorim mai departe în timp, 
oprindu-ne la 5 ani după încheierea războiului (subîntelegem că este vorba de 
războiul ruso-turc desfăşurat între 1877-1878!), adică prin jurul anului 1883, când 
timp de câteva zile obsesia întoarcerii fratelui sporeşte neîncetat în sufletul lui 
Stavrache, atingând dimensiuni paroxistice în momentul apariției cu adevărat a 
fratelui crezut dispărut pe vecie. 

Pe parcursul mai multor ani se desfăşoară şi acţiunea nuvelei Năpasta, unde 
la 9 ani după moartea soțului său şi căsătoria cu asasinul care a comis crima, o 
găsim pe Anca aflată tot mai mult sub presiunea setei de a afla adevărul şi de a face 
dreptate. 

Timpul acțiunii creațiilor naturaliste caragialiene se reduce uşor în Două 
loturi, unde un alt detaliu ne este vârât subtil în text, şi anume faptul că ne aflăm la 
început de secol (având în vedere cerinţele curentului realist-naturalist în legătură 
cu timpul acţiunii, bănuim că este vorba de începutul secolului 20). Acţiunea se 
desfăşoară pe parcursul a câtorva zile şi nopți de căutări febrile ale biletelor de 
loterie, în care urmărim pas cu pas şi aproape oră cu oră etapele căutării însoțite de 
creşterea tensiunii interioare a personajului Lefter Popescu; îl urmărim astfel pe 
Lefter Popescu seara în berărie, noaptea prin mahalale, dimineaţa la tigäncile 
bănuite, la 7:30 acasă, la 8:05 la minister, iar după 10 minute de la demisie îl găsim 
la caserie, unde realizează cruntul adevăr. 

La fel se întâmplă şi în nuvela /nspectiune, unde curgerea acţiunii este 
urmărită cu aceeaşi exactitate de cronometru. Cititorul este atras pe urmele paşilor 
lui Anghelache pe timpul unei întregi zile, apoi la 1 noaptea, dimineaţa la ora 7, la 
ora 11, apoi 11:30, după prânz, la ora 13 şi în final la 6 seara, când îl întâlnim pe 
acesta pentru ultima dată... la morgă. Un indiciu temporal important zace ascuns în 
această schiță, şi anume menţionarea în text a unui „pol de aur românesc din '70”, 
care sugerează faptul că acțiunea se desfăşoară după anul 1870. 

Dimensiunea temporală se reduce, am putea spune, aproape la limită, odată 
cu nuvela O făclie de Paşte, când acţiunea se desfăşoară gradat pe parcursul unei 
zile — în Sâmbăta Pastelui - în paralel cu amplificarea senzatiei de teamă în sufletul 
hangiului Leiba Zibal. Etapele evoluţiei sufleteşti a personajului sunt marcate şi 

dublate de traiectoria astrului ceresc de primăvară, care este în plină strălucire iar 
apoi în descendență până la a apune total. Punctul culminant este atins la miezul 
Nopţii de Înviere, pentru a se detensiona complet odată cu mijirea zorilor. 

Timpul acţiunii se restrânge şi mai mult în nuvela Grand Hotel „Victoria 
Română”, unde asistăm la evoluţia sufletească a personajului-autor pe parcursul 
unei nopți întregi, cu marcarea exactă a momentelor sale principale: sosirea în 
oraşul natal pe înserate, culcarea la ora 22, trezirea la ora 2 (datorată evenimentului 
neplăcut cu câinele fără stăpân) şi părăsirea în grabă a hotelului la ora 4, odată cu 
apariția Luceafărului. 

Acelaşi model temporal este aplicat şi în schiţa Bubico, unde debutul acţiunii 
este punctat cu foarte mare exactitate: „Nouă ceasuri şi nouă minute... Peste şase 


32589 : 
„ pentru a descrie apoi 


minute pleacă trenul. Un minut încă şi se-nchide casa 
fiecare detaliu care sporeşte tensiunea interioară a călătorului nevricos pe tot 


parcursul nopții, în timpul călătoriei cu trenul de la Bucureşti la Ploieşti. 


V.6.2.1.3. Tipologia personajului naturalist 

Purtând amprenta unei societăți în care ştiinţa, progresul şi banii par să 
dirijeze totul, fiinţa umană se detaşează net de imaginea idealistă a omului, aşa cum 
era ea schitatä de curentele artistice anterioare. 

Pornind de la analiza vieții sociale, scriitorii naturalişti pun în lumină noi 
tipuri de personaje, private de puterea şi libertatea care caracterizau eroii romanului 
traditional. Nu mai avem de-a face aici cu eroinele şi eroii tragediei clasice, rupti 
total de realitatea cotidiană şi de orice atingere exterioară şi care evoluează într-un 
cadru purificat, ideal pentru exprimarea pasiunilor lor. Este momentul când se 
renunță la separarea stilurilor şi când o întreagă pătură marginalizată a societății 
accede la reprezentare. În consecinţă, personajele ideale, schitate de curentele 
anterioare, care evoluau parcă într-o lume superioară, de poveste sau legendă, lasă 
loc omului din popor, ce poartă puternic în el amprenta tuturor factorilor care l-au 
determinat. 

Transpunând acelaşi contrast centru - periferie, metropolă - provincie, la 
Caragiale revendicarea „dreptului la cetate”, de către straturile sociale defavorizate, 
se face auzită atât prin glasul locuitorilor mahalalelor sau periferiilor - ființe 
indolente, elementare şi violente -, cât şi prin intermediul hangiilor, demni 
reprezentanți ai zonelor rurale, bântuiti însă de demoni interiori greu de stăpânit. 


55 1.L.Caragiale, Bubico, în Temă si variațiuni. Momente, schițe, amintiri, Ediţie îngrijită şi prefaţă 
de Ion Vartic, Editura Dacia, Cluj-Napoca, 1988, p.269. 

Astfel, din vasta galerie a universurilor sociale abordate de scriitorii 
naturalişti, Caragiale ne introduce în lumea închisă, rece şi rutinantă a 
funcționarilor şi impiegatilor (Lefter Popescu, Anghelache), pentru a păşi apoi în 
lumea puţin mai relaxată a preoților (lancu, Niţă) şi a învăţătorilor (Mitu) şi pentru 
a cobori în final în universul obscur al unor categorii defavorizate şi decăzute, cum 
sunt cerşetorii (Mitu în copilărie), măturătorii (în Grand Hotel „Victoria 
Română ”), slugile (Gheorghe), ocnasii (lon) sau ţiganii (Tâca). Şi dacă spuneam că 
universul caragialian este în expansiune, nu se putea ca scriitorul să nu abordeze şi 
portretul călătorului (în Bubico şi Grand Hotel „Victoria Română”) sau să 
depăşească granițele Bucureştilor fără a surprinde chipul hangiului, tulburat de o 
dramă interioară (Leiba Zibal, Stavrache, Anca, Dragomir). 

Întocmai ca şi curentele literare anterioare, naturalismul pune în lumină 
ființa umană în complexitatea sa impresionantă, dar într-un mod cu totul nou şi 
diferit. Înainte, omul era considerat în esenţa sa pură, total diferit de o brută prin 
rațiune şi voință. Pozând drept stăpân în mijlocul lumii înconjurătoare, omul se 
detaşa net de natura exterioară, uneori chiar opunându-se acesteia: ea reprezenta 
materia, omul spiritul, ea nu avea dreptul decât la o simplă descriere, dar el - ca o 
ființă morală - era îndreptăţit la un portret. În secolul al XIX-lea, naturalismul 
scoate în evidență doar partea fizică a omului, care este redus la nivelul fiinţelor 
inferioare, la o piesă din miile din ansamblul care constituie lumea, un detaliu 
destul de important al adevărului, al marelui tot. Integrat în pictura nemărginită a 
universului, portretul său nu poate constitui decât o mică descriere, care să fie parte 
integrantă a marii creaţii universale. 

Pentru a înţelege cât mai bine schimbarea pe care a adus-o curentul naturalist 
în ceea ce priveşte schitarea portretelor, trebuie să ne raportăm din nou la arta 
clasică. Scopul artei clasice era redarea fizionomiei sufletului şi nu evidenţierea 
unei persoane prin anumite trăsături fizice. Arta, încercând să compenseze duritatea 
realităţii, trata omul cu blândete prin prisma spiritului său pur, scutindu-l de 
semnalele fiziologicului, de presiunea unor gesturi lipsite de nobleţe ca şi cel de a 
mânca, a bea, a dormi, umilința de a resimti o indispozitie, tulburarea sau chiar 
plăcerea de a simţi o stare de bine fizică. Din punctul de vedere al portretisticii, 
sfârşitul secolului al XIX-lea este martorul revanşei corpului care furnizează 
indicaţii de necontestat despre suflet. Astfel, naturalismul creionează portrete care 
arată ca nişte fotografii neretuşate ce prezintă, în detrimentul fizionomiei morale, 
satisfacerea progresivă a pulsatiei cărnii şi împovărarea cu greutatea anilor. Aceste 
portrete apropie prin asemănările organismului şi chiar unesc într-un gen de frätie 
josnică ființele cele mai putin asemănătoare spiritual. Astfel, trăsături frumoase sau 

dizgratioase, toate îşi aduc aportul la redarea cu o cât mai mare fidelitate a 
portretelor personajelor, pentru o mai bună înțelegere a evoluţiei acestora în plan 
uman sau social. 

În nuvela Păcat, flăcăul Niţă ne este prezentat ca „un băietan voinic - barba 
de-abia-i mijeşte, şi sub căciula de oaie părul cret si des ... şi nişte ochi blânzi - si 
mintos tânăr” 5” 

Frumuseţea feminină, prăbuşită de pe soclul pe care o urcaseră reprezentanții 
curentelor anterioare, este prezentă la rândul ei sub o formă sau alta în scrierile 
caragialiene cu tentă naturalistă, prin portretul iubitei din tinerețe a lui Niţă 
(Păcat): „Era o arătare din altă lume — mai dulce, mai bună... fericită! Zâmbea cu 
acelaşi zâmbet neuitat, în care se amesteca multă blândeţe cu multă patimă, atâta 


>> 591 


inteligență limpede cu atâta oarbă pornire sau portretul fizic al Madamei 


Popescu (Două loturi): „o damă naltă, subtiricä, frumoasă, oacheşe [...], care are 
o aluniță cu păr dasupra sprâncenii din stânga şi se poartă legată la cap cu 
roşu 57392 

Însă portretele care evidențiază frumusețea feminină sunt doar o excepție în 
scrierile naturaliste, căci slutenia nu iartă nici măcar personajele feminine în cadrul 
acestui curent: ,„/...] o slujnică urâtă şi lălâie, răgind ca o bestie, cu nasul şi gura 


5» 593 PRE AAS ae : i 
, sau „o damă mititică şi uscată, cu capul plin de funde de 


>> 594 


pline de sânge... 
hârtie, fierbând şi spumegând, cu un cleşte de sobă în mână... 

Caracterul urât al lui Gheorghe (O făclie de Paşte) - „om prea brutal şi prea 
ursuz...suduia mereu şi mormăia singur prin ogradă. Era o slugă rea, leneş şi 


” 3% _ stimulează imaginaţia hangiului Leiba Zibal care îl 


obraznic... şi fura 
visează în postura de deținut ce înspăimântă lumea prin înfăţişarea şi violenţa sa: 
„[...] un nebun furios pe care-l tin câte doi oameni de fiecare parte, pumnii i sunt 
strânşi legaţi unul peste altul cu o curea tare. E un om cu o cherestea uriaşe: un 


cap ca de taur, părul negru, des, barba şi mustätile aspre şi împăâslite. Prin 


530 I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.48. 

1 Thid., p.64. 

22 I.L.Caragiale, Două loturi, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Șerban Cioculescu si Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.117. 

53 Idem, Păcat, în Opere 3. Nuvele, povestiri, amintiri, versuri, parodii, varia, Ediţie critică de 
AlRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.63. 

5% Thid., p.63. 

7 I.L.Caragiale, O făclie de Paşte, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian losifescu, 
Editura pentru Literatură, Bucureşti, 1965, p.30. 

cămaşa-i, sfâşiată de luptă, se vede pieptul lat, acoperit ca şi capul de un stuf de 
păr. E cu picioarele goale; gura i-e plină de sânge, si stupeşte mereu firele pe care 
le-a smuls cu dinţii din barba jidanului ” 2’ 

Tortura sufletească naşte monştri şi în mintea hangiului Stavrache, care sub 
tensiunea fricii de a nu se întoarce fratele său, îl visează pe acesta în nenumărate 
chipuri în ipostaza de ocnas: „Stins de oboseală, bolnav, cu faţa hiravă şi cu ochii- 
n fundul capului ca în clipa morţii, ocnaşul era-mbrăcat în haina vărgată de la 
ocnă, de unde scăpase, ca prin minune, pilindu-şi lanţurile. 

Umblase prin codri nemâncat,; trecuse prăpăstii; haina şi nădragii îi erau 
numai zdrente: opincile sfâşiate; palmele şi tălpile picioarelor şi gleznele pline de 
sânge”. 

Copiii sunt şi ei reprezentaţi în nuvelele caragialiene prin chipul inocent al 
fetiţei din În vreme de război: „ Vântul de-afară duhneste pe uşă aruncând înăuntru 
o fetiță foarte rebegită. Copila de-abia poate vorbi; fălcile i sunt intepenite de frig, 
deşi, pe potrivă de copil sărac, e destul de bine îmbrăcată: are peste cămăşuţă 
minteanul lui tată-său; pe picioarele goale nişte cizmulite vechi ale mă-sii, şi pe 


”*%, prin figura amuzantă a cersetorului Mitu, copilul nelegitim al 


cap un testemel 
lui Niţă: „Un copil de vreo opt-nouă ani, zdrenteros şi murdar, cu picioarele 
goale, îmbrăcat în haine nepotrivite — un gheroc mare, a cărui talie îi vine până la 
glezne, în cap cu un cilindru turtit — face caraghiozlăcuri. 

Este un mititel măscărici foarte destrăbălat — jigărit, sfrejit si galben; 
pulpele-i uscate care se văd prin sfăşiitura nădragilor sunt pline de jupuituri. Asa 
de prăpădit, este totuşi foarte îndrăzneţ. Fumează o ţigară lungă, se strâmbă-ntr- 
un chip straniu, păcăleşte şi-injură pe boieri chemându-i dupe porecla stiuta. 
Începe să cânte un cântec ruşinos jucând ciamparalele, făcând gesturi şi mişcări 

» 599 ; Do x NE 
neiertate... , „Nu-i puțină greutate sa aduci la o stare cuviincioasă un aşa 
gunoi de copil. Tot trupul i-era numai jupuieli şi bube din pricina scărpinăturilor 
şi necuräteniei. Câte lăuturi, câte leşii şi alifii au trebuit ca să ridice treptat de pe 

= Dv „A A : m A. . . o” 600 
ființa părăsită coaja în care o înveliseră atâția ani de mizerie! , „Dormea pe 


pământul gol, bolnav şi îmbătat, cu trupul fript din creştet până în tălpi de 


5% Thid., p.32. 

z4 I.L.Caragiale, În vreme de război, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian Iosifescu, 
Editura pentru Literatură, Bucureşti, 1965, p.375. 

5% Thid., p.378. 

Fee I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.53. 

600 Thid., p.55. 

RP sau prin personalitatea 


pecingine murdară, cu inima Ssmintită de ticăloşie... 
sadică a Ilenei, fiica aceluiaşi Niţă, ale cărei trăsături negative se accentuează odată 
cu trecerea timpului, dar mai ales prin contrast cu portretul blajin al soţului ei: „Æ 
un om de treabă ginerele; dar e slab de înger... urât şi moale de genunchi... 
vorbeşte peltic... pricepe greu... Bun om, cumsecade... dar nu e ce-ar fi să fie — 
mai ales pentru astfel de femeie, alt bărbat trebuia”. 

Tentative de portretizare colectivă a unor grupuri de personaje - atât de drage 
naturaliştilor - există şi la Caragiale, prin imaginea înspăimântătoare a cetei de 
tâlhari din nuvela În vreme de război, care terorizase întreg ţinutul Dobrenilor: 
„Doi ani de zile, vreo câțiva voinici, spoiti cu cărbuni pe ochi, foarte-ndräzneti si 
foarte cruzi, băgaseră spaima în trei hotare. Întâi începuseră cu hotie de cai; apoi, 
o călcare, două cu cazne; pe urmă omoruri cuc 

Din dorinţa de a respecta canoanele naturaliste şi de a reproduce realitatea cu 
fidelitatea unui instrument de precizie pentru a înţelege cât mai bine elementul care 
dă viaţă acestei realități — omul, scriitorul este preocupat de fixarea identității 
personajelor, readucând încă o dată în actualitate eterna întrebare a omenirii: „Cine 
sunt eu?”. Astfel, fiecare personaj este „descusut” până la cel mai mic aspect al 
identității sale, pentru ca mai apoi să fie cu grijă plasat în mecanismul complex al 
vieţii sociale, căci tipul uman creionat de Caragiale îşi reclamă mai mult natura 
socială decât cea psihologică. Sondarea identităţii s-a îndepărtat total de misterul 
sau reticenta cu care se producea aceasta în alte curente. Omul realist-naturalist 
este rodul unei supradeterminări (Rodica Ştefan) sau determinări complexe, al 
îngemănării mai multor componente - ereditate, mediu natural şi social, meserie, 
educaţie, etc. - şi nu produsul unei relaţii misterioase cu un destin absurd şi 
neiertător. 

Pentru a-şi ancora cât mai bine personajele în realitate, Caragiale creionează 
cu multă migală originea acestora, ca pentru a pregăti cititorul în legătură cu 
reacţiile şi traiectoria acestor personaje. În nuvela O făclie de Paşte, digresiunile 
prezentând trecutul lui Leiba Zibal şi evenimentul care a declanşat senzația de 
teamă în sufletul său pregătesc lanţul de evenimente care vor schimba definitiv 
viața hangiului: ,, Precupet, vânzător de märuntisuri, samsar, câteodată şi mai rău 
poate, telal de straie vechi, apoi croitor şi ştergător de pete într-o ulicioară tristă 
din leşi — toate le încercase după accidentul care-l făcuse să-şi piarză locul de 


60! Thid., p.57. 

62 Thid., p.59. 

603 I.L.Caragiale, În vreme de război, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian losifescu, 
Editura pentru Literatură, Bucureşti, 1965, p.369. 

băiat într-o mare dugheană de vinaturi. Doi hamali coborâseră în beci un boloboc 
sub privigherea băiatului Zibal. O neînțelegere se ivi între dânşii la impärteala 
câştigului. Unul din ei luă un crâmpei de lemn ce-l găsi la-ndemână şi lovi în 
frunte pe tovarăşul său, care căzu ametit şi plin de sânge la pământ. 

[... ] Are strânsă o avere bunicică în bani şi vinaturi bine îngrijite, o marfă 
care totdeauna face parale. De sărăcie a scăpat Leiba, dar sunt toți bolnavi, si el si 
femeia şi copilul — figurile de baltă”. %* 

Originea copilului cerşetor din nuvela Păcat este la rândul său de importanță 
majoră în zugrăvirea evenimentelor ce vor urma, în ciuda aglomerării de elemente 
profund schematizate care compun descrierea acesteia: „E un copil de familie 
bună. — O văduvă a unui boier nebun. — Înamorată cu un băiat de la țară, un 
seminarist. — Însărcinată. — Ruşinea lumii. — Merge să nască la moşie. — Moartă 
din facere. — Copilul e aruncat: creşte la o ţărancă bătrână care moare ş-aceea şi 
el rămâne pe drumuri. — Aci în oraş e pripäsit de vreo şase luni: a venit să 
cerşească şi, fiind dräcos de fel, din jucărie-n jucărie a ajuns în halul ăsta. — O 
fată bolnavă, fugită de la şcoală prin sträinätäti, ajunsă rău pe-acolo; găsită pe 
urmă de epitropi şi-ntoarsă în Bucureşti; aci fuge cu un ofițer, de la ofițer pleacă 
cu altul. — Cu băiatul a vrut să-şi facă pomană un cizmar. l-a luat ucenic: aş! 
pungasului nu-i ardea de lucru — soi rău! învăţat să ceară, să fumeze si să bea. 
Meşterul l-a bătut odată părinteşte; neprocopsitul a fugit, si de atunci trăieşte aşa: 
spune obrăznicii, măscări, caraghiozlâcuri, şi capătă şi el o bucăţică de pâine; se- 
ntoleste de la unul ş-altul de pomană, şi doarme Dumnezeu ştie unde-l ajunge 
oboseala. — Istoria asta de-aminteri tot oraşul o ştie; de-aia-l şi cheamă «Mitu 
Boierul» ”. 5% 

Din mănunchiul de elemente care-şi pun amprenta asupra personajelor 
naturaliste, Caragiale abordează cu mare grijă influența eredității în nuvela Păcat, 
dezvăluindu-ne povestea tristă a iubitei din tinereţe a lui Niţă şi a familiei acesteia: 
„Ea însă avea mai multe de spus, şi povestea ei era destul de tristă. Cinci ani de 
viață cu un om istovit, apoi nebun şi paralitic; în urmă, văduvă, cu un copil bolnav 
şi capiu — o fetiță, care roade şi mănâncă lucrurile din casă şi care trebuie păzită 
foarte de aproape să nu dea foc. Interese mari... o avere colosală... consiliu de 
familie... soacră şi cumnati — nişte creaturi aspre şi brutale, care fac împrejuru-i o 


604 I.L.Caragiale, O făclie de Paşte, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian losifescu, 
Editura pentru Literatură, Bucureşti, 1965, p.29. 

405 Idem, Păcat, în Opere 3. Nuvele, povestiri, amintiri, versuri, parodii, varia, Ediţie critică de 
Al.Rosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.54. 

„ sau povestea îngrijorătoare a lui Cuţiteiu, care creează un 


poliție dezgustătoare 
precedent în ceea ce priveşte legătura de dragoste interzisă dintre doi tineri din 
aceeaşi familie. 

Originea, ereditatea şi structura interioară a personajelor nu sunt singurele 
care acaparează o parte cât mai mare din ființa umană, ele fiind în permanentă 
competiție cu mediul social şi geografic în care eroii îşi duc existența. Dacă mediul 
social îşi pune amprenta pe termen lung asupra fiinţei umane, clima, temperaturile 
extreme, altitudinea, relieful, momentele zilei, cu care interacționează strâns eroii, 
alterează temporar stările şi comportamentul acestora, împingându-i în ghearele 
unor trăiri şi reacții neobişnuite, ce forțează la maxim limitele organicului (ex. 
Leiba Zibal): ,, Conservatorismului munteanului i se adaugă în general suspiciunea 
lui față de străini, o extremă susceptibilitate, superstitia, un puternic sentiment 
religios şi o dragoste intensă pentru cămin şi familie. Lupta aspră a vieții l-a făcut 

muncitor, sobru şi prevazator A 


V.6.2.1.4. Personajele naturaliste - mecanisme dereglate 

Refuzând să accepte existența unor forțe implacabile de tipul destinului sau 
al fatalității, naturaliştii transformă omul în obiect de studiu ştiinţific, cu scopul de 
a înţelege felul în care mănunchiul de factori mai sus menționați reuşesc să 
influenţeze acțiunile omului. Astfel, creatura umană este considerată o maşină, un 
mecanism pasiv, un fel de aparat care funcționează după un principiu matematic, 
sub imperiul orb al forţelor materiale. În cadrul demersurilor ştiinţifice întreprinse 
de scriitori, i se vor demonta omului toate resorturile spiritului, tot ce produce 
„actele sale pasionale şi intelectuale”, în încercarea de a arăta ce dezechilibru 
profund zace în el, sub aparenţa unui echilibru perfect. 

Operele naturaliste nu sunt dramatice, concentrate pe evenimente, ci romane 
de analiză, frânturi de realitate, pagini din viaţa personajelor, în care intriga 
cedează locul studiului fiziologic şi investigaţiei psihologice. Astfel, personajul 
naturalist evoluează într-o creaţie dedramatizată, care înlocuieşte acţiunea printr-o 
suită de tablouri ce punctează etapele evoluției personajelor. Formula romanescă în 
cadrul căreia evoluează în general personajul naturalist relatează un caz de 
degenerare, marcând cu precizie etapele care îl conduc pe acesta spre distrugerea 
finală, provocată cel mai adesea de o fatalitate neiertătoare căreia nu i se poate 


606 pp; 
Ibid., p.51. 
607 Boia Lucian, Omul şi clima: teorii, scenarii, psihoze, Editura Humanitas, Bucureşti, 2005, p.77. 

opune - fatalitatea biologică sau determinismul. Proiectat în centrul unei scheme 
narative clasice, personajul principal este supus unei analize amănunțite, iar 
existenţa sa este urmărită cronologic până la deznodământul final. Într-o scrisoare 
din 1889 adresată lui Titu Maiorescu şi care cuprindea aprecieri destul de 
nefavorabile la adresa nuvelei O făclie de Paşte, Duiliu Zamfirescu definea noua 
metodă caragialiană, făcând deosebirea între literatura de analiză propriu-zisă şi 
literatura care forţează limitele analizei psihologice, transformând tipurile umane în 
cazuri: „Cazul este ceva studiat, poate chiar adevărat din punct de vedere 
psihologic, ceva care «s-a întâmplat, dar nu se poate întâmpla»; după ce termini 
lectura unei astfel de cărți, nu-ţi rămâne «absolut nici o impresie din realitatea 
vieții» ” 

Prins într-un sistem sau într-o rețea, drama omului naturalist este aceea de a 
trebui să-şi urmeze drumul prestabilit şi foarte bine determinat într-un cadru spatio- 
temporal. Captiv în acest păienjeniş de influenţe şi coordonate, mecanismul omului 
- redus la stadiul de animal - începe să se defecteze, să fie deranjat sau dizlocat. În 
această lume, oamenii sunt prea nervoşi sau sangvinici, aparținând parcă toți 
aceleiaşi numeroase familii dezechilibrate şi plină de suferinţă. La aceste fiinţe, 
nervii oprimă voinţa, ele cedând „brânciurilor” date de aceştia, „brânciuri” pe care 
nu le pot nici regla, nici reduce. Personajele duc lipsă de echilibru şi spirit 
metodic, cel mai adesea fiind „mari agitati” care-şi urmează instinctele. Majoritatea 
sunt bolnavi sau devin bolnavi, evoluţia „bolii” - presărată cu coşmaruri, fantasme, 
apariții, stări de teamă şi anxietate - mergând până la cea mai violentă formă de 
nebunie; astfel, spitalele şi azilurile de nebuni constituie un spaţiu banal, comun în 
peisajul sfârşitului de secol al XIX-lea. Atraşi irezistibil de studiul naturilor 
pasionate, nervoase, impresionabile şi maladive, naturaliştii îşi transformă 
romanele în monografii ale unor cazuri urmărite şi prezentate cu o precizie şi o 
exactitate aproape medicale. 

Caragiale bate adeseori la poarta realităţii interioare, cercetând străfundurile 
personajelor, atât din perspectiva modificărilor lor organice, cât mai ales a celor din 
plan afectiv. De câteva ori, scriitorul a înviat fiinţe abisale, singuratici pierduţi în 
gândurile şi terorile lor, dar în pictura interioară a omului, autorul se opreşte în 
primul rând la planul organic (T.Vianu). Astfel, în special în nuvela Păcat este de 
remarcat reacţia fiziologică şi vaga senzaţie organică, ecouri ale curentului 
naturalist şi reflexe ale ideii transmiterii diverselor tare către descendenți. 


*% Virgil Vintilescu, Scriitorii clasici şi Junimea, Editura Didactică şi Pedagogică, Bucureşti, 1997, 
p.217. 

Nuvela Păcat, pe care am putea-o considera chiar cea mai naturalistă dintre 
toate scrierile lui Caragiale, ne dezvăluie o serie de cazuri de boală, de dereglare 
fizică sau morală, la care au conlucrat moştenirea ereditară, mediul dar şi alte cauze 
exterioare. Pe lângă problemele de sănătate ale celor din familia mamei lui Mitu şi 
suferința fizică din tinereţe a lui Niţă, provocată de fiorul dragostei, boala planează 
şi asupra lui Mitu, care manifestă „tuse seacă, dureri la lingurea, nu mânca nimic 
şi câtu-i ziua-l trăgea la somn ... Friguri? ... Deochi? ... Lingoare? ... Era boală 
câinească ... zăcea pe prispă la soare ... d-abia se mai târa ... Doftorii, descântece, 
degeaba: se gunoia, se istovea văzând cu ochii!”“”, boală necunoscută, care însă 
este combătută cu succes de aerul Dobrenilor: „Băiatul scăpat cu desăvârşire, 
sânge proaspăt începu să-i rumenească obrajii, aşa de veştezi mai-nainte, şi să 
umple ochii lui, posomoräâti şi-ntunecoşi până aci, de lumină şi veselie. Fusese o 
luptă extremă înfricoşată; viaţa päsea acuma-nainte strălucitoare şi mândră de 
aşa biruinţă "9 

Umbra sumbră a eredității veghează implacabil asupra personajelor din 
această nuvelă, purtând pe aripile sale tarele şi defectele care capătă proporţii tot 
mai înfricoşătoare cu fiecare generație. Un astfel de caz este şi cel al sorei vitrege a 
lui Mitu, ajunsă după ani şi ani soţie de prefect, dar purtând în sine blestemul unei 
grele boli de familie - isteria furioasă: ,, / ... J nevasta prefectului ... O scorpie! ... 
Bate slugile până la sânge, le-nteapä cu ace, le frige cu fierul de frizat rosit în spirt 
… şi când osteneşte, o apucă: râde, plânge, ţipă şi rămâne ceasuri întregi țeapănă 
… Trebuie frecată cu perii aspre, bătută cu nuiele subțiri si afumată cu nişte 
dofiorii tari până să-şi vie iar în fire”.“" În ciuda legăturii de sânge cu Ileana, a 
istoricului medical încărcat al familiei şi a afecțiunii fizice amintită anterior, legea 
eredității pare să fi dat greş în cazul lui Mitu, căci predispoziția sa definitorie spre 
viciu si vagabondaj se datorează mai degrabă unor lacune morale şi educaţionale 
care îl împing pe acesta în ghearele unui mediu corupt. Aşadar, întocmai ca şi un 
defect de ordin fizic, atingerea fibrei morale a fiinţei umane se reverberează către 
exterior sub forma unei adevărate maladii. 

Niţă, ajuns la vârsta maturității, nu reuşeşte nici el să ţină piept reacţiilor 
fizice provocate de presiunea psihică impusă de anumite circumstanţe; astfel, după 

ce „popa clipi aiurit şi văzu înainte sânge... „ îl găsim şocat în faţa portretului 


099, I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.56. 

fostei sale iubite: „Bătrânul alunecă de pe scaun şi căzu mototol pe covorul moale 
… [.... ] La descheiat la gât, la sân, la brâu ... l-a frecat cu oţet la tâmple şi la 
inimă ... Când îşi veni în fire, preotul era întins în birou pe canapea ... Se încheie 
degrabă, îşi ceru iertăciune — era bolnav, bătăi de inimă şi amețeli — simţise cum îl 
ia ca p-o apă, cum i se-ntunecă tot împrejur si cum adoarme...” $” 

Un caz tipic de regresie pe scara umanului ne este expus în schița O 
reparație, prin imaginea unui țigan lovit de boală, „mut şi palavatic — şi are şi 


„799614 
boala copiilor” 


, redus la stadiul de brută: „E un zaplan grozav de netesälat: 
barba şi pletele încâlcite; picioarele goale, nişte labe nodoroase; îmbrăcat numai 
cu o pereche de itari ce putrezesc pe trupu-i, cu o ghebă pe piele, lăsând să se vază 
pieptul jupuit de scărpinături, şi încins cu un crâmpei de fiânghie..."*, dar care îi 
slujeşte cu multă supuşenie, ca un animal credincios, pe cei trei călugări bătrâni 
(dintre care unul, stareţul, e la rândul său bolnav, însă de „podragă, [stând] cu 

blăni pe picioare, intepenit într-un jet” ”) care însufletesc un schit izolat, „pierdut 


în mijlocul unor dealuri păduroase, pe o movilă cu clină repede de toate 

părțile”: „Dar tot e bun la ceva. Cară apă, taie lemne, mătură, fierbe fasolea, 


face mămăligă şi aduce în spinare cu desagii târguielile de la satul cel mai 


>,» 61 
apropiat . 


? Personajul este surprins într-un moment de proastă dispoziţie, de 
„toane rele”, de „ţâfnoşenie”, stare manifestată printr-o agitaţie continuă: „umblă 
foarte îndăârjit de colo până acolo prin curte; se bate mereu cu pumnul în piept, 


ve ue x = E A 33610 
scrâsnind dinţii; bolboroseste şi nu vrea să facă nici o slujbă” 


şi datorată 
confruntării anterioare cu un urs, care „s-a repezit şi i-a tras mutului o palmă după 
ceafă de l-a trântit cât colo pe brânci”.®? Imposibilitatea ţiganului de a se ridica 
mai presus de propriile instincte declanşează în interiorul acestuia un mecanism de 
apărare, care îl apropie până la contopire cu animalul care l-a atacat: ,, Teasta 
enormă a fiarii apare deasupra gardului. Fiara se înalță în labele dinapoi si 
încalecă pârleazul. O clipă, dând cu ochii de fereastra noastră, se opreşte pe loc 
stând la gânduri. Dar, până să nu facă altă mişcare, mutul s-a ridicat în faţa ei si a 
plesnit-o drept în frunte. Am auzit un hi! din fund de rărunchi şi un trosnet surd. 


63 Thid., p.65. 

614 I.L.Caragiale, O reparație, în Opere 3. Nuvele, povestiri, amintiri, versuri, parodii, varia, Ediție 
critică de Al.Rosetti, Şerban Cioculescu şi Liviu Călin, cu o introducere de Silvian Iosifescu, Editura 
pentru Literatură, Bucureşti, 1962, p.359. 

615 Thid., p.359. 

616 Thid., p.359. 

S17 Thid., p.359. 

18 Thid., p.359. 

© Thid., p.359. 

© Thid., p.360. 


353 


Aspecte ale naturalismului în creaţia lui Ion Luca Caragiale 


Ursul s-a clătinat şi s-a prăbuşit în afară; mutul a scăpat parul din mână şi a căzut 
lung pe spate înăuntru "2 

Cea mai concentrată şi totuşi complexă mostră de naturalism ne este pusă la 
dispoziţie de scriitor prin schița O blană rară, care reuşeşte să redea esenţa acestui 
curent, punctând extrem de succint principalele elemente ale unei scrieri 
naturaliste: conturarea originii personajului principal („Cine a fost? cine este 
doamna Cuţopolu? E născută Popescu... Dar acest Popescu era numai tatăl 
oficial. El a fost luat pe madam Popescu, când aceasta era deja mama a două 
fetițe, Aglaia şi Lucreția, cari au crescut în casa lui Popescu, vechi funcţionar de 
la Finanţe, în mahalaua Dobroteasa, până la vârsta de cinsprezece-saisprezece 
ani. 7? ), trecutul zbuciumat, consumat în plăceri carnale, care de cele mai multe ori 
are ca rezultat naşterea unui copil nedorit („Atunci Popescu, bătrânul arhivar, a 
murit, si Aglaia, sigur de desperare, a făcut — o greşeală... [ ... ] Îl iubise pe Mişu! 
pe acel nenorocit! Amorul ei nu fusese considerat de omul acela decât ca prilejul 
unor plăceri brutale si stupide! Amor si înjosire!'**), mediul social actual în care 
trăieşte personajul („Aruncată în valurile prăpăstioase ale lumii, ea, de atunci, s-a 
zbătut cu uraganul, dând din mâini şi picioare, şi a dat aşa de bine, din fericire, că 
la fiecare mişcare, a nimerit cu mâna numai peste perle. Cea din urmă perlă, cea 
mai prețioasă, cea mai fină, a fost grosul Cuţopolu. Când, după un bal mascat, s-a 
apucat de el, desperată de mişcarea nebună a uraganului lumii; când s-a hotărât 
să-şi lege viaţa poetică şi fluşturatecă de viaţa prozaică si greoaie a unui arendas, 
ea nu spera să-şi vază încununat sacrificiul aşa degrabă. Cine o hotărâse să facă 
acel sacrificiu? Necazul... Căpitanul... Mişu! [ ... ] Astăzi este femeia unui influent 


»%24) adâncirea treptată în viciu (,, / … ] după un bal 


senator, de şapte ori milionar. 
mascat, Aglaia, amețită de băutură, a plecat cu arendasul, dându-i amantului ei cu 
tifla... [ ... ] Era şi el beat! atâta şampanie! [ ... ] Adânc lovit de această 
schimbare, şi foarte băut, a mers la Lucreția Popescu, să-şi vază băiatul. A plâns! 
a plâns aşa de sincer si de îndelung, încât Lucreția s-a hotărât să-l consoleze. Dar 
d. căpitanul a început să joace cărţi... a câştigat... a pierdut, pe urmă a pierdut 
iar... şi iar, şi pe urmă de tot, a alunecat la casa companiei: a furat... A fost 


ARIN, 


judecat, condamnat, degradat şi închis boala declanșată sau accentuată de 


21 Thid., p.360. 

622 I.L.Caragiale, O blană rară, în Opere 2. Momente, schițe, notițe critice, Ediție critică de 
Al.Rosetti, Şerban Cioculescu şi Liviu Călin, cu o introducere de Silvian Iosifescu, Editura de Stat 
pentru Literatură şi Artă, Bucureşti, 1960, p.422. 

623 Thid., p.422. 

624 Thid., p.422. 

mizerie şi sărăcie (,, Ar fi fericit dacă băiatul si Lucreția n-ar fi bolnavi! ... o casă 


#820), 


igrasioasă în mahala... Si el n-are lemne... şi n-are un sfanţ.... slutenia unor 


personaje al căror portret este redus la maxim („Lucreția era foarte urâtă şi 
posacă'*), dar şi degradarea morală a unora dintre ele (în faţa căpitanului disperat 
că moare copilul pe care îl au împreună, doamna Cutopolu este preocupată doar de 
găsirea blănii scumpe care i-a dispărut: „Bine, bine, copilul, strigă madam 
Cuţopolu impacientată; dar blana, unde e blana? '*%). 

Odată cu nuvela Grand Hotel „Victoria Română” ne apropiem de sfera 
misterioasă a psihicului uman, prin personajul călător care pătrunde în oraşul natal 
cu o indispozitie datorată lipsei de odihnă, stare care pare să domnească şi printre 
cei ce deservesc hotelul unde el este cazat: „Aceste lămuriri topografice le 
datoresc chelneritii, care, manifest indispusă c-am deranjat-o, mi le dă scurt, îmi 
aprinde lumânarea si pleacă bufnind uşa ”.* Diverşi factori externi ca atmosfera 
apăsătoare, căldura înăbuşitoare şi evenimentele care se succed în noaptea neagră 
accentuează treptat starea de indispozitie şi neliniste a călătorului care 
nemaisuportând, părăseşte hotelul: „Zece ceasuri ... [ ... ] mă doare capul... [ ... ] 
Un neastâmpăr nesuferit îmi furnică din talpă până-n creştet ... 

[ ... ] Îmi arde toată pielea; nu pot adormi; sunt ametit, nervii iritati — simt 
enorm şi văz monstruos. ...] Sunt nervos; nu mai pot privi; dar tot ascult... [ ... ] 
Ce dimineaţă! Ce răcoare! Si ce singurătate! ”.5% 

Tensiunea în permanentă creştere caracterizează şi nuvela Două loturi, în 
care banala căutare a unor bilete de loterie aruncă personajul principal într-o 
efervescenţă emoţională ce-l împinge pe acesta în afara normalitätii. Agitatia care 
domneşte în casa lui Lefter Popescu este resimțită de cititor încă de la început, când 
acesta ne „întâmpină” cu fruntea plină de sudoare, în încercarea disperată de a găsi 
biletele rătăcite. Însă căutările înfrigurate îi induc personajului o încordare psihică 
în creştere, manifestată prin simptome de boală, căci „după o muncă zadarnică de 
atâta vreme, după ce toată casa a fost răsturnată de zece ori, când aşa, când 
aminterea, d. Lefter a căzut pe o canapea sfărâmat de oboseală; a simţit că i se 
taie încheieturile şi aşa, un fel de slăbiciune la lingurea, parcă-l lua o apă; a 


6% Thid., p.423. 

627 Thid., p.423. 

6% Thid., p.424. 

SR 4 „> 631 E x , 
moțăit de câteva ori ş-a adormit”.” Calmul aparent nu face decât să pregătească 
furtuna care urmează să se işte şi care este declanşată de „gânduri peste gânduri 


"67 şi care răbufnesc într-o manifestare exterioară violentă 


[care] îi clocotesc în cap 
asupra tigäncilor. Rațiunea încearcă cu disperare să-şi facă simțită glasul, însă tot 
ce reuşeşte este să reducă furia lui Lefter la o privire crucişă, fioroasă şi la un 
scrâsnet din dinţi, urmate de un „hohot de râs, un râs vânăt”.“ După un răgaz 
înşelător, tensiunea interioară „o ia din loc” încă o dată, din punctul în care părea să 
piardă din intensitate, aruncându-l pe Lefter într-o sfârşeală care-l face pe acesta să 
cadă „alb ca portelanul, lângă cantoră”, după care „vânăt ca ficatul”, să 
izbucnească într-un acces de furie. Presiunea interioară sfârşeşte prin a-l 
îngenunchea pe Lefter care, conştientizând încurcătura produsă cu biletele de 
loterie, „a-nceput să se jeleascä, să se bată cu palmele peste ochi si cu pumnii în 
cap şi să tropăie din picioare, făcând aşa un tărăboi, încât a trebuit bancherul să 


” 554 Şi în această nuvelă 


ceară ajutorul forţei publice ca să scape de d. Lefter... 
etapele disperării sunt acumulate treptat (lipsa biletelor, căutarea lor înfrigurată, 
înstrăinarea vestei cu biletele în schimbul unor farfurii, găsirea biletelor, 
demisionarea, conştientizarea inversării numerelor), azvârlind personajul principal 
în alternanţa căderii în ghearele disperării şi a ridicării pe aripile speranței, din care 
acesta iese secătuit, prăbuşit într-o consternantă mcoerentä violentă. 

Un alt caz de acumulare gradată de tensiune ne prezintă şi schiţa Bubico, 
unde călătorul ,,nevricos ” - după cum ne informează chiar el - vădit nemulțumit de 
prezenţa câinelui cucoanei, protestează în linişte prin înjurături spuse în gând şi 
furie înăbuşită: „Lovi-te-ar jigodia, potaia dracului!” zic în gândul meu. N-am mai 
vazut de când sunt o javră mai antipatică şi mai scârboasă ... Dacă as putea, i-as 
rupe gâtul. [...] Ah! suspin eu în adânc, lua-te-ar hengherul, Bubico! [...] Vedea- 
te-as la Babes, jigăraie îndrăcită! [...] Ah! Bubico, zic eu în sine-mi, mângâindu-l 
frumos, de capu-ti! ... vedea-te-as mănugşi!”®”. Furia însă sporeşte cu fiecare 
kilometru parcurs cu trenul, până când, afişând un „rânjet diabolic”, călătorul 
prinde câinele, azvârlindu-l pe geam. Un alt element - e drept, complementar în 
această schiță însă esențial în naturalism - atrage atenţia cititorului, şi anume 
genealogia câinelui Bubico, chiar dacă aceasta poartă în sine o umbră de ironie prin 


634 I.L.Caragiale, Două loturi, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Şerban Cioculescu şi Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.114. 

655 LL.Caragiale, Bubico, în Temă si variațiuni. Momente, schițe, amintiri, Ediţie îngrijită şi prefaţă 
de Ion Vartic, Editura Dacia, Cluj-Napoca, 1988, p.270-271-273. 

importanța acordată originii unui biet câine: „Bubico este copilul lui Garson şi al 
Gigichii, care era soră cu Zambilica a Papadopolinii, ceea ce, carevasăzică, 
însemnează că Zambilica este mătuşa lui Bubico după mamă ... "SS 

Analist ocazional de maladii ereditare, Caragiale se preocupă mai ales de 
răbufnirile alienante în raporturile dintre oameni. Nebunia se transformă în realitate 
gravă, îndată ce intră în joc interferarea unor factori interiori cu factori sociali, 
aceştia din urmă fiind generati de moravurile încă neaşezate ale lumii. 
Dementializarea are în proza lui Caragiale de la sfârşitul secolului cauze sociale, 
pecetluind destinul personajelor care, voluntar sau involuntar, ies în afara 
sistemului corupt şi nepăsător. Plasarea în afara cercului închis al sistemului îi 
împinge pe eroii nuvelelor să acționeze pe cont propriu, transformându-i astfel în 
personaje cu statut de izolare (Leiba, Lefter). Încercarea individului de a se smulge 
din ghearele unui destin hotărât de altcineva intră, existențial, într-un impas şi 
social, într-o fundătură fără ieşire. Datorită altcuiva, individul îşi pierde „uzul 
raţiunii”, comportându-se nebuneşte şi nebunia izbucneşte violent, exprimând o 
ruptură, dincolo de care se ascunde dezordinea spiritului. 

Atunci când izvorul nebuniei este frica, ea capătă treptat forma unei boli 
agravante. Nebunia în care sfârşesc Anghelache (/nspectiune), Leiba Zibal (O 
făclie de Paşte) şi Stavrache (În vreme de război) este rezultatul unei evoluţii 
tragice şi apăsătoare. Anumiți factori umani declanşatori - inspectorul care vine în 
control (/nspecțiune), Gheorghe (ticălosul din O făclie de Paşte) şi Iancu 
Georgescu (cel din În vreme de război) - emit nesfârşite semnale, mai întâi 
anxioase, apoi înnebunitoare. Aceşti „ticăloşi” reprezintă amenințarea concretă şi 
ireversibilă, întruchiparea destinului brutal căruia personajele amenințate nu i se 
pot sustrage sub nici o formă. Relativa linişte îi este dată omului de faptul că, deşi 
îşi cunoaşte soarta de muritor, el nu ştie data exactă a morții sale, trăind cu speranța 
zilei de mâine. Însă funcţionarului Anghelache şi celor doi hangii această linişte le 
este refuzată, deoarece după avertismentele date de inspector şi de cei doi tâlhari, 
ritmul lor de viaţă se precipită, alienându-i. 

În schiţa Inspectiune, primele semne ale fricii înmuguresc în sufletul 
funcţionarului Anghelache - „„mânuitor de bani publici” - odată cu vestea unui 
iminent control din partea unui inspector. Manifestată la început printr-un ton şi 
maniere violente faţă de colegi, frica funcţionarului îşi arată „colţii” înfricoşători 
prin accese de violenţă: „ Tränteste paharul de masa de marmură, prefăcându-l în 

țăndări, şi iese turbat pe uşă” %, dispariţii misterioase de acasă, pentru a-l răpune 
definitiv pe acesta, împingându-l la sinucidere. În binecunoscuta tendinţă 
naturalistă, foaia de observație a personajului principal este nelipsită şi în această 
schiță: Anghelache este un bărbat celibatar, cu vârsta între 40-45 ani, care încă 
locuieşte cu sora şi mama sa, ceea ce sugerează o ființă cu o personalitate marcată 
de teama răspunderii sociale. 

O făclie de Paşte gravitează tot în jurul analizei fricii, urmărind pas cu pas 
alienarea, dezaxarea unei conştiinţe aflate în cercul unei amenințări, pierzania unui 
om pe care frica îl duce până la delir: „,/...] Ceea ce se petrecea în acel creier 
ieşea din sfera gândirii umane: viaţa se ridicase la o treaptă de exaltare din care 
toate se vedeau, se auzeau, se pipäiau enorme, de proporţii haotice ”.*% Nuvela 
semnalează drama hangiului Leiba Zibal în faţa amenințării lui Gheorghe, care îi 
făgăduise să se răzbune chiar în noaptea de Înviere. Dozarea precisă a semnelor 
acestei amenințări, urmate de reacţiile bolnăvicioase şi nebune ale lui Leiba, au 
asigurat piesele de rezistență ale unei dense naratiuni psihologice, care 
demonstrează consecinţele unei frici de nestăpânit. 

Încă de la început imaginea lui Leiba care „stă pe gânduri la o masă subt 


+ „9639 
umbrarul de dinaintea dughenii”” 


ascunde un suflet torturat de probleme, de un 
demon interior care îl roade cu fiecare clipă ce trece. Scrisă sub zodia 
naturalismului, nuvela creionează etapele cumulative ale spaimei, al cărei paroxism 
dezläntuie monstrul violenței, toate acestea sub forma unui experiment ştiinţific 
minuţios în care nici un detaliu nu este lăsat la voia întâmplării. Evantaiul de 
conditionäri interioare şi exterioare care precipită acțiunea pune în lumină 
împletirea a trei factori ce reuşesc să confere sentimentului de teamă al lui Leiba 
proporții ieşite din comun: rasa, mediul şi momentul. Victimă a curiozitätii 
ştiinţifice a scriitorului, Leiba este pus sub lupă şi plasat fără voia sa în condiţii de 
laborator, unde cele trei elemente de mai sus constituie premisele sine qua non ale 
unui experiment de succes. Scriitorul reuşeşte astfel să expună un caz clinic 
complex, însoţit de o adevărată foaie de observaţie, din care nu lipsesc datele 
ereditare, antecedentele medicale, starea somatică, etc. Personajul naturalist nu se 
mai bucură de libertatea celui realist, căci devenit o marionetă, fiecare gest şi 
acțiune îi sunt cenzurate sau dimpotrivă, impulsionate prin nişte sfori invizibile. 


67 1.L.Caragiale, Inspectiune , în Temă şi variatiuni Momente, schițe, amintiri, Ediţie îngrijită şi 
prefaţă de Ion Vartic, Editura Dacia, Cluj-Napoca, 1988, p.221. 

6&8 Idem, O făclie de Paşte, în Opere 3. Nuvele, povestiri, amintiri, versuri, parodii, varia, Ediție 
critică de Al.Rosetti, Şerban Cioculescu şi Liviu Călin, cu o introducere de Silvian Iosifescu, Editura 
pentru Literatură, București, 1965, p.37. 

Aşadar, aflăm din nuvelă că hangiul este evreu, iar angoasa acestuia poate proveni 
de foarte departe, dintr-o sensibilitate şi o teamă ancestrale, care rănesc sufletul şi 
amplifică reacţiile. Mediul social îşi pune la rândul său amprenta asupra sufletului 
sensibil al hangiului, căci pierderea locului de muncă l-a determinat să se izoleze 
într-un loc în care oamenii nu sunt prea dornici să-l ajute cu ceva: „Ocări ... 
batjocuri ... suduituri ... acuzări de otrăvire prin vitriol ... Dar amenințările!” 
Izolarea socială este dublată şi de cea geografică, fiindcă mediul natural în care 
hangiul îşi duce traiul - Valea Podenilor, „o văgăună închisă din patru părți de 


» &l îi împovărează şi mai mult fişa medicală sufocată de 


dealuri păduroase 
spaima atavică sau de afecţiuni ca anxietatea cronică (declanşată de un accident din 
copilărie), paludismul şi frigurile de baltă (datorate vieţii în ţinuturile mlästinoase). 
În fine, elementul spontan, neprevăzut, care contribuie cel mai mult la acutizarea 
sentimentului de teamă este cearta hangiului cu sluga Gheorghe şi ameninţarea 
făcută de acesta cum că se va răzbuna în noaptea de Înviere. 

Apărută pe fondul unei boli mai vechi de care suferea hangiul - friguri de 
baltă -senzația de teamă, încordarea (,, Deşi asta se petrecuse de mult, totuşi, în 
mintea omului prins de friguri, se repeta bine impresia figurii lui Gheorghe, a 


RS ; A i s ; À È : g ne 5»642 
mişcării lui vrând să scoată ceva din sân şi a cuvintelor lui amenințătoare” 


) se 
accentuează simţitor şi datorită influenţei meteorologice, căci vremea pare un 
personaj invizibil care asistă, dar şi accentuează drama interioară a hangiului, pe 
care-l împinge mai repede pe drumul fără întoarcere al alienării: „La căldura 
soarelui de primăvară, care începuse să încingă fața mlaştinelor, o moliciune 
plăcută coprinse nervii omului, şi gândul începu să depene pe fusul conştiinţei 
bolnave mai rar, tot mai rar şi înmuind treptat formele şi colorile închipuirilor "** 
Astfel, soarele vesel de primăvară, apoi umbra, aerul umed al Podenilor, soarele 
care apune, dublate de luminile înşelătoare şi sunetele de tot felul care răsună în 
vale (ex. lumânările, clopotele, toaca, zgomotele nedeslusite din depărtare, ,,tropote 
de cai, bubuituri de mai înfundate, convorbiri misterioase şi agitate”, täcänitul 
monoton al ceasornicului, sunetul paharelor, „ciocnitura ” scândurii, ,, trosnitura de 
nisip strivit sub talpă”, sunetele reale propagate haotic sau halucinaţiile auditive 
sunt toate rezultatul unei acuitäti excesive a simţurilor, provocată de paludism), 
toate accentuează starea interioară a personajului, transformând teama în obsesie, 


manifestată prin vise înfricoşătoare (ex. visul lui Leiba în care Sura şi copilul sunt 

ucişi mişeleşte) şi închipuiri fantasmagorice: „În creierul care ardea, imaginea 
sfredelului lua nişte dimensii nemaiinchipuite. Unealta, învârtindu-se mereu, 
creştea la infinit, şi borta devenea tot mai mare şi mai mare, aşa de mare în sfârşit, 
încât în cadrul ei rotund, monstrul putea s-apară în picioare fără să se aplece”. * 
Tensiunea interioară forțează şi străpunge limitele psihicului personajului, 
revărsându-se asupra fizicului, care traduce în chipuri din ce în ce mai ciudate, 
zvâcnirile celei dintâi: „Buzele lui Leiba, fripte de friguri, urmau machinal gândul 
tremurând repede. O scuturătură puternică îl apucă dintre spete; el intră cu pasul 
împleticit în gangul hanului. [...] Leiba nu e bine deloc, e tare bolnav; Leiba are 
„idei la cap”. [...] La fiece bătaie, el a tresărit şi a oprit-o încet şi cu ochii 


21645 


sperioşi””™, „O osteneală zdrobitoare se lăsă pe cerbicea lui Zibal ... [...] Leiba 


simți că i se sting puterile şi se aşeză la loc pe prag. Între frânturile de gânduri ce 


A - . A A LA 3:1646 
se rostogoleau în capul său, el nu putu prinde un gând întreg, o hotărâre ...”"*, 


; © 5647 3 TIe O no GAË 
„Gura lui era uscată”, [...] un nod rebel i se ridică în gât” 


, „ O sudoare de 
moarte scăldă tot trupul lui Zibal; omul se-nmuie din încheieturi şi încet se lăsă să 
cază în genunchi, ca o vită ce-şi pleacă sub lovitura din urmă grumazul, pătrunsă 
că de acuma ea însăşi trebuie să se părăsească pe ea însăşi”. Proportiile uriaşe 
atinse de sentimentul de teamă au stimulat în interiorul hangiului un sentiment de 
auto-apărare: „Se petrecu atunci în această ființă un fenomen ciudat, o completă 


NA 3:650 
răsturnare” 


, acesta, într-un efort supraomenesc, reuşind să-şi convertească 
teama în curaj: „tremurătura lui se opri, abaterea dispăru şi figura-i descompusă 
de-o atât de îndelungată criză, luă o bizară seninătate. El se ridică drept, cu 
siguranța unui om sănătos si puternic, care merge la o ţintă lesne de ajuns" şi 
să-şi învingă duşmanul prin tortură fizică. 

În nuvela În vreme de război, apăsarea amenințării este consecinţa actului de 
violență săvârşit pentru înlăturarea unei persoane de la o moştenire. Cauza 
tulburării lui Stavrache se află în el însuşi şi odată pusă în mişcare, ea se profilează 
în forme bulversante, care nu pot fi oprite, provocând o încordare crescândă ce se 
sublimează într-o nebunie paroxistică. Ceea ce îl stimulează sunt două slăbiciuni: 
cultul legăturii de sânge şi pofta averii. Pe când cea dintâi îi dictează să nu-şi 
trădeze fratele, pe lancu Georgescu, popă şi bandit la drumul mare, dându-l pe 

mâna oficialităților, cea de-a doua îi inoculează ideea că averea moştenită de la 
bogatul preot ar putea fi pierdută prin revenirea neaşteptată a acestuia. 

Tăvălugul nimicitor al accentuării sentimentului de teamă îşi face simțită 
prezenţa şi în această nuvelă, unde glasul conştiinţei revoltate în faţa unei 
nedreptäti şi frica imensă de a nu-şi pierde averea tulbură somnul lui Stavrache prin 
vise înfricoşătoare, aruncându-l într-o zvârcolire sufletească fără margini: 
„Legănate de mişcarea sunetelor, gândurile omului începură să sfărâie iute în 
cercuri strâmte, apoi încet-încet se rotiră din ce în ce mai domol în cercuri din ce 
în ce mai largi, si tot mai domol şi tot mai larg”. Un element psihic nou se 
strecoară în acest punct al nuvelei, şi anume presimtirea, percepţia inexplicabilä şi 
vagă a nevăzutului şi a lucrului care urmează să se împlinească, căci ceea ce 
stârneşte încordarea personajului este presentimentul apariției fratelui demult dat 
uitării. 

Vremea pare să fie şi în această nuvelă ecoul suferinței personajului, căci 
ploaia şi atmosfera mohorâtă de afară şi din sufletul hangiului se transformă în 
zloată odată cu precipitarea evenimentelor, iar viscolul ajunge în culmea nebuniei 
în momentul punctului culminant al nuvelei, care coincide cu şocul apariției 
fratelui crezut mort: ,, Hangiul deschise gura mare să spună ceva, dar gura fără să 
scoată un sunet nu se mai putu închide; [ ... ] ochii-şi întoarseră privirile din 
adânci depărtări de-afară afundându-le treptat înăuntrul bolții capului, în alte 
depărtări mai adânci poate; gura se-nchise şi fălcile se-ncleştară ”.%* 

Însă de această dată, şocul puternic a reuşit să distrugă total mecanismul 
interior al hangiului, ale cărui gesturi disperate şi necontrolate: „Stavrache luă 
paharul; îl duse spre gură, dar gura rămase-ncleştată. Tremurând şi, ca şi cum ar 


”% sunt înlocuite de o aparentă linişte, 


fi băut, deşertă paharul peste bărbie pe sân 
în care se fac auzite reacţii fiziologice ale suferinței interioare: „Drept orice 
răspuns, Stavrache se ridică în picioare foarte liniştit; se duse drept la icoane; 
făcu câteva cruci şi mătănii; apoi se sui în pat şi se trânti pe o ureche, strângându- 
şi genunchii în coate. 

Pe când musafirii steteau nedomiriti, uitându-se când unul la altul, când la 
omul ghemuit, acesta începu să horcäie tare şi să geamă. 


„Dormea? ... Visa urât? ... Aşa de repede s-adoarmă? ... Se preface?... 


632 I.L.Caragiale, În vreme de război, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian Iosifescu, 
Editura pentru Literatură, Bucureşti, 1965, p.376. 

3 Thid.,p.380. 

64 Thid. p.380. 

Dar n-apucară să-şi pună din ochi atâtea-ntrebări, si horcăielile se porniră 
ca un clocot, întrerupte de gemete din adânc, în timp ce trupul adormit tremura tot 
mai tare şi mai tare clănţănind din dinti”.% Însă nici chiar somnul nu poate şterge 
sau măcar atenua efectele devastatoare ale suferinţei interioare, căci acest „şarpe” 
creşte şi se dezvoltă la umbra îmbătătoare a somnului, devenind un monstru care 
pune stăpânire pe „gazda” sa, răbufnind în final prin reacții violente: „La acea 
uşoară atingere, un răcnet! [ ... ] Ca o furtună se repezi, apucă masa şi o trânti de 
dusumea, făcând tot țăndări. ”, şi culminând cu o luptă crâncenă: „Atunci începu o 
luptă crâncenă. [ ... ] Fratele îi trase un pumn straşnic în furca pieptului, aşa că 
Stavrache şovăind nu-l mai ajunse cu mâinile şi se präbusi ca un taur, scrâsnind şi 
răgind 9% 

Din păcate însă, presiunea psihologică şi efortul fizic au suprimat 
mecanismul uman al hangiului nostru care, într-un efort nemaiîntâlnit, a „predat 
armele”, lăsându-se purtat pe aripile nebuniei paroxistice: ,, Zdrobit de luptă si de 
gânduri, omul se aşeză încet pe pat şi privi lung asupra celui țintuit jos, care 
cânta-nainte, legănându-şi încet capul, pe mersul cântecului, când într-o parte 
când într-alta”. 

În contextul notei naturaliste a nuvelei, un detaliu peste care nu putem trece 
cu vederea este elementul ereditar, sugerat destul de discret în nuvelă, prin posibila 
existenţă a tarei alcoolismului (nedeclarată, doar insinuată prin gestul lui Stavrache 
de a bea) care îl împinge pe un frate să înnebunească iar pe celălalt să devină tâlhar 
ca popă şi delapidator ca ofiţer. 

În drama Năpasta, coşmarul alienării atrage în capcană toate cele trei 
personaje principale - Anca, Ion şi Dragomir, al căror unic punct comun este 
imposibilitatea cititorului de a le fixa cu precizie statutul de vinovat sau nevinovat, 
datorită oscilatiei permanente între cele două categorii: Ion n-a comis crima, dar a 
furat „luleaua si amnarul mortului”, Anca, o fiinţă lucidă, tenace şi mânată de o 
voinţă extraordinară, îşi întemeiază acuzaţia pe un fals (acuzându-l pe Dragomir de 
a-l fi ucis pe Ion), dar îşi răzbună bărbatul iubit (considerată un adevărat „Hamlet 
feminin” (G.Călinescu), Anca apare ca o ființă deviată, datorită căsătoriei nefireşti 
cu ucigaşul soţului ei); Dragomir, mai vinovat decât toţi, are circumstanţe 
atenuante: iubirea obsesivă pentru Anca, în numele căreia săvârşeşte crima 
pasională, care în loc să-i aducă fericirea sperată, îl aruncă în fundătura definitivei 
alienäri. 


655 Jbid.,p.380-381. 
6&6 Thid. p.381. 
6 Tbid.,p.381. 

Nebunia lui lon, trâmbiţată de el însuşi la intrarea în scenă: „Vezi că eu ... 
sunt nebun ... [ ... ] Hăhă! ... Da” nu m-apucă totdeauna ... Şi când mă chinuieste 
Necuratul, numa” vine Maica Domnului de mă scapă ... Necuratul mi-a poruncit 


o b o A 3 o Sen »658 
de două ori să-mi fac seama singur … ca să-mi ia sufletul ...” 


şi provocată de 
cauze exterioare (bătăile suferite ca urmare a condamnării sale pentru moartea lui 
Dumitru): „Din bătaie ... Și când mă speriu m-apucă, fie pe pustii locuri! şi, când 
e să m-apuce, îmi vine întâi cu grije şi cu scârbă şi pe urmă cu spaimă ... şi mă 


"5% sunt alimentate 


arde. (arată moalele capului.) Eu am o bubă aici înăuntru ... 
de incapacitatea de a se elibera şi de a dezvălui adevărul, adică nevinovăția sa. 
Mania persecuției simțită în temniță (|, Tot timpul, nebunul a fost ca şi liber, în 
orice caz foarte putin păzit. Era bun si foarte simpatic tutulor — afară de accesurile 


E ; „12660 
acute în care-l apuca mania persecuției” 


), cuvintele sale aparent lipsite de sens, 
iluziile sale (câinele lătrând în permanență), precum şi viziunile sale mistico- 
fanteziste (,, Vezi că s-a pogorât Maica Domnului la mine şi zice: pe cum că, Ioane, 
când îi ajunge la fântână sub deal, o să-ți iasă înainte cine să te aducă la mine, si 
să vii negresit ... [ … ] Da 'acum o să mă duc înapoi acasă. ”®™) ascund un miez de 
adevăr care nu se doreşte sau nu se lasă nicicum dezvăluit. Încoltit de autorități, lon 
este forțat să-şi asume identitatea şi destinul unui făptaş al unei crime imaginare, 
ceea ce conferă destinului său un caracter dual: cel adevărat, de om cinstit, în care 
lumea nu se încrede, şi cel artificial, impus de această lume. Rătăcită între cele 
două destine, conştiinţa nevinovatä şi împovărată a ocnasului se sublimează în 
revoltă, al cărei paroxism se manifestă prin maxima luciditate afişată în stările de 
criză (,, Atunci, dacă l-ai omorât tu, pe mine de ce m-a închis, mă? … de ce m-a 
chinuit? de ce m-a lovit în cap? de ce? (îl zguduie şi şi-l împinge departe în faţă 
lângă masă; Dragomir palid cade gâfäind pe un scaun ...) Dacă tu eşti vinovat 
(obidindu-se treptat şi arätändu-si moalele capului) de ce mi-a făcut mie bubä aici 
înăuntru? (se vaită.) Mă doare! ... Mă doare!”®) şi de pierdere a minţii când, 
epuizat, acesta se lasă pradă voinţei celor din jur: , Da! Eu sunt vinovat ... Maica 
Domnului mi-a zis să spui, ca să nu mă loviți ... Bateti-l! ... Daţi-i la cap! ... Se 
preface că e nebun ... (fnduiosat către Dragomir.) Uite cum îl bate! Uite cum îi dă 
la cap lui lon! (țipând de groază.) A! ... nul ... nu! ... nu dați! (în culmea spaimii.) 
O să-i spargă oasele, îi turteşte teasta capului ... O să-l omoare! ... (işi acopere 


658 1.L.Caragiale, Năpasta, în Opere. Teatru, Ediţie de Al.Rosetti, Şerban Cioculescu, Liviu Călin, 
Prefatä de Alexandru George, Editura Fundaţiei Culturale Române, Bucureşti, 1997, p.353. 
659 yy; 
Ibid., p354. 
560 Thid., p.339. 
l Jbid., p.372-373. 
42 Thid., p.377. 

ochii.) [ ... ] De ce-l mai bate pe lon dacă a murit? (dă cu piciorul ca cum ar vrea 
să înlăture ceva.) Să-l ia de aici ... e plin de sânge ... (mai dă o dată.) Nu mai 
mişcă ... (iar.) A murit ... (porneşte spre fund.) [ ... ] Nu puneţi mâna! Să nu dati 
„„„ Ion a murit! (se smuceşte şi le scapă; se repede la tarabă, ia un cuţit mare si 
ridicându-l în sus măreț.) Nu puneţi mâna! ... Ion merge la Maica Domnului. (se 
precipită în odaia din stânga.) [ ... ] lon, cu figura radioasă, reapare ținând în sus 
cuțitul plin de sânge; face doi paşi si se präbuseste [ ... ] Bodaproste ... Maica 
Domnului mi-a zis: scoate-ti măruntaiele când intră Necuratul, şi aruncă-le 
câinelui ... 75 

Drama lui Dragomir este declanşată, în mod paradoxal, de fapta care ar fi 
trebuit să-i aducă fericirea mult visată alături de Anca — uciderea lui Dumitru. 
Convins inițial că fapta lui odioasă este în siguranță şi nu va trebui să plătească 
pentru ea, personajul uită că nu se poate ascunde de propria sa conştiinţă şi preţul 
plătit va fi pierderea minții. Degradarea psihologică a personajului, prefigurată de 
semnalele insistente ale unor vise: ,„ Noaptea visezi urât şi sai din somn mereu ... 


»»664 


Ti-e frică să dormi cu lampa stinsă ... , „Anco, am visat urât ... mă doare 


mâna! [ ... ] Mă înjunghie unde am semnul de muşcătură. [ ... ] Un cap de mort ... 
cu dinții mari ... vrea să mă muşte ... mă doare ...'**, dar şi ale unor gesturi 
(Dragomir fuge când apare un rezervist care seamănă cu Dumitru), trădează tortura 
la care e supusă conştiinţa acestuia. Recunoscând în Anca motivul principal al 


rătăcirii sale: „Dacă nu era femeia asta îndărătnică, eu eram astăzi altfel de om! 


»666 


Tu nu ştii ce s-a petrecut între mine şi ea. sau „Dacă nu te cunoşteam pe tine, 


eu era să fiu altfel de om... (bea şi oftează.) Hehe! Ce om era să fiu eu ... Dar s-a 
à = 1667 ia eta Lat îi 

dus ... acu e degeaba ... las-o încurcată!”™' , Dragomir încearcă din răsputeri să se 

sustragă chinului sufletesc, cufundându-se în viciul băuturii şi al jocurilor de noroc: 


, Mai-nainte, unde se întâmpla la tine să te îmbeţi! ... acum îţi bei minţile dintr-un 


. „32668 A > A voa Si: ag 
foi de rachiu“, „Când se-ntoarce beat, mă-njură şi se culcă şi doarme dus de 

Pa „669 De Re eo x ie id 
poți tăia lemne pe el ...”", „Unde o fi câinele? La cârciuma Popii ... joacă cărţi 
5670 


si bea ... sau chiar încercând să părăsească satul, însă sfârşeşte prins în capcana 


6 Thid., p.385-386. 
6% Thid., p.365. 
665 Thid., p.370-371. 
66 Thid., p.343. 
6 Thid., p.363. 
668 Thid., p.365. 
%9 Thid., p.350. 
57 Thid., p.351. 

pusă la cale cu extremă meticulozitate de Anca, timp de nouă ani: „pentru faptă 
răsplată şi năpastă pentru năpastă! $" 

Deşi nu săvârşeşte direct o faptă care să o propulseze în categoria 
infractorilor, Anca împrumută din calitățile unui criminal, prin felul în care îşi 
urmăreşte cu sânge rece soţul convertit în victimă. Drama Ancăi constă în 
renunțarea la propria persoană şi transformarea în emisarul răzbunător al soțului 
ucis: „Ea m-a luat ca să aibă cine să-i fie soroacele de sufletul răposatului. Din 
ziua întâia a cununiei şi până astăzi, o dată n-am văzut-o zâmbind ”.* Sustinutä 
de iubirea pentru soţul răposat: „de atunci şi până astăzi cu trupul e aicea pe lumea 


673 


asta şi cu gândul e la Dumitru pe lumea aialaltă ”"*, „De opt ani de zile, Dumitru 


şi iar Dumitru; pe el îl auz când vorbeşte ea, când mă uit la ea, îl văz pe el ... Eu 


»674 à A 
? , Incrancenarea 


trăiesc în casă, mănânc la masă, dorm la un loc cu stafia lui... 
Ancăi de a declanşa un război rece, psihologic, de lungă durată, împotriva soțului 
criminal este pusă în pericol de nerăbdarea femeii, ce tinde să eşueze în gesturi 
extreme, care riscă să facă şi victime colaterale, atrăgând în cercul vinovätiei 
personaje fără nici o vină: „Să chem pe Gheorghe şi să-l pui să-i sfărâme capul ... 
să stau să mă spovedesc lui Gheorghe cu de-amănuntul ... Am eu vreme de asta 
acuma? ”.* Minuţiozitatea cu care eroina îşi construieşte argumentatia care să o 
disculpe şi sângele rece cu care caută, în timp ce se joacă cu barda, o modalitate cât 
mai crudă de a ucide: „Ce să fac? să-l trăsnesc în somn! să moară fără să ştie că 
moare, fără să vază că eu îl lovesc, fără să-şi aducă aminte de Dumitru ... Dacă n- 
o vezi că vine, aia nu mai e moarte! Nu, nu vreau în somn: atunci ar fi parcă ar 
dormi mereu ... Da ... să-l deştept întâi: să ştie că-i vine moartea, de la cine şi de 
ce ...'%79 depăşesc ca şi gravitate a faptei chiar şi crima săvârşită de Dragomir, o 
biată ființă măcinată de pasiune şi instincte. Smulgându-se tentatiei irezistibile de a 
pune capăt, dintr-un gest, istovitorului joc al răzbunării, Anca revine rapid la 
urzeala inițială şi profitând de anumite circumstanţe create în jurul sinuciderii lui 
Ion, îi aplică lui Dragomir lovitura de grație, acuzându-l de „uciderea” acestuia. 


©! Ibid., p.397. 
62 Thid., p.343. 
67 Thid., p.343. 
4 Jbid., p.343. 
$5 Jbid., p.369. 
6 Thid., p.369. 

V.6.2.1.5. Violentä şi cruzime 

Zugrăvind ființa umană instinctivă, senzuală, brutală, bestială, capabilă de 
cele mai urâte acte de violenţă şi cruzime şi purtând în ea tare ereditare, operele 
naturaliste insistă până la exagerare pe acea , bête humaine”, punând în lumină eroi 
impulsivi, frustrati, care trăiesc într-o atmosferă de vulgaritate materială. 

Subiectele puse în lumină nu sunt altceva decât experiențe primare, 
neplăcute, care reduc personajele la un comportament degradant în lupta lor zilnică 
pentru supravieţuire. Psihologia acestor personaje fiind redusă sau aproape 
inexistentă, avem de-a face cu fiinţe simple, needucate, nesofisticate, sărace, cu 
sentimente primare, personaje care provin din clasele de jos sau cel mult de mijloc 
ale societăţii. Totuşi, scriitorul naturalist descoperă în aceste ființe trăsături care de 
obicei sunt caracteristice eroilor — acte de violenţă şi de pasiune care duc la 
momente de disperare supremă şi în final la moarte violentă sau alienare. 

Violentä de diferite forme sau grade găsim şi la Caragiale, ai cărui eroi se 
lasă pradă acestei metehne, sub impulsul momentului şi cu concursul „somnului” 
rațiunii. 

În nuvela Păcat, actele de violenţă se fac auzite încă din tinereţea lui Niţă, 
atunci când „păcatul” de a avea o idilă cu o femeie din înalta societate este pedepsit 
dur: „A fost o maltratare meritată poate, dar oricum prea sălbatică. Zbirii 
însărcinaţi cu corectiunea cutezătorului au făcut exces de zel: nenorocitul, luat 
fără veste, a fost strivit de lovituri ... capul spart, pieptul călcat cu călcâiele. În 
stare de completă nesimţire, a fost aruncat în poarta şcoalii, unde l-au găsit, a 
doua zi dimineaţa, oamenii de serviciu, mai mult mort decât viu a 

Ileana, fiica legitimă a lui Niţă, cade la rândul ei pradă unor manifestări 
violente, ca urmare a unei tulburări psihice. Gesturile de o violență extremă asupra 
animalelor pe care le iubea enorm: „Într-o dimineaţă însă, ea se sculă bufnind: nu 
vrea să vorbească nici cu mama nici cu tata; ei, ca părinți, văzând-o iar în toane 
rele, o ocărâră! Ea fugi în grădină. Aici s-apucă să se joace ca de obicei cu Priian 
ăl mic: îl prinse să-l mângâie si, incleständu-si dinții, îl strânse tare de bot. Ori n- 
avea nici el chef de joc în dimineaţa ceea, ori îl supărase prea tare semnul ei de 
dragoste, animalul se smuci şi se depărtă tâfnind. Ea îl chemă - el n-ascultă ... 
Merse după el, el nu vru ... Se răsti la el - Prian fugi ... Si tot aşa şi iar aşa ... 


il, I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.52. 

Încăpățânarea lui creştea potrivit cu stäruintele ei. Nu vrea şi pace. Obosită, cu tot 
sângele-n obraji, tremurând de ciudă, ea se duse, luă o bucată de mămăligă şi o 
bardă şi se-ntoarse iar ... Cum o văzu venind, Prian se-nfipse în copite şi bârligă 
coada ... Ea se apropie binişor-binişor ... cu mâna stângă întinsă, cu dreapta 
ascunsă la spate, spunând prietenului ei, care o necăjise, vorbe mângâioase ... El 
tinti asupră-i ochii mari şi proşti şi cu şi fără încredere aruncându-i din afundul 
nărilor umede duhoarea dulce de lapte ... Stete nemișcat ... Fata înaintă lin mâna 
… Prian întinse botul fraged, dar, până s-apuce bucätica, Ileana îi trase una cu 
sete în stuful cret de frunte; täisul se-nfipse adânc în osul încă necopt. Capul 
drăguţ al lui Prian se-necă în sânge ... Sărmanul se tăvăli şi începu să zvăcnească 
grozav din picioare "678 nu încetează nici măcar când aceasta este „fată mare”, ba 
dimpotrivă devin mai drastice şi se manifestă asupra unor fiinţe umane: „Dar mai 
târziu — fată mare! — când, dintr-o vorbă de nimica, a insfäcat în braţe pe Stanca 
Radii, şi nici una nici alta s-o arunce de sus de pe tăpşan, unde se făcea hora, de 
râpă? ... Au trebuit doi flăcăi să lupte s-o scape pe Stanca... Păcat de aşa 
frumuseţe şi mândrete de femeie să fie aşa de cruntă şi därje!” °° 

Cutiteiu, cumnatul lui Niţă, întreținând la rându-i flacăra iubirii într-o relaţie 
interzisă, este şi el supus unor pedepse fizice: „taica cu toporul ridicat... ”, „îi dau 
brânci bătrânului... ”, „mi-a şi aruncat latul de gât şi m-a întors înapoi lat pe 
spate”, „beregata strânsă-n ştreang... ”, „m-a legat cot la cot”, „m-a bătut şi m-a 
închis [ ... ] m-a împuşcat în picior [ ... ] Mi-a tras o bătaie straşnică... "9% 

Ereditatea, acest duşman ascuns şi silențios, se furişează din generaţie în 
generație ducând cu sine tare, boli, afecţiuni, care în stare latentă la început, 
acționează cu virulență când ne aşteptăm mai puţin. Acesta este şi cazul fiicei 
femeii cu care Niţă avusese o relație în tinerețe, fiica ajunsă acum soţie de prefect, 
dar purtând zilnic „crucea” grea a unei boli inexplicabile, care o împinge involuntar 
spre violență: „Și fără multă stăruință, popa află cât e de rea şi de bolnavă 
stăpâna casei, nevasta prefectului... O scorpiel... bate slugile până la sânge, le- 
nțeapă cu ace, le frige cu fierul de frizat rosit în spirt ... şi când osteneste, o apucă: 
râde, plânge, ţipă şi rămâne ceasuri întregi țeapănă ... Trebuie frecată cu perii 
aspre, bătută cu nuiele subțiri şi afumată cu nişte doftorii tari până să-şi vie iar în 
fire” 88! 


678 Thid., p.58-59. 
© Thid., p.59. 
S80 Thid., p.62. 
681 Thid., p.64. 

Punctul culminant al manifestărilor violente din această nuvelă se produce 
odată cu uciderea prin împuşcare a Ilenei şi a lui Mitu de către propriul lor părinte: 
„O flacără roșcată, un trosnet, la care răspunde împrelung deal după deal - Mitu a 
picat fulgerat. 

[... ] A doua ţeavă! Ileana cade în genunchi ... se zbuciumă în zadar să se 
scoale ... Vrea să strige ... O gâlgâitură de sânge o podideşte pe gură ... Se moaie 
de la junghietură şi târându-se cât colo, se aşează de-a binelea. 

Popa aruncă jos pușca, a cărei guri tot fumegă mirosul necăcios de 
silitră... » 582 

În nuvela O făclie de Paşte, atmosfera de violenţă este introdusă şi pregătită 
de episodul în care ni se face cunoscut trecutul lui Leiba: „O neînțelegere se ivi 
între dânşii la împărțeala câştigului. Unul din ei luă un crâmpei de lemn ce-l găsi 
la-ndemână şi lovi în frunte pe tovarăşul său, care căzu ametit şi plin de sânge la 
pământ. Băiatul, văzând sălbăticia, dete un țipăt de alarmă, dar mizerabilul se 
repezi să iasă din ogradă şi, trecând pe lângă băiat, ridică mâna asupră-i ... Zibal 
pică leşinat de spaimă. După o zăcere de căteva luni, când se întoarse la stăpân, 
locul lui era ocupat ”.%* Tensiunea aceasta apăsătoare pune stăpânire pe toţi si pe 
toate, insinuându-se chiar şi în visul lui Leiba, ale cărui temeri iau chipul 
înfricoşător al unui ocnas care îi distruge familia: ,, / .../ nebunul l-a muşcat de 
obraz. [ ... ] Nebunul dă un ocol cu ochii şi-şi opreşte privirile care ard spre usa 
lui Zibal; scrâsneste din dinți, se repede ţintă pe cele trei trepte, şi-ntr-o clipă, 
apucând în palma dreaptă capul copilului, în cea stângă pe al Surei, le izbeşte pe 
unul de altul cu atâta putere că le confundă ca pe nişte ouă moi ... Un zgomot s- 
auzi, o trosnitură care cu nimic nu se poate compara, la întâlnirea celor două titve 
smăcinate una de alta”. 

Acumularea de tensiune interioară şi exterioară culminează în nuvelă cu 
torturarea dușmanului Gheorghe, care îi amenintase familia cu moartea: „Sfredelul 
trage încetinel în afară bucata în patru colțuri ... O mână mare şi vânjoasă intră … 
Până să n-atingă încă bârna pe care o caută, se aud două răcnete, pe când Zibal 
înfăşură cu putere căpătâiul liber al latului de butucul fix de la usa gârliciului ... 

Latul era ingenios combinat: o frânghie lungă legată cu un căpătâi de 
butuc: la o lungime potrivită, pe locul unde era să dispară pătratul scobit, un ochi 
pe care Leiba îl ţinea deschis cu mâna stângă, în timp ce cu mâna dreaptă ţinea 

strâns celălalt căpătâi. La momentul cerut, Zibal dete drumul ochiului şi apucând 
repede cu amândouă mâinile căpătâiul liber cu o smucitură supremă trase 
înăuntru braţul întreg. 

„... Într-o clipă operaţia fusese gata ... Două răcnete o însoțiră, unul de 
pierzare, altul de triumf: mâna era « ţintuită pe loc»”.% Deşi „mustea” de 
naturalism, scena arderii mâinii nu a smuls aprecierile scontate, oferind ,, un mediu 
fals, care-ţi lasă o penibilă impresie de inverosimil, de chinuit, şi nimic din iluzia 


„686 S'A SiR Les „29 687 
, care transformă întreaga nuvelă într-una „nereală şi neestetică”. 


realității 

Acelaşi „model” este folosit şi în nuvela În vreme de război, unde iesirile 
violente sunt introduse cu ajutorul poveştilor despre cruzimea cetei de tâlhari care 
tocmai fusese prinsă: „/ ...] l-au legat, l-au schingiuit şi i-au luat o groază de 


. dă V . A. . v -33 688 
, „I-au chinuit, i-au fierăstruit până i-au isprăvit”. 


E] 


bani! 

Violenţa depăşeşte limitele realităţii, păşind pe tărâmul fragil al visului, care 
îşi dă şi el obolul acestui „monstru” înfricoşător: ,, Nemaiputând răbda prigonirea, 
hangiul se repede sălbatic şi apucă de gât pe căpitan; acesta se lasă fără a face o 
mişcare. Hangiul se-ndârjeşte şi-l strânge de gât, îl strânge din ce mai tare: simte 
cum degetele-i pătrund în muşchii grumazului strivindu-i, afundând beregata, 
sfărâmând încheietura cerbicii ".* Fiintele inocente şi fragile - copiii - nu scapă 
nici ele valului de reacţii violente şi un exemplu sugestiv în acest sens este fetița 
care bate la uşa hangiului şi căreia Stavrache îi dă „o palmă peste fălcuța- 
nghețată” 

Cavalcada de reacții violente nu putea creşte în intensitate fără a atinge 
punctul culminant şi acest lucru se petrece odată cu lupta crâncenă dintre cei doi 
fraţi: „Fratele se apropie de pat şi atinse cu mâna umărul omului chinuit de cine 
ştie ce vis. La acea uşoară atingere, un răcnet! - ca şi cum i-ar fi-mplântat în 
rărunchi un junghiu roşit în foc - şi omul adormit se ridică drept în picioare, cu 
chipul îngrozitor, cu părul vâlvoi, cu mâinile-ncleştate, cu gura plină de spumă 
roșcată. Ca o furtună se repezi, apucă masa şi o trânti de duşumea, făcând tot 
tăndări”, „Stavrache rămase o clipă cu mâinile ridicate cât mai înalt, dete alt 
răcnet zguduitor şi se năpusti asupra frate-său: îl doboră la pământ, năruindu-se 

peste el. [ ... ] Atunci începu o luptă crâncenă. Pe lângă o necovârşită putere faţă 
de amândoi, hangiul mai avea şi o repeziciune de mişcări neînchipuită. S-ar fi 
Sfârşit rău pentru musafiri înfiorătoarea tăvăleală, dacă nu-i dedea fratelui prin 
minte o stratagemă. Scoase repede cureaua de la brâu ... Stavrache, ocupat cu 
tovarăşul, nu luă în seamă că i se întâmplă ceva la picioare; fratele i le apucă, le- 
nfăşură de două ori strâns bine si închise capătul curelii în cataramă; apoi îl 
apucă pe la spate dându-i cu sete pumni în cerbice. Stavrache lăsă pe tovarăș, dete 
să se-ntoarcă-n loc; dar picioarele nu se mai putură cumpăni. Fratele îi trase un 
pumn strasnic în furca pieptului, aşa că Stavrache şovăind nu-l mai ajunse cu 
mâinile şi se prăbuşi ca un taur, scrâşnind şi răgind [ ... ] Până să se ridice 
hangiul într-un cot, îl răstigniră jos. Îi prinseră fiecare câte o mână, i le răsuciră-n 
loc, frângându-le degetele pe dos, apoi cu mare silă le împreunară pe amândouă 
din susul capului şi i le legară strâns cu brâul tovarăşului, pe când Stavrache îi 
scuipa şi râdea cu hohot. Acu era legat butuc ”.®” 

În drama Năpasta, starea de tensiune, care se acumulează mocnit, îşi 
semnalează prezenţa prin cuvinte amenințătoare (,, Tu ... fii cuminte ... stai acasă şi 


| [7092 


m-aşteaptă. Să nu dea dracul! ... că te ta , „Să vie iar beat, să mă înjure şi să 


17%), prin resuscitarea unor scene trecute (tortura fizică suferită de 


mă amenințe 
Ion la ocnă, înjunghierea miseleascä a lui Dumitru: „4m tras cuțitul, şi până s- 
aplece iar ochii ... [ ... ] À tipat ş-a căzut în genunchi ... a dat să scoată cuțitul ... 
da” m-am repezit si l-am lovit peste mână şi la beregată ... când m-am aplecat la 
el, m-a muşcat de mână. [ ... ] Pe urmă, l-am întors cu fata-n jos, am mers la 
fântână de m-am spălat şi m-am dus acasă să mă culc, că nu mai puteam, cădeam 


55694 sii A 3 sd v 
) şi imaginarea unor episoade viitoare („Dacă s-o 


d-a-n picioarele de ostenit 
întâmpla şi n-ăi avea noroc să scapi până la urmă; dacă or pune mâna pe tine, nu 
fi prost şi te-apuca să tăgăduieşti cum faci cu mine, că acolo nu te joci ca aicea: 
te-or pune la chinuri, vai de viaţa ta! ... o să-ți rupă carnea, Să-ţi smulgă dinţii si 


5) pentru a răbufni, în final, sub forma 


unghiile, să-ți descheie teasta capului 
unor fapte cu caracter violent: încăierarea dintre Ion şi Dragomir („Jon dă un 
răcnet şi se năpusteşte asupra lui Dragomir tăindu-i drumul; îl apucă de gât şi-l 


învârteşte în loc. 

[... ] îl zguduie şi-l împinge departe în față lângă masă; Dragomir palid 
cade gâfâind pe un scaun. [ ... ] îl apucă de gât [ ... ] îl pune în genunchi [ ... ] îl 
lasă un moment şi-l priveşte rânjind sălbatic [ ... ] îl înhaţă [ ... ] urlând [ ... ] îl 
târăşte; Dragomir se zbate [ ... ] pune mâna pe bardă | ... ] se retrage spre 
fund”®®) sau atacul lui Dragomir asupra Ancăi (, finteste pe Anca si se precipită la 
ea s-o strângă de gât'**). 

Actul de violenţă este săvârşit şi asupra propriei persoane, atunci când Ion, 
sub psihoza unor fantezii mistico-religioase şi considerându-se vinovat de moartea 
soțului Ancăi, îşi imaginează tortura fizică la care este supus şi comite un suicid în 
vederea eliberării sufleteşti: „Da! eu sunt vinovat ... Maica Domnului mi-a zis să 
spui, ca să nu mă loviți ... Bateti-l! ... Dati-i la cap! ... Se preface că e nebun ... 
(înduioşat către Dragomir.) Uite cum îl bate! Uite cum îi dă la cap lui Ion! (țipând 
de groază:) 41... nul... nu! ... nu dati! (în culmea spaimii.) O să-i spargă oasele, îi 
turteste feasta capului ... O să-l omoare! ... (îşi acopere ochii). [ ... ] Nu puneţi 
mâna! ... Să nu daţi ... lon a murit! (se smuceste şi le scapă; se repede la tarabă, ia 
un cuțit mare şi ridicându-l în sus măreț.) Nu puneţi mâna! ... Ion merge la Maica 
Domnului. [ ... ] (lon, cu figura radioasă, reapare ținând în sus cuțitul plin de 
sânge; face doi paşi şi se präbuseste; amândoi se reped la el şi-l ridică) ”.%% Scena, 
de un dramatism neobişnuit, este încununată de imaginea sângelui care näcläieste 
întreg spaţiul unde s-a înfăptuit actul de cruzime: „pe cămaşe e putin; în odaie 
dincolo e mult; uite, ici e plin ... Du-te în curte, e stropit peste tot; mergi de scoate 
o găleată din put, să vezi apa roşie” 

Întregind repertoriul aluziilor şi faptelor violente din drama Năpasta, 
atitudinea cea mai şocantă ne este oferită de Anca, cea care, contrar imaginii 
obişnuite atribuite femeii, nu ezită să adopte un comportament masculin, violent, 
fluturând cu lejeritate barda, în timp ce plănuieşte uciderea lui Dragomir sau 
intervenind, folosindu-se tot de o bardă, în disputa dintre acesta şi lon. 

Violenţa cruntă este şi una dintre temele centrale ale nuvelei Grand Hotel 
„Victoria Română”, căreia îi cad victime atât animalele nevinovate - cum este şi 
cazul câinelui torturat de măturători: ,, Câţiva insi se pun la pândă de-o parte şi de 
alta a ulitii. Un câne flămând rătăceşte căutând dosurile bucătăriilor şi unghiurile 
unde se aruncă gunoaiele. La un semnal, toți se ridică şi-l împresoară din toate 
părțile. O clipă, animalul se opreşte îngheţat; sângele-i dă năvală la inimă, care- 

ncepe să zvâcnească de coaste ... E pierdut! ... părul i se zbârleşte pe coamă. Un 
fior îi fulgeră d-a lungul prin şira spinării şi-i încovrigă coada d-a-ndărătele, 
până-i înfige vârful în pântece ... Ochii turburi caută încotrova un punct de 
scăpare; dar abia se pune problema în mintea aiurită, şi o piatră l-a izbit peste 
bot, alta la o încheietură, un lemn peste sale şi altele plouă ... [ … ] Îl mai văd 
doar cum se zbate sub loviturile măturoaielor, ridicând cu contorsiunile lui un nor 
gros de praf... e un căţel mic, alb şi lățos”™, cât şi trupul fragil al unei femei: 
„Doi inşi o înhaţă, ea se smuceşte şi dă să se repează iar; dar un sergent voinic o 
apucă de braț şi o-nvârteste-n loc: 

- Nu zbiera şi mergi! strigă el scrâşnind si lovind-o greu cu palma peste 
gură. 

Aud atunci o horcăială-necată si, în cadrul luminat al birtului văd silueta 
albă a femeii ridicând în sus braţele goale cu pumnii încleştaţi şi dând capul cu 
părul despletit pe spate, ca şi cum i s-ar fi frânt gâtul. Un moment se răsuceşte de 
mijloc, apoi cade țeapănă pe spate în prag... 7” 

Uşoare urme de violență întâlnim şi în nuvela Două loturi, unde furia 
nestăpânită a lui Lefter Popescu datorită negăsirii biletelor de loterie se manifestă 
prin spargerea diferitelor obiecte din casă, prin ridicarea glasului şi proferarea de 
injurii, culminând cu agresarea tigäncilor bănuite de furt: „d. Lefter o ia de pept”, 
, Si-i trage Tâchii o palmă, s-o năucească”, [ ... ] şi-i dă brânci babei cât colo în 
săliță ” 7” 

Salba de imagini pătate de violenţă se îmbogăţeşte şi mai mult cu un episod 
oferit de schiţa 7 Aprilie, care în ciuda tonului general vesel, prilejuit de farsele 
făcute cu ocazia zilei menționate de titlu, dăruieşte prin intermediul unei telegrame 
concepute de Costică Petrăchescu o valoroasă frântură de descriere naturalistă, care 
aduce izbitor de mult cu finalul romanului Bestia umană (Zola): „Trenul de 
persoane sosind pe linia a doua, publicul a dat năvală către peron, trebuind să 
traverseze şinele liniei întâia. 

O damă în vârstă, voind şi ea să treacă mai la urmă, s-a-mpiedicat în rochie 
şi a căzut pe şine. A voit să se scoale, când iată trenul accelerat, care intră în gară 
cu o viteză neînchipuită. 


700 Idem, Grand Hôtel „Victoria Română”, în Temă şi variatiuni, Momente, schiţe, amintiri, Ediţie 
îngrijită şi prefaţă de Ion Vartic, Editura Dacia, Cluj-Napoca, 1988, p.59. 

Nenorocita femeie se ridicase şi ieşise de pe şine; dar, fiindcă bătea un vânt 
puternic şi, poate, din pricina curentului provocat de iuteala locomotivei, pulpana 
rotondei umflată a fost apucată de botul maşinei. Într-o clipă femeia a fost smulsă, 
învârtită în loc şi apucată sub roți. 

Toată lumea fipa. În zadar! mecanicul n-a putut opri decât prea târziu, când 
nenorocita era cu desăvârşire zdrobită - o masă de carne informă” 7” 

Tonul vesel - tragic continuă şi în schița 7 Aprilie (Monolog), care descrie 
mecanismul evoluţiei unei farse ocazionate de „ziua păcălelilor”, într-o adevărată 
tragedie soldată, ironic, cu moartea iniţiatorului acestei farse: „Apoi un răcnet, o 
pocnitură, o bufnealä de trup căzând, toate într-o clipă, şi tipetele Cleopatrii [ ... ] 
Mitică lungit pe spate horcăia adânc, Cleopatra lupta să-i ridice capul greu, Mişu 
sta fapän în picioare. [ ... ] Mişu s-a desprins de Cleopatra, s-a întors în loc şi, 
când a dat Mitică să pornească spre el, a ridicat bastonul de vârf cu măciulia 
nodoroasă-n sus, şi l-a plesnit pe Mitică drept în frunte cu sete ... [ ... ] L-am 
ridicat pe Mitică încetinel ... Nu mai horcăia aşa tare ... [ ...] Mantaua Cleopatrii 
era plină de sânge ... Obrazul lui Mitică negru ca postavul şi umflat ... [ ... ] când 
l-am luat să-l coborâm din birje, a mai horcăit o dată tare şi pe urmă s-a plecat 
scurt cu bărbia-n piept, parcă i-a trosnit junghetura ... Atuncea, când s-a aplecat, 
i-am văzut creierii amestecați cu păr şi sânge cu spumă” 

Stranii tuşe violent - lugubre descoperim şi în Pastramă trufanda, unde 
elementul absolut năucitor de a transforma un cadavru în pastramă este urmat de 
reacții violente la aflarea veștii că acesta a fost chiar şi mâncat: „Dar Aron ţipă o 
dată şi-ncepe să se plesnească peste ochi cu palmele, să se bată cu pumnii-n cap, 
să-şi smulgă barba şi perciunii; se vaită şi urlă, ca de cine ştie ce nenorocire 
grozavă. [ ... ] Aş! ovreiul cade jos, se täväleste, bătându-se cu fruntea de ţărână 
şi urlând mai tare, parcă-i ieşit din minţi. [ ... ] Se scoală ovreiul de jos, apucat ca 
de turbă, îl înhaţă de piept pe lusuf, şi, haide, techer-mecher cu el, la cadiu, la 
judecată! [ ... ] În vremea asta, Aron se jeleste mereu smulgându-se de barbă ... [ 
… | Tusuf s-a-ngălbenit deodată şi s-a apucat cu mâinile de pântece. [ ... ] Când 
le-a auzit toate astea lusuf, i s-a-ntors inima pe dos; a-nceput şi el să se bată cu 


se ; A . x „> 705 
pumnii-n cap şi-n pântece, şi să se vaite ”. 

Coloristica täios de întunecată a aspectelor naturaliste capătă o licärire 
specială odată cu descoperirea în câteva creaţii caragaialiene a unui alt fapt tipic 
naturalist - ilustrarea unor cazuri particulare ale , teoriei motorilor animați” sau ale 
„maşinii de carne”, expusă de scriitorul însuşi în articolul Jon Brezeanu (1898). 
Această teorie pune pierderea coerentei mentale pe seama unui instinct de 
autoapărare ce explodează într-o energie depăşind limitele puterii fizice obişnuite 
sau ale gândirii curente a individului: ,, latä o gloabă spetită şi stinsă de puteri, pe 
care n-ai crede-o în stare să se mai târască trei paşi. Călărețul e atacat de 
vrăjmaşi armali, cari descarcă focuri asupră-i. El smuceste frâul, dă pinteni si ţipă 
desperat. Atunci, gloaba năucă dă drumul rezervei de energie; din câteva sărituri 
supreme, a urcat dealul; într-o clipă a fost departe de primejdie. Poate crăpa în 
vârful dealului, dar l-a urcat. Este incalculabil în câtă putere mecanică se poate 
transforma energia înmagazinată cheltuită dintr-o singură dată” 

În clipe de epuizare fizică şi psihică, un puternic stimul interior sau instinct 
de supravieţuire apucă cu o puternică mână invizibilă personajul deznădăjduit 
pentru a-l trage afară din „groapa” adâncă a pierzaniei: „Se petrecu atunci în 
această ființă un fenomen ciudat, o completă răsturnare; tremurătura lui se opri, 
abaterea dispăru şi figura-i descompusă de-o atât de îndelungată criză, luă o 
bizară seninătate. El se ridică drept, cu siguranța unui om sănătos şi puternic, care 

merge la o ţintă lesne de ajuns 
ridică de la pământ pe nenorocit; dar acesta fu apucat de un cutremur grozav, se 
zbătu din toate încheieturile şi, biruind cu greutatea-i de mortăciune cea din urmă 
putere de-mpotrivire a lui Stavrache, îl îngenunche, îl trânti jos şi-i puse, ca un 
"78 sau „A stat mult astfel d. 


Stavrache supus sub călcâiul ocnaşului; mult a suferit în ochi rânjeala acelei fiare. 


luptător teafăr, biruitor, genunchiul în piept 


Dar când nebunul a voit să-l sugrume, atunci hangiul, smintit şi el de frica morții, 
a făcut o săritură deznădăjduită ... Ocnaşul a sărit cât colo ca un mototol, a bufnit 
a: y . . ` A A x ..ss 709 

în uşă, usa s-a deschis de perete şi mototolul a pierit în întunericul nopții”. 

Încoltit de anumiţi factori agresori, personajul naturalist caragialian - fie el 


ființă umană sau animal - îşi coagulează energiile corpului şi într-o opintire 


76 Idem, Ion Brezeanu în Publicistică şi corespondenţă, Editura “Grai şi suflet — Cultura Naţională”, 
Bucureşti, 1999, p.242. 

707 Idem, O făclie de Paşte, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Șerban Cioculescu şi Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.37. 

708 Idem, În vreme de război, în Opere 3. Nuvele, povestiri, amintiri, versuri, parodii, varia, Ediție 
critică de Al.Rosetti, Şerban Cioculescu şi Liviu Călin, cu o introducere de Silvian Iosifescu, Editura 
pentru Literatură, București, 1965, p.375. 

7 Thid., p.375-376. 

supraomenească, reuşeşte să se smulgă din capcana în care este prins: „O clipă 
animalul se opreşte îngheţat, sângele-i dă năvală la inimă, care începe să 
zvâcnească de coaste... E pierdut! ... Părul i se zbârleşte pe coamă. Un fior îi 
fulgeră de-a lungul prin şira spinării şi-i încovrigă coada de-a-ndăratele, până-i 
înfige vârful în pântece. Ochii turburi caută încotrova un punct de scăpare; dar 
abia se pune problema în mintea aiurită, şi o piatră l-a izbit peste bot, alta la o 
încheietură, un lemn peste sale şi altele plouă ... El îşi iese acum din sine: maşina 
cea vie dă drumul rezervei de energie - pentru aşa moment o păstra -, nici un gând 
de economie ... trebuie cheltuită toată! Opintindu-se din fundul rărunchilor, 
animalul s-avântă orbeşte în faţa loviturilor ... Un răcnet suprem! Sparge 
rândurile vrăjmaşilor, le scapă printre picioare şi fuge uitându-se drept şi numa- 
nainte, fuge mereu până dă de un loc singuratic. Aici s-aşază stins de oboseală, să- 
şi lingă rănile şi să se vaiete discret de durere. Somnul se capătă mai ieftin decât 
hrana şi deocamdată i-e mai trebuincios: truditul corp se incoläceste binisor, 
închide ochii trişti şi adoarme oftând greu din afund”. 

Măsurarea omului cu animalul ne prilejuieşte o ultimă imagine ilustrativă 
pentru această teorie: „Teasta enormă a fiarii apare deasupra gardului. Fiara se 
înalță în labele dinapoi şi încalecă pârleazul. O clipă, dând cu ochii de fereastra 
noastră, se opreşte pe loc stând la gânduri. Dar, până să nu facă altă mişcare, 
mutul s-a ridicat în faţa ei şi a plesnit-o drept în frunte. Am auzit un hî! din fund de 
rărunchi şi un trosnet surd. Ursul s-a clătinat şi s-a prăbuşit în afară; mutul a 

scăpat parul din mână şi a căzut lung pe spate înăuntru 
poate nu la fel de evocatoare ca şi cele de mai sus, reuşeşte totuşi să redea modul în 
care un personaj „şi-a cheltuit toată rezerva de energie”, pentru a răzbuna o 


„ofensă”. 


V.6.2.1.6. Viciul sau evadarea din coşmarul realității 

În universul naturalist fizicul îşi ia violent revanşa pentru faptul de a fi fost 
disprețuit şi înăbuşit atâta amar de vreme, împingând involuntar personajele către 
latura dionisiacă a existenţei. Închistat într-un stil de viață vegetativ si pur material, 
omul naturalist trăieşte din plin, secătuindu-şi energiile în satisfacerea unor 


59 


19 I.L.Caragiale, Grand Hôtel „Victoria Română”, în Temă şi variatiuni Momente, schite, 
amintiri, Ediţie îngrijită şi prefaţă de Ion Vartic, Editura Dacia, Cluj-Napoca, 1988, p.59. 

Le I.L.Caragiale, O reparație, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Şerban Cioculescu şi Liviu Călin, cu o introducere de Silvian losifescu, Editura 
pentru Literatură, Bucureşti, 1962, p.360. 

imbolduri elementare, cum ar fi mâncatul, băutul, pofta trupească, fumatul şi 
jucatul de cărți, devenind jucăria propriilor sale impresii, cedând elanului inimii 
sale, instinctului, brutalitätii bestiale, simțurilor, furiei, ambitiei şi unei activităţi 
dezordonate şi desäntate. 

Poarta de intrare în templul plăcerilor de tot soiul este asigurată de simţul 
gustativ, prin stimularea căruia universul gastronomic prinde contur în creaţiile 
caragialiene tragice, aspect total disprețuit de curentele anterioare: ouă roşii (O 
făclie de Paşte), pâine (Năpasta), covrig, măsline, costite de râmător afumate, 
pastramă, telemea (În vreme de război), carne cu prune (Două loturi), prăjitură 
(Grand Hotel „Victoria Română”), pastramă (Pastramă trufanda), fasole, 
mămăligă, mere (O reparaţie). 

Hanurile, birturile, crâsmele, berăriile, cafenelele reunesc toate sub 
acoperişul lor suflete chinuite, care în demersul lor zilnic de a-şi duce „crucea” 
împovărătoare se opresc pentru un răgaz, încercând cu disperare să evadeze din 
acest coşmar sau măcar să uite pentru un scurt răgaz de realitatea covârşitoare: 
Leiba bea rachiu, Stavrache îi îmbie pe drumeti cu vin, Dragomir şi Ion se desfată 
cu rachiu şi vin. Indispensabilitatea unui astfel de spaţiu este sugerată de însăşi 
prezenţa constantă a hanului şi a hangiului în creaţiile caragialiene tragice: Leiba, 
Stavrache şi Dragomir sunt toți proprietari de hanuri. 

Atmosfera de restaurant, birt şi cafenea este cel mai bine zugrăvită în Grand 
Hotel ,, Victoria Română”, unde „mirosul” decadentei se face simţit peste tot, 
învăluind personajele într-o amortealä temporar liniştitoare: „În cele două colțuri 
ale răspântiei din faţă se află de-o parte un birt si de alta o cafenea mică. [ ... ] 


A > 712 
cântec obscen” 


, tulburată doar de evenimentele neplăcute specifice acestor 
locuri de pierzanie: ,, Ceartä jos în cafenea ... S-a spart ceva ... parcă o uşă cu 
geamuri trântită cu violenţă ... Tipete de femei, strigăte de bărbaţi, fluierături 
febrile de gardisti ... [ … ] El luptă să scape - ea nu-l lasă "75 

Universul ametitor al viciilor atrage în mrejele sale chiar şi sufletul pur al 
unui copil abandonat - Mitu din Păcat -, pentru care băutura, ţigara, cafeaua, 
înjurăturile, viaţa pe muchie de cuţit sunt la fel de comune ca şi aerul pe care îl 
respiră: ,, Mititelul, obosit, s-a oprit: merge să salute foarte comic cu cilindrul lui 
enorm pe boieri şi se-aşează pe un scaun picior peste picior alături cu domnul 
senator ... Altă ţigară ... Domnul senator îl tratează cu cafea şi rom. Alt „amic ” îl 


mai îmbie încă cu un păhărel ... şi încă unul ... 


712 Thid., p.58. 
713 Thid., p.60. 

[...] Beat mort!" 

În acest univers decäzut si decadent, chiar si persoanele cele mai respectabile 
cad pradă viciilor de tot soiul: preotul Niţă din Dobreni ni se înfăţişează pierzându- 
se trist şi beat pe străzile Ieşilor, în căutarea copilului dispărut (Păcat) sau 
respectabilul notar rătăcind beat critä prin sat (În vreme de război). Aceeaşi nuvelă 
ne dezvăluie portretul popii lancu din Podeni, care nu are nimic din puritatea fizică 
şi sufletească, harul şi duhovnicia unui preot adevărat, dimpotrivă, acesta se 
dovedeşte a fi capul unei cete de tâlhari, care bea, fumează şi păcătuieşte ca şi cel 
mai declasat om de pe pământ. Nici hangiul Stavrache, fratele popii, nu trăieşte o 
viață mai aproape de cele sfinte, fiindcă şi acesta i-a furat fratelui său averea, iar 
pentru a îndepărta obsesia care îl torturează, încearcă să se „trateze” cu rachiu. 
Viciile au pus o atât de mare stăpânire pe lumea sfârşitului de secol al XIX-lea, 
încât le vedem rozând chiar şi cele mai umile familii; în acest sens, sugestivă este 
imaginea fetiţei venită pe un ger infernal pentru a cumpăra de la Stavrache nimic 
altceva decât ţuică: „M-a trimis maica, să-i dai de un ban gaz, şi taica de doi bani 
țuică” 7” 

Femeile, aceste fiinţe care în epocile anterioare erau întruchiparea a tot ce 
este mai gingaş şi mai pur, sunt pictate de naturalism în aceleaşi culori întunecate 
ca şi bărbaţii, împreună cu care se zbat pentru supravieţuire într-o lume ce nu le 
oferă prea multe satisfacţii. Ca urmare a unei sinistre aşezări a femeilor pe picior de 
egalitate cu bărbaţii, la bine şi la greu, în împrejurări mai mult sau mai puţin 
plăcute, femeile duc acelaşi trai ca şi bărbaţii, bucurându-se de aceleaşi mijloace de 
relaxare şi căzând pradă aceloraşi „păcate”. Astfel, dacă în schiţa Bubico, o găsim 
pe stăpâna câinelui fumând de zor în compartiment, în Două loturi o urmărim pe 
doamna Popescu „defilând” în neglige prin locuinţă, în O blană rară, o remarcăm 
pe doamna Cutopolu, care duce o viață de petrecere, sfârşind aproape de fiecare 
dată „ameţită de băutură”, de prea multă şampanie, pentru a pătrunde apoi, prin 
nuvela Păcat, în atmosfera plină de sunet şi culoare a unui birt ticsit de prostituate: 
„În piață, vätäselul ştie că Mitu Boierul a intrat adineaori cu mai multi ofiţeri şi 


funcţionari la cafeneaua din colț, unde « cântă fetele teatru ». [ ... ] huiduieli... ” 71 


714 I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.53. 

715 Idem, În vreme de räzboi, în Opere 3. Nuvele, povestiri, amintiri, versuri, parodii, varia, Editie 
critică de Al.Rosetti, Șerban Cioculescu si Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.378. 

or Idem, Păcat, în Opere 3. Nuvele, povestiri, amintiri, versuri, parodii, varia, Ediție critică de 
Al.Rosetti, Şerban Cioculescu şi Liviu Călin, cu o introducere de Silvian Iosifescu, Editura pentru 
Literatură, Bucureşti, 1965, p.54-55. 

Si pentru ca atmosfera decadentă să fie completă, din acest univers tipätor şi 
asurzitor nu puteau lipsi vorbele grele, limbajul murdar, trivial şi jignitor. De la 
cuvintele vulgare rostite cu lejeritate şi naturalete de copilul cerşetor din nuvela 
Păcat şi până la vorbele grele spuse din ură de personajele celorlalte nuvele, 
întâlnim o întreagă varietate de înjurături, care aduc cititorul în realitatea 
personajelor care le rostesc: „Lua-te-ar dracu de javră!”, ,, Lovi-te-ar jigodia, 
potaia dracului! ”, „lua-te-ar hengherul, Bubico!”, ,,dobitoacä!”, ,, ... vedea-te-aş 

mănuşi!”, „mânca-i-ai coada!” ’, „Scrie-v-ar popa să vă scrie, de pårliți!”, 


„fire-ați ai dracului! ... HE 

În afară de limbajul de o duritate, cruzime şi realitate izbitoare al oamenilor 
din diferite clase sociale, curentul naturalist oferă în plus şi frânturi din limbajul de 
jargon şi argou specific anumitor grupuri. Caragiale, respectând cu fidelitate acest 
element naturalist, încearcă să redea cititorului o atmosferă cât mai fidelă a 
universului țigănesc, folosindu-se de limbajul specific acestui grup etnic: „Să mă 
trăsnească Dumnezeu! Să hie al dracului! ”, „Ce să spuie boiarule! zice bătrâna 
apilpisită, ce să spuie? Vai de păcatele noastre, dacă nu ştie ... auzi colo! Ce să 
spuie? ”, „Să n-aibă parte! ...”, „Ba nu minţ, boiarule”, „Ba, să hie al dracului 
care n-o poartă de frig ... Sunt borțoasă, boiarule ... alerg toată zăulica pân zloată 


- bogdaproste, îmi fâne cald la pântece si la şale”. 7” 


V.6.2.1.7. Glasul răsunător al „cărnii” 

Ca expresie a azvârlirii ființei umane înapoi cu mii de ani, la stadiul de 
animalitate, avem surpriza de a descoperi omul în ceea ce are el mai natural, mânat 
de instincte şi pasiuni materializate, aşa cum am mai afirmat, prin acte de o 
violenţă înfiorătoare sau prin acte pasionale răvăşitoare. Indiferent de natura lor, 
aceste acte devastatoare scot la iveală „bruta”, „animalul” din fiecare individ, 
expunând natura umană inferioară. 

Dacă ne este permis să considerăm violența o consecință a canalizării 
eronate, negative a energiei primare a ființei umane, atunci la antipodul acesteia 


717 Idem, Bubico, în Temă şi variațiuni. Momente, schițe, amintiri, Ediţie îngrijită şi prefață de Ion 
Vartic, Editura Dacia, Cluj-Napoca, 1988, p.269-274. 

118 Idem, În vreme de război, în Opere 3. Nuvele, povestiri, amintiri, versuri, parodii, varia, Ediție 
critică de Al.Rosetti, Șerban Cioculescu si Liviu Călin, cu o introducere de Silvian Iosifescu, Editura 
pentru Literatură, Bucureşti, 1965, p.378. 

"19 Idem, Două loturi, în Opere 3. Nuvele, povestiri, amintiri, versuri, parodii, varia, Ediţie critică de 
Al.Rosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.117. 

găsim pasiunea, ca manifestare pozitivă a acestei energii elementare şi poate chiar 
ca expresie inconştientă de regăsire a armoniei şi unității primordiale, de refacere a 
perfecțiunii oului androgin. Cea din urmă idee a fost susținută şi de Sigmund 
Freud, care constata că, în faţa tendinței naturale către moarte, ființa umană 
reacționează activându-şi două categorii de instincte, dintre care instinctele 
sexuale, generatoare de viaţă şi considerate „gardieni ai vieţii”, sunt 
„conservatoare, întrucât tind spre reproducerea unor stări anterioare substanței 
vii; prin rezistența deosebită pe care o opun influențelor exterioare şi, într-un sens 
mai larg, prin faptul că conservă viaţa un timp mai îndelungat, ele se dovedesc a fi 

, iar instinctele eului, considerate ale morții, fiindcă le 


cele mai conservatoare 
reprimă pe cele sexuale, împiedicând perpetuarea vieții şi a speciei, sunt un reflex 
al tendinței către perfecțiune a omului, „care l-a făcut să atingă actualul nivel al 
performanţei spirituale şi al sublimării morale şi de la care am putea aştepta 


” 1 Favorizate de 


transformarea progresivă a omului actual într-un supraom 
fondul anumitor tipuri de personalităţi, dar încurajate şi de factori externi, ca 
mediul social şi educaţia, cele din urmă constituie o alternativă la instinctele 
sexuale, o posibilitate de smulgere din primitivismul şi limitarea instinctelor 
primare, în favoarea unei înălțări către universul rece al intelectului, tendință pe 
care acelaşi Freud o privea cu multă rezervă: „În ce mă priveşte, nu cred într-o 
astfel de tendință imanentă a omului şi nu văd nici un motiv pentru a menaja 
această iluzie plăcută. Dezvoltarea de până acum a omului nu necesită se pare o 
altă explicație decât cea valabilă în cazul animalelor, iar ceea ce apare la un mic 
număr de indivizi drept tendinţă irezistibilă spre continuă desăvârşire nu este 
altceva decât o consecinţă a represiunii instinctelor, represiune care stă la baza a 
tot ceea ce are mai valoros cultura umană. Instinctul refulat nu încetează niciodată 
să tindă spre satisfacerea sa deplină, care ar consta în repetarea evenimentului ce 
a prilejuit satisfacerea primară. Toate formațiunile substitutive şi reactionale, 
precum şi sublimările nu reuşesc să pună capăt tensiunii sale permanente, astfel 
încât diferența dintre satisfacția obținută şi cea căutată dă naştere unei forte 
motrice ce nu permite rămânerea organismului la o situaţie dată, ci, aşa cum 
spune Mefistotel în „Faust”, „îl împinge tot mereu înainte”. Drumul înapoi spre 
satisfacerea deplină este barat de obiectul de rezistență pe care o opun refulările, 
organismului nemairămânându-i altceva de făcut decât să urmeze o altă direcție a 
dezvoltării, rămasă încă liberă, fără să aibă desigur posibilitatea de a duce 


72 Sigmund Freud, Dincolo de principiul plăcerii, traducere din limba germană de George Purdea şi 
Vasile Dem. Zamfirescu, Editura „Jurnalul literar”, Bucureşti, 1992, p.60. 
721 Fp; 

procesul până la capăt şi deci de a-şi atinge scopul. Procesele constituirii unei 
fobii nevrotice, care nu este decât încercarea de a evita satisfacerea unui instinct, 
ne oferă modelul formării acestei aparente „tendinţe către perfecțiune”, pe care 
însă nu o putem atribui tuturor indivizilor. [...] tendința Erosului de a reuni ceea 
ce este organic în unităţi tot mai mari constituie o compensație pentru absenţa 
„tendinței către perfecţiune.” 

Omul naturalist este departe de a fi măcinat de dilema cărei categorii de 
instincte să-i dea ascultare, şi reducând la tăcere eventualele „semnale” ale eului, se 
lasă pradă poftei trupesti, pasiunii, voluptăţii, dragostei fizice duse la extrem - toate 
acestea aruncându-l în haos, într-un vârtej halucinant, într-o goană nebună şi o 
căutare frenetică de a atinge extazul, deoarece ele sunt noile stăpâne ale acestei 
lumi, cărora acest om îi cade pradă mai devreme sau mai târziu, ca într-o vrajă 
nesfârşită. Organicul, fizicul, partea trupească a ființei umane se revoltă, cere, 
caută, simte nevoi nebănuite care îl rod pe dinăuntru şi care sporesc treptat: 
„Trupul tânăr se simţi furnicat din crestet până-n tălpi de un fior fierbinte ... 
Căldura toată i se urcă la frunte ... [ ... ] Bolnav... Friguri şi bătaie de inimă, încât 
nu se putea ţine pe picioare. [ ... ] ... lui nu-i e foame ... [ ... ] Flăcăul îşi umflă 
pieptul, întinzându-şi braţele amortite de friguri, până-i trosnesc încheieturile. [ 
…] aude urechile cum îi tiuiesc de tare şi simte genunchii părăsindu-l"*, 

până la izbucnirea într-o înläntuire de manifestări pasionale: ,, Cum o femeie 
ştie alinta — cum degetele ei delicate se înfig în muşchii încordaţi — şi gura ei rece 
ca gheața şi ochii ei befi — şi puful mărunt de pe obrajii aprinsi zbârlit de fiori — 
încovoiala lângedă a trupului — izbiturile inimei ei de pereţii sânului — şi mirosul 
fără nume ce-i radiază din rădăcinile părului — şi cât e de bine să te părăseşti în 
Stăpânirea acestor atâtea simţiri ce te-nvăluiesc din toate părțile ca nişte vârteje 
de aburi calzi saturați de esenţa adormitoare... 

Cu vorbe să le spun? ... Astea se simt şi se gândesc, de spus nu se pot 
spune... A fost o smäcinare a sufletului dulce si dureroasă, o exaltare a simtirii, 
îngrozitoare şi delicioasă. 

Multe nopţi asemenea si fiecare neasemănate... Libatiuni sub razele lămpii 
albastre; toate nebuniile inchipuite şi neïnchipuite; anecdote picante de care el 
avea un repertoriu popular aşa de bogat, scene de gelozie fără cuvânt şi din chiar 
senin; şi jocuri, şi muscäturi, şi lupte atât de inegale, pentru ea ca putere, pentru el 


722 Thid., p.62-63. 

72 I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.49-50-51. 

ca farmec... ş-apoi, după atâta oboseală, povestirea reciprocă a celor întâmplate 
mai înainte de a se cunoaşte”. fe 

Atâtatä de cele mai multe ori de gesturi simple, banale, fibra intimă 
puternic răscolită a personajului naturalist se dezläntuie într-o sarabandă de gesturi 
pasionale menite să descopere până la epuizare misterul senzatiilor: „Ileana cântă 
frumos, e ştiută; dar acuma căldura cântecului este deosebită; glasul ei arde. [.... ] 
… Da, pentru că nu mai poate ascunde focul ce-o arde; trebuie odată să-l dea 
afară ... şi cântecul şi plânsul pe-nfundate nu-i mai ajuns pentru asta. [ ... ] Si cu 
mâinile înfipte în păr, femeia îşi legăna ca de durere capul frumos într-o parte şi în 
alta … [ ... ] Ochii i se-nchiseră, obrajii şi gura îi îngheţaseră şi căzu moale în 
brațele lui. Când de suflarea bărbatului femeia îşi căpătă iar glasul, se puse să-i 
spuie cât de nedrept se supărase el pe ea, cât de copilărească şi fără temei fusese 
cearta lor şi cât suferise ea din lipsa lui. [ ... ] Ea geme în chinurile aşteptării, 
nesiguranţii, deznădejdii. [ ... ] tremură scuturată din rărunchi de friguri ... 
Femeia se acatà de gâtul lui ... EI o strânge în braţe cu putere şi dă să-şi apropie 
buzele de ale ei... dar îl cuprinde un fior de groază ş-o împinge departe. [ ... ] Ea 
rămâne-ntâi înlemnită ... apoi începe să râză înecat si din ce în ce mai nervos, 
până când izbucneşte cu hohot si, lovindu-l brutal peste braţul vânjos, pe care i-l 
apucă şi-l striveste sub degete ... Şi se năpusteşte asupra lui şi-l îngenunche jos la 


Lo A 33725 
pământ...” 


V.6.2.1.8. Fotografismul descrierilor naturaliste 

Într-un secol al pozitivismului şi materialismului, noul curent literar - 
naturalismul - vizează precizia ştiinţifică, observaţia, analiza atentă şi exactă a 
tuturor persoanelor, lucrurilor şi fenomenelor, cu scopul de a ajunge la un nivel cât 
mai înalt de cunoaştere şi înţelegere a acestora. 

În acest sens, nuvelele caragialiene sunt bogate în scene naturaliste care 
încremenind parcă timpul în loc, se concentrează asupra unui singur personaj, 
fenomen, obiect, încercând să redea cu lux de amănunte toate aspectele care-l 
caracterizează într-o anumită situaţie şi care se dovedesc unice, neaşteptate, 
frapante: „poarta trosni spärgându-si lipiturile de gheață” 7% Mai mult decât atât, 


PA Thid., p.51. 

725 Ibid., p.60-65-67-68. 

126 I.L.Caragiale, În vreme de război, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian losifescu, 
Editura pentru Literatură, Bucureşti, 1965, p.379. 

realitatea obiectivă, atât de mult timp nedreptätitä, tâsneste violent într-un act de 
răzbunare, producând un iureş de scene naturaliste care pun în lumină urâtul, 
ineditul, morbidul, scabrosul unei situații, prin abordarea unor subiecte considerate 
tabu de către curentele anterioare. 

Imaginile naturaliste sugerând durerea sau tortura fizică primează în scrierile 
caragialiene, cu preponderență în nuvela O făclie de Paşte: „Doi găzi or să țină 
victima răstignită jos, şi Gheorghe, cu călcâiul pe pântecele ei, o să vâre încet, ca 
în blana de lemn moartă, sfredelul în osul viu al pieptului, adânc, mai adânc, până 
să atingă inima, pe care s-o oprească din zvăcniturile-i nebune şi s-o țintuiască pe 


loc!” 


, „Zibal trecu cu lampa în gang. Tâlharul gemea greu; după încordarea 
brațului se vedea că renuntase la o inutilă zbuciumare. Mâna era umflată si 
degetele încovoiate ... părea că vrea s-apuce. Jidanul apropie de el lampa ... - Un 
fior; frigurile se întorceau iar. - Aplecă lumina prea aproape, încât, tremurând, 
atinse mâna tâlharului cu sticla fierbinte: o crispatie violentă a degetelor se 


» 728 <: | nus 
77 si „Poarta se deschise de perete târând 


produse, urmată de un vaiet surd... 
trupul lui Gheorghe spânzurat de braţul drept”. Urmările propriului său act de 
cruzime sunt surprinse cu atâta sete de Leiba, încât timpul, părând să-şi 
încetinească ritmul curgerii, încremeneşte fiecare etapă a acestuia, îngăduind celui 
care a comis fapta să se „bucure” cât mai mult de aceasta, să se înfrupte din această 
imagine pulverizată pentru a-şi prelungi starea temporară de detaşare: ,,/ ... J Zibal 
ține ochii atintiti asupra unui lucru spânzurat, negru si inform, sub care, pe un alt 
scaun, la o potrivită înălțime, arde o făclie mare. Zibal priveşte fără să clipească 
procesul de descompunere a mâinii ce desigur nu l-ar fi cruțat pe dânsul. — El n- 
auzise urletele de afară ale nenorocitului: era acum prea interesant ce vedea ca să 
mai auză. Zibal urmärise cu nesatiu toate contorsiunile, toate crispatiile stranii ale 
degetelor, apoi amorteala cuprinzându-le încet pe unul câte unul — erau parcă 
labele unui gândac, care se zgârcesc şi se întind, se agită în mişcări extravagante, 
tare, mai încet, încet de tot si apoi intepenesc sub jocul unui copil crud. Era sfârșit. 
Mâna cocea şi se umfla încetinel fără mişcare. [ ... ] Un miros gras de carne arsă 


E] 


its $ hs tare S Mere ` „>> 730 3 ó ÿ 
se răspândea în gang, o fâşiitură se auzi şi mici plesnituri”."" In această nuvelă, 
scenele cutremurătoare, tipätoare sunt acompaniate de imagini mai temperate, care 


în acelaşi spirit naturalist, abundă de detalii ce poartă amprenta preocupărilor 


77 Idem, O făclie de Paşte, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Șerban Cioculescu si Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.37. 

T8 Thid., p.38. 

72 Thid., p.39. 

730 Thid., p.39. 

ştiinţifice ale vremii: „Poarta este bine închisă cu o bârnă grea d-a curmezisul, ale 
cărei căpătâie stau în câte-o bortă în ziduri. [ ... ] O limbă îngustă de herăstrău 
trece prin borta întâia şi începe să rontäie în mişcări dese şi regulate ... Planul era 
uşor de înţeles: patru borte în patru unghiuri ale unui pătrat, între ele herăstrăul 
trage liniile; în centrul pătratului s-a înfipt sfredelul mai dinainte; când bucata va 
fi cu totul dezlipită de trupul întreg al lemnului, se trage afară; prin golul rămas, o 
mână puternică se introduce, apucă bârna, o dă într-o parte şi ... goii sunt la 
Leiba în casă””!, „Laţul era ingenios combinat: o frânghie lungă legată cu un 
căpătâi de butuc: la o lungime potrivită, pe locul unde era să dispară pătratul 
scobit, un ochi pe care Leiba îl ţinea deschis cu mâna stângă, în timp ce cu mâna 
dreaptă ţinea strâns celălalt căpătâi. La momentul cerut, Zibal dete drumul 
ochiului şi apucând repede cu amândouă mâinile căpătâiul liber cu o smucitură 


33132 


supremă trase înăuntru braţul întreg”™ sau ,,[ ... ] fitilul e aşa de jos lăsat încât 


flacăra stă ascunsă în interiorul capsulei de alamă; numai prin grația maşinii apar 


de jur-împrejur nişte bendite verticale foarte subțiri de-o lumină aproape cu totul 
moartă” 7” 

În nuvela Păcat, fotografismul naturalist îşi face auzit glasul prin 
modalitatea crudă prin care Niţă îşi ucide propria fiică: „A doua țeavă! Ileana cade 
în genunchi ... se zbuciumă în zadar să se scoale ... Vrea să strige ... O găâlgâitură 


de sânge o podideste pe gură ... Se moaie de la junghietură si târându-se cât colo, 


33734 


se aşează de-a binelea”, sau chiar într-o formă mai putin violentă prin „degetul 


împuns, în vârful căruia, după fiece storsătură, creştea repede la loc o mărgea 
„> 735 

mare roşie”. 

Drama Năpasta şi schița O reparație contribuie la rândul lor la complexul 


tablou naturalist, prin sugerarea urmărilor macabre ale unor fapte de violenţă: „/-a 


3136 


podidit sângele pe nas şi pe gură ş-a murit” ™, „te-or pune la chinuri, vai de viața 


ta! ... o să-ți rupă carnea, să-ți smulgă dinții si unghiile, să-ți descheie feasta 


573 


capului” , , Binisor ne apropiem de omul lungit: e mort... nasul şi gura pline de 


75! Thid., p.37. 
732 Thid., p.38. 
733 Ibid., p.36. 
134 I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.69. 
735 Thid., p.49. 
736 L.LCaragiale, Năpasta, în Opere. Teatru, Ediţie de Al.Rosetti, Şerban Cioculescu, Liviu Călin, 
prefață de Alexandru George, Editura Fundației Culturale Române, București, 1997, p.375. 

Ibid., p.390. 

spumă sângerată. Ne ducem la pârleaz cu multă băgare de seamă; fiara e lângă 
gard, pe spate, cu labele-n sus şi cu capul despicat”. 

Femeile, aruncate în derizoriul realității fizice în care trăiesc, cad şi ele pradă 
observaţiei şi zugrăvirii naturaliste, prin surprinderea unor aspecte considerate 
nedemne şi lipsite de pudoare de către curentele literare anterioare: ,, chivuta se 
strâmbă, că se gâdilă la sân iară „femeia punând mâna la sânul stâng, ca şi cum 


alia și [... ] iacă-tă şi Tâca, d-abia ducându-şi coşul 


ar fi simțit un junghi grozav 
plin de vechituri nouă, foarte obosită de alergătura zilii-ntregi şi flămândă: de 
departe i s-au umflat nările ca răspuns la chemarea generosului miros de pe 


> 741 3 p v yg v 
777, sau chiar „O femeie numa-n cămaşe, cu picioarele goale, cu părul 


vatră 
desprins, ține strâns de piept pe un om îmbrăcat în uniformă de poliție. El luptă să 
scape - ea nu-l lasă. Femeia începe să zbiere răguşit făcând gesturi extravagante 
» 742 

Diferite aspecte din viata animalelor, a cäror zugrävire nu era permisä de alte 
curente literare, îşi găsesc aici terenul roditor, mergând chiar până la reflectarea 
unor aspecte mai putin plăcute: ,,/ ... J destul că musca stete pe loc, îşi dezmorti 
labele dinapoi împleticindu-le una de alta, îşi netezi frumos mustätile cu labele de 
dinainte, apoi deodată se-nălță si pieri” "*, „Un neastâmpăr nesuferit îmi furnică 
din talpă până-n creştet ... Insecte! ... iute jos din pat! ... lau lumânarea să văd de 
aproape ... E grozav! ... Un popor întreg, ca la un plebiscit ... şi umblă şi aleargă 
pe cearsaful alb încoace şi încolo uimite de lumină! ”.'* Sfera gastronomiei vine să 
completeze siragul de „perle” naturaliste, scoțând din tolba sa grăitoarea imagine a 
unui „vin care pornise să se tulbure şi să se oțetească ... acu era limpede ca 
untdelemnul franțuzesc şi dulce ca mustul năsprit” (În vreme de război). 

Cercul scenelor naturaliste este închis de un alt gen de imagine naturalistă, 
care despăunată de caracterul său strident, şocant şi agresiv din punct de vedere 


138 I.L.Caragiale, O reparație, în Opere 3. Nuvele, povestiri, amintiri, versuri, parodii, varia, Ediție 
critică de Al.Rosetti, Șerban Cioculescu si Liviu Călin, cu o introducere de Silvian Iosifescu, Editura 
pentru Literatură, Bucureşti, 1962, p.360-361. 

te I.L.Caragiale, Două loturi, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Şerban Cioculescu şi Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.117. 

1% Thid., p.114. 

4l Jbid., p.116. 

ji I.L.Caragiale, Grand Hôtel „Victoria Română”, în Temă şi variatiuni Momente, schițe, 
amintiri, Ediţie îngrijită şi prefaţă de Ion Vartic, Editura Dacia, Cluj-Napoca, 1988, p.60. 

183 Idem, Păcat, în Opere 3. Nuvele, povestiri, amintiri, versuri, parodii, varia, Ediţie critică de 
Al.Rosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.54. 

T4 Idem, Grand Hôtel „Victoria Română”, în Temă si variatiuni, Momente, schițe, amintiri, Ediţie 
îngrijită şi prefață de Ion Vartic, Editura Dacia, Cluj-Napoca, 1988, p.58. 

vizual, se impune minimalist, retinând din preceptele naturalismului descrierea 
precisă a unui fapt banal, preluat din realitate: ,, Lotäriile, amânate de atâtea ori, s- 
au tras în Sfârşit amândouă în aceeaşi zi. La prima (Lotăria „Societății pentru 
fundarea unei Universităţi Române în Dobrogea, la Constanța”), lotul cel mare de 
50.000 lei l-a câştigat numărul 076.384; iar la a doua (Lotäria ,, Asociatiunii 
pentru fundarea şi înzestrarea unui Observatoriu Astronomic la Bucureşti”), lotul 
cel mare de 50.000 lei l-a câştigat numărul 109.520” (Două loturi). 


V.6.2.1.9. Culori stridente şi sunete asurzitoare 

Dorind să demonstreze că unica sursă a cunoaşterii rămâne experiența, 
pozitivismul sfârşitului de secol al XIX-lea susține că omul este creat pentru a 
acționa, însă nu acționează datorită rațiunii sau inteligenţei, ci în legătură cu natura 
noastră umană, cu instinctele noastre. Într-o lume în care furnicarul de personaje în 
continuă căutare este animat de goana după senzaţii de tot soiul, simţul vizual, 
auditiv şi olfactiv nu puteau rămâne fără reprezentare. 

Zgomotul şi culoarea lumii pline de veselie din realism se reduc în scrierile 
naturaliste la tuse de culoare tipätoare şi zgomote de intensitäti diferite, care însă 
nu fac decât să amplifice chinul interior al personajelor. 

Din punct de vedere cromatic, nuanțele de roşu şi negru, care sugerează o 
lume sumbră, în criză şi chinuită de demoni interiori: „lumina fanarelor, roşie, e 
îmbrobodită într-o stranie aureolă irizată” (O blană rară), „ouă roşii”, „făcluţele 
de Paşte” (O făclie de Paşte), „spoiţi cu negru”, „spumă roşcată”, „tăciunele din 
vatră” (În vreme de război), ’märgea mare roşie”, „garoafă - ca sângele”, 
„cordeluţă roşie”, „flacără roşcată”, „sprânceană trandafirie” (Păcat), „ [...] legată 
la cap cu roşu”, „vânăt ca ficatul”(Douä loturi), „lână roşie”, „noaptea neagră” 
(Bubico), sunt atenuate de tuşe de culoare albă, galbenă şi albastră: „o mare lampă 
electrică cu arc, ca un vis albastru şi rece de poet dezgustat”, „rochie de catifea 
vânătă-deschis, ca opalul” (O blană rară), „lumină albastră”, „razele lămpii 
albastre”, „sprânceană alburie”, „mititel măscărici foarte destrăbălat - jigărit şi 
galben” (Päcaf), „vagoane de tramvai galbene şi albastre” (La Moși...), „panglici 
roşii şi albastre”, „porumbel alb în neagra noapte” (Bubico), „alb ca portelanul” 
(Două loturi), „căţel mic, alb si lăţos” (Grand Hôtel ,, Victoria Română”). 

Sunetele îşi pun şi ele amprenta asupra tensiunii interioare a personajelor, 
căci de la zgomotele aproape nedesluşite până la sunetele asurzitoare, toate 
intensifică bătăile inimii acestora, amplificând sau atenuând criza lor interioară şi 

marcând etapele şi ritmul evoluţiei suferinţei: „prunele sfârâie tare-n cratiţă”, „se 
sfarojesc prunele de tot” (Două loturi), „sunete armonioase şi alegre” (O blană 
rară), „clopotele bisericii”, „Pe ulița mare e o circulaţie vie [...] asfaltului”, 
„zgomote nehotărâte [...] agitate”, „ceasornicul [...] perete”, „Puse după [...] 
speriat”, „clopote în deal”, „O trosnitură [...] talpă”, „o fâşiitură se auzi şi mici 
plesnituri” (O făclie de Paşte), „Dar bubuiturile [...] afară”, „cântă [ ... ] nebunii”, 
„ura” puternic de s-a cutremurat hanul”, „afară ploua [...] înţelesuri”, „militari, [...] 
alai după militari” (În vreme de război), „hohot, aplauze, tropăituri, şuiere, 
răcnete”, „ploaia de râsete, glume răutăcioase şi de huiduieli” (Păcat), „compania 
veselă de bucureşteni”, atmosfera de birt şi zgomotul măturătorilor în plină noapte 
(Grand Hotel ,, Victoria Română”), „Birji — tramvaie — tramcare — fluiere — sirene — 
clopoței — clopote — precupeti — Universul! — Epoca! — Adevărul, Moftul român de 
mâine! — căruţe de nisip goale în fuga mare — camioane cu şine de fier la pas — 
flaşnete — carilonul de la L'Indépendance — două muzici pe bulevard şi una la birt 
la Cosman — vrăbiile de la palat...” (Zgomot). Vocile şi sunetele amestecate de 
oameni, animale şi păsări, precum şi lătrăturile, urletele, vuietele, foşnetele, 
tropotele şi şoaptele care alcătuiesc în creaţia caragialiană o adevărată scară sonoră 
gradată, amintesc de „menajeria Zola”, unde o la fel de complexă gamă de sunete şi 
zgomote trăda o lume în permanentă transformare. 

Pentru a întregi tabloul senzatiilor prezentate în opera sa, Caragiale se 
foloseşte şi de simţul olfactiv, aducând un plus de realitate scrierilor sale şi făcând 
cititorul să simtă că plonjează în atmosfera prezentată: „miros gras de carne arsă” 
(O făclie de Paşte), „miroase straşnic a carne cu prune” (Două loturi), „miroase a 
scăpătare şi părăginire ”, „E o căldură înăbuşitoare înăuntru si miroase a vopsea 
cu terebentină proaspătă ...” (Grand Hotel „Victoria Română”), „mirosul fără 


E] 


nume ce-i radiază din rădăcinile părului”, „mirosul necäcios de silitră” (Păcat), 
dar şi „chemarea generosului miros de pe vatră” (Două loturi). Alunecarea de la 
senzațiile sonore spre cele olfactive se face însă foarte lin, printr-o superbă 
sinestezie, care se prezintă ca o străfulgerare timpurie a curentului simbolist: „un 
râs vânăt” (Două loturi). 

Succesiunea simțurilor stimulate individual nu este unicul raport dintre 
acestea, ele dovedind deopotrivă o mare capacitate de a se însoți şi sprijini 
reciproc, într-un joc în care fiecare simţ devine pe rând lider, căci atunci când unul 
dintre ele îşi pierde vigoarea, un altul preia controlul, încercând să-i compenseze 


slăbiciunea şi să menţină la un nivel ridicat calitatea perceptiilor: „O încordare 

înaltă a atenţiei ascute simtirea auzului în singurătatea nopții; când ochiul e 
dezarmat şi neputincios, auzul pare că luptă să şi vază "5 

O sinestezie aproape perfectă realizează Caragiale atunci când trei din cele 
cinci simţuri îşi reunesc forţele şi răspund la apelul scriitorului, impunând o 
imagine şocantă, complexă, însă plină de viaţă: „Zibal priveşte fără să clipească 
procesul de descompunere a mâinii ce desigur nu l-ar fi cruțat pe dânsul. — El n- 
auzise urletele de afară ale nenorocitului: era acum prea interesant ce vedea ca să 
mai auză. Zibal urmärise cu nesatiu toate contorsiunile, toate crispatiile stranii ale 
degetelor, apoi amorteala cuprinzându-le încet pe unul câte unul - erau parcă 
labele unui gândac, care se zgârcesc şi se întind, se agită în mişcări extravagante, 
tare, mai încet, încet de tot si apoi intepenesc sub jocul unui copil crud. Era sfârşit. 
Mâna cocea şi se umfla încetinel fără mişcare. [ ... ] Un miros gras de carne arsă 


A A A A ui z ETA IRA ; „>> 746 
se răspândea în gang, o fâsiiturà se auzi şi mici plesnituri ”. 


V.6.2.1.10. Oglindirea noilor concepţii şi descoperiri 

Am arătat că sfârşitul de secol al XIX-lea este martorul tăcut şi terenul 
favorabil receptării valului de descoperiri ştiinţifice care au împins lumea pe o cale 
nouă, cea a dezvoltării şi emancipării. Răsunetul acestor noi descoperiri nu putea să 
nu se facă auzit şi în ţara noastră, unde scriitorii realişti le-au primit cu bucurie, 
pomenindu-le în scrierile lor realiste sau cele cu tentă naturalistă. 

Unul dintre aceşti scriitori este chiar Caragiale, care folosindu-se de 
luciditatea şi inteligenţa sa extraordinară, a reuşit să facă loc în scrierile sale acestor 
noi elemente, redându-le farmecul, expunându-le şi explicându-le părțile pozitive 
sau negative. 

Unul dintre cele mai noi domenii abordate de scriitorul român este cel al 
justiţiei şi o serie de elemente vin să-l susțină în această direcţie: justiţie, barou 
(Art.214, Justiție, Justiţia română. Secţia corecțională, Logica baroului), proces- 
verbal (Păcat, Bubico, Inspectiune, Proces-verbal), Parchet (Două loturi), revolver 
(În vreme de război), notar, ipoteze, gloanţe, avocat (În vreme de război), aprod, 
procuror (Inspecțiune), sau chiar proverbul „Dura lex sed lex” (Păcat). 


T43 Idem, O făclie de Paşte, în Opere 3. Nuvele, povestiri, amintiri, versuri, parodii, varia, Ediție 
critică de Al.Rosetti, Șerban Cioculescu si Liviu Călin, cu o introducere de Silvian Iosifescu, Editura 
pentru Literatură, Bucureşti, 1965, p.35. 

146 Thid., p.39. 

Noile meserii şi diferitele instituții sunt şi ele prezentate în opera 
caragialiană: politică, reformă, deputat, senator, ministru, congres, conferință, 
şedinţă (Politică, Reformă..., Politică şi delicateţe, Cum devine cineva revoluționar 
şi om politic...?, O conferentä), poştă, telegramă (Telegrame), funcţionar, 
comerciant, notar (În vreme de război), senator, politai, vătăşel, membrii 
tribunalului, funcționari de la prefectură, primărie, casierie, ofițeri (Păcat), 
inspector financiar, comisionar, „canţilerie”, administraţie, „inspecţiune”, casier, 
registre (/nspectiune), dosarul Goldstein (Două loturi) şi chirie (Bubico, De 
închiriat). 

Trenul, un mijloc de transport revoluționar în acea epocă şi care aproape 
devenise un personaj în operele naturaliştilor francezi, îşi găseşte şi la Caragiale 
locul binemeritat în diferite nuvele şi schiţe, alături de alte noi noţiuni care sunt 
legate de acesta: C.F.R. (C.F.R.), tren accelerat (În tren accelerat. Anecdotă 
realistă, Accelerat no.17, Tren de plăcere), gară (Inspectiune), drum-de-fier (O 
făclie de Paşte), bilet, peron, vagon, semnal de alarmă (Bubico), impiegat 
(Reportaj), indicaţii din Mersul trenurilor (Întârziere, Monopol, C.F.R.). Nu mai 
putin importante, birja ({nspectiune), tramvaiul, vaporaşul, cursele intraurbane 
(Monopol), tramcare şi biciclete (La moşi...), birje, tramvaie, tramcare, „camioane 
cu şine de fier la pas” (Zgomot) diversifică gama mijloacelor de transport moderne 
care dădeau viaţă vieții urbane. 

Noile preocupări şi descoperiri ştiinţifice, precum şi subiectele moderne: 
maşină, savant, metodă (O făclie de Paşte), telegraf, America, becuri de gaz, bec 
Auer (Inspecțiune), lampa electrică cu arc (O blană rară), odicolon (Bubico), gaz 
(În vreme de război), cometa lui Biela (Despre cometă. Prelegere populară), 
observator astronomic (Două loturi), telepatia (Tardiv) stau alături de noutățile din 
domeniul medical: avort (Două loturi), atavism, alcoolism, viciul de concepție, 
deformarea, paludismul, nevroza, cazul de reversie (O făclie de Paşte), şi de marile 
nume ale medicinei şi filozofiei sfârşitului de secol al XIX-lea: Darwin, Haeckel, 
Lombroso şi Schopenhauer. 

Pentru ca tabloul noutätilor sfârşitului de secol al XIX-lea să fie complet, nu 
puteam omite termenul „gazetă”, reportaj, cronică (Două loturi, Inspectiune, 
Reportaj, O Cronică de Crăciun), devenit reper valoric în acea epocă şi cea mai 
bună modalitate de diseminare şi confruntare a noilor concepții şi idei. Într-un 
univers în care meteahna „datului din gură” scutură aproape în unanimitate 
personajele, ziarul devine fie „recipientul” în care se revarsă în mod organizat 
supraplinul de cuvinte al eroilor sau uneori, dimpotrivă, un mijloc de alimentare a 
limbutiei acestora. Numeroasele titluri care se fac auzite de-a lungul operei 

caragialiene asociază denumiri reale de ziare (Vestitorul, Buciumul) cu anumite 
titluri care, aşa cum subliniam într-un capitol anterior al lucrării noastre, trădează 
„boala” incurabilă şi zgomotoasă a vorbitului (Glasul Țării, Vocea Zimbrului, 
Vocea Patriotului Naţionale, Ecoul Patriei, Răcnetul Carpaţilor) sau cu titluri 
care, în ciuda conotatiei pozitive, optimiste (Aurora, Lumina) se supun aceloraşi 
scopuri gazetăreşti meschine. Dovadă de necontestat a conectării autorului la 
realităţile vremii şi de proiectare a personajelor sub semnul prezentului: „Ce mai 
scriu gazetele? ”, „Ce mai e nou? ”, gazeta face deliciul a numeroase personaje din 
comedii şi schiţe: Conu Leonida faţă cu reacţiunea se deschide cu un citat din 
Aurora democratică: „Aşa, cum îţi spusei, mă scol într-o dimineaţă, şi, ştii obiceiul 
meu, pui mâna întâi şi-ntâi pe «Aurora democratică», să văz cum mai merge țara. 
O deschiz ... şi ce citesc? Uite, tiu minte ca acuma: «11/23 făurar ... a căzut 


33747 . . v = š 
, O scrisoare pierdută urmează acelaşi model, 


tirania! Vivat Republica!» 
deschizându-se cu un articol din Räcnetul Carpaţilor: „Ruşine pentru oraşul nostru 
să tremure în fața unui om! ... Ruşine pentru guvernul vitreg, care dă unul din cele 
mai frumoase judeţe ale României pradă în ghearele unui vampir! ...'"%, 
Gheorghe este surprins la începutul dramei Năpasta ţinând „o gazetă în mână”, 
din care urmează să citească şi nu în ultimul rând scena lecturării articolului semnat 
de Rică Venturiano (O noapte furtunoasă, actul I, scena IV). Dacă pentru 
personajele mai sus menţionate efectul produs de gazete pare inofensiv, neutru, 
altele - ca şi Mache Răzăchescu, alias Crăcănel - percep citirea gazetei ca pe un 
adevărat ritual pentru care se pregătesc ca atare: ,, Se găteşte în fața unei oglinzi, îşi 


»» 749 : : $ 
, Ca pe o amenințare (Miţa): „O să fie un scandal 


š As A . 33750 A 
… dar un scandal ... cum n-a mai fost până acuma în «Universul» ”’, sau chiar o 


piaptănă barbetele şi chelia 


sursă a compromiterii (Didina): „Ce scandal! O să mijlocească proces, poliție, 
procuror, şi pe urmă la jurati ... O să ne dea pân gazete! Să afle la sigur Pampon 
… Sunt comprementată ...”.”*" Alături de comedii, unde personajele sunt absorbite 
din varii motive de universul gazetăresc, numeroase schiţe - Telegramă, Urgent, 
Reportaj, Articol de reportaj, High-life, Atmosferă încărcată, Groaznica sinucidere 


#7 1.L.Caragiale, Conu Leonida faţă cu reacţiunea, scena I, în Opere. Teatru, Ediţie de Al.Rosetti, 
Şerban Cioculescu, Liviu Călin, prefață de Alexandru George, Editura Fundaţiei Culturale Române, 
Bucureşti, 1997, p.75. 

148 Idem, O scrisoare pierdută, act I, scena I, în Opere. Teatru, Ediţie de Al.Rosetti, Şerban 
Cioculescu, Liviu Călin, prefață de Alexandru George, Editura Fundaţiei Culturale Române, 
Bucureşti, 1997, p.97. 

749 Idem, D-ale carnavalului, act I, scena VII, în Opere.Teatru, Ediţie de Al.Rosetti, Şerban 
Cioculescu, Liviu Călin, prefață de Alexandru George, Editura Fundaţiei Culturale Române, 
Bucureşti, 1997, p.254. 

750 Thid., act I, scena II, p.236. 

75! Jbid., act III, scena I, p.303. 

din strada Fidelitätii, Temă şi variatiuni - îşi revendică importanţa sub aspectul 
reflectării anumitor aspecte ale vieţii gazetäresti, aspecte care subliniază însă mai 
acut superficialitatea şi incapacitatea breslei gazetarilor de a se ridica la înălțimea 


rolului important atribuit în epocă. 

„Secolul XIX ar putea fi numit epoca materiei. „Utilul” este zeul acestui 
secol. El a invadat totul. Interesele predomină pretutindeni. Interesele au înlocuit 
toate lucrurile elevate: credinţa, dragostea de frumos, de virtute, de ideal. Artiştii 
se puteau sustrage prozaismului secolului lor? Nu, o spunem fără cea mai mică 
teamă de a fi dezmintiti de fapte; într-o epocă care a suprimat frumuseţea 
costumului, care nu mai vrea „pitoresc” în limbă, care nu mai vrea limbă ideală, 
vers; într-o epocă care a zämislit sufragiul universal, împrumuturile nationale, 
„înfrumuseţările” Parisului, asociaţiile de capitaluri, căile ferate, telegraful 
electric, vasele cuirasate cu aburi, tunurile ghintuite, fotografia, expozițiile 
industriale, tot ceea ce serveşte simţurilor, tot ceea ce suprimă distanțele, tot ceea 
ce merge repede, tot ceea ce loveşte puternic şi infailibil, tot ceea ce este 
matematic, util, material, comod, realismul este singura literatură posibilă” 
(Ernest Feydeau în Prefaţa la Un Debut la Operă, 1863). 

Apărut pe fondul istoric al revoluţiei industriale, al extraordinarelor progrese 
ştiinţifice şi al marilor descoperiri medicale, curentul realist impune în conştiinţa 
contemporanilor prestigiul ştiinţei, cultul observaţiei exacte a faptelor, precum şi 
căutarea legilor determinismului uman. 

Raportarea la diferitele forme ale realităţii, ivite în urma cavalcadei de 
schimbări care au copleşit secolul al XIX-lea, a determinat formularea unor 
etichete care să surprindă specificul acestora, de la realismul mitologic al 
antichităţii până la realismul psihologic, oniric, critic, burghez, folcloric, socialist, 
la neorealism, suprarealism sau chiar forme aparent paradoxale, ca şi realism 
romantic, clasicist, simbolic. „Elasticitatea” (Ernst Fischer) termenului realism 
permite unduirea jucăuşă a sensurilor sale variate, căci acestea, indiferent dacă 
definesc o atitudine, un stil, o metodă sau un curent, uneori se dezmiardă, alteori se 
resping, îşi iau locul unul altuia, încurajând notele de vag ale acestui curent: „4 
l'heure qu'il est, le mot réalisme a fait son trou dans le dictionnaire, sans 
qu'aucune force puisse l'en faire sortir. Inventé par les critiques comme une 
machine de guerre pour exciter à la haine contre une génération nouvelle, l'arme 
est de celles qui blessent ceux qui l'emploient. Le mot réalisme, un mot de 


transition qui ne durera guère plus de trente ans, est un de ces termes équivoques 

qui se prêtent à toutes sortes d'emplois et peuvent servir à la fois de couronne de 
laurier ou de couronne de choux ”.*? 

Dincolo de această remarcă, realismul rămâne o atitudine de revoltă 
împotriva idealurilor literare învechite, o soluţie la care se recurge ori de câte ori 
insistența vreunui curent literar sufocă spiritele însetate de libertate şi nou. La 
jumătatea secolul al XIX-lea, spiritul de revoltă vizează subiectivismul şi 
romantismul debutului de veac şi deşi la început nu se putea lăuda cu principii 
foarte bine elaborate, realismul reuşeşte în timp să şi le contureze până la amănunt, 
datorită adoptării unor semne literare noi - spiritul ştiinţific şi de observaţie, 
obiectivitatea, impersonalitatea în artă. 

Bătălia realistă declanşată după 1850 de Champfleury tindea să asimileze 
romanul cu un daghereotip, cu un aparat de fotografiat care înregistra mecanic, 
neselectiv, detalii din realitate. În virtutea acestui deziderat, romancierul trebuia să 
zugrăvească numai ceea ce vede şi doar aşa cum vede el însuşi, fără să interpreteze 
faptele, noţiunea de artă căzând pe planul al doilea şi autorul ajungând astfel să 
dispară ca artist, dar nu şi ca savant şi gânditor. Mai mult, îndârjirea sa de a zugrăvi 
faptele „după natură”, fără a le trece prin filtrul propriei sale personalități, a dus la 
desprinderea unei atitudini exagerate, extreme a realismului — curentul naturalist, 
care nu este altceva decât o modalitate accentuată, excesivă şi stridentă a celui 
dintâi. 

Desprins din „coasta” realismului, naturalismul înseamnă „punctul extrem al 
tendinței care propune ca scop al scriitorului mai curând adevărul decât 
frumosul” (Ph.Van Tieghem), „un realism achevé, exagerat şi deviat”. Nu 
avem însă de-a face aici cu adevărul absolut, ci de un adevăr relativ, care se 
metamorfozează în fiecare clipă şi pe care scriitorul trebuie să-l surprindă şi să-l 
actualizeze permanent în opera sa. Dincolo de această tendință evolutivă a 
realităţii, obiectul romancierului realist şi naturalist rămâne acelaşi, şi anume felul 
în care diferite împrejurări intervin pe fondul permanent al umanităţii. 

Având un caracter neunitar, naturalismul se distinge prin individualismul 
pronunţat al reprezentanţilor săi principali. Firi sensibile, artistice, boeme, 
majoritatea caracterizate de un dualism sfâşietor, scriitorii naturalişti au lăsat 
posterităţii opere care pun în lumină „ființa umană instinctivă, senzuală, brutală, 
chiar bestială, capabilă de cele mai urâte acte de violență, purtând în ea tare 


i Champfleury, Le Realisme, Michel Levy Freres, Paris, 1857, p.5. 
753 AL. Dima, Aspecte naţionale ale curentelor literare internaţionale, Editura Cartea Românească, 
Bucureşti, 1973, p.171. 


392 


Concluzii 


ereditare”. Autorii insistă până la exagerare pe acea „bête humaine”, schitând 
eroi impulsivi, frustrati, care trăiesc într-o atmosferă de vulgaritate materială. 
Subiectele aduse în discuţie nu sunt altceva decât experiențe primare, neplăcute, 
care reduc personajele la un comportament degradant în lupta lor zilnică pentru 
supraviețuire. Din dorința de a lovi direct „puroiul” societăţii contemporane, acest 
curent reprezintă o tendință exagerată de a arăta omul în ceea ce are mai vulgar şi 
mai josnic, de a reprezenta exclusiv părțile neplăcute, dizgratioase, brutale, 
morbide ale existenţei. 

Deşi personalităţi diferite, scriitorii naturalişti au fost animați de aceleaşi 
idealuri şi speranţe, de aceeaşi dorință de a se detaşa definitiv de romantismul 
începutului de secol al XIX-lea. Într-un context socio-economic complet nou şi 
atraşi de personalitatea fascinantă a lui Zola, majoritatea scriitorilor naturalişti s-au 
lansat în aventura lor literară pe acelaşi drum, simțindu-se temporar confortabil sub 
umbrela naturalismului, în perioada lor de revoltă, perioadă pe care într-un final au 
depăşit-o însă, sfârşind astfel prin a se desprinde şi a se dezice complet de acest 
nou curent. 

Dincolo de dificultatea de a încadra scriitorii acestei perioade într-un curent 
bine delimitat, istoriile literare tind să afirme la unison că Flaubert, fraţii Goncourt 
şi Zola reprezintă trinitatea realist-naturalistă, menţionând însă, în acelaşi timp, că 
pilonul de susținere al acesteia rămâne Zola, reprezentantul cel mai de seamă al 
naturalismului, cel care a făcut în aşa fel încât noul concept să impună şi să 
sintetizeze mai multe tradiţii şi elemente de referință: o veche tradiţie filozofică, 
conform căreia numic nu există în afara naturii, raportarea la ştiinţele naturale (cu 
precădere la biologie) sau la pictura „după model”, fără a omite pasiunea pentru 
lumea vizibilă, însufleţită de om. 

Pătrunzând în intimitatea curentului naturalist, observăm atât elemente 
armonioase cât şi contradicții care tind să producă anumite „cutremure” în 
interiorul acestuia, destabilizându-l. Punctul forte pe care se sprijină naturalismul 
este, fără doar şi poate, exigenta de a înfätisa numai adevărul, adică studiul după 
natură, documentul, observaţia, exactitatea detaliului. Nu există construcţie 
romanescă fără constituirea unui gen de arhivă care formează adesea opera 
preliminară: ex. carnetele de lucru ale lui Flaubert, Jurnalul fraţilor Goncourt, 
carnetele anchetelor lui Zola. Adevărul şi munca au sfârşit prin a detrona, pe scara 
valorilor estetice şi morale, alte valori ca bunul gust, sentimentul sau geniul. 


754 Ton Brăescu, Émile Zola, Editura Albatros, Bucureşti, 1982, p.8. 

Ceea ce a destabilizat oarecum mişcarea realistă şi apoi, cea naturalistă, sunt, 
aşa cum aminteam mai sus, anumite contradicții care tin în primul rând de 
subiectele reprezentării. Alegând să surprindă clasele inferioare sau cel mult de 
mijloc, realiştii şi-au asumat riscul destul de mare de a ajunge la clişeu şi 
stereotipie, lucru pe care vroiau să-l evite cu orice preţ. Scriitorul este obligat să 
aleagă un personaj simplu, ceea ce împiedică profunzimea psihologică, şi să-l 
ridice apoi la un anumit nivel de generalitate pentru a-i conferi o anumită valoare 
de exemplu. Reprezentarea universului evocat de operă se va baza pe această 
umanitate mediocră sau inferioară, adică pe indivizi prea putin înzestrați pentru a 
putea să-şi asume această reprezentare. Acest defect este vizibil în special în 
descriere, componentă a scriiturii realiste şi naturaliste. Aceasta este adesea 
excesivă în raport cu obiectele, descrise mai mult decât necesar, şi în raport cu 
subiectul căruia îi aparţine viziunea, ale cărui cunoştinţe tind să depăşească nivelul 
pe care situaţia dată îl permite în mod real. La acestea se adaugă o altă contradicţie, 
între rafinamentul descrierilor şi prozaismul situațiilor şi al dialogurilor. Mai mult 
decât atât, încă un contrast îşi face simțită prezenţa între proiect - care constă în a 
surprinde realitatea cotidiană, obişnuită - şi realizarea sa, care denotă un surplus de 
tehnică, de artificiu şi de stil. Aşadar, mai mult adevăr implică mai multă artă. 
Maupassant definea realismul ca „iluzionism”, iar realiştii în general vedeau în el 
chiar un fel de sfidare care îi condamnă uneori la insucces sau la o cunoaştere 
limitată. 

Nu mai puţin importantă este acea contradicție care ţine de raportul 
scriitorului cu opera sa. Între 1850-1880, mişcarea realistă şi cea naturalistă au 
simbolizat triumful modernităţii. Reprezentarea rece şi respingătoare care le-a fost 
reproşată de multe ori, în special naturaliştilor, se datorează adesea unei anumite 
indiferente, dispreţ sau chiar detaşare faţă de vremea lor. 

Conturarea diferitelor alianţe între detractorii acestui curent, pe de o parte, şi 
simpatizantii săi, pe de altă parte, nu s-a lăsat aşteptată şi în ciuda reacţiilor 
negative, reprezentanţii acestuia au rezistat cu stoicism tuturor atacurilor: „,/.../ 
pentru a fi reprezentat oameni de condiție măruntă, noii veniţi au suportat forța 
injuriilor. Calificativele de trivial, josnic, comun au fost împărţite în toate 

, gäsind forta de a merge mai departe, cu 


vremurile celor mai mari genii 
credința că orice noutate produce la început reticentä: „O nouă generaţie nu 
succedă pe cea veche fără zguduituri: par a fi trecut timpurile când regele urmând 

să moară, întreaga populaţie striga: Trăiască regele!” Tinta principală a 


155 Marian Popa, Realismul, volumul 1, Editura Tineretului, 1969, p.198-199. 
756 pp; 
Ibid., p.198. 

atacurilor împotriva naturaliştilor a fost maniera crudă şi seacă a acestora de a se 
înfrupta din infinitele forme ale realităţii: „Dacă un scriitor studiază cu seriozitate 
natura şi încearcă să facă să intre cel mai mare Adevăr posibil într-o creaţie, el 
este comparat cu un lucrător de dagherotip”."" 

Desconsiderând concepția doamnei Necker conform căreia „Romanul 


E] 


trebuie să fie cea mai bună dintre lumi”, naturaliştii îşi impun ca motto şi fir 
călăuzitor următoarea afirmaţie a lui Zola: ,, Les seules œuvres grandes et morales 
sont les œuvres de vérité”. În virtutea acestei viziuni, secretul unei opere de 
calitate constă în a înfrunta realitatea, în a accepta existenţa, chiar şi cu răceală şi 
ironie, pentru a o converti mai bine în limbaj şi în artă. Munca artistului constă în a 
da o formă impecabilă unui conţinut dezolant. Artistul trebuie să facă astfel încât 
„nulitatea” şi „prostia” existenţei să fie absorbite de perfecțiunea unei forme şi de 
absolutul unei viziuni. De aici şi definiţia pe care Flaubert o dă stilului, considerat 
„0 manieră absolută de a vedea lucrurile”, definiţie originală şi paradoxală în 
acelaşi timp. Căci în timp ce insistă pe necesitatea detaşării artistului care, în opinia 
lui, este asemenea Demiurgului, invizibil şi omniprezent în opera sa, şi pe 
necesitatea unei viziuni particulare, unice şi de neînlocuit, aceeaşi viziune consacră 
într-un anumit sens autonomia lumii reprezentate. Stilul este deci fructul unei 
viziuni, al universului operei, care se doreşte o lume paralelă cu lumea reală, cel 
puţin la fel de complexă decât aceasta. 

Născut din excesul de zel al realismului, care într-un avânt nemărginit de 
libertate şi schimbare, a făcut una cu pământul vechile idealuri literare, curentul 
naturalist este considerat un derapaj al realismului, „fundătura în care realismul 


»759 


eșuează după ce îşi consumă întreg potenţialul”, ori „excrescența în care se 


adună excesele realismului 1% 

Dincolo de orice definiţie injurioasă, naturalismul îşi are propria stea - e 
drept, o stea căzătoare - pe bolta literaturii universale, rămânând, aşa cum afirma 
însuşi Zola, o „evoluție ” şi o „mişcare a inteligenţei secolului”. 

Zborul său fulminant se frânge brusc sub greutatea construcţiei sale şubrede, 
„roasă” de prisosinta unor contradicții, de intruziunea agresivă a ştiinţei sau de 
coborârea prea adâncă în străfundurile realității. Setea neostoită de libertate şi de 
deschidere spre zone noi, neexplorate până atunci, s-a dovedit în final chiar o 


îngrădire, o închidere, atunci când apetenta aproape exclusivă pentru clasele de jos 


Bi Despre realitatea în artă, apud Marian Popa, Realismul, volumul 1, Editura Tineretului, 1969, 
p.200. 

158 Émile Zola, Le Roman Expérimental, 2ème édition, G.Charpentier Editeur, Paris, 1880, p.35. 

'5 Rodica Ştefan, Naturalism românesc, Editura Niculescu, Bucureşti, 2005, p.24. 

760 Thid., p.24, 

a devenit sufocantă, excesivă şi limitativă. Mai mult decât atât, apelul la ştiinţă - 
noua religie a acestei lumi, a generat confuzii, excese de metodă şi mai ales 
transpunerea în creaţiile literare a unui limbaj popular, familiar, argotic, decupat 
din realitatea sumbră a oamenilor simpli. 


Într-o epocă în care reculul descoperirilor ştiinţifice şi a transformărilor de 
tot soiul atingea mai repede sau mai târziu fiecare ţară şi literatură, nici spaţiul 
românesc nu putea să se ferească din calea acestuia, cu atât mai puţin cu cât ritmul 
normal al unei evoluţii sincronice cerea îmbrăţişarea noului curent literar - 
naturalismul. 

Deşi puternic contestat si respins de nenumărați scriitori români, 
naturalismul şi-a înfiripat estetica şi în literatura română, prin intermediul operelor 
câtorva scriitori dornici să plece urechea la valul de noutăţi care atacau din vestul 
Europei. Chiar dacă nu s-a ridicat la valoarea naturalismului francez care i-a fost 
sursă de inspiraţie, în literatura română naturalismul s-a manifestat ca un curent 
deschis, fără o evoluție liniară, împletind izbucnirile artistice fructuoase cu 
perioade de „linişte” literară. Un lucru rămâne însă cert, şi anume că nu se poate 
discuta despre un curent naturalist propriu-zis în literatura română şi nici despre 
reprezentanţi de seamă ai acestui curent. 

Umbrela naturalismului românesc a adăpostit deopotrivă scriitori importanţi, 
cât şi scriitori ale căror demersuri literare au rămas destul de modeste. Indiferent de 
valoarea scriitorilor care s-au avântat pe aripile acestui nou curent literar, nici unul 
dintre aceştia nu poate fi considerat un demn reprezentant al curentului naturalist, 
deoarece ei au abordat doar tangential sau partial acest curent, incursiunile lor 
naturaliste limitându-se la a reflecta doar anumite aspecte ale acestuia. 

Însă spiritul, filozofia, metoda şi subiectele naturaliste se regăsesc negresit în 
literatura noastră, în încercarea comună de a readuce în lumină imaginea omului, 
dar cu totul şi cu totul schimbată, lipsită de orice „machiaj” care i-ar înfrumuseta 
sau ascunde imaginea adevărată. Scriitorul naturalist coboară până în cele mai 
întunecate ascunzişuri ale existenței, prezentând omul ancorat în cea mai cruntă 
realitate, care nu face decât să-l umilească şi să-l pustiască fizic şi sufleteşte, cu 
fiecare zi trăită. Acesta îndepărtează unul câte unul toate straturile care ascund 
esența ființei umane, afundându-se până în straturile inferioare ale umanului, 
reducând omul la natura sa biologică, animalică, instinctivă. Personajele naturaliste 
sunt înfăţişate ca fiinţe umane copleşite de povara vieţii, sărace, triste, obidite şi 

năpăstuite, al căror parcurs existențial este trasat de o serie de conditionäri 
ereditare, fiziologice, sociale, economice, etc. 

Odată cu apariția naturalismului, o parte semnificativă a scrierilor este 
dedicată urâtului şi răului din lume şi din ființa umană, deoarece se doreşte redarea 
şi refacerea în literatură a imaginii complete şi duale a omului, cu părțile sale bune 
şi rele, cu permanenta sa oscilație între extaz şi agonie, între cer si iad. În concepția 
naturalistă, viciile şi pornirile rele se nasc din influența mediului social, din 
organizarea defectuoasă a vieţii publice şi private, transformându-se treptat în 
deprinderi care, în virtutea legii eredității, trec în sângele şi nervii generaţiilor 
următoare. Aici, datorită aceluiaşi mediu social putred şi a slabei educatii primite, 
răul moştenit se dezvoltă rapid, punând stăpânire totală asupra individului. 

Astfel, pictura naturalistă reuneşte invariabil culori închise, în general nuanţe 
de negru, combinate în cel mai bun caz cu culoarea gri şi pe alocuri chiar cu alb, 
care sugerează speranța salvării acestei lumi, prin sentimentele nobile care 
contrabalansează la câteva personaje naturaliste, mizeria lor fizică şi socială. 

Curentul naturalist şi scrierile impregnate de spiritul acestuia au un puternic 
caracter reformator, progresist, etalând tristul, nefericitul, urâtul, răul, putregaiul şi 
mucegaiurile acestei lumi, virusurile care rod trupurile, precum şi cancerul care 
dereglează sufletul şi mintea, într-o lume lipsită de orice principii morale şi dirijată 
de bani, materialism şi pozitivism. Strigătul de durere şi revoltă al naturaliştilor în 
fața lumii în curs de prăbuşire vizează cutremurarea acestei lumi apocaliptice şi 
dărâmarea ei din temelii, în încercarea disperată de reconstruire sau purificare a 
acesteia. 

Chiar dacă, aşa cum deja am subliniat, în literatura română nu se poate vorbi 
despre un curent naturalist propriu-zis şi nici de un reprezentant român de seamă al 
acestui nou curent, revărsarea preaplinului naturalismului a afectat totuşi colateral 
sau într-o măsură mai mică anumiți scriitori români, care au oferit tribut acestui 
curent doar prin tuşe, nuanţe sau aspecte naturaliste. În literatura noastră, se 
evidenţiază doar o mână de scriitori care s-au lăsat ,mângâiati” de adierea acestui 
curent, printre care un loc de frunte îl ocupă Ion Luca Caragiale. 

Preluând în scrierile sale aspecte ale noului curent, Caragiale îşi 
ornamentează operele doar cu tuşe naturaliste, redate prin culorile grave ale 
violenţei fizice şi verbale, ale coşmarului eredității şi determinismului, ale glasului 
asurzitor al sângelui şi cărnii, dar mai ales prin expunerea etapelor dereglării 
mecanismului fizic şi psihic la om: „În fond, aşa după cum în comedii a ignorat 
tabuurile politice şi sociale, vorbind despre lovitura de la 11 februarie, despre 
Constituţie şi despre garda naţională a partidului liberal, tot astfel în scrierile sale 

tragice, Caragiale ignoră tabuurile psihologice şi literare, vorbindu-ne despre 
țărani, într-un mod care sfidează prejudecățile «surtucarilor» şi descriindu-ne 
cazuri de alienare mintală şi accidente psihice de care umanitatea s-a simțit 
întotdeauna ameninţată profund”! 

Fiecare nuvelă tragică a marelui nostru scriitor poartă amprenta unei nuanţe 
sau influenţe naturaliste, însă titlul de cea mai complexă şi-l dispută nuvelele Păcat 
şi În vreme de război, care sunt tesute în jurul unui mănunchi de elemente 
naturaliste: ereditate, determinism, instincte, violență. Considerate în ansamblu, 
nuvelele caragialiene reuşesc să creeze un veritabil „buchet” naturalist, în care 
fiecare „floare” reprezintă o temă, un subiect, un element naturalist. 

Oricât de sumbru şi întunecat ar arăta tabloul scrierilor naturaliste la 
Caragiale, totuşi acesta nu se apropie de tragismul naturalismului francez. Acest 
lucru se datorează pe de o parte faptului că noul curent a fost abordat în ţara noastră 
doar tangential, iar pe de altă parte, elementelor atipice naturalismului, 
reminiscentelor din alte curente, care luminează tabloul şi contrabalansează 
dramatismul tuşelor naturaliste. 

Ca şi soarele care se întrevede printr-un strat gros de nori, diferite elemente 
sugerând ideea de lumină încearcă să pătrundă „norul” întunecat al naturalismului 
pentru a-i distruge compactitatea: „o idee de lumină”, „luă lampa”, „mijea de ziuă”, 
„făcu lumină”, „stol de lumini mici şi vioaie”, „gangul era luminat”, „cu fäcliutele 
de Paşte aprinse” (O făclie de Paşte), „lumină liniştitoare”, „lumânări pentru 
sufletele morţilor”, „candela icoanelor”, „tăciunele din vatră”, „caută lumânarea” 
(În vreme de război), „lumina albastră” (Păcat). 

Zbuciumul sălbatic al cărnii însetate de pasiune şi sufletul torturat care se 
manifestă prin violență îşi găsesc liniştea în câteva momente de tandrete: ,, /.../ 
ținea între genunchi pe Mitu şi, cu gândul pe altă lume, îi trecea încet cu mâna 


76 Şi bătrânul cu părul despletit se târa în genunchi 


>> 763 


prin părul bălan şi moale 
şi lupta să-i apuce şi să-i sărute mâinile cu zorul ... , „ Fără să răspunză sărută 


mâna preotului, care-l strânse ca şi odinioară la piept stropindu-i capul cu lacrimi 


>> 164 


bogate şi calde” '™, momente de emotie: „Dar când s-a întors copilul cu faţa la ei 


si li s-au întâlnit privirile, părintele l-a luat în braţe, l-a sărutat de multe ori şi s-a 


761 Florin Manolescu, Caragiale şi Caragiale. Jocuri cu mai multe strategii, Editura Cartea 
Românească, 1983, p.162. 

162 I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.58. 

73 Thid., p.66. 

7% Thid., p.67. 

pornit pe un plâns ... si plângi! … ş-a început si copilul şi femeia", „D. 


Stavrache îşi şterse ochii cu colțul sortului şi, foarte înduioşat, urmă semnele pe 


>> 766 


petecul de hârtie, ... „ sau chiar momente de compasiune şi milă: „Lui d. 


Stavrache i s-a făcut milă; s-a repezit să-l ridice ca să-l puie în pat: nu-l putea lăsa 


"167 DStavrache îşi şterse ochii cu colțul sortului si, foarte 


înduişat, urmă semnele pe petecul de hârtie... 768 D.Stavrache a plâns mult, 


>> 169 


să moară ca un câine 


mult, zdrobit de trista veste 

Realismul extrem al descrierilor şi al situaţiilor este diluat prin infuzia unor 
elemente care aparțin unei realități ascunse, misterioase, paralele cu cea de toate 
zilele: superstitiile - icoana dăruită bisericii din Dobreni de preoteasa Sultana drept 
răsplată pentru copilul avut, descântecele cu apă neîncepută (Păcat), mâncarea 
descântată (În vreme de război), crucile făcute împotriva spiritelor rele - „cruci 


E] 


peste cruci”, „baba îşi face cruce”, „camarazii îşi fac cruce”, ideea că norocul la 
Joc se atrage cu ajutorul banilor de împrumut (Două loturi), piaza rea, ghinionul (în 
Cănuţă, om sucit, personajul principal e născut în post, iese la iveală înainte de 
sosirea moaşei, e scăpat în cristelniță, se poartă anapoda la şcoală, suportă 
greutăţile dar izbucneşte la nimicuri, divorțează din cauza unui crap ars, se împacă 
cu nevasta impresionat de durerea de măsea a acesteia, moare dintr-o supărare mică 
şi nu dintr-un necaz mare şi colac peste pupăză, în groapă, scheletul lui stă 
amestecat), premonitiile - „Bătrânul a dormit rău: bătăile inimii l-au desteptat 
prea de multe ori ... [...] să se topească una-ntr-alta ” Lis închipuirile - „Hangiul, 
posomorât, se puse să rumege în minte tot ce auzise ... [...] testele prea slabe 


> 771 . r 
777 ,,9i acelaşi sfredel ... s-o 


pentru mâinile năprasnice ale nebunului de adineaori 
țintuiască pe loc!” 7”, visele - visul lui Leiba Zibal sub influenţa chinului interior 
şi a vremii, nenumăratele vise ale lui Stavrache, care aruncând o undă de mister 
asupra naturalismului caragialian, îl descătuşează din temnita întunecată a 


naturalismului pur. 


765 Thid., p.56. 

166 I.L.Caragiale, În vreme de război, în Opere 3. Nuvele, povestiri, amintiri, versuri, parodii, varia, 
Ediţie critică de Al.Rosetti, Şerban Cioculescu şi Liviu Călin, cu o introducere de Silvian losifescu, 
Editura pentru Literatură, Bucureşti, 1965, p.373. 

767 Jbid., p.375. 

7% Thid., p.373. 

7 Thid., p.374. 

770 I.L.Caragiale, Păcat, în Opere 3. Nuvele, povestiri, amintiri, versuri, parodii, varia, Ediţie critică 
de ALRosetti, Şerban Cioculescu şi Liviu Călin, cu o introducere de Silvian losifescu, Editura pentru 
Literatură, Bucureşti, 1965, p.68. 

77! Idem, O făclie de Paşte, în Opere 3. Nuvele, povestiri, amintiri, versuri, parodii, varia, Ediţie 
critică de Al.Rosetti, Şerban Cioculescu şi Liviu Călin, cu o introducere de Silvian losifescu, Editura 
pentru Literatură, Bucureşti, 1965, p.34. 

772 Ibid. p.37. 

Si dacă toate aceste elemente au încolțit naturalismul caragialian din toate 
părțile, sufocându-l, lovitura de graţie i-a fost aplicată de un personaj în aparenţă 
inofensiv şi lipsit de importanţă - copilul cerşetor Mitu, care în ciuda unui potențial 
ereditar îngrijorător datorat originii sale şi a unui mediu social corupt în care îşi 
duce existența, are capacitatea de a se reconstrui interior prin educaţie, 
sustrăgându-se în acest fel drumului care părea să-i fie predestinat. Victoria 
repurtată asupra naturalismului este cu atât mai valoroasă cu cât se produce prin 
înfrângerea a două dintre cele trei capete ale „balaurului” naturalist: ereditatea şi 
mediul social. Această biruintä este întărită şi de un element neaşteptat într-o 
creaţie preponderent naturalistă, şi anume fatalitatea, însă nu acea fatalitate ascunsă 
sub masca determinismului social sau ereditar, ci acea forță potrivnică realizării 
personajului, fatalitatea în stare pură, care tâsnitä din reminiscentele clasiciste ale 
scriitorului, diluează implacabilul determinismului pluriform (ex. Douä loturi, 
Inspectiune). 

Nu mai putin importantä este atitudinea extrem de reticentä a exegetilor lui 
Caragiale, care exacerbând caracterul ironic al operei sale, s-au ferit sä catalogheze 
explicit, drept naturaliste, nuvelele caragialiene, negând chiar existenta oricärei 
fărâme de analiză psihologică în cadrul acestora. Această nedreptate a fost însă 
răzbunată ulterior, prin recunoaşterea elementelor naturaliste caragialiene ca şi 
semnal al modernității incontestabile a scriitorului. 

Unitate şi diversitate - acestea sunt cuvintele-cheie care caracterizează opera 
caragialiană, cuvinte care trădează o personalitate contradictorie, având o structură 
de nonconformist în răspăr cu opinia comună a epocii, în toate direcțiile 
manifestării ei: culturală, politică, literară, artistică. Însă acest „rebel” şi-a păstrat 
până la sfârşit încrederea în demersul său de artist şi în dreptatea cauzei bune căreia 
îi servea. 

Deşi tributar exigenţelor artei clasice, arhitecturii ei geometrice, sobrietätii, 
şi strictetii sale formale, Caragiale îmbrățişează realismului ironic, deoarece el 
aplică lumii corectia usturătoare a „biciului” ironiei. Aflându-se în armonie cu 
evoluţia evenimentelor epocii sale, scriitorul îşi doreşte progresul, însă nu cel 
formulat la nivel verbal, ci implicarea concretă a individului în mersul societăţii. 
Detectând suficiente cazuri de indivizi idealişti, detracati, neadaptati sau ostili 
lumii înconjurătoare, Caragiale îi pedepseşte folosind arma tăioasă a zeflemelei. În 
acest sens, el imaginează un univers comic, ghidat până în cele mai mici amănunte 
de observaţie şi inteligență. Deşi râsul caragialian răzbate zgomotos din întreaga sa 
creaţie, distrăgând initial atenţia publicului de la mesajul subliminal pe care îl 
ascunde, totuşi, esenţa brută a realității dureroase tâsneste prin straturile suprapuse 

ale limbajului caragialian, armonizate de „stilul potrivit”, pe care scriitorul l-a 
căutat cu ardoare întreaga sa viaţă. 

Urmând modelul altor autori de comedii, Caragiale a avut curajul să ignore 
tabuurile şi să se pună pieziş rânduielilor vremii sale, expunându-se în acest fel 
conştient atât riscului persecuției sociale şi materiale, cât şi controlului sever sau 
chiar interzicerii operelor sale. 

Viziunea scriitorului îşi exersează în permanență flexibilitatea, căci sub 
impulsul „mişcărilor” prezentului, aceasta modifică neobosit contururile lumii 
caragialiene, prin îmbogățirea cu noi ,momente”, secvențe sau frânturi din 
realitatea cotidiană, dar şi cu episoade plasate sub tragicului. În cadrul acestei 
viziuni complexe, realismul ironic aplatizat, care se manifesta confortabil în 
Momente, schiţe şi comedii, apare ulterior marcat de întunecate protuberante 
naturaliste, în esenţă, datorită nuvelelor sale şi a dramei Năpasta. Sondând adânc 
în derizoriul şi abisalul fiinţei umane şi al unei lumi fără fond, creaţia caragialiană 
reuneşte în acelaşi haos impostori şi cäpätuiti, personaje cinice şi abjecte, dar şi 
personaje care se dovedesc reale curiozitäti şi ciudätenii ale vieții organice şi 
sociale. Erijându-se în cei doi poli ai creaţiei vizionarului Caragiale, aceste două 
categorii de personaje fac să răzbată într-un tempo abracadabrant elementele - 
cheie ale acestei lumi pe dos: laşitatea, vanitatea, prostia, ridicolul, platitudinea, 
amoralitatea, parvenitismul, pe de o parte, şi nebunia, cruzimea, violența şi frica 
ieşită din comun, pe de altă parte. 

În ciuda tuturor elementelor mai sus amintite, care au împiedicat nuvelele 
tragice caragialiene să atingă desăvârşirea creațiilor naturaliste franceze, acestea 
redau, totuşi, o doză suficient de concentrată, pentru ca publicul român, în ciuda 
acelora care îl priveau cu „muşchii obrazului strämbati de dezgust” (D. 
Zamfirescu), să guste din „cupa” acestui curent: „nuvelele „psihologice ” ale lui 
Caragiale sunt — spre deosebire de siguranța  exhaustiv-explicitantă a 
naturaliştilor - numai ,, sugeratoare” de evenimente şi adevăruri psihice care intră 
în probabile încatenări cauzale, cât pot fi ele pătrunse de un observator „din 
afară”, de lipseşte prezumtiva atitudine „omniscientă” a scriitorului ,„ analist” 
care îşi etalează neverosimila pretenţie de a urmări psihismul eroilor „dinăuntru ”. 
De aceea, în pofida câtorva stângăcii de tehnică artistică, nuvelele acestea apar şi 
astăzi atât de plauzibile ”."* 

Iubind „fot ce poartă accent apăsat” (P.Zarifopol), personalitatea 
„proteică ” (M.Tomuş) a lui Caragiale caută cu înfrigurare ineditul manifestării 


75 Munteanu George, Istoria literaturii române. Epoca marilor clasici, Editura Didactică şi 
Pedagogică, Bucureşti, 1980, p.527. 

lumii naturale, surprinzând fisuri ale normalității, blocaje în sistemul uman şi 
metamorfoze ale răului, care tâsnesc la suprafață sub forma vulgară şi violentă a 
unor imagini groteşti, şocante, naturaliste. 


Desprins din „coasta” realismului, curentul naturalist s-a lansat plin de 
speranţă din sânul literaturii franceze, însă a pierdut din elanul iniţial la contactul 
cu alte literaturi, ca şi cea română, unde pătrunderea acestuia s-a produs cu mare 
precauţie şi doar superficial. Aura sumbră creată în jurul naturalismului, datorită 
imixtiunii ştiinţei şi a valorizării urâtului din realitate, a redus simțitor din 
prestigiul acestui curent, rămas ca o pată întunecată pe obrazul istoriei literaturii. 
Denigrarea şi mai profundă a acestuia a fost înlesnită în jurul anului 1890 de 
acuzațiile de plagiat aduse lui Zola, învinuit de a fi reprodus în La Débâcle anumite 
fragmente din jurnalul Belfort, Reims et Sedan al prințului George Bibescu, sau 
câțiva ani mai târziu, în 1896, de a se fi inspirat din lucrarea Le Vatican, les papes 
et la civilisation, le gouvernement central de l'Église (autori A. Pératé, G. Goyau si 
P. Fabre). 

Cu o evolutie fulgerätoare pe cerul literaturii universale, strälucirea de foarte 
scurtă durată a naturalismului a început să pălească odată cu apariţia curentelor 
literare care i-au succedat, cântecul de lebădă al acestuia făcându-se auzit în 


775 
0 


preajma anului 1900' °, pentru ca apoi să se stingă încet-încet, înăbuşit de imnul 


triumfător al simbolismului. 


74 Ambele acuzaţii au suscitat discuţii aprinse în rândul scriitorilor români, unul dintre cei mai 
înfocaţi comentatori fiind însuşi Caragiale, care în 1893 intervine în Epoca literară cu articolul 
Plagiatul Zola-Bibescu, pentru ca în 1896 să revină în aceeaşi revistă cu un nou articol - Un nou 
plagiat — Zola. 

775 Anul 1902 marchează debutul unui ultim moment de receptare a naturalismului în literatura 
română, atunci când Paul Augustin, de la Gazeta Transilvaniei, prin acuzațiile sale de imoralitate 
aduse creaţiilor naturaliste, declanşează o întreagă polemică în jurul mesajului general al operei 
zoliene. 

